
Jie niekada neklydo dėl kančios, 

Tie Senieji Valdovai: jie taip puikiai suprato 

Jos žmogiškąją vertę, kaip ji atsiranda, 

Kai kas nors valgo, veria langą ar 

Paprasčiausiai liūdnas sliūkina keliu... 
W.H.ODENAS. “Dailės muziejus" 


Senasis Blu nugaišo vieną dieną, 
Sudrebinęs galinį mano kiemą. 
Sidabro kastuvu jam kapą ėmiau kasti 
Ir aukso grandine jo kūną žemėn leisti. 
Aš leidau jį žemyn, kartodamas jo vardą: 
- Ilsėkis, Blu, šuneli mielas mano. 
LIAUDIES DAINA 


- Ne, nieko blogo. 
ŠARPO JAVAINIŲ PROFESORIUS 


VIENĄ KARTĄ 


ne taip jau ir seniai, pabaisa pasirodė Meino valstijos mažame Kasl 
Roko miestelyje. Ji nužudė padavėją Almą Frečet 1970-aisiais; mo- 
terį, vardu Paulina Tuseiker ir vidurinės mokyklos mokinę Šerilę 
Mūdi - 1971-aisiais; gražią merginą Kerdę Dunbarger - 1974-ai- 
siais; mokytoją Etą Ringold - 1975-ųjų rudenį; ir galų gale pradinių 
klasių mokinukę Merę Keitę Hedrasen - tų pačių metų žiemos pra- 
džioje. 

Pabaisa nebuvo nei vilkolakis, nei vampyras, nei kokia kita ne- 
įvardijama būtybė iš užburto miško ar sniegynų. Tai buvo tik faras 
Frenkas Dodas, turintis psichinių ir seksualinių problemų. Geras pi- 
lietis Džonas Smitas stebuklingai jį išaiškino, tačiau Frenkas Dodas 
nepasidavė suimamas ir nusižudė. 

Be abejo, žmonės buvo šokiruoti, tačiau vis dėlto miestelio 
gyventojai džiūgavo, kad pabaisa, persekiojusi juos sapnuose, paga- 
liau negyva. Miestelio košmarai buvo palaidoti Frenko Dodo kape. 

Bet netgi tokiame švietimo amžiuje, kai dauguma tėvų suvokė 
psichologinę žalą savo vaikams, vis dėlto Kasl Roke atsirasdavo 
močiučių, kurios tildydavo anūkus, gąsdindamos, jog Frenkas Do- 
das pagaus juos, jei jie nesisaugos ir nebus geri. Ir, be abejo, stoda- 
vo tyla, kai vaikai nukreipdavo žvilgsnius į tamsius langus ir pagal- 
vodavo apie Frenką Dodą švytinčiu juodu lietpalčiu, kuris vis smau- 
gia... smaugia... ir smaugia. 

“Jis ten, lauke, - prisimenu savo močiutės šnabždesį, kai vėjas 
kaukdavo kamine ir šnypšdavo aplink seno puodo dangtį, užstrigu- 
sį vyryklės skylėje. - Jis ten, lauke, ir jei nebūsi geras, tai už savo 
miegamojo lango išvysi jo veidą, kai visi, išskyrus tave, name sal- 
džiai miegos. Vidurnaktį gali pastebėti jo besišypsantį veidą, spok- 
santį iš spintos, vienoje rankoje laikantį “STOP" ženklą, kurį nešda- 
vosi, pervesdamas vaikus per gatvę, ir skustuvą, kuriuo pats nusižu- 
dė, - kitoje... tad ša, vaikai... ša... ša". 

Tačiau tuo viskas ir baigėsi. Liko košmarai, neužmiegantys nak- 
timis vaikai ir tuščias Dodo namas (jo motiną ištiko širdies priepuo- 

lis, ir ji mirė), kuris greitai užsitarnavo “namo, kuriame vaidenasi" 
reputaciją ir kurio visi vengė. Tačiau visa tai po truputį blėso, kaip 
ir neišvengiami beprasmių žmogžudysčių grandinės šalutiniai po- 
veikiai. 

Bėgo laikas. Praėjo penkeri metai. 

Pabaisa dingo, pabaisa mirė. Frenkas Dodas puvo savo karste. 

Tik, deja, pabaisa niekada nemiršta. Vilkolakis, vampyras, ne- 
įvardijama būtybė iš miško. Pabaisa niekada nemiršta. 

1980-ųjų vasarą ji vėl sugrįžo į Kas! Roką. 


Tų metų gegužės mėnesį, ką tik po vidumnakčio, keturmetis Te- 
das Trentonas pabudo, užsimanęs į tualetą. Jis išsiropštė iš lovos ir 
pusiau miegodamas nusverdėjo link baltos šviesos, sklindančios pro 
praviras duris, pakeliui nusismaukdamas pižamos kelnes. Tedas nu- 
sišlapino, nuleido vandenį ir grįžo į lovą. Jis užsitraukė antklodę ir 
būtent tada pastebėjo būtybę savo spintoje. 

Ji buvo nedidukė, įtraukusi mažą galvą į milžiniškus pečius. Jos 
akys švietė it gintarinės duobutės. Ši būtybė buvo panaši į pusiau 
žmogų ir pusiau vilką. Jos akys stebėjo Tedą, kai šis atsisėdo pasi- 
stojusiais piestu plaukais, pūsdamas šaltą it ledas orą: beprotės akys, 
kurios juokėsi, kurios žadėjo siaubingą mirtį ir neišgirstų riksmų 
muziką. Kažkas tūnojo spintoje. 

Tedas girdėjo duslų urzgimą, užuodė saldų dvėsenos kvapą. Te- 
das Trentonas rankomis užsidengė akis, įtraukė oro ir suriko. 

Kitame kambaryje pasigirdo niurnėjimas - prabudo Tedo tėvas. 

- Kas tai? - išsigandusi suriko jo motina tame pačiame 
kambaryje. 

Artėjo skubūs žingsniai. Kai tėvai įėjo, Tedas pažvelgė pro pirš- 
tus ir spintoje išvydo būtybę, kuri urzgė ir pranašiškai žadėjo, kad 
jie ateis ir išeis, o kai jie tai padarys... 

Užsidegė šviesa. Vikas ir Dona Trentonai priėjo prie Tedo Io- 
vos, susirūpinę susižvalgė, žvelgdami į išbalusį Tedo veidą ir išpūs- 
tas akis. Jo motina ištarė - ne, piktai burbtelėjo: 


- Sakiau tau, Vikai, kad trijų dešrainių bus per daug! 

Tėvelis atsisėdo ant lovos, apkabino Tedą ir paklausė, kas atsi- 
tiko. Tedas išdrįso vėl pažvelgti į praviras spintos duris. 

Pabaisa jau buvo dingusi. Vietoj išbadėjusio žvėries ten pūpso- 
jo dvi nelygios paklodžių krūvos ir žieminė patalynė, kurios Dona 
niekaip neprisiruošė nunešti į trečią aukštą. Patalynė gulėjo ant kė- 
dės, kurią Tedas panaudodavo, kai jam reikėdavo ką nors pasiekti 
nuo viršutinės spintos lentynos. Vietoj gauruotos trikampės galvos, 
įtrauktos į pečius tarytum plėšrūnas kažko klaustų, ant aukštesnės 
paklodžių krūvos Tedas išvydo savo meškiuką. Į jį žvelgė ne 
įdubusios grėsmingos gintarinės akys, o draugiški rudo stiklo rutu- 
liukai, kuriais Tedo meškiukas spoksojo į pasaulį. 

- Kas atsitiko, Tedi? - antrąkart paklausė tėvelis. 

- Ten buvo pabaisa! - suriko Tedas. - Mano spintoje! 

Jis pravirko. 

Mamytė atsisėdo šalia. Tėveliai apkabino Tedą ir pabandė jį nu- 
raminti. Po to sekė įprastas tėvų ritualas. Jie paaiškino, kad pabaisų 
nėra; kad jam tik prisisapnavo. Mamytė paguodė, kad kartais šešė- 
liai gali atrodyti panašūs į blogus dalykus, kokius rodo per televizo- 
rių arba kokie nupiešti komiksų knygelėse, o tėvelis užtikrino, jog 
nesą ko būgštauti, niekas jų geruose namuose jo nenuskriaus. Tedas 
linktelėjo galvą ir sutiko, kad visa tai tiesa, nors ir žinojo, kad taip 
nėra. 

Tedo tėvas paaiškino, kad tamsoje dvi nelygios paklodžių krū- 
vos galėjusios atrodyti lyg pakelti pečiai, o meškiukas - lyg įtraukta 
galva; ir kad iš tualeto sklindanti šviesa, atsispindėjusi stiklinėse 
meškiuko akyse, pavertė jas tikro gyvo padaro akimis. 

- O dabar žiūrėk, - tarė tėvelis. - Žiūrėk, ką padarysiu, Tedi. 

Tedas stebėjo. 

Jo tėvas paėmė abi paklodžių krūvas ir įkišo kuo giliau į Tedo 
spintą. Tedas girdėjo, kaip tyliai sužvangėjo pakabos, kalbėdamos 
su tėveliu pakabų kalba. Tai pasirodė juokinga, ir jis truputį šypte- 
lėjo. Mamytė pastebėjo šypsenėlę ir nurimusi taip pat nusišypsojo. 

Tėtis išlindo iš spintos, paėmė meškiuką ir padavė jį Tedui. 


- Ir galų gale, - tarė tėvelis ir taip įmantriai nusilenkė, kad net 
Tedis su mamyte prunkštelėjo, - kėdė. 

Jis tvirtai uždarė spintos duris ir atrėmė į jas kėdę. Kai tėvelis 
grįžo prie lovos, Tedas vis dar šypsojosi, bet jo akyse atsispindėjo 
rimtis. 

- Gerai, Tedai? 

- Taip, - sutiko Tedas, bet prisivertė pridurti: - Bet ji ten buvo, 
tėveli. Aš ją mačiau. Tikrai. 

- Tavo protas kažką matė, Tedai, - paprieštaravo tėtis ir sunkia 
šilta ranka paglostė Tedo galvą. - Bet tu pats nematei jokios pabai- 
sos savo spintoje, bent jau ne tikrą. Nėra jokių pabaisų, Tedai. Jos 
tiktai pasakose ir tavo galvoje. 

Tedas nužvelgė tėvą ir motiną - jų didelius, meilės kupinus vei- 
dus. 

- Tikrai? 

- Tikrai, - patvirtino mamytė. - O dabar, vyruti, norėčiau, kad at- 
sikeltum ir nueitum į tualetą. 

- Bet aš jau buvau. Todėl ir pabudau. 

- Na, tada, - tarė ji, nes tėvai niekada netiki vaikais, - padaryk 
tai dėl manęs. 

Tedas atsikėlė, o motina stebėjo, kaip jis išspaudė keturis lašus. 
Tada ji nusišypsojo ir tarė: 

- Matai? Tau tikrai reikėjo į tualetą. 

Tedas nuolankiai linktelėjo ir grįžo į lovą. Jį apkamšė ir išbu- 
čiavo. 

Kai mama su tėčiu priėjo prie durų, baimė vėl apėmė Tedą it 
šaltas, miglos pilnas paltas. Lyg šydas, permirkęs nuo beviltiškos 
minties. Prašau, - mąstė jis, - prašau, prašau, prašau. 

Galbūt tėvas pagavo šią mintį, nes atsisuko, uždėjęs ranką ant 
šviesos jungiklio, ir pakartojo: 

- Jokių pabaisų, Tedai. 2 

- Taip, tėveli, - sutiko Tedas, kadangi šią akimirką jo tėvo akys 
pasirodė tokios neaiškios ir tolimos, tarytum jį patį reikėtų tuo įti- 
kinti. - Jokių pabaisų. 


Išskyrus tą mano spintoje. 

Šviesa užgeso. 

- Labanakt, Tedai. 

Motinos balsas pasiekė jo ausis, ir Tedas mintyse suriko: Atsar- 
giai, mamyte! Jos ėda moteris! Visuose filmuose jos sugauna mote- 
ris, nusineša atokiau ir suėda! Prašau, prašau, prašau... 

Tačiau tėvai jau buvo išėję. 

Tad keturmetis Tedas Trentonas gulėjo lovoje, užsitraukęs ant- 
klodę iki smakro ir viena ranka prispaudęs meškiuką prie krūtinės. 
Ant vienos sienos kabėjo plakatas su Luku Skaivokeriu, ant kitos - 
GYVENIMAS DUODA JUMS CITRINŲ, PASIDARYKIT LIMO- 
NADO!“, skelbė linksmuolis švilpikas), ant trečios - visa marga Se- 
zano gatvės komanda: Didysis paukštis, Ernis, Oskaras ir Groveris. 
Geri totemai, gera magija. Tačiau už lango kaukė vėjas, barškinda- 
mas į stogą ir čiuožinėdamas juodais lietvamzdžiais! Ne, šiąnakt 
Tedas nebeužmigs. Bet po truputį jis pradėjo atsipalaiduoti. Tedo 
sąmonė ėmė plūduriuoti... 

Ir vėl naujas riksmas, arčiau nei naktinis vėjas už lango, 
išbudino Tedą iš miegų. 

Spintos durų vyriai. 

KryyyyyYYYYYYY. 

Toks tylus garsas, kokį gali išgirsti tik šunys ir maži, naktimis 
nemiegantys berniukai. Spintos durys iš lėto atsivėrė tarytum colis 
po colio, pėda po pėdos atsiveriantys mirties nasrai tamsoje. 

Pabaisa tūnojo toje tamsoje. Ji gūžėsi toje pačioje vietoje, kaip 
ir anksčiau. Ji išsišiepė, įtraukusi galvą į milžiniškus pečius. Akys, 
gyvos kvailu gudrumu, spindėjo gintaru. Sakiau, kad jie išeis, Tedai, 
- sušnibždėjo pabaisa. - Jie visada taip daro. O tada aš galiu grįžti. 
Man patinka grįžti. Tu man patinki, Tedai. Dabar aš grįšiu kiekvie- 
ną naktį, ir kiekvieną naktį pasislinksiu vis arčiau prie tavo lovos... 
vis arčiau... kol vieną naktį, tau dar nespėjus jų pakviesti, išgirsi 
kažką urzgiant visai šalia savęs, Tedai. Tai būsiu aš, aš tave nutver- 
siu, suėsiu, o tada tu būsi manyje. 

Tedas, siaubo apimtas, apsvaigęs iš susižavėjimo, spoksojo į bū- 
tybę spintoje. Jis kažką... beveik atpažino. Kažką, ką beveik žinojo. 
O tas žinojimas ir buvo blogiausia. Kadangi... 

Kadangi aš pamišęs, Tedai. Aš esu čia ir visada čia buvau. Kaž- 
kada mano vardas buvo Frenkas Dodas, ir tada aš žudžiau moteris 
ir galbūt net jas valgiau. Aš visada sukiojuosi aplinkui ir įdėmiai 
klausausi. Aš esu pabaisa, Tedai, sena pabaisa, ir greitai tave pri- 
griebsiu. Jausk, kaip aš artėju... ir artėju... 

Galbūt padaras spintoje kalbėjo savo šnypščiančiu kvėpavimu, 
o galbūt jo balsas priklausė vėjui. Bet ne tai svarbiausia. Tedas klau- 
sėsi jo žodžių, apsvaigęs nuo siaubo ir beveik alpdamas (bet visiš- 
kai nemiegodamas). Jis žvelgė į šešėlių apglėbtą urzgiantį veidą, 
kurį beveik pažinojo. Ne, šiąnakt jis nebeužmigs; galbūt jau nieka- 
da nebeužmigs. 

Tačiau truputį vėliau, tarp pusės pirmos ir pirmos, Tedas, galbūt 
todėl, kad buvo dar mažas, vėl užsnūdo. Jo miegas buvo neramus - 
drambloti, įsiutę padarai baltais dantimis vijosi jį į besapnę gūdumą. 

Vėjas ir toliau drebino lietvamzdžius. Balto pavasarinio mėnu- 
lio žievelė pakilo į dangų. Kažkur labai toli, ramioje nakties pievo- 
je ar pušaičių giraitės pakrašty, piktai sulojo šuo ir vėl nutilo. 

Kažkas gintarinėmis akimis stebėjo Tedą Trentoną iš jo spintos. 


- Ar tu vėl išėmei paklodes? - kitą rytą Dona paklausė savo 
vyrą. 

Ji stovėjo prie viryklės ir kepė bekonieną. Tedas sėdėjo kitame 
kambaryje, žiūrėjo “Naujienas iš zoologijos sodo“ ir valgė “Twin- 
kles" javainius. Tai buvo Šarpo kompanijos javainiai, o Trentonai 
Juos gaudavo nemokamai. 

- K37 - perklausė Vikas. ' 

Jis buvo labai įsigilinęs į sporto puslapius. Buvęs niujorkietis 
Vikas vis dar sugebėjo atsilaikyti “Red Sox" komandos karštligei. 
Tačiau nuoširdžiai apsidžiaugė sužinojęs, kad “Mets" ir vėl nepasi- 
sekė sezono pradžioje. 

- Paklodės. Iš Tedo spintos. Jos vėl ten. Kėdė atitraukta, o du- 
rys praviros, - Dona padėjo vis dar čirškančią bekonieną ant stalo. - 
Ar tu vėl padėjai jas ant kėdės? 

- Tik ne aš, - burbtelėjo Vikas, atsiversdamas kitą lapą. - Ten 
smirdi naftalinu. 

- Juokinga. Turbūt jis pats jas ten perdėjo. 

Vikas padėjo laikraštį į šalį ir pažvelgė į ją. 

- Apie ką tu čia, Dona? 

- Ar prisimeni vakarykštį blogą sapną? 
konvulsijos ar kažkas panašaus. 

Dona linktelėjo. 

- Jis pamanė, kad paklodės panašios į... 

Ji nusipurtė. 

- Baubą, - šypsodamasis užbaigė Vikas. 

- Tikriausiai. Tu padavei jam meškiuką ir įkišai paklodes į spin- 
tos gilumą. Bet kai šiandien nuėjau pakloti lovos, jos vėl gulėjo ant 
kėdės, - Dona nusijuokė. - Aš pažvelgiau vidun ir vieną akimirką 
pamaniau... 

- Dabar aš supratau, - Vikas vėl pakėlė laikraštį ir draugiškai 
dėbtelėjo į Doną. - Trijų dešrainių tikrai per daug. 

Kiek vėliau, kai Vikas išėjo į darbą, Dona paklausė Tedo, kodėl 
jis vėl atitraukė kėdę ir vėl ištraukė iš spintos paklodes, jei praeitą 
naktį jos taip išgąsdino jį. 

Tedas pažvelgė į ją, ir jo paprastai gyvas veidas išbalo ir tapo at- 
grasus - lyg senio. Jo “Žvaigždžių karų" spalvojimo knygelė gulėjo 
atversta priešais jį. Žalia kreidele Tedas spalvino Grydą. 

- Aš to nedariau. 

- Bet, Tedai, jei tu to nedarei, tėvelis - taip pat, aš - irgi... 

- Tai padarė pabaisa, - atsakė Tedas. - Pabaisa iš mano spintos. 

Jis vėl pasilenkė prie paveikslėlio. 

Dona, sunerimusi ir truputį išsigandusi, žvelgė į Tedą. Jis buvo 
protingas berniukas, tik galbūt per daug lakios vaizduotės. Taip, ne 

per geriausios naujienos. Reikės šįvakar pasikalbėti apie tai su Vi- 
ku. Tiesą pasakius, reikėtų rimtai apie tai su juo pasikalbėti. 

- Tedai, neužmiršk, ką sakė tavo tėvas, - priminė Dona. - Nėra 
jokių pabaisų. 

- Bent jau dieną tai tikrai, - atsakė Tedas ir taip atvirai ir taip 
nuostabiai jai nusišypsojo, kad Dona iškart užmiršo visas baimes. 

Ji perbraukė Tedo plaukus ir pakštelėjo į skruostą. 

Dona ketino pasikalbėti su Viku, bet kai Tedas buvo vaikų dar- 
želyje, užėjo Stivas Kempas, ir ji viską pamiršo, o naktį Tedas vėl 
suriko, šaukdamas, kad jo spintoje tūno pabaisa, pabaisa! 

Spintos durys buvo atviros, paklodės gulėjo ant kėdės. Šįkart 
Vikas nunešė jas į trečią aukštą ir įkišo į ten stovinčią spintą. 

Tačiau Tedas vis tiek negalėjo ilgai užmigti, o, prieš jam nu- 
grimztant į sapnų karaliją, spintos durys tyliai atšoko nuo skląsties, 
ir mirties nasrai atsivėrė į mirtiną tamsą, kur laukė kažkas gauruo- 
tas ir aštriadantis, dvokiantis rūgščiu krauju ir juoda pražūtimi. 

Sveikas, Tedai, - padaras sušnibždėjo savo pūvančiu balsu. Mė- 
nulis žvelgė į Tedo langą lyg balta ir siaura negyvėlio akis. 


Tą vėlyvą pavasarį seniausia Kas! Roko gyventoja buvo Eveli- 
na Čalmers, miestelio senukų vadinama teta Eve, o Džordžo Mea- 
ros, kuris atnešdavo jai paštą (“Reader 's Digest“ katalogai su 
įvairiais pasiūlymais bei maldaknygės iš Amžinojo Kristaus broli- 
jos) ir klausydavosi nesibaigiančių jos monologų, ją vadino “sena 
skardžiabalse kale“. 

- Vienintelis dalykas, ką ta sena skardžiabalsė kalė sugeba, tai 
atspėti orus, - Džordžas mėgdavo kartoti savo draugužiams, gurkš- 
nodamas alų “Įkaušusiame tigre". Kvailas baro pavadinimas, tačiau, 
deja, kito Kasl Roke nebuvo. 

Visi pritardavo Džordžo nuomonei. Kaip seniausia Kasl Roko 
gyventoja, teta Evė jau dvejus metus buvo “Boston Post“ lazdelės 
savininkė - nuo tada, kai Arnoldas Hybertas, kuriam buvo šimtas 
vieneri ir kuris taip suvaikėjo, kad neliko skirtumo, ar kalbėtis su 

juo, ar su tuščia kačių maisto skardine, nudardėjo nuo užpakalinės 
Kasl Eikrs senelių prieglaudos verandos ir nusisuko sprandą, pra- 
ėjus lygiai dvidešimt penkioms minutėms po paskutinio privarymo 
į kelnes. 

Teta Evė nebuvo tokia suvaikėjusi ir tokia sena, kaip Amis Hy- 
bertas, net sulaukusi devyniasdešimt trijų, ji sugebėjo neprarasti na- 
mų, kaip kad jis, ir dažnai mėgdavo palaidyti gerklę ant priversto 
su tuo susitaikyti (ir dažnai pagirioto) Džordžo Mearos, kai šis at- 
nešdavo jai paštą. 

Teta Evė labai gerai numatydavo orus. Miestelyje vyravo nuo- 
monė (ypač tarp pagyvenusių žmonių, kuriems tai buvo svarbu), kad 
teta Evė niekada neklydo dėl trijų dalykų: savaitės, kada vasarą pra- 
sidės pirmoji šienapjūtė, kokios užderės mėlynės ir koks bus oras. 

Vieną dieną birželio pradžioje ji nusverdėjo iki pašto dėžutės 
įvažiavimo keliuko gale, pasiramsčiuodama “Boston Post“ lazdele 
(kuri atiteks Viniui Merčentui, kai sena skardžiabalsė kalė pakratys 
kojas, - galvojo Džordžas Meara) ir rūkydama cigaretę. Ji labai gar- 
siai pasisveikino su Meara: dėl kurtumo ji tikriausiai patikėjo, kad 
visi kiti pasaulyje apkurto iš užuojautos jai, - ir išrėkė, kad šiemet 
bus karščiausia vasara per paskutinius trisdešimt metų. Ir ankstyvą, 
ir vėlyvą vasarą kepinsianti saulė, - Evės bliovimas perskrodė mie- 
guistą vienuoliktos valandos ramybę, - ir per patį vasaros vidurį. 

- Tikrai? 

- Ką? 

- Klausiau: "Ar tikrai?" 

Taigi, teta Evė priversdavo ir kitus šaukti kartu su ja. Galėjai net 
susprogdinti plaučius. 

- Išsišiepsiu ir pabučiuosiu kiaulę, jei bus kitaip! - suriko teta 
Evė. 

Pelenai nuo jos cigaretės užkrito ant Džordžo Mearos uniformos 
marškinių, kuriuos tik šįryt išsilygino ir užsivilko. Nekreipdamas 
dėmesio, Džordžas nubraukė pelenus. Teta Evė pasilenkė prie ma- 

šinos lango, norėdama subliauti tiesiai jam į ausį. Jos kvapas dvokė 
raugintais agurkais. 

- Lauko pelės išlindo iš požemio rūsių! Tomis Nydo matė elnią 
prie Musantiko tvenkinio, kuris trynė aksomą nuo savo ragų, dar 
nepasirodžius pirmajai liepsnelei! Žolė po sniegu! Žalia žolė, Mea- 
ra! 

- Tikrai, Eve? - atsakė Džordžas, nes reikėjo kažką atsakyti. Jam 
jau pradėjo skaudėti galvą. 

- Ką? 

- AR TIKRAI, TETA EVE? - drabstydamasis seilėmis, suriko 
Džordžas Meara. 

- O, taip! - patenkinta išrėkė senutė. - Vakar vėlai vakare ma- 
čiau amalą! Blogas ženklas, Meara! Ankstyvas karštis - blogas žen- 
klas! Žmonės šią vasarą mirs iš karščio! Bus blogai! 

- Turiu važiuoti, teta Eve! - suriko Džordžas. - Turiu skubų pri- 
statymą Stringeriui Boljė! 

Teta Evė Čalmers atmetė galvą ir nusikvatojo į pavasario dan- 
gų. Ji kikeno, kol stipriai užsikosėjo, ir cigaretės pelenais supilkavo 
jos suknelė. Ji išspjovė likusį cigaretės colio ketvirtį, ir šis rūkdamas 
nukrito ant keliuko prie pat senutės bato, juodo it katilas ir suveržto 
it korsetas. 

- Turi skubų pristatymą tam prancūzui Boljė? Juk jis neperskai- 
tytų vardo netgi ant savo antkapio! 

- Turiu važiuoti, teta Eve! - paskubom suburbėjo Džordžas ir 
įjungė bėgį. 

- Prancūzas Boljė - apsigimęs kvailys, kokį tik Dievas sukūrė že- 
mėje! - sukarkė teta Evė, bet iš Džordžo Mearos jau buvo tik dulkės 
belikę - jam pavyko pasprukti. 

Minutėlę ji pastovėjo prie pašto dėžutės, stebėdama, kaip Meara 
tolsta. Jokio asmeninio pašto ji negavo - taip dabar atsitikdavo labai 
dažnai. Dauguma jos pažįstamų žmonių, kurie dar galėjo rašyti, jau 
buvo mirę. Senutė įtarė, kad ir ji pati tuoj paseks paskui juos. Artė- 
Janti vasara pripildė ją blogų, gąsdinančių jausmų. Ji galėjo kalbėti 

apie peles, anksti palikusias požeminius urvus, ar apie amalą pava- 
sario danguje, tačiau negalėjo prabilti apie karštį, kurį jautė kažkur 
virš horizonto, susisukusį lyg kaulėtas, bet galingas žvėris purvinu 
kailiu ir raudonomis, degančiomis akimis; ji negalėjo prabilti apie 
sapnus, karštus, troškinančius ir be jokio šešėlio; nei apie rytą, kai 
ašaros nei iš šio, nei iš to užtvindė akis, kurios ne praskaidrino re- 
ginio, o dilgino it prakaitas. Teta Evė užuodė beprotybę vėjyje, ku- 
ris dar nepūtė. 

- Oi, Džordžai Meara, tu senas pirdūne, - ištarė teta Evė, suteik- 
darna žodžiams sodrų Meino rezonansą, kuris tuo pačiu buvo ir ka- 
taklizmiškas, ir juokingas. 

Ji pajudėjo namo link, pasiramsčiuodama “Boston Post“ lazde- 
le, kurią jai įteikė per miestelio ceremoniją vien už tai, kad laimin- 
gai seno. Nėr ko stebėtis, - mąstė Evė, - kad prakeiktas laikraštis 
bankrutavo. 

Teta Evė stabtelėjo verandoje, žvelgdama į vis dar pavasariškai 
giedrą ir pastelinį dangų. Bet ji pajuto tai artėjant: kažką karštą. 
Kažką pūvantį. 


Prieš metus, kai Viko Trentono “Jaguare" ėmė girdėtis nemalo- 
nus tarškėjimas kažkur užpakaliniame kairiajame rate, Džordžas 
Meara parekomendavo jam nuvažiuoti į Džo Kemberio garažą Kasl 
Roko pakrašty. 

- Jis ten įdomiai tvarkosi, - Džordžas papasakojo Vikui, kai šis 
stovėjo prie savo pašto dėžutės. - Iš pradžių pasako, kiek kainuos 
darbas, po to jį atlieka ir pareikalauja lygiai tiek pat, kiek sakė iš 
pradžių. Įdomus būdas, tiesa? 

Džordžas nuvažiavo, palikęs Viką spėlioti, ar laiškanešys kalbė- 
jo rimtai, ar jis (Vikas) nesuprato kažkokio neaiškaus jankių juo- 
kelio. 

Tačiau jis paskambino Kemberiui, ir vieną liepos (daug vėse- 
snės liepos nei artėjanti) dieną kartu su Dona ir Tedu nuvažiavo į 
Džo Kemberio garažą. Tai iš tikrųjų buvo užkampis: Vikas du kar- 
tus turėjo sustoti ir pasiklausti kelio, ir būtent tada jis tuos tolimiau- 

sius miestelio kampelius pradėjo vadinti “Rytiniu Kaliošų Užkam- 
piu". 

Vikas įvažiavo į Kemberio kiemą. Užpakalinis ratas tarškėjo 
garsiai kaip niekada. Tada dar trijų metukų Tedas sėdėjo ant Donos 
Trenton kelių ir juokėsi. Jį visada apimdavo gera nuotaika, važinė- 
jantis tėvelio kabrioletu. Donai tai irgi patiko. 

Aštuonmetis ar devynmetis berniukas stovėjo kieme ir mušinė- 
jo seną beisbolo kamuoliuką su dar senesne beisbolo lazda. Kamuo- 
liukas skriedavo, kol atsitrenkdavo į daržinę, kuri, Viko nuomone, 
tarnavo kaip pono Kemberio garažas, o tada vėl grįždavo atgal. 

- Labas, - pasisveikino berniukas. - Ar jūs ponas Trentonas? 

- Tikra tiesa, - atsakė Vikas. 

- Tada pašauksiu tėtį, - atšovė berniukas ir dingo daržinėje. 

Visi Trentonai išlipo iš mašinos. Vikas apėjo “Jaguarą" ir, ne- 
jaukiai jausdamasis, pritūpė prie blogojo rato. Galbūt reikėjo nuga- 
benti mašiną į Portlendą. Situacija čia neatrodė labai daug žadanti. 
Kemberis netgi savo iškabos neturėjo. 

Jo meditaciją nutraukė Dona, nervingai pašaukdama jį. 

- O, Dieve, Vikai... 

Vikas pašoko ir išvydo didžiulį šunį, išsliūkinantį iš daržinės. 
Vieną absurdišką akimirką jis suabejojo, ar tai šuo, ar kažkokia 
keista ir bjauri ponių rūšis. Kai šuo išlindo iš šešėlio, Vikas išvydo 
jo liūdnas akis ir suprato, jog tai senbernaras. 

Dona impulsyviai pastvėrė Tedą ir atsitraukė prie “Jaguaro" ka- 
poto, bet Tedas nekantriai ėmė muistytis jos glėbyje, bandydamas 
ištrūkti. 

- Noriu pažiūrėti į šunelį, mamyte... noriu pažiūrėti į šunelį! 

Dona nervingai žvilgtelėjo į Viką, tas tik sunerimęs patraukė 
pečiais. Grįžo berniukas ir, eidamas prie Viko, paglostė šuniui gal- 
vą. Senbernaras suvizgino milžinišką uodegą, ir Tedas dar smarkiau 
suspurdėjo. | 

- Galite paleisti jį, ponia, - mandagiai tarė berniukas. - Kudžas 
myli vaikus. Jis nenuskriaus. - Tada kreipėsi į Viką: - Tėtis jau at- 
eina. Jis plaunasi rankas. 

- Gerai, - atsakė Vikas. - Tai velniškai didelis šuo, sūneli. Ar 
manai, kad jis neiškrės nieko bloga? 

- Absoliučiai, - užtikrino berniukas, tačiau Vikas pajuto, kaip 
traukiasi kuo arčiau savo žmonos ir sūnaus, tokio mažyčio, tiesian- 
čio rankas į šunį. 

Kudžas stovėjo pakėlęs galvą, lėtai vizgindamas savo milžiniš- 
ką uodegą. 

- Vikai... - Dona bandė kažką pasakyti. 

- Viskas gerai, - tarė Vikas, mintyse pridurdamas: Tikiuosi. 

Šuo buvo toks didelis, kad vienu kąsniu galėjo perkrimsti Tedį. 

Tedas akimirką nurimo, turbūt suabejojęs. Jiedu žvelgė viens ki- 
tam į akis. 

- Šuneli? - ištarė Tedas. 

- Kudžas, - eidamas prie Tedo, tarė Kemberio sūnus: - Jo vardas 
Kudžas. 

- Kudžas, - pakartojo Tedas. 

Šuo priėjo prie jo ir geranoriškai seilėtu liežuviu ėmė laižyti Te- 
do veidą. Tedas kikendamas pabandė apsiginti. Jis pasisuko į savo 
tėvą ir motiną, juokdamasis kaip visuomet, kai kuris nors iš jų pra- 
dėdavo jį kutenti. Tedas žengė žingsnį, bet jo kojos susipynė. Jis 
pargriuvo, ir staiga šuo apglėbė jį savo kojomis. Vikas, apkabinęs 
Doną per liemenį, pajuto ir išgirdo, kaip žmona sudejavo. Jis norė- 
jo žengti žingsnį į priekį... bet stabtelėjo. 

Kudžo dantys sukando Tedo sportinius marškinėlius. Jis pakėlė 
Tedą, - akimirką Tedas tapo panašus į kačiuką savo motinos danty- 
se, - ir pastatė jį ant kojų. 

Tedas pribėgo prie tėvo ir motinos. 

- Patinka šunelis! Mamyte! Tėveli! Man patinka šunelis! 

Kemberio sūnus, susikišęs rankas į džinsų kišenes, patenkintas 
stebėjo reginį. 

- Žinoma, tai nuostabus šuo, - atsakė Vikas. 

Jis pralinksmėjo, bet jo širdis vis dar daužėsi krūtinėje. Vieną 
akimirką Vikas jau patikėjo, kad šuo nukąs Tedo galvą it kokį ledi- 
nuką. 

- Tai senbernaras, Tedai, - paaiškino jis. 

- Sen... benalas! - sušuko Tedas ir vėl nubėgo prie Kudžo, kuris 
lyg mažas kalnelis pūpsojo prie daržinės durų. - Kudžas! Kuuuu- 
džas! 

Dona vėl visa įsitermnpė. 

- O, Vikai, ar tu manai... 

Bet Tedas jau vėl buvo prie Kudžo. Jis ekstravagantiškai apka- 
bino šunį ir įdėmiai pažiūrėjo į jį. Nors Kudžas ir tupėjo (uodega 
tapšnodamas per žvyrą ir lekuodamas rožiniu liežuviu), Tedas suge- 
bėjo pažvelgti jam į akis tik pasistiebęs ant pirštų galiukų. 

- Manau, kad viskas bus gerai, - nuramino Vikas. 

Tedas įkišo savo menką rankutę į Kudžo nasrus ir dabar naršė 
ten lyg koks mažiausias pasaulio dantistas. Vikas vėl sunerimo, bet 
Tedas jau lėkė pas juos. 

- Šunelis turi dantis, - pranešė jis Vikui. 

- Taip. Daug dantų. 

Vikas atsisuko į berniuką, norėdamas paklausti, kas sugalvojo 
tokį šuns vardą, bet tuo metu iš daržinės išėjo Džo Kemberis, sku- 
durėliu šluostydamasis rankas, kad besisveikindamas neištepaluotų 
Viko. 

Vikas maloniai nustebo - Kemberis iš tikrųjų žinojo, ką daro. Jis 
įdėmiai įsiklausė į tarškėjimą, kai jiedu su Viku privažiavo prie na- 
mo kalvos papėdėje, ir vėl grįžo prie daržinės. 

- Sudilo rato guolis, - trumpai burbtelėjo Kemberis. - Jums pa- 
vyko, kad nesubyrėjote dar pakeliui. 

- Ar pataisysit? 

- Žinoma. Tuoj pat pataisysiu, jei galėsite porą valandų čia pa- 
laukti. 

- Sutarta, - atsakė Vikas. 

Jis pažvelgė į Tedą ir šunį. Tedas jau žaidė beisbolo kamuoliu- 
ku, kurį mušinėjo Kemberio sūnus. Jis mesdavo kamuoliuką kiek 
galėdamas toliau (iš tikrųjų tai nebuvo toli), o Kemberių senberna- 
ras paklusniai atnešdavo jį Tedui. Kamuoliukas buvo velniškai sei- 
lėtas. 

- Jūsų šuo neleidžia mano sūnui nuobodžiauti. 

- Kudžui patinka vaikai, - sutiko Kemberis. - Gal galėtumėte 
įvažiuoti į daržinę, pone Trentonai? 

Daktaras jus apžiūrės, - pralinksmėjęs pamanė Vikas ir įvarė 
“Jaguarą" į vidų. Darbas užtruko tik pusantros valandos, o Kembe- 
rio paprašytas užmokestis buvo neįtikėtinai mažas. 

O Tedas bėgiojo tą vėsią, debesuotą popietę, nepaliaujamai 
šaukdamas šunį: 

- Kudžai... Kuudžai... čiaaa, Kudžai... 

Prieš jiems išvažiuojant, Kemberio sūnus Bretas užkėlė Tedą 
ant Kudžo nugaros ir palaikė jį apglėbęs per liemenį, kol Kudžas 
nuolankiai apsuko porą ratų žvyruotu kiemu. Eidamas pro Viką, šuo 
pažvelgė jam į akis... ir Vikas galėjo prisiekti, kad Kudžas juokėsi. 


Praėjus trims dienoms po to, kai Džordžas Meara pasirėkavo su 
teta Eve Čalmers, maža mergaitė, tokio pat amžiaus, kaip ir Tedas 
Trentonas, tik gyvenanti Ajovos mieste Ajovos valstijoje, per pus- 
ryčius pašoko nuo stalo ir pareiškė: 

- Mamyte, aš nekaip jaučiuosi. Tikriausiai susirgsiu. 

Jos motina visai nenustebo ir apsidairė. Prieš dvi dienas vyres- 
nysis Marsės brolis parėjo iš mokyklos, skųsdamasis stipriu skran- 
džio uždegimu. Dabar Brokas jau jautėsi gerai, tačiau tada visą pa- 
rą jo kūnas entuziastingai stengėsi atsikratyti balasto per abu galus. 

- Kas tau, mieloji? - paklausė Marsės mama. 

- Aš... - Marsė garsiai sudejavo ir nusverdėjo pirmojo aukšto ho- 
lo link, rankomis spausdama pilvą. 

Motina išvydo, kaip ji metėsi į tualetą, ir pagalvojo: O, Dieve, 
na, štai ir vėl. Bus stebuklas, jei pati neužsikrėsiu. 

Ji išgirdo žiaukčiojimą ir pasuko į tualetą, rūpestingai apsvars- 
tydama detales: skysčiai, lovos režimas, naktinis puodukas, kelios 
knygelės, Brokas, grįžęs iš mokyklos, galės atnešti televizoriuką į 
sesers kambarį ir... 

Motina pažvelgė į kriauklę, ir jos mintys, tarsi kažkam stipriai 
pliaukštelėjus, dulkėte išdulkėjo iš galvos. 

Tualeto kriauklė, į kurią privėmė keturmetė duktė, buvo pilna 
kraujo; kraujo lašeliai aptaškė porcelianinį apvadėlį bei plyteles. 

- Mamyte, man negera... 

Jos dukra atsisuko: kraujuota burna, kraujas bėgo nuo smakro, 
žydra jūreiviška suknelė irgi mirko kraujyje. O, gerasis Dieve, Jė- 
zau, Juozapai ir Marija, tiek daug kraujo... 

- Mamyte... 

Didžiulė kruvina masė vėl išlėkė iš dukrelės burnos ir lyg grės- 
mingas lietus aptaškė viską aplinkui. Pagaliau Marsės motina, 
spausdama ją glėbyje, nubėgo į virtuvę skambinti greitajai pagalbai. 


Kudžas žinojo, kad jis jau per senas vaikytis triušius. 

Jis nebuvo per senas, ne, net kaip šuo. Bet sulaukęs penkerių, jis 
jau išaugo iš vaikystės amžiaus, kai net drugelis sugebėdavo uždeg- 
ti atkaklias gaudynes per miškus ir pievas už namo ir daržinės. Ku- 
džas jau buvo penkerių, ir lyginant su žmogaus amžiumi, jis jau 
įžengė į vidutinio amžiaus pradžią. 

Tačiau buvo nuostabus ir ankstyvas birželio šešioliktosios rytas, 
ant žolės vis dar spindėjo rasa. Karštis, kurį Džordžui Mearai išpra- 
našavo teta Evė, iš tikrųjų užgriuvo - tai buvo pats šilčiausias birže- 
lis per daugelį metų, - ir apie antrą valandą po pietų Kudžas jau ma- 
nė gulėsiąs dulkėtame kieme (arba daržinėje, jei ŽMOGUS jį įleis, 
o taip būdavo, kai jis gerdavo - šiomis dienomis tai dažnai pasikar- 
todavo), lekuodamas po karšta saule. Bet tai bus vėliau. 

O triušis, didelis, rudas ir nusipenėjęs, net nenutuokė, kad Ku- 
džas gulėjo šiaurinio lauko pakrašty per mylią nuo namų. Vėjas bro- 
liui triušiui pūtė ne iš tos pusės. 

Kudžas užsimanė pagauti triušį sporto sumetimais, o ne dėl 
mėsos. Triušis laimingai stryktelėjo prie kito dobilo, kuris jau po 
mėnesio iškeps ir paruduos nuo negailestingos saulės. Jei Kudžas 
tebūtų įveikęs tik pusę atstumo iki triušio, kai šis, jį pastebėjęs, pa- 
sileido bėgti, nebūtų jo vijęsis. Tačiau triušis pakėlė ausis, kai Ku- 
džas stovėjo tik už penkiolikos jardų. Akimirką triušis sustingo: tik- 

ra suledėjusio triušio skulptūra juodomis, juokingai iššokusiomis 
akimis. Tada jis pasileido bėgti. 

Piktai lodamas Kudžas pradėjo vytis. Triušis buvo labai mažas, 
o Kudžas - labai didelis, tačiau galimybė įpūtė energijos į šuns ko- 
jas. Jis jau mynė triušiui ant kulnų, kai šis sumėtė pėdas. Kudžas ap- 
sisuko, išardamas pievą ir vos neparvirsdamas. Paukščiai pakilo nuo 
jo skardaus lojimo. Jei šuo gali šaipytis, tai Kudžas būtent tai ir da- 
rė. Triušis sumėtė pėdas ir nėrė tiesiai per šiaurinį lauką. Kudžas 
metėsi iš paskos, nors jau nujautė, kad šių lenktynių nelaimės. 

Bet jis stengėsi iš visų jėgų ir jau beveik pavijo triušį, kai šis 
įlindo į mažą urvą žemos kalvos šlaite. Urvą dengė ilgos žolės. Ku- 
džas nesuabejojo ir, surietęs savo didelį rusvą kūną, panašų į gau- 
ruotą sviedinį, nėrė triušiui iš paskos... ir aklinai įstrigo lyg kamštis 
butelyje. 

Jau septyniolika metų Džo Kemberis turėjo “Septynių ąžuolų" 
fermą 3-ojo Miesto kelio gale, tačiau net nenutuokė apie tą urvą. Be 
abejo, jis būtų jį užtikęs, jei būtų ėmęsis ūkininkauti, bet, deja. Di- 
džiulėje raudonoje daržinėje nebuvo nei vieno gyvulio: daržinė vir- 
to garažu ir automobilių remonto dirbtuvėmis. Jo sūnus Bretas ga- 
na dažnai bėgiodavo laukais ir miškais už savo namų, tačiau ir jis 
niekada nepastebėjo urvo, nors keletą kartų vos pats neįkišo į jį ko- 
jos ir nepatempė raiščių. Giedromis dienomis urvas atrodė it šešė- 
lis; debesuotomis - apaugęs žole, tapdavo visai nepastebimas. 

Džonas Musamas, ankstesnis fermos savininkas, žinojo apie ur- 
vą, tačiau net nepagalvojo apie jį užsiminti Džo Kemberiui, kai Džo 
nusipirko fermą 1963 metais. Galbūt jis būtų juos perspėjęs, kai 
Džo ir jo žmona Čeritė susilaukė sūnaus 1970-aisiais, tačiau vėžys 
jau buvo pasiglemžęs senąjį Džoną. 

Niekis, nes Bretas taip ir nerado urvo. Berniukui pats įdomiau- 
sias dalykas pasaulyje - surasti urvą žemėje, o šis vėrėsi į mažą na- 
tūralų klinčių guolį. Jis buvo apie dvidešimties pėdų gylio, o mažas 
berniukas būtų sugebėjęs įlysti į jį ir nebeišsikapanoti atgal. Anks- 
čiau taip jau nutiko ir keliems mažiems gyvūnėliams. Klintiniu ur- 
vo paviršiumi buvo lengva slysti, bet tik ne ropštis aukštyn, todėl 

ant dugno mėtėsi kaulai: švilpiko, šeško, poros burundukų, poros 
voverių ir naminio katino. Pastarojo vardas buvo ponas Švaruolis. 
Kemberiai pasigedo jo prieš dvejus metus ir nusprendė, kad jį par- 
trenkė mašina, arba šis paprasčiausiai pabėgo. Tačiau katinas gulė- 
jo čia kartu su nemažais lauko pelės, kurią jis čionai įsivijo, kaulais. 

Kudžo triušis nuslydo į pat dugną ir dabar drebėjo, pastatęs au- 
sis ir uostydamas orą, nes visą urvo erdvę užpildė piktas Kudžo 10- 
jimas. Nuo aido atrodė, kad loja visas šunų pulkas. | 

Mažasis urvas retkarčiais traukė ir šikšnosparnius - nedidelį jų 
būrį, nes urvas buvo mažas, tačiau jo gruoblėtos sienos kuo puikiau- 
siai tiko apsinakvoti žemyn galva ir nusnausti dienos metu. Bretui 
Kemberiui pasisekė ir dėl šikšnosparnių, ypač šiais metais, nes rudi 
vabzdžiačdžiai šikšnosparniai, apsigyvenę mažajame urve, buvo už- 
sikrėtę pavojinga pasiutligės forma. 

Kudžas užstrigo per pečius. Jis energingai kasė užpakalinėmis 
kojomis, bet veltui. Jis galėjo apsiversti ir ištraukti galvą, bet jam 
vis dar rūpėjo triušis. Kudžas jautė, jog triušis papuolė į spąstus. 
Šuns akys nelabai ką matė, nes jo kūnas užblokavo beveik visą švie- 
są, ir jis nejautė, kaip priekinės kojos slysta žemyn. Kudžas užuodė 
drėgmę bei senas ir šviežias šikšnosparnių išmatas... bet visų svar- 
biausia, jis užuodė triušį. Karštą ir skanų. Pietūs paruošti. 

Jo lojimas prikėlė šikšnospamius. Jie siaubingai išsigando. Kaž- 
kas brovėsi į jų namus. Cypdami jie visu pulku metėsi prie angos. 
Tačiau jų lokatoriai pranešė šokiruojantį faktą: anga užversta. Vie- 
toj jos kyšojo plėšrūno galva. 

Šikšnosparniai suko ratus tamsoje, šiurendami membraniškais 
sparnais it medžiaga, plazdenančia vėjyje. Apačioje gūžėsi triušis, 
tikėdamasis išsigelbėti. 

Kudžas jautė, kaip keli šikšnosparniai skraido apie jo kūno prie- 
kigalį, sulindusį į urvą, ir išsigando. Jam nepatiko jų kvapas ir gar- 
sai, jam nepatiko keistas karštis, tarsi sklindantis iš šikšnosparnių. 
Kudžas sulojo dar garsiau ir pabandė sugriebti padarus, sukančius 
aplink jį ratus. Jis sukando vieną rudai juodą sparną. Kaulai, plones- 
ni už kūdikio rankutes, sutreškėjo. Šikšnosparnis įkando jam, pra- 

rėždamas jautrią šuns snukio odą ir palikdamas į klaustuką panašią 
žaizdelę. Dar po akimirkos šikšnosparnis nuriedėjo klintiniu šlaitu ir 
nudvėsė. Tačiau žala jau buvo padaryta: pavojingiausia, kai pasiu- 
tęs gyvūnas įkanda į galvą, nes pasiutligė yra centrinės nervų siste- 
mos liga. Šunys, daug jautresni nei jų šeimininkai, negali tikėtis vi- 
siškos apsaugos net ir paskiepyti - prieš virusus skiepyja kiekvienas 
veterinaras. O Kudžas nė karto savo gyvenime nebuvo skiepytas. 

To nežinodamas, bet pajutęs, kad nematytas padaras, kuris jam 
įkando, buvo šlykštus ir siaubingas, Kudžas nusprendė, kad žaidi- 
mas nevertas pastangų. Stipriai patraukęs pečius, sukeldamas dulkių 
debesį, jis išlindo iš urvo. Kudžas nusipurtė ir dar daugiau dulkių 
bei klinčių gabaliukų pasipylė iš jo kailio. Kraujas lašėjo nuo snu- 
kio. Kudžas atsitūpė, pakėlė galvą į dangų ir dusliai sustaugė. 

Šikšnosparmniai mažu rudu debesėliu išlėkė iš urvo, pasiblaškė 
saulėtoje birželio padangėje ir vėl sulindo atgal. Jie - besmegeniai 
padarai, todėl po dviejų trijų minučių jau užmiršo apie lojantį įsi- 
brovėlį ir užmigo, pasikabinę žemyn galva, sparnais apglėbę savo 
mažus žiurkiškus kūnelius. 

Kudžas nusliūkino. Jis vėl nusipurtė ir bejėgiškai pasikrapštė 
snukį. Kraujas jau krešėjo, bet vis tiek skaudėjo. Šunys turi daug di- 
desnį drovumo nei nuovokumo jausmą, todėl Kudžas pasibjaurėjo 
savimi. Jis nenorėjo eiti namo, nes vienas iš trijulės - ŽMOGUS, 
MOTERIS arba BERNIUKAS - pastebės, kad jis susižeidė. Gali 
būti, kad net vienas iš trijulės apšauks jį “BLOGU ŠUNIMI". Ir bū- 
tent dabar Kudžas save tokiu laikė. 

Tad Kudžas nubėgo prie upelio, kuris skyrė Kemberio žemę nuo 
Gario Pervjero, artimiausio Kemberio kaimyno, nuosavybės. Šuo 
brido prieš srovę; godžiai gėrė; vartėsi vandenyje, bandydamas at- 
sikratyti šlykštaus skonio burnoje bei purvo ir klinčių dvoko; ban- 
dydamas atsikratyti “BLOGO ŠUNS" jausmo. 

Po truputį jis pradėjo atsigauti. Kudžas išbrido iš upelio ir nusi- 
purtė, į dangų pasiųsdamas vandens čiurkšlę, panašią į ryškią vaivo- 
rykštę. 

“BLOGO ŠUNS" jausmas blėso, o taip pat ir nosies skausmas. 
Kudžas patraukė namų link pažiūrėti, ar BERNIUKAS sukiojasi 
lauke. Jis jau priprato prie geltono mokyklinio autobuso, kuris kiek- 
vieną rytą paimdavo BERNIUKĄ ir po pietų parveždavo atgal, bet 
pastarąją savaitę autobusas nepasirodė su savo spindinčiomis akimis 
ir krūva vaikų. BERNIUKAS visada būdavo namie. Dažniausiai jis 
kiurksodavo daržinėje, padėdamas ŽMOGUI. Galbūt geltonas mo- 
kyklinis autobusas buvo užsukęs šiandien. O galbūt ir ne. Pažiūrė- 
sim, pamatysim. Kudžas užmiršo apie urvą ir šlykštų šikšnosparnio 
sparno skonį. Nosies beveik nebeskaudėjo. 

Kudžas lengvai skynėsi kelią pro aukštą šiaurinio lauko žolę, 
retkarčiais išgąsdindamas kokį paukštelį, bet nebepuldamas jo vytis. 
Šiandien gaudynių jau pakaks - jei ne protas, tai kūnas primindavo 
Kudžui šį faktą. Jis buvo senbernaras pačiame jėgų žydėjime, pen- 
kerių metų, beveik dviejų šimtų svarų svorio, o dabar, 1980-ųjų bir- 
želio šešioliktosios rytą, Kudžas susirgo pasiutlige. 


Po septynių dienų ir už trisdešimties mylių nuo “Septynių 4žuo- 
lų“ fermos, Kasl Roke, du vyrai susitiko restorane “Geltonasis po- 
vandeninis laivas", kuris garsėjo didžiuliais sumuštiniais, picomis ir 
makaronais. Restorano gale stovėjo žaidimų automatas. Virš baro 
kabėjo plakatas, skelbiantis, kad jei sugebėsi suvalgyti du “Geltono- 
jo laivo košmarus“, už juos nemokėsi. Prierašas “JEI IŠVEMSI, 
TEKS SUSIMOKĖTI" puikavosi truputį žemiau. 

Paprastai Vikas Trentonas labiausiai mėgdavo sukrimsti mėsai- 
nį, tačiau šiandien jis nujautė negalėsiąs praryti nė kąsnio. 

- Regis, viskas baigta, - Vikas tarė kitam vyriškiui, kuris neno- 
riai kramtė kumpio gabalėlį. 

Jo vardas buvo Rodžeris Breikstounas, ir kai jis nenoriai žvelg- 
davo į maistą, tai reiškė, kad artėjo kažkokie nemalonumai. Rodže- 
ris svėrė du šimtus septyniasdešimt svarų, o atsisėdus pilvas užklo- 
davo kelius. Vieną kartą, kai jiedu išdykavo lovoje, Dona prasitarė 
Vikui maniusi, jog Rodžeriui kelius peršovė Vietname. 


25 


- Taip, prasti popieriai, - sutiko Rodžeris. - Neįtikėtinai sumau- 
ti popieriai, senas drauguži Viktorai. 

- Ar tikrai manai, kad ta kelionė ką nors išspręs? 

- Gal ir ne, - atsakė Rodžeris, - bet mes tikrai prarasime Šarpo 
užsakymą, jei neskrisime. Galbūt ką nors išspręsime. Išlaikysime 
užsakymą. 

Jis atsikando sumuštinio. 

- Jei uždarysime kontorą dešimčiai dienų, turėsime keblumų. 

- O ar dabar jų neturim? 

- Žinoma, turim. Tačiau reikia filmuoti “Book Folks“ reklamą 
Kenebanko paplūdimyje... 

- Liza pati su tuo susitvarkys. 

- Nesu tikras, kad Liza gali susitvarkyti su savo pačios meilės 
reikalais, tad ką jau kalbėti apie “Book Folks" reklamą, - atšovė Vi- 
kas. - Bet net jeigu tarsime, jog ji susitvarkys, dar lieka “Yor Choi- 
ce Blueberries"'... “Casco" bankas ir kreditai... be to, tu turi susitikti 
su Meino nekilnojamo turto agentų asociacijos pirmininku... 

- Ne, jis tavo. 

- Špygą tau, - atrėžė Vikas. - Kiekvieną kartą aš susinervinu, 
vos išvydęs tas raudonas kelnes ir baltus batus. Vis norisi įlįsti į 
spintą ir paieškoti vyrukui kokio sumuštinio. 

- Visa tai nesvarbu, ir pats tai gerai žinai. Nei vienas iš jų mums 
nemoka net dešimtadalio Šarpo išmokėjimų. Ką dar galiu pridurti? 
Žinai, kad ir senis, ir vaikis norės pasikalbėti su mumis abejais. Tai 
pirkti tau bilietą ar ne? 

Vien pamanius apie dešimt dienų, penkias Bostone ir penkias 
Niujorke, Viką išpylė šaltas prakaitas. Šešeris metus jiedu su Ro- 
džeriu dirbo “Ellison" agentūroje Niujorke. Dabar Vikas gyveno 
Kasl Roke. Rodžeris ir Altėja Breikstounai gyveno kaimyniniame 
Bridžtone už penkiolikos mylių. 

Vikas niekada nemėgo gręžiotis atgal. Kol jiedu su Dona neper- 
sikraustė į Meiną, jis niekada nesijautė pilnavertis ir žinantis, ko 
trokšta iš gyvenimo. O dabar pajuto liguistą įtarimą, kad Niujorkas 

tik ir laukė tuos tris metus, kad vėl galėtų jį pasiglemžti. Lėktuvas 
nuslys nuo pakilimo-nusileidimo tako ir paskęs ugnies liepsnose. 
Arba nutiks avarija ant Triboro tilto - jų “Čekeris" rėšis į geltoną už- 
tvarą. Chuliganai ne pagrasins, o tikrai iššaus iš savo ginklo. Sprogs 
dujų vamzdis ir gatvės dangtis, perrėžęs orą, nukirs jam galvą. Kaž- 
kas atsitiks. Jei grįš, miestas jį nužudys. 

- Rodži, - atsikandęs gabalėlį sumuštinio, Vikas padėjo jį atgal 
į lėkštę, - ar kada nors pagalvojai, kad tai dar ne pasaulio pabaiga, 
jei mes prarasim Šarpo užsakymą? 

- Pasaulis nepražus, - tarė Rodžeris, į stiklinę įsipildamas alaus, 
- bet kas laukia mūsų? Man dar liko septyniolika iš dvidešimties 
metų išsimokėti užstatą už namą ir dvynukės, kurios tiesiog trokšta 
mokytis Bridžtono akademijoje. Tu taip pat turi užstatęs už namą, 
savo vaiką plius tą seną “Jaguarą", kuris nuvarys tave į kapus. 

- Taip, bet vietinė ekonomika... 

- Užknisa ta tavo vietinė ekonomika! - įsiutęs sušuko Rodžeris 
ir trenksmingai pastatė stiklinę ant stalo. 

Ketveriukė prie kito stalo, trys vilkintys teniso marškinėlius, o 
ketvirtas - išblukusius marškinėlius su užrašu “DARTAS VEIDE- 
RIS - GĖJUS", ėmė ploti. 

Rodžeris numojo į juos ranka ir pasilenkė prie Viko. 

- Mums nieko neišeis, jei kursime reklamas tik “Yor Choice 
Bluberries" ir Meino nekilnojamo turto agentams, ir tu pats tai ge- 
rai žinai. Jei prarasime Šarpo užsakymą, nuskęsime net nesuburbu- 
liavę. Kita vertus, jei mums pavyktų išlaikyti nors ir dalį Šarpo re- 
klamos dar dvejiems metams, patektume į Turizmo departamento 
biudžeto sąrašą. O tai saldus kąsnelis, Vikai. Tada atsisveikindami 
galėsime pamojuoti Šarpui ir jų šlykštiems javainiams, ir tegyvuoja 
laiminga pabaiga. Blogas vilkas turės ieškotis vakarienės kitur, o 
maži paršeliai laimingi sėdės namie. 

- Visi bandys sutaupyti mūsų sąskaita, o tai taipogi tikėtina, 
kaip ir tai, kad šį rudenį Klyvlendo “Indians" laimės čempionatą. 

- Bet geriau pabandykim, bičiuli. 

Vikas tylėjo, žiūrėdamas į sušalusį sumuštinį, ir galvojo. Tai bu- 
vo visiškai nesąžininga, bet jis galėjo su tuo susitaikyti. Skaudino 
tik situacijos absurdiškumas. Nelaimė nukrito iš giedro dangaus it 
žudikiškas tornadas, kuris savo uodega viską nušluoja ir dingsta. Vi- 
kas ir Rodžeris ir visa “Ad Worx“ firma jau buvo fatališki. Vikas 
galėjo tai perskaityti apvaliame Rodžerio veide, kuris neatrodė toks 
mirtinai rimtas nuo tada, kai jiedu su Altėja prarado savo devynių 
dienų sūnų Timotį. Po trijų savaičių Rodžeris palūžo ir pravirko, 
užsidengęs rankomis riebų veidą. Šis paveikslas išreiškė tokį bevil- 
tišką liūdesį, kad net Vikui užgniaužė kvapą. Tada buvo blogai. Ta- 
čiau Rodžerio akyse atsispindinti panika atrodė dar blogesnė. 

Karts nuo karto reklamos versle praūždavo tornadas. Didelė 
kompanija, kaip kad “Ellison" agentūra, kuri gaudavo milijonus, ga- 
lėjo atsilaikyti. Deja, mažytė “Ad Worx“ negalėjo. Ji tempė vieną 
krepšį su daug mažų kiaušinių ir kitą - su vienu dideliu - Šarpo už- 
sakymu, - o dabar beliko laukti, ar jie praras tą didįjį kiaušinį, ar 
bent jau pavyks jį suplakti. Tai buvo visiškai ne jų kaltė, tačiau re- 
klamos agentūros dažnai tapdavo atpirkimo ožiu. Vikas su Rodže- 
riu sudarė komandą dar tada, kai pradėjo dirbti “Ellison" agentūro- 
je. Prieš šešeris metus Vikas, aukštas, lieknas ir gana ramus, tapo 
storo, laimingo ir ekstravertiško Rodžerio Breikstouno puiki pora. 
Jie susidraugavo tiek verslo, tiek asmeniniuose reikaluose. Pirmoji 
jųdviejų užduotis nebuvo didelė: parengti reklaminę kampaniją žur- 
naluose, padedant sergantiems smegenų paralyžiumi. 

Jiedu sukūrė ryžtingą juodai baltą reklaminį skelbimą, kuris 
vaizdavo mažą berniuką su milžiniškais ramentais, stovintį prie pir- 
mos Mažosios Lygos beisbolo lauko linijos. Niujorko “Mets" kepu- 
raitė pūpsojo jam ant galvos, bet jo veido išraiška, - Rodžeris visa- 
da tvirtino, kad berniuko veido išraiška padėjo parduoti šią reklamą, 
- nebuvo liūdna, o paprasčiausiai užsisvajojusi. Tiesą pasakius, be- 
veik laiminga. Užrašas taipogi buvo paprastas: “BILIS BELAMIS 
NIEKADA NEATMUS KAMUOLIUKO". Žemiau: “BILIS SER- 
GA SMEGENŲ PARALYŽIUMI". O dar žemiau smulkesnėmis 
raidelėmis: “Gal galite mums padėti?“. 

Pasipylė daug aukojimų sergantiems smegenų paralyžiumi. Pa- 
sisekė jiems, pasisekė ir Vikui su Rodžeriu. Trentono ir Breikstou- 
no komanda atsistojo į savo vėžes. Po to sekė dar pustuzinis sėk- 
mingų kampanijų. Vikas daugiausia rūpindavosi perspektyva, o Ro- 
džeris - tiesioginiu išpildymu. 

“Sony" korporacijai jiedu sukūrė vyriškį, sėdintį sukryžiavus 
kojas šešiolikos eilių magistralės vidury su dideliu “Sony" radijo 
imtuvu ant kelių ir plačia šypsena veide. Plakatas bylojo: “"*POLI- 
CE“, “THE ROLLING STONES“, VIVALDI, MAIKAS VOLI- 
SAS, “THE KINGSTON TRIO", POLAS HARVIS, DŽERIS FAL- 
VELAS". Ir dar žemiau: “SVEIKI VISI!" 

“Voit" kompanijai, plaukymo įrangos gamintojai, jiedu sukūrė 
reklaminį skelbimą, kuris vaizdavo vyrą, tikrą Majamio paplūdimių 
berniuko priešingybę. Modelis, stovintis kažkokio tropinio rojaus 
auksiniame paplūdimyje, tebuvo penkiasdešimtmetis tatuiruotas vy- 
riškis su išpampusiu pilvuku, nudribusiom rankom ir kojom bei su- 
siraukšlėjusiu randu ant šlaunies. Rankose šis sumaitotas laimės ka- 
rys laikė “Voit" plaukmenų porą. “PONE, - bylojo skelbimas, - AŠ 
NARDAU PRAGYVENIMUI. AŠ NEŠVAISTAU LAIKO". Apa- 
čioje dar buvo prirašyta įvairiausio šlamšto, bet dėmesį patraukė bū- 
tent šis užrašas didžiosiomis raidėmis. Vikas su Rodžeriu norėjo pa- 
rašyti “AŠ NEMUŠU BIMBALO“, bet “Voit"" Žmonės nesutiko. 
Gaila, - mėgdavo kartoti Vikas, - taip jie būtų galėję parduoti daug 
daugiau plaukmenų. 

O tada pasirodė Šarpas. 

Šarpo kompanija iš Klyvlendo buvo dvylikti tarp Amerikos 
duonos gaminių gamintojų, kai senis Šarpas nenoriai kreipėsi į “El- 
lison" agentūrą Niujorke, nutraukęs dvyliką metų trukusį bendradar- 
biavimą su vietine reklamos agentūra. Senis mėgo kartoti, kad prieš 
Antrąjį pasaulinį karą jo kompanija buvo didesnė už “Nabisco". Jo 
sūnus taip pat mėgo kartoti, jog Antrasis pasaulinis karas baigėsi jau 
prieš trisdešimt metų. 

Užsakymas - iš pradžių tik šešių mėnesių bandomajam laikotar- 
piui - buvo perduotas Vikui Trentonui ir Rodžeriui Breikstounui. 

Bandomojo laikotarpio pabaigoje Šarpo kompanija iš dvyliktos vie- 
tos sausainių - pyragų - javainių rinkoje pakilo į devintąją. Dar po 
metų, kai Vikas su Rodžeriu pakėlė sparnus ir persikėlė į Meiną, 
kur įkūrė savo verslą, Šarpo kompanija pakilo į septintą vietą. 

Reklaminė kampanija buvo labai smarki. Šarpo sausainiams Vi- 
kas su Rodžeriu sukūrė Šarpo sausainių šaulį, šaudantį šešių šūvių 
revolveriu, tik vietoj kulkų lėkė sausainiai - šokoladiniai “Chocka- 
Chippers“, imbieriniai “Ginger Snappies“ ir avižiniai “Oh Those 
Oatmeals". Reklamos pabaigoje Šarpo šaulys visada likdavo liūdnai 
stovėti sausainių krūvoje su tuščiu revolveriu rankoje. 

- Ką gi, blogi vyrukai pabėgo, - kiekvieną dieną jis kartodavo 
milijonui amerikiečių, - bet man liko sausainiai. Geriausi sausainiai 
Vakaruose... ir bet kur kitur, žinoma! 

Šarpo šaulys atsikanda sausainio. Jo veido išraiška tarytum pa- 
rodo, jog jis patyrė kulinarinį pirmojo berniuko orgazmo variantą. 
Pabaiga. 

Pyragams - šešiolikai skirtingų rūšių - buvo sukurta Džordžo ir 
Greisės reklama. Ekrane pasirodo Džordžas su Greise, išeinantys iš 
prašmatnaus vakarėlio, kur stalai lūžta nuo įvairiausių delikatesų. 
Siužetas perkeliamas į mažą butelį. Džordžas sėdi prie staltiese 
uždengto virtuvės stalo. Greisė išima Šarpo “Polend" pyragą (ar ko- 
kį kitą) iš jų senojo šaldytuvo šaldiklio ir padeda jį ant stalo. Jie vis 
dar vilki vakarinius drabužius. Džordžas ir Greisė vienas kitam nu- 
sišypso kupina šilumos, meilės ir supratimo šypsena, kaip du žmo- 
nės, skirti vienas kitam. Juodame ekrane pasirodo užrašas: “KAR- 
TAIS JUMS TETRŪKSTA TIK ŠARPO PYRAGO". Nė vieno žo- 
džio per visą reklaminį klipą. Jis net laimėjo “Clio" premiją. 

Kaip kad ir Šarpo Javainių Profesorius, versle vadinamas “atsa- 
kingiausia reklama, skirta vaikams". Ji vainikavo Viko ir Rodžerio 
siekius... tačiau dabar Šarpo Javainių Profesorius kaip tik ėmė juos 
persekioti. 

Šarpo Javainių Profesorius, kurį vaidino vidutinio amžiaus ak- 
torius, buvo santūri ir drąsi suaugusių reklama animacinių vaikiškų 

reklaminių klipų, reklamuojančių kramtomąją gumą, žaislus, lėles, 
figūrėles... ir konkuruojančius javainius, jūroje. 

Ekrane - tuščias ketvirtos ar penktos klasės mokinių kabinetas, 
kurį šeštadienio ryto laidų žiūrovai lengvai galėjo atpažinti. Profe- 
sorius vilkėjo kostiumą, megztinį su trikampe iškirpte ir baltinius 
prasegta apykakle. Savo išvaizda ir kalbos maniera jis atrodė trupu- 
tį autoritarinis. Vikas su Rodžeriu kalbėjosi su keturiasdešimčia mo- 
kytojų bei pustuziniu vaikų psichiatrų ir nustatė, jog būtent tai ir yra 
tas tėviško vaidmens modelis, priimtinas daugumai vaikų, kurio, de- 
ja, jie dažniausiai neranda savo namuose. 

Javainių Profesorius sėdėjo ant mokytojo stalo tarsi pabrėžda- 
mas neformalumo įvaizdį, - vaikas galėjo įžvelgti tikro draugužio 
sielą, paslėptą po pilkai žaliu tvidu, - tačiau kalbėjo lėtai ir solidžiai. 
Jis nekomandavo, nesiginčijo, nemeilikavo, nepataikavo ir nieko 
negarbino. Jis kalbėjo milijonams vilkinčių sportinius marškinėlius, 
šlamščiančių javainius ir žiūrinčių animacinius filmukus šeštadienio 
rytais tarytum jie būtų tikri žmonės. 

- Labas rytas, vaikai, - ramiai pasisveikindavo profesorius. - Tai 
javainių reklama. Paklausykit manęs atidžiai. Aš daug žinau apie ja- 
vainius, nes esu Šarpo Javainių Profesorius. Šarpo javainiai - 
“Twinkles", “Cocoa Bears", “Bran-16" ir Šarpo “All-Grain Blend" 
- yra skaniausi javainiai pasaulyje. Ir jie jums tikrai patiks. 

Pauzė, tada Šarpo Javainių Profesorius nusišypsodavo... ir bū- 
tent tada buvo galima suprasti, kad jis tikrai turėjo tikro draugo 
sielą. 

- Patikėkit manim, nes aš žinau. Jūsų mamytės žino. Maniau, 
kad ir jūs norėsite sužinoti. 

Kadre pasirodydavo jaunuolis ir paduodavo profesoriui Šarpo 
Javainių dubenėlį. Šis paragaudavo, pažvelgdavo į kiekvieną šalies 
svetainę ir tardavo: 

- Ne, nieko blogo. 

Senis Šarpas nepritarė paskutiniams žodžiams ir net minčiai, jog 
kažkas galėtų būti blogo jo javainiuose. Galų gale Vikui ir Rodže- 

riui pavyko jį įkalbėti, bet tik ne racionaliais argumentais. Reklamos 
darymas neturi nieko bendra su racionaliu verslu. Dažnai darai, kas 
atrodo teisinga, bet tai dar nereiškia, kad gali suprasti, kodėl tai at- 
rodo teisinga. Ir Vikas, ir Rodžeris jautė, kad paskutiniai profeso- 
riaus žodžiai turėjo paprastą ir tuo pačiu milžinišką galią. Žodžiai, 
tariami Javainių Profesoriaus lūpomis, skambėjo it galutinė, visiška 
paguoda ir užtikrinimas, bylojantis “aš jūsų niekada nenuskriausiu". 
Pasaulyje, kur tėvai skiriasi, kur didesni vaikėzai be jokios priežas- 
ties karšia jaunesniems kailį, kur kita Mažosios Lygos komanda 
duoda į kaulus tavo mylimai, kur geri vaikinai ne visada laimi, kaip 
kad filmuose, kur ne visada esi pakviestas į “jėgingus" gimtadie- 
nius, pasaulyje, kur nutinka /iek daug blogo, visada egzistuos 
“Twinkles", “Cocoa Bears" ir “All-Grain Blend“ javainiai ir visada 
jie bus skanūs. “Ne, nieko blogo". 

Su nedidele Šarpo sūnaus pagalba (vėliau Rodžeris suprato, jog 
vaikis tikriausiai norėjo pasisavinti autorines teises) buvo pritarta 
Javainių Profesoriaus idėjai, ir ji užpildė šeštadienio ryto televizijos 
programą ir kitas vaikiškas savaitines laideles. Šarpo javainiai išpo- 
puliarėjo labiau nei kita Šarpo produkcija, o Javainių Profesorius ta- 
po Amerikos herojumi. Jo pagrindinę frazę - “Ne, nieko blogo“ - 
pasigavo visa tauta ir ėmė kartoti taip pat dažnai, kaip ir “Nesiner- 
vuok“ ar “Jokių problemų“. 

Kai Vikas su Rodžeriu nusprendė pradėti savo verslą, jie pasi- 
rašė griežtą protokolą ir nepradėjo dirbti su savo buvusiais klientais, 
kol visi ryšiai su “Ellison" agentūra formaliai - ir draugiškai - nebu- 
vo nutraukti. Pirmi šeši mėnesiai Portlende buvo gana įtempti. Ta- 
da Viko ir Donos sūnui suėjo vieneri metukai. Dona, kuri žiauriai 11- 
gėjosi Niujorko, atrodė paniurusi, irzli ir išsigandusi. Rodžeris turė- 
jo skrandžio opą - reklamos karo Niujorke pasekmę, - o kai jiedu su 
Altėja prarado kūdikį, opa vėl atsivėrė. Viko nuomone, pati Altėja 
laikėsi puikiai. Tik tada Dona pakuždėjo jam, kad vienas Altėjos iš- 
gertas stiklelis prieš vakarienę virto dviem, o po to ir trim. Abi po- 
ros, atskirai ar kartu, anksčiau atostogaudavo Meine, bet nei Vikas, 

nei Rodžeris tada dar nesuprato, kiek durų lieka užtrenktų žmonėms, 
atsikrausčiusiems “iš už valstijos ribų“, kaip kad mėgdavo sakyti 
Meino gyventojai. 

Jie būtų tikrai bankrutavę, jei Šarpo kompanija nebūtų nuspren- 
dusi pasilikti su jais. Kompanijos būstinėje Klyvlende atsitiko iro- 
niškas persivertimas: būtent seniokas norėjo pasilikti su Viku ir Ro- 
džeriu, o vaikis (tiesa, jau keturiasdešimties metų amžiaus) panoro 
išmesti juos už borto, teigdamas, jog būtų beprotybė atiduoti užsa- 
kymą dviejų žmonių reklamos agentūrai, esančiai už šešių šimtų 
mylių į šiaurę nuo Niujorko širdies. Vaikiui, kaip kad ir kitoms fir- 
moms, kurioms jiedu kūrė reklamą paskutinius dvejus metus, buvo 
nusispjaut, kad “Ad Worx" jungėsi su rinkotyros firma iš Niujorko. 

- Jei lojalumas būtų tualetinis popierius, - karčiai išsireiškė Ro- 
džeris, - mus jau būtų prispaudę prie mūsų pačių subinių, bičiuli. 

Tačiau Šarpo kompanija jų neišsižadėjo, duodama jiems taip 
reikalingą pelną. 

- Mes jau keturiasdešimt metų naudojamės reklamos agentūrų 
paslaugomis, - pasakė senasis Šarpas, - ir jei tiedu vaikinukai nu- 
sprendė palikti tą bedievį miestą, protingai pasielgė. 

Taigi, senis prakalbo, o vaikiui teko užsičiaupti. Ir pastaruosius 
dvejus su puse metų Šarpo sausainių šaulys ir toliau šaudė, Greisė 
su Džordžu valgė Šarpo pyragus savo mažame butelyje, o Šarpo Ja- 
vainių Profesorius kartojo vaikams, kad nėra nieko blogo. Reklamas 
filmavo maža nepriklausoma studija Bostone. Rinkotyros firma 
Niujorke ir toliau nepriekaištingai vykdė savo funkcijas, o tris ar ke- 
turis kartus per metus Vikas arba Rodžeris skrisdavo į Klyvlendą 
susitikti su Keroliu Šarpu ir jo sūnumi (kurio plaukai ties smilki- 
niais jau buvo gerokai pražilę). Kiti agentūros reikalai buvo perduo- 
ti į pašto rankas. Galbūt procesas atrodė keistas, be abejo, sunkus, 
bet sekėsi neblogai. 

Tada pasirodė “Red Razberry Zingers“. 

Vikas su Rodžeriu jau buvo girdėję apie “Zingers", nors ben- 
droje rinkoje jie pasirodė tik prieš du mėnesius, 1980 metų balandį. 

Dauguma Šarpo javainių buvo truputį pasaldinti arba iš vis nesal- 
dinti. “All-Grain Blend“, skirti javainių mėgėjų masei, buvo sėk- 
mingai perkami. Tačiau raudonieji “Red Razberry Zingers“ turėjo 
palepinti saldumynus mėgstančiuosius, kurie pusryčiams pasirink- 
davo pusiau javainius, pusiau saldainius. 

1979-ųjų vasaros pabaigoje ir rudens pradžioje “Zingers" buvo 
sėkmingai išbandyti Buaso, Aidaho, Skrentono, Pensilvanijos ir Ro- 
džerio miestelio Bridžtono rinkose. Rodžeris papasakojo Vikui, kad 
savo dvynukių net per dešimt pėdų neprileidęs prie javainių (nors 
apsidžiaugė, kai Altėja ir mergaitės, pamačiusios juos supermarke- 
to lentynoje, prašiusios nupirkti). 

- Ten daugiau cukraus nei pačių javainių, o ir tie patys atrodo it 
liepsnojantis tvartas. 

Vikas linktelėjo ir visai nekaltai atsakė: 

- Kai pirmą kartą pažvelgiau į dėžutę, pamaniau, kad ji pilna 
kraujo. 


- Na, tai ką manai? - pakartojo Rodžeris. 

Jis sušlamštė pusę sumuštinio, kol Vikas mintyse peržvelgė vi- 
sus įvykius. Šis vis labiau ėmė įtikėti, kad Klyvlende senis Šarpas 
ir jo nebejaunas sūnus tikrai pasiryžę nušauti pasiuntinį už tokią ži- 
nutę. 

- Reikėtų pabandyti. 

Rodžeris patapšnojo Vikui per petį. 

- Šaunuolis. Dabar baik valgyti. 

Bet Vikas nebesijautė alkanas. 

Juos abu pakvietė į Klyvlendą dalyvauti “skubiame susirinki- 
me“, kuris turėjo įvykti po trijų savaičių nuo liepos ketvirtosios: 
daugelis Šarpo kompanijos prekybos vadybininkų ir vykdytojų atos- 
togavo, ir tiek laiko būtų prireikę juos surinkti į darbą. Vienas susi- 
rinkimo darbotvarkės punktų buvo tiesiogiai susijęs su “Ad Worx": 
“bendradarbiavimo įvertinimas“, kaip teigė jiems adresuotas laiš- 
kas. Vikas įtarė, kad vaikis norėjo pasinaudoti “Zingers" javainiais 
ir pagaliau jais atsikratyti. 


34 


Praėjus trims savaitėms nuo to laiko, kai raudonieji “Zingers" 
javainiai entuziastingai užpildė nacionalinę rinką, reklamuojami 
Šarpo Javainių Profesoriaus (“Ne, nieko blogo“), pirmoji motina 
nuvežė savo atžalą į ligoninę, isteriškai tikėdama, jog jos vaikui pra- 
sidėjo vidinis kraujavimas. Maža mergaitė, tiesa, pasigavusi tik 
menką virusą, išvėmė daug daug kraujo - taip bent iš pradžių pasi- 
rodė jos motinai. 

Ne, nieko blogo. 

Tai atsitiko Ajovos valstijos Ajovos mieste. Kitą dieną buvo už- 
registruoti dar septyni tokie atvejai. Dar po dienos - dvidešimt ke- 
turi. Vemiančių arba viduriuojančių vaikų tėvai nuvežė juos į ligo- 
ninę, tikėdami, jog jiems prasidėjo vidinis kraujavimas. Vėliau šie 
atvejai sparčiai dažnėjo: iš pradžių iki šimtų, po to ir iki tūkstančių. 
Tik ne javainiai sukėlė vėmimą arba viduriavimą, tačiau žmonės 
ėmė tuo tikėti. 

Ne, visai nieko blogo. 

Liga plito iš vakarų į rytus. Iš tikrųjų negalavimus sukėlė valgo- 
mieji dažai, suteikę “Zingers" javainiams tą ryškiai raudoną spalvą. 
Patys valgomieji dažai taip pat buvo nekenksmingi, tačiau žmogaus 
organizmas kažkodėl nepanoro jų priimti. Netikę dažai pateko tik į 
vieną javainių partiją, bet tai buvo milžiniška partija. Gydytojas tei- 
gė Vikui, kad jei vaikui, ką tik mirusiam nuo “Zingers" javainių du- 
benėlio, būtų padarytas skrodimas, tai visas žarmynas būtų raudonas 
it “STOP" ženklas. Toks poveikis buvo tik laikinas, bet ir to paka- 
ko. 

Rodžeris manė, kad jei jau teks mirti, tai tik su daina. Jis pasiū- 
lė surengti susirinkimus su “Image-Eye" studijos žmonėmis Bosto- 
ne, kurie filmavo reklamą. Jis norėjo asmeniškai pasikalbėti su Ja- 
vainių Profesoriumi, kuris taip įsitraukė į savo vaidmenį, kad bepro- 
tiškai ir emocionaliai krimtosi dėl įvykių. Tada lauktų kelionė į Niu- 
jorką pasikalbėti su žmonėmis iš rinkotyros skyriaus. O svarbiausia, 
kad dvi savaites tektų gyventi Bostono “Ritz-Carlton" ir Niujorko 
“Plaza" viešbučiuose; dvi savaites Vikas ir Rodžeris laikytųsi įsiki- 


35 


bę vienas kito, kaip ir senaisiais laikais. Rodžeris tikėjosi sukurti 
naują reklaminę kampaniją, kuri priverstų ir senį, ir vaikį Šarpus iš- 
pūsti akis. Vietoje to, kad vyktų tiesiai į Klyvlendą nuskustais kak- 
lais, paruoštais giljotinos ašmenims, jie pasirodytų su kovos planais, 
kurie turėtų atstatyti gerą “Zingers" vardą. Toks buvo planas. Ta- 
čiau jiedu abu suvokė, kad jų šansai praktiškai buvo lygūs nuliui. 

Vikas turėjo ir kitų problemų. Pastaruosius aštuonis mėnesius 
jis juto, kad jiedu su žmona pamažu tolsta vienas nuo kito. Jis vis 
dar mylėjo Doną ir beveik dievino Tedą, tačiau reikalai ėjo vis blo- 
gyn, o viduje Vikui kažkas vis šnibždėjo, kad ir tai dar ne galas. 
Kažkas dar laukia jo už horizonto. Taigi, ši kelionė, turnė nuo Bos- 
tono į Niujorką, o po to į Klyvlendą, nebuvo pati geriausia išeitis. 
Paskutinį sykį, kai Vikas pažvelgė į žmonos veidą, išvydo kažkokį 
svetimą, giliai paslėptą žvilgsnį. 

Ir klausimas. Jis be paliovos skambėjo jo galvoje naktimis, kai 
Vikas negalėdavo užmigti, o pastaruoju metu tai atsitikdavo vis daž- 
niau. Ar ji turi meilužį? Juk jiedu ėmė retai mylėtis. Ar ji galėjo taip 
pasielgti? Vikas tikėjosi, kad tai netiesa, tačiau ką gi jis galvojo? Iš 
tikrųjų, ką? Pasakyk teisybę, pone Trentonai, nes kitaip gali tekti 
mokėti už pasekmes. 

Vikas nebuvo tikras, ir nenorėjo tokiu būti. Jis bijojo - jei įsiti- 
kins, jų santuokai ateis galas. Vikas vis dar labai mylėjo savo žmo- 
ną ir galėjo daug ką jai atleisti. Tačiau tik ne neištikimybę jo paties 
namuose. Anoks čia malonumas nešioti ragus. Jie išauga iš ausų, o 
vaikai juokiasi iš juokingo vyro, einančio gatve. Jis... 

- Ką? - nuvijęs savo mintis, paklausė Vikas. - Aš neišgirdau, 
Rodži. 

- Sakiau: “Tie prakeikti raudoni javainiai". Būtent taip. Žodis į 
žodį. 

- Aha. Už tai ir išgersiu. 

Rodžeris pakėlė savo alaus stiklinę. 

- Sutinku. 

Vikas išgėrė. 

Garis Pervjeras sėdėjo piktžolėtoje pievelėje “Septynių ąžuolų" 
kalvos papėdėje prie 3-ojo Miesto kelio praėjus savaitei nuo to lai- 
ko, kai Vikas su Rodžeriu beviltiškai tardamiesi pietavo “Geltona- 
me povandeniniame laive“, gerdamas “atsuktuvus", kuriuos sudarė 
25 procentai apelsinų sulčių ir 75 procentai “Popov" degtinės. Jis 
sėdėjo eglės, kurią jau baigė suniokoti siaučianti olandiškų eglių li- 
ga, pavėsyje, prispaudęs užpakalį prie paštu parsisiųsdinto šezlongo, 
kuris taip pat jau baigė sutrūnyti. Garis gėrė “Popov" degtinę, nes ji 
buvo pigi. Jis gerai apsirūpino jos atsargomis Niū Hempšyre, nes 
ten alkoholis buvo daug pigesnis. “Popov" degtinė buvo pigi ir Mei- 
ne, bet Niū Hempšyre ji buvo velniškai pigi. Toje valstijoje tiesiog 
viskas atrodė geriau: stambi valstijos loterija, pigus alkoholis, pigios 
cigaretės ir daugybė vietų turistams pritraukti. Niū Hempšyras bu- 
vo sena miela vieta. Šezlongas giliai sulindo į žemę apleistoje pie- 
velėje. Pats namas už pievelės taipogi atrodė apleistas: pilki griuvė- 
siai nusilupusiais dažais ir įlinkusiu stogu. Langinės kabėjo. Kami- 
nas susisukęs it girtuoklis, bandantis atsistoti nuo žemės, žvelgė į 
saulę. Skiedros, nupūstos per stipriausią praeitos žiemos audrą, su- 
posi ant kai kurių mirštančios eglės šakų. Tai ne Tadž Machalis, - 
mėgdavo kartoti Garis, - bet kam tai rūpi? 

Tą akinančiai karštą birželio dieną Garis sėdėjo girtas kaip kiau- 
lė. Ir tai nebuvo koks neįprastas dalykas. Jis nepažinojo Rodžerio 
Breikštouno. Jis nepažinojo Viko Trentono ir jo žmonos Donos 
Trenton, o jei ir būtų pažinojęs, jam būtų buvę į tai nusispjaut. Ga- 
ris pažinojo tik Kemberius ir jų šunį Kudžą. Šeima gyveno ant kal- 
vos, pačiame 3-ojo Miesto kelio gale. Jiedu su Džo Kemberiu daž- 
nai kartu išgerdavo, ir kartais Gariui net topteldavo į galvą, jog Džo 
Kemberis jau toli nužengė keliu, kuris vedė į alkoholizmą. Tuo pa- 
čiu keliu intensyviai keliavo ir pats Garis. 

- Šiaip sau prisigėriau ir man nusispjaut! - Garis patikino paukš- 
čius ant paliegusios eglės. 

Jis užsivertė stiklinę, nusiperdė ir pritrėškė vabalą. Ant veido 
žaidė šešėliai. Už namo mašinų griaučius slėpė aukšta žolė. Gebe- 

nė, auganti vakarinėje namo pusėje, beveik visai uždengė Garį. Vie- 
nas langas buvo pravertas ir saulėtomis dienomis spindėdavo it mur- 
zinas deimantas. Prieš dvejus metus apgirtęs Garis iš vieno kamba- 
rio viršuje išmetė pro langą spintelę - dabar jau nebeprisiminė, ko- 
dėl taip padarė. Jis pats įstiklino langą, nes artėjo šalta žiema, tačiau 
spintelė taip ir liko gulėti, kur gulėjusi. Vienas stalčius buvo išsišo- 
vęs it liežuvis. 

1944 metais, kai Gariui Pervjerui tebuvo dvidešimt, jis be nie- 
kieno pagalbos užėmė vokiečių ugniavietę Prancūzijoje ir po to dar 
dešimt mylių tempė savo būrio liekanas, kol nualpo su šešiomis šau- 
tinėmis žaizdomis kūne. Už tai jis buvo apdovanotas vienu aukš- 
čiausiu šalies apdovanojimu - kryžiumi “Už pasižymėjimą tarny- 
boje“. 1968-aisiais Garis nuvyko pas Badį Torgesoną į Kasl Folsą, 
kad šis perdirbtų medalį į peleninę. Badis ypač nustėro, kai Garis 
papasakojo jam, jog būtų padaręs iš medalio klozetą, kad galėtų į jį 
šikti, tik šis per mažas. Badis išplepėjo istoriją kitiems: galbūt Ga- 
ris to ir telaukė, o galbūt - ir ne. 

Kad ir kaip būtų, vietiniai hipiai beprotiškai juo susižavėjo. 
1968-ųjų vasarą dauguma tų hipių iškylavo Ežerų rajone kartu su sa- 
vo turtingais tėveliais, prieš sugrįždami rugsėjį atgal į koledžus. 

Po to, kai Badis Torgesonas, kuris laisvalaikiu užsiiminėdavo 
suvirinimo darbais, o dienomis dirbdavo Kasl Folso “Esso" stotyje 
(tačiau Gariui Pervjerui buvo į tai nusispjaut) pavertė Gario medalį 
pelenine, Kasl Roko “Call" laikraštyje pasirodė straipsnis, parašytas 
vietinio reporterio, kuris šį veiksmą apibūdino kaip antikarinį ges- 
tą. Tada hipiai pradėjo lankytis pas Garį 3-ajame Miesto kelyje. 
Dauguma iš jų norėjo pasakyti Gariui, jog jis - "kietas", kiti - jog jis 
“sumautai persistengė“". 

Garis visiems jiems parodė tą patį vienintelį daiktą - Vinčesterį 
“30-06" - ir liepė nešdintis po velnių. Jo akimis jie tebuvo ilgaplau- 
kiai susmirdę išsigimėliai. Garis pagrasino, jog jam nusispjaut, jei 
jis ištampys jų žarnas nuo Kasl Roko iki Freiburgo. Po kurio laiko 
hipiai liovėsi lankytis. Taip baigėsi išskirtinė medalio perdirbimo 
istorija. 

Viena iš tų vokiečių kulkų Gariui Pervjerui atėmė dešinę sėkli- 
dę. Gydytojas rado ją ištaškytą Gario apatiniuose. Kita sėklidė liko 
sveika, ir kartais Garis patirdavo padorią erekciją. Nors jis dažnai 
sakydavo Džo Kemberiui, jog jam vis tiek į tai nusispjaut. Dėkinga 
šalis įteikė jam kryžių “Už pasižymėjimą tarnyboje“. Dėkingas ligo- 
ninės personalas Paryžiuje išrašė jį 1945-ųjų vasarį, suteikdamas 80 
procentų invalidumo pensiją ir įteikdamas auksu padengtą niekutį. 
Dėkingas gimtasis miestas suorganizavo jam paradą 1945-ųjų liepos 
ketvirtąją (tada jam jau sukako dvidešimt vieneri, jis gavo teisę bal- 
suoti, plaukai apie smilkinius pradėjo žilti, o pats Garis jautėsi it 
septynių šimtų metų sulaukęs senis). Dėkingi miesto šulai atleido jį 
nuo nuosavybės mokesčių, ir ačiū Dievui, nes Garis jau prieš dvide- 
šimt metų būtų praradęs namus. Morfijų, kurio nebeišgalėjo nusi- 
pirkti, jis pakeitė pigiu alkoholiu ir kuo lėčiau ir maloniau pradėjo 
save žudyti. 

Dabar, 1980-aisiais, Garis buvo penkiasdešimt šešerių, visiškai 
žilas ir bjauresnis už jautį su iešmu subinėje. Iš visų gyvų padarų jis 
galėjo pakęsti tik Džo Kemberį, jo sūnų Bretą ir jų didelį senberna- 
rą Kudžą. 

Garis atsilošė savo sutrūnijusiame šezlonge ir gurkštelėjo kok- 
teilio. “Atsuktuvas" buvo supiltas į stiklinę, kurią jis veltui pasiėmė 
18 “Makdonaldo". Ant stiklinės puikavosi kažkoks purpurinis gyvū- 
nas, kurį vadino Šypsenėle. Garis dažnai valgydavo Kas! Roko 
“Makdonalde", kur dar gana pigiai įstengdavo nusipirkti mėsainį. 
Jis mėgo mėsainius, tačiau jam buvo nusispjaut į Šypsenėlę... į ma- 
jorą Makčyzą... ir į sušiktą poną Ronaldą Makdonaldą. 

Iš kairės į Garį per aukštą žolę judėjo plati, gelsvai ruda figūra, 
ir dar po akimirkos Kudžas išniro į priekinį užgriozdintą Gario kie- 
mą. Jis išvydo Garį, mandagiai jam amtelėjo ir, vizgindamas uode- 
g4, priėjo prie jo. 

- Kudžai, senos ištvirkėlės vaike, - pasisveikino Garis. 

Jis padėjo kokteilį ir mechaniškai ėmė raustis po kišenes, ieš- 
kodamas šuns sausainių. Garis visada jų turėdavo senbernarui, ge- 
ram gauruotam šuneliui. 

Marškinių kišenėje jis surado porą sausainių ir iškėlė į viršų. 

- Sėsk, šuneli. Sėsk. 

Nesvarbu, koks girtas ar piktas būdavo Garis, vos išvydęs tą 
dviejų šimtų svarų šunį, tūpiantį ant pasturgalio it triušis, visada 
pralinksmėdavo. 

Kudžas atsitūpė, ir Garis pastebėjo trumpą, bet bjauriai atrodan- 
tį įbrėžimą ant šuns snukio. Jis švystelėjo kaulo formos sausainius, 
ir Kudžas be vargo juos sugavo. Numetęs vieną tarp priekinių lete- 
nų, ėmė kramtyti antrąjį. 

- Geras šuo, - Garis tiesė ranką, norėdamas paglostyti Kudžo 
galvą. - Geras... 

Kudžas suurzgė. Tai buvo tylus, atgrasus garsas. Jis pažvelgė į 
Garį. Šuns akyse atsispindėjo šaltis, privertęs Garį pašiurpti. Jis 
greitai atitraukė ranką. Su tokiu milžinišku šunimi kaip Kudžas ge- 
riau nesipykti. Nebent norėtum likusį gyvenimą valyti šikną su kab- 
liu. 

- Kas atsitiko? - paklausė Garis. 

Jis dar niekad nematė urzgiančio Kudžo, nuo pat tos dienos, kai 
Kemberiai jį įsigijo. Tiesą pasakius, Garis nebūtų patikėjęs, jog se- 
nis Kudžas iš vis moka urgzti. 

Kudžas pavizgino uodegą ir tarsi susigėdęs priėjo prie Gario. 

- Na, dabar jau kitas reikalas, - atlyžo Garis, pirštais naršydamas 
didžiojo šuns kailį. 

Savaitė buvo itin karšta, o, pasak Džordžo Mearos, kuris karto- 
jo tetos Evės Čalmers žodžius, karštis turėjo dar padidėti. Štai kur 
paslaptis. Šunys daug jautresni karščiui nei žmonės, todėl nenuosta- 
bu, kad Kudžas neištvėrė. Tačiau vis tiek nebuvo juokinga girdėti 
Kudžą urzgiant. Jei Džo Kemberis būtų tai pasakęs, Garis nebūtų 
patikėjęs. 

- Eik ir paimk kitą sausainį, - liepė Garis ir dūrė pirštu. 

Kudžas apsisuko, priėjo prie sausainio, įsikišo jį į burną - ilga 
seilė nutįso nuo nasrų - ir vėl jį išmetė. Tada atsiprašančiai pažvel- 
gė į Garį. 

- Ir tu žadi neėsti? - netikėdamas paklausė Garis. - Tu? 

Kudžas pakėlė sausainį ir suėdė. 

- Taip jau geriau. Karštis neužmuš tavęs. Ir manęs taip pat, ta- 
čiau nuo jo man skauda subinę. Bet man nusispjaut, jei ji ir visa iš- 
sipūstų. Ar Žinai tai? 

Garis pritrėškė uodą. 

Kudžas atsigulė šalia Gario kėdės. Šis pakėlė savo stiklinę. Bu- 
vo pats laikas vėl pripildyti ją. 

- Ir ištuštinti subinę. 

Jis mostelėjo ranka namo stogo link. Apelsinų sulčių ir degtinės 
kokteilis užtiško ant nudegusios kaulėtos Gario rankos. 

- Ar matai tą kaminą, bičiuli Kudžai? Tuoj nusiris žemyn. Ir ži- 
nai ką? Man nusispjaut. Visas namas gali subyrėti, o man ir į tai nu- 
sispjaut. Ar žinai tai? 

Kudžas mostelėjo uodega. Jis nesuprato, ką kalbėjo šis ŽMO- 
GUS, tačiau jo balsas buvo pažįstamas, o tonas - raminantis. Tokias 
kalbas Kudžas girdėjo jau ne pirmą kartą... jos, kiek jis prisiminė, 
tęsėsi amžinai. Kudžui patiko šis ŽMOGUS, kuris visada turėdavo 
maisto. Tik pastaruoju metu Kudžas nenorėjo ėsti, bet kadangi to 
norėjo ŽMOGUS, jis nesipriešino. Tada jis galėdavo gulėti - kaip 
kad dabar - ir klausytis raminančios kalbos. Tiesą pasakius, Kudžas 
nekaip jautėsi. Jis suurzgė ant ŽMOGAUS ne dėl karščio, o vien to- 
dėl, kad blogai jautėsi. Akimirką jis netgi panoro įkąsti ŽMOGUI. 

- Regis, susidraskei nosį gervuogyne, - tarė Garis. - Ką vijaisi? 
Švilpiką? Triušį? 

Kudžas suvizgino uodegą. Svirpliai čirškė vešliuose krūmuose. 
Už namo augo sausmedis, vasaros popietę traukdamas darbščias bi- 
tutes. Visas Kudžo gyvenimas turėjo būti puikus, bet taip nebuvo. 
Jis tikrai blogai jautėsi. 

- Man nusispjaut, jei ir visi dantys išbyrėtų tam Džordžijos 
stuobriui, ir visiems kitiems - taip pat, - sušvokštė Garis ir šiaip ne 
taip atsistojo. 

Šezlongas sugriuvo. Jei Gariui Pervjerui buvo nusispjaut į vis- 
ką, tai dabar aiškiai rodė to pavyzdį. 

- Atsiprašau minutėlei, drauguži. 

Jis sugrįžo į namą ir pasidarė naują “atsuktuvą": Virtuvėje virš 
atdarų šiukšlių maišų, tuščių skardinių ir tuščių alkoholio butelių 
zvimbė musių debesis. 

Kai Garis sugrįžo, rankoje laikydamas šviežią kokteilį, Kudžo 
jau nebebuvo. 


Paskutinę birželio dieną Dona Trenton grįžo iš Kasl Roko cen- 
tro, kur paliko Tedą popietinėje vaikų stovykloje, ir apsipirko “Ag- 
way“ supermarkete. Ji buvo perkaitusi ir pavargusi, todėl pamačiu- 
si aplamdytą Stivo Kempo “Ford Econoline" furgoną su akį rėžian- 
čiais piešiniais ant šonų, staiga baisiai įsiuto. 

Pyktis virė jau visą dieną. Vikas per pusryčius išklojo apie savo 
būsimą kelionę, o kai ji užprotestavo, jog jai teks dešimt ar, velniai 
žino, kiek dienų pasilikti vienai su Tedu, jis paaiškino visą padėties 
sudėtingumą. Vikas išgąsdino ją, o Dona nemėgdavo jaustis įbau- 
ginta. Iki šio ryto “Red Razberry Zingers" problema jai atrodė juo- 
kinga - žinoma, Viko ir Rodžerio nelaimei. Jai niekad nešovė į gal- 
vą, kad toks absurdas gali turėti tokias rimtas pasekmes. 

Tada Tedas pradėjo zirzti nenorįs eiti į vaikų stovyklą, skųsda- 
masis, jog praeitą penktadienį vyresnis berniukas pargriovęs jį ant 
žemės. Jo vardas buvo Stenlis Dobsonas, ir Tedas bijojo, kad Sten- 
lis šiandien vėl bandys jį nuskriausti. Jis verkė ir laikėsi įsitvėręs 
mamos, kai jiedu atvyko į Amerikos Legiono lauką, kur buvo įsikū- 
rusi vaikų stovykla, todėl Donai teko atplėšti jo pirštus nuo savo pa- 
laidinės. Ji pasijautė it nacistė, o ne mama: “Tu juk eisi į dienos sto- 
vyklą, argi ne? Ja, mein Mamma! " Kartais Tedas pagal savo am- 
žių atrodydavo toks mažas ir silpnas. Argi vaikai neturėtų būti mie- 
li ir gyvybingi? Tedo pirštai buvo šokoladuoti ir paliko dėmes ant 
Donos palaidinės. Jos jai priminė kraujuotus pirštų antspaudus iš pi- 
gių detektyvinių žurnalų. 


* Taip, mano mama (vok.). 

Be to, pakeliui į namus jos “Pinto" pradėjo tarsi žagsėdamas 
trūkčioti. Po kiek laiko trūkčiojimas liovėsi, bet kas nutiko vieną- 
kart, be abejo, galėjo vėl pasikartoti, o... 

... O visas dienos nelaimes vainikavo Stivas Kempas. 

- Užteks verkšlenti, - sumurmėjo Dona ir, sugriebusi maisto 
produktų krepšį, išlipo iš mašinos. 

Ji buvo graži, tamsiaplaukė, aukšta, pilkaakė dvidešimt devyne- 
rių metų moteris. Net ir per velnišką karštį Donai kažkaip pavyko 
likti žvaliai. Ji vilkėjo Tedo ištepliotą palaidinę ir pilkus, prie klubų 
bei užpakaliuko prigludusius šortus. 

Dona greitai užbėgo laiptais ir pro verandos duris įėjo į namą. 
Stivas sėdėjo Viko kėdėje svetainėje, gėrė Viko alų ir rūkė cigaretę 
- regis, savo paties. Televizorius ryškiomis spalvomis transliavo 
“Viešosios ligoninės" serialą. 

- Princesė grįžo namo, - prabilo Stivas ir kreivai šyptelėjo - toji 
šypsena kažkada Donai atrodė tokia žavinga ir įdomiai pavojinga, - 
maniau, jau niekada... 

- Aš noriu, kad nešdintumeisi iš čia, kalės vaike, - be emocijų 
išpyškino Dona ir įėjo į virtuvę. 

Ji padėjo krepšį su maistu ant spintelės ir pradėjo išiminėti pro- 
duktus. Dona negalėjo prisiminti, kada paskutinįkart buvo taip įpy- 
kusi, kad net skrandis susitraukė į mažą urzgiantį kumštelį. Gal ta- 
da, kai ginčydavosi su motina. Tai būdavo tikri siaubo filmai, kol ji 
pagaliau įstojo į universitetą. Kai Stivas priėjo prie jos ir savo įde- 
gusiomis rankomis apglėbė jos nuogą liemenį, Dona nesąmoningai 
dūrė alkūne jam į pilvą. Jos pykčio neatšaldė ir tai, kad Stivas nu- 
matė šį smūgį. Jis dažnai žaisdavo tenisą, todėl jos alkūnė atsitren- 
kė tarsi į akmeninę, kieta guma aptrauktą sieną. 

Dona apsisuko ir pažvelgė į jo išsišiepusį barzdotą veidą. Jos 
ūgis buvo 5.11 pėdos, ir su aukštakulniais bateliais ji tapdavo coliu 
aukštesnė už Viką, tačiau Stivo ūgis buvo beveik 5.6 pėdos. 

- Ar negirdėjai? Noriu, kad išsinešdintum! 

- Kodėl? - paklausė Stivas. - Mažylis dabar šaudo obuolius nuo 
auklėtojos galvos iš savo lanko... ar kuo ten jie užsiiminėja... vyre- 

lis triūsia savo kontoroje... tad dabar pats metas gražiausiai Kasl 
Roko hausfrau“ ir Kasl Roko poetui bei teniso asui pradėti skam- 
binti seksualios harmonijos melodiją. 

- Mačiau, kad mašiną pastatei prie namo, - atsakė Dona. - Ko- 
dėl dar neprikabinai didelio plakato ant furgono šono “AŠ DULKI- 
NU DONĄ TRENTON“ ar kažko panašaus? 

- Galiu paaiškinti, kodėl sustojau prie namo, - vis dar šypsoda- 
masis atšovė Stivas. - Bagažinėje turiu jūsų naktinį staliuką, švytin- 
tį it nuogas kūnas. Kaip kad ir tavo, mano brangioji. 

- Gali palikti verandoje. Aš juo pasirūpinsiu. O kol tai darysi, iš- 
rašysiu tau čekį. 

Jo šypsena priblėso. Pirmą kartą nuo tada, kai Dona įžengė į na- 
mą, paviršutiniškas žavesys išblėso, ir Dona išvydo, ką slepia šita 
persona. Toks jai nepatiko: jis kėlė siaubą vos pagalvojus apie ryšį 
su juo. Ji melavo Vikui ir slapta miegojo su Stivu Kempu. Dona 
troško, kad jausmas, kurį dabar jautė, būtų toks paprastas, kaip kad 
savęs atradimas po varginančios karštligės. Arba suvokimas, jog ji 
- Viko draugė. Deja, dabar Dona matė, jog Stivas Kempas - besipui- 
kuojantis poetas, keliaujantis baldų gamintojas ir atnaujintojas, kė- 
džių pynėjas, savamokslis teniso žaidėjas ir puikus popietinis mei- 
lužis - tikra mėšlo krūva. 

- Nesišaipyk. 

- Kur gi ne, niekas negalėtų atstumti gražuolio ir jautruolio Sti- 
vo Kempo, - tęsė Dona. - Juk, žinoma, aš tik pajuokavau. Bet, deja. 
Taigi, gražuoli, jautruoli Stivenai Kempai, nešk staliuką į verandą, 
imk savo čekį ir dūmk iš čia. 

- Nekalbėk taip su manim, Dona. 

Jo ranka suspaudė Donos krūtį. Jai suskaudo. Dona pradėjo 
Jausti ne tik pyktį, bet ir baimę. (Bet argi ji visą tą laiką nejautė bai- 
mės? Argi tai ne mažytis šlykštus tos baimės šiurpulys?) 

Ji atstūmė Stivo ranką. 


* Namų šeimininkė (vok.). 

- Neerzink manęs, Dona, - Stivas nebesišypsojo. - Ir taip velniš- 
kai karšta. 

- Tavęs? Juk tai aš radau tave čia besėdintį. 

Donos baimė dar labiau jį supykdė. Stivo veidą iki pat žandi- 
kaulių dengė tanki juoda barzda, ir staiga Donai dingtelėjo į galvą, 
jog, nors ir matė jo penį iš arti - netgi turėjo jį savo burnoje, - ji nie- 
kada kaip reikiant neįsižiūrėjo į Stivo veidą. 

- Nori pasakyti, kad kažkada tau niežėjo tarpkojį ir tu manim 
pasinaudojai, o dabar, kai patenkinai savo norus, liepi man nešdin- 
tis? Tiesa? O į mano jausmus tau nusispjaut? 

- Tu kvėpuoji tiesiai man į veidą, - atkirto Dona ir pastūmė jį, 
norėdama įdėti pieną į šaldytuvą. 

Šįkart Stivas to nesitikėjo, todėl, norėdamas neprarasti pusiau- 
svyros, žengė žingsnį atgal. Staiga jo kakta susiraukšlėjo, o skruos- 
tus nudažė tamsus raudonis. Keliskart Dona matė jį tokį teniso kor- 
te už Bridžtono akademijos pastatų, kai šis neatmušdavo lengvai 
smūgiuoto kamuoliuko. Dona stebėjo Stivo žaidimą - įskaitant ir du 
setus, kai jis lengvai nugalėjo jos suprakaitavusį vyrą - ir kai jis pra- 
laimėdavo, jo reakcija priversdavo Doną susimąstyti, kodėl ji susi- 
dėjo su šiuo vyriškiu. Stivas spausdino savo eilėraščius tuzine ne- 
reikšmingų žurnalų, o Baton Ružo leidykla išleido knygą “Besive- 
jant saulėlydį". Jis baigė Dju universitetą Niū Džersyje, turėjo sva- 
rią nuomonę apie modernų meną, apie artėjantį referendumą dėl 
atominio ginklo panaudojimo Meine ir apie Endžio Varbolo filmus. 

Stivas griebė Doną už peties ir atgręžė ją veidu į save. Pieno pa- 
kelis iškrito iš jos rankų, pienas išsipylė ant grindų. 

- Tik pažiūrėkit, - tarė Dona. - Tikras karštuolis. 

- Paklausyk, aš nemėgstu, kai mane stumdo. Ar tu... 

- Nešdinkis iš čia! - suriko Dona jam į veidą, apspjaudama jo 
skruostus ir kaktą. - Kaip man tave įtikinti? Ar viską reikės nupieš- 
ti? Tavęs čia niekas nebelaukia! Gali.susirasti sau kitą garbintoją! 

- Tu, pigi kekše, - tėškė Stivas. Jo balsas skambėjo piktai, jo 
veidas tapo bjaurus. Jis nepaleido Donos rankos. 

- Ir pasiimk staliuką. Gali išmesti jį į šiukšlyną. 

Dona ištraukė ranką ir paėmė pašluostę, kabėjusią ant kriauklės 
krano. Jos rankos drebėjo, skrandis urzgė, ir tuoj turėjo įsiskaudėti 
galva. Dona pajuto - apsivems. 

Ji atsiklaupė ir pradėjo šluostyti išsipylusį pieną. 

- Manai, kad esi kietuolė, - prabilo Stivas. - Kada tavo skylė ta- 
po auksine? Juk tau patiko. Vis rėkei, kad tau dar negana. 

- Viskas turi pabaigą, - nepakeldama akių atsakė Dona. 

Plaukai dengė jos veidą, ir jai tai patiko. Dona nenorėjo, kad 
Stivas pamatytų, kokia ji išbalusi ir nesveikai atrodanti. Rodos, kaž- 
kas pastūmėjo ją į naktinį košmarą. Dona jautė, jog jei dabar pažiū- 
rėtų į veidrodį, išvystų šlykščią, išsiviepusią raganą. 

- Išnyk, Stivai. Daugiau nebenoriu to kartoti. 

- Ojei aš nesutiksiu? Gal paskambinsi šerifui Banermenui? Ko 
gero. Paskambinsi ir pasakysi: “Sveikas, Džordžai, tai pono Versli- 
ninko žmona. Vaikinas, su kuriuo slaptai dulkinausi, nenori manęs 
palikti. Gal galėtumėt atvažiuoti ir išspirti jį iš mano namų?“ Ar taip 
ir pasakysi? 

Baimė dar padidėjo. Prieš ištekėdama už Viko, Dona dirbo bib- 
liotekininke Vestčesterio mokykloje. Tada jai košmaru tapdavo tre- 
čiąkart vaikams išrėkti žodžiai - savo garsiausiu balsu liepdavo 
Jiems iškart užsičiaupti. Vaikai jai paklusdavo - bent jau tam tikram 
laikui, - bet Dona vis galvodavo, kas būtų, jei jie nebūtų paklusę. 
Tai ir buvo jos košmaras. O jei jie nebūtų paklusę? Kas tada? Klau- 
simas gąsdindavo netgi naktimis ir netgi klausiant pačios savęs. Do- 
na bijodavo stipriai pakelti balsą, ir darydavo tai tik būtinais atve- 
jais. Kadangi čia baigdavosi civilizacija ir dirva virsdavo klampyne. 
Jei vaikai būtų nepaklusę, jai pakėlus balsą iki galimybių ribos, riks- 
mas būtų virtęs jos pačios pagalbos šauksmu. 

Dabar Doną kamavo tokia pat baimė. Be abejo, vienintelis atsa- 
kymas į Stivo klausimą tebuvo toks - jei jis prisiartins, ji pradės 
šaukti. Bet ar tikrai? 

- Išeik, - tylesniu balsu paprašė Dona. - Prašau. Viskas baigta. 

- Ojei aš nuspręsiu, kad ne? O jei aš nuspręsiu išprievartauti ta- 
ve tiesiog ant grindų tame išpilto pieno klane? 

Dona pro plaukus pažvelgė į jį. Jos veidas vis dar buvo išbalęs, 
o akys - du išsiplėtę balti obuoliai. 

- Tada tau teks grumtis. Ir jei man pasitaikys proga nuplėšti tau 
kiaušius ar išdurti akį, aš nesudvejosiu. 

Akimirką Dona pastebėjo abejonę Stivo akyse. Jis žinojo, kad ji 
neblogos fizinės formos. Jis nugalėdavo Doną žaidžiant tenisą, bet 
tekdavo gerokai paprakaituoti. Jo kiaušiai ir akys, ko gero, liktų 
sveiki, bet tikriausiai veidą subraižytų. Tai priklausytų nuo to, ką jis 
norėtų padaryti. Dona virtuvės ore užuodė kažką nemalonaus ir tirš- 
to, kažkokį džiunglių dvelksmą, ir su nerimu suprato, kad tai jos 
baimės ir jo pykčio mišinys. Jis sklido iš judviejų porų. 

- Parsivešiu staliuką atgal į dirbtuves, - prabilo Stivas. - Atsiųsk 
savo gražųjį vyrelį pasiimti, Dona. Mes abu gražiai pasikalbėsim. 
Apie apsinuoginimą. 

Jis išėjo, taip trenkęs svetainės durimis, kad vos stiklai neišby- 
rėjo. Po akimirkos suriaumojo jo mašinos variklis, sucypė padan- 
gos. Stivas išvažiavo. 

Dona iš lėto baigė valyti pieną, keliskart atsikeldama išplauti 
pašluostės. Ji stebėjo, kaip pieno srovelės bėga į kriauklės skylę. Vi- 
sas jos kūnas drebėjo pusiau nuo šoko, pusiau iš palengvėjimo. Do- 
na beveik negirdėjo Stivo gąsdinimo viską papasakoti Vikui. Ji tik 
vėl ir vėl galvojo apie įvykių, atvedusių prie tokios bjaurios scenos, 
grandinę. 

Dona nuoširdžiai tikėjo, kad pradėjo romaną su Stivu Kempu 
neatsitiktinai. Tai buvo lyg požeminio kanalizacijos vamzdyno spro- 
gimas. Toks pat srutų vamzdis, jos nuomone, slypėjo po beveik kiek- 
vienos amerikiečių šeimos gražiai prižiūrima pievele. 

Dona nenorėjo važiuoti į Meiną ir labai išsigando, kai Vikas 
pranešė jai šią žinią. Ji manė, kad ši valstija - miškingi plotai, ku- 
riuos žiemą dengia dvidešimt pėdų gylio sniego storis, o žmonės 
tampa atskirti nuo viso pasaulio. Mintis, kad tokioje aplinkoje atsi- 

durs jų vaikelis, jai kėlė siaubą. Dona įsivaizdavo - ir garsiai pasa- 
kojo apie tai Vikui - netikėtas sniego audras, atskiriančias jį Portlen- 
de, o ją - Kasl Roke. Ji kalbėjo, kad tokiu atveju Tedui tektų ryti 
tabletes, šildytis ant keptuvės ar dar velniai žino ką daryti. Ir galbūt 
ji užsispyrusi priešinosi todėl, kad nenorėjo atsisakyti Niujorko ža- 
vesio ir tempo. 

Ką gi, tiesą pasakius, jos pranašystės nepasitvirtino. Didžiausia 
Donos pranašystė buvo tvirtas įsitikinimas, jog “Ad Worx" sužlugs, 
ir jie, pabrukę uodegas, turės sprukti atgal. Taip neatsitiko, nes Vi- 
kas su Rodžeriu stengėsi iš visų jėgų. Tačiau Dona vis tiek buvo pa- 
likta su augančiu vaiku ir turėjo daug laisvo laiko. 

Dona galėjo suskaičiuoti artimiausius savo draugus ant vienos 
rankos pirštų. Ji tikėjo, kad tai amžini draugai, tačiau nemokėjo 
greitai ar lengvai susidraugauti. Dona guodėsi mintimi gausianti 
Meino sertifikatą: Meino ir Niujorko sertifikatai buvo ekvivalentiš- 
ki - reikėjo užpildyti tik tam tikras pažymas. Tada ji būtų galėjusi 
nueiti pas Mokyklų valdytoją ir paprašyti, kad ją įtrauktų į antrinį 
Kasl Roko vidurinės mokyklos darbuotojų sąrašą. Kvaila mintis, ir 
Dona nusprendė jos atsikratyti, paskaičiavusi išlaidas savo skaičia- 
vimo mašinėle. Benzinas ir mokestis auklei “suvalgytų" beveik vi- 
są jos dvidešimt aštuonių dolerių dienos uždarbį. 

Tapau tipiška Puikiąja Amerikos Namų Šeimininke, - vieną pra- 
eitos žiemos dieną liūdnai pagalvojo Dona, stebėdama, kaip kruša 
barbena į verandos langus. - Sėdžiu namie, maitinu Tedą karštais 
sumuštiniais su sūriu ir “Campbel"'s" sriubomis pietums ir mokau- 
si gyventi kaip Liza iš “Taip sukasi pasaulis" ir Maikas iš “Jaunys- 
tės karščio", o kartais pasilinksminu drauge su “Laimės rato" žai- 
dėjais. 

Dona galėdavo užsukti pas Džonę Velš, kuri turėjo mergaitę, 
beveik tokio pat amžiaus, kaip ir Tedas, tačiau Džonės namuose ji 
visada jausdavosi nejaukiai. Ji buvo trim metais vyresnė už Doną ir 
dešimčia svarų sunkesnė, tačiau dėl to nė kiek nesikrimto. Džonė 
teigė, kad ji vyrui patinkanti ir tokia. Tiesą pasakius, Kasl Roke ją 
tenkino viskas. 

Po truputį srutos ėmė telktis vamzdyje. Dona pradėjo širsti ant 
Viko dėl menkniekių, sublimuodama didesnes problemas, kurias 
buvo sunku įvardyti ir dar sunkiau išdėstyti. Tokias problemas, kaip 
pasimetimas, baimė ir senėjimas. Vienišumas ir vienatvės sukeltas 
siaubas. Daina, išgirsta per radiją, pažįstama nuo mokyklos laikų be 
jokios priežasties priversdavo apsiašaroti. Pavydas Vikui, kadangi 
kiekvieną dieną jis bandė kažką sukurti - jis buvo keliaujantis rite- 
ris su šeimos kryžiumi, iškaltu ant skydo, - o ji gyveno čia kartu su 
Tedu, stengdamasi pralinksminti Tedą, kai šis būdavo irzlus, klau- 
sydamasi jo tauškalų ir ruošdama jam valgį. Gyvenimas apkase, be- 
laukiant ir besiklausant. 

Dona vis tikėjo, kad gyvenimas palengvės, kai Tedas paaugs, ta- 
čiau jo nebūdavo namuose tris rytmečius per savaitę, nes eidavo į 
“Jack and Jill'* vaikų darželį. Šią vasarą penkias popietes savaitėje 
Tedas lankydavo dienos stovyklą. Be jo namai tapdavo siaubingai 
tušti: tarpduriūose trūko Tedo, ant laiptų trūko Tedo, sėdinčio su pi- 
žama prieš pogulio miegą ir vartančio savo knygelę. 

Durys virto burnomis, laiptai - gerklėmis. Tušti kambariai - spąs- 
tais. Tad Dona plovė grindis, kurių nereikėjo plauti. Žiūrėjo “mui- 
lo" operas. Galvojo apie Stivą Kempą, su kuriuo flirtavo nuo tada, 
kai jis aną rudenį atvyko su Virdžinijos valstijos numeriais ant savo 
furgono ir pradėjo savo baldų gamybos ir atnaujinimo verslą. Ji pa- 
gavo save spoksančią į televizorių ir neturinčią jokio supratimo, kas 
ten vyksta, nes mąstė, kaip įdegęs Stivo kūnas kontrastuoja su balta 
teniso apranga arba kaip juda jo užpakaliukas. Ir pagaliau ji šį tą pa- 
darė. O šiandien... 

Dona pajuto spazmus skrandyje ir, prispaudusi rankas prie bur- 
nos, nuskubėjo į vonią. Ji suspėjo ir viską išvėmė į klozetą. Tada pa- 
žvelgė į savo “kūrinį ir vėl apsivėmė. 

Kai skrandis apsiramino (kojos vis dar drebėjo), Dona pažvelgė 
į save vonios veidrodyje. Fluorescencinė švieselė apšvietė jos veidą. 
Oda buvo per daug balta, akys - paraudusios. Plaukai it šalmas pri- 
lipę prie galvos. Dona išvydo save senatvėje, ir ją apėmė siaubas; 

jei Stivas Kempas dar būtų buvęs čia, ji būtų atsidavusi jam, jei tik 
jis būtų paėmęs ją už rankos ar pabučiavęs ir pasakęs, jog nereikia 
baimintis, kad laikas tėra mitas, o mirtis - tik sapnas; kad viskas 
gerai. 

Iš Donos išsiveržė čaiži rauda, kuri jokiu būdu negalėjo gimti 
jos krūtinėje. Šis garsas priklausė pamišėlei. 

Dona nuleido galvą ir apsiverkė. 


Čeritė Kember atsisėdo ant dvigulės lovos, kuria dalinosi su sa- 
vo vyru Džo, ir nuleido akis į kažką savo rankose. Ji ką tik grįžo iš 
parduotuvės, iš tos pačios, kur buvo ir Dona Trenton. Jos rankos, 
kojos ir skruostai buvo it paralyžiuoti ir šalti tarytum ji per ilgai bū- 
tų važinėjusi su Džo sniegomobiliu. Bet rytoj juk liepos pirmoji, o 
sniegomobilis tvarkingai ilsėjosi sandėliuke, apdengtas brezentu. 

Negali būti. Tai kažkokia klaida. 

Bet nebuvo jokios klaidos. Ji jau patikrino kokį pustuzinį kartų. 

Be to, juk kažkam tai turėjo nutikti, tiesa? 

Taip, žinoma. Kažkam. Bet jai? 

Čeritė girdėjo, kaip Džo kažką kala garaže. Girdėjosi skardus 
garsas, perveriantis karštą popietės orą it kaltas, talžantis storą me- 
talą. Pauzė, o tada: 

- Po velnių! 

Dar vienas smūgis plaktuku, ir dar ilgesnė pauzė. Tada jos vy- 
ras suriko: 

- Bretai! 

Čeritė visada truputį susigūždavo, kai Džo pakeldavo balsą ir 
imdavo šaukti sūnų. Bretas labai mylėjo tėvą, bet Čeritė negalėjo su- 
prasti, ką Džo jautė savo sūnui. Siaubinga taip galvoti, tačiau tai bu- 
vo tiesa. Kartą prieš dvejus metus jai prisisapnavo baisus košmaras, 
kurio neįstengė pamiršti iki šiol. Sapne jos vyras suvarė šakes tiesiai 
į Breto krūtinę. Smaigaliai pervėrė jį ir išlindo kitoje Breto sporti- 
nių marškinėlių pusėje. “Mažasis nenaudėlis neatėjo, kai aš jį pašau- 
kiau," - sapne paaiškino jos vyras. Čeritė nubudo šalia tikrojo vyro, 

kuris miegojo meškos miegu vienais boksininko šortais. Mėnesiena 
skverbėsi pro langą ant lovos, kur dabar sėdėjo ji, ir tada ji suprato, 
koks gali būti išsigandęs žmogus, kad baimė - tai pabaisa geltonais 
dantimis, pasiųsta supykusio Dievo suėsti neatsargiuosius ir netin- 
kančiuosius. Džo ne kartą davė rankoms valią per jų vedybinį gyve- 
nimą, ir Čeritė pasimokė. Galbūt ji nebuvo genijus, bet jos motina 
neišaugino nei vieno kvailio. Dabar Čeritė atlikdavo viską, ką liep- 
davo Džo, ir nesiginčydavo. Ir Bretas, regis, elgėsi lygiai taip pat. 
Tačiau ji kartais bijodavo dėl berniuko. 

Čeritė kaip tik laiku priėjo prie lango - išvydo Bretą, lekiantį per 
kiemą daržinės link. Sukaitęs ir apatiškas Kudžas bėgo šalia. 

Tyliai: - Palaikyk šitą, Bretai. 

Dar tyliau: - Gerai, tėveli. 

Vėl pasigirdo plaktuko dūžiai: Pokšt! Pokšt! Pokšt! Čeritė įsi- 
vaizdavo, kaip Bretas laiko kažką, prispaustą prie kažko - kirstuką 
prie sušalusio guolio ar kvadratinę vinį prie kontrvaržto. O jos vy- 
ras su cigarete dantyse, atsiraitojęs marškinių rankoves, mojuoja 
penkiasvariu plaktuku. Ir jei būtų išgėręs... jei jo ranka tik truputį 
sudrebėtų... 

Savo mintyse Čeritė išgirdo skausmo kupiną Breto šūksnį plak- 
tukui suplojus jo ranką, ir norėdama atsikratyti vaizdinio, sukryžia- 
vo rankas ant krūtinės. 

Čeritė vėl pažvelgė į daiktą rankoje ir pagalvojo, ar galės jį pa- 
naudoti. Labiausiai už viską pasaulyje ji norėjo nuvažiuoti į Konek- 
tikutą aplankyti savo sesers Holės. Jos matėsi prieš šešeris metus, 
1974-ųjų vasarą - ji gerai tai prisiminė, kadangi tai buvo bloga va- 
sara, išskyrus vieną malonų savaitgalį. Tais metais prasidėjo nakti- 
nės Breto bėdos: nuovargis, blogi sapnai ir vis dažnesni vaikšiojimo 
per miegus atvejai. Tais pačiais metais Džo stipriai pradėjo gerti. 
Neramios Breto naktys ir jo somnambulizmas pamažu išnyko. Džo 
išgertuvės - ne. 

Tada Bretui buvo ketveri. Dabar jam jau sukako dešimt, ir jis 
net neprisiminė tetos Holės, kuri jau šešerius metus ištekėjusi. Ji tu- 

rėjo mažą sūnelį, pavadintą vyro vardu, ir dukrelę. Čeritė nė sykio 
nematė sesers vaikų, savo sūnėno ir dukterėčios, išskyrus jų nuo- 
traukas, kurias retkarčiais atsiųsdavo sesuo. 

Čeritė bijojo prašyti Džo. Jis jau pavargo nuo jos kalbų apie tai, 
o jei ji ir vėl paprašytų, jis galėjo suduoti. Jau praėjo šešiolika mė- 
nesių nuo paskutinio karto, kai Čeritė paklausė, ar jie negalėtų nu- 
vykti trumpų atostogų į Konektikutą. Deja, Džo kelionės buvo nė 
motais. Jam patiko ir Kas! Roke. Vienąkart į metus jis su tuo senu 
nusilakėliu Gariu Pervjeru ir kitais chroniais vykdavo į šiaurę, į 
Muschedą, medžioti elnių. Praeitą lapkritį Džo norėjo kartu pasiim- 
ti ir Bretą. Čeritė griežtai pasipriešino, nekreipdama dėmesio į pik- 
tą Džo murmėjimą ir liūdnas Breto akis. Ji nežadėjo leisti sūnui pra- 
leisti dvi savaites vyriškių tarpe, klausantis vulgarių šnekų ir anek- 
dotų apie seksą ir stebint, į kokius gyvulius pavirsta vyrai be persto- 
jo gerdami savaitę ir daugiau. Visi su užtaisytais šautuvais, klai- 
džiojantys po miškus. Užtaisyti šautuvai, girti vyrai anksčiau ar vė- 
liau vis tiek kažkam užkliūva, nesvarbu, vilki fluorescencinę apran- 
gą ar ne. Bet tas kažkas - tik ne jos Bretas. Tik ne jos sūnus. 

Plaktukas ritmiškai daužė plieną. Po to liovėsi. Čeritė atsipalai- 
davo. Vėl pasigirdo dūžiai. 

Čeritė suprato, jog anksčiau ar vėliau Bretas išvyks su jais, ir 
nuo tada jis jai nebepriklausys. Jis prisijungs prie jų. Taip, ateis to- 
kia diena, ir Čeritė tai žinojo ir to gailėjosi. Tačiau ji sugebėjo ati- 
tolinti tai bent jau dar vieneriems metams. 

O šiemet? Ar sugebės ji išlaikyti Bretą namuose šį lapkritį? Gal- 
būt ne. Bet būtų geriau, jei visų pirma ji galėtų nuvežti Bretą į Ko- 
nektikutą. Nusivežti ir parodyti, kaip kai kurie... 

... kai kurie... 

Na, pasakyk tai, bent jau sau pačiai 

(kaip gyvena kai kurie padorūs žmonės). 

Jei Džo leistų važiuoti jiems vieniems... tačiau net neverta apie 
tai galvoti. Džo galėjo važiuoti vienas ar su draugais, bet ji - ne, net- 
gi kartu su Bretu. Tai buvo viena pagrindinių jų santuokos taisyklių. 

Tačiau Čeritė nesiliovė galvojusi, kaip būtų gera be jo: be jo, sėdin- 
čio Holės virtuvėje, gurkšnojančio alų ir varstančio Holės Džimą to- 
mis įžūliomis rudomis akimis. Būtų geriau be jo, laukiančio nesu- 
laukiančio, kada galės grįžti namo, kol Holė su Džimu taip pat ims 
nekantrauti, kada jie visi išsinešdins... 

Ji ir Bretas. 

Tik jiedu. 

Jie galėtų važiuoti autobusu. 

Čeritė mąstė: praeitą lapkritį jis norėjo kartu į medžioklę pasi- 
imti ir Bretą. 

Ji pamanė: gal būtų galima tai suderinti? 

Ją apėmė šaltis, pripildydamas kaulus stiklo vata. Ar ji galėtų 
susitarti dėl tokio sandėrio? Džo galėtų vežtis Bretą kartu į Musche- 
dą rudenį, jei jis savo ruožtu leistų jiems nuvažiuoti į Stretfordą au- 
tobusu... 

Pinigų užteko - dabar jų buvo pakankamai, tačiau vien to nega- 
na. Džo pasiimtų pinigus, ir Čeritė tiek juos ir tematytų. Jei tik tei- 
singai suloštų kortomis. Teisingai. 

Jos protas ėmė sparčiau veikti. Kalimas lauke liovėsi. Čeritė pa- 
stebėjo Bretą, išeinantį iš daržinės, ir nudžiugo. Ji tikėjo - jei berniu- 
kas ir bus kada nors rimtai sužeistas, tai būtent toje tamsioje vietoje 
su pjuvenomis, papiltomis ant tepaluotų grindų. 

Išeitis buvo. Turėjo būti. 

Jei tik ji panorės sulošti. 

Tarp pirštų Čeritė laikė loterijos bilietą. Stovėdama prie lango ir 
mąstydama, ji rankose sukiojo būtent jį. 


Kai Stivas Kempas grįžo į savo dirbtuvę, jį buvo apėmusi kaž- 
kokia pašėlusi ekstazė. Jo dirbtuvė stūksojo vakariniame Kasl Roko 
priemiestyje prie 11-ojo kelio. Stivas išsinuomojo ją iš ūkininko, 
kuris turėjo pastatų Kas! Roke ir kaimyniniame Bridžtone. Ūkinin- 
kas nebuvo įprasta knygų žiurkė: jis buvo super knygų žiurkė! 

Dirbtuvėje pūpsojo didžiulis geležinis katilas, kuriame buvo 
galima išvirti visą misionierių kongregaciją. Aplink jį tarsi maži pa- 

lydovai apie milžinišką planetą spietėsi spintelės, naktiniai staliukai, 
indų spintos, knygų lentynos ir stalai. Ore sklandė lako sudėtinės 
dalies, sėmenų aliejaus, kvapas. 

Kelioniniame krepšyje jis turėjo švarius drabužius: ketino per- 
sirengti po pasimylėjimo su išrankiąja kale. Dabar Stivas sviedė 
krepšį per visą dirbtuvę. Šis atsitrenkė į sieną ir nukrito ant naktinio 
stalelio. Stivas priėjo prie jo ir numetė ant žemės. Tada dar kartą pa- 
spyrė jį į viršų. Tas atsitrenkė į lubas ir it negyvas burundukas nu- 
dribo ant grindų. Stivas sustojo, sunkiai kvėpuodamas dirbtuvės 
kvapais, tuščiai spoksojo į tris kėdes, kurias pažadėjo nupinti savai- 
tės pabaigai. Jo nykščiai buvo užkišti už diržo, pirštai - suspausti į 
kumščius. Apatinė lūpa atvėpo. Stivas tapo panašus į surūgusį vai- 
kėzą, kurį ką tik apšaukė. 

- Šlykštynė! - iškošė jis ir priėjo prie kelioninio krepšio. 

Stivas ruošėsi vėl jį paspirti, bet apsigalvojęs pakėlė. Jis perėjo 
stoginę ir įžengė į trijų kambarių namelį, prijungtą prie dirbtuvės. 
Namie buvo tvankiau. Pamišęs liepos karštis! Jis urbė net smegenis. 
Virtuvėje mėtėsi neplauti indai. Musės zvimbė virš žalio plastmasi- 
nio šiukšlių maišo, prikimšto pakelių ir skardinių. Svetainėje vieš- 
patavo didelis nespalvotas televizorius, kurį parsitempė iš šiukšlyno. 
Didelis dryžuotas katinas Bernis Karbo miegojo ant jo it negyvas. 

Miegamajame Stivas rašė eiles. Lova nebuvo paklota, o paklo- 
des jau seniai derėjo pakeisti. Nesvarbu, kiek kartų jam tekdavo pa- 
simylėti (o per paskutines dvi savaites tas skaičius buvo lygus nu- 
liui), Stivas daug masturbuodavosi. Masturbacija, jo nuomone, bu- 
vo kūrybingumo ženklas. Kitoje lovos pusėje stovėjo stalas. Ran- 
kraščiai pūpsojo ir čia, ir ten. Dar daugiau rankraščių dėžėse ar tik 
apjuosti guma gulėjo kampe, sumesti į krūvą. Stivas daug rašė ir 
daug keliavo, todėl pagrindinis jo bagažas buvo jo darbai - daugiau- 
sia eilėraščiai, keli apsakymai, siurrealistinė drama, kurioje veikėjai 
tepasako tik devynis žodžius, ir romanas, kurį jis nesėkmingai “ata- 
kavo" iš skirtingų požiūrių. Jau penkerius metus Stivas ilgai negy- 
vendavo vienoje vietoje, todėl negalėjo visiškai išpakuoti daiktus. 

Praeitą gruodį besiskusdamas Stivas atrado pirmuosius žilus 
plaukelius barzdoje. Atradimas pastūmėjo į gilią depresiją, kuri tę- 
sėsi dvi savaites. Nuo to laiko jis nepalietė skustuvo tarytum skuti- 
masis būtų žilų plaukų atsiradimo priežastis. Stivui buvo trisdešimt 
aštuoneri. Jis net nenorėjo galvoti apie savo amžių, bet kartais tokia 
mintis netikėtai jį nustebindavo. Mintis, kad liko mažiau nei septy- 
ni šimtai dienų iki keturiasdešimtmečio, Stivui tiesiog kėlė siaubą. 
Jis tikėjo, kad keturiasdešimtmečiais būna tik kiti žmonės. 

Ta kalė, - be perstojo sukosi jo galvoje. - Kalė. 

Nuo to laiko, kai jį, vienuoliktoką, suviliojo pavaduojanti pran- 
cūzų kalbos dėstytoja, Stivas paliko tuzinus moterų, tačiau jį patį 
pametė tik du ar tris kartus. Jis visada laiku pastebėdavo artėjantį iš- 
siskyrimą ir pirmas nutraukdavo santykius. Tai buvo gynybinė prie- 
monė tarsi nukreipiant pikų damą kam nors kitam. Reikėjo trauktis 
ir apginti save, kol dar buvo galima. Taip elgiantis, nereikėdavo gal- 
voti apie savo amžių. Stivas žinojo, kad Dona po truputį vėsta, bet 
manė, kad, pasitelkus psichologinius ir seksualinius veiksmus, ja ga- 
lima lengvai manipuliuoti. O galbūt pasitelkus ir baimę. O kadangi 
visa tai nepasiteisino, jis pasijuto įskaudintas ir įpykęs tarsi jį ką tik 
būtų skaudžiai nuplakę. 

Stivas išsinėrė iš drabužių, numetė savo piniginę ir monetas ant 
stalo ir, nuėjęs į vonią, palindo po dušu. Išėjęs pasijuto truputį ge- 
riau. Jis užsitempė džinsus ir išblukusius marškinius, ištrauktus iš 
kelioninio krepšio. Stivas subėrė monetas į priekinę kišenę ir susi- 
mąstė. Kelios vizitinės kortelės iškrito iš piniginės. Nieko nuosta- 
baus, nes jų buvo labai daug. 

Stivo piniginė talpino daug daiktų. Jis visada išimdavo vizitines 
korteles iš jos ir panaudodavo kaip knygų skirtukus, o ant tuščios jų 
pusės galėdavo brūkštelėti adresą, pavadinimą ar telefono numerį. 
Užsukęs pas santechnikus ar jei jį aplankydavo draudimo agentas, 
Stivas visada paimdavo dvi ar tris korteles. 

Vienąkart, kai jiedu su Dona mylėjosi, jis pastebėjo jos vyro vi- 
zitinę kortelę, gulinčią ant televizoriaus. Kai Dona palindo po dušu, 
Stivas šiaip sau pasiėmė kortelę. Dėl viso pikto. 

Dabar Stivas atsegė piniginę, pervertė korteles - draudimo agen- 
tų, nekilnojamo turto specialistų, verslininkų. Akimirką jis jau pa- 
manė, kad pametė Gražuolio Vyrelio vizitinę kortelę, tačiau ji tik 
pasimetė tarp banknotų. Stivas ištraukė ją ir apžiūrėjo: baltas popie- 
rius, mėlynos raidės, ponas Verslininkas Nugalėtojas. Paprasta, bet 
skoninga. 


rodžeris breikstounas ad Worx viktoras trentonas 
1633 kongreso gatvė 
teleksas: ADWORX portlendas, meinas 04001 tel. (207)799-8600 


Stivas išsitraukė iš krūvos popieriaus lapą ir atlaisvino stalą. Jis 
žvilgtelėjo į savo spausdinimo mašinėlę. Ne. Kiekviena spausdini- 
mo mašinėlė palieka asmeninį braižą, kaip ir pirštų atspaudai. Šio- 
je mašinėlėje stringa “a" raidė, inspektoriau. Mes tai išsiaiškinome, 
kol prisiekusieji gėrė arbatą. 

Be abejo, Stivas neplanavo jokio kriminalo, tačiau atsargumas 
gėdos nedaro. Pigus popierius, kokio galima nusipirkti kiekvienoje 
kanceliarinių prekių parduotuvėje, jokios spausdinimo mašinėlės. 

Iš kavos skardinės, stovinčios ant stalo krašto, Stivas ištraukė 
parkerį ir didžiosiomis raidėmis užrašė: 


Sveikas, Vikai. 
Turi gražią žmoną. 
Man patiko ją dulkinti. 


Jis stabtelėjo, stuksendamas parkeriu į dantis. Stivas pradėjo ge- 
rai jaustis. Klasiškai. Žinoma, Dona - graži moteris, ir Trentonas ga- 
lėjo nekreipti dėmesio į raštelio turinį. Sukurpti tokį laiškelį buvo 
“pigiau grybo“. Reikėjo kažką pridėti... kažką. Ką gi? 

Staiga Stivas nusišypsojo. Kai jis šypsodavosi, jo veidas nušvis- 
davo, todėl buvo lengva suprasti, kodėl Stivui neiškildavo problemų 

su moterimis - nuo to vakaro, praleisto su gražiąja pavaduojančia 
prancūzų kalbos dėstytoja. 
Jis užrašė: 


Į ką, tavo nuomone, panašus tas 
Apgamas virš jos kušplaukių? 
Man jis panašus į klaustuką. 

Ar tau kilo kokių nors klausimų? 


To pakako. Gero po truputį, kaip mėgdavo sakyti jo motina. Sti- 
vas surado voką ir įdėjo raštelį. Padvejojęs įkišo ir vizitinę kortelę 
bei didžiosiomis raidėmis užrašė Viko kontoros adresą. Dar pagal- 
vojęs nusprendė truputį pasigailėti vargšelio ir po adresu užrašė 
“ASMENIŠKAI". 

Stivas numetė laišką ant palangės ir visiškai atsigavęs atsilošė 
kėdėje. Jis buvo užtikrintas, kad šiąnakt jį aplankys įkvėpimas. 

Pikapas su kitos valstijos numeriais įvažiavo į jo kiemą - prie- 
kaboje didžiulis bufetas. Kažkas nusipirko jį išpardavime. Ką gi, 
jiems pasisekė. 

Stivas išėjo laukan. Jis su malonumu paims jų pinigus ir bufetą, 
bet vargu ar turės laiko atlikti darbą. Kai tik išsiųs laišką, teks pa- 
keisti aplinką. Bet galbūt ne taip greitai: Stivas jautė, kad turėtų dar 
kartą apsilankyti pas mažąją kekšelę... žinoma, pirmiausia įsitikins, 
kad Gražuolio Vyrelio nėra namie. Stivas žaidė su juo tenisą ir pa- 
stebėjo, kad šis ne karštakošis - lieknas, stiprūs akiniai, plonos it 
makaronai rankos - bet niekada negali žinoti, kada Gražuolis Vyre- 
lis nutrūks nuo grandinės ir iškrės ką nors amoralaus. Daugelis Gra- 
žuolių Vyrelių namuose laikė ginklą. Tad visų pirma teks gerai iš- 
šniukštinėti aplinką ir tik tada įgriūti į vidų. Stivas užsuks tik vieną 
vienintelį kartą ir užbaigs visą šou. Tada galbūt išvažiuos į Ohajų. 
Arba Pensilvaniją. Arba Taosą Niū Meksike. Tačiau iš pradžių it 
klounas, įkišęs sprogmenų į kažkieno cigaretę, jis norėjo palaukti ir 
pamatyti (žinoma, iš saugaus atstumo), kaip ji sprogs. 

Pikapo vairuotojas ir jo žmona patraukė į dirbtuvę. Šypsodama- 
sis, susikišęs rankas į kišenes, Stivas žengė į priekį. Moteris iškart 
jam nusišypsojo. 

- Sveiki, kuo galiu jums padėti? - paklausė Stivas ir pagalvojo - 
išsiųs laišką, kai tik atsikratys šių klientų. 


Tą vakarą, karštai saulei raudoniu nušvitus vakaruose, Vikas 
Trentonas, užsirišęs savo marškinius per liemenį, tyrinėjo savo žmo- 
nos “Pinto" variklį. Dona stovėjo šalia jo, atrodydama jauna ir 
gundanti su baltais šortais ir berankove raudona palaidine. Jos kojos 
buvo basos. Tedas tik vienomis glaudėmis po kiemą važinėjo savo 
triratuku. 

- Išgerk atšaldytą arbatą, kol dar ledai neištirpo, - Dona liepė 
Vikui. 

- Aha. 

Stiklinė stovėjo ant variklio dangčio. Vikas porąkart gurkštelė- 
jo ir nežiūrėdamas pastatė atgal. Stiklinė slystelėjo tiesiai į žmonos 
ranką. 

- Ei! Puiki reakcija! 

Dona nusišypsojo. 

- Aš tik žinau, kada tavo mintys skraido kažkur kitur. Žiūrėk. 
Nė lašelis neišsipylė. 

Akimirką (gerą akimirką, - pagalvojo Vikas) jiedu šypsojosi 
vienas kitam. Galbūt jam tik pasirodė, ar jis norėjo taip manyti, ta- 
čiau tai nebuvo paskutinė gera akimirka. Mažiau aštrių žodžių. Ma- 
žiau šaltų arba - o tai dar blogiau - abejingų nutylėjimų. Vikas neži- 
nojo priežasties, bet buvo dėkingas. 

- Tai kas gi nutiko mano mašinai, treneri? 

Vikas nuėmė oro filtrą ir padėjo ant keliuko. 

- Dar niekad nemačiau tokio didelio sausainio, - sušuko Tedas, 
triratuku sukdamas ratus aplink filtrą. 

Vikas pasilenkė ir atsuktuvu pabarškino į karbiuratorių. 

- Kažkas su korbiuratoriumi. Tikriausiai stringa adatinis vož- 
tuvas. 

- Ar tai labai blogai? 

- Nelabai, bet vieną dieną gali aklinai užstrigti. Purkštuvo ada- 
tinis vožtuvas kontroliuoja kuro padavimą į karbiuratorių, o be ku- 
ro juk nevažiuosi. Tai lyg ir valstybinis įstatymas, mažyte. 

- Tėveli, ar pasupsi mane sūpynėse? 

- Taip, greitai. 

- Puiku! Aš būsiu už namo! 

Tedas patraukė už namo, kur stovėjo sūpynės, kurias Vikas pa- 
statė praeitą vasarą, lepindamasis džinu su toniku ir triūsdamas pa- 
gal brėžinius po vakarienės darbo dienomis ir savaitgaliais, prie šo- 
no pasistatęs radijo imtuvą, transliuojantį beisbolo rungtynes. Tada 
dar trimetis Tedas tyliai stebėjo jį, sėdėdamas ant rūsio slenksčio ar 
laiptelių. Praeitą vasarą. Gerą vasarą, ne tokią žvėriškai karštą, kaip 
ši. Tada atrodė, kad pagaliau Dona prisitaikė prie aplinkos ir manė, 
jog Meinas, Kas! Rokas ir “Ad Worx“ skirti jų gyvenimui. 

O tada Viką apsėdo jausmas, kad viskas daug blogiau negu jis 
manė. Daiktai namuose atrodė nebe savo vietose, tarytum kažkokios 
svetimos rankos būtų juos stumdžiusios. Į galvą pradėjo lįsti bepro- 
tiška mintis - ar tikrai beprotiška? - kad Dona per daug jau dažnai 
keičia paklodes. Jos visada buvo švarios, ir vieną naktį į galvą ding- 
telėjo tas nemalonus klausimas iš pasakos: Kas miegojo mano Io- 
voje? 

Dabar, regis, viskas ėmė grįžti į savo vietas. Jei ne tas sumau- 
tas “Razberry Zingers“ reikalas ir pašvinkusi kelionė priešaky, Vi- 
kas būtų manęs, jog ši vasara irgi visai nebloga. Taigi, ne visada vil- 
tys būna tuščios. Jis tuo tikėjo, nors ir nedėjo į tai didelių lūkesčių. 

- Tedai! - suriko Dona, iškart priversdama berniuką sustingti 
vietoje. - Pastatyk triratuką į garažą. 

- Mamy-/ee! 

- Prašau, tuojau pat, misje. 

- Miusje, - ištarė Tedas ir nusijuokė. - O tu juk nepastatei savo 
mašinos į vietą, mamyte. 

- Tėvelis bando ją suremontuoti. 

- Taip, bet... 

- Klausyk mamos, Tedi, - liepė Vikas, pakeldamas oro filtrą. - 
Aš tuoj ateisiu. 

Tedas apžergė triratuką ir nuvažiavo į garažą, imituodamas grei- 
tosios pagalbos sireną. 

- Kodėl jį uždedi? - paklausė Dona. - Ar nežadi pataisyti maši- 
nos? 

- Tai labai subtilus reikalas, - atsakė Vikas. - Aš neturiu instru- 
mentų. Net jei ir turėčiau, tikriausiai tik viską sugadinčiau. 

- Velnias, - piktai burbtelėjo Dona ir spyrė į padangą. - Būtinai 
turi sugesti, kai garantijos laikas jau pasibaigęs. 

“Pinto" jau buvo nuvažiuota šiek tiek daugiau nei 20000 mylių, 
ir Trentonams dar liko šeši mėnesiai iki išsimokėjimo pabaigos. 

- Tai taip pat valstybinis įstatymas, - sutiko Vikas. 

Jis uždėjo oro filtrą ir prisuko sparnuotą veržię. 

- Galbūt galėčiau nuvažiuoti į Pietų Paryžių, kol Tedas bus die- 
ninėje stovykloje. Kadangi tavęs nebus, pasiskolinčiau kitą mašiną. 
Ar “Pinto" atlaikys iki Pietų Paryžiaus, Vikai? 

- Žinoma. Bet kam? Geriau nuvažiuok pas Džo Kemberį. Tik 
septynios mylios, o jis gerai dirba. Prisimeni, kai buvo subyrėjęs 
“Jaguaro" rato guolis? Jis ištraukė jį keliamojo bloko grandine, pa- 
daryta iš seno telefono stulpo, ir paėmė tik dešimt dolerių. Jei tada 
būčiau nuvažiavęs remontuoti į Portlendą, būtų “nugręžę" iki pasku- 
tinio cento. 

- Mane sunervino tas vyriškis. Be to, matyti, kad jis tikras vėjo 
pamušalas. 

- Kodėl jis tave sunervino? 

- Nuolatos šnairavo į mane. 

Vikas nusijuokė. 

- Mieloji, juk visi į tave šnairuoja. 

- Ačiū. Moteriai ne visuomet malonu, kai į ją spokso. Tačiau kai 
ima nurenginėti akimis, pradedi nervintis, - Dona nutilo, pažvelgė į 
degančią saulę vakaruose ir vėl atsisuko į Viką. - Pažiūrėjus į kai 

kuriuos vyrus, atrodo, kad jų galvose nuolat sukasi filmas “Sabinos 
prievartavimas“, o tu ką tik jame gavai... pagrindinę rolę. 

Viką vėl apėmė tas nemalonus jausmas - Dona vienu metu kal- 
ba apie keletą dalykų. Tačiau jis šiandien nenorėjo apie tai galvoti - 
tik ne dabar, kai padėtis po truputį ėmė vėl gerėti. 

- Mažyte, jis tikriausiai visai nepavojingas. Juk turi žmoną, 
sūnų... 

- Taip, ko gero. 

Tačiau Dona sukryžiavo rankas ant krūtinės ir delnais suspaudė 
alkūnes - tipiškas jos susinervinimo gestas. 

- Klausyk, - tarė Vikas. - Šį šeštadienį aš pats nuvešiu tavo “Pin- 
to" ir paliksiu jį tenai, jei reikės, sutarta? Tačiau turbūt jis iš karto 
pataisys. Aš išgersiu porą bokalų alaus su juo ir paglostysiu šunį. 
Prisimeni tą senbernarą? 

Dona šyptelėjo. 

- Aš net prisimenu jo vardą. Juk belaižydamas vos nepargriovė 
Tedo. Prisimeni? 

Vikas linktelėjo. 

- Visą popietę Tedas gainiojosi jį šaukdamas: “Kuuudžai... čiaa, 
Kuuudžai". 

Jie abu nusijuokė. 

- Aš kartais jaučiuosi tokia kvailė, - ištarė Dona. - Jei mokėčiau 
naudotis standartine pavarų dėže, galėčiau važinėti “Jaguaru", kol 
tavęs nebus. 

- Deja, “Jaguaras" - labai išrankus. Su juo reikia mokėti kal- 
bėtis. 

Vikas užvožė kapoto dangtį. 

- Ai, GALVA, tu! - sudejavo Dona. - Ten juk buvo tavo stiklinė 
su arbata! 

Vikas atrodė toks juokingai sumišęs, kad Dona pratrūko juoktis. 
Po minutėlės nebeištvėrė ir Vikas. Jie taip kvatojosi, jog turėjo su- 
sikabinti it girtuokliai, kad neparvirstų. Tedas, išpūtęs akis, atbėgo 
pažiūrėti, kas čia dedasi. Pagaliau įsitikinęs, kad nieko neatsitiko, iš- 

skyrus kvailą jų elgesį, jis irgi prisidėjo prie jų. Tuo pačiu metu už 
kokių dviejų mylių Stivas Kempas išsiuntė savo laišką. 


Truputį vėliau, kai sutemo, karštis sumažėjo ir pirmieji jonvaba- 
liai ėmė sukti ratus užpakaliniame kieme, Vikas ėmė supti savo sū- 
nų sūpynėse. 

- Aukščiau, tėveli! Aukščiau! 

- Jei iškilsi dar aukščiau, persiversi į kitą pusę, vaikeli. 

- Dar pasupk, tėti! Ir pralįsk po apačia! 

Vikas stipriai pastūmė supynes, Tedas išlėkė į dangų, kur suži- 
bo pirmosios žvaigždės, ir pats pralindo po sūpynėmis. Tedas atlošė 
galvą ir džiaugsmingai suriko; vėjas plaikstė jo plaukus. 

- Šaunu, tėveli! Pralįsk dar kartą! 

Vikas vėl pralindo, tik šįkart atbulas. Tedas suriko į ramią, tvan- 
kią naktį. Teta Evė Čalmers gyveno netoliese, ir linksmi Tedo šūks- 
niai buvo paskutiniai jos išgirsti garsai. Jos širdis neatlaikė ir plyšo 
(beveik be skausmo), besėdint virtuvės kėdėje su kavos puodeliu 
vienoje rankoje ir cigarete kitoje. Evė atsilošė, vaizdas prieš akis ap- 
temo, ir kažkur ji išgirdo rėkiant vaiką. Akimirką riksmai atrodė 
džiaugsmingi, tačiau, sąmonei temstant, Evei pasirodė, kad vaikas 
šaukia iš baimės ir siaubo. Tada visi garsai nutilo. Evės dukterėčia 
Ebė ras ją kitą dieną. Kava bus šalta it ledas, o vietoj cigaretės stūk- 
sos krūvelė pelenų. Apatinis dantų protezas kyšos iš susiraukšlėju- 
sios burnos it pilna dantų išpjova. 


Prieš Tedui einant miegoti, jiedu su Viku prisėdo užpakalinėje 
verandoje. Vikas gėrė alų, o Tedas - pieną. 

- Tėveli? 

- Ką? 

- Norėčiau, kad kitą savaitę neišvažiuotum. 

- Aš grįšiu. 

- Taip, bet... 

Tedas nuleido galvą, tramdydamas ašaras. Vikas apkabino jį. 

- Bet ką, vyruti? 

- Kas pasakys žodžius, kurie sulaiko pabaisą spintoje? Mamytė 
jų nežino! Tik tu juos žinai! 

Ašaros ėmė riedėti Tedo skruostais. 

- Ir tai viskas? - paklausė Vikas. 

“Pabaisos žodžiai" (Vikas juos buvo pavadinęs “Pabaisos kate- 
kizmu“, bet Tedas negalėjo ištarti, todėl pavadinimą sutrumpino) at- 
sirado vėlyvą pavasarį, kai Tedą užpuolė baisūs sapnai ir nakties 
baimė. Jis vis kartojo, kad jo spintoje kažkas tūno. Kartais spintos 
durys atsidarydavo vidury nakties, ir jis išvysdavo kažką geltonom 
akim, trokštantį jį suėsti. Dona manė, kad galbūt tai Morisės Sendak 
knygos “Kur tūno laukinės būtybės" poveikis. Vikas prasitarė Ro- 
džeriui (bet tik ne Donai), jog galbūt Tedas per daug įsijautė į ma- 
sines žmogžudystes, įvykusias Kasl Roke, ir nusprendė, kad žmog- 
žudys, kuris tapo miestelio baubu, gyvas ir gyvena jo spintoje. Ro- 
džeris atsakė, jog visai galimas daiktas. Turint omeny vaikus, tai la- 
bai galimas daiktas. 

Po kelių savaičių Dona taip pat pradėjo bijoti. Vieną rytą ner- 
vingai nusijuokusi ji prasitarė Vikui; kad kartais daiktai Tedo spin- 
toje pakeičia padėtį. Vikas atsakė, jog tai Tedo darbas. 

- Tu nieko nesupranti, - tėškė Dona. - Jis prie spintos net nepri- 
eina, Vikai... niekada. Jis per daug įbaugintas. 

Ji dar pridūrė, kad kartais po Tedo košmarų spintoje tvyrodavo 
blogas kvapas. Tarytum ten būtų uždarytas žvėris. Sutrikęs Vikas 
pats nuėjo prie spintos ir pauostė. Galvoje jau knibždėjo mintis, kad 
galbūt Tedas vaikšto per miegus: įeina į spintą ir nusišlapina tarsi tai 
būtų kokia keisto sapno dalis. Vikas užuodė tik naftaliną. Spinta 
(uždara siena vienoje pusėje ir prikaltos skalos kitoje) ėjo gylyn per 
aštuonias pėdas ir buvo siaura it miegamasis vagonas. Jokios pabai- 
sos Vikas ten nesurado. Tik keli voratinkliai įsivėlė į plaukus, ir vis- 
kas. 

Kovodama su Tedo baime, iš pradžių Dona pasiūlė “gerų sapnų 
mintis“, po to - maldą. Tedas atsakė, jog būtybė spintoje pavogusi 

jo “gerų sapnų mintis", o kadangi Dievas netiki pabaisomis, tai mal- 
dos irgi bevertės. Dona pasimetė - galbūt ir dėl to, kad iš dalies pati 
išsigando Tedo spintos gyventojo. Vienąkart, kai ji kabino Tedo 
marškinėlius, durys iš lėto užsivėrė, ir jai teko keturiasdešimt se- 
kundžių grabalioti, kol jas atidarė. Ji užuodė kažką karštą, artimą ir 
žiaurų. Sumišusį kvapą. Jis priminė Stivo Kempo prakaito kvapą po 
jų meilės žaidimų. Pagaliau Dona trumpai nukirto: kadangi jokių 
pabaisų nėra, tegu Tedas išmeta viską iš galvos, apkabina meškutį 
ir eina miegoti. 

Vikas tikriausiai mąstė kitaip arba aiškiau prisiminė spintos du- 
ris, virstančias klaikiais nasrais nakties tamsoje, kai keisti daiktai 
kartais šnara, o kabantys drabužiai virsta pakaruokliais. Jis prisimi- 
nė begaliniai ilgas keturias valandas, kai gatvės šviesa meta šešė- 
lius ant sienų, kol išaušta rytas, ir girgždesį, sklindantį iš namo rė- 
mų arba galbūt kieno nors, besėlinančio artyn. 

Vikas nusprendė - pagelbės “Pabaisos katekizmas" arba “Pabai- 
sos žodžiai" - jei tau tik ketveri ir dar nelabai ką teišmanai apie se- 
mantiką. Tai buvo primityvios eilės, sukurtos siekiant atbaidyti blo- 
gi. Vikas jas sugalvojo per pietų pertrauką, ir Donos džiaugsmui bei 
nusivylimui jos buvo veiksmingos, kai tuo tarpu jos pastangos pa- 
naudoti psichologiją, tėvišką įtaigą ir griežtą discipliną - žlugo. 
Kiekvieną vakarą Vikas perskaitydavo tuos žodžius prie Tedo lovos 
lyg kokį palaiminimą, kai Tedas jau nuogas gulėdavo po viena 
antklode tvankioje tamsoje. 

- Ar manai, kad tai jam galų gale padės? - paklausė Dona. Jos 
balsas bylojo nuostabą ir susierzinimą. Tai buvo gegužės viduryje, 
kai judviejų santykiai kybojo ant plauko. 

- Reklamos gamintojai negalvoja apie ateitį, - atsakė Vikas. - 
Jiems rūpi greita greita reakcija. O aš išmanau savo darbą. 

. - Aba, nebus kam pasakyti “Pabaisos žodžių“, štai kas mane la- 
bai neramina, - dabar atsakė Tedas, susigėdęs ir sumišęs, šluostyda- 
ras ašaras nuo skruostų. 

- Paklausyk, - tarė Vikas. - Jie surašyti popieriuje. Tik taip 
kiekvieną vakarą galiu pakartoti. Aš atspausdinsiu ir pakabinsiu ant 

sienos. Tada mamytė galės tau kas vakarą juos paskaityti, kol ma- 
nęs nebus. 

- Tikrai? 

- Žinoma. Juk pažadėjau. 

- Nepamirši? 

- Jokiu būdu. Padarysiu tai dar šįvakar. 

Tedas apglėbė tėvo kaklą, ir Vikas stipriai jį apkabino. 


Tą vakarą, kai Tedas užmigo, Vikas tyliai įslinko į sūnaus kam- 
barį ir prisegė popieriaus lapą prie Tedo kalendoriaus, kad vaikas 
būtinai jį pastebėtų. Ant lapo didelėmis aiškiomis raidėmis buvo pa- 
rašyta: 


PABAISOS ŽODŽIAI 
Tedui 


Pabaisos, nesiartinkite prie šio kambario! 

Čia jūsų niekas nekvietė. 

Jokių pabaisų po Tedo lova! 

Ten jūs netilpsit. 

Jokių pabaisų Tedo spintoje! 

Ten jums per mažai vietos. 

Jokių vampyrų, jokių vilkolakių ir besikandžiojančių padarų. 
Čia jūsų niekas nekvietė. 

Niekas nepalies Tedo ir jo nenuskriaus per visą naktį. 

Čia jūsų niekas nekvietė. | 


Vikas paspoksojo į savo kūrinį ir, prieš išeidamas iš kambario, 
priminė sau gal du kartus, kad nepamirštų pasakyti Donai, jog kiek- 
vieną vakarą ji perskaitytų: privalėjo įtikinti ją, kokie svarbūs Tedui 
tie “Pabaisos žodžiai“. 

Išeidamas jis pastebėjo - spintos durys praviros. Tik truputį. Vi- 
kas tvirtai jas uždarė ir išėjo iš sūnaus kambario. 

Dar vėliau tą vakarą durys vėl atsivėrė. Spontaniškai žybčiojo 
šviesa, piešdama beprotiškus šešėlius spintos viduje. 
Tačiau Tedas nepabudo. 


Kitą rytą, po septynių penkiolika, Stivo Kempo furgonas išva- 
žiavo į 11-ąjį kelią. Stivas patraukė 302-ojo kelio link. Jis žadėjo 
pasukti į kairę, pietryčių kryptimi, ir per visą valstiją nubildėti į 
Portlendą. Ketino kurį laiką ten pasisvečiuoti. 

Ant furgono valdymo skydelio gulėjo krūva laiškų - šįkart para- 
šytų ne ranka, bet atspausdintų jo paties mašinėle. Pati spausdinimo 
mašinėlė dabar tūnojo furgono gale kartu su kitais Stivo daiktais. 
Stivas užtruko tik pusantros valandos, kol supakavo visą savo 
pakalinių durų. Jiedu su Berniu niekada nesiveždavo daug daiktų. 

Adresai ant vokų buvo profesionaliai užrašyti. Šešiolika kūrybi- 
nio darbo metų išmokė Stivą puikiai spausdinti. Jis privažiavo prie 
tos pačios pašto dėžutės, į kurią vakar įmetė anoniminį laiškelį Vi- 
kui Trentonui, ir ją pradarė. Stivas visai laisvai galėjo išsisukti nuo 
nuomos mokesčio už dirbtuvėlę ir namą, jei būtų norėjęs palikti 
valstiją, tačiau kadangi šįkart važiavo tik į Portlendą, tai nusprendė 
viską atlikti teisėtai. Šį kartą jis galėjo ir nesukčiauti: daugiau nei 
šeši šimtai dolerių grynais buvo sukišti į mažą varžto skylutę daik- 
tadėžėje. 

Stivas išsiuntė čekį ne tik už nuomą, bet ir piniginius užstatus, 
kuriuos žmonės buvo palikę už didesnius darbus. Prie kiekvieno če- 
kio pridėjo mandagų raštelį, kuriame atsiprašinėjo už sukeltus nepa- 
togumus, tačiau jo motina staiga rimtai susirgusi (kiekvienas ame- 
rikietis kažkodėl “užkibdavo" už tos pasakos apie sergančią mamy- 
tę). Žmonės, kuriems Stivas pažadėjo atlikti darbus, dabar galėjo pa- 
siimti savo baldus iš dirbtuvės - raktas gulėjo ant lentynėlės virš du- 
rų iš dešinės, tik pasiėmus savo daiktus, reikėjo jį padėti atgal į vie- 
tą. Toliau - nuvalkioti atsiprašymo ir padėkos žodžiai. Taip, Stivas 
sukėlė nepatogumų, bet dėl to nebuvo jokios tragedijos. 

Stivas įmetė laiškus į pašto dėžutę. Jis vėl pasijuto saugus ir pa- 
traukė link Portlendo, dainuodamas kartu su “Grateful Dead". Jis 
įsivažiavo iki penkiasdešimties penkių mylių per valandą, tikėda- 
masis, kad kelias nebus užsikimšęs, ir, nukakęs į Portlendą, dar spės 
sulošti teniso partiją. Regis, bus nebloga diena. Jei ponas Verslinin- 
kas dar negavo “sprogstamo" laiškelio, tai šiandien būtinai gaus. Jė- 
ga, - pagalvojo Stivas ir pratrūko juoktis. 


Pusę aštuonių, kai Stivas Kempas mąstė apie tenisą, o Vikas 
Trentonas bijodamas pamiršti vis sau kartojo turįs paskambinti Džo 
Kemberiui dėl užsispyrusio žmonos “Pinto", Čeritė Kember gami- 
no sūnui pusryčius. Prieš pusvalandį Džo išvyko į Ljuistoną, tikėda- 
masis rasti priekinį 1972-ųjų “Camaro" stiklą miesto padėvėtų au- 
tomobilių turguose ar krautuvėlėse. Tai atitiko Čeritės planus, ku- 
riuos ji iš lėto ir atsargiai surezgė. 

Ji pastatė kiaušinienę su šonine prieš sūnų ir pati atsisėdo šalia 
berniuko. Bretas, truputį nustebęs, pakėlė akis nuo knygos. Paruošu- 
si pusryčius, motina imdavosi kitų rytinių darbų. Jei bandydavai ją 
prakalbinti anksčiau nei ji būdavo išgėrusi antrą kavos puodelį, Če- 
ritės liežuvis parodydavo savo šiurkščiąją pusę. 

- Ar galiu su tavim pasikalbėti, Bretai? 

Berniukas nustebo ir sumišo. Bretas pastebėjo kažką visai nepa- 
žįstamą nekalbioje motinos prigimtyje. Ji nervinosi. Bretas užvertė 
knygą ir atsakė: 

- Žinoma, mama. 

- Ar norėtum... - Čeritė atsikrenkštė ir pradėjo iš naujo: - Ar no- 
rėtum nuvažiuoti į Stetfordą Konektikute pasisvečiuoti pas tetą Ho- 
lę ir dėdę Džimą? Ir savo pusbrolius? 
kutinįsyk kartu su tėvu, kai važiavo į Portsmautą Niū Hempšyre. 
Tada jie lankėsi padėvėtų automobilių aukcione, kur Džo nusipirko 
1958-ųjų “Fordą" su pusvarikliu. 

- Žinoma! - sutiko Bretas. - Kada? 

- Mąsčiau apie pirmadienį. Po liepos ketvirtosios savaitgalio. Iš- 
važiuotume savaitei. Ar galėsi? 

- Tikriausiai! O aš maniau, kad tėvelis kitai savaitei turi supla- 
navęs daug darbo. Jis turbūt... 

- Aš apie tai dar nekalbėjau su tavo tėvu. 

Breto šypsena dingo. Jis įsikišo šoninės gabaliuką į burną ir pra- 
dėjo kramtyti. 

- Aš žinau, kad jis pažadėjo Ričiui Simsui sutvarkyti jo kombaino 
variklį. O ponas Mileris iš mokyklos turėjo užvežti savo “Fordą". Ir... 

- Važiuotume tik mudu, - pertraukė Čeritė. - Autobusu iš Port- 
lendo. 

Bretas suabejojo. Kudžas laiptais užlipo į verandą ir susirangė 
šešėlyje. Jis pažvelgė į BERNIUKĄ ir MOTERĮ raudonomis, pa- 
vargusiomis akimis. Kudžas labai labai blogai jautėsi. 

- Eik tu, mama, aš nežinau... 

- Nesakyk man “eik tu", tai lygiai tas pats kaip ir keiktis. 

- Atsiprašau. 

- Ar norėtum važiuoti? Jei tavo tėvas sutiktų? 

- Taip, be abejo! Ar tikrai manai, kad jis sutiks? 

- Galbūt. 

Čeritė susimąsčiusi žvelgė pro langą. 

- Ar toli tas Stretfordas, mama? 

- Apie tris šimtus penkiasdešimt mylių. 

- Eik... norėjau pasakyti - vajetau, kaip toli. Ar... 

- Bretai. 

Jis dėmesingai pažvelgė į motiną. Ta smalsi įtempta gaidelė vėl 
stelbėsi į jos balsą ir dabar atsispindėjo veide. Tai nervinimasis. 

- Ką, mama? 

- Ar gali pasakyti, ko tėvui labiausiai trūksta dirbtuvėje? Ko 
nors, ką jis norėtų gauti? 

Breto akys sužibo. 

- Na, jam visada trūksta skečiamųjų raktų... ir jam reikėjo rutu- 
liukų ir sferinių šakučių rinkinio... be to, jam prireiktų ir naujo su- 
virintojo šalmo, nes senojo suskilo priekinis stikliukas... 

- Ne, aš turėjau omeny ką nors didelį. Ir brangų. 

Bretas pamąstė ir nusišypsojo. 

- Manau, kad labiausiai jis norėtų gauti naują “Jšrgen" firmos 
grandininį kraną. Tada galėtų iškelti tą seną variklį iš Ričio Simso 
kombaino kaip kokį š... na, labai lengvai, - Bretas nuraudo, bet tęsė 
toliau: - Tačiau tu tokio nenupirksi, mama. Labai brangu. 

- Kiek kainuoja? 

- Tas iš katalogo kainuoja tūkstantį septynis šimtus, bet tėtis tur- 
būt galėtų tokį gauti iš pono Belasko iš “Portland Machine“ už did- 
meninę kainą. Tėtis sako, kad ponas Belasko jo bijo. 

- Ar manai, kad tai labai gražu? - griežtai paklausė Čeritė. 

Bretas, suglumintas motinos atžarumo, atsirėmė į kėdės atlošą. 
Jis negalėjo prisiminti, kad kada nors ji būtų taip elgysis. Netgi Ku- 
džas verandoje pakėlė ausis. 

- Tai kaip gi? Ar gražu? 

- Ne, mama, - atsakė Bretas, tačiau, deja, Čeritė žinojo, kad jis 
meluoja. 

Jei gali ką nors taip įbauginti, kad tas ims su tavimi prekiauti 
didmenine kaina, tai tu - tikras kietuolis. Čeritė girdėjo susižavėji- 
mą sūnaus balse, net jei pats berniukas to nepajuto. Nori būti lygiai 
toks kaip jis. Mano, kad jo tėvelis - tikras kietuolis, kai ką nors gąs- 
dina. O, Dieve. 

- Nereikia būti drąsuoliu, kad galėtum gąsdinti žmones, - tarė 
Čeritė. - Tereikia pakelti balsą ir bjauriai elgtis. Ir nieko daugiau, - 
ji pritilo ir mostelėjo ranka. - Valgyk kiaušinienę. Nesiruošiau ant 
tavęs rėkti. Tikriausiai karštis susuko man galvą. 

Bretas valgė, bet kartkartėmis ramiai ir atidžiai žvilgčiojo į mo- 
tiną. Taip, kažkoks nepaprastas rytas. 

- O kokia būtų didmeninė kaina? Tūkstantis trys šimtai? Tūks- 
tantis? 

- Nežinau, mama. 

- Ar tas Belasko pats ir pristatytų prekę? Jei būtų toks stambus 
užsakymas? 

- Turbūt. Jei tik turėtume tiek pinigų. 

Čeritės ranka nuslydo į suknelės kišenę. Ten tūnojo loterijos bi- 
lietas. Žalias numeris ant jo - 76 - ir raudonas numeris - 434 - suta- 
po su numeriais, kuriuos prieš dvi savaites ištraukė Valstijos Lote- 
rijos komisija. Negalėdama patikėti, Čeritė patikrino numerį gal tu- 
ziną kartų. Tą savaitę, kaip ir kiekvieną savaitę nuo loterijos pra- 
džios 1975-aisiais, ji paaukojo penkiasdešimt centų ir šįkart laimė- 
jo penkis tūkstančius dolerių. Kol kas Čeritė nepavertė bilieto pini- 
gais, bet nė minutėlei nepaleido jo iš rankų. 

- Mes turime tiek pinigų, - tarė ji. 

Bretas išpūtė akis. 


Penkiolika po dešimtos Vikas, nebegalėdamas pakęsti kontorą 
užgriuvusių reikalų, išslinko iš savo “Ad Worx" įstaigos ir nužings- 
niavo į Bentlio kavinukę atsigerti kavos. Visą rytą jis rašė reklamas 
Dekosterio kiaušinių ūkiui. Sekėsi nekaip. Vikas nuo pat vaikystės 
nekentė kiaušinių, nes jo motina keturis kartus per savaitę tiesiog 
kište kišdavo juos jam į burną. Geriausia, ką jam pavyko šįryt su- 
kurti, buvo: “KIAUŠINIŲ MEILĖ - BE ĮTRŪKIMŲ". Nieko gero. 
“Be įtrūkimų" turėjo vaizduoti kiaušinį su užtrauktuku per vidurį. 
Neblogas įvaizdis, bet ką jis pasako? Vikui nepavyko atsakyti į šį 
klausimą. Reikės paklausti Tedo, nusprendė Vikas, kai padavėja at- 
nešė jam kavos ir mėlynių pyragaitį. Tedui patiko kiaušiniai. 

Žinoma, Viką nervino ne kiaušinių reklama, o dvylikos dienų 
išvyka. Bet taip turi būti. Rodžeris jau jį įtikino. Jie turi tenai nuva- 
Žiuoti ir gerokai pasistengti. 

Seną gerą plepų Rodžerį Vikas mylėjo beveik kaip brolį. Rodže- 
ris būtų su malonumu sutikęs prisidėti prie jo ir išgerti puodelį ka- 
vos, bet šįkart Vikui reikėjo pabūti vienam. Pagalvoti. Jie abu pra- 
leis beveik dvi savaites kartu beplušėdami, ir to pakaks net tokiems 
dvasios broliams. 

Vikas vėl ėmė mąstyti apie “Red Razberry Zingers“ javainių 
fiasko, žinodamas, jog kartais savanoriškas, beveik tingus blogos si- 
tuacijos įvertinimas gali - bent jau jam - pašnibždėti naujų minčių. 

Nutiko tikrai blogas dalykas, ir “Zingers" pasitraukė iš rinkos. 
Blogai, bet dar ne tragedija. Tai ne ta istorija su marinuotais gry- 
bais: niekas nesusirgo ir nemirė, ir netgi vartotojai suprato, kad 
kompanijai ne visada gali sektis. Kaip, pavyzdžiui, tas atsitikimas 
su “Makdonaldo" stiklinėmis prieš porą trejetą metų. Pasirodo, kad 
į stiklinių dažus įdėta per daug švino. Stiklines greitai liovėsi nau- 
doti. į 

“Makdonaldo" korporacija nukentėjo, tačiau juk niekas neapkal- 
tino Ronaldo Makdonaldo mėginimu nunuodyti mažamečius vai- 
kus. Tiesą pasakius, niekas nekaltino ir Šarpo Javainių Profesoriaus, 
nors komikai, pradedant Bobu Houpu ir baigiant Stivu Martinu, jau 
įtraukdavo jį į savo repertuarą, o Džonis Karsonas sukūrė net visą 
monologą apie “Red Razberry Zingers" problemą savo pirmojo 
“Vakarinio šou" metu. Nereikia nė sakyti, jog Šarpo Javainių Pro- 
fesoriaus reklama dingo iš ekranų, o aktorius, vaidinęs profesorių, 
niršo dėl taip pakrypusių įvykių. 

- Galiu įsivaizduoti ir blogesnę situaciją, - pasakė Rodžeris, kai 
pirmoji šoko banga truputėlį atslūgo, o skambučiai iš Portlendo ir 
Klyvlendo nebeskambėjo triskart per dieną. 

- Ką? - paklausė Vikas. 

- Na, - net nemirktelėjęs atsakė Rodžeris, - galėjome daryti re- 
klamą “Bon Vivant'' svogūnų sriubai. 

- Dar kavos, pone? 

Vikas pakėlė akis į padavėją. Jau norėjo atsakyti neigiamai, bet 
linktelėjo. 

- Pusę puodelio. 

Padavėja įpylė ir nuėjo. Vikas neskubėjo gerti. 

Žmonės panikavo gana neilgai, nes daktarai pasisakė per televi- 
ziją ir laikraščius, teigdami, jog dažai nekenksmingi. Toks atvejis 
jau buvo: vienos komercinės avialinijų kompanijos stiuardesių oda 
staiga tapo keistai oranžinė, tačiau paaiškėjo, kad tai tik atsilupę da- 
žai nuo gelbėjimosi liemenių, kurias naudodavo demonstracijoms 
prieš skrydžius. Dar prieš kelis metus valgomieji dažai rūkytose 

dešrelėse organizmui sukėlė panašų poveikį, kaip ir “Zingers" javai- 
niai. 

Senio Šarpo advokatai iškėlė multimilijoninį ieškinį dažų ga- 
mintojams. Šis procesas turbūt užtruks kokius trejus metus ir neduos 
jokių rezultatų. Nesvarbu. Ieškinys turėjo parodyti visuomenei, kad 
klaidą - visiškai laikiną, visiškai nežalingą klaidą - padarė ne Šarpo 
kompanija. 

Tačiau Šarpo akcijos vis tiek nusmuko. Dabar jos pakilo mažiau 
nei per pusę kritimo. Pačius javainius irgi staiga nustojo pirkę, bet 
dabar prekyba beveik atsistojo į vėžes, iš kurių buvo iškrypusi, kai 
“Zingers" parodė savo išdavikišką raudoną veidą. Tiesą pasakius, 
Šarpo “All-Grain Blend" javainiai buvo perkami kaip niekada. 

Taigi nieko blogo, ar ne? 

Deja, buvo blogai. Labai blogai. 

Blogai buvo su Šarpo Javainių Profesoriumi. Vargšas vaikinas 
nebegalėjo grįžti. Po baimės prasideda patyčios, o iš profesoriaus 
orios minos ir mokyklinės aplinkos buvo mirtinai šaipomasi. 

Džordžas Karlinas savo naktiniame klube skelbė: 

- Taip, tai beprotiškas pasaulis. Beprotiškas pasaulis. 

Karlinas palenkia galvą virš mikrofono, pamedituoja ir vėl pa- 
žvelgia į ekraną. 

- Reigano vyručiai varo savo kampaniją per televizorių, tiesa? 
Rusai aplenkė mus ginklavimosi varžybose. Rusai štampuoja rake- 
tas tūkstančiais, tiesa? Tad Džimis Karteris padaro savo reklamą per 
televiziją ir sako: “Mano draugai amerikiečiai, rusai aplenks mus 
ginklavimosi varžybose tada, kai jaunoji Amerika ims triesti raudo- 
nai." 

Publika juokiasi. 
- Taigi, Ronis paskambina Džimiui ir sako: “Pone prezidente, ką 
Emė valgė pusryčių?" 

Publika kvatoja. Karlinas nutyla. Pritrenkianti eilutė išspau- 
džiama įsiteikiančiu tonu: 

- Neee... nieko blogo. 

Publika ūžia ir stipriai ploja. Karlinas liūdnai papurto galvą. 

- Raudonas šūdas. Oho. Tik pagalvokit! 

Tai ir buvo problema. Džordžas Karlinas, Bobas Houpas, Džo- 
nis Karsonas, Stivas Martinas - visi jie buvo problema. Kiekvienas 
gatvės aštrialiežuvis buvo problema. 

O tada, tik pagalvokit, Šarpo akcijos nukrito devyniais punktais, 
o pakilo tik keturiais su ketvirčiu. Akcininkai ieškojo atpirkimo 
ožio. Taigi... Kas juo taps? Nesvarbu, kad Profesorius gyvavo ketu- 
ris metus iki “Zingers" sutriuškinimo. Nesvarbu, kad kai ekrane pa- 
sirodė Šarpo Javainių Profesorius (ir jo kolegos sausainių šaulys bei 
Džordžas su Greise), Šarpo akcijos buvo trim ir ketvirčiu punkto že- 
miau nei dabar. 

Tai nesvarbu. Geriau galvok apie tai: vienintelis faktas, viešas 
pareiškimas, kad “Ad Worx“ prarado Šarpo užsakymą, pakels akci- 
jų vertę vienu ar dviem punktais. O kai prasidės nauja reklamos 
kampanija, investitoriai pamanys, kad pagaliau atsikratyta senų 
priešų, ir akcijos galbūt pakils dar vienu punktu. 

Žinoma, - mąstė Vikas, berdamas cukrų į kavą, - tai tik teorija. 
Ir netgi jei teorija pasitvirtintų, jiedu su Rodžeriu tikėjo - greitas ki- 
limas Šarpo kompanijai bus daugiau nei kompensacija, jei nauja re- 
klamos kampanija, skubotai parengta žmonių, kurie nepažįsta Šar- 
po kompanijos ir konkuruojančių javainių rinkos, kaip jis ir Rodže- 
ris, neatliks savo darbo. 

Staiga Vikui į galvą dingtelėjo naujas požiūris į situaciją. Kavos 
puodelis sustingo pusiaukelėje, akys išsiplėtė. Mintyse Vikas išvy- 
do du vyrus - galbūt save ir Rodžerį, galbūt senį Šarpą ir jo senstantį 
vaikį, - užkasančius kapo duobę. Kastuvai žybčiojo ore. Žibintas 
mirksėjo vėjuotoje naktyje. Lijo lietus. Vyriškiai slapčia dirsčiojo 
per petį. Jie paslapčia laidojo Šarpo Javainių Profesorių, o tai buvo 
blogai. 

- Blogai, - garsiai sumurmėjo Vikas. | 

Na, žinoma. Nes jei jį laidojo nakties glūdumoje, Profesorius 
niekada nebegalėjo pasakyti reikiamų žodžių: kad jis atsiprašo. 

Vikas iš vidinės švarko kišenės išsitraukė parkerį, paėmė serve- 
tėlę ir greitai užrašė: 

Šarpo Javainių Profesorius privalo atsiprašyti. 

Rašalui geriantis į servetėlę, raidės plėtėsi. Po pirmuoju sakiniu 
Vikas prirašė: 

Garbingos laidotuvės. 

Dar žemiau: 

Laidotuvės DIENOS METU. 

Jis vis dar nežinojo, ką tai reiškė. Tai buvo daugiau metafora nei 
mintis, tačiau tokiu būdu gimdavo geriausios idėjos. Be to, Vikas 
buvo tikras, kad ši metafora ne tuščia. 


Kudžas gulėjo prietemoje ant garažo grindų. Čia buvo karšta, 
tačiau lauke buvo dar karščiau... be to, dienos šviesa atrodė per ryš- 
ki. To jis anksčiau nejuto. Tiesą pasakius, Kudžas niekada anksčiau 
ir nepastebėjo šio šviesos bruožo. Bet dabar jis tai pastebėjo. Ku- 
džui skaudėjo galvą. Ir raumenis. O nuo ryškios šviesos gėlė akis. 
Jis degė. O šikšnosparnio perbrėžtas snukis taip pat skaudėjo. 

Skaudėjo ir pūliavo. 

ŽMOGUS kažkur išvažiavo. Netrukus po to BERNIUKAS ir 
MOTERIS taip pat išėjo ir paliko jį vieną. BERNIUKAS padėjo 
Kudžui didelį dubenį maisto, ir jis jo paragavo. Nuo maisto pasida- 
rė dar blogiau, todėl daugiau jo nebelietė. 

Keliuke pasigirdo sunkvežimio burzgimas. Kudžas atsistojo ir 
priėjo prie daržinės durų, jau žinodamas, kad tai svetimi. Jis pažino- 
jo ŽMOGAUS furgono ir šeimyninio automobilio garsus. Kudžas 
sustojo tarpduryje ir iškišo galvą į ryškią šviesą, kuri skaudino akis. 
Sunkvežimis sustojo. Iš jo išlipo du vyrai ir priėjo prie mašinos už- 
pakalio. Vienas užlipo ant platformos. Dundesys užgavo Kudžo au- 
sis. Jis suinkštė ir atsitraukė į malonią prietemą. 


Sunkvežimis priklausė “Portland Machine" kompanijai. Prieš 
tris valandas Ceritė Kember ir jos vis dar sumišęs sūnus nuvyko į 

kompanijos kontorą Braitono aveniu - ji išrašė asmeninį čekį nau- 
jam “JĮšrgen" firmos grandininiam kranui. Didmeninė kaina pasiro- 
dė esanti lygiai 1241 doleris ir 71 centas su PVM mokesčiu. Prieš 
apsilankydama “Portland Machine" kontoroje, Čeritė užsuko į alko- 
holio parduotuvę Kongreso gatvėje ir užpildė prizo atsiėmimo for- 
mą. Bretas, kuriam buvo uždrausta užeiti į parduotuvę, stovėjo ant 
šaligatvio, susikišęs rankas į kišenes. 

Klerkas paaiškino Čeritei, kad ji paštu gausianti Loterijos komi- 
sijos čekį. Kada? Vėliausiai po dviejų savaičių. Kokie aštuoni šim- 
tai dolerių bus atskaičiuoti mokesčiams. Ši suma buvo pagrįsta 
Džo metinėmis pajamomis. 

Mokesčių atskaičiavimas nė kiek nesupykdė Čeritės. Iki tos aki- 
mirkos, kai klerkas sutikrino numerius su ištrauktaisiais, ji stovėjo 
sulaikiusi kvėpavimą, vis dar negalėdama patikėti, kad visa tai nu- 
tiko jai. Klerkas linktelėjo, pasveikino ją ir netgi pakvietė valdytoją 
iš kontoros. Visa tai neturėjo reikšmės. Svarbiausia, kad dabar Če- 
ritė vėl galėjo kvėpuoti, o bilietas grįžo Loterijos komisijos žinion. 
Jos čekis ateis paštu - nuostabi, mistinė, talismaninė frazė. 

Tačiau Čeritė vis dėlto virptelėjo, stebėdama, kaip jos prakaitu 
permirkęs bilietas prisegamas prie užpildytosios formos ir padeda- 
mas į šalį. Ponia Laimė išsirinko ją. Pirmąkart gyvenime, galbūt ir 
vienintelį, ta sunki muslininė kasdienybės uždanga prasiskleidė, at- 
verdama švytintį ir kerintį pasaulį. Čeritė buvo praktiška moteris ir 
širdyje žinojo, kad nors ir labai nekentė savo vyro ir taip pat jo bi- 
jojo, ji vis tiek turės pasenti kartu su juo. Tada jis mirs, palikdamas 
jai savo skolas ir - apie tai ji neišdrįsdavo net ir slapčiausiai pagal- 
voti, tačiau to labai bijojo! - galbūt sugadintą sūnų. 

Jei jos vardą būtų ištraukę per dukart į metus vykstantį Didijį 
Lošimą, ir ji būtų laimėjusi dešimtkart po penkis tūkstančius, Čeri- 
tė būtų nustūmusi į šalį muslininę uždangą, paėmusi sūnų už rankos 
ir patraukusi su juo į tolius, besidriekiančius už 3-ojo Miesto kelio, 
Kemberio garažo ir Kasl Roko. Ji būtų išsivežusi Bretą į Konekti- 
kutą ir paklaususi sesers, kiek kainuotų mažas butukas Stretforde. 

Tačiau, deja, uždanga tik sujudėjo. Ir viskas. Ji tik trumpą aki- 
mirką žvilgtelėjo į ponią Laimę, tokią nuostabią, gluminančią ir ne- 
paaiškinamą, kaip šviesi fėja, auštant šokanti po grybais rasos spin- 
desy... bet daugiau niekada jos neišvys. Todėl Čeritei ir suspaudė 
širdį, kai bilietas dingo jai iš akių, nors ir buvo pavogęs jos miegą. 
Ji suprato, kad gali visą likusį gyvenimą kas savaitę pirkti po loteri- 
jos bilietą, bet niekada nebeišloš daugiau nei porą dolerių. 

Nesvarbu. Dovanotam arkliui į dantis nežiūri. 

Jiedu nuėjo į “Portland Machine" kontorą, ir Čeritė išrašė čekį, 
primindama sau užsukti į banką pakeliui į namus ir pervesti pakan- 
kamai pinigų iš taupomosios į atsiskaitomąją sąskaitą, kad čekis ne- 
pasirodytų negaliojantis. Po penkiolikos bendro gyvenimo metų jie- 
du su Džo turėjo virš keturių tūkstančių dolerių taupomojoje sąskai- 
toje. To užteko padengti tris ketvirčius skolų, neskaitant ūkio įkeiti- 
mo. Žinoma, ji negalėjo to neskaičiuoti, bet Čeritė taip darė visada. 
Ji neprisiversdavo pagalvoti apie užstatą, išskyrus mėnesinius mo- 
kesčius. Tačiau jie galėjo sumažinti santaupas, o kai ateis Loterijos 
komisijos čekis, padėti jį į sąskaitą. Jie prarastų tik dviejų savaičių 
palūkanas. 

Vyras iš “Portland Machine“ kompanijos, Ljuisas Belasko, pa- 
žadėjo, kad kranas bus pristatytas į namus dar šią popietę, ir jis lai- 
kėsi duoto žodžio. 


Džo Magruderis ir Ronis Dubėjus užkabino grandininį kraną ant 
pneumatinio sunkvežimio krautuvo ir švelniai nusileido ant ištremp- 
to keliuko. 

- Labai jau brangus senio Džo Kemberio užsakymas, - prabilo 
Ronis. 

Magruderis linktelėjo. 

- Jo žmona liepė padėti daržinėje. Tai jo garažas. Stipriai laikyk, 
Roni. Šis daikčiukas velniškai sunkus. 

Džo Magruderis paėmė už vieno galo, Ronis - už kito ir, sukan- 
dę dantis, jiedu šiaip ne taip nutempė į daržinę. 

- Nuleiskim minutėlei, - išspaudė Ronis. - Nematau, kur einam. 
Geriau pirma pripraskim prie tamsos, kol dar nepasikabinom ant ko- 
kio kablio. 

Statant grandininį kraną ant žemės, pasigirdo duslus smūgis. 

Po ryškios popietės šviesos Džo čia beveik apako. Jis vos galė- 
jo įžvelgti daiktų kontūrus - mašiną, pakeltą ant domkratų, darbinį 
suolelį, sijas, besiremiančias į pastogę. 

- Tas daiktas... - pradėjo Ronis, tačiau staiga nutilo. 

Tamsoje, iš už pakeltos ant domkratų mašinos, pasigirdo duslus 
urzgimas. Ronis pajuto, kad jį išpylęs prakaitas staiga tapo šaltas ir 
lipnus. Plaukai ant pakaušio pasistojo piestu. 

- Viešpatie, ar girdėjai? - sušnibždėjo Magruderis. 

Dabar Ronis jau galėjo įžvelgti Džo. Džo akys buvo išsipūtusios 
ir kupinos baimės. 

- Girdėjau. 

Garsas buvo panašus į galingą variklį, dirbantį tuščiąja eiga. Ro- 
nis suprato, kad taip urgzti gali tik didelis šuo. Ir, žinoma, jis urzgė 
ne šiaip sau. Ronis, įvažiuodamas į kiemą, nepastebėjo užrašo “AT- 
SARGIAI, PIKTAS ŠUO", tačiau kartais tokie tešlagalviai net ne- 
sivargindavo tokio pakabinti. Jis tik meldė Dievą, kad urzgiantis šuo 
būtų pririštas. 

- Džo? Ar buvai čia anksčiau? 

- Vieną kartą. Tai senbernaras. Didelis it namas. Anksčiau jis 
neurgzdavo, - Džo pritrūko kvapo. - O, Dieve. Pažiūrėk tenai, Roni. 

Ronio akys pusėtinai prisitaikė prie tamsos, ir dabar jo regėji- 
mas suteikė jam beveik antgamtišką reginį. Jis žinojo, kad piktam 
šuniui nedera rodyti savo baimės - jis gali ją užuosti, - tačiau vis 
tiek ėmė bejėgiškai drebėti. Paprasčiausiai nebegalėjo susivaldyti. 
Šuo buvo tikras siaubūnas. Jis stovėjo daržinės gilumoje, už pakel- 
tos ant domkratų mašinos. Taip, tai tikrai buvo senbernaras: tankus 
kailis, gelsvai rudas netgi tamsoje, platūs pečiai. Galva nuleista, 
akyse spindėjo giliai paslėpta neapykanta. 

Šuo nebuvo pririštas. 

- Traukis iš lėto, - ištarė Džo. - Tik dėl Dievo meilės, nebėk. 

Jie pradėjo trauktis, o šuo ėmė iš lėto artėti prie jų. Ne, jis nesi- 
artina, - pamanė Ronis, - jis sėlina vogčiomis. Tas šuo nesiruošė 
juokauti. Jis ruošėsi pulti. Galva vis dar buvo nuleista. Šuo nesilio- 
vė urzgęs. Jiems žengus žingsnį atgal, šuo žengdavo žingsnį jų link. 
Pati bjauriausia akimirka užgriuvo Džo Magruderį, kai jiedu išlin- 
do iš daržinės į dienos šviesą. Džo beveik apako, jis nebematė šuns. 
Jei šuo būtų dabar puolęs... 

Už savęs Džo užčiuopė sunkvežimį. Jo nervai neišlaikė, ir jis 
puolė prie kabinos. 

Ronis Dubėjus padarė tą patį, tik iš kitos sunkvežimio pusės. Jis 
pasiekė keleivio duris ir apgraibomis ėmė ieškoti durų rankenėlės. 
Pagaliau ją sugriebė. Už jo vis dar girdėjosi duslus urzgimas, pana- 
šus į 80-ties arklio jėgų “Evinrude" variklį, dirbantį tuščiąja eiga. 
Durys neatsidarė. Ronis jau beveik neabejojo - šuo tuoj tuoj iškąs 
gabalą iš jo užpakalio. Pagaliau nykštys užčiuopė mygtuką, durelės 
atsidarė, ir Ronis pūkšėdamas įsiropštė vidun. 

Jis pažvelgė į užpakalinio vaizdo veidrodėlį, pritvirtintą už lan- 
go, ir pastebėjo daržinės tarpduryje sustingusį šunį. 

Ronis atsigręžė į už vairo besėdintį ir kvailai besišypsantį Džo 
ir taip pat išsišiepė. 

- Tik šuo, - pratarė Ronis. 

- Aha. Loja baisiau nei kanda. 

- Teisingai. Keliaukime atgal į daržinę ir dar padirbėkime su 
grandininiu kranu. 

- Eik tu šikt, - atrėžė Džo. 

- Kartu su visais kranais. 

Jiedu nusijuokė. Ronis pasiūlė Džo cigaretę. 

- Tai ką, važiuojam? 

- Su mielu noru, - sutiko Džo ir užvedė sunkvežimio motorą. 


Pusiaukelėje į Portlendą Ronis sumurmėjo po nosimi: 
- Tas šuo kažkuo serga. 
Džo vairavo, iškišęs alkūnę pro langą. Jis dirstelėjo į Ronį. 

- Buvau išsigandęs ir nebijau prisipažinti. Jei pasipainioja koks 
mažas piktas šunėkas, kai nieko nėra namie, paprasčiausiai spiriu 
jam į tarpkojį. Noriu pasakyti - jei žmonės nepririša besikandžiojan- 
čio šuns, tai jie nusipelnė to, ką gauna, tiesa? Bet šis... ar matei? Ga- 
liu lažintis, kad tas kalės vaikas svėrė du šimtus svarų. 

- Galbūt reikėtų paskambinti Džo Kemberiui, - tarė Ronis. - Pa- 
pasakoti, kas atsitiko. Perspėti, kol nenukando jam rankos. Ką ma- 
nai? 

- Ką pastaruoju metu Džo Kemberis tau padarė? - išsišiepęs pa- 
klausė Džo Magruderis. 

Ronis susimąstęs linktelėjo. 

- Jis bent jau neužknisinėja manęs kaip tu. 

- Paskutinį kartą mane užkniso tavo žmona. Nors nebuvo jau 
taip ir blogai. 

- Užsičiaupk, kvaily. 

Abu nusikvatojo. Niekas nepaskambino Džo Kemberiui. Kai jie 
grįžo į Portlendą, darbo laikas jau buvo besibaigiąs. Penkioliką mi- 
nučių jie rašė ataskaitą apie kelionę. Grįžo Belasko ir paklausė, ar 
pats Kemberis priėmęs prekę. Ronis Dubėjus užtikrino - taip. Belas- 
ko, aukščiausio lygio pedantas, pasišalino. Džo Magruderis palinkė- 
jo Roniui gero savaitgalio ir laimingos sušiktos liepos ketvirtosios. 
Ronis atsakė, kad žada gerti iki sekmadienio vakaro. Jiedu išėjo 
namo. 

Abu pamiršo Kudžą, ko! neperskaitė apie jį laikraštyje. 


Beveik visą popietę prieš artėjantį ilgą savaitgalį Vikas kartu su 
Rodžeriu aptarinėjo kelionės smulkmenas. Rodžeris tapo beveik pa- 
ranojiškas dėl kiekvieno nieko. Jis užsakė lėktuvo bilietus ir viešbu- 
tį. Jų lėktuvas iš Portlendo į Bostoną turėjo išskristi 7:10 pirmadie- 
nio rytą. Vikas pažadėjo užvažiuoti savo “Jaguaru" paimti Rodžerį 
5:30. Jis manė, kad tai pernelyg anksti, tačiau puikiai pažinojo Ro- 
džerį. Jiedu bendromis temomis kalbėjo apie kelionę, sąmoningai 
vengdami detalių. Vikas neprasitarė apie savo idėjas, kilusias per 

pietų pertraukėlę. Servetėlė saugiai gulėjo švarko kišenėje. Rodže- 
ris geriau supras, išvykus iš namų. 

Vikas norėjo anksti išeiti namo, todėl nusprendė sugrįžti į kon- 
torą ir patikrinti popietinį paštą. Sekretorė Liza jau buvo išėjusi, pa- 
gauta šventinio savaitgalio nuotaikos. Velnias, dabar jau praktiškai 
neįmanoma rasti sekretorės, kuri išsėdėtų iki paskutinio penktos va- 
landos dūžio, nesvarbu šventinis savaitgalis ar ne. Viko nuomone, 
tai buvo dar vienas trūnyjančios Vakarų civilizacijos požymis. Tur- 
būt dabar Liza, dvidešimt vienerių metų graži ir beveik bekrūtė mer- 
gina, jau važiavo magistrale Senojo Sodo arba Hemtomso link, dė- 
vėdama aptemptus džinsus ir nieko nelaikančią liemenėlę. Ką gi, 
varyk, Liza, - pamanė Vikas ir nusišypsojo. 

Ant jo stalo gulėjo tik vienas neatplėštas laiškas. 

Vikas smalsaudamas pakėlė jį, pastebėdamas žodį “ASMENIŠ- 
KAT" po adresu ir tai, jog adresas užrašytas nenutrūkstama žodžių 
grandine. 

Vikas vartė laišką, jausdamas neaiškų nerimą, besiskverbiantį į 
įprastą pavargusio žmogaus nuotaiką. Kažkur giliai smegenyse kilo 
noras suplėšyti voką į skutelius ir išmesti į šiukšlių dėžę. 

Tačiau Vikas atplėšė jį ir išėmė vienintelį popieriaus lapą. 

Parašyta vien didžiosiomis raidėmis. 

Paprastas raštelis - šeši sakiniai - sugriebė Viką už paširdžių. Jis 
susmuko kėdėje, sušvokšdamas it žmogus, ką tik praradęs viską pa- 
saulyje. Galva ūžė atimdama bet kokį sugebėjimą suvokti. Jei dabar 
būtų įėjęs Rodžeris, būtų pamanęs, jog Viką ištiko širdies priepuo- 
lis. Iš dalies taip ir buvo. Viko veidas išbalo, burna prasivėrė, paa- 
kiai pamėlo. 

Jis dar kartą perskaitė raštelį. 

Ir dar kartą. 

Visų pirma jis negalėjo atplėšti akių nuo pirmo klausimo: 


Į KĄ, TAVO NUOMONE, PANAŠUS TAS 
APGAMAS VIRŠ JOS KUŠPLAUKIŲ? 

Tai klaida, - sumišęs mąstė Vikas. - Apie tai žinau tik aš... ir jos 
motina. Ir jos tėvas. Po to pajuto pirmus pavydo žiburėlius: net jos 
bikinis uždengia jį... jos siaurutis bikinis... 

Vikas ranka perbraukė plaukus. Tada padėjo laiškelį ir abiem 
rankom vėl perbraukė plaukus. Krūtinę vis dar spaudė, tarytum jo 
širdis pumpuotų orą, o ne kraują. Vikas jautė išgąstį, skausmą ir pa- 
simetimą. Tačiau tarp tų trijų jausmų, užgoždamas kitus, dominavo 
išgąstis. 

Laiškelis žvelgė į jį ir rėkė: 


MAN PATIKO JĄ DULKINTI. 


Dabar akys nebenorėjo atsitraukti nuo šios eilutės. Vikas girdė- 
jo lėktuvo, pakilusio virš oro uosto ir skrendančio nežinoma krypti- 
mi, ūžesį ir mąstė: MAN PATIKO JĄ DULKINTI. Vulgaru, labai 
vulgaru. Tokia tiesa. Tai buvo lyg žaizda, padaryta atšipusiu peiliu. 
JĄ DULKINTI - kas tai per įvaizdis? Nieko įmantraus, tarsi gautum 
čiurkšle į akis iš vandeninio šautuvo, pripildyto akumuliatoriaus 
rūgštimi. | 

Vikas pabandė nuosekliai mąstyti, ir 

(MAN PATIKO) 

jam 

(JĄ DULKINTI) 

nepavyko. 

Akys nukrypo į paskutinę eilutę. Vikas vėl ir vėl ją skaitė lyg 
norėdamas pernešti tą mintį į savo smegenis. Išgąstis vis didėjo. 


AR TAU KILO KOKIŲ NORS KLAUSIMŲ? 


Taip. Daugybė. Tik Vikas visai nenorėjo išgirsti atsakymų į 
juos. 

Staiga jam dingtelėjo nauja mintis. O jei Rodžeris dar neišėjo 
namo? Pamatęs degančią šviesą, jis dažnai prieš išeidamas įkišdavo 
nosį į Viko kabinetą. O prieš pat kelionę jis, be abejo, puikiausiai 

galėjo taip padaryti. Vikas supanikavo, ir į paviršių iškilo absurdiš- 
ki prisiminimai: kai būdamas paauglys masturbuodavosi vonioje, 
negalėdamas sustoti, bet tuo pačiu labai bijodavo, jog visi žino, kuo 
būtent jis ten užsiiminėja. Jei Rodžeris būtų įėjęs, jis būtų pastebė- 
jęs, jog kažkas čia ne taip. O to Vikas nenorėjo. Jis atsikėlė ir pri- 
ėjo prie lango, už kurio iš šešto aukšto matėsi stovėjimo aikštelė, 
priklausanti pastato darbuotojams. Ryškiai geltono Rodžerio “Hon- 
dos Civic" nebebuvo. Taigi. Rodžeris išvažiavo namo. 

Vikas įsiklausė. Visoje “Ad Worx" kontoroje buvo tylu. Ši ra- 
mybė priklausė po darbo ištuštėjusiems kabinetams. Nesigirdėjo net 
pono Steimėjerio, sargo, žingsnių. Vikui reiks pasirašyti pirmame 
aukšte, kad išėjo. Reikės... 

Pasigirdo garsas. Iš pradžių Vikas jo nepažino. Po to suprato, 
jog tai verkšlenimas. Vis dar žiūrėdamas pro langą, ašarotomis aki- 
mis stebėjo, kaip vis daugiau mašinų palieka stovėjimo aikštelę. 

Kodėl jis negali supykti? Kodėl jis būtinai turi taip šlykščiai iš- 
sigąsti? 

Į galvą dingtelėjo absurdiški seni žodžiai. Suviliotas ir apgau- 
tas, - pagalvojo Vikas. - Aš buvau suviliotas ir apgautas. 

Verkšlenimas nenutilo. Vikas pabandė susivaldyti, bet neįsten- 
gė. Jis nuleido galvą ir suspaudė juosmens lygyje esantį šildytuvo 
vamzdį. Spaudė, kol pirštai pradėjo skaudėti, o metalas girgždėti. 

Kada paskutinįsyk jis verkė? Vikas verkė tą naktį, kai gimė Te- 
das, tačiau iš džiaugsmo. Jis verkė, kai mirė jo tėvas, tris dienas ko- 
vojęs už gyvyvę po galingo širdies smūgio. Tos septyniolikmečio 
ašaros buvo panašios į šias, deginančias ir sunkiai trykštančias. At- 
rodė, jog jis kraujuoja, o ne verkia. Bet esant septyniolikos, buvo 
lengviau verkti, lengviau kraujuoti. Kai tau septyniolika, gali sau tai 
leisti. 

Vikas liovėsi verkšlenęs. Užteks. Bet staiga iš krūtinės išsiver- 
žė duslus, banguojantis riksmas, ir Vikas pagalvojo: Ar tai aš? Vieš- 
patie, ar tai aš rėkiau? 

Ašaros pradėjo riedėti skruostais. Dar vienas duslus garsas ir 
dar vienas. Vikas suspaudė šildytuvo vamzdį ir pravirko. 

Po keturiasdešimties minučių Vikas sėdėjo “Deering Oaks“ par- 
ke. Jis paskambino namo ir pasakė Donai, jog grįš vėlai. Ji paklau- 
sė, kodėl ir kodėl jo balsas toks keistas. Vikas pažadėjo grįšti dar 
nesutemus ir liepė jo nelaukti vakarienei. Jai nespėjus nieko pa- 
klausti, padėjo ragelį. 

Dabar Vikas sėdėjo parke. 

Ašaros išdegino beveik visą baimę. Liko tik pykčio nuodėguliai. 
Tai buvo kita pakopa geologiniame žinių stulpelyje. Tačiau Viko 
jausmas buvo daug stipresnis nei paprastas pyktis. Jį pagavo įtūžis. 
Tarytum jį kažkas būtų įgėlęs. Viena Viko dalis puikiai žinojo, jog 
dabar pavojinga grįžti namo... pavojinga visiems trims. 

Būtų taip beprotiškai malonu (teks tai pripažinti) sumurkdyti 
jos veidą. 

Vikas sėdėjo prie ančių tvenkinio. Kitoje pusėje vaikai mėtė 
skraidančią lėkštę. Vikas pastebėjo, kad žaidžiančios keturios mer- 
gaitės ir du berniukai užsidėję riedučius. Šią vasarą riedučiai buvo 
madingi. Jis pastebėjo jauną merginą, stumiančią vežimėlį su saldai- 
niais, žemės riešutais ir gėrimais skardinėse. Jos veidas buvo minkš- 
tas, šviežias ir toks nekaltas. Vienas vaikas metė jai lėkštę. Mergi- 
na lengvai ją sugavo ir sviedė atgal. Šešiasdešimtaisiais, - mąstė Vi- 
kas, - ji būtų stropiai rinkusi vabalus nuo pomidorų daigų komuno- 
je. O dabar ji tikriausiai jau yra smulkaus verslo administracijos 
narė. 

Kartais jiedu su Rodžeriu ateidavo čionai papietauti. Ypač pir- 
maisiais metais. Tada Rodžeris pastebėjo, kad nors tvenkinys ir at- 
rodo labai jaukus, vis dėlto aplinkui sklando puvėsių kvapas... o ma- 
žas namelis kūdros viduryje baltas ne nuo dažų, o nuo žuvėdrų iš- 
matų. Po kelių savaičių Vikas pamatė pūvančią žiurkę, plūduriuo- 
jančią tarp prezervatyvų ir gumos popierėlių tvenkinio pakrašty. 
Nuo to laiko jis čia nebeateidavo. 

Ryškiai raudona skraidanti lėkštė perskrodė orą. 

Įvaizdis, sukėlęs pyktį, vėl ir vėl pasirodydavo prieš jo akis. Vi- 
kas negalėjo jo nuvyti. Jis buvo vulgarus, kaip ir anonimo žodžiai, 

bet nieko nepadarysi. Vikas matė, kaip jie dulkinasi jūudviejų su Do- 
na miegamajame. Dulkinasi judviejų lovoje. Kiekvienas protinio fil- 
muko kadras buvo toks pat aiškus, kaip ir tie rentgeno piešinėliai 
Valstijos teatre Kongreso gatvėje. Ji inkštė, apsipylusi prakaitu. 
Kiekvienas raumuo buvo įtemptas. Jos akyse atsispindėjo alkis, kaip 
ir visada, kai ji baisiai susijaudindavo: tada jos akys patamsėdavo. 
Vikas puikiai pažinojo jų išraišką, kūno padėtį ir garsus. Jis manė, 
kad tik jis galėjo pažadinti joje žvėrį. Net jos tėvas ir motina apie tai 
nežinojo. 

Tada Vikas pagalvojo apie to vyro penį - jo gaidį, einantį į ją. 
“Jau balne", ši frazė idiotiškai įstrigo jo galvoje, nenorėdama iš- 
blėsti. Vikas matė, kaip jie dulkinasi pagal Džinos Otri garso take- 
lį: “Aš vėl balne ir skrieju, kur draugas yra draugas... “ 

Nuo to Vikas pasijuto nejaukiai. Pasijuto įpykęs. Pasijuto įtūžęs. 

Lėkštė pakilo ir vėl nusileido. Vikas akimis nusekė jos skrydį. 

Taip, jis kažką įtarė. Tačiau įtarti - tai dar ne žinoti. O dabar jis 
žinojo. Vikas net galėjo parašyti traktatą apie skirtumą tarp įtarimo 
ir žinojimo. Buvo daug žiauriau, nes jis jau buvo bepradedąs patikė- 
ti, jog be reikalo įtarinėjo. O jei ir ne, jei nežinai, tai ir neskauda. 
Argi ne tiesa? Jei žmogus eina per tamsų kambarį, kurio viduryje 
plyti gili, neuždengta duobė, ir jis praeina tik per colį nuo jos, tai 
jam visai ir nebūtina žinoti, kad jis vos vos neįkrito. Nėra reikalo bi- 
joti. Net jei ir nedega šviesos. 

Tik Vikas neįkrito. Jį pastūmė. Liko tik vienas klausimas: ką 
jam dabar daryti? Įpykusi jo dalis, įskaudinta ir įaudrinta, visai ne- 
norėjo būti “suaugusi" ir pripažinti, jog daugybėje santuokų tokie 
dalykai pasitaiko iš vieno ar abiejų sutuoktinių pusės. Velniop visus 
žurnalus su psichologų patarimais, dabar kalba eina apie mano žmo- 
ną, kuri dulkinasi su kažkuo 

(“skrieju, kur draugas yra draugas") 

už mano nugaros, kai Tedo nebūna namie... 

Prieš akis vėl ėmė suktis įvaizdžiai: suglamžytos paklodės, įsi- 

tempę kūnai, švelnūs garsai. Galvoje kaupėsi šlykščios frazės tary- 

tum krūva tešlagalvių, žiopsančių į avariją: “Jėga, tuoj aš ją paskie- 
pysiu, man nereik milijonų, man nereik šlovės, aš tvarkau tave, ma- 
ma, tik dėl didelės skylės, mano vėžlys tavam purve, marš į mūšį, 
tra-lia-lia". 

Mano žmonoje! - sugniaužęs rankas įtūžo Vikas. - Mano žmo- 
noje! 

Tačiau pikta ir įskaudinta jo dalis pripažino - nenorom - kad jis 
negali grįžti namo ir primušti Donos. Jis tegalėjo pasiimti Tedą ir iš- 
važiuoti. Jokių paaiškinimų. Leistų jai pabandyti jį sustabdyti, bet 
Vikas abejojo, ar jai tai pavyktų. Taigi, jis pasiimtų Tedą, išsinuo- 
motų kambarį motelyje ir susirastų advokatą. Švariai nukirstų visus 
ryšius ir nebeatsigręžtų atgal. 

Bet jei jis tik griebtų Tedą ir išvažiuotų į motelį, ar berniukas 
neišsigąstų? Ar Tedas nenorėtų išgirsti paaiškinimų? Jam tik ketve- 
ri, bet jis jau puikiai suprato, kada kas nors siaubingai negerai. O 
dar ta kelionė - Bostonas, Niujorkas, Klyvlendas. Dabar Vikas ne- 
galvojo apie kelionę. Dabar senis Šarpas ir jo vaikis galėjo skristi 
kad ir į mėnulį. Tačiau Vikas nebuvo vienas. Jis turėjo partnerį, o 
šis savo ruožtu - žmoną ir du vaikus. Net ir labai įskaudintas Vikas 
jautė atsakomybę išsaugoti užsakymą, o taip pat ir “Ad Worx“. 

Be to, buvo dar vienas klausimas, nors Vikas ir nenorėjo jo už- 
duoti: kodėl būtent jis norėjo pasiimti Tedą ir išvažiuoti, net neiš- 
klausęs antrosios pasakojimo pusės? Nes jos artuma galėjo sužlug- 
dyti Tedo moralę? Ne, tikrai ne. Taip buvo todėl, kad Vikas iškart 
suprato, kad pats geriausias būdas įskaudinti (taip, kaip jis jautėsi 
dabar) Doną per Tedą. Tačiau ar Vikas norėjo paversti savo sūnų 
kažkuo panašiu į laužtuvą ar kaltą? Tikrai ne. 

Kiti klausimai. 

Laiškelis. Pagalvok apie laiškelį. Ne tik apie jo turinį, apie tas 
šešias pilnas akumuliatoriaus rūgšties eilutes, o apie patį faktą, kad 
gavai laiškelį. Kažkas ką tik užmušė žąsį, dėjusią auksinius kiauši- 
nius. Kodėl Donos meilužis atsiuntė laiškelį? 

Ar Dona jį atstūmė? 

Tikriausiai, kitaip ir negalėjo būti. Ar tas vulgarus "MAN PA- 
TIKO JĄ DULKINTT" neįrodo, jog tai tik pralaimėjusio noras at- 
keršyti? Jei negali daugiau turėti, tai apmyšk, kad niekas kitas jau 
nebegalėtų pasinaudoti. Nelogiška, bet labai patenkina ego. Nauja, 
švelnesnė atmosfera namuose taip pat atitiko šį paaiškinimą. Tas 
akivaizdus palengvėjimas, sklindantis nuo Donos. Ji atstūmė meilu- 
žį, o tas atsilygino jai, pasiųsdamas anoniminį laiškelį jos vyrui. 

Paskutinis klausimas: o koks skirtumas? 

Vikas vėl išsitraukė raštelį iš švarko kišenės ir neišlankstydamas 
ėmė vartyti jį tarp pirštų. Jis stebėjo orą skrodžiančią lėkštę ir mąs- 
tė, ką, po velnių, dabar daryti. 


- Po velnių, o čia dabar kas? - paklausė Džo Kemberis. 

Jis beveik be intonacijos išpyškino žodžius, stovėdamas tarpdu- 
ry ir spoksodamas į žmoną. Čeritė dengė jam stalą. Ji ir Bretas jau 
buvo pavalgę. Džo grįžo su pilna priekaba gelžgalių, norėjo įvažiuo- 
ti į garažą ir išvydo tai, kas jau jo laukė. 

- Tai grandininis kranas, - atsakė Čeritė. 

Ji išsiuntė Bretą pažaisti su draugeliu Deivu Bergeronu, nes ne- 
norėjo, kad jis matytų, jei reikalai pakryptų į blogąją pusę. 

- Bretas sakė, kad tu tokio norėjai. Būtent “Jšrgen" firmos gran- 
dininio krano. 

Džo nužirkliavo per kambarį. Tai buvo lieknas, bet tvirtas vyras 
didele nosimi ir gražia eisena. 

Atsmaukta žalia fetrinė skrybėlė atidengė retėjančius plaukus. 
Ant kaktos matėsi tepalo dėmė. Iš burnos dvokė alumi. Mėlynos 
akys buvo mažos ir girtos. Šis žmogus nemėgo siurprizų. 

- Paaiškink man, Čerite. 

- Sėskis. Tavo vakarienė atšals. 

Staiga jis ištiesė ranką ir stipriai suspaudė žmonos ranką. 

- Ką čia, po perkūnais, sumanei? Sakiau - paaiškink. 

- Nekalbėk taip su manim, Džo Kemberi. 

Džo skaudino ją, bet Čeritė neketino suteikti jam pasitenkinimo 
ir slėpė skausmą savo veide ir akyse. Džo dažnai būdavo it žvėris, 

ir nors tai jaudino ją, kai ji buvo jauna - šis jaudulys jau seniai iš- 
blėso. Po ilgų bendro gyvenimo metų Čeritė jau seniai suprato, kad 
gali laimėti prieš savo vyrą, papraščiausiai atrodydama drąsi. Ne vi- 
sada, bet kartais. 

- Paaiškink, ką, po perkūnais, sumanei, Čerite! 

- Sėsk ir valgyk, - įsakmiai atsakė ji, - o aš paaiškinsiu. 

Džo atsisėdo, ir Čeritė atnešė jam lėkštę su nugarinės kepsniu. 

- Nuo kada galime leisti sau valgyti kaip Rokfeleriai? - paklau- 
sė jis. - Tikriausiai turi ką papasakoti. 

Čeritė atnešė kavos ir keptą bulvę. 

- Ar negali naudoti grandininio krano? 

- Ar aš tau taip sakiau? Bet aš negaliu jo įpirkti. 

Džo pradėjo valgyti, nenuleisdamas nuo žmonos akių. Ji žinojo, 
kad dabar jis jos nemuš. Ji turėjo pasinaudoti galimybe, kol Džo dar 
buvo pakankamai blaivus. Jei jis ir sumuš ją, tai tik vėliau, kai grįš 
iš Gario Pervjero, prisiputęs degtinės ir sužeisto vyriško išdidumo. 

Čeritė atsisėdo priešais jį ir tarė: 

- Aš laimėjau loterijoje. 

Minutėlę Džo sulaikė kvėpavimą ir vėl pradėjo kramtyti. 

- Žinoma, o rytoj senukas Kudžas ims šikti auksinėm monetom. 

Jis parodė šakute į šunį, kuris vaikščiojo pirmyn ir atgal po ve- 
randą. Bretas palikdavo jį namie, kai eidavo pas Bergeronus, nes tie 
narvelyje laikė triušius, kurie varė Kudžą iš proto. 

Čeritė įkišo ranką į prijuostės kišenę, ištraukė prizo atsiėmimo 
kopiją, kurią užpildė agentas, ir padavė ją Džo. 

Kemberis išlygino popieriaus lapą ir peržvelgė. Jo akys sustojo 
ties suma. 

- Penki... - ištarė ir susičiaupė. 

Čeritė tylėdama stebėjo jį. Džo nesišypsojo. Neapėjo aplink sta- 
I ir nepabučiavo jos. Tokio mąstymo žmogui, - galvojo Čeritė, - Jai- 
mė reiškė, jog kažkas dar laukia ateity. 

Pagaliau Džo pakėlė akis. 

- Tu laimėjai penkis tūkstančius dolerių? 

- Dar reikia atimti mokesčius. 

- Ir kada pradėjai žaisti loterijoje? 

- Kiekvieną savaitę perku penkiasdešimties centų vertės bilietė- 
Jį... ir nedrįsk dėl to manę murkdyti, Džo Kemberi, nes palyginus su 
tuo, kiek tu išleidi alui... 

- Žiūrėk, ką šneki, Čerite, - Džo akys buvo neapsakomo žydru- 
mo. - Žiūrėk, ką šneki, nes gali tuoj pasigailėti. 

Jis vėl pradėjo valgyti kepsnį, ir Čeritė atsipūtė iš palengvėjimo. 
Ji pirmąkart metė kėdę į tigro snukį, o šis jai neįkando. Bent jau kol 
kas. 

- Pinigai. Kada juos gausime? 

- Čekis ateis po dviejų savaičių ar dar anksčiau. Nupirkau kra- 
ną iš pinigų, laikomų taupomojoje sąskaitoje. Prizo atsiėmimo for- 
ma tinka taip pat, kaip ir pinigai. Taip man pasakė agentas. 

- Tu nuvažiavai ir nupirkai keltuvą? 

- Paklausiau Breto, ko tu labiausiai norėtum. Tai dovana. 

- Ačiū. 

Džo ir toliau neatitraukė žvilgsnio nuo lėkštės. 

- Aš tau nupirkau dovaną. O dabar tu man irgi šį tą padovanok, 
Džo. Gerai? 

Džo valgė, spoksojo į žmoną ir nieko nesakė. Jo akys buvo tuš- 
čios. Jis valgė su skrybėle ant galvos, vis dar atsmaukta ant pa- 
kaušio. 

Čeritė prabilo iš lėto, žinodama, jog skubėdama padarytų klaidą. 

- Noriu išvažiuoti savaitei su Bretu. Pasisvečiuoti pas Holę ir 
Džimą Konektikute. 

- Ne, - burbtelėjo Džo ir valgė toliau. 

- Galėtume važiuoti autobusu. Apsistotume pas juos. Būtų pigu. 
Liktų daug pinigų nuo išlošimo. Tai nekainuotų net trečdalio krano 
kainos. Jau skambinau į autobusų stotį ir pasiteiravau, kiek kainuo- 
ja kelionė į abu galus. 

- Ne. Man Bretas reikalingas čia. 

Čeritė iš pykčio suspaudė rankas po stalu, bet jos veidas liko 
ramus. 

- Tu apseini ir be jo per mokslo metus. 

- Pasakiau - ne, Čerite, - paprieštaravo Džo, ir ji, karčiai nusivy- 
lusi išvydo, kad jam patiko šis pašnekesys. 

Džo žinojo, kaip Čeritė to norėjo, kaip ji tai planavo. Jam pati- 
ko žmonos skausmas. 

Čeritė pakilo ir nuėjo prie kriauklės - ne todėl, kad turėjo ten 
darbo, bet bandydama save sutvardyti. Tolima vakarė žvaigždė 
žvelgė į ją. Ji paleido vandenį. Kriauklė buvo seniai pageltusi: kaip 
ir Džo, vanduo taip pat buvo kietas. 

Galbūt nuliūdęs, kad žmona taip greit pasidavė, Kemberis pa- 
bandė pratęsti pokalbį. 

- Berniukas turi išmokti atlikti savo pareigas. Nieko neatsitiks, 
jei jis padės man šią vasarą, o ne per dienas žais su Deiviu Berge- 
ronu. 

Čeritė užsuko vandenį. 

- Aš pati jį išsiunčiau pas Bergeroną pažaisti. 

- Tu? Kodėl? 

- Nes maniau, kad viskas taip ir baigsis, - ji vėl atsisuko į Džo. 
- Bet pasakiau jam, kad tu sutiksi, turėdamas tiek pinigų ir grandi- 
ninį kraną. 

- Jei būtum geriau žinojusi, nebūtum apgaudinėjusi vaiko. Ti- 
kiuosi, kad kitąkart pirma pagalvosi, o po to imsi pliurpti. 

Džo nusišypsojo pilna burna ir pasiėmė duonos. 

- Tu galėtum irgi važiuoti, jei norėtum. 

- Žinoma. Tik pasakysiu Ričiui Simsui, kad gali šią vasarą už- 
miršti apie derliaus nuėmimą. Be to, ko man ten važiuoti pas tuodu? 
Iš to, ką mačiau ir ką tu man pasakojai, susidariau vaizdą, kad jie - 
pirmarūšiai snargliai. Ir vienintelė priežastis, kodėl jie tau patinka - 
tu irgi nori būti tokia pat snarglė. 

Džo palaipsniui kėlė balsą ir ėmė spjaudytis maistu. Kai taip at- 
sitikdavo, Čeritė išsigąsdavo ir pasiduodavo. Dažniausiai. Bet tik ne 
šį vakarą. 

- O svarbiausia, tu nori, kad berniukas taptų toks pat snarglius, 
kaip ir jie. Štai ką aš manau. Tu nori nuteikti jį prieš mane. Nejau 
aš klystu? 

- Kodėl niekad nevadini jo vardu? 

- Geriau užčiaupk srėbtuvę, Čerite, - pagrasino Džo, piktai 
žvelgdamas į žmoną. Jo veidas išraudo. - Ir neprieštarauk man. 

- Ne, mes dar nebaigėm pokalbio. 

Apstulbęs Džo išmetė šakutę. 

- Ką? Ką pasakei? 

Čeritė priėjo prie jo, pirmąkart per savo vedybinį gyvenimą leis- 
dama sau pasimėgauti begaliniu pykčiu. Tačiau pyktis degė ir griau- 
žė it rūgštis tik jos vidų. Čeritė jautė, kaip jis ją ėda iš vidaus, bet 
nedrįso surikti. Jei suriktų, būtų galas, todėl ji stengėsi kalbėti ra- 
miai. 

- Taip, nesistebiu, kad taip kalbi apie mano seserį ir jos vyrą. 
Tik pažiūrėk į save. Sėdi čia ir valgai purvinomis rankomis ir skry- 
bėle ant galvos. Tu nenori, kad jis išvažiuotų ir pamatytų, kaip kiti 
žmonės gyvena. Taip pat ir aš nenoriu, kad jis pamatytų, kaip tu ir 
tavo draugai elgiatės ištrūkę iš namų. Todėl ir neleidau jam praeitą 
lapkritį važiuoti su tavim į medžioklę. 

Čeritė nutilo. Džo sėdėjo su pusiau nuvalgyta duonos rieke vie- 
noje rankoje ir kepsnio sultimis ant smakro. Ji manė - jis nepuola tik 
labai nustebęs, jog jo žmona išdrįso pasakyti tokius žodžius. 

- Tad norėčiau sudaryti sandėrį, - tęsė Čeritė. - Aš nupirkau tau 
keltuvą ir atiduosiu tau likusius pinigus - dauguma žmonų to neda- 
rytų, bet jei tu vis tiek toks nedėkingas, padarysiu dar vieną nuolai- 
dą. Tu leisi jam važiuoti su manim į Konektikutą, o aš leisiu jam va- 
žiuoti su tavim į Muschedą, prasidėjus elnių medžioklės sezonui. 

Čeritę išmušė šaltas prakaitas tarytum ji sudarinėtų sandėrį su 
pačiu velniu. 

- Turėčiau tave išperti, - nustebęs tarė Džo. Jis kalbėjo jai tary- 
tum vaikui, kuris nesuprato paprasčiausios priežasties ir nieko 
nesuvokė. - Galiu pasiimti jį į medžioklę, jei tik panorėsiu, ir kada 

panorėsiu. Ar dar to nežinojai? Jis - mano sūnus. Dėl Dievo meilės. 
Jei tik panorėsiu ir kada panorėsiu, - Džo nusišypsojo, patenkintas 
savo žodžiais. - Na ką, dabar supratai? 

Čeritė įbedė akis į jį. 

- Ne, tu negalėsi. 

Džo staigiai atsistojo, pargriaudamas kėdę. 

- Aš galiu tave sutramdyti, - ištarė Čeritė. 

Ji norėjo atsitraukti nuo Džo, bet tai irgi reikštų pralaimėjimą. 
Vienas netinkamas judesys, vienas pasidavimo ženklas, ir Džo už- 
sipultų ją. 

Džo segiojosi diržą. 

- Tuoj tave išpersiu, Čerite, - apgailestaudamas sumurmėjo jis. 

- Galiu tave sutramdyti. Jei išsivežtum Bretą į medžioklę, nuei- 
čiau į mokyklą ir praneščiau, kad jis pabėgo iš pamokų. Nueičiau 
pas šerifą Banermeną ir praneščiau, kad jį pagrobė. Bet svarbiau- 
sia... padarysiu taip, kad pats Bretas nenorės su tavim važiuoti. 

Džo išsitraukė diržą, ir šis karojo rankoje su besimaskatuojančia 
sagtimi ties grindimis. 

- Tu galėsi išsivežti jį kartu su tais girtais gyvuliais, kol jam ne- 
sukaks penkiolika tik tada, jei aš jam leisiu, - kalbėjo Čeritė. - Gali 
čaižyti mane diržu, Džo Kemberi, jei nori. Mano nusistatymo niekas 
nepakeis. 

- Tikrai? 

- Stoviu čia ir drąsiai tau sakau. 

Staiga tarytum Džo neliko kambaryje. Jo akys susimąsčiusios 
nuklydo kažkur toli. Čeritė ir anksčiau matė jį tokį. Kažkas ką tik 
dingtelėjo jam į galvą - naujas veiksnys, pridėtas prie lygybės 
ženklo. Čeritė meldė, kad šis veiksnys būtų jos lygybės ženklo pu- 
sėje. Ji dar niekad nebuvo taip toli nuėjusi, todėl labai bijojo. 

Staiga Kemberis nusišypsojo. 

- Ak, tu maža pikčiurna. 

Čeritė tylėjo. 

Džo vėl pradėjo verti diržą į kelnes. Jis vis dar šypsojosi, akys 
vis dar buvo kažkur toli. 

- Ar gali dulkintis kaip tos karštos mergužėlės? Kaip tos karštos 
meksikietės? 

Čeritė suklususi tylėjo. 

- Ojei aš leisiu tau ir vaikui važiuoti, kas tada? 

- Ką nori tuo pasakyti? 

- Kad leidžiu važiuoti. Tau ir jam. 

Guviu žingsniu Džo perėjo kambarį. Čeritė tik spėjo pagalvoti, 
kaip greitai jis galėjo ją pasiekti prieš minutę ir paleisti diržą į 
darbą. Ir kas gi jį sustabdė? Ką vyras daro savo žmonai, tai tik jud- 
viejų reikalas. Čeritė nebūtų prasitarusi. Dėl Breto. Dėl savo išdi- 
dumo. 

Džo uždėjo rankas ant jos pečių ir, nuleidęs vieną ant jos krū- 
ties, ją suspaudė. 

- Na, eime, - tarė jis. - Aš tavęs noriu. 

- Bretas... 

- Jis negrįš iki devynių. Eime. Sakiau jau, kad galėsi važiuoti. 
Galėtum bent jau padėkoti. 

Kažkokie absurdiški žodžiai užėjo jai ant liežuvio, kurių Čeritė 
nebesustabdė. 

- Nusiimk skrybėlę. 

Džo nusviedė ją per visą virtuvę. Jis šypsojosi pilna geltonų 
dantų burna. Du viršutiniai priekiniai buvo dirbtiniai. 

- Jei dabar turėtume tuos pinigus, galėtume dulkintis ant lovos, 
pilnos “žalių". Kartą mačiau tai kine. 

Jiedu užlipo į viršų, ir Čeritė laukė, kol Džo įnirš, bet taip neat- 
sitiko. Jis mylėjosi kaip visada greitai ir tvirtai, bet ne piktai. Jis 
specialiai jos neskaudino, ir galbūt dešimtą ar vienuoliktą kartą nuo 
jų vedybų pradžios Čeritė patyrė orgazmą. Ji atsidavė Džo, užmer- 
kusi akis, jausdama, kaip jo barzda sulenda į jos kaktą. Čeritė šiaip 
ne taip sulaikė besiveržiantį riksmą. Tada Džo būtų tapęs įtarus. Ji 
nebuvo tikra, ar jos vyras tikrai žinojo, kad kartais moterys patiria 
tą patį, ką ir vyrai. 

Greitai po to (likus valandai iki Breto sugrįžimo iš Bergeronų) 
Džo paliko ją, nepasakydamas, kur eina. Čeritė gulėjo lovoje ir gal- 
vojo, ar tai, ką ji padarė ir pažadėjo, bus kada nors to verta. Ašaros 
užtvindė akis, bet ji nesistengė jų suturėti. Čeritė gulėjo išsitiesusi 
lovoje ir, prieš pat Bretui grįžtant (jo grįžimą patvirtino Kudžo loji- 
mas ir užpakalinių durų trinktelėjimas), danguje visu savo spindesiu 
ir pasididžiavimu pasirodė mėnulis. Mėnuliui nerūpi, - pamanė Če- 
ritė, bet mintis jos nepaguodė. 


- Kas atsitiko? - paklausė Dona. 

Jos balsas skambėjo monotoniškai. Jiedu sėdėjo svetainėje. Vi- 
kas negrįžo beveik iki to laiko, kai Tedą reikėjo migdyti. Jau pusva- 
landį Tedas miegojo savo kambaryje antrame aukšte. “Pabaisos žo- 
džiai" kabėjo prie lovos, o spintos durys buvo tvirtai uždarytos. 

Vikas atsistojo ir priėjo prie lango, už kurio matėsi tik tamsa. Ji 
žino, - niūriai pamanė jis. - Galbūt ne viską, bet pakankamai daug. 
Važiuodamas namo Vikas bandė nuspręsti, ar tėkšti viską tiesiai jai 
į veidą ir pradėti karą... ar paslėpti giliai savyje. Išėjęs iš parko, jis 
suplėšė laiškelį, o pakeliui į namus išmetė skiautes pro langą. Šiukš- 
lintojas Trentonas, - pamanė Vikas. O dabar pasirinkimo galimybė 
išslydo iš jo rankų. Jis matė išbalusį Donos atspindį tamsiame stik- 
le, baltą veido apskritimą geltonoje lempos šviesoje. 

Vikas atsisuko į ją, nesuvokdamas, ką žada atsakyti. 


Jis žino, - mąstė Dona. 

Tai nebuvo koks atradimas, nes trys paskutinės valandos tapo 
pačiomis ilgiausiomis jos gyvenime. Dona pajuto tą žinią jo balse, 
kai Vikas paskambinęs pasakė vėlai grįšiąs. Iš pradžių ją apėmė pa- 
nika tarytum ji lyg paukštelis būtų įskridusi į uždarą patalpą. Galva 
tiesiog plyšo pusiau: Jis žino! Jis žino! Jis ŽINO! Apgaubta baimės, 
Dona paruošė Tedui vakarienę, bandydama sumąstyti, kas bus to- 
liau, bet nepajėgė. Aš išplausiu indus, -mąstė ji. - Iššluostysiu. Tada 

sudėsiu juos į spintelę. Paskaitysiu Tedui keletą pasakėlių. O tada 
atsiskirsiu nuo viso pasaulio. 

Po panikos - kaltės jausmas. Po jo - siaubas. Ir galų gale viską 
apgaubė kažkokia fatališka apatija. Nuo jos netgi palengvėjo. Pa- 
slapties nebeliko. Dona tik spėliojo, ar ją atskleidė Stivas, ar Vikas 
pats susiprato. Ji manė, kad Stivas, tačiau koks skirtumas? Buvo 
lengviau, nes Tedas jau ramiai miegojo. Bet kas žino, kas laukia jo 
rytą atsibudus? Doną vėl apėmė pirminė paniška baimė. Ji jautėsi 
pasimetusi ir silpna. 

Vikas atsisuko į ją nuo lango ir tarė: 

- Šiandien gavau laišką. Anoniminį laišką. 

Jis negalėjo baigti, vėl perėjo per kambarį, ir Dona sugavo save 
galvojant, koks gažus jos vyras ir kad gaila, jog taip anksti pradėjo 
žilti. Kai kuriems jauniems vyrams tai tiko, tačiau Vikas atrodė tik 
be laiko pasenęs ir... 

... ir kurių galų ji dabar mąsto apie jo plaukus? Juk jaudintis rei- 
kėjo ne dėl Viko plaukų, ar ne? 

Labai tyliai, vis dar drebančiu balsu Dona pasakė viską, kas jai 
nedavė ramybės, išspjaudama tai lyg kokius siaubingus, per karčius 
nuryti vaistus. 

- Stivas Kempas. Vyriškis, kuris atnaujino tavo darbo stalą. 
Penkis kartus. Nė karto tavo lovoje, Vikai. Nė karto. 

Vikas siekė cigarečių pakelio, gulinčio ant staliuko šalia sofos, 
bet numetė jį ant grindų. Pakėlė, išsitraukė cigaretę ir užsirūkė. Jo 
rankos stipriai drebėjo. Jiedu nežiūrėjo viens į kitą. Tai blogai, - pa- 
manė Dona. - Mums derėtų žvelgti viens kitam į akis. Tačiau ji ne- 
galėjo, nes buvo išsigandusi ir susigėdusi. O jis - tik išsigandęs. 

- Kodėl? 

- Nejau tai svarbu? 

- Man - taip. Netgi labai. Nebent tu nori skirtis. Jei taip, tada 
tikriausiai nebesvarbu. Aš velniškai įpykęs, Dona. Aš stengiuosi ne- 
leisti tai... tai mano pusei nugalėti manęs, nes dabar vienintelė gali- 
mybė pasikalbėti akis į akį. Ar nori skirtis? 

- Pažiūrėk į mane, Vikai. 

Vikui prireikė didelių pastangų, bet jis pažvelgė į Doną. Galbūt 
jis ir buvo įpykęs, kaip kad sakė, tačiau ji įžvelgė tik pasigailėtiną 
išgąstį. Staiga lyg būtų gavusi bokso pirštine į veidą, Dona išvydo, 
kaip arti bedugnės jis stovi. Agentūra svyravo - jau ir tai pakanka- 
mai blogai, - o dabar lyg šlykštus desertas po sugedusių pietų jų 
santuoka taip pat susvyravo. Staiga Dona pajuto šilumą savo vyrui, 
kurio kartais nekęsdavo, o paskutines tris valandas bijojo. Ją užplū- 
do užuojauta. Visų labiausiai ji tikėjosi, kad jis visuomet galvos, jog 
buvo velniškai įsiutęs, o ne... toks, kokį išdavė jo veidas. 

- Aš nenoriu skirtis, - atsakė Dona. - Aš tave myliu. Per pasta- 
rąsias savaites vėl tai pajutau. 

Akimirką Vikui palengvėjo. Jis priėjo prie lango ir grįžo atgal 
prie sofos. Tada susmuko joje ir pažvelgė į Doną. 

- Tada kodėl? 

Užuojautą nustelbė pykčio protrūkis. “Kodėl? klausdavo tik 
vyrai. Šio klausimo kilmės reikėjo ieškoti smarkiai išsimokslinusio 
dvidešimtojo amžiaus pabaigos vakariečio vyro vyriškumo sampra- 
toje. Turiu žinoti, kodėl taip padarei. Tarytum ji būtų automobilis 
su stringančiu adatiniu vožtuvu, dėl kurio jis tampėsi, arba robotas 
su sutrikusiu programavimu, dėl ko jis tiekdavo kepsnius rytais, o 
kiaušinienę vakarienei. Moterį varė iš proto, - staiga pamanė Dona, 
- visai ne seksizmas, o tas pamišęs vyriškas efektyvumo siekimas. 

- Nežinau, ar galėsiu paaiškinti. Bijau, kad tai pasirodys kvaila 
ir nereikšminga. į 

- Pabandyk. Ar tai, - Vikas atsikrenkštė ir šiaip ne taip išspaudė 
norimus žodžius: - Ar aš tavęs nebepatenkinu? Ar tai dėl to? 

- Ne. 

- Tai kas tada? - bejėgiškai paklausė Vikas. - Dėl Dievo meilės, 
kas? 

Gerai... pats paklausei. 

- Baimė, - atsakė Dona. - Daugiausia, manau, dėl baimės. 

- Baimės? 

- Kai Tedas išeidavo į mokyklą, mane apimdavo baimė. Tedas 
buvo lyg... kaip ten jie vadina?.. baltasis triukšmas - garsas, kuris 
sklinda iš televizoriaus, kai neveikia stotis. 

- Juk Tedas nebuvo tikroje mokykloje, - greitai atsakė Vikas, ir 
Dona suprato, jog jis tuoj supyks, tuoj pradės ją kaltinti, kad ji ban- 
do kaltę suversti Tedui, o jei Vikas supyks, neaišku, kuo tai baigsis. 

Ji galėjo griebtis savo moteriškų priemonių. Tada situacija pa- 
sikeistų. Kažkas labai trapaus buvo perduota iš jo rankų ir vėl atgal. 
Tą daiktą buvo lengva išmesti. 

- Tai ir yra esmė, - prabilo Dona. - Jis nebuvo tikroje mokyklo- 
je. Beveik visą dieną aš praleisdavau su juo, todėl, kai jo nebūda- 
vo... aš pajusdavau kontrastą, - ji pažvelgė į Viką. - Pavyzdžiui, ra- 
mybė tapdavo labai garsi. Tada ir pradėjau bijoti. Mąsčiau, kad ki- 
tais metais Tedas pradės eiti į darželį. Pusę dienos kiekvieną dieną 
vietoj pusiaudienio triskart per savaitę. Dar po metų - visą dieną 
penkiskart per savaitę. Man liks tik tuščios valandos. Todėl labai 1š- 
sigandau. 

- Tad nusprendei, jog gali jas užpildyti su kuo nors besidulkin- 
dama? - karčiai paklausė Vikas. 

Žodžiai įgėlė, bet Dona kalbėjo tokiu pat niūriu, tyliu balsu. Jis 
paklausė. Ji ketino atsakyti. 

- Aš nenorėjau priklausyti Bibliotekos komitetui, o taip pat ir 
Ligoninės komitetui, kontroliuoti kepinių prekybos ar prižiūrėti, kad 
ne visi valgytų vienodus mėsainius šeštadieniais per vakarienę. Ne- 
norėjau vėl ir vėl matyti tuos apimtus depresijos veidus ir klausytis 
gandų apie tai, kas ką daro šiame miestelyje. Neturėjau jokio noro 
gadinti kam nors reputacijos. 

Žodžiai tiesiog liejosi iš jos. Dona nebūtų sugebėjusi jų sulaiky- 
ti, net jei būtų norėjusi. 

- Nenorėjau pardavinėti jokio šlamšto ir ruošti vakarėlių, o įstoti 
į svorio metimo klubą nebuvo jokio reikalo. Tu... 

Dona nutilo, jausdama minties svorį. 

- Tu nieko nežinai apie tuštumą, Vikai. Net nemanyk, kad žinai. 
Tu esi vyras, o vyrai grumiasi. Vyrai grumiasi, o moterys šluosto 
dulkes. Šluostai dulkes tuščiuose kambariuose ir klausaisi lauke 
kaukiančio vėjo. Tik kartais atrodo, kad tas vėjas yra viduje, ar su- 
pranti? Tad įjungi muziką, bet vis tiek girdi vėją, ir į galvą ima lįsti 
įvairios mintys. Išplauni abu tualetus ir iššveiti kriauklę. O vieną 
dieną atsiduri antikvariato krautuvėlėje ir, įsistebeilijusi į molinius 
niekučius, prisimeni, kad tavo motina turėjo lentyną, prikrautą mo- 
linių niekučių, ir tavo /etos turėjo tokias lentynas, ir senelė. 

Vikas atidžiai žiūrėjo į Doną, ir jo veido išraiška pasirodė tokia 
suglumusi, kad Dona irgi pajuto neviltį. 

- Aš kalbu apie jausmus, o ne faktus! 

- Taip, bet kodėl... 

- Aš tau sakau, kodėl! Sakau tau, jog daug laiko pradėjau pra- 
leisti prie veidrodžio, stebėdama, kaip keičiasi mano veidas, supras- 
dama, kad daugiau niekada niekas nebepalaikys manęs paaugle ar 
paprašys vairuotojo teisių, kai užsisakinėsiu išgerti prie baro. Pradė- 
jau bijoti, nes pagaliau aš užaugau. Tedas eina į ikimokyklinį darže- 
lį, o tai reiškia, kad greit jis pradės eiti į mokyklą, po to įstos į uni- 
versitetą... 

- Ar nori pasakyti, kad įsitaisei meilužį, nes pasijutai sena? 

Vikas nustebęs žvelgė į Doną, ir ji už tai jį mylėjo, nes tai ir bu- 
vo viena priežasčių. Stivui Kempui ji pasirodė patraukli ir, žinoma, 
jai patiko flirtuoti. Tačiau tai nebuvo pagrindinė priežastis. 

Dona suėmė Viko rankas ir nuoširdžiai prabilo jam tiesiai į vei- 
dą, galvodama - žinodama - kad-daugiau niekada su jokiu vyru ne- 
kalbės taip nuoširdžiai. 

- Ne tik. Aš supratau, kad daugiau nebereikės laukti, kada aš su- 
augsiu ar kada susitaikysiu su gyvenimu. Supratau, kad mano gali- 
mybė rinktis su kiekviena diena mažėja. Moteriai - ne, man - tai 
siaubingas ir žiaurus dalykas. Būti žmona - aš sutinku. Bet tu išva- 
žiuoji į darbą ir netgi būdamas namie dažnai tvarkai darbo reikalus. 
Būti motina - irgi sutinku. Bet tas jausmas su kiekvienais metais vis 

menkesnis, nes su kiekvienais metais pasaulis vis labiau pasiglem- 
žia mano sūnų. 

- Vyrai... jie žino, ko nori. Jie turi susidarę savo įvaizdį. Jie nie- 
kada nepasiekia savo idealo, ir tai juos palaužia - galbūt todėl tiek 
vyrų miršta nelaimingi ir per anksti, tačiau jie žino, ką reiškia būti 
suaugusiu. Jie žino, ką veikti, kai tau trisdešimt, keturiasdešimt, 
penkiasdešimt. Jie negirdi to vėjo, o jei ir girdi, tai griebia ietį ir 
meta į jį, galvodami, jog tai vėjo malūnas, kurį reikia sunaikinti. 

- O moteris - aš - visada bijo kuo nors tapti. Pradėjau bijoti na- 
mo garsų, kai Tedo nebūdavo namie. Vieną kartą - tai beprotiška - 
įėjau į jo kambarį, pradėjau keisti paklodes ir mane užplūdo prisimi- 
nimai apie vidurinės mokyklos drauges. Ėmiau galvoti, kas joms 
nutiko, kur jos dabar. Beveik netekau sąmonės. Tedo spintos durys 
atsidarė, ir... aš surikau ir išbėgau iš kambario. Nežinau kodėl... 
nors, regis, žinau. Akimirką pagalvojau, kad iš Tedo spintos išeis 
Džoana Bredi be galvos su kruvinais drabužiais ir pasakys: “Aš žu- 
vau autokatastrofoje, kai man buvo devyniolika, grįždama iš “Sam- 
mio" picerijos, bet man į tai nusispjaut". 

- Viešpatie, Dona. 

- Aš išsigandau, ir tiek. Išsigąsdavau, žiūrėdama į molinius nie- 
kučius ar galvodama, jog galbūt vertėtų užsirašyti į keramikos ar jo- 
gos kursus. O nuo ateities gali pasislėpti tik praeityje. Tad... tad aš 
pradėjau su juo flirtuoti. 

Dona nuleido akis ir staiga rankomis užsidengė galvą. Žodžiai 
tapo slopūs, bet vis dar suprantami. 

- Man patiko. Tarsi būčiau grįžusi į koledžą. Buvau tarsi sapne. 
Kvailame sapne. Tarytum jis būtų tas baltasis triukšmas. Jis užgožė 
vėjo siautėjimą. Man patiko flirtuoti. O seksas... nieko gero. Aš pa- 
tirdavau orgazmus, bet vis tiek nieko gero. Negaliu paaiškinti, ko- 
dėl, tik aš per visą tą laiką mylėjau tave ir supratau, jog noriu bėg- 
ti... - verkdama Dona vėl pakėlė akis į Viką. - Jis - taip pat. Jis iš to 
pasidarė karjerą. Jis - poetas... bent jau jis pats save taip vadina. Iš 
kūrybos, kurią jis man parodė, aš nesusidariau jokios nuomonės. Jis 

- klajūnas, manantis, jog vis dar yra koledže ir protestuojantis prieš 
Vietnamo karą. Tikriausiai todėl jį ir pasirinkau. Štai ir viskas, ką 
galiu tau pasakyti. Bjauri trumpa pasakėlė, bet tai mano gyvenimas. 

- Norėčiau jį primušti, - tarė Vikas. - Jei sukruvinčiau jam nosį, 
turbūt pasijusčiau daug geriau. 

Dona blyškiai nusišypsojo. 

- Jis išvažiavo. Mudu su Tedu po vakarienės, ko! tavęs nebuvo, 
nuvažiavome į ledainę, ir aš pastebėjau jo dirbtuvės lange lentelę su 
užrašu “IŠNUOMOJAMA"". Sakiau jau, kad jis - klajūnas. 

- Tame raštelyje neradau jokios poezijos, - burbtelėjo Vikas. 

Jis žvilgtelėjo į Doną ir vėl nuleido akis. Ji palietė jo veidą, ir jis 
truputį atsitraukė. Tai skaudino labiau už viską. Vėl apėmė kaltės 
jausmas ir baimė. Bet Dona nebeverkė. Ašarų daugiau nebus, nes 
žaizda ir šoko trauma buvo pernelyg didelės. 

- Vikai, atleisk man. Tu įskaudintas. Atleisk man. 

- Kada jį atstūmei? 

Dona papasakojo - grįžusi rado Stivą savo namuose, tik neužsi- 
minė apie baimę, jog Stivas ją gali išprievartauti. 

- Tad šiuo rašteliu jis tau atkeršijo. 

Dona nubraukė plaukus nuo kaktos ir linktelėjo. Jos veidas bu- 
vo išbalęs ir apsiblausęs. Po akimis matėsi purpurinės dėmės. 

- Tikriausiai. 

- Eime į viršų, - tarė Vikas. - Jau vėlu. Mes abu pavargę. 

- Ar mylėsies su manim? 

Vikas iš lėto papurtė galvą. 

- Ne šiąnakt. 

- Gerai. 

Jie kartu priėjo prie laiptų. Dona paklausė: 

- Tai kas toliau, Vikai? 

Jis papurtė galvą. 

- Aš nežinau. 

- Ar turėsiu penkis šimtus kartų ant lentos parašyti: “Pažadu 
daugiau niekada taip nedaryti" ir atsisakyti atostogų? Ar mes išsi- 
skirsim? Ar daugiau niekada apie tai neužsiminsim? Kas toliau? 

Donos neapėmė isterija, ji tik buvo pavargusi, tačiau jos balsas 
griežtėjo, nors ji šito ir nenorėjo. Doną visų labiausiai kankino gė- 
da; gėda, kad ją išaiškino ir kad Vikas turėjo dėl to kentėti. Ji ne- 
kentė jo, kaip ir savęs už tai, kad ji turėjo jausti tokią gėdą, nes Do- 
na netikėjo, jog yra atsakinga už visus veiksnius, vedančius prie ga- 
lutinio sprendimo, - jei tik toks iš viso buvo. 

- Turime viską išgyventi kartu, - atsakė Vikas, tačiau 1š tikrųjų 
kalbėjo ne jai. - Ar... - jis maldaujančiai pažvelgė į Doną. - Ar jis 
buvo vienintelis? 

Tai buvo nedovanotinas klausimas, kurio jis neturėjo teisės pa- 
klausti. Dona, palikusi jį, beveik tekina užbėgo laiptais, kad nepra- 
trūktų, ir beprasmiai kaltinimai bei užgauliojimai nesupurvintų to 
mažučio nuoširdumo, kurį jiems pavyko pasiekti. 

Tą naktį jie abu beveik nesudėjo bluosto. Ir, be abejo, Vikui net 
į galvą nešovė paskambinti Džo Kemberiui ir paklausti, ar šis nega- 
lėtų apžiūrėti jo žmonos “Pinto". 


Pats Džo Kemberis sėdėjo su Gariu Pervjeru trūnijančiame šez- 
longe. Jie po žvaigždėtu dangumi gėrė degtinę su martiniu iš “Mak- 
donaldo“ stiklinių. Jonvabaliai žibėjo tamsoje, o nuo sausmedžio, 
augančio prie pat Gario tvoros, į karštą nakties orą sklido troškus, 
sunkus kvapas. 

Paprastai Kudžas gaudydavo jonvabalius, amsėdavo ir maišyda- 
vosi vyrams tarp kojų. Tačiau šį vakarą jis tik gulėjo prie jų, įsprau- 
dęs nosį tarp letenų. Vyrai manė, kad jis miega, bet taip nebuvo. 
Kudžas tik gulėjo, jausdamas, kaip skausmas užpildo visus kaulus ir 
ūžia galvoje. Jis beveik nebeįstengė mąstyti; jį užvaldė paprastas 
instinktas. Miegant jo sapnai tapo nemaloniai aiškūs. Viename iš jų 
Kudžas užpuolė BERNIUKĄ, perkando jam gerklę ir ištraukė 
laukan visas žarnas. Po šio sapno jis nubudo inkšdamas ir tampyda- 
masis. 

Kudžas beveik nuolat norėjo gerti, tačiau dažnai pradėjo apeidi- 
nėti savo vandens dubenėlį, o kai sustodavo atsigerti, vandens sko- 

nis primindavo plieno pjuvenas. Nuo vandens jam skaudėjo dantis 
ir akis. Todėl dabar jis gulėjo žolėje, nesidomėdamas nei jonvaba- 
liais, nei kuo nors kitu. VYRŲ balsai - nesvarbus murmesys - skli- 
do iš kažkur virš jo. Jie Kudžui beveik nieko nereiškė, palyginus su 
jo didėjančia kančia. | 


- Bostonas! - sušuko Garis Pervjeras ir švilptelėjo. - Bostonas! 
Ką, po velnių, tu veiksi Bostone, ir kodėl manai, jog aš galėsiu sau 
leisti vilktis tau iš paskos? Man neužtektų “žalių"? nuvažiuoti į Nor- 
džą, kol negausiu savo čekio. 

- Eik šikt, tu ant jų vartaisi, - atkirto Džo. Jis jau buvo gerokai 
įkaušęs. - Tau tereikia truputį pasirausti savo čiužiny. 

- Ten gali rasti tik blusų, - vėl švilptelėjo Garis. - Ten jų pilna, 
bet man nusispjaut. Pasiruošęs dar vienam stiklui? 

Džo ištiesė savo stiklinę. Garis turėjo pasistatęs butelį prie savo 
kėdės. Treniruota chroniško alkoholiko ranka jis sumaišė tamsoje 
kokteilį. 

- Bostonas! - vėl ištarė jis, paduodamas Džo kokteilį. - Šoki 
aukščiau bambos, Džojuk. 

Tik Garis visame Kasl Roke - ir turbūt visame pasaulyje - galė- 
jo vadinti Džo “Džojuku"". 

- Tu juk nebuvai išvykęs toliau Portsmauto. 

- Buvau Bostone vieną ar du kartus, - atsakė Džo. - O tu galė- 
tum atsargiau rinkti žodžius, Perverte, o tai užsiundysiu savo šunį. 

- Tu šio šuns neužsiundytum ir ant rėkiančio nigerio su skustu- 
vais abejose rankose, - Garis paglostė Kudžo kailį. - O ką apie tai 
mano tavo žmona? 

- Ji nežino, kad mes važiuosim. Ir jai nėra reikalo žinoti. 

- Tikrai? 

- Ji su berniūkščiu išvažiuoja į Konektikutą aplankyti sesers ir 
to pašlemėko jos vyro. Jie ten bus visą savaitę. Ji laimėjo šiek tiek 
pinigų loterijoje. Galiu tau tai dabar pasakyti, nes vis tiek jos pavar- 
dę paskelbs per radiją. Ji pasirašė prizo atsiėmimo dokumentus. 

- Išlošė pinigų loterijoje? 

- Penkis tūkstančius dolerių. 

Garis švilptelėjo. Kudžas iš skausmo pakėlė ausis. 

Džo papasakojo Gariui, ką Čeritė pasakė jam per vakarienę, nu- 
tylėdamas apie ginčą ir pokalbį nušviesdamas taip, tarsi tai būtų bu- 
vęs tik bereikšmis sandėris: berniukas gali važiuoti į Konektikutą 
savaitei su ja, o rudenį - į Muschedą kartu su juo. 

- O tu važiuosi į Bostoną išleisti šiek tiek tų pinigėlių, šlykštus 
šunie, - Garis patapšnojo Džo per petį ir nusijuokė. - Na, tu ir kie- 
tuolis. 

- O kodėl gi ne? Gal gali pasakyti, kada paskutinįkart turėjau 
laisvą dieną? Aš tai neprisimenu. Šią savaitę neturiu daug darbo. 
Planavau užtrukti pusantros dienos, išiminėdamas Ričio kombaino 
variklį ir sutvarkydamas vožtuvus, bet dabar, kai gavau grandininį 
kraną, užtruksiu tik keturias valandas. Pasakysiu, kad užvežtų kom- 
bainą rytoj ir per dieną jį sutvarkysiu. Taip pat turiu sutvarkyti leng- 
vojo automobilio transmisiją - kažkokiam mokytojėliui iš vidurinės 
mokyklos. Galiu tai atidėti, kaip ir kitus smulkius darbelius. Pa- 
skambinsiu ir pasakysiu, jog išvykstu paatostogauti. 

- Ką veiksi Bostone? 

- Galbūt pažiūrėsiu beisbolo rungtynes Fenvėjuje. Nueisiu į Va- 
šingtono gatvę... 

- Į tą karštą rajoniūkštį! Po velnių, taip ir žinojau! - Garis nusi- 
kvatojo ir trenkė koja į žemę. - Pažiūrėsi keletą purvinų šou ir gal- 
būt pakabinsi kokią kekšę! 

- Bet vienam nebus įdomu. 

- Gal ir galėčiau vykti kartu, jei paskolintum man truputį tų pi- 
nigų, kol gausiu čekį. 

- Jokių problemų, - atsakė Džo. 

Garis buvo girtuoklis, tačiau skolų nepamiršdavo. 

- Jau gal kokius keturis metus neturėjau moters, - susimąstęs 
prabilo Garis. - Didžąją dalį savo spermos gamyklėlės praradau 
Prancūzijoje. Kas liko, kartais užsiveda, o kartais - ne. Būtų smagu 
sužinoti, kad mano avinėlis vis dar veikia. 

- Aha, - suburbuliavo Džo. Jam jau liejosi vaizdas, o ausyse 
zvimbė. - Ir nepamiršk beisbolo. Žinai, kada paskutį kartą buvau 
Fenvėjuje? 

- Ne. 

- Šešiasdešimt aš-tun-tai-siais, - palinkęs į priekį, Džo skieme- 
navo žodžius, norėdamas juos itin pabrėžti. - Prieš gimstant vaikui. 
Jie žaidė su “Tigrais" ir pralaimėjo šeši keturi, tie snargliai. 

- Kada planuoji išvažiuoti? 

- Pirmadienį apie trečią po pietų. Tą rytą mano žmona ir bemniu- 
kas išvažiuos į svečius. Aš nuvešiu juos į autobusų stotį Portlende. 
Tada per likusią ryto dalį ir pusę popietės galėsiu sutvarkyti visus 
reikalus. 

- Važiuosi mašina ar furgonu? 

- Mašina. 

Gario akys sublizgėjo. 

- Gėrimai, beisbolas ir kekšytės, - jis išsitempė kėdėje. - Velniai 
griebtų! 

- Nori važiuoti? 

- Aha. 

Džo šūktelėjo, ir jie abu nusikvatojo. Nei vienas nepastebėjo, 
kaip Kudžas pakėlė galvą ir tyliai suurzgė. 


Pirmadienio rytas išaušo tamsiai pilkas. Rūkas buvo toks tirštas, 
kad Bretas Kemberis pro savo langą neįstengė įžiūrėti ąžuolo, au- 
gančio kiemo kampe už trisdešimties jardų nuo namo. 

Visas namas dar miegojo, tačiau Bretas buvo visiškai nubudęs. 
Šiandien jis leisis į kelionę, todėl visas jo kūnas net virpėjo nuo tos 
naujienos. Tik jis ir jo motina. Bretas jautė, kad tai bus puiki kelio- 
nė, ir kažkur giliai pasąmonėje džiaugėsi, jog tėvas nevažiuoja drau- 
ge. Bretas galės būti tik savimi; jam nereikės stengtis pasiekti kaž- 
kokio paslaptingo vyriškumo idealo, kurį jau pasiekė jo tėvas, bet 
kurio jis dar net nepradėjo suvokti. Bretas jautėsi neįtikėtinai pui- 
kiai. Jis gailėjosi visų, kurie šį gražų, ūkanotą rytą, greitai pavirsian- 

tį dar viena karšta diena, nežadėjo leistis į kelionę. Bretas planavo 
atsisėsti autobuse prie lango ir stebėti kiekvieną kelionės mylią nuo 
autobusų stoties iki Stretfordo. Vakar jis ilgai negalėjo užmigti, o 
pabudo prieš penktą valandą ryto... bet Bretas jautė, jog jei dar tru- 
putį ilgiau pasiliks lovoje, tiesiog ims ir susprogs. 

Kuo tyliausiai Bretas užsivilko sportinius marškinėlius, užsimo- 
vė džinsus ir baltas kojines ir apsiavė sportinius batelius. Tada nuli- 
po žemyn ir įsipylė dubenėlį javainių. Bretas bandė valgyti tyliai, ta- 
čiau javainių traškesys tarp dantų tarytum skambėjo visame name. 
Jis išgirdo, kaip dvigulėje lovoje suniumnėjo tėvelis ir apsivertė ant 
kito šono. Sugirgždėjo spyruoklės. Breto žandikauliai sustingo. Pa- 
svarstęs jis įsipylė antrą dubenėlį javainių ir išėjo į užpakalinę ve- 
randą, pasistengęs netrinktelėti durimis. 

Visi vasaros kvapai buvo itin aiškūs tirštame rūke, bet oras jau 
įšilęs. Rytuose, už pušų, ganyklų pakrašty, matėsi saulė, maža ir 
ryškiai sidabrinė it pilnatis danguje. Netgi dabar drėgmė buvo tiršta 
ir sunki. Apie aštuonias ar devynias rūkas išsisklaidys, tačiau drėg- 
mė liks. 

Bet dabar Bretas žvelgė į baltą, paslaptingą pasaulį, ir jį užplū- 
do nepaprasti džiaugsmai: sausas žolės, kurią kitą savaitę jau bus 
galima pjauti, mėšlo, motinos rožių kvapas. Bretas užuodė net my- 
limą Gario Pervjero sausmedį, kuris po truputį vijosi aplink tvorą, 
žyminčią Gario valdas. 

Bretas pastatė javainių dubenėlį ir nužingsniavo daržinės link. 
Pusiaukelėje grįžtelėjo per petį ir pastebėjo, kad namas virto tik 
ūkanotais kontūrais. Dar keli žingsniai į priekį, ir jis visai išnyks iš 
akių. Bretas liko vienas baltumoje tik su mažu sidabrinės saulės ap- 
skritimu. Jis užuodė dulkes, drėgmę, sausmedį ir rožes. 

Tada pasigirdo urzgimas. 

Breto širdis nukrito į kulnus, ir jis, įtempęs visus raumenis, pa- 
sitraukė žingsnį atgal. Pirmoji jo lyg vaiko, staiga atsidūrusio ste- 
buklinėje pasakoje, mintis buvo - vi/kas, todėl jis apsidairė. Aplink 
nieko nesimatė, tik baltuma. 

Iš rūko išniro Kudžas. 

Bretas sudejavo. Šuo, su kuriuo jis užaugo; šuo, kuris kantriai 
tampė šaukiantį, laimingą penkiametį Bretą po kiemą ant rogučių, 
įlindęs į Džo padarytus pakinktus; šuo, kuris kiekvieną popietę, ar 
saulė, ar lietus, ramiai laukdavo prie pašto dėžutės, kol atvažiuos 
mokyklos autobusas... tas šuo buvo vos vos panašus į tą purviną, su- 
maitotą vaiduoklį, išlendantį iš rytinio ūko. Didelės, liūdnos sen- 
bernaro akys buvo raudonos ir bukos: labiau panašios į kiaulės akis. 
Visas kailis aplipęs rudai žaliu purvu tarsi jis būtų voliojęsis pelkė- 
je - baloje pievos pakrašty. Išsiviepęs snukis tarsi siaubingas pasity- 
čiojantis šypsnys, nuo kurio Bretas sustingo iš siaubo. Bretas jautė 
gniaužiant gerklę. 

Pro Kudžo dantis dribo tirštos baltos putos. 

- Kudžai? - sušnibždėjo Bretas. - Kudžai? 


Kudžas pažvelgė į BERNIUKĄ, neatpažindamas nei jo stoto, 
nei aprangos spalvų (jis nematė spalvų, kokias mato žmogus), nei jo 
kvapo. Jis matė tik dvikoję pabaisą. Kudžas sirgo, ir dabar visi pa- 
darai aplinkui jam atrodė baisūs. Jo galvoje knibždėjo noras žudyti: 
kąsti, plėšti, draskyti. Prieš akis Kudžas matė neryškų vaizdą - jis 
puola BERNIUKĄ, parverčia jį, nuplėšia mėsą nuo kaulų, išgeria 
vis dar pulsuojantį kraują. 

Pabaisa prabilo, ir Kudžas atpažino balsą. Jis priklausė BER- 
NIUKUI, o BERNIUKAS niekada nebuvo jo įskaudinęs. Kažkada 
Kudžas mylėjo BERNIUKĄ ir galėjo net numirti dėl jo. To jausmo 
pakako, kad išblaškytų žmogžudystės vaizdą, kol jis tapo blyškus, 
kaip ir rūkas aplink juos. 

- Kudžai? Kas atsitiko, mažyli? 

Paskutinį kartą šuo, kuris gyveno prieš šikšnosparniui įkandant 
jam į nosį, nugalėjo sergantį pavojingą šunį, ir šis turėjo su tuo su- 
sitaikyti. Kudžas atsitraukė ir dingo rūke. Putos dribo nuo snukio 
ant žemės. Jis pradėjo bėgti, tikėdamasis pralenkti ligą, tačiau ji bė- 
go kartu su juo, zvimbdama ir inkšdama, priversdama jį nekęsti ir 

trokšti žudyti iš skausmo. Kudžas ėmė raičiotis aukštoje žolėje, var- 
tydamas akis. 

Pasaulis tapo beprotiška kvapų jūra. Jis būtinai suseks kiekvie- 
no kvapo šaltinį ir jį sunaikins. 

Kudžas, didžiulis, sveriantis porą šimtų svarų šuo, vėl pradėjo 
urgzti, atsistojo ir nugrimzdo giliame, jau po truputį besisklai- 
dančiame rūke. 


Po to, kai Kudžas pradingo rūke, Bretas pastovėjo gal penkioli- 
ką minučių, nežinodamas, ką daryti. Be abejo, Kudžas sirgo. Galbūt 
suėdė kokį užnuodytą masalą. Bretas žinojo apie pasiutligę, ir jei 
būtų išvydęs taip pat atrodantį švilpiką, lapę ar dygliakiaulę, būtų 
apie tai pagalvojęs. Tačiau jam niekad nedingtelėjo į galvą, kad jo 
šuo galėtų susirgti ta baisia smegenų ir nervų sistemos liga. Todėl 
jis tepamanė apie užnuodytą masalą. 

Reikės pasakyti tėvui. Tėvas galėtų pašaukti veterinarą. O gal- 
būt tėvelis sugebės ir pats ką nors padaryti, kaip ir prieš dvejus me- 
tus, kai replėmis ištraukė dygliakiaulės dyglius iš Kudžo snukio, 
stengdamasis nei vieno neužlaužti, kad tas po to neužpūliuotų. Taip, 
būtinai reikės pasakyti tėčiui. Tėvelis ką nors sugalvos, kaip ir tada, 
kai Kudžas susidūrė su panele Dygliakiaulyte. 

Bet kaip tada bus su kelione? 

Bretui ir nereikėjo sakyti, jog jo motina išsikovojo kelionę tik 
kažkokios gudrybės ar sėkmės, ar abiejų kombinacijos dėka. Kaip ir 
dauguma vaikų, jis jautė įtampą tarp tėvų ir žinojo visas emocines 
sroves, kaip kad ilgametis vedlys žino visus upės posūkius ir nely- 
gumus. Taigi, nors tėvelis sutiko, Bretas jautė, jog šis susitarimas 
buvo nemalonus ir sudarytas nenorom. Kelionė prasidės tada, kai 
tėvas nuveš juos į stotį ir pats išvažiuos. Jei dabar pasakytų tėveliui, 
jog Kudžas serga, ar jis nepanorės sulaikyti juos namuose? 

Bretas sustingo tarpdury, pirmąkart savo gyvenime protiškai ir 
emociškai abejodamas. Kiek pastovėjęs pradėjo ieškoti Kudžo už 
daržinės, vis pašaukdamas jį vardu. Breto tėvai dar miegojo, o jis Ži- 

nojo, kaip garsas sklinda rytiniame rūke. Kudžo niekur nerado ... ir 
ačiū Dievui. 


Žadintuvas pažadino Viką be penkiolikos penktą. Jis atsikėlė, 
užspaudė žadintuvą ir nusvyravo į vonią, mintyse keikdamas Ro- 
džerį Breikstouną, kuris niekada neatvykdavo į Portlendo oro uos- 
tą, likus dvidešimčiai minučių iki reiso registracijos, kaip visi nor- 
malūs piliečiai. Rodžeris buvo ne toks. Jis visada priskaičiuodavo 
nenumatytus atvejus: juk gali nuleisti padangą, uždaryti kelią, o gal- 
būt net gali prasidėti žemės drebėjimas. Ateiviai iš atviro kosmoso 
galėjo nusileisti ant 22-0si0s magistralės. 

Vikas nusiprausė, nusiskuto, prarijo vitaminus ir grįžo į miega- 
mąjį apsirengti. Didžiulė dvigulė lova buvo tuščia, ir jis atsiduso. 
Jiedu su Dona praleido ne patį maloniausią savaitgalį... tiesa pasa- 
kius, tokio savaitgalio Vikas net priešui nelinkėtų. Jie vaikščiojo nu- 
taisę malonius veidus - Tedui, tačiau Vikas jautėsi lyg dalyvautų 
maskarade. Jam nepatiko dirbtinai šypsotis. 

Jiedu miegojo kartu, tačiau pirmą kartą karališko dydžio lova 
Vikui pasirodė per maža. Jie miegojo kiekvienas savo pusėje, per 
vidurį palikę niekam nepriklausančius plotus. Vikas neužmigo nei 
penktadienio, nei šeštadienio naktį, jautriai reaguodamas į kiekvie- 
ną Donos krustelėjimą ar jos naktinių marškinių šiugždesį. Jis spė- 
liojo, ar ir ji taip pat nemiegojo kitoje tuščio ploto pusėje. 

Vakar, t.y. sekmadienio naktį, jie pabandė panaikinti tuštumą 
lovos vidury. Seksas buvo daugmaž sėkmingas, tik truputį nenatū- 
ralus (bent jau nė vienas iš jų nepravirko viskam pasibaigus, nors 
kažkodėl Vikas to tikėjosi), tačiau vargu, ar tai buvo galima pava- 
dinti mylėjimusi. 

Vikas apsivilko savo vasarinį pilką kostiumą - pilką it rūškanas 
rytas - ir čiupo du lagaminus. Vienas buvo daug sunkesnis už kitą, 
nes gulėjo visi Šarpo javainių dokumentai ir Rodžerio nubraižyti 
grafiniai brėžiniai. 

Virtuvėje Dona kepė vaflius. Arbatinukas pūškavo ant viryklės. 
Ji vilkėjo jo seną mėlyną flanelinį chalatą. Donos veidas buvo pa- 

purtęs tarytum miegas, užuot suteikęs poilsį, būtų stipriai ją sudau- 
Žęs. 

- Ar lėktuvas skris per tokį rūką? - paklausė ji. 

- Rūkas tuoj išsisklaidys. Jau dabar matosi saulė, - Vikas paro- 
dė į ją ir pakštelėjo Donai į kaklą. - Tau nereikėjo keltis. 

- Anoks čia vargas, - Dona pakėlė keptuvės dangtį ir, įdėjusi 
vaflį į lėkštę, padavė Vikui. - Aš taip norėčiau, kad tu neišvažiuo- 
tum, - jos balsas pritilo. - Tik ne dabar. Tik ne po vakarykštės nak- 
ties. 

- Juk nebuvo jau taip blogai, ar ne? 

- Ne taip, kaip anksčiau. 

Karti, beveik paslaptinga šypsenėlė šmėstelėjo Donos lūpomis 
ir dingo. Ji pamaišė tešlą ir, įpylusi porciją į keptuvę, užvožė dang- 
tį. Tada verdančiu vandeniu užpylė arbatą ir nunešė pudukus - ant 
vieno buvo užrašyta “VIKAS", ant kito - “"DONA" - ant stalo. 

- Valgyk vaflį. Jei nori, yra braškių džemo. 

Vikas paėmė džemą ir atsisėdo. Užtepė vaflį ir, kaip vaikystėje, 
ėmė stebėti, kaip džemas tirpsta mažuose vaflio kvadratėliuose. Tai 
buvo “Smucker's" džemas, kuris Vikui patiko. Valgis buvo gardus, 
tačiau Vikas nesijautė alkanas. 

- Ar žadi su kuo nors permiegoti Bostone arba Niujorke? - at- 
sukdama nugarą, paklausė Dona. - Kaip sakoma, akis už akį, dantis 
už dantį? 

Vikas net pašoko - galbūt net paraudo. Jam pasisekė, kad Dona 
atsuko nugarą, nes Vikas jautė - šią akimirką jo veidas parodė dau- 
giau, nei Dona turėjo pamatyti. Ne, Vikas nesupyko - tik mintis 
duoti durininkui dešimt baksų vietoj vieno ir po to pasiteirauti apie 
šį bei tą tikrai buvo šovusi Vikui į galvą. Jis žinojo, kad retkarčiais 
Rodžeris taip elgdavosi. 

- Tam neturėsiu laiko. 

- Na, ką tu, tokiems dalykams visada atsiranda laiko. 

- Ar nori, kad aš įsiusčiau, Dona? Ar to nori? 

- Ne. Geriau valgyk. Turi pasistiprinti. 


108 


Dona atsisėdo prie stalo ir pasidėjo savo lėkštę su vafliu. Ji už- 
sipylė truputėlį sirupo. Kaip gerai mes vienas kitą pažįstam, - pama- 
nė Vikas. 

- Kada turi užvažiuoti pasiimti Rodžerio? - paklausė Dona. 

- Rimtai pasiginčiję nusprendėm - šeštą ryto. 

Dona vėl šyptelėjo, tik šįkart šiltai ir mielai. 

- Jis tikras vyturys, tiesa? 

- Aha. Ir kaip jis dar nepaskambino, norėdamas įsitikinti, ar aš 
jau atsikėlęs. 

Suskambo telefonas. 

Jiedu susižvalgė ir po tylos minutės prapliupo juoktis. Tai buvo 
labai reta akimirka, daug retesnė už atsargų mylėjimąsi tamsoje va- 
kar naktį. Vikas pastebėjo, kokios nuostabios ir švytinčios Donos 
akys. Pilkos it rytinis rūkas lauke. 

- Greičiau pakelk ragelį, kol nepažadino Tedo, - paragino Dona. 

Vikas pakluso. Taip, be abejo, skambino Rodžeris. Vikas užtik- 
rino jį, kad jau atsikėlęs, apsirengęs ir pasiruošęs kovai. Jis užva- 
žiuos pas Rodžerį lygiai šeštą. Vikas padėjo ragelį, svarstydamas, ar 
papasakoti Rodžeriui apie Doną ir Stivą Kempą. Gal geriau nerei- 
kia. Ir ne todėl, kad Rodžeris - ne koks patarėjas. Tačiau, nors jis ir 
pažadėtų nieko nesakyti Altėjai, vis tiek neištesėtų. O Vikas įtarė, 
kad Altėja tikrai neiškęstų, nepasidalinusi tokiu gandų kąsneliu su 
bridžo partnerėmis. Taip besvarstydamas Vikas vėl nugrimzdo į 
depresiją. Atrodė, jiedu su Dona, bandydami išspręsti savo proble- 
mas, patys kasė sau duobę mėnesienoje. 

- Senukas Rodžeris, - tarė Vikas, vėl sėsdamasis prie stalo. 

Jis pabandė nusišypsoti, bet ne kaip pavyko. Spontaniškumo 
akimirka praėjo. 

- Ar sutalpinsi savo ir Rodžerio daiktus į “Jaguarą"? 

- Žinoma. Būsiu priverstas. Altėjai reikia judviejų mašinos, o tu 
turi... 0, velnias, aš visai pamiršau paskambinti Džo Kemberiui dėl 
tavo "Pinto". 

- Ir be to turėjai apie ką pagalvoti, - Donos balse pasigirdo iro- 
nijos gaidelė. - Niekis. Šiandien Tedo nevešiu į žaidimų aikštelę. Jis 
sloguoja. Jei nori, galiu jį laikyti namuose kad ir visą vasarą. Kai jo 
nėra namie, aš papuolu į bėdą. 

Jos balsą spaudė ašaros, bet Vikas nežinojo, ką atsakyti. Tad tik 
stebėjo, kaip Dona išsitraukė servetėlę, išsišnirpštė nosį ir nusi- 
šluostė akis. 

- Daryk, - sukrėstas pagaliau išspaudė Vikas, - daryk, kaip tau 
geriausia. Tik paskambink Kemberiui. Jį visada gali rasti, ir, manau, 
kad jis suremontuos tavo “Pinto" per dvidešimt minučių. Net jeigu 
reikėtų pakeisti karbiuratorių... 

- Ar išvažiavęs pagalvosi apie viską? - pertraukė Dona. - Apie 
tai, ką mes toliau darysim? Mudu? 

- Taip. 

- Gerai. Aš irgi pagalvosiu. Dar nori vaflio? 

- Ne. Ačiū. 

Pokalbis virto siurrealistiniu. Ūmai Vikas panoro išvažiuoti. 
Staiga kelionė pasirodė būtina ir labai patraukli. Norėjosi kuo toliau 
ištrūkti iš to košmaro. Vikas pajuto staigų laukimo postūmį. Prieš 
akis išvydo lėktuvą, pro tankų rūką neriantį į dangaus žydrynę. 

- Ar galiu gauti vaflį? 

Jie abu nustebę atsigręžė. Už jų, susisukęs į raudoną antklodę, 
laikydamas už ausies savo žaislinį kojotą, stovėjo Tedas. Jis atrodė 
panašus į mažą užsimiegojusį indėną. 

- Žinoma, - nustebusi atsakė Dona: Tedas tikrai nebuvo vyturiu- 
kas. 

- Ar tave pažadino telefonas, Tedai? - paklausė Vikas. 

Tedas papurtė galvą. 

- Aš pats prisiverčiau anksti atsikelti, kad galėčiau su tavim at- 
sisveikinti, tėveli. Ar tikrai turi važiuoti? 

- Tik trumpam. 

- Ir to bus per daug, - niūriai tarė Tedas. - Aš apsibrėžiau kalen- 
doriuje tą dieną, kada tu grįši. Mama man parodė. Aš išbraukinėsių 

kiekvieną dieną, o mama pažadėjo kas vakarą perskaityti “Pabaisos 
žodžius“. 

- Jeigu taip, tai viskas tvarkoj. 

- Ar paskambinsi? 

- Kas antrą vakarą. 

- Ne, kiekvieną, - reikalavo Tedas. 

Jis užlipo Vikui ant kelių ir, pasodinęs kojotą prie jo lėkštės, 
ėmė kramsnoti duonos riekelę. 

- Kiekvieną vakarą, tėveli. 

- Negaliu kiekvieną, - atsakė Vikas, prisimindamas penktadienį, 
dar prieš gaunant anoniminį laišką, Rodžerio sudarytą nežmonišką 
tvarkaraštį. 

- Kodėl ne? 

- Nes... 

- Nes dėdė Rodžeris sudarė labai įtemptą dienotvarkę, - nutrau- 
kė Dona, padėdama lėkštę su vafliu. - Eikš čia ir valgyk. Atsinešk 
ir savo kojotą. Tėvelis paskambins mums rytoj iš Bostono ir papa- 
sakos, kaip sekasi. 

Tedas atsisėdo į savo vietą stalo gale. Jis turėjo didelę plastma- 
sinę servetėlę su užrašu “TEDAS". 

- Ar parveši man žaisliuką? 

- Galbūt. Jei būsi geras. Ir galbūt aš paskambinsiu dar šiandien, 
kad žinotum, jog laimingai pasiekiau Bostoną. 

- Sutarta. 

Vikas stebėjo, kaip Tedas nesigailėdamas pylė sirupą ant savo 
blyno. 

- O kokį žaisliuką? 

- Dar nežinau, - atsakė Vikas, stebėdamas kramtantį Tedą. 

Staiga jam dingtelėjo į galvą, kad Tedui patiko kiaušiniai. Vir- 
ti, kieti, minkšti ir plakta kiaušinienė. 

- Tedai? 

- Ką, tėveli? 

- Jei norėtum, kad žmonės pirktų kiaušinius, ką tu jiems pasaky- 
tum? 

Tedas pagalvojo. 

- Pasakyčiau, kad kiaušiniai skanūs. 

Vikas vėl sugavo savo žmonos žvilgsnį, ir juos vėl apėmė tokia 
pat nuotaika, kaip ir tada, kai suskambo telefonas. Tik šįkart jie nu- 
sijuokė telepatiškai. 

Jiedu lengvai atsisveikino. Tik Tedas, dar nesuprasdamas, kaip 
greitai gali prabėgti laikas, pravirko. 

- Ar pagalvosi? - vėl paklausė Dona, kai Vikas įsėdo į “Jaguarą". 

- Taip. 

Tačiau važiuodamas į Bridžtoną pas Rodžerį, Vikas mąstė tik 
apie tas dvi beveik tobulas viens kito supratimo akimirkas. Dvi per 
vieną rytą - neblogai. Vikas mąstė, kokia kvaila visa žmonijos ben- 
dravimo samprata - kiek reikėjo milžiniškos, absurdiškos jėgos, kad 
patirtum nors mažą to bendravimo laimės dalelę. Kai paaukoji tiek 
laiko ir pasijunti laimingas, turi būti atsargus. Taip, Vikas būtinai 
pagalvos apie tai. Jiedu neblogai sutarė, ir nors kai kurie kanalai da- 
bar bus amžinai uždaryti, pripildyti Dievai žino kiek mėšlo (kuris 
po truputį vis dar gali sunktis), kiti atrodė plačiai atverti ir puikiai 
veikiantys. 

Be abejo, reikėjo mąstyti atsargiai - nieko neperdedant. Kartais 
viskas atrodo per daug jau išpūsta. 

Vikas įjungė radiją ir pradėjo galvoti apie vargšą Šarpo Javainių 
Profesorių. 


Be dešimt aštuntą Džo Kemberis sustojo prie “Greyhound" ter- 
minalo Portlende. Rūkas jau buvo išsisklaidęs, o laikrodis ant “Cas- 
co“ banko stogo rodė 73 laipsnius pagal Farenheitą. 

Džo vairavo, užsimaukšlinęs skrybėlę ant galvos, pasiruošęs ap- 
rėkti kiekvieną, netikėtai išnirusį prieš pat jo nosį. Jis nekentė važi- 
nėti didmiestyje. Kai jiedu su Gariu nukaks į Bostoną, Džo ketino 
palikti mašiną stovėjimo aikštelėje ir pasiimti ją tik grįžtant namo. 
Jie galėjo pasinaudoti metro, jei tik įstengs “įsikirsti" į jo planą, o 
jei ne - pasivaikščioti pėsčiomis. 

Čeritė vilkėjo savo geriausią žalsvą kostiumą ir baltą medvilni- 
nę palaidinukę su raukinukais aplink kaklą. Į ausis ji buvo įsisegusi 
auskarus, ir Bretą tai gerokai nustebino. Jis negalėjo prisiminti, kad 
motina iš vis kada nors būtų nešiojusi auskarus, išskyrus tik kai ei- 
davo į bažnyčią. 

Bretas užtiko ją vieną, kai ji užlipo į viršų persirengti, padavusi 
tėveliui dubenį avižinių dribsnių. Džo beveik visąlaik tylėjo, vienu 
skiemeniu atsakydamas į klausimus. Po to iš vis nutraukė pokalbį, 
įsijungdamas radijo imtuvą paklausyti beisbolo rezultatų. Jiedu abu 
bijojo, kad šis tylėjimas nevirstų visa griaunančiu pykčio protrūkių 
ir nepakeistų jo apsisprendimo dėl kelionės. 

Čeritė jau mūvėjo kostiumines kelnes ir vilkosi palaidinę. Bre- 
tas pastebėjo jos persiko spalvos liemenėlę, ir tai taipogi jį nustebi- 
no. Jis nežinojo, kad jo motina turėjo ir ne baltų apatinių drabužių. 

- Mama, - prabilo Bretas. 

Motina atsisuko - vos neužgiuvo ant jo. 

- Ar jis tau ką nors pasakė? 

- Ne... ne. Tai dėl Kudžo. 

- Kudžo? O kas jam? 

- Jis serga. 

- Iš kur Žinai? 

Bretas papasakojo, kaip valgė antrą dubenėlį javainių verando- 
je, kaip įėjo į rūką ir kaip staiga pasirodė Kudžas raudonomis pa- 
klaikusiomis akimis ir iš burnos drimbančiomis putomis. 

- Ir jis kažkaip neįprastai ėjo, - baigė Bretas. - Tarytum svirdu- 
liavo. Gal geriau pasakyti tėveliui. 

- Ne, - tvirtai atrėžė motina ir skaudžiai sugriebė jį už pečių. - 
Net nebandyk! 

Bretas nustebęs ir išsigandęs pažvelgė į motiną. Ji atleido pirš- 
tus ir prabilo daug ramiau. 

- Jis tik išgąsdino tave, šitaip išniręs iš rūko tirštumos. Jam tik- 
riausiai nieko neatsitiko. Ar ne? 

Bretas ėmė ieškoti žodžių, kad ji suprastų, kaip siaubingai atro- 
dė Kudžas ir kaip akimirką jam pasirodė, kad šuo jį užpuls. Bet, de- 
ja, jis nerado tinkamų žodžių. O gal ir nenorėjo jų rasti. 

- Ojei kas ir atsitiko, - tęsė Čeritė, - tai nieko baisaus. Gal jis 
užtiko šešką... 

- Aš neužuodžiau jokio še... 

-... arba gainiojo kokį triušį. O gal aptiko net briedį. O gal pa- 
prasčiausiai prisivalgė dilgėlių. 

- Galbūt, - abejodamas sutiko Bretas. 

- Tavo tėvas už to tik užsikabintų. Jau ir dabar girdžiu jį sakant: 
“Serga? Na, jis gi tavo šuo, Bretai. Turi jį prižiūrėti. Turiu per daug 
darbo, kad galėčiau sukinėtis dar ir apie tavo šunėką". 

Bretas nelinksmai linktelėjo. Jis pagalvojo lygiai taip pat, stebė- 
damas niūrų pusryčiaujatį tėvą, radijui bliaunant per visą virtuvę. 

- Jei paliksim viską, kaip yra, Kudžas pats prieis prie tavo tėvo, 
ir tada jam teks pasirūpinti šunimi, - tarė Čeritė. - Jis myli Kudžą, 
kaip ir tu, nors niekada to ir neparodo. Jei jis pastebės, jog Kudžui 
kažkas atsitiko, nuveš pas veterinarą Pietų Paryžiuje. 

- Taip, ko gero. 

Motinos žodžiai atrodė teisingi, bet Bretas vis tiek jautėsi nejau- 
kiai. Čeritė pasilenkė ir pakštelėjo jam į skruostą. 

- Žinai ką? Jei nori, mes šiąnakt paskambinsim tavo tėvui. Na, 
kaip? Ir kai kalbėsies su juo, galėsi laisvai paklausti: “Ar šeri mano 
šunį, tėveli?" Ir tada viską sužinosi. 

- Aha. 

Bretas laimingas nusišypsojo. Motina, išsprendusi problemą, at- 
sakė tuo pačiu. Tačiau dabar jie turėjo jaudintis dėl kitko iki to lai- 
ko, kai Džo privažiavo mašina prie užpakalinės verandos ir tylėda- 
mas ėmė krauti keturis lagaminus į bagažinę (į vieną iš jų Čeritė 
slaptai sudėjo visus šešis fotoalbumus). Dabar jiedu jaudinosi, kad 
Kudžas neįžengtų į kiemą dar prieš jiems išvykstant ir neparodytų 
savo bėdos Džo Kemberiui. 

Tačiau Kudžas nepasirodė. 

Džo atidarė bagažinę, padavė Bretui du mažesnius krepšius, o 
pats čiupo du sunkius lagaminus. 

- Oi, moterie, tu tiek prisikrovei daiktų, kad pradedu įtarinėti, 
jog važiuoji ne į Konektikutą, o ruošiesi skirtis ir išplaukti į kruizą. 

Čeritė ir Bretas nejaukiai šyptelėjo. Žodžiais buvo bandyta pa- 
juokauti, tačiau niekada negali žinoti, ką juos tardamas mano Džo 
Kemberis. 

- Pagyvensim, pamatysim, - atsakė Čeritė. 

- Turbūt teks tave sugauti ir parvilkti namo naujuoju grandininių 
kranu, - nesišypsodamas atrėžė Džo. Jo žalia skrybėlė buvo at- 
smaukta ant pakaušio. - Na, berniuk, ar pasirūpinsi savo motina? 

Bretas linktelėjo. 

- Gerai, - Džo nužvelgė sūnų. - Greitai augi. Turbūt jau ir nepa- 
bučiuosi savo senioko. 

- Pabučiuosiu, tėveli. 

Bretas stipriai apkabino tėvą ir pakštelėjo į šeriuotą, prakaitu ir 
vakarykšte degtine dvokiantį žandą. Pats nustebo, pajutęs tokią mei- 
lę tėvui - jausmas, kuris užsiplieksdavo, kai mažiausiai tikėdavosi 
(tačiau vis rečiau per pastaruosius trejus metus. Motina apie tai ne- 
žinojo, o jei ir būtų žinojusi, nebūtų patikėjusi). Ši meilė neturėjo 
nieko bendra su kasdieniniu Džo Kemberio elgesiu. Tai buvo gyvu- 
liškas, biologinis jausmas, nuo kurio jis niekada neišsivaduos; feno- 
menas su daugybe jį primenančių smulkmenų, persekiosiančių visą 
gyvenimą: degančios cigaretės kvapas, dviašmenio skustuvo atspin- 
dys veidrodyje, kelnės, numestos ant kėdės, tam tikri keiksmažo- 
džiai. 

Tėvas taip pat apkabino Bretą ir atsisuko į Čeritę. Pakišęs pirš- 
tą po smakn, truputį pasuko jos veidą. Už nediduko plytinio pasta- 
to pasigirdo autobuso variklio ūžesys. 

- Gerai praleiskite laiką, - palinkėjo Džo. 

Čeritės akys prisipildė ašarų, bet ji greitai, kone piktai nubrau- 
kė jas. 

- Gerai, - pažadėjo. 

Džo veidą vėl uždengė ta paslaptinga, nesuprantama išraiška. Ji 
nukrito lyg riterio antveidis. Džo tapo tikru kaimiečiu. 

- Na, čiumpam tuos lagaminus, berniuk! Tas atrodo lyg švini- 
nis... Dieve, padėk! 

Džo pasiliko su jais, kol nepatikrino visų keturių lagaminų, ati- 
džiai neperskaitė kiekvieno lapelio, nekreipdamas dėmesio į bagažo 
prižiūrėtojo nuostabą. Jis įsitikino, kad prižiūrėtojas įkišo lagaminus 
į autobuso bagažinę, ir tada vėl atsigręžė į Bretą. 

- Eime ant šaligatvio. 

Čeritė stebėjo juos. Ji atsisėdo ant kieto suoliuko, atsegė ranki- 
nę, išsitraukė nosinę ir pradėjo ją lamdyti. Šitaip galėjo pasielgti tik 
Džo: pirma palinkėti jai geros kelionės, o tada pabandyti įkalbėti sū- 
nų grįžti su juo namo. 

Tuo tarpu Džo kalbėjo: 

- Duosiu tau du patarimus, berniuk. Tu tikriausiai jų nepaklau- 
sysi, nes berniukai niekada neklauso, bet man vis tiek. Pirmas pata- 
rimas: tas vaikinas, pas kurį važiuoji, Džimas - tikras šūdžius. Vie- 
na iš priežaščių, kodėl leidžiu tau važiuoti, yra ta, kad tau jau dešimt 
metų ir tu jau gali atskirti rupūžę nuo arbatinės rožės. Pats pamaty- 
si. Jis tik sėdi kontoroje ir varto popierius. Tokie žmonės kaip jis 
sudaro pusę pasaulio problemų, nes jų smegenys atjungtos nuo jų 
rankų, - Džo skruostus užliejo raudonis. - Jis - šūdžius. Pažiūrėk ir 
pamatysi, kad aš teisus. 

- Gerai, - pažadėjo Bretas. 

Džo Kemberis šyptelėjo. 

- Antras patarimas: laikyk ranką ant savo kišeninės piniginės. 

- Aš neturiu pi... 

Kemberis padavė jam sulankstytą penkių dolerių banknotą. 

- O dabar turi. Neišleisk visko iškart. Tik kvailys greitai atsi- 
sveikina su savo pinigais. 

- Gerai. Ačiū! 

- Iki pasimatymo, - atsisveikino Kemberis, bet nebepaprašė bu- 
činuko. 

- Iki, tėveli. 
Bretas stovėjo ant šaligatvio ir stebėjo, kaip tėvas įlipa į mašiną 
ir nuvažiuoja. Jis daugiau niekada nebematė tėvo gyvo. 


Penkiolika po aštuonių tą patį rytą Garis Pervjeras išsvyravo iš 
savo namo vienomis šlapimu pasmirdusiomis trumpikėmis ir nusi- 
šlapino prie sausmedžio. Jis iškrypėliškai tikėjosi, kad vieną dieną 
jo šlapimas taps toks apkartęs nuo alkoholio, kad numarins medį. 
Tokia diena dar neatėjo. 

- Ojojoj, mano galva! - suriko Garis, laisva ranka susiėmęs gal- 
vą ir tuo pačiu metu laistydamas tvorą apsivijusį sausmedį. 

Jo akys buvo gerokai paraudę. Širdis ūžė it senas vandens siur- 
blys, kuris traukė daugiau oro nei vandens. Skrandžio spazmas pri- 
vertė Garį susiriesti - spazmai pastaruoju metu padažnėjo. Stiprūs, 
bjauriai dvokiantys bezdalai išlėkė iš raukšlėtos subinės. 

Garis pasisuko eiti, bet išgirdo urzgimą. Galingas duslus garsas 
sklido iš tos vietos, kur baigėsi jo prižėlęs kiemas ir prasidėjo ga- 
nykla. 

Garis atsisuko į tą pusę, iš kur sklido garsas, pamiršęs galvos 
skausmą, širdies bildesį ir spazmus. Jis retai beprisimindavo karą 
Prancūzijoje, bet dabar kažkodėl prisiminė. Staiga jo protas suriko: 
Vokiečiai! Vokiečiai! Būrys, ant žemės! 

Bet tai buvo ne vokiečiai. Iš žolės išlindo Kudžas. 

- Ei, mažiuli, ko čia dabar urzgi it... - išstenėjo Garis ir užsikirto. 

Paskutinį kartą jam teko matyti pasiutusį šunį prieš dvidešimt 
metų, tačiau tokio vaizdo nepamirši visą gyvenimą. Tada, grįžda- 
mas iš turistinės kelionės, Garis sustojo “Amoco" degalinėje. Jis 
vairavo seną motociklą, kurį turėjo penkiasdešimtaisiais. Aplink de- 
galinę it vaiduoklis slankiojo sulysęs rusvas šuo. Jo šonai sunkiai 
kilnojosi. Putos dribo iš burnos, akys pakvaišusiai sukiojosi. Pastur- 
galis buvo aplipęs išmatomis. Šuo ne ėjo, o svirduliavo tarsi kokia 
baisi būtybė būtų praplėtusi jam nasrus ir pripylusi pigaus viskio. 

- Po velnių, ir vėl jis čia, - nusikeikė benzino užpylėjas. 

Jis numetė veržlėraktį ir nubėgo į mažą kontorėlę, prisišliejusią 
prie degalinės garažo. Iš ten sugrįžo su 30-to kalibro revolveriu te- 
paluotoje rankoje. Priklaupė ant vieno kelio ir pradėjo šaudyti. Pir- 
mu šūviu jis nukirto šuniui užpakalinę koją, kuri paskendo kraujo 
klane. Tas rusvas šunėkas net nesujudėjo, dabar žvelgdamas į Kudžą 
prisiminė Garis. Jis tik dairėsi it apdujęs tarsi neturėtų nė mažiausio 
supratimo, kas atsitiko. Antra benzino užpylėjo kulka beveik perkir- 
to šunėką pusiau. Viduriai juodomis ir raudonomis dėmėmis apdrė- 
bė benzino kolonėlę. Į degalinę įvažiavo trys vyrukai “Dodge" pika- 
pu. Jie visi buvo ginkluoti ir suvarė dar aštuonias ar devynias kul- 
kas į jau negyvą šunį. Po valandos, kai benzino užpylėjas pakeitė 
Gario motociklui priekinį žibintą, “Studebekeriu" be durų iš kelei- 
vio pusės atvyko apygardos šunų kontrolės pareigūnė. Ji užsimovė 
gumines pirštines ir nupjovė rusvo šuns galvos liekanas, norėdama 
išsiųsti valstijos sveikatos apsaugos ir gerovės tarnybai. 

Kudžas atrodė daug vikresnis nei tas rusvas šunėkas, tačiau visi 
kiti simptomai buvo lygiai tokie pat. Jis daug pavojingesnis, - pa- 
manė Garis. - Jergutėliau, reikėtų pasiimti savo šautuvą... 

Garis ėmė trauktis. 

- Sveikas, Kudžai... geras šunelis, geras š... 

Kudžas paraudusiomis, aptrauktomis akimis, nuleidęs galvą sto- 
vėjo pievelės pakrašty ir urzgė. 

- Geras šunelis... 

Kudžui ŽMOGAUS žodžiai atrodė beprasmiai. Tai buvo be- 
prasmiai garsai - lyg vėjas. Kudžą traukė tik nuo ŽMOGAUS sklin- 
dantis karštas, šlykštus ir aitrus kvapas - baimės kvapas. Jis varė 
Kudžą iš proto. Staiga jis suprato, kad susirgęs dėl šio ŽMOGAUS 
kaltės. Kudžas palinko į priekį. Gerklinis urzgimas virto pykčio ku- 
pinu staugimu. 


Garis pamatė - šuo pasiruošė jį pulti. Jis apsisuko ir pasileido te- 
kinas. Vienas įkandimas ar įbrėžimas galėjo baigtis mirtimi. Garis 

skubėjo į verandą ir į saugų namo vidų. Tačiau jis per daug išgėri- 
nėjo, per daug žiemos dienų praleido prie viryklės ir per daug vasa- 
ros vakarų - šezlonge. Garis girdėjo, kaip Kudžas jį vejasi ir staiga 
viskas nutilo - jis suprato, jog Kudžas jau šoko ant jo. 

Pasiekęs pirmą verandos laiptelį, du šimtus svarų sveriantis sen- 
bernaras užgriuvo Garį it lokomotyvas ir partrenkė jį ant žemės. 
Šuo taikėsi įkąsti į kaklą. Garis bandė išsisukti, tačiau šuo spaudė jį. 
Jo tankus pilvo kailis beveik dusino. Kudžas lengvai priplojo jį prie 
žemės. 

Garis suriko. 

Kudžas įkando jam į petį. Galingi nasrai perrėžė odą ir ištraukė 
sausgysles it laidus. Jis nesiliovė urzgęs. Pasipylė kraujas. Garis jau- 
tė, kaip šiltos srovelės bėga per ranką. Jis apsisuko ir ėmė tvatinti 
šunį kumščiais. Šis truputį atsitraukė, ir Gariui pavyko keturpėsčio- 
mis pasislinkti į priekį per tris laiptelius. Tada Kudžas vėl užgriuvo 
Jį. 

Garis įspyrė šuniui. Kudžas atsitraukė ir vėl puolė urgzdamas. 
Putos krito jam iš nasrų. Garis užuodė jo šlykštų puvėsių kvapą. Jis 
pakėlė dešinį kumštį ir vožė Kudžui į dantis. Jam beveik pavyko. 
Smūgis nutvilkė visą ranką iki peties, kuris degė iš skausmo nuo 
įkandimo. 

Kudžas vėl atsitraukė. 

Garis pažvelgė į šunį, į beplaukę tankiai besikilnojančią krūtinę. 
Jo veidas tapo pelenų salvos. Plėštinė peties žaizda smarkiai krau- 
javo. Kraujas lašėjo ant nusilupusių verandos laiptų. 

- Na, pulk mane, kalės vaike, - iškošė Garis. - Eikš, man į tai nu- 
sispjaut, - sušuko jis. - Ar girdėjai? Man į tai nusispjaut! 

Bet Kudžas atsitraukė dar per žingsnį. 


Žodžiai vis dar buvo beprasmiai, tačiau ŽMOGUS jau nebekve- 
pėjo baime. Kudžas nebežinojo, ar jis dar nori pulti, ar ne. Jam 
skaudėjo, jam taip baisiai skaudėjo, o pasaulis buvo toks beprotiš- 
kas jausmų ir įspūdžių mišinys... : 

Garis svyruodamas atsistojo. Jis užlipo paskutinius du verandos 
laiptelius, nuėjo į verandos gilumą ir ėmė ieškoti durų rankenos. Pe- 
tį diegė tarytum po oda būtų užpilta benzino. Galvoje sukosi mintis: 
Pasiutligė! Aš užsikrėčiau pasiutlige! 

Apie tai dar bus laiko pagalvoti. Dabar reikėjo dar kai ką atlik- 
ti. Jo šautuvas gulėjo koridoriaus spintoje. Ačiū Dievui, kad Čeritė 
ir Bretas Kemnberiai jau išvažiavo. Tai tikra Dievo malonė. 

Garis sugraibė stiklinių durų rankeną ir atidarė duris. Jis neatit- 
raukė akių nuo Kudžo, kol neįėjo vidun ir neužsidarė. Kojos tapo 
guminėmis. Akimirką pasaulis išslydo iš po kojų, ir Garis loštelėjo 
atgal, įsikąsdamas sau į liežuvį. Nebuvo laiko praskysti it mergaitei. 
Tai galės padaryti, kai šuo bus negyvas, jei tik norės. Viešpatie, 
kaip silpna - jis neabejojo, kad pargrius ant grindų. 

Garis apsisuko ir patraukė prie spintos. Tą akimirką Kudžas iš- 
daužė durų stiklą ir, lodamas ir išviepęs snukį tarytum tyčiodamasis, 
įšoko į vidų. 

Garis vėl suriko ir laiku suspėjo sugriebti Kudžą abiem rankom, 
nes šuo vėl jį puolė, stumdamas jį tolyn į koridorių. Atrodė, kad jie 
šoka valsą. Tada penkiasdešimčia svarų lengvesnis Garis parkrito. 
Jis jautė, kaip Kudžo snukis braunasi prie kaklo. Jo nosis buvo 
šleikščiai karšta ir sausa. Garis pabandė pakelti rankas, ketindamas 
durti nykščiais Kudžui į akis, tačiau tą akimirką Kudžas perkando 
jam gerklę. Garis suriko, ir šuo įkando jam dar kartą. Garis pajuto, 
kaip kraujas užlieja veidą ir pamanė: Gerasis Dieve, juk tai mano 
kraujas! Jo rankos vis silpniau mušė į Kudžo šoną, nepadarydamos 
jam jokios žalos. Pagaliau jos nukrito ant grindų. 

Garis silpnai užuodė sodrų sausmedžio kvapą. 


- Ką ten matai? 

Bretas grįžtelėjo į motiną, tačiau tik trumpam, nes net akimirkai 
nenorėjo paleisti iš akių pro šalį lekiančio vaizdo. Autobusas važia- 
vo jau beveik visą valandą. Jie kirto “Milijono dolerių" tiltą į Pietų 
Portlendą (Bretas susižavėjusiomis, išpūstomis akimis spoksojo į du 

surūdijusius krovininius laivus uoste), įvažiavo į magistralę ir dabar 
artėjo prie Niū Hempšyro sienos. 

- Viską, - atsakė Bretas. - O tu ką matai, mama? 

Čeritė pagalvojo: Tavo atvaizdą lange - labai neryškų. Štai ką 
aš matau. 

Tačiau atsakė: 

- Ko gero, pasaulį. Matau bėgantį pro mus pasaulį. 

- Mamyte? Norėčiau taip važiuoti iki Kalifornijos. Ir pamatyti 
viską, kas parodyta geografijos vadovėliuose. 

Čeritė nusijuokė ir perbraukė jo plaukus. 

- Velniškai pavargtum nuo kraštovaizdžio, Bretai. 

- Ne. Tikrai ne. 

Ir jis tikriausiai nepavargtų, - pamanė Čeritė. Staiga ji pasijuto 
esanti liūdna ir sena. Kai šeštadienio rytą paskambino Holei, 
norėdama paklausti, ar jiedu galėtų atvažiuoti, Holė labai nudžiugo, 
ir nuo to džiugesio Čeritė pasijautė jauna. Keista, kad jos sūnaus 
džiaugsmas, jo beveik akivaizdi euforija privertė ją jaustis sena. Ta- 
čiau... 

Ir kas gi jo laukė? Čeritė paklausė savęs, tyrinėdama vaiduokliš- 
ką sūnaus veidą tarsi kokiu filmavimo triuku įkomponuotą į bėgan- 
tį pro šalį kraštovaizdį. Bretas buvo protingas, daug protingesnis už 
ją ir Džo. Jis turėjo įstoti į koledžą, tačiau ji žinojo, kad kai jis mo- 
kysis aukštesnėse vidurinės mokyklos klasėse, Džo privers jį užsi- 
rašyti į automechanikos ir remonto kursus ir padėti jam garaže. 
Prieš dešimt metų šito nebūtų atsitikę, nes profesinės orientacijos 
patarėjai nebūtų /eidę tokiam protingam berniukui kaip Bretas užsi- 
rašyti į amatų kursus, bet šiais “darau, ką noriu" laikais šitaip pui- 
kiausiai galėjo atsitikti. 

Dėl to Čeritė labai bijojo. Kažkada ji dar galėjo save įtikinti, 
kad iki paskutinių vidurinės mokyklos klasių dar labai toli - iki tik- 
ros mokyklos. Kol kas Bretui mokykloje sekėsi puikiai. Tačiau pas- 
kutinėse vidurinės mokyklos klasėse reikės galutinai pasirinkti. Ta- 
da durys užsidarys, ir pasigirs spynos traškesys, kurį galėsi prisi- 
minti tik sapnuose. 

Čeritė sukryžiavo ant pilvo rankas ir nusipurtė, net neapgaudi- 
nėdama savęs, kad jai pasidarė šalta - stipriai pūtė oro kondicionie- 
rius. Iki pasirinkimo Bretui liko ketveri metai. 

Čeritė vėl nusipurtė ir staiga apmaudžiai pagalvojo - verčiau jau 
niekad nebūtų laimėjusi tų pinigų arba būtų pametusi bilietą. Jie tik 
prieš valandą išsiskyrė su Džo, tačiau tai buvo pirmas kartas, kai ji 
išvažiavo viena po jų vedybų 1966-aisiais. Čeritė niekada nepagal- 
vojo, jog perspektyva gali būti tokia svaiginanti ir karti. Prieš jos 
akis iškilo toks vaizdas: moteris ir berniukas, paleisti nuo grandi- 
nės... bet ne visai. Prie jų nugarų pritvirtinti dideli kabliai, o prie jų 
pririštos tviros nematomos gumos. Todėl nespėjus per toli nuva- 
žiuoti - čiaukšt! Ir jie vėl atsiduria pradiniame taške ateinantiems 
keturiolikai metų! 

Čeritė sugargaliavo. 

- Ar ką nors sakei, mamyte? 

- Ne, tik atsikrenkščiau. 

Čeritė krūptelėjo trečią kartą - šįkart rankos pašiurpo. Ji prisimi- 
nė eilėraščio eilutę, kurią buvo išmokusi vidurinėje mokykloje per 
anglų kalbos pamokas (Čeritė norėjo stoti į koledžą, tačiau jos tėvai 
tiesiog įsiuto nuo tokios minties - nejau ji mananti, kad jie pakanka- 
mai /urtingi, o motina paprasčiausiai išsijuokė). Tai buvo Dilano 
Tomaso eilėraštis, tik Čeritė jau nebeprisiminė jo viso, - apie mei- 
lės išgyvenimus ir prakeiksmus. 

Tada tos eilutės jai pasirodė juokingos ir painios, bet dabar Če- 
ritė puikiai viską suprato. Ir kas gi daugiau yra tos tvirtos nemato- 
mos gumos, jei ne meilė? Argi ji ketino apgaudinėti save ir paneig- 
ti, jog netgi dabar ji nemyli savo sutuoktinio? Kad ji pasiliko su juo 
tik iš pareigos ar dėl vaiko (ironiška, jei Čeritė ir būtų palikusi Džo, 
tai tik dėl Breto)? Kad jis niekada nepatenkino jos lovoje? Kad jis 
negalėjo, kartais net pačiu netikėčiausiu metu (kaip tada autobusų 
stotyje) būti švelnus? Ir vis dėlto... vis dėlto... 

Bretas susižavėjęs žvelgė pro langą. Neatitraukdamas akių jis 
paklausė: 

- Kaip manai, mama, ar Kudžui nieko neatsitiko? 

- Kas jam atsitiks, - nesąmoningai atsakė Čeritė. 

Pirmą kartą ji konkrečiai mąstė apie skyrybas - kaip ji užsidirb- 
tų pragyvenimui ir sūnui, kaip jie išsisuktų tokioje neįsivaizduoja- 
moje (beveik neįsivaizduojamoje) situacijoje. Jei jiedu su Bretu ne- 
grįžtų namo, ar Džo atsektų juos, kaip kad grasino Portlende? Ar jis 
nupręstų palikti Čeritę ramybėje, bet pabandytų atsikovoti Bretą tei- 
sėtomis... arba neteisėtomis priemonėmis? 

Čeritė ėmė svarstyti įvairias galimybes, pasverdama kiekvieną. 
Staiga ji suprato, jog visai ne pro šalį pažvelgti truputį toliau į atei- 
tį. Galbūt tai ir skausminga. Bet tikriausiai ir naudinga. 

Autobusas įvažiavo į Niū Hempšyro valstiją ir nudardėjo pietų 


kryptimi. 


Lėktuvas “Delta 727" stačiai pakilo virš Kasl Roko - Vikas vi- 
sada bandydavo rasti savo namą netoli Kas! Leiko ir 117-ojo kelio, 
bet visuomet nesėkmingai - ir patraukė link pakrantės. Iki Logano 
oro uosto buvo tik dvidešimt minučių skrydžio. 

Dona ir Tedis buvo kažkur žemai, už aštuoniolikos tūkstančių 
pėdų. Vikas pajuto staigią depresiją, susijusią su bloga nuojauta, 
kad nieko neišeis, jog kvaila net galvoti apie tai. Kai sprogsta na- 
mas, reikia statyti naują. Senojo nesuklijuosi net geriausiais klijais. 

Priėjo stiuardesė. Jiedu su Rodžeriu skrido pirmąja klase 
(“Džiaukimės, kol galim, drauguži, - praeitą trečiadienį nusprendė 
Rodžeris, rezervuodamas bilietus, - ne kiekvienas sugeba pasitikti 
savo lemtį tokiu nepriekaištingu būdu“). Be jų, čia sėdėjo dar penki 
keleiviai ir, kaip ir Rodžeris, skaitė rytinius laikraščius. 

- Ar ko nors pageidautumėte? - stiuardesė paklausė Rodžerio su 
profesionalia šypsena veide, kuri tiesiog rėkė, jog ji tiesiog miršta iš 
laimės, atsikėlusi pusę šešių ryto ir pasiruošusi skristi pašėlusiu 
maršrutu Bangoras - Portlendas - Bostonas - Niujorkas - Atlanta. 

Rodžeris tik papurtė galvą, ir stiuardesė ta nežemiška šypsenėle 
apdovanojo Viką. 

- Gal jūs ko pageidautumėte, sere? Bandelės? Apelsinų sulčių? 

- Gal galėtumėte sumaišyti “atsuktuvą"? - paklausė Vikas, ir 
Rodžeris stipriai krestelėjo galvą iš po laikraščio. 

Stiuardesės šypsena neišblėso: nieko naujo, jei keleivis paprašo 
išgerti dar prieš devynias ryto. 

- Žinoma, galiu, - atsakė ji, - bet jums teks išgerti jį vienu mau- 
ku, nes mes jau artėjame prie Bostono. 

- Išmauksiu, - pažadėjo Vikas, ir stiuardesė grįžo prie savo ve- 
žimėlio, švytėdama žydra uniforma ir šypsena veide. 

- Kas tau? - paklausė Rodžeris. 

- Ką nori pasakyti? 

- Ir pats gerai žinai. Niekad nemačiau, kad iki vidurdienio pri- 
siliestum net prie alaus. Dažniausiai negeri net iki penkių. 

- Aš nuleidžiu laivą į vandenį. 

- Kokį laivą? 

- “Titaniką". 

Rodžeris susiraukė. 

- Ar nemanai, kad taip nepridera elgtis? 

Tiesą pasakius, Vikas visiškai sutiko su Rodžeriu. Rodžeris nu- 
sipelnė ko nors geresnio, bet šį rytą, vis dar slegiamas depresijos, 
Vikas nieko negalėjo sugalvoti - ko. Tik blankiai šyptelėjo. Tačiau 
Rodžeris ir toliau raukėsi. 

- Klausyk, - tarė Vikas. - Aš šį tą sugalvojau dėl javainių. Bus 
velniškai sunku įtikinti senį Šarpą ir jo vaikį, bet galbūt pavyks. 

Rodžeris atlėgo. Taip visada būdavo: Vikas kurdavo idėjas, o 
Rodžeris jas patobulindavo ir apdorodavo. Jiedu visada dirbo kaip 
komanda, paverčianti idėją reklama ir ją pristatanti. 

- Ką sumąstei? 

- Palauk truputėlį. Galbūt iki šio vakaro. Tada iškelsime ją vė- 
liavos stiebe... 

- ... Ir pažiūrėsim, kam teks nusimauti kelnes, - išsišiepęs užbai- 
gė Rodžeris. 

Jis vėl pasinėrė į finansinį laikraščio puslapį. 

- Gerai. Jei tik sužinosiu šį vakarą. Praeitą savaitę Šarpo akcijos 
pakilo dar aštuoniais punktais. Ar tai žinojai? 

- Puiku, - sumurmėjo Vikas ir pažvelgė pro langelį. 

Jokio rūko, diena buvo aiški. Kenebanko, Ogunkvito ir Jorko 
paplūdimiai sudarė panoraminį atviruką: žydra jūra, chaki spalvos 
smėlis ir tolumoje boluojantis Meino kraštovaizdis - kalvelės, pie- 
vos ir laukai bei eglynų juostos, nusidriekusios į vakarus. Gražumė- 
lis. Nuo to Viko depresija dar pagilėjo. 

Ne daug trūksta, ir pravirksiu, - niūriai pamanė Vikas. Ir dėl 
visko kalti tie šeši sakiniai popieriaus lape. Koks velniškai trapus 
pasaulis, toks trapus it velykinis kiaušinis - spalvotas iš išorės ir tuš- 
čias viduje. Tik praeitą savaitę jis galvojo pasiimti Tedą ir išvažiuo- 
ti. Dabar Vikas spėliojo, ar grįžęs iš kelionės ras Doną ir Tedą na- 
muose. Ar gali taip būti, kad Dona pasiims vaiką ir išvažiuos, pa- 
vyzdžiui, pas savo motiną į Pokonosą? 

Žinoma, kad gali. Dona gali nuspręsti, kad dešimties dienų ne- 
pakaks nei jai, nei jam. Galbūt bus geriau išsiskirti šešiems mėne- 
siams. O dabar su ja buvo ir Tedas. Viskas pagal įstatymus, ar ne? 

O galbūt, - prabilo balsas-šmeižikas, - galbūt ji žino, kur yra 
Kempas. Galbūt ji nuspręs išvažiuoti pas jį. Pabandys pagyventi su 
juo. Jiedu gali pabandyti susigrąžinti savo laimingą praeitį. 

Tiesiog pati maloniausia pirmadienio ryto mintis, - niūriai pa- 
manė Vikas. 

Tačiau šios minties atsikratyti nepavyko. 

Vikas suspėjo išmaukti kokteilį, lėktuvui nespėjus nusileisti Lo- 
gano oro uoste. Suerzino skrandį, ir Vikas žinojo, kad maudulys 
nepraeis visą rytą - kaip neatsikratys minties apie Doną ir Stivą 
Kempą, - tačiau depresija truputį atsitraukė, todėl galbūt buvo verta 
pakentėti. 

Galbūt. 


Džo Kemberis nustebęs žvelgė į priterštas garažo grindis. Jis 
užsmaukė ant kaktos žalią fetrinę skrybėlę, dar kiek paspoksojo, ta- 
da susikišo du pirštus į burną ir čaižiai sušvilpė. 

- Kudžai! Ateik čia, Kudžai! 

Jis dar kartą sušvilpė ir pasilenkė, padėjęs rankas ant kelių. Šuo 
turėjo grįžti, dėl to nė kiek neabejojo. Kudžas niekada per daug ne- 
nutoldavo. Tačiau kaip susitvarkyti su tuo? 

Šuo pridirbo ant garažo grindų. Kudžas, net būdamas mažas, 
niekada taip nedarydavo. Jis painiodavosi tarp kojų, porą kartų su- 
draskė fotelių apmušalus, tačiau kad iškrėstų tokį dalyką! Džo ding- 
telėjo - gal koks kitas šuo bus pridirbęs garažą, bet iškart šią mintį 
atmetė. Kiek žinojo, Kudžas buvo pats didžiausias šuo Kasl Roke. 
Dideli šunys daug ėda ir daug šika. Tiek nepridirbtų nei pudelis, nei 
skalikas, nei koks mišrūnas. Džo pagalvojo, jog galbūt šuo pajuto, 
kad Čeritė ir Bretas išvažiavo. Jei taip, tai galbūt Kudžas šitaip iš- 
reiškė savo požiūrį į šį įvykį. Džo girdėjo, jog kartais šunys taip el- 
giasi. 

Džo paėmė šunį vietoj atlyginimo už darbą 1975-aisiais. Tas 
klientas buvo vienaakis vaikinas vardu Rėjus Krovelis iš Faieburgo 
kelio. Krovelis beveik visą laiką praleisdavo dirbdamas miškuose, 
tačiau jis puikiai mokėjo veisti ir treniruoti šunis. Jis galėjo gerai 
uždirbti iš “šunų ūkio“, kaip tai vadino Naujosios Anglijos kaimie- 
čiai, tačiau per savo niurnėjimą Krovelis atstumdavo visus klientus. 

- Mano sunkvežimiui reikalingas naujas variklis, - tą pavasarį 
Krovelis pasiskundė Džo. 

- Aha. 

- Aš turiu variklį, bet negaliu tau užmokėti už įdėjimą. Mano ki- 
šenės tuščios. 

Jiedu stovėjo Džo garaže ir kramtė žolės stiebus. Penkiametis 
Bretas sukinėjosi kieme aplink Čeritę, kuri džiovė drabužius. 

- Ką gi, ne kas, Rėjau, - atkirto Džo, - bet aš nedirbu veltui. Čia 
tau ne labdaros fondas. 

- Ponia Bysli ką tik atsivedė šuniukų, - tarė Rėjus. Ponia Bysli 
buvo senbermnarė kalė. - Grynaveislių. Tu atlik savo darbą, o aš tau 
išrinksiu patį geriausią vados šuniuką. Ką pasakysi? Tau reikės me- 
dienos, bet nenupjausiu nė medelio, kol nebus sutvarkytas sunkve- 
žimis. 

- Man nereikia šuns, - atrėžė Džo. - Ypač tokio didelio. Tokie 
didžiuliai senbernarai tikriausiai suryja kalnus. 

- Tau šuns gal ir nereikia, - atsakė Rėjus, nukreipdamas žvilgs- 
nį į Bretą, sėdintį žolėje ir stebintį motiną, - bet tavo sūnui jis pa- 
tiktų. 

Džo prasižiojo, bet vėl susičiaupė. Jiedu su Čerite nesisaugojo, 
tačiau Bretas buvo vienintelis vaikas, o ir to teko ilgai laukti. Kar- 
tais, kai Džo žvelgdavo į sūnų, jo galvoje kirbėdavo vienas klausi- 
mas: ar berniukas vienišas? Ko gero. Ir ko gero Rėjus Krovelis bu- 
vo teisus. Artėjo Breto gimtadienis. Tad jis galėtų padovanoti jam 
šuniuką. 

- Aš pagalvosiu apie tai, - tarė Džo. 

- Na, labai ilgai negalvok. Galiu nuvažiuoti pas Viną Kalahaną 
į Šiaurės Konvėjų. Jis toks pat auksarankis, kaip ir tu, Kemberi. Gal 
net didesnis. 

- Galbūt, - šaltakraujiškai tėškė Džo. 

Rėjaus Krovelio būdas nė kiek jo neišgąsdino. 

Vėliau tą savaitę parduotuvės vadybininkas atvežė savo “Thun- 
derbird“, kad Džo patikrintų transmisiją. Nieko rimto nebuvo, bet 
vadybininkas, vardu Donovanas, tupinėjo aplink mašiną it susirūpi- 
nusi motina, kol Džo išpylė pavarų dėžės skystį, įpylė naujo ir pri- 
veržė juostinius stabdžius. Automobilis, nors ir 1960-ųjų metų, bu- 
vo puikaus stovio. Kai Džo baigė darbą, klausydamasis Donovano 
pasakojimo, kaip jo žmona norėjusi, kad jis parduotų mašiną, jam į 
galvą šovė mintis. 

- Sumaniau parnešti sūnui šuniuką, - prabilo Džo, nuleidęs ma- 
šiną nuo domkratų. 

- Tikrai? - mandagiai paklausė Donovanas. 

- Aha. Senbernarą. Dabar jis dar visai mažiukas, bet užaugęs 
daug suės. Ką tik pamaniau, kad galėtume sudaryti sandėrį. Jei ga- 
rantuotumėte man nuolaidą sausam šuns maistui, aš savo ruožtu pa- 
žadu karts nuo karto apžiūrėti jūsų mašiną be jokio užmokesčio už 
darbą. 

Donovanas su džiaugsmu sutiko, ir abu paspaudė rankas. Džo 
paskambino Rėjui Kroveliui ir pasakė, jog sutinka paimti šunytį, jei 
dar Kroveliui tai tinka. Krovelis neprieštaravo, ir kai tais metais at- 
ėjo sūnaus gimtadienis, Džo nustebino ir Bretą, ir Čeritę, į berniuko 
rankas įduodamas inkščiantį mažą šunelį. 

- Ačiū, tėveli, ačiū, ačiū! - sušuko Bretas ir, apkabinęs tėvą, api- 
bėrė jį bučiniais. 

- Nėr už ką, - atsakė Džo. - Bet tau teks juo rūpintis, Bretai. Jis 
- tavo šuo, ne mano. Jei kur nors čia pridirbs, nuvesiu jį už daržinės 
ir nušausiu it kokį benamį. 

- Aš rūpinsiuos, tėveli... Aš pažadu! 

Bretas laikėsi duoto pažado, o kai kelis kartus užsimiršo, tai Če- 
ritė arba Džo patys panaikino šuns paliktus pėdsakus be jokių ko- 
mentarų. Taip pat Džo suprato, kad neįmanoma likti nuošaly nuo 
Kudžo: užaugęs (o jis augo velniškai greitai, virsdamas tokiu ėdrū- 
nu, kokį Džo ir įsivaizdavo) jis paprasčiausiai užėmė savo vietą 
Kemberių šeimoje. Jis buvo vienas iš tų bona fide" gerų šunų. 

Kudžas greitai priprato prie namų taisyklių... o dabar štai kas. 
Džo raukydamasis apsidairė, susikišęs rankas į kišenes. Kudžo nie- 
kur nesimatė. 

Džo išėjo į kiemą ir vėl sušvilpė. Prakeitas šuo turbūt vėsinosi 
upelyje. Džo nė kiek dėl to nekaltino Kudžo. Šešėlyje buvo kokie 
aštuoniasdešimt penki laipsniai. Bet šuo greitai turėjo grįžti, o tada 
Džo sumurkdys jo snukį į jo paties šūdą. Be abejo, tai bus labai ne- 
maloni procedūra, nes Kudžas taip pasielgė, ilgėdamasis savo žmo- 
nių, bet jei leisi šuniui išsisukti... 

Į galvą dingtelėjo dar viena mintis. Džo pliaukštelėjo per skry- 
bėlės brylių. Kas pašers Kudžą, kol jiedu su Gariu bus išvykę? 

Jis galėjo pastatyti seną kiaulių lovį už daržinės ir pripildyti jį 
šunų maisto - rūsyje jo buvo, kiek nori, - tačiau maistas galėjo su- 
šlapti lietuje. O jei paliktų lovį name arba daržinėje, Kudžas vėl ga- 


* Sąžiningas, tikras (lot.). 

lėjo pridirbti ant grindų. Be to, Kudžas buvo didžiulis besotis. Jis 
galėjo pusę suėsti per vieną dieną, o kitą pusę - per kitą, o po to 
slankioti alkanas, kol Džo grįš namo. 

- Po velnių, - sumurmėjo Džo. 

Šuo negrįžo. Tikriausiai žinojo, kad Džo jau rado jo “darbelį", 
ir dabar gėdijosi. Kudžas buvo protingas šuo, o tokius dalykus jis, 
be abejo, gerai žinojo (arba galėjo nuspėti). 

Džo paėmė kastuvą ir atsikratė išmatų. Ant grindų šliūkštelėjo 
pramoninio valiklio, kurio turėjo po ranka, patrynė ir nuplovė van- 
deniu iš kriauklės, esančios garažo gale. 

Taip padaręs, Džo išsitraukė savo užrašų knygutę, kurioje užsi- 
rašinėjo darbų tvarkaraštį, ir jį peržiūrėjo. Ričio kombainu jau buvo 
pasirūpinta - su grandininiu kranu nebuvo jokio vargo iškelti varik- 
lį. Džo lengvai atidėjo pavarų dėžės remontą: kaip jis ir tikėjosi, su 
mokytoju susitarė be vargo. Jis taip pat turėjo atidėti ir dar pustuzi- 
nį nesunkių darbelių. 

Džo įėjo į namą (jis niekada nesivargino įsivesti telefono gara- 
že. Čeritei pasakė, kad už papildomą liniją reikėtų brangiai mokėti) 
ir, paskambinęs žmonėms, perspėjo, kad kelioms dienoms išvažiuo- 
jąs su reikalais iš miesto, tačiau pažadėjo suremontuoti mašinas, 
jiems dar nespėjus kreiptis į ką nors kitą. O jei kas nors negali lauk- 
ti, kol bus pakeistas trapecinis diržas ar radiatoriaus žarnelė, tai jam 
į tai nusispjaut. 

Visiems paskambinęs, Džo sugrįžo į daržinę. Dar reikėjo pa- 
keisti tepalą ir žiedus. Savininkas žadėjo atsiimti mašiną vidurdie- 
nį. Džo kibo į darbą, galvodamas, kaip tylu namuose be Čeritės ir 
Breto... ir Kudžo. Paprastai didysis senbernaras gulėdavo šešėlyje 
prie slankiojančių garažo durų, lekuodavo ir stebėdavo dirbantį Džo. 
Kartais Džo pasikalbėdavo su juo, o Kudžas, regis, atidžiai jo klau- 
sydavosi. 

Mane apleido, - pusiau įsižeidęs pagalvojo Džo. Visi trys mane 
apleido. Jis žvilgtelėjo į vietą, kur Kudžas buvo pridirbęs, ir pasi- 
bjaurėjęs papurtė galvą. Susirūpino, kas pašers šunį, tačiau ir vėl 

Džo nieko neįstengė sugalvoti. Vėliau reikės paskambinti tam se- 
nam Pervjerui. Galbūt jis prisimins ką nors - kokį vaikėzą, kuris no- 
rėtų pašerti Kudžą kokias dvi tris dieneles. 

Džo pakinkavo galva ir garsiai atsuko radiją. Jis jos negirdėda- 
vo, kol nepranešdavo naujienų ir beisbolo rezultatų, bet Džo jau- 
sdavosi ne vienas. Ypač, kai nieko nebūdavo namie. Džo įniko į 
darbą. Ir nors keletą kartų name skambėjo telefonas, jis neišgirdo. 


Rytui įpusėjus, Tedas Trentonas žaidė savo kambaryje su maši- 
nėlėmis. Per keturis gyvenimo metus jis jau sukaupė daugiau nei 
trisdešimties mašinėlių kolekciją. Joje buvo ir septyniasdešimt de- 
vynių centų vertės plastmasinukai, kuriuos tėvelis kartais nupirkda- 
vo Bridžtono vaistinėje, kurioje trečiadienio vakarais visuomet pirk- 
davo “Times" žurnalą (reikėjo atsargiai elgtis su plastmasiniais 
sunkvežimiais, nes jie buvo PAGAMINTI TAIVANE ir greitai lūž- 
davo) ir tokių gigantų kaip geltonas buldozeris, kuris Tedui buvo iki 
kelių. | 

Jis turėjo įvairių “žmogeliukų", kuriuos įkišdavo į mašinėlių ka- 
binas. Tai buvo apvalagalviai vyrukai iš “Priešmokyklinių" žaislų 
kolekcijos ir kareivėliai, jo vadinami “Žvaigždžių karų berniukais": 
Lukas, Han Solas, Imperijos Siaubas, Bespiono Karys ir Tedo nu- 
mylėtinis Grydas. Grydas visada vairuodavo buldozerį. 

Kartais Tedas su savo mašinėlėmis žaizdavo “Pavojaus rite- 
rius“, kartais - “Bi Džei ir lokys“, kartais - policininkus ir mėnulio 
švytėtojus (mama su tėčiu buvo nusivežę jį pažiūrėti “Baltojo žaibo" 
ir “Baltosios linijos karštligės" į Norvėjaus kino teatrą po atviru 
dangumi, ir Tedui tai paliko didžiulį įspūdį), o kartais - paties susi- 
galvotą žaidimą “Dešimties sunkvežimių nušlavimas“. 

Tačiau dažniausiai - kaip ir dabar - Tedas žaizdavo bevardį žai- 
dimą. Jis išsitraukdavo mašinėles ir “žmogeliukus" iš dviejų dėžių 
ir mašinas su “žmogeliukais" išdėliodavo į dvi įstrižai lygiagrečias 
eiles tarytum jos būtų nuožulniai sustatytos tik Tedo matomoje gat- 
vėje. Tada labai lėtai vieną paskui kitą nuvairuodavo mašinėles į ki- 


130 


tą kambario galą ir buferis į buferį ten jas sustatydavo. Kartais šį 
ciklą be jokio nuovargio pakartodavo po dešimt penkiolika kartų. 

Ir Vikas, i Dona buvo pritrenkti, išvydę šį žaidimą. Buvo ne- 
jauku stebėti, kaip Tedas beveik rituališkai kartoja tą patį veiksmą. 
Jiedu klausė Tedo, kodėl šis žaidimas įdomus, bet Tedui trūko žo- 
džių tai paaiškinti. “Pavojaus riterių", policininkų ir mėnulio švytė- 
tojų bei “Dešimties sunkvežimių nušlavimo“ esmę sudarė avarijos ir 
susidūrimai. Bevardis žaidimas buvo tylus, taikus, ramus ir tvarkin- 
gas. Jei Tedui būtų užtekę žodžių, jis būtų paaiškinęs, kad šitaip 
atsiduoda meditacijai. 

Dabar žaizdamas Tedas mąstė, jog kažkas negerai. 

Jo akys automatiškai - nesąmoningai - nukrypo į spintos duris, 
bet problema glūdėjo ne spintoje. Durys buvo tvirtai uždarytos, o, 
pasakius “Pabaisos žodžius“, jos niekada neatsidarydavo. Ne, nege- 
rai buvo kažkur kitur. 

Tedas nežinojo, kur, ir nenorėjo žinoti. Tačiau, kaip ir Bretas 
Kemberis, jis jau puikiai jautė tėvų upės, kuria jis plaukė, sroves. 
Pastaruoju metu Tedas pajuto, kad po vandeniu slepiasi juodi sūku- 
riai, seklumos ir netgi spąstai. Galėjo būti ir upės slenksčiai. Kriok- 
lys. Bet kas. 

Kažkas negera dėjosi tarp tėvo ir motinos. 

Tedas tai matė jų žvilgsniuose, jų kalboje, veiduose ir tame, kas 
slėpėsi jų mintyse. 

Tedas baigė įstrižai pastatytąją mašinėlių eilę perkelti į eilutę ki- 
tame kambario gale, atsistojo ir priėjo prie lango. Truputį skaudėjo 
kelius, nes jis jau gana ilgai žaidė savo bevardį žaidimą. Užpakali- 
niame kieme jo motina džiovė skalbinius. Prieš pusvalandį ji bandė 
prisiskambinti vyrui, kuris galėjo pataisyti “Pinto"", bet jo nebuvo 
namie. Ji ilgai laukė, kad kas nors atsilieptų, po to įsiutusi trenkė ra- 
gelį. Tedo motina labai retai įsiusdavo dėl tokių menkniekių. 

Tedui bestebint, ji baigė džiauti paskutines dvi paklodes. Tada 
pažvelgė į jas, ir jos pečiai nusviro. Motina priėjo prie obels už dvi- 
gubos skalbinių virvės, ir iš jos pozos - išskėstos kojos, nuleista gal- 

va, krūpčiojantys pečiai - Tedas suprato, kad mama verkė. Jis dar 
truputį paspoksojo į ją ir grįžo prie mašinėlių. Tarytum tuštuma už- 
pildė jo pilvo ertmę. Tedas jau pasiilgo tėvo, netgi labai, o tai buvo 
dar blogiau. 

Jis vėl vieną po kitos perstatė mašinėles į įstrižainę kitame kam- 
bario gale. Tedas liovėsi žaidęs, kai trinktelėjo durys. Jis pamanė, 
kad motina jį pašauks, bet ji nepašaukė. Pasigirdo motinos žingsniai 
virtuvėje ir jos kėdės girgždesys svetainėje. Tačiau televizoriaus ne- 
įjungė. Tedas įsivaizdavo ją ten sėdinčią, tik... sėdinčią... ir... grei- 
tai ją pamiršo. 

Baigė rikiuoti mašinėles. Jo numylėtinis Grydas sėdėjo buldoze- 
rio kabinoje ir savo tuščiomis apvaliomis juodomis akimis spokso- 
jo į Tedo spintos duris. Jo akys buvo išsipūtusios, tarytum jis būtų 
ten kažką išvydęs, kažką baisaus, bauginančio ir siaubingo, vis 
artėjančio... 

Tedas nervingai žvilgtelėjo į spintos duris. Jos buvo tvirtai už- 
darytos. 

Tačiau jau pavargo nuo žaidimo. Tedas sudėjo mašinėles į dė- 
žę, tyčia garsiai barškindamasis, kad mama žinotų, jog jis ruošiasi 
nulipti žiūrėti “Parako dūmų" per aštuntą kanalą. Jis jau ėjo prie du- 
rų, bet pakerėtas stabtelėjo ir įsistebeilijo į “Pabaisos žodžius". 

Pabaisos, nesiartinkite prie šio kambario! 

Čia jūsų niekas nekvietė. 

Tuos žodžius Tedas mokėjo atmintinai. Jis mėgo į juos žiūrėti, 
mechaniškai skaityti ir tyrinėti tėvo rašyseną. 

Niekas nepalies Tedo ir jo nenuskriaus per visą naktį. 

Čia jūsų niekas nekvietė. 

Staiga instinktyviai Tedas ištraukė smeigtuką, kuriuo prie sienos 
buvo prismeigtas popieriaus lapas. Atsargiai - beveik pagarbiai - 
paėmė “Pabaisos žodžius“, sulankstė popierių ir įsidėjo į užpakali- 
nę džinsų kišenę. Pasijutęs daug geriau, Tedas nuskubėjo žemyn 
žiūrėti Maršalo Dilono ir Festuro nuotykių. 

Be dešimties dvyliktą paskutinis vyrukas atsiėmė savo mašiną. 
Jis sumokėjo grynais, kuriuos Džo įsikišo į seną tepaluotą piniginę, 
primindamas sau turįs užsukti į banką ir, prieš išvykdamas su Gariu, 
pasiimti dar penkis šimtus dolerių. 

Galvodamas apie kelionę, Džo vėl prisiminė Kudžą ir tai, kad 
nėra kam jo pašerti. Jis įsėdo į savo “Fordą" ir nuvažiavo pas Garį 
Pervjerą kalvos papėdėje. Džo sustojo keliuke ir palypėjo verandos 
laiptais. Staiga pasisveikinimo šūksnis užstrigo gerklėje. Džo pasi- 
lenkė prie laiptelių. 

Ant jų matėsi kraujas. 

Džo palietė jį pirštais. Kraujas buvo lipnus, dar nesudžiūvęs. 
Džo vėl išsitiesė, truputį sunerimęs, bet dar neįtardamas nieko blo- 
go. Garis, būdamas girtas, galėjo pargriūti su stikline rankoje. Džo 
rimtai sunerimo tik pamatęs išdaužtą durų stiklą. 

- Gari? 

Tyla. Džo susimąstė, ar tik kas nors, apimtas neapykantos, ne- 
nudobė senojo Gario. Arba galbūt koks turistas užsuko pasiklausti 
kelio, o Garis pasiuntė jį... 

Džo užlipo laiptais. Ant verandos grindų buvo ir daugiau kraujo. 

- Gari? - dar kartą pašaukė Džo, ir staiga panoro, kad prie deši- 
nio šono kabėtų jo revolveris. 

Tačiau jei kas nors ir sukruvino Gario nosį ar išmušė kelis dar 
likusius senojo Pervjero dantis, tai tas asmuo jau dingo, nes kieme, 
be surūdijusio Džo “Fordo LTD“, stovėjo tik baltas 1966-ųjų Gario 
“Kraisleris". O pėsčiomis 3-uoju Miesto keliu niekas nevaikštinėjo. 
Nuo Gario Pervjero namų iki miesto buvo septynios mylios. 

- Ko gero, jis tik pats įsipjovė, - pagalvojo Džo. - Bet tikiuosi, 
kad jis persipjovė ranką, o ne gerklę. 

Džo atidarė duris. Jos sucypė ant vyrių. 

- Gari? 

Ir vėl neišgirdo atsakymo. Viduje tvyrojo šlykščiai saldus kva- 
pas, kuris Džo nepatiko, bet iš pradžių jis nusprendė, jog dvokia 
sausmedis. Kairėje buvo laiptai į antrą aukštą. Tiesiai koridorius ve- 

dė į virtuvę. Pusiaukelėje, dešinėje pusėje, dar vienerios durys vėrėsi 
į svetainę. 

Kažkas gulėjo ant koridoriaus grindų, bet buvo per tamsu, kad 
Džo galėtų įžvelgti, kas. Atrodė panašu į apverstą staliuką ar kažką 
panašaus... tačiau kiek Džo žinojo, Gario koridoriuje nebuvo jokių 
baldų. Kai lydavo, Garis čia atnešdavo šezlongus, tačiau jau dvi sa- 
vaites nelijo. Dabar šezlongai stovėjo prie Gario “Kraislerio" ir 
sausmedžio. | 

Bet kvapas sklido ne nuo sausmedžio. Tai buvo kraujo kvapas. 
Daugybės kraujo. Ir ant grindų gulėjo ne apverstas staliukas. 

Džo pribėgo prie gulinčiojo. Jo širdis smarkiai daužėsi krūtinė- 
je. Džo pasilenkė ir tyliai suriko. Staiga oras koridoriuje tapo per 
karštas ir per aitrus. Džo užėmė kvapą. Jis nusisuko nuo Gario, pri- 
sidengęs bumą ranka. Kažkas nužudė Garį. Kažkas... 

Džo prisivertė atsigręžti. Garis gulėjo savo kraujo klane. Jo tuš- 
čios akys spoksojo į koridoriaus lubas. Gerklė buvo perplėšta. Ne 
tik perplėšta, bet, gerasis Dieve, ją perkando. 

Šįkart Džo nebesutramdė savo skrandžio. Jis leido viskam, kas 
jame buvo, palikti jo kūną. Kvaila, bet Džo pajuto vaikišką pagiežą 
Čeritei. Čeritė išvažiavo, o jam savosios kelionės teks atsisakyti, nes 
kažkoks pamišęs šunsnukis Gario Pervjero akyse suvaidino Džeko 
Skerdiko vaidmenį, ir... 

... 1r Džo turėjo paskambinti policijai. Nekreipti dėmesio į visa 
kita. Nekreipti dėmesio, kaip senojo Pervjero akys spoksojo į šešė- 
liuotas lubas, kaip jo kraujo kvapas maišėsi su šlykščiai saldžiu 
sausmedžio aromatu. 

Džo atsistojo ir nusvyravo į virtuvę. Jis nesąmoningai aimana- 
vo. Telefonas kabėjo virtuvėje ant sienos. Reikėjo paskambinti vals- 
tijos policijai, šerifui Banermenui, kam nors... 

Džo stabtelėjo tarpdury. Jo akys tiesiog išsprogo. Virtuvės tarp- 
duryje pūpsojo šuns išmatų krūva... ir iš jos dydžio Džo suprato, ko- 
kio šuns čia būta. 

- Kudžas, - sušnibždėjo jis. - O, Dieve, Kudžas pasiuto! 

Džo pasirodė, kad jis kažką išgirdo, ir apsidairė. Jį išpylė šaltas 
prakaitas. Koridoriuje gulėjo tik Garis, prieš keletą dienų pareiškęs, 
kad Džo neužsiundytų Kudžo net ant rėkiančio nigerio. O dabar Ga- 
ris gulėjo su iki stuburo perkąsta gerkle. 

Reikėjo veikti. Džo grįžo koridoriumi, netyčia paslysdamas Ga- 
rio kraujo klane ir palikdamas kruvinus pėdsakus. Jis vėl sudejavo, 
tačiau, uždaręs vidines duris, pasijuto geriau. 

Jis grįžo į virtuvę, apeidamas Gario kūną, ir apsidairė, pasiruo- 
šęs uždaryti virtuvės duris, jei Kudžas būtų viduje. Džo vėl pasige- 
do savo revolverio prie šono. 

Virtuvėje nieko nebuvo. Tik užuolaidos pleveno, pagautos švel- 
naus vėjelio, patekusio pro atdarą langą. Virtuvėje tvyrojo tuščių 
degtinės butelių kvapas. Rūgštus, bet daug geresnis už... už tą kitą 
kvapą. Saulės spinduliai krito ant nublukusio linoleumo. Telefonas, 
kažkada baltas, o dabar nutepliotas riebaluotų pirštų ir įdaužtas ap- 
girtusio Gario, kaip visada kabėjo ant sienos. 

Džo įžengė į virtuvę ir gerai uždarė duris. Jis priėjo prie dviejų 
atdarų langų ir užpakaliniame kieme išvydo tik du trūnyjančius ma- 
šinų, kurias Garis turėjo prieš “Kraislerį", kėbulus. Tačiau Džo dėl 
viso pikto uždarė ir langus. 

Prakaituodamas nuo karščio, jis priėjo prie telefono. Šalia ant 
virvės kabėjo telefonų knyga. Beveik prieš metus Garis, būdamas 
girtas it šliurė ir šaukdamas, kad jam nusispjaut, Džo gręžtuvu 
knygoje praurbė skylę virvei praverti. 

Džo paėmė knygą ir vėl numetė. Ji bumbtelėjo į sieną. Džo ran- 
kos atrodė per sunkios. Burnoje jautė vėmalų skonį. Jis sugriebė 
knygą ir, vos nenuplėšdamas viršelio, ją atvertė. Džo galėjo surink- 
ti O arba 555-1212, bet, šoko ištiktas, apie tai net nepagalvojo. 

Greitas kvėpavimas, širdies dūžiai ir plonų telefonų knygos pus- 
lapių šiurenimas užgožė silpnus garsus už Džo: rūsio durų girgžde- 
sį, kai Kudžas snukiu jas atvėrė. 

Nužudęs Garį Pervjerą, Kudžas nutipeno į rūsį. Šviesa virtuvė- 
je buvo per daug ryški. Ji siuntė karštos agonijos smūgius į jo pa- 
šlijusias smegenis. Rūsio durys buvo praviros, ir Kudžas patraukė į 
palaimingą tamsią vėsumą. Jis užmigo prie Gario karo laikų atramos 
kojoms, o vėjelis pro atdarus langus beveik uždarė rūsio duris. Ta- 
čiau nepajėgė jų užtrenkti. 

Dejonės, Džo žiaukčiojimai ir bėgiojimas koridoriumi - visa tai 
pažadino Kudžą ir jis vėl pajuto skausmus. Skausmus ir begalinį 
pyktį. Kudžas sustojo tamsiame tarpduryje už Džo ir nuleido galvą. 
Jo akys beveik degė raudoniu. Tankus rudai gelsvas kailis buvo ap- 
lipęs sukrešėjusiu krauju ir purvu. Putos dribo iš burnos, vis labiau 
blykčiojo dantys, nes liežuvis pradėjo tinti. 

Pagaliau Džo knygoje rado Kas! Roko skyrių. Pirštu braukda- 
mas per “K" stulpelį, beveik per vidurį užtiko “Kasl Roko munici- 
palines tarnybas". Džo rado šerifo telefono numerį. Jis jau norėjo 
pradėti jį rinkti, bet kaip tik tą akimirką Kudžas ėmė urgzti. 

Visa drąsa išgaravo iš Džo Kemberio kūno. Telefonų knyga iš- 
slydo iš rankų ir trenkėsi į sieną. Džo iš lėto pasisuko į urzgimą ir 
išvydo Kudžą, stovintį rūsio tarpduryje. 

- Geras šunelis, - sušnibždėjo Džo, ir seilė nubėgo per smakrą. 

Jis bejėgiškai privarė į kelnes, ir aštrus amoniako kvapas tarsi 
kumščiu sudavė Kudžui per nosį. Šuo puolė. Džo medinėmis kojo- 
mis atšoko į šoną, ir Kudžas trenkėsi į sieną, pradurdamas tapetus ir 
sukeldamas baltą dulkių debesį. Šuo nebeurzgė: jis griežė dantimis, 
sukeldamas daug piktesnius garsus nei lojimas. 

Džo atsitraukė prie užpakalinių durų. Kojos užkliuvo už virtu- 
vės kėdės. Džo sumaskatavo rankomis, bandydamas atstatyti pu- 
siausvyrą, ir jam tikriausiai būtų pavykę, bet Kudžas užgriuvo jį - 
kruvina žudymo mašina su putomis, trykštančiomis iš nasrų. Jį su- 
po žalia pelkėta smarvė. 

- O, Dieve, nulipk nuo manęs! - suriko Džo Kemberis. 

Jis prisiminė Garį. Džo viena ranka užsidengė gerklę, o kita pa- 
bandė grumtis su Kudžu. Akimirką šuo atsitraukė, išviepdamas snu- 

kį. Visai nejuokingas Kudžo šypsnis atidengė dantis, panašius į gel- 
tonų tvoros kuolų eilę. Tada jis vėl puolė. 
Šį kartą Kudžas taikėsi į Džo Kemberio pautus. 


- Ei, vaiki, ar nori važiuoti su manim į parduotuvę? Ir papietau- 
ti “Mario" restoranėly? 

Tedas atsistojo. 

- Taip! Žinoma! 

- Tada važiuojam. 

Dona stovėjo, persimetusi krepšį per petį, vilkėdama džinsus ir 
nublukusią mėlyną palaidinę. Tedui motina pasirodė labai graži. Jis 
apsidžiaugė, kad jos ašarų nė pėdsakų neliko, nes kai verkdavo ma- 
ma, verkdavo ir jis. Tedas žinojo, kad tai vaikiška, bet negalėjo su- 
sivaldyti. 

Jis jau bėgo prie mašinos, o motina sėdosi prie vairo, kai Tedas 
prisiminė - juk “Pinto" beveik sugedęs. 

- Mamyte? 

- Ką? Lipk vidun. 

Bet Tedas išsigandęs atsitraukė. 

- O jei mašina šubildės? 

- Šu..? 

Dona nustebusi žvelgė į Tedą, ir jis suprato, kad motina visai 
užmiršo, jog mašina sugedusi. Tedas priminė, ir ji vėl pasijuto ne- 
laiminga. Ar tai buvo “Pinto" kaltė, ar jo? Tedas nežinojo, tačiau 
kaltės jausmas jo viduje bylojo - kad kaltas jis. Donos veidas 
pasidarė meilus, ir ji nusišypsojo švelnia šypsenėle, kurią, Tedas ži- 
nojo, motina saugojo tik jam vienam. Jis pasijuto daug geriau. 

- Mes važiuojam tik į miestą, Tedi. Jei senas mėlynas mamos 
“Pinto" subyrės, mums tereiks paaukoti porą baksų vieninteliam 
Kasl Roko taksi. Ar ne? 

- Aha. 

Tedas įlipo vidun ir uždarė duris. Dona atidžiai jį stebėjo, pasi- 
ruošusi šokti pagalbon. Tedas pamanė, kad ji tikriausiai prisiminė 


137 


pracitas Kalėdas, kai jis prisispaudė koją ir beveik mėnesį turėjo 
vaikščioti sugipsuotas. Bet tada jis buvo dar kūdikis, o dabar jam 
buvo ketveri - dabar jis buvo didelis berniukas. Tedas žinojo, jog tai 
tiesa, nes taip jam pasakė tėtis. Jis nusišypsojo mamai, norėdamas 
parodyti, jog duris uždaryti jau moka, ir ji atsakė jam tuo pačiu. 

- Ar gerai uždarei? 

- Taip, - patvirtino Tedas, bet Dona atidarė dureles ir vėl už- 
trenkė, nes mamos niekada netiki, nebent sakytum ką nors bloga, 
kad, pavyzdžiui, išpylei cukrų, siekdamas riešutinio sviesto, ar iš- 
daužei langą, bandydamas permesti akmenį per garažo stogą. 

- Prisisek diržą, - liepė Dona, pati prisisegdama. - Kai sugenda 
adatinis vožtuvas, mašina labai tamposi. 

Truputį sunerimęs Tedas prisisegė. Jis tikėjosi, jog jiems nenu- 
tiks jokios avarijos kaip “Dešimties sunkvežimių nušlavimo“ žaidi- 
me. Ir dar - jis tikėjosi, kad mama daugiau neverks. 

- Liukai uždaryti? - paklausė Dona, pasitaisydama tariamus aki- 
nius. 

- Liukai uždaryti, - išsišiepęs atsakė Tedas. 

Jie dažnai žaizdavo tokį žaidimą. 

- Pakilimo takas laisvas? 

- Taip. 

- Tada skrendam. 

Dona užvedė mašiną ir išvažiavo iš kiemo. Po akimirkos jie jau 
riedėjo miesto link. 

Po mylios jiedu atsipalaidavo. Iki tol Dona sėdėjo įsitempusi 
prie vairo, o Tedas - keleivio sėdynėje. Tačiau “Pinto" ūžė taip pui- 
kiai tarytum tik vakar būtų nuriedėjęs nuo konvejerio. 

Jie nuvažiavo į “Agway" supermarketą, ir Dona apsipirko už 
keturiasdešimt dolerių. Maisto turėjo užtekti dešimčiai dienų, kol 
grįš Vikas. Tedas išsiprašė “Twinkles" javainių ir būtų pasiėmęs ir 
“Cocoa Bears" dėžutę, jei tik Dona būtų leidusi. Jie reguliariai gau- 
davo Šarpo javainių siuntas, bet dabar netikėtai jų pritrūko. Stovė- 
dama eilėje prie kasos (Tedas sėdėjo vaiko kėdutėje ant vežimėlio 

ir maskatavo kojomis), Dona turėjo laiko karčiai apmąstyti, kiek 
šiais laikais kainuoja trys maišeliai su maistu. Tai ne tik varė į dep- 
resiją: tai gąsdino. Sunerimusi pagalvojo apie bauginančią galimy- 
bę - žikimybę, - sušnibždėjo protas, - kad Vikas su Rodžeriu iš tik- 
rųjų gali prarasti Šarpo užsakymą, o tada - ir savo agentūrą. Kiek ta- 
da maisto jie galėtų nusipirkti? 

Dona žiūrėjo į storą moteriškę avokado spalvos kelnėmis, iš 
rankinės traukiančią maisto kuponų bukletą. Ji pastebėjo, kaip susi- 
žvalgė kasininkės, ir pajuto spazmus skrandyje. Ne, juk jie iki to ne- 
nusiris, tiesa? Ar tikrai? Žinoma, taip. Jie grįžtų į Niujorką, jie... 

Donai nepatiko tokie minties šuoliai, todėl susitvardžiusi nuvijo 
jas, kol jos nepasiekė sniego griūties mastų ir nepalaidojo jos nau- 
joje gilioje depresijoje. Kitą kartą nereikės pirkti kavos, ir sąskaita 
sumažės trimis doleriais. 

Ji nustūmė Tedą ir maisto prekes prie “Pinto", sudėjo pirkinius 
į bagažinę, o Tedą pasodino keleivio sėdynėje. Dona palaukė, kol 
užsitrenks durys, norėdama jas iš vidaus uždaryti, nors ir suprato, 
kad Tedas nori pats tai padaryti, nes įsivaizdavo esąs jau didelis. 
Praeitą gruodį jos vos neištiko širdies smūgis, kai Tedas prisivėrė 
koją. Kaip jis tada rėkė! Dona vos nenualpo... bet tada Vikas vienu 
chalatu išbėgo iš namų, basomis kojomis tapnodamas per pažliugu- 
sį sniegą. Ji leido jam viskuo pasirūpinti, nes tokiais atvejais Dona 
visada ištiždavo. Vikas įsitikino, kad Tedo koja nelūžusi, tada grei- 
tai apsirengė ir nuvežė juos į Bridžtono ligoninės priimamąjį. 

Dona atsisėdo prie vairo ir užvedė “Pinto". Dabar mašina neuž- 
sives, - pamanė ji, bet “Pinto" be jokio vargo nuvežė juos į “Mario" 
restoranėlį, kur tiekdavo nuostabias ir sočias picas. Dona šiaip ne 
taip sugebėjo įsprausti mašiną į siaurą tarpą ir kuo puikiausiai nusi- 
teikusi iškėlė Tedą. Galbūt Vikas klydo: galbūt kaltas buvo tik blo- 
gas kuras ar drumzlės, kurios pagaliau pasišalino iš automobilio sis- 
temos. Jai nebereikės važiuoti į Džo Kemberio dirbtuvę. Ji buvo taip 
toli, pačiame pasaulio krašte (Vikas juokaudamas vietovę vadino 

“Rytiniu Kaliošų Užkampiu“ - tik, žinoma, jis galėjo taip juokauti, 
nes buvo vyras), o Dona kažkodėl dar ir bijojo Kemberio. Jis buvo 
tikras kaimo jankis, murmantis sau po nosim, visada suraukęs vei- 
dą. O dar tas šuo... koks ten jo vardas? Kažkoks ispaniškas. Kudžas. 
Taip vadino ir vieną banditą, bet Dona negalėjo patikėti, kad Džo 
Kemberis pavadino savo senbernarą banko plėšiko ir jaunų turtingų 
paveldėtojų pagrobėjo garbei. Ji abejojo, ar Džo Kemberis kada 
nors girdėjo apie Simbionezijos Išsivadavimo armiją. Šuo atrodė vi- 
sai draugiškas, tačiau ji nervinosi matydama, kaip Tedas glosto tą 
pabaisą - lygiai taip pat, kaip ji nervindavosi, kai Tedas pats užda- 
rydavo duris. Kudžas galėjo praryti Tedą dviem kąsniais. 

Dona užsakė Tedui karštą pastrami sumuštinį, nes jis nelabai 
mėgo picą - tai vaikas paveldėjo tikrai ne iš mano šeimos, - pama- 
nė ji, - ir peperoni su svogūnais bei picą su sūriu sau. Jiedu valgė 
prie staliuko ir pro langą žvilgčiojo į kelią. Papūtusi ir arklį išvers- 
čiau iš kojų, - dingtelėjo Donai, bet juk tai nesvarbu. Ji atstūmė ir 
savo vyrą, ir meilužį, kuris lankė ją pastarąsias šešias savaites. 

Doną vėl užplūdo depresija, ir vėl jai pavyko ja atsikratyti... ta- 
čiau jos rankos jau silpo. 

Jie jau buvo beveik namie, kai “Pinto" vėl pradėjo krėsti juokus. 

Iš pradžių tik truputį trūktelėjo. Bet kuo toliau, tuo smarkiau. 
Dona ėmė švelniai spaudyti akseleratorių - kartais tai padėdavo. 

- Mamyte? - sunerimęs paklausė Tedas. 

- Viskas gerai, Tedai, - atsakė Dona, bet gerai nebuvo. 

“Pinto" pradėjo stipriai trūkčioti, kad jiedu net prilipo prie sau- 
gos diržų. Variklis ėmė gargaliuoti. Bagažinėje parvirto krepšys, iš 
kurio iškrito skardinės ir buteliai. Dona išgirdo, jog kažkas sudužo. 

- Tu, prakeiktas sušiktas daikte! - įsiutusi suriko Dona. 

Visai arti, už kalvos, matėsi jų namas, bet Dona abejojo, ar 
“Pinto" juos parveš. 

Išsigandęs motinos riksmo ir mašinos tampymosi, Tedas pradė- 
jo verkti, dar labiau aštrindamas Donos nusivylimą ir pyktį. 

- Užsičiaupk! - suriko ji Tedui. - O, Dieve, užsičiaupk, Tedai! 

Jis pravirko stipriau. Tedo ranka įlindo į užpakalinę kišenę, kur 
sulankstyti tūnojo “Pabaisos žodžiai". Juos liesdamas, Tedas apsira- 
mino. Ne visai, bet truputį. 

Dona nusprendė užvažiuoti ant kelkraščio ir sustoti - nieko kito 
ir neliko. Tad ji nuvairavo kelkraščio link. Jiedu galėjo panaudoti 
Tedo vežimėlį, parsivežti pirkinius namo ir ten nuspręsti, ką daryti 
su “Pinto". Galbūt... 

Kai “Pinto" ratai sugirgždino kelkraščio žvyrą, variklis dukart 
krenkštelėjo ir liovėsi trūkčiojęs. Dar po akimirkos Dona jau suko į 
savo kiemą. Ji sustabdė mašiną, užtraukė rankinį stabdį, išjungė va- 
riklį, užsigulė ant vairo ir pravirko. 

- Mamyte? - liūdnai kreipėsi Tedas. 

Daugiau neverk, - norėjo pridurti, tačiau balsas pradingo tary- 
tum jį būtų užpuolęs laringitas. Tedas tik stebėjo motiną, norėdamas 
ją paguosti, bet neišmanė, kaip tai padaryti. Doną guosdavo ne jis, 
o tėtis, ir staiga Tedą apniko neapykanta tėvui, kuris buvo kažkur 
toli. Jausmo gilumas suglumino ir išgąsdino jį, ir nei iš šio, nei iš to 
prieš akis Tedas išvydo atsiveriančias spintos duris, kurios apnuogi- 
no karčią tamsą. 

Pagaliau Dona pakėlė išpurtusį veidą. Rankinėje susirado nosi- 
naitę ir nusišluostė akis. 

- Atleisk, mielasis. Aš šaukiau ne ant tavęs, o ant... ant to 
daikto. 

Ji stipriai trenkė į vairą. 

- Ui! 

Dona nusijuokė, tik nelinksmai. 

- Mašina vis dar šubildėjusi, - ištarė Tedas. 

- Ko gero, - sutiko Dona, staiga labai išsiilgusi Viko. - Na, neš- 
kime pirkinius į vidų. Mes vis tiek grįžome apsipirkę, Kiškai. 

- Teisybė, Pančai. Aš pasiimsiu savo vežimėlį. 

Tedas ištraukė vežimėlį, ir Dona įdėjo į jį tris maišelius, surin- 
ko išbirusias skardines ir butelius. Sudužo pomidorų padažo butelis. 
Pusė jo turinio išsiliejo ant balto bagažinės kilimėlio. Atrodė, lyg 
kažkas ką tik būtų čia pasidaręs charakirį. Dona manė, jog kempinė 

sugers bent jau dalį padažo, nors dėmė liks. Netgi panaudojus kili- 
mų valiklį. 

Ji atvilko vežimėlį prie šoninių virtuvės durų. Tedas padėjo jai 
stumdamas. Dona įnešė pirkinius į vidų ir ėmė svarstyti, ar pirma iš- 
dėlioti juos, ar išvalyti padažo dėmę, bet tuo tarpu suskambo telefo- 
nas. Tedas šoko prie jo lyg sprinteris, išgirdęs startinio pistoleto šū- 
vį. Jis labai mėgo atsakinėti į skambučius. 

- Alio, kas čia skambina? 

Tedas pasiklausė, išsišiepė ir perdavė ragelį motinai. 

Tos pleputės, - pamanė Dona. - Kuri nors įsigeidė prapliaukšti 
porą valandų apie nieką. Ji paklausė Tedo: 

- Kas skambina, mielasis? 

- Tėvelis. 

Donos širdis ėmė smarkiau plakti. Ji paėmė telefono ragelį ir 
prabilo: 

- Alio? Vikai? 

- Labas, Dona. 

Taip, tai buvo jo balsas, bet toks sukaustytas... toks atsargus. 
Doną vėl apėmė depresija, kurios jai dabar tik ir trūko. 

- Ar viskas gerai? - paklausė ji. 

- Žinoma. 

- Maniau, kad paskambinsi vėliau. Arba, kad iš vis nepaskam- 
binsi. 

- Mes iškart nuvažiavome į “Image-Eye"". Jie filmavo visus Šar- 
po Javainių Profesoriaus reklaminius klipus, ir žinai ką? Jie negali 
rasti dvigubų kineskopų. Rodžeris raunasi nuo galvos plaukus. 

- Aha, - linksėdama galvą, pritarė Dona. - Jam juk nepatinka, 
kai nesilaikoma jo tvarkaraščio. 

- Dar per švelniai pasakyta, - atsiduso Vikas. - Tad aš pamaniau, 
kol jie ieškos... 

Vikas nutilo, ir tas nevilties kupinas jausmas bei Donos depre- 
sija - šie jausmai, tokie nemalonūs, bet vis dar vaikiškai pasyvūs - 
tapo daug aktyvesne baimės forma. Vikas niekada taip nenutildavo 

sakinio vidury, netgi jei kažkas sutrukdydavo. Dona prisiminė, kaip 
jis atrodė ketvirtadienio vakarą: toks šiurkštus ir pasimetęs. 

- Vikai, ar viskas gerai? 

Dona girdėjo nerimą savo balse ir žinojo, kad Vikas jį taip pat 
girdi; netgi Tedas pakėlė akis nuo spalvojimo knygelės, kurią jau 
buvo užgulęs ant koridoriaus grindų. Maža raukšlelė iššoko jam ant 
kaktos. 

- Aha. Aš norėjau pasakyti, jog sumaniau paskambinti dabar, 
kol jie rausiasi. Regis, vėliau neturėsiu laiko. Kaip Tedas? 

- Tedas laikosi puikiai. 

Dona nusišypsojo Tedui ir mirktelėjo jam akį. Tedas irgi nusi- 
šypsojo, raukšlelės jo veide išsilygino, ir jis vėl tęsė savo spalvini- 
mo darbus. Jis atrodo pavargęs, todėl nesiskųsiu dėl mašinos, - pa- 
galvojo Dona, bet suprato, kad jau tą daro. 

Ji pajuto gerai pažįstamą gailesčio sau gaidelę savo balse ir pa- 
bandė susitvardyti. Dėl Dievo meilės, kodėl ji visa tai jam pasako- 
ja? Atrodė, kad Vikas ir taip vos vos laikosi, 0 ji zyzia dėl “Pinto" 
karbiuratoriaus ir išpilto pomidorų padažo butelio. 

- Taip, regis, kad tikrai kaltas adatinis vožtuvas, - atsakė Vikas. 

Jo balsas dabar skambėjo daug tvirčiau. Galbūt dėl to, kad ši 
problemėlė buvo tokia nereikšminga juos užgriuvusių bėdų lavinoje. 

- Ar Džo Kemberis negalėjo šiandien tavęs priimti? 

- Aš jam skambinau, bet neradau namie. 

- Tikriausiai buvo. Tik garaže jis neturi telefono. Dažniausiai jo 
žmona ar sūnus perduoda jam žinutes. Ko gero, jie bus kažkur išėję. 

- Bet ir jis galėjo būti išvykęs. 

- Žinoma. Nors labai abejoju, brangute. Jei žmonės galėtų leisti 
šaknis, tai Džo Kemberis pirmas tai padarytų. 

- Gal man reikėtų paprasčiausiai pas jį nuvažiuoti? - abejodama 
paklausė Dona. 

Ji mąstė apie tuščią 117-ąjį kelią ir “Klevų vieškelį... ir visas 
kitas bevardes vietas, kurias tektų pravažiuoti, norint pakliūti į 
Kemberio namus. Ir jei tas adatinis vožtuvas sumanytų baigti savo 
dieneles toje dydynėje, iškiltų dar viena problema. 

- Ne, geriau taip nedaryk, - atsakė Vikas. - Jis tikriausiai na- 
mie... nebent tau labai prireiks. Bet jo gali ir nebūti. 

Vikas atrodė prislėgtas. 

- Tai ką gi man daryti? 

- Paskambink “Fordo" dileriams ir pasakyk, kad atvažiuotų pa- 
imti mašinos. 

- Bet... 

- Turi taip padaryti. Jei bandysi pati važiuoti dvidešimt dvi my- 
lias iki Pietų Paryžiaus, tai, be abejo, sugesi pakeliui. O jei iš anks- 
to paaiškinsi situaciją, jie galbūt tau paskolins kitą mašiną. Jie turė- 
tų tau išnuomoti kitą. 

- Išnuomoti... Vikai, bet argi tai nebrangu? 

- Brangu. 

Dona vėl pagalvojo, jog negerai daro, šitaip kankindama Viką. 
Tikriausiai jis manė, kad Dona nieko pati nesugeba... išskyrus dul- 
kintis su vietiniu baldų atnaujintoju. Karštos, sūrios pusiau pykčio, 
pusiau gailesčio sau ašaros vėl užtvindė jos akis. 

- Aš pati tuo pasirūpinsiu, - tęsė Dona, bandydama kalbėti kuo 
abejingiau. Ji prisidengė ranka akis. - Nesijaudink. 

- Aš... o velnias, Rodžeris jau čia. Jis išsipurvino iki pat ausų, 
bet vis tiek rado kineskopus. Ar gali sekundei perduoti ragelį Tedui? 

Paklaikę klausimai įstrigo Donos gerklėje. Ar viskas bus gerai? 
Ar jis taip mano? Ar jie galės viską pradėti iš naujo? Per vėlu. Nėra 
laiko. Ji iššvaistė jį, taukšdama apie mašiną. Tikra kvailė. 

- Žinoma. Jis atsisveikins už mus abu. Ir... Vikai? 

- Ką? - jo balsas buvo nekantrus, nes jį spaudė laikas. 

- Aš tave myliu, - ištarė Dona ir Vikui nespėjus atsakyti, greit 
pridūrė: - O, štai ir Tedas. 

Ji greitai perdavė ragelį Tedui, o pati nebesuvaldydama ašarų, 
išbėgo į priekinę verandą. 

Dona stovėjo verandoje ir žiūrėjo į 117-ąjį kelią, bandydama su- 
sivaldyti: tiesiog nuostabu, kaip žmogui gali skaudėti be jokios fizi- 
nės žalos. 

Dona girdėjo Tedo murmėjimą. Jis pasakojo Vikui, kad jie pa- 
pietavę “Mario" restoranėlyje, kad mamytė suvalgiusi savo mėgsta- 
miausią riebiąją picą, ir kad, priartėjus prie namų, sugedęs jos “Pin- 
to". Tada Tedas pasakė, kad labai myli tėvelį, ir pasigirdo padeda- 
mo ragelio stuktelėjimas. 

Susivaldyti. 

Pagaliau Dona pajuto - beveik pavyko. Ji grįžo į virtuvę ir ėmė 
dėlioti pirkinius į savo vietas. 


Tą pačią popietę, penkiolika po trijų, Čeritė Kember išlipo iš 
autobuso. Bretas stovėjo šalia. Spazmiškai suspaudusi, ji laikė savo 
rankinę. Staiga Čeritė nei iš šio, nei iš to išsigando, galinti nebepa- 
žinti Holės. Sesers veidas, kurį lyg fotografiją ji išlaikė savo galvo- 
je (jaunėlė sesuo, kuri sėkmingai ištekėjo), staiga paslaptingai išny- 
ko, nuotraukoje palikdamas tik tuščią vietą. 

- Ar matai ją? - paklausė Bretas. 

Labai susidomėjęs, jis žvalgėsi po Stretfordo autobusų stotį. Jo 
veide nesimatė jokios baimės. 

- Aš dar nespėjau apsidairyti! - atkirto Čeritė. - Gal ji kavinėje 
ar... 

- Čerite! 

Ji atsisuko ir išvydo Holę. Galvoje išlaikyta nuotrauka atgijo, 
dabar ji matė tikrą moters veidą. Pirmoji Čeritės mintis - Holė su 
akiniais - kaip juokinga! Antroji mintis ją šokiravo: Holės veide 
matėsi raukšlės - ne daug, bet vis dėlto jų jau nepaslėpsi. Trečia 
mintis buvo daugiau panaši į aiškų, širdį veriantį vaizdinį: Holė, sto- 
vinti senio Selcerio kūdroje su užriestomis kasytėmis ir dviem kai- 
rės rankos pirštais krapštanti nosį. Tada ji nenešiojo akinių, - pama- 
nė Čeritė, ir nuoskauda suspaudė širdį. 

Šalia Holės stovėjo ir droviai į juodu su Bretu žvelgė penkiame- 
tis berniukas ir kokių pustrečių metukų mergytė. Buvo matyti, kad 
ji dar nešioja sauskelnes. Šalia jos stovėjo vaikiškas vežimėlis. 

- Sveika, Hole, - labai tyliai pasisveikino Čeritė. 

Raukšlės buvo mažytės. Jos rietėsi į viršų, kaip kad gerų žmo- 
nių, kaip sakydavo jų motina. Holė vilkėjo tamsiai mėlyną, gana 
brangią suknelę. Jos papuošalas atrodė panašus į mažą smaragdą. 

Stojo tyla. Čeritė pajuto, kaip širdis prisipildo begalinio 
džiaugsmo ir tikrai jokių abejonių nebeliko dėl kelionės kainos. Bent 
jau dabar ji ir jos sūnus buvo laisvi. Čia stovėjo jos sesuo su savo 
vaikais, ir ne nuotraukoje, o tikrovėje. 

Juokdamosios ir ašarodamos abi moteriškės iš pradžių nedrąsiai, 
bet netrukus gana meiliai apsikabino. Bretas liko stovėti nuošaliau. 
Mažoji mergytė, galbūt išsigandusi, priėjo prie motinos ir stipriai 
įsikibo į jos sijoną, ko gero pabūgusi, kad jos mama ir ta keistoji 
teta gali abi pakilti ir nuskristi. 

Berniukas paspoksojo į Bretą ir priėjo prie jo. Jis mūvėjo džin- 
sus ir vilkėjo sportinius marškinėlius su užrašu “VAIKŠČIOJANTI 
BĖDA". 

- Tu mano pusbrolis Bretas, - tarė vaikis. 

- Aha. 

- Mano vardas Džimis. Kaip ir tėvelio. 

- Aha. 

- Tu iš Meino. 

Už judviejų Čeritė ir Holė tauškė paskubom, pertraukinėdamos 
viena kitą, juokdamosios ir ketindamos išsipasakoti čia, niūrioje au- 
tobusų stotyje, esančioje į pietus nuo Milfordo ir į šiaurę nuo Bridž- 
porto. 

- Taip, aš iš Meino, - atsakė Bretas. 

- Tau dešimt metų. 

- Tiesa. 

- O man penkeri. 

- Tikrai? 

- Aha. Bet aš galiu tave nugalėti. Ka-vud! 

Jis trenkė Bretui į pilvą, ir tas net susirietė. 

Bretas sušuko iš nuostabos: 

- Uf 

Abi moterys aiktelėjo. 

- Džimi! - iš siaubo suriko Holė. 

Bretas išsitiesė ir pastebėjo, kad motina jį stebi įtampos kupinu 
žvilgsniu. 

- Taip, tu bet kada gali mane nugalėti, - ištarė Bretas ir nusišyp- 
sojo. 

Motinos veide jis išvydo palengvėjimą ir liko patenkintas. 


Apie pusę keturių Dona nusprendė palikti Tedą su aukle, o pati 
nuvežti “Pinto" pas Kemberį. Ji dar kartą jam paskambino, ir vėl 
niekas neatsiliepė, tačiau ji pamanė, kad net jei Kemberis ir ne savo 
garaže, tai vis tiek turėtų greitai grįžti, galbūt net nespėjus jai atva- 
žiuoti... žinoma, turint omeny, kad jai pavyks ten nuvažiuoti. Praei- 
tą savaitę Vikas jai pasakė, kad Kemberis tikriausiai galėtų jai pa- 
skolinti kokį seną trantą, jei “Pinto" tektų palikti ilgesniam laikui. 
Tai ir buvo lemiamas veiksnys, kodėl Dona nusprendė ten važiuoti. 
Tačiau ji nenorėjo kartu pasiimti ir Tedo. Jei “Pinto" sugestų pake- 
liui, jai reikėtų tranzuoti. Viena ji tai galėjo padaryti, bet neketino 
įvelti ir Tedą. 

Deja, Tedas manė kitaip. 

Pasikalbėjęs su tėveliu, jis užlipo į savo kambarį ir išsitiesė ant 
lovos su krūva knygelių. Po penkiolikos minučių užsnūdo ir susap- 
navo gana paprastą, tačiau siaubingai galingą sapną. Sapne jis matė 
berniuką, išmetantį juoda izoliacija apklijuotą beisbolo kamuoliuką 
į viršų ir bandantį jį atmušti. Jis nepataikė pirmą, antrą, trečią kartą. 
Penktąkart pataikė... ir beisbolo lazda (taip pat apklijuota juoda izo- 
liacine juostele) nulūžo ties rankena. Akimirką berniukas palaikė 
rankeną (juoda izoliacija nusilupo nuo jos), tada pasilenkė ir pakėlė 
storąjį lazdos galą. Paspoksojęs į jį, berniukas iš pasišlykštėjimo pa- 
purtė galvą ir numetė lūženą į aukštą žolę kiemo pakrašty. Jis atsi- 
suko, ir Tedas, šokiruotas iš baimės ir nuostabos, išvydo, kad tas 
berniukas - tai jis pats, tik dešimties ar vienuolikos metų. Tedas tuo 
neabejojo. 

Berniukas dingo, viskas tapo pilka. Girdėjosi tik du garsai: 
girgždančios sūpuoklių grandinės... ir silpnas ančių kvaksėjimas. 
Kartu su pilkuma ir garsais apėmė netikėtas gąsdinantis jausmas, 
kad jis nebegali kvėpuoti, kad jis dūsta. Iš rūko artėjo žmogus... 
žmogus, vilkintis juodą švytintį lietpaltį ir vienoje rankoje laikantis 
"STOP" ženklą. Jis išsišiepė. Akys spindėjo it sidabrinės monetos. 
Žmogus pakėlė vieną ranką, rodydamas į Tedą, ir Tedas su siaubu 
išvydo, kad vietoj rankos tėra vieni kaulai, o veidas po švytinčiu 
lietpalčio kapišonu - visai ne veidas, o kaukolė. Tai buvo... 

Tedas pašoko. Visu kūneliu žliaugė prakaitas, ir dėl to buvo kal- 
tas ne tik karštis. Jis atsisėdo, pasirėmė alkūnėmis ir sušvokštė. 

Kch. 

Spintos durys atsivėrė. Akimirką Tedas kažką išvydo viduje, ir 
kuo greičiau spruko pro duris į koridorių. Tačiau laiko užteko, kad 
jis suprastų, jog spintoje buvo ne žmogus juodu švytinčiu lietpalčiu, 
ne Frenkas Dodas, kuris užmušė daug moterų. Ne jis. Kažkas kitas. 
Kažkas raudonomis it kruvinas saulėlydis akimis. 

Tačiau apie tai negalėjo prasitarti savo motinai. Tad jis nuspren- 
dė kalbėti apie auklę Debę. 

Tedas nenorėjo pasilikti su Debe, nes ji buvo jam šiurkšti, ji vi- 
sada garsiai pasileisdavo magnetofoną ir taip toliau. Kai tokie argu- 
mentai Donos nepaveikė, Tedas pareiškė, kad Debė gali jį nušauti. 
Kai Dona nesusilaikė ir suprunkštė, išgirdusi, jog penkiolikmetė 
trumparegė Debė Geringer gali ką nors nušauti, Tedas pravirko ir 
nubėgo į svetainę. Jis troško pasakyti, kad Debė Geringer nesugebės 
sulaikyti pabaisos iš spintos - jei sutems, o motina dar nebus grįžu- 
si, pabaisa gali išeiti laukan. Tai gali būti žmogus juodu lietpalčiu 
arba koks nors žvėris. Dona, gailėdamasi dėl išsprūdusio juoko, nu- 
sekė Tedui iš paskos, nesuprasdama, kaip galėjo būti tokia nejautri. 
Berniuko tėvas išvykęs, ir to jau užteko. Tedas nenorėjo net valan- 
dai paleisti motinos iš akių. Ir... 

Ir galbūt jis jaučia, kas atsitiko tarp manęs ir Viko. Galbūt jis 
net girdėjo... | 

Ne, Dona taip nemanė. Jis negalėjo taip galvoti. Tedas buvo tik 
nusiminęs. 

Svetainės durys buvo uždarytos. Dona jau siekė durų rankenos, 
suabejojo ir tada pasibeldė. Niekas neatsakė. Ji dar kartą pasibeldė, 
ir kai vėl neišgirdo atsakymo, tyliai įslinko vidun. Tedas gulėjo ant 
sofos, užsitraukęs priegalvį ant galvos. Taip jis elgdavosi tik labai 
nusiminęs. 

- Tedai? 

Tyla. 

- Atleisk, kad nusijuokiau. 

Tedas pažvelgė į ją iš po pilko priegalvio. Ant veido matėsi 
šviežios ašaros. 

- Prašau, leisk man važiuoti, - paprašė jis. - Neversk manęs pa- 
silikti su Debe, mamyte. 

Puiki vaidyba, - pamanė Dona. - Puiki vaidyba ir akivaizdi prie- 
varta. Ji iškart tai atpažino (arba pajuto) ir tuo pačiu suprato, jog ne- 
galės griežtai elgtis... iš dalies dėl to, kad ašaros jau buvo besiver- 
žiančios ir iš jos akių. Pastaruoju metu virš horizonto vis sklandė 
debesis, galintis pratrūkti kiekvieną akimirką. 

- Brangusis, juk matei, kokia “Pinto" būklė. Gali sugesti “Ryti- 
nio Kaliošų Užkampio" vidury, ir tada būsime priversti eiti pėsčio- 
mis iki namo ir telefono... 

- Na ir kas? Aš galiu toli nueiti! 

- Žinau, bet gali išsigąsti. 

Pagalvojęs apie būtybę spintoje, Tedas staiga iš visų jėgų su- 
šuko: 

- Aš neišsigąsiu! 

Jo ranka automatiškai apčiuopė užpakalinę džinsų kišenę, kur 
gulėjo “Pabaisos žodžiai". 

- Prašau, nekelk balso. Labai jau klaikiai skamba. 

Tedas pritilo. 

- Aš neišsigąsiu. Aš noriu važiuoti su tavim. 

Dona bejėgiškai pažvelgė į jį, žinodama, jog privalo paskambin- 
ti Debei Geringer ir jausdama gėdą, kad ja manipuliuoja keturmetis 
sūnus. Jei nusileis, nieko gero nėra ko laukti. Dona bejėgiškai mąs- 
tė: Tai būtų lyg grandininė reakcija, kuri nusitestų velnias žino iki 
kur. O, Dieve, kaip norėčiau dabar būti Taityje. 

Dona jau žiojosi tvirtai ir galutinai pasakyti Tedui, kad ji pa- 
skambins Debei, ir jiedu galės pasmaguriauti spragėsiais, jei jis g€- 
rai elgsis, o jei bus blogas vaikas, bus paguldytas iškart po vakarie- 
nės, ir viskas. Vietoj to ji pasakė štai ką: 

- Gerai, gali važiuoti. Bet mūsų “Pinto" gali sugesti, ir tada teks 
eiti iki kokio namo ir išsikviesti taksi. O jei reikės eiti pėsčiomis, 
kad negirdėčiau jokių zirzimų, Tedai Trentonai. 

- Aš tikrai ne... 

- Leisk man pabaigti. Nenoriu girdėti jokių zirzimų ir prašymų, 
kad paneščiau, nes aš nesiruošiu to daryti. Ar supratai? 

- Taip! Taip, žinoma! - Tedas nušoko nuo sofos, pamiršęs visas 
negandas. - Ar jau važiuojam? 

- Taip, ko gero. Arba... gal pirma padarysiu sumuštinių, o į ter- 
mosus pripilsiu pieno. 

- Jei mums tektų iškylauti visą naktį, tiesa? - staiga Tedas ėmė 
abejoti. 

- Ne, brangusis, - Dona šyptelėjo ir apkabino Tedą. - Tačiau aš 
vis dar neprisiskambinau ponui Kemberiui. Tėvelis sakė - jis neturi 
garaže telefono, todėl ir negirdi mano skambučio. O jo žmona ir sū- 
nus gali būti kur nors išvažiavę, tad... 

- Jam reikėtų turėti telefoną garaže, - pertraukė Tedas. - Tai 
kvaila. 

- Tik nesakyk jam šito, - burbtelėjo Dona, ir Tedas pažadėjo 
nesakyti. - Bet jei mes nieko nerastume, galėtume užkąsti mašinoje 
ar ant laiptų jo belaukdami. 

Tedas suplojo rankomis. 

- Puiku! Puiku! Ar galiu pasiimti savo “Snupio" pietų dėžutę? 

- Žinoma, - visiškai pasidavusi, atsakė Dona. 

Dona rado “Keebler" dėžutę ir dvi dėžutes “Slim Jim" sausainių 
(Tedo mėgiamiausių). Į foliją suvyniojo kelias žalias alyvuoges, 
agurko griežinėlius ir pripylė pieno į Tedo bei Viko termosus. 

Kažkodėl, žiūrėdama į maistą, Dona sunerimo. 

Ji žvilgtelėjo į telefoną ir pagalvojo, kad reikėtų dar kartą susuk- 
ti Džo Kemberiui. Nusprendė, jog nėra prasmės, nes šiaip ar taip jie- 
du jau susiruošė ten važiuoti. Dar Dona pagalvojo, kad derėtų dar 
kartą paklausti Tedo, ar nepaskambinus Debei Geringer, bet susi- 
griebė: juk Tedas aiškiai pareiškė važiuosiąs kartu, ir viskas. 

Paprasčiausiai staiga ji pasijuto nekaip. Visiškai nekaip. Dona 
pasižvalgė po virtuvę tarsi tikėdamasi, jog negerumo šaltinis pats 
pasirodys. Taip neatsitiko. 

- Ar važiuojam, mamyte? 

- Taip, - nesąmoningai atsakė Dona. 

Ant sienos prie šaldytuvo kabėjo bloknotas. Dona užrašė: “Mu- 
du su Tedu išvažiavome į Kemberio garažą su “Pinto". Greitai grį- 
šim." 

- Pasiruošęs, Tedai? 

- Žinoma, - išsišiepė Tedas. - Kam tas raštelis, mamyte? 

- Džoana gali užnešti avietes. Arba gal užeis Elison Makenzi. Ji 
žadėjo parodyti “Avon" kosmetiką. 

- A. 

Dona brūkštelėjo per Tedo plaukus, ir jiedu kartu išėjo iš namų. 
Karštis trenkė it plaktukas, apvyniotas pagalvėlėmis. Bjauri mašina 
turbūt nė neužsives, - pamanė Dona. 

Bet ji užsivedė. 

Buvo 3:45 po pietų. 


Jie važiavo į pietryčius 117-uoju keliu “Klevų"' vieškelio link, 
kuris driekėsi maždaug už penkių mylių nuo miesto. “Pinto" elgėsi 
pavyzdingai, ir jei ne tie trūkčiojimai ir tampymaisi pakeliui iš su- 
permarketo, Dona būtų stebėjusis pati iš savęs - ko taip sunerimo? 
Tačiau mašina iš tikrųjų trūkčiojo, todėl ji vairavo įsitempusi, ne- 

viršydama keturiasdešimties mylių per valandą greičio, o išvydusi iš 
priekio atvažiuojančią mašiną, pasislinkdavo kiek galima dešiniau. 
O keliu važiavo daug mašinų. Prasidėjo vasaros turistų ir atostogau- 
tojų klajonių metas. “Pinto" neturėjo oro kondicionieriaus, todėl jie 
važiavo atsidarę abu langus. 

“Kontinentalis" su Niujorko numeriais ir milžiniška priekaba 
pralenkė juos aklame posūkyje. Vairuotojas nuspaudė garsinį signa- 
14. Vairuotojo žmona - riebi moteriškė su veidrodiniais akiniais nuo 
saulės - metė į juodu su Tedu išdidžios paniekos kupiną žvilgsnį. 

- Išgraušk! - suriko Dona ir iškėlė į viršų vidurinį pirštą. 

Riebi moteriškė iškart nusisuko. Tedas nervingai dairėsi į moti- 
ną, tad Dona nusišypsojo. 

- Nesijaudink, vyre. Mes gerai važiuojame. Tai tik tie kvailiai iš 
kitų valstijų. 

- A. 

Tik pamanykit, - pamanė Dona. - Tikra jankė. Vikas manimi di- 
džiuotųsi. 

Ji šyptelėjo pati sau, nes visi Meine žinojo, kad jei atvykai čio- 
nai iš kitur, tai liksi atėjūnu iki grabo lentos. Ir netgi ant antkapio jie 
užrašytų kažką panašaus į: “HARIS DŽONSAS, KASL KORNE- 
RIS, MEINAS (atvykęs iš Omahos, Nebraska). 

Daugelis turistų traukė link 302-ojo kelio, iš kur jie pasukdavo 
į Neipes arba Bridžtoną, Faieburgą ir Šiaurės Konvėjų Niū Hemp- 
šyre - ten alpiniai šlaitai, pigūs pramogų parkai ir neapmokestinti 
restoranai. Donai ir Tedui nereikėjo privažiuoti posūkio į 302-ąjį 
kelią. 

Nors jų namai žvelgė į Kasl Roko centrą ir rotušę, nuo savo du- 
rų nespėjus nuvažiuoti net penkių mylių, miškai apglėbė kelią iš 
abejų pusių. Karts nuo karto miškai atsitraukdavo, apnuogindami 
namus, kuriuos Donos tėvas vadindavo “airiškomis lūšnomis". Sau- 
lė vis dar skaisčiai švietė danguje. Dar buvo likusios geros keturios 
valandos dienos šviesos, tačiau tuštuma vėl privertė Doną pasijusti 

nejaukiai. 117-ajame kelyje nebuvo taip blogai, tačiau kai jie išsuks 
iš pagrindinio kelio... 

Posūkį žymėjo beveik neįskaitomomis raidėmis užrašyta rodyk- 
lė “KLEVŲ" vieškelis, sušaudyta iš vaikiškų laidynių. Vieškelis bu- 
vo dviejų juostų, duobėtas ir šalčio iškylotas. Jis vingiavo pro porą 
trejetą gražių namukų, porą trejetą ne tokių gražių namukų ir seną 
apleistą gyvenamą priekabą, pūpsančią ant betoninės pakylos. Prie- 
šais priekabą plytėjo piktžolėmis apaugęs kiemas. Žolėse mėtėsi pi- 
gūs plastmasiniai žaislai. Prie medžio, augančio kieme, buvo prikal- 
ta lentelė su užrašu “DOVANOJU KAČIUKUS*". Kieme stovėjo 
pilvotas dvimetis vaikiūkštis . Permirkusios sauskelnės kabėjo že- 
miau penio. Išsižiojęs mažylis vienu pirštu krapštė nosį, o kitu - sa- 
vo bambą. Žvelgdama į jį, Dona beviltiškai pajuto, kaip visa pa- 
šiurpo. 

Liaukis! Dėl Dievo meilės, kas tau darosi? 

Vėl apgaubė miškai. Jie prasilenkė su senu 1968-ųjų aprūdiju- 
siu “Fordu"'. Už vairo nerūpestingai dairėsi bemarškinis ilgaplaukis 
vaikinukas. “Fordas" lėkė aštuoniasdešimties mylių greičiu. Dona 
prisispaudė prie atlošo. Daugiau mašinų jiedu nesutiko. 

“Klevų" vieškelis pamažu kilo į kalną, todėl pravažiuodami lau- 
ką ar sodą, jie išvysdavo stulbinantį vakarinio Meino vaizdą. Ilga- 
sis ežeras tviskėjo tolumoje lyg labai turtingos moters papuošalas su 
safyrais. 

Kai jiedu važiavo į vieną iš tų išgriaužtų kalvų (dabar kelias ati- 
tiko savo pavadinimą: iš abiejų jo pusių augo dulkėti klevai) šlaitą, 
“Pinto" vėl pradėjo trūkčioti. Dona užgniaužė kvapą ir mintyse pa- 
ragino: Na, liaukis, liaukis, liaukis, tu maža užsispyrusi mašinpa- 
laike! | 

Tedas nejaukiai pasimuistė savo kėdėje ir tvirčiau įsikibo į 
“Snupio" pietų dėžutę. 

Dona ėmė maigyti akseleratorių, mintyse it maldą kartodama 
tuos pačius žodžius: liaukis, liaukis, liaukis. 

- Mamyte? Ar ta... 

- Ša, Tedai. 

Trūkčiojimai padažnėjo. Įsiutusi Dona stipriau nuspaudė aksele- 
ratorių, ir “Pinto", dar kartą ritmingai sugaudęs, šovė pirmyn. 

- Valio! - taip netikėtai suriko Tedas, kad Dona net pašoko. 

- Mes dar nepasiekėm tikslo, Tedai. 

Už mylios jie vėl privažiavo sankryžą, kur matėsi rodyklė “3- 
IASIS MIESTO KELIAS". Triumfuodama Dona pasuko į jį. Kiek 
prisiminė, Kemberis gyveno už pusantros mylios nuo čia. Jei “Pin- 
to" išsikvėptų dabar, jiedu su Tedu lengvai galėtų pasiekti jo namus 
ir pėsčiomis. 

Pravažiavo pro lūšną su furgonu ir surūdijusia balta mašina kie- 
me. Savo užpakalinio vaizdo veidrodėlyje Dona pastebėjo, kad 
sausmedis jau beveik virsta ant namo. Už namo iš kairės plytėjo 
laukas. “Pinto" ėmė ropštis į ilgą, stačią kalvą. 

Pusiaukelėje mašina vėl pradėjo krėsti šposus. Šįkart ji ėmė 
trūkčioti stipriai kaip niekada. 

- Ar užvažiuosime, mamyte? 

- Taip, - niūriai atsakė Dona. 

“Pinto" spidometro rodyklė nukrito nuo keturiasdešimties iki 
trisdešimt. Dona perjungė pavarą į žemesnę - galbūt tai padės. Ta- 
čiau mašina pradėjo dar labiau tampytis. Išmetimo vamzdis taip su- 
kriokė atsišaudydamas, kad net Tedas suriko. Jie vos šliaužė, bet 
Dona jau matė Kemberio namą ir raudoną daržinę, kur buvo jo ga- 
ražas. 

Akseleratoriaus minkymas anksčiau padėjo. Dona vėl pabandė, 
ir akimirką variklio darbas išsilygino. Spidometro rodyklė pakilo iki 
dvidešimties mylių per valandą. Bet “Pinto" vėl ėmė tampytis ir 
trūkčioti. Dona nuspaudė akseleratorių, tačiau šį kartą variklis ėmė 
gesti. Signalinė lemputė prietaisų lentoje pradėjo mirkčioti, perspė- 
dama, kad “Pinto" tuoj tuoj sustos. 

Bet tai jau buvo nesvarbu, nes “Pinto" važiavo pro Kemberių 
pašto dėžutę. Ant dėžutės durelių kabėjo siuntinys, Dona net išvy- 
do atgalinį adresą: J.C. Vitnis £ Co. 

Ši informacija beregint nuslinko į proto užkaborius. Jos dėme- 
sys buvo sutelktas tik vienam tikslui - kaip nors privažiuoti keliuką. 
Tegul ji sustoja ten, - maldavo Dona. - Tada jis turės ją pataisyti, 
nes pats negalės nei įvažiuoti, nei išvažiuoti. 

Įvažiavimo keliukas buvo įkalnėje. Jei būtų reikėję važiuoti į 
kalniuką, kaip kad prie Trentonų namo, “Pinto" būtų užstrigęs daug 
anksčiau. Tačiau Kemberių įvažiavimo keliukas ėjo lyguma ir net 
leidosi žemyn didelės daržinės link. 

Dona išjungė bėgį ir leido “Pinto" slinkti laisvąja eiga link di- 
delių, pusiau pravirų daržinės durų. Kai kairė pėda atleido akselera- 
toriaus pedalą ir nuspaudė stabdį, variklis vėl pradėjo trūkčioti... bet 
šįkart silpnai. Signalinė lemputė sumirkčiojo it lėtas širdies plaki- 
mas ir įsižiebė. “Pinto" sustojo. Tedas pažiūrėjo į Doną. 

Ji nusišypsojo. 

- Tedai, drauguži, mes atvažiavom. 

- Aha. Bet ar yra kas nors namie? 

Tamsiai žalias pikapas stovėjo prie daržinės. Jis priklausė Kem- 
beriui, o ne kažkam kitam, atvežusiam jį suremontuoti. Tai Dona 
prisiminė nuo ano karto. Tačiau garažo viduje šviesos nedegė. Ji 
pažvelgė į kairę - name šviesos taip pat nedegė. O ant pašto dėžutės 
durelių kabėjo siuntinukas. 

Atgalinis adresas - J.C.Vitnis d Co. Dona atpažino: jos brolis, 
dar būdamas paauglys, gaudavo jų katalogą. Ši kompanija pardavi- 
nėjo autodalis ir papildomą įrangą. Toks siuntinukas Džo Kembe- 
riui nuo Vitnio buvo pats natūraliausias dalykas pasaulyje. Bet jei 
jis būtų buvęs namie, jau seniai būtų pasiėmęs savo paštą. 

Nieko nėra namie, - nusiminusi pamanė Dona ir užpyko ant Vi- 
ko. - Jis visada namie, kur gi ne, vyrukas įleistų šaknis tame gara- 
že, jei tik galėtų, na, žinoma, tik ne tada, kai man jo reikia. 

- Vis tiek eime pažiūrėti, - tarė Dona, atidarydama dureles. 

- Aš negaliu atsegti savo saugos diržo, - pasiskundė Tedas, 
bergždžiai draskydamas sagtį. 

- Neeikvok jėgų be reikalo, Tedai. Tuoj tave išvaduosiu. 

Dona išlipo, užtrenkė dureles ir žengė porą žingsnių į priekį, ke- 
tindama apeiti mašiną ir išlaisvinti Tedą. Kemberis turės dar vieną 
galimybę išeiti ir pamatyti, kas pas jį atvyko, jei tik jis čia. Dona ne- 
ketino neperspėjusi kišti galvos į dirbtuvę. Turbūt kvaila, bet po tos 
šlykščios, bauginančios scenos virtuvėje su Stivu Kempu, Dona ge- 
riau suprato, ką reiškia būti neapsaugotai moteriai nei tais laikais, 
kai jai buvo šešiolika, ir tėvai pradėjo leisti vaikščioti į pasimaty- 
mus. 

Ją iškart pakirto tyluma. Buvo karšta ir taip ramu, kad tapo kaž- 
kaip nejauku. Be abejo, girdėjosi keletas garsų ir, netgi praleidus ke- 
letą metų Kasl Roke, Dona galėjo teigti, jog jos ausys pamažu per- 
siderino nuo “didmiesčio ausų“ prie “miestelio ausų". Tačiau be jo- 
kios abejonės jos dar netapo “kaimo ausimis“... o čia buvo kuo tik- 
riausias kaimas. 

Dona girdėjo paukščių čiulbėjimą ir varnos krankimą, sklindantį 
iš lauko, nusidriekusio kalvos šlaitu. Šiureno lengvas vėjelis, o 
ąžuolai, juosiantys įvažiavimo keliuką, metė šešėlį prie Donos ko- 
jų. Tačiau Dona negirdėjo nė vienos mašinos burzgimo, net tolimo 
traktoriaus ar kombaino plerpimo. “Didmiesčio" ir “miestelio" au- 
sys daugiau prisitaikiusios prie žmonių sukeliamų garsų: gamtos 
garsai kažkaip iškrisdavo iš jutiminės atminties. Kai pradingsta to- 
kie garsai, pasidaro nejauku. 

Aš būčiau jį išgirdusi, jei jis būtų dirbęs daržinėje, - pagalvojo 
Dona. Tačiau vieninteliai garsai, kuriuos ji pagavo, buvo jos kojų 
sukeltas girgždesys žvyruotame keliuke ir vos girdimas zirzimas - 
Donos protas priskyrė pastarąjį transformatoriui prie stulpo šalia 
kelio. 

Dona jau ruošėsi pereiti į kitą “Pinto" pusę, kai išgirdo naują 
garsą. Žemą, duslų urzgimą. 

Ji stabtelėjo ir iškart pakėlė galvą, bandydama suvokti, iš kur 
sklido garsas. Akimirką nepavyko, ir staiga Dona išsigando - ne pa- 
čio urzgimo, bet to, kad jis sklido iš niekur. Iš visur. Bet tada kaž- 
koks vidinis radaras - galbūt išlikimo prietaisas - pakreipė jos gal- 
vą, ir Dona suprato, kad urzgimas sklido iš garažo vidaus. 

- Mamyte? - Tedas iškišo galvą pro langą kiek leido saugos dir- 
žas. - Aš negaliu atsegti to prakeikto... 

- Šš58! 

(urzgimas) 

Dona žengė žingsnį atgal, dešine ranka atsiremdama į “Pinto" 
kapotą, įtempusi nervus it kaitinimo siūlelius, ne panikuodama, o 
sutelkusi visą savo budrumą. Ji mąstė: jis anksčiau neurzgė. 

Kudžas išėjo iš Džo Kemberio garažo. Dona įsistebeilijo į jį, 
jausdama, kaip nustoja plakti širdis. Tai buvo tas pats šuo. Kudžas. 
Bet... 

Bet, 0 

(o Dieve) 

Šuo įbedė akis į Doną. Jos buvo raudonos ir gleivėtos. Iš jų bė- 
go kažkoks šlykštus skystis. Atrodė, kad šuo verkia guminėmis aša- 
romis. Jo rudai gelsvas kailis buvo aplipęs purvu ir... 

Krauju, tai 

(tai kraujas, o Viešpatie) 

Dona neįstengė pajudėti. Net kvėpuoti. Ji girdėjo, kad baimė ga- 
li paralyžiuoti, bet niekad neįsivaizdavo, kad taip stipriai. Jos sme- 
genų ir kojų nebesiejo joks ryšys. Tas kaitinimo siūlas, įtemptas per 
visą stuburą, nepraleido jokių signalų. Rankos tapo tik niekingais 
mėsgaliais, kurių net nejautė. Dona apsišlapino. Ji to net nejuto, iš- 
skyrus tolimą šilumos pojūtį. 

Ir šuo, regis, tai žinojo. Jo siaubingos, protingos akys nenuleido 
žvilgsnio nuo žydrų Donos Trenton akių. Jis iš lėto, beveik apatiš- 
kai ėmė slinkti į priekį. Kudžas atsidūrė daržinės tarpdury, po to ant 
žvyro per dvidešimt penkias pėdas nuo Donos. Jis be perstojo urz- 
gė. Šis duslus murkiantis garsas malšino grėsmę. Putos dribo nuo 
Kudžo snukio. O Dona negalėjo pajudėti. 

Tedas pastebėjo šunį, pažino jo kailyje sukrešėjusį kraują ir su- 
riko: šis spigus garsas privertė Kudžą pažvelgti į jį. Ir tai išlaisvino 
Doną. 

Ji apsisuko it girtuoklis, koja užkliudydama “Pinto" sparną. 
Staigus skausmas nutvilkė iki pat klubo. Dona apibėgo mašiną ir 

atsistojo jos priekyje. Kudžas tiesiog suriaumojo iš pykčio ir vėl 
metėsi prie jos. Dona paslydo ant palaido žvyro, bet išsilaikė ne- 
pargriuvusi, tik susitrenkė ranką į mašinos kapotą ir suriko iš skaus- 
mo. 

Mašinos durys buvo uždarytos. Ji pati jas uždarė automatiškai, 
vos išlipusi. Chrominis mygtukas po rankenėle staiga tarytum aiš- 
kiai sušvito, pasiųsdamas saulės spindulius tiesiai Donai į akis. Man 
niekada nepavyks atidaryti durelių, įlipti ir jas užtrenkti, - pamanė 
ji ir staiga suvokė, kad gali mirti. - Nebeliko laiko. Visai. 

Dona atplėšė duris. Girdėjo savo kvėpavimą. Tedas vėl čaižiai 
suriko. Dona beveik įgriuvo į vairuotojo kėdę. Užmetė akį į Kudžą, 
kuris ruošėsi užgriūti ją visais dviem šimtais svarų. 

Dona abiem rankom uždarė “Pinto" duris, pečiu nuspausdama 
garsinį signalą. Suspėjo pačiu laiku. Po sekundės dalies, kai durys 
užsitrenkė, pasigirdo sunkus bumbtelėjimas, tarytum kažkas būtų 
metęs rąstą į mašinos šoną. Šuo liovėsi piktai riaumojęs, ir stojo 
tyla. 

Pats prisitrenkė, - isteriškai pagalvojo Dona. - Ačiū Dievui, ačiū 
Dievui už... 

Po akimirkos perkreiptas, putomis apdribęs Kudžo snukis pasi- 
rodė lange it siaubo filmo pabaisa nusprendusi visiškai pritrenkti 
žiūrovus, išlipdama iš ekrano. Dona matė jo milžiniškus dantis. Ir 
vėl ją apėmė tas siaubingas jausmas, kad šuo žiūri į ją; ne į moterį, 
atsitiktinai įkalintą mašinoje su savo mažu sūneliu, o į Doną Tren- 
ton. Tarytum jis tik ir būtų slankiojęs aplinkui ir laukęs, kol ji pasi- 
rodys. 

Kudžas vėl pradėjo loti. Šio garso nesulaikė net storas mašinos 
stiklas. Staiga Dona suprato, kad jei nebūtų iš inercijos uždariusi 
“Pinto" lango, kai mašina sustojo (taip reikalaudavo jos tėvas: su- 
stabdyk mašiną, uždaryk langus, užtrauk rankinį stabdį, ištrauk rak- 
tus, užrakink mašiną), dabar gulėtų su perkąsta gerkle. Vairas, prie- 
taisų skydas ir langas skendėtų jos kraujyje. Ją apsaugojo tik vienas 
automnatiškas judesys, kurio Dona net neatsiminė atlikusi. 

Ji suriko. 

Siaubingas šuns snukis dingo. 

Dona prisiminė Tedą ir pasisuko į jį. Išvydus sūnų, Doną vėl 
apėmė baimė. Tedas nenualpo, tačiau neatrodė ir labai sąmoningas. 
Perbalęs sėdėjo prisispaudęs prie atlošo ir žvelgė tuščiomis akimis. 
Jo lūpų kampučiai net pamėlo. 

- Tedai! - Dona spragtelėjo pirštais palei jo nosį, ir jis nežymiai 
sumirksėjo. - Tedai! 

- Mamyte, - tyliai pralemeno jis. - Kaip pabaisa išlindo iš mano 
spintos? Ar aš tik sapnuoju? 

- Viskas bus gerai, - paguodė Dona, pati išsigandusi Tedo žo- 
džių apie spintą. - Tai... 

Dona išvydo šuns uodegą ir viršutinę nugaros dalį virš “Pinto" 
kapoto. Kudžas slinko į tą pusę, kur sėdėjo Tedas... 

O Tedo langas buvo atviras. 

Dona persisvėrė per Tedo kelius ir, po savimi jausdama besigū- 
žiantį Tedą, kiek galėdama greičiau ėmė sukti rankenėlę. 

Liko tik vienas ketvirtadalis atviro lango, kai Kudžas puolė prie 
jo. Šuns snukis pralindo pro tarpą ir ėmė kilti kartu su užsidarančiu 
stiklu. Jo lojimas užpildė mažą mašinytę. Tedas vėl suriko ir ranko- 
mis užsidengė galvą. Jis pabandė paslėpti savo veidą Donos skraite, 
tuo pačiu trukdydamas sukti lango rankenėlę. 

- Mama! Mama! Mamyte! Priversk jį sustoti! Priversk jį pasi- 
traukti! 

Kažkas šiltas bėgo jai per rankas. Dona su vis didėjančiu siau- 
bu suprato, jog tai gleivių ir kraujo mišinys, varvantis nuo šuns nas- 
rų. Sukaupusi visas jėgas, ji vos ne vos dar truputį pasuko rankenė- 
lę... 1 Kudžas atsitraukė. Dona išvydo iškreiptus pamišusio senber- 
naro snukio bruožus - nesveiką draugiško senbernaro snukio karika- 
tūrą. Kudžas susmuko ant visų keturių, atsukdamas Donai nugarą. 

Pagaliau Dona uždarė langą ir, nusivaliusi rankas į džinsus, sun- 
kiai atsiduso. 

(o, Dieve, o, šventa Marija, Dievo motina) 

Tedas vėl nugrimzdo į tą pusiau sąmoningą būseną. Šįkart 
Dona, spragtelėjusi pirštais palei jo veidą, nesulaukė jokios reak- 
cijos. 

O, Dieve, tai turės rimtų pasekmių. O, Tedai, jei būčiau tave pa- 
likusi su Debe! 

Dona suėmė jį už pečių ir švelniai papurtė. 

- Ar aš sapnuoju? - vėl paklaugė Tedas. 

- Ne, - atsakė Dona. 

Tedas sudejavo. Šis skausmingas garsas draskė Donai širdį. 

- Ne, bet viskas bus gerai. Tedai? Viskas gerai. Tas šuo negali 
prie mūsų prieiti. Dabar visi langai uždaryti. Jis negali įsiveržti ir 
mūsų paliesti. 

Žodžiai pasiekė Tedo smegenis, ir jo akys prašvito. 

- Tada važiuokime namo, mamyte. Aš nenoriu čia būti. 

- Taip. Taip, mes... 

Tarsi milžiniškas gauruotas sviedinys Kudžas užšoko ant “Pin- 
to" kapoto ir lodamas trenkėsi į priekinį stiklą. Tedas vėl suriko, iš- 
sprogdindamas akis ir mažomis rankytėmis suspausdamas skruos- 
tus. 

- Jis mūsų nepasieks! - suriko Dona. - Ar girdi? Jis negali mūsų 
pasiekti, Tedai! 

Kudžas bumptelėjo į langą, atšoko atgal ir pagalando nagus į 
kapotą. Tada vėl puolė prie lango. 

- Noriu namo! - suklykė Tedas. 

- Stipriai apkabink mane, Tedai, ir nesijaudink. 

Kažkokia nesąmonė... bet ką dar ji galėjo pasakyti? 

Tedas prispaudė veidą prie Donos krūtinės. Tuo tarpu Kudžas 
vėl trenkėsi į stiklą. Visas apsipylė putomis, bandydamas kaip nors 
prakąsti kelią pastojusią kliūtį. Jo apkvaišusios, apsiblaususios akys 
spoksojo į Donos akis. “Aš tave suplėšysiu į gabalus, - bylojo jos. - 
Tave ir tavo berniūkštį. Kai tik rasiu kelią vidun, suėsiu tave gyvą. 

Aš rysiu tave gabaliukas po gabaliuko, o tu vis dar klyksi nesavu 
balsu". 

Pasiutęs, - mąstė Dona. - Šis šuo pasiutęs. 

Su vis didėjančia baime Dona pažvelgė pro šunį į Džo Kembe- 
rio pikapą. Ar šuo įkando ir jam? 

Dona surado garsinį signalą ir jį nuspaudė. Šuo, vos nepraradęs 
pusiausvyros, nusliuogė žemyn. 

- Nelabai patinka, ką? - triumfuodama sušuko Dona. - Gelia au- 
sis, ar ne? 

Ji vėl nuspaudė garsinį signalą. 

Kudžas nušoko nuo kapoto. 

- Mamyte, prašauuuuu, važiuojam namo. 

Dona pasuko degimo raktelį. Variklis sukrenkštė. Vieną, paskui 
antrą, trečią kartą... bet neužsivedė. Pagaliau Dona ištraukė raktą. 

- Brangusis, mes negalim išvažiuoti. Mašina... 

- Taip! Taip! Dabar! Tučtuojau! 

Jos galvoje ėmė skaudžiai tvinksėti sinchroniškai su širdies dū- 
žiais. 

- Tedai, paklausyk manęs. Mašina nenori užsivesti. Tai dėl to 
adatinio vožtuvo. Reikia palaukti, kol atauš variklis. Tada tikriausiai 
užsives, ir mes išvažiuosim. 

Mums tik reikėtų išvažiuoti iš keliuko ir pasukti kalva žemyn. 
Tada jau nesvarbu, ar variklis užgestų ar ne, nes galėtume riedėti iš 
inercijos. Jei tik neišsigąsčiau ir nenuspausčiau stabdžių, nuriedė- 
tume iki "Klevų" vieškelio ir su užgesusiu varikliu... arba... 

Dona prisiminė namą kalvos papėdėje, kur iš rytų pusės augo 
sausmedis. Ten gyveno žmonės. Ji matė mašinas. 

Žmonės! 

Dona vėl nuspaudė garsinį signalą. Trys trumpi, trys ilgi, trys 
trumpi, trys ilgi: šiuos morzės abėcėlės signalus ji prisiminė iš skau- 
čių stovykloje praleistų dviejų metų. Jie turėtų išgirsti. Net jei ir ne- 
suprastų Žinutės, vis tiek ateitų pažiūrėti, kas kelia triukšmą Džo 
Kemberio kieme ir kodėl. 

Kur šuo? Dona jo nebematė. Bet tai ir nesvarbu. Šuo negalėjo 
patekti vidun, o pagalbos netrukus sulauks. 
- Viskas bus gerai, - tarė ji Tedui. - Palauk ir pamatysi. 


Kembridže, purviname plytiniame pastate, buvo įsikūrusios 
“Image-Eye" studijos. Verslo kontora ketvirtame aukšte, dvi studi- 
jos - penktame, o prastai vėsinamas peržiūrų kambarys su šešiolika 
vietų per keturias eiles - šeštame, paskutiniame aukšte. 

Tą ankstyvą pirmadienio vakarą Vikas Trentonas ir Rodžeris 
Breikstounas sėdėjo peržiūrų kambario trečioje eilėje, nusimetę 
švarkus ir atleidę kaklaraiščius. Jie po penkis kartus peržiūrėjo kiek- 
vieną Šarpo Javainių Profesoriaus reklaminį klipą. O jų buvo dvide- 
šimt: trys iš jų - nepopuliarūs“Red Razberry Zingers“ javainių kli- 
pai. 

Paskutinė juosta baigėsi prieš pusvalandį, ir kino mechanikas at- 
sisveikinęs išėjo į vakarinį darbą Orsono Velso kino teatre. Dar po 
penkiolikos minučių Robas Martinas, “Image-Eye" prezidentas, taip 
pat paniuręs palinkėjo jiems labos nakties, pridurdamas, kad jo du- 
rys - jiems atviros rytoj ir trečiadienį, jei tik to prireiktų. Jis pralei- 
do žodžius, kurie sukosi visiems trims galvoje: durys bus atviros, jei 
jiedu sugalvos ką nors tokio, apie ką bus verta pakalbėti. 

Robas turėjo teisę būti paniuręs. Jis buvo Vietnamo karo vete- 
ranas, kare praradęs vieną koją. Jis įkūrė “Image-Eye" studiją 1970- 
aisiais už invalidumo pensiją ir iš savo giminaičių paramos. Studija 
kovojo už save, daugiausia pasitenkindama trupiniais nuo gausaus 
žiniasklaidos stalo, prie kurio puotavo didelės Bostono studijos. Vi- 
kas ir Rodžeris susidėjo su juo, kadangi Robas priminė juos pačius: 
kovojančius už būvį. Ir, be abejo, jiems tiko Bostonas, kadangi su 
juo buvo daug lengviau susitarti nei su Niujorku. 

Per paskutinius šešiolika mėnesių “Image-Eye" suklestėjo. Ro- 
bas pasinaudojo tuo, jog jo studija darė Šarpo klipus, geisdama rasti 
ir kitų užsakovų, ir pirmą kartą verslas tapo patikimas. Gegužės mė- 
nesį, dar prieš tą javainių sukeltą skandalą, Robas atsiuntė Vikui ir 

Rodžeriui atvirutę su nuvažiuojančiu Bostono autobusu. Jo gale pa- 
silenkusios stovėjo keturios mielos ponios, rodydamos džinsais ap- 
trauktus užpakaliukus. Kitoje atvirutės pusėje buvo parašyta: “IMA- 
GE-EYE" PASIRAŠO KONTRAKTĄ SU BOSTONO AUTOBU- 
SAIS; UŽSIPRAŠO DAUG “ŽALIŲ". Tada buvo juokinga. Dabar 
nelabai. Po “Zingers" fiasko du klientai nutraukė sutartį su “Image- 
Eye“, o jei “Ad Worx" praras ir Šarpo užsakymą, Robas neteks ir 
daugiau užsakovų. Todėl jis buvo piktas ir išsigandęs... Vikas pui- 
kiai suprato tuos jausmus. 

Jiedu jau penkios minutės sėdėjo ir rūkė. Pagaliau tyliai prabilo 
Rodžeris: 

- Man norisi vemti, Vikai. Matau tą vaikiną, sėdintį ant stalo, 
žiūrintį į mane tarytum sviestas netirptų jo burnoje, paragaujantį tų 
raudonų javainių ir tariantį: “Ne, nieko blogo“. Ir mane pradeda py- 
kinti. Tikrąja to žodžio prasme. Ačiū Dievui, kad kino mechanikas 
jau išėjo. Jei dar kartą būčiau peržiūrėjęs klipus, man būtų prireikę 
popierinio maišelio. 

Jis užgesino cigaretę peleninėje, pritvirtintoje prie kėdės. Ro- 
džeris tikrai nesveikai atrodė: jo veidas gelsvai blizgėjo, ir Vikui tai 
nepatiko. Galėjai tai pavadinti kontūzija, kovos nuovargiu ar dar ki- 
taip, tačiau iš tikrųjų tai buvo jausmas, kad tave įvarė į kampą. Žvel- 
gei į tamsą ir matei kažką, kuris ketino tave suėsti. 

- Vis kartoju sau, - tęsė Rodžeris, išsitraukdamas dar vieną ci- 
garetę, - kad ką nors pastebėsiu. Žinai? Ką nors. Negalėjau patikėti, 
kad yra taip blogai, kaip atrodė. Tačiau susidarė bendras vaizdas... 
tarytum Džimis Karteris sakytų: “Aš niekada tau nemneluosiu“, - jis 
įtraukė dūmą, susiraukė ir numetė cigaretę į peleninę. - Nėr ko ste- 
bėtis, kad Džordžas Karlinas, Stivas Martinas ir sumautasis "Šešta- 
dienio vakaras gyvai" turėjo iš ko pasityčioti. Tas vyrukas dabar 
man atrodo toks veidmainis... 

Rodžerio balsas ėmė drebėti, tad jis užsičiaupė. 

- Turiu idėją, - ramiai atsakė Vikas. 

- Taip, kažką minėjai lėktuve, - Rodžeris pažvelgė į jį, tačiau 
beveik neturėdamas vilties. - Na, tai rėžk. 

- Manau, kad reikia susukti dar vieną klipą su Javainių Profeso- 
riumi. Turime įtikinti senąjį Šarpą. Tik ne vaikį, o senioką. 

- Ir ką gi šįkart pardavinės senasis profas? - paklausė Rodžeris, 
atsegdamas dar vieną marškinių sagą. - Žiurkių nuodus ar “Agent 
Orange“? 

- Liaukis, Rodžeri. Juk niekas nenusinuodijo. 

- Bet galėjo, - atrėžė Rodžeris ir šaižiai nusijuokė. - Kartais imu 
abejoti, ar iš vis supranti, kas yra reklama. Tai reiškia laikyti vilką 
už uodegos. Taigi, mes paleidome šį vilką, o jis ketina mus užpulti 
ir suėsti. 

- Rodžeri... 

- Mes gyvename šalyje, kur į pirmuosius puslapius papuola nau- 
jienos, jog kažkas pasvėrė “Makdonaldo svaro ketvirtainį" ir paste- 
bėjo, kad šis sveria šiek tiek mažiau nei ketvirtį svaro. Koks nors 
menkas Kalifornijos žumnalas išspausdina straipsnį, kad susidūrus iš 
užpakalio, gali sprogti “Pinto" bakas, ir sudreba “Ford Motor“ kom- 
panijos pagrindai... 

- Nekalbėk taip, - šyptelėjo Vikas. - Mano žmona turi “Pinto". 
Ir man pakanka problemų. 

- Aš tik noriu pasakyti, kad dar viena Javainių Profesoriaus kli- 
po idėja atrodo tokia nevykusi, kaip ir reikalavimas, kad Ričardas 
Niksonas vėl iškeltų savo kandidatūrą į prezidentus. Jis susikompro- 
mitavo, Vikai. Visiškai! - Rodžeris pažvelgė į Viką. Tas liūdnai pa- 
kėlė akis. - Ką nori, kad jis pasakytų? 

- Kad atsiprašo. 

Rodžeris apstulbęs dėbtelėjo į Viką. Tada atmetė galvą ir suki- 
keno. 

- Kad jis atsiprašo? Atsiprašo? Tai tiesiog nuostabu. Ar tai ir bu- 
vo tavo didžioji idėja? 

- Palauk, Rodži. Tu net nesuteikei man galimybės. O juk šitaip 
niekada nesielgei. 

- Ne. Tikriausiai, ne. Papasakok. Bet negaliu patikėti, kad tu... 

- Kalbu rimtai? Aš tikrai kalbu rimtai. Tu juk buvai kursuose. 
Kas yra sėkmingos reklamos pagrindas? Kam iš vis reikia rekla- 
muotis? ' 

- Sėkmingos reklamos pagrindas yra tai, kad žmonės nori tikė- 
ti. Kad žmonės patys save parduoda. 

- Aha. Kai “Maytag" radijo imtuvų meistras teigia, jog yra pats 
vienišiausias žmogus mieste, žmonės nori tikėti, kad kažkur tikrai 
gyvena toks vyrukas, kuris tik klausosi radijo ir tik kartais išeina iš 
namų. Žmonės nori tikėti, kad jų radijo imtuvui niekada neprireiks 
meistro. Kai Džo Dimadžo taria, kad ponia Kava taupo kavą ir pi- 
nigus, žmonės nori tuo tikėti. Jei... 

- Bet argi ne dėl to mes ir užstrigome? Jie norėjo tikėti Šarpo Ja- 
vainių Profesoriumi, o jis juos apvylė. Taip pat, kaip jie norėjo pa- 
tikėti Niksonu, o jis... 

- Niksonas, Niksonas, Niksonas! - nustebęs dėl savo pikto įkarš- 
čio, sušuko Vikas. - Per tą sulyginimą nieko nebematai. Aš jį jau 
girdėjau kokius du šimtus kartų nuo skandalo pradžios, bet toks su- 
gretinimas čia visai netinka! 

Rodžeris apstulbęs pažvelgė į Viką. 

- Niksonas buvo sukčius, jis žinojo, kad yra sukčius, o sakė, kad 
toks nėra. Šarpo Javainių Profesorius teigė, kad nieko blogo nėra su 
“Red Razberry Zingers“, bet buvo, tačiau jis to nežinojo, - Vikas pa- 
linko į priekį ir pabrėžtinai bedė pirštu į Rodžerio ranką. - Čia ne- 
buvo jokios išdavystės. Ir jis turi tai pasakyti, Rodži. Jis turi visiems 
amerikiečiams pasakyti, kad nebuvo jokios išdavystės. Kad čia tik 
klaida, kurią padarė valgomųjų dažų gamintojai. Kad klaidos nepa- 
darė Šarpo kompanija. Ir visų svarbiausia, jis turi pabrėžti, kad at- 
siprašo už padarytą klaidą, ir nors nei vienas dėl to nenukentėjo, jis 
atsiprašo už Žmonių išgąstį. 

Rodžeris linktelėjo ir patraukė pečiais. 

- Taip, aš supratau esmę. Tačiau nei senis, nei vaikis nesutiks, 
Vikai. Jie nori palaidoti... 

- Taip, taip, taip! - sušuko Vikas, priversdamas Rodžerį krūpte-- 
lėti. - Na, žinoma, ir jie teisūs. Jis mirė ir turi būti palaidotas, Javai- 
nių Profesorius turi būti palaidotas, “Zingers" jau palaidoti. Bet mes 
privalome juos priversti suprasti, kad laidotuvės negali vykti vidur- 
naktį. Tai svarbiausia! Jie nori palaidoti jį tarsi pagal mafijos užsa- 
kymą... arba kaip kad išsigandęs giminaitis laidoja nuo choleros mi- 
rusią auką. 

Vikas taip arti palinko prie Rodžerio, kad jų nosys vos nesusi- 
dūrė. 

- Mes privalome juos įtikinti, kad Javainių Profesorius niekad 
nesiilsės ramybėje, nebent jį palaidotų dienos šviesoje. O aš norė- 
čiau, kad visa šalis jo gedėtų. 

- Tu išpr... - pradėjo Rodžeris... ir užsičiaupė. 

Pagaliau Vikas išvydo, kad išgąstis dingo iš jo partnerio akių. 
nudžiugo, išvydęs tą šypsnį, kad pirmą kartą nuo to laiko, kai gavo 
Kempo raštelį, užmiršo apie Doną ir tai, kas jai nutiko. Jį apėmė 
darbo įkvėpimas, tačiau tik vėliau jis pagalvojo, kad jau seniai ne- 
jautė tokio gryno nuostabaus jausmo, įsitraukęs į tai, kas jam geriau- 
siai sekėsi. 

- Juk mes tik norime, kad jis pakartotų tą patį, ką nuo pat pra- 
džių teigia Šarpas, - tęsė Vikas. - Bet kai pats Javainių Profesorius 
tai pasakys... 

- Viskas bus baigta, - sumurmėjo Rodžeris ir užsidegė dar vie- 
ną cigaretę. 

- Teisybė. Galbūt galime įpiršti tai seniui, kaip finalinę “Zin- 
gers“ javainių farso sceną. Liksime švarūs. Tarsi visa tai mūsų nė 
neliečia... 

- Prarydami karčias piliules. Žinoma, senas ožys už to užkibtų. 
Viešas nuodėmių išpirkimas... plakant save rykštėmis... 

- Ir užuot išnykęs it kilnus vyrukas, kuris tėškėsi užpakaliu į 
purvą ir visi iš to skaniai pasijuokė, jis dings lyg Duglas Makartu- 
ras, primindamas, jog seni kareiviai niekada nemiršta, o tik išnyks- 
ta. Tai ir visa esmė. Bet čia mes ieškome tono... jausmo... 

Vikas bandė įsiskverbti į Rodžerio protą. Jei tik jis galėtų api- 
brėžti savo minties kontūrus, Rodžeris jį suprastų. 

- Makarturas, - sumurmėjo Rodžeris. - Bet tai ir viskas, ar ne? 
Tonas - tai atsisveikinimas. Jausmas - atgaila. Leisti žmonėms pa- 
justi, kad pasielgta neteisingai, bet dabar jau per vėlu. Ir... 

Rodžeris guviai žvilgtelėjo į Viką. 

- Ką? 

- Geriausiu laiku. 

- A? 

- Klipai. Juos reikia paleisti geriausiu laiku. Tie klipai bus skir- 
ti tėvams, o ne vaikams. Sutinki? 

- Taip, taip. 

- Jei tik mums pavyks prakišti tą sušiktą reikalą. 

Vikas išsišiepė. 

- Prakišim. Tai tankas, Rodžeri. Jei reikės, sutraiškysim juos, 
velniai rautų! Jei tik protingai surikiuosim mintis, prieš išskrisdami 
į Klyvlendą... 

Jiedu dar valandą sėdėjo ir kalbėjosi mažame peržiūrų kamba- 
rėlyje, o kai abu išprakaitavę ir išsisėmę patraukė į viešbutį, buvo 
visiškai tamsu. 


- Ar galim važiuoti namo, mamyte? - apatiškai paklausė Tedas. 

- Netrukus, mielasis. 

Dona pažvelgė į degimo raktelį. Ant žiedo kabėjo dar trys rak- 
tai: namo, garažo ir “Pinto" bagažinės. Taip pat ant žiedo kabėjo ir 
odos gabaliukas su įspaustu grybu. Ji nusipirko raktų pakabuką 
Bridžtono parduotuvėje balandžio mėnesį. Kai buvo tokia išsigan- 
dusi ir netekusi iliuzijų, dar nežinodama, kokia yra tikra baimė: tai 
bandymas uždaryti vaiko langą, kai įsiutęs šuo seilėja rankas. 

Dona ištiesė ranką ir palietė odinį pakabuką. Ir bemat atitraukė 
ranką: ji bijojo pabandyti. 

Buvo penkiolika po septynių. Dar švietė saulė, bet “Pinto" šešė- 
lis tęsėsi beveik iki garažo durų. Nors Dona nežinojo, kad tuo metu 
jos vyras su partneriu vis dar peržiūrinėjo Šarpo Javainių Profeso- 

riaus reklaminius klipus “Image-Eye" studijoje Kembridže. Dona 
nežinojo, kodėl niekas neatsakė į jos pasiųstus SOS signalus. Kny- 
gose visada kas nors atsiliepdavo ir padėdavo nelaimėje. Tačiau šį 
kartą niekas neatėjo. 

Be abejo, garsą turėjo išgirsti kalvos papėdėje. Galbūt ten visi 
buvo girti. O galbūt tų dviejų mašinų savininkai išvažiavo trečia 
mašina. Dona labai norėjo pamatyti tą namą, tačiau jį užstojo kalvos 
šlaitas. 

Pagaliau ji liovėsi siųsti SOS signalus. Dona išsigando - jei ne- 
siliaus triukšmavusi, nusės dar nė karto nekeistas akumuliatorius. Ji 
vis dar tikėjo, kad “Pinto" užsives, kai tik pakankamai atauš varik- 
lis. Taip visada būdavo. 

Bet tu bijai pabandyti, nes jei jis neužsives... kas tada? 

Kai prieš akis išdygo šuo, Dona vėl siekė raktelio. Kudžas pasi- 
slėpęs gulėjo priešais “Pinto". Dabar, nuleidęs galvą ir paspraudęs 
uodegą, iš lėto patraukė prie daržinės. Kudžas svirduliavo it girtuok- 
lis. Net neatsigręžęs šuo išnyko pastato šešėlyje. 

Dona vėl atitraukė ranką nuo rakto. 

- Mamyte? Ar mes važiuojam? 

- Leisk pagalvoti, mielasis. 

Dona pažvelgė pro šoninį vairuotojo pusės langą. Iki Kemberio 
namo durų buvo aštuoni dideli šuoliai. Mokykloje ji buvo mergai- 
čių bėgimo komandos žvaigždė ir iki šiol reguliariai bėgiojo. Dona 
neabejojo, kad prie durų būtų greičiau už šunį. Viduje rastų telefo- 
ną. Paskambintų šerifui Banermenui, ir visas siaubas baigtųsi. An- 
tra vertus, jei ji vėl pabandytų sudrebinti variklį, jis gali ir neužsi- 
vesti... tačiau vėl supykdytų šunį. Dona beveik nieko nežinojo apie 
pasiutligę, tačiau prisiminė skaičiusi, kad pasiutę gyvūnai labai jaut- 
rūs garsams. Garsus triukšmas juos baisiai įsiutina. 

- Mamyte? 

- Ša, Tedai, ša! 

Aštuoni šuoliai. Reikia pabandyti. 

Net jeigu Kudžas slėpėsi garaže ir laukė, Dona neabejojo - ji 
žinojo - kad laimėtų bėgimą iki užpakalinių durų. Telefonas. Ir... 

toks žmogus kaip Džo Kemberis, be abejo, turėjo ginklą. Galbūt net 
visą arsenalą. Kokį pajustų malonumą, suknežindama tą sušiktą 
šuns galvą ir matydama, kaip ši tampa panaši į avižinius dribsnius 
ir braškių džemą! 

Aštuoni šuoliai. 

Žinoma. Reikia pabandyti. 

O jei tos durys užrakintos? 

„. Ar verta rizikuoti? 

Sveriant galimybes, Donos širdis smarkiai daužėsi. Jei būtų at- 
važiavusi viena, tada visai kas kita. O jei durys užrakintos? Ji galė- 
jo greičiau pasiekti duris nei šuo, tačiau atgal grįšti nebespėtų. Ku- 
džas šuoliuotų iš paskos ir pultų ant jos, kaip ir anksčiau. O ką tada 
darytų Tedas? O jei Tedas pamatytų, kaip dušimtsvaris pasiutęs šuo 
puola jo motiną, sudrasko, sukandžioja ir perkanda gerklę... 

Ne. Čia jiems daug saugiau. 

Pabandyk vėl užvesti variklį! 

Dona siekė degimo raktelio, bet kažkuri jos proto skaidula ra- 
gino dar palaukti, kol variklis visiškai atauš... 

Visiškai atauš? Juk jiedu čia kiurksojo jau kokias tris valandas. 

Dona suspaudė raktelį ir pasuko. 

Variklis sukrenkštė vieną, antrą, trečią kartą - ir garsiai suriau- 
mojo. 

- Ačiū Dievui! - sušuko Dona. 

- Mamyte? - išsigandęs paklausė Tedas. - Ar jau važiuojam? Ar 
jau važiuojam? 

- Jau važiuojam, - niūriai atsakė ji ir įjungė atbulinę pavarą. 

Kudžas išlindo iš daržinės... ir stebėdamas sustingo. 

- Pašvilpk man į šikną, šunie! - ttiumfuodama suklykė Dona. 

Ji nuspaudė greičio pedalą. “Pinto" pavažiavo atbulas kokias 
dvi pėdas - ir sustojo. 

- Ne! - suriko Dona, vėl užsidegus signalinei lemputei. 

Kai variklis užgeso, Kudžas žengė dar du žingsnius į priekį ir, 
nuleidęs galvą, vėl sustingo. Mane stebi, - dingtelėjo Donai. Kudžo 
šešėlis tęsėsi už jo, aiškus it siluetas, iškirptas iš juodo popieriaus. 

Dona pasuko raktą. Variklis kiauktelėjo, bet neužsivedė. Ausy- 
se ji girdėjo duslų puškavimą, tačiau kurį laiką net nesuprato pati 
esanti to garso šaltinis - kažkodėl Dona manė, kad urzgia šuo. Do- 
na spaudė starterį, siaubingai perkreipusi veidą ir visai užmiršusi 
Tedą, keikdamasi tokiais žodžiais, kurių, regis, niekada nežinojo. 
Visą tą laiką Kudžas stovėjo ir stebėjo. Jo šešėlis it kokia antgam- 
tiška laidotuvių drobulė driekėsi apie kojas. 

Pagaliau jis atsigulė ant keliuko tarytum nujautęs, kad jie neturi 
jokio šanso pabėgti. Dabar Dona šuns nekentė dar labiau nei tada, 
kai Kudžas veržėsi vidun pro Tedo langą. 

- Mamyte... Mamyte... Mamyte! 

Iš labai toli atsklido visai nesvarbūs žodžiai. Dabar svarbiausia 
buvo toji maža prakeikta mašinytė. Ji turėjo užsivesti. Dona ketino 
priversti ją užsivesti gryna... savo valios... jėga! 

Ji neturėjo nė menkiausio supratimo, kiek laiko jau gūžėsi prie 
vairo nukritusiais ant akių plaukais, bergždžiai sukiodama starterį. 
Pagaliau jos smegenis pasiekė ne Tedo verksmas, jau tapęs žlium- 
bimu, o variklio garsas. Jis sukrankdavo penkioms sekundėms, po 
to atlėgdavo, sukrankdavo penkioms sekundėms ir vėl atlėgdavo. 
Regis, kiekvienąkart atlėgdavo vis ilgesniam laikui. 

Dona “užmušinėjo" akumuliatorių. 

Ir liovėsi. 

Pagaliau Dona atsigavo tarsi nuo apalpimo. Prisiminė koledžo 
laikų gastrito priepuolius - viskas jos viduje pakildavo arba nukris- 
davo žemyn - kol pagaliau vieną kartą ji nualpo bendrabučio tuale- 
te. Tada Dona atsigaivalėjo visai taip pat: tarytum būtų nematomas 
dailininkas tapęs pasaulį, kol jis tapo be galo ryškus. Spalvos tiesiog 
rėkte rėkė. Viskas atrodė lyg iš plastmasės ir netikra it manekenai 
parduotuvės vitrinoje. 

Tedas susigūžė, užmerkė akis ir ėmė čiulpti pirštą. Kitą ranką 
laikė prispaudęs prie kišenės, kur gulėjo “Pabaisos žodžiai". Kvėpa- 
vo dusliai ir greitai. 

- Tedai, - paguodė Dona. - Mielasis, nesijaudink. 

- Mamyte, ar gerai jautiesi? - sušnibždėjo Tedas. 

- Aha. Ir tu turėtum. Bent jau mes saugūs. Ši sena mašina užsi- 
ves. Tik turėk kantrybės ir pamatysi. 

- Aš maniau, kad tu supykai ant manęs. 

Dona stipriai jį apkabino. Ji užuodė Tedo plaukų prakaito ir 
“Johnson 's" šampūno kvapą. Dona pagalvojo apie buteliuką, sau- 
giai stovintį antroje vonios vaistinėlės lentynoje. Jei tik galėtų jį pa- 
liesti! Tačiau mašinoje tetvyrojo tik baigiantis išnykti šampūno 
kvapas. 

- Ne, mielasis, ne ant tavęs, - atsakė Dona. - Ir kaip aš galėčiau? 

Tedas irgi ją apkabino. 

- Jis juk negali čionai įlisti, ar ne? 

- Žinoma. 

- Jis negali... suvalgyti durų ir įlįsti, ar ne? 

- Taip. 

- Aš jo nekenčiu. Norėčiau, kad jis mirtų. 

- Aš taip pat. 

Dona pažvelgė pro langą ir pamatė - jau artėja saulėlydis. Ją 
apėmė prietaringa baimė. Dona prisiminė vaikystėje žaistas slėpy- 
nes, kurios visada baigdavosi, kai šešėliai susijungdavo ir tapdavo 
purpurinėmis lagūnomis; tą mistinį šūksnį, tokį tolimą ir pranašišką, 
nuvilnijusį jos vaikystės priemiesčio gatvėmis; spigų vaiko balsą, 
pranešantį, jog vakarienė jau paruošta, o durys uždaromos nakčiai. 

Šuo ją stebėjo. Beprotybė, bet Dona tuo daugiau neabejojo. Pa- 
mišusios, bejausmės Kudžo akys, be abejonės, buvo įbestos į josios. 

Ne, tu tik įsivaizduoji. Tai tik šuo, sergantis šuo. Reikalai prasti 
ir be tų įžvalgių šuns akių. 

Dona įtikinėjo save. Po kelių minučių sau tarė, kad Kudžo akys 
panašios į portretines akis, kurios, regis, seka tave nuo sienos po vi- 
są kambarį. 

Tačiau šuo žiūrėjo į ją. Ir... 1r čia buvo kažkas labai pažįstama. 

Ne, - Dona paprieštaravo pati sau ir pabandė nuvyti šią mintį, 
bet buvo per vėlu. 

Tu jį matei ir anksčiau, ar ne? Tą rytą, po to, kai Tedas pirmą 
kartą susapnavo košmarą, tą rytą, kai paklodės ir antklodės pūpso- 
jo ant kėdės, o ant jų - Tedo meškiukas. Atidariusi spintos duris, 
akimirką tu išvydai neaiškius kontūrus su raudonomis akimis; kaž- 
ką, pasiruošusį pulti iš Tedo spintos. Tai buvo jis - Kudžas. Visą tą 
laiką Tedas buvo teisus. Tik pabaisa tūnojo ne jo spintoje... o čia. 
Jis buvo 

(liaukis) 

čia ir laukė 

(LIAUKIS, DONA!) 

Dona dėbtelėjo į šunį ir pabandė įsivaizduoti girdinti jo mintis. 
Paprastas mintis. Tuos pačius žodžius, kartojamus dar ir dar kartą, 
nors liga ir pamišimas virė smegenyse. 

Užmušk MOTERĮ. Užmušk BERNIUKĄ. Užmušk MOTER|Į. 
Užmušk... 

Liaukis, - Dona šiurkščiai nutraukė save. - Jis negalvoja ir jis 
visai ne tas sušiktas baubas iš vaiko spintos. Tai tik sergantis šuo ir 
viskas. Dar truputį, ir imsi tikėti, kad šuo - tai Dievo bausmė už... 

Staiga Kudžas atsistojo - tarytum Dona būtų jį pašaukusi - ir vėl 
dingo daržinėje. 

(tarytum būčiau jį pašaukusi) 

Dona isteriškai nusikvatojo. 

Tedas pakėlė galvą. 

- Mamyte? 

- Nieko, mielasis. 

Dona pažvelgė į tamsias garažo Žiotis, po to - į užpakalines na- 
mo duris. 

Užrakintos? Neužrakintos? Užrakintos? Neužrakintos? Ji mąs- 
tė apie išmestą monetą, besisukančią ore. Apie rusišką ruletę - pen- 
kios skylutės tuščios, viena pilna. Užrakintos? Neužrakintos? 


Saulė nusileido. Iš dienos liko tik balta linija vakariniame hori- 
zonte. Ji buvo ne platesnė už baltą juostą, skiriančią gatvės prieš- 

priešio eismo puses. Ir ji turėjo greitai išnykti. Svirpliai čirškė aukš- 
toje žolėje keliuko dešinėje. 

Kudžas vis dar lindėjo daržinėje. Miega? - spėliojo Dona. - 
Ėda? 

Tada ji prisiminė, kad jiedu įsidėjo šiek tiek maisto. Dona iš- 
traukė “Snupio" pietų dėžutę ir savo rudą krepšį. Jos termosas nu- 
riedėjo tikriausiai tada, kai mašina ėmė trūkčioti dar kelyje. Dona 
tik išsitempusi (net palaidinė išlindo iš džinsų) pirštais pasiekė ter- 
mosą. Pusiau apsnūdęs Tedas spoksojo į ją. Jo persigandęs balsas 
privertė Doną dar labiau nekęsti prakeikto šuns. 

- Mamyte? Mamyte? Ką tu... 

- Bandžiau pasiekti maistą, - Dona nuramino jį. - Ir savo termo- 
są. Matai? 

- Gerai. 

Tedas vėl susirangė savo kėdėje ir įsikišo nykštį į burną. 

Dona švelniai pakratė termosą prie ausies, klausydamasi, ar ne- 
skamba šukės. Tačiau išgirdo tik pieno kliuksėjimą. 

- Tedai? Ar nori valgyti? 

- Noriu nusnūsti, - neatmerkęs akių, sumurmėjo Tedas. 

- Turi užpildyti skranduką, drauguži. 

Tedas net nenusišypsojo. 

- Aš nealkanas. Noriu miego. 

Susirūpinusi Dona nužvelgė Tedą ir nusprendė - neverta prie- 
vartauti. Miegas buvo natūralus Tedo ginklas - galbūt ir vienintelis, 
- o jis jau prieš gerą pusvalandį turėjo gulėti lovoje. Žinoma, jei jie- 
du būtų buvę namie, jis būtų išgėręs stiklinę pieno, suvalgęs porą 
sausainiukų, išsivalęs dantis... galbūt išklausęs pasakėlę... ir... 

Dona pajuto, kaip ašaros degina akis, ir pasistengė nuvyti tas 
mintis šalin. Drebančiomis rankomis atsuko termosą ir įsipylė pusę 
puoduko pieno. Padėjusi jį ant prietaisų skydo, išsitraukė sausainį. 
Atsikandusi Dona suprato, jog ji alkana kaip vilkas. Ji suvalgė dar 
tris sausainius, išgėrė pieno, sukramsnojo keturias ar penkias žalias 
alyvuoges ir dar išgėrė pieno puodelį. Tada atsirūgo... ir įsispitriojo 
į daržinę. 

Priešais ją dabar glūdėjo tamsesnis šešėlis. Tik ten buvo ne še- 
šėlis, o šuo. Kudžas. 

Jis stovi ir stebi mus. 

Ne, Dona negalėjo tuo patikėti. Kaip ir tuo, kad matė Kudžo vi- 
ziją paklodžių, sudėtų jos sūnaus spintoje, krūvoje. Ji netikėjo... 
bet... deja, kažkuri jos dalis tikėjo. 

Dona žvilgtelėjo per užpakalinio vaizdo veidrodėlį į kelią. Tam- 
soje jo nesimatė, tačiau Dona žinojo - jis ten, kaip kad ir tai, jog nie- 
kas juo nevažiuos. Kai tada jie buvo atvažiavę Viko “Jaguaru" ir 
visi trys linksminosi (tada šuo buvo geras, - murmėjo Donos protas. 
- Tedas tapšnojo jį ir juokėsi, prisimeni?), Vikas jai pasakė, kad dar 
prieš penkerius metus Kas! Roko sąvartynas buvo 3-ojo Miesto ke- 
lio gale. Po to pradėjo veikti šiukšlių perdirbimo kombinatas kitoje 
miesto pusėje, todėl dabar dar už ketvirčio mylios nuo Kemberio 
namų kelias buvo užtvertas grandine. Ant grandinės kabėjo ženklas 
“PRAVAŽIAVIMO NĖRA - SĄVARTYNAS UŽDARYTAS". 
Tad už Kemberio namo nebuvo kur važiuoti. 

Dona neabejojo, jog žmonės tenai neieškos vietelės pabūti vie- 
ni, tačiau negalėjo įsivaizduoti, kad vietiniai vaikėzai nenorėtų pa- 
sirausti senajame sąvartyne. Tačiau svarstyk kaip sau nori - dar nie- 
kas nepravažiavo pro šalį. 

Balta juosta vakariniame horizonte išblėso... ir Dona išsigando, 
Jog tai irgi tik jos vaizduotė. Danguje mėnulio nesimatė. 

Neįtikėtina, bet ji taip pat apsnūdo. Galbūt miegas irgi buvo jos 
natūralus ginklas. O ką gi daugiau veikti? Šuo vis dar stovėjo, kur 
stovėjęs (bent jau Dona taip manė; visai sutemo, tapo sunku atskir- 
ti, kur tikri kontūrai, o kur tik šešėlis). Akumuliatorius turi pailsėti. 
Tada ji vėl pabandys. Tad kodėl gi nepasnaudus? 

Siuntinys Kemberio pašto dėžutėje. Siuntinys nuo J.C.Vitnio. 

Dona šiek tiek pasiraivė ir suraukė antakį. Ji pasuko galvą, bet 
namo kampas užstojo pašto dėžutę. Tačiau juk ji matė siuntinį, ka- 
bantį ant dėžutės. Kodėl Dona jį prisiminė? Ar jis kuo nors svarbus? 

Dona vis dar tebelaikė alyvuogių ir agurkų griežinėlių dėžutę. 
Pagaliau uždėjo baltą plastmasinį dangtelį ir įdėjo atgal į Tedo pie- 
tų dėžutę. Dona nenorėjo per daug galvoti apie tai, kodėl taip atsar- 
giai elgėsi su maistu. Ji įsitaisė kėdėje ir atlenkė jos atlošą. Dona ke- 
tino pagalvoti apie siuntinį pašto dėžutėje - neabejojo, kad vertėtų 
apie tai pagalvoti, - bet netrukus mintys ėmė suktis apie šviesiąją 
tikrovės pusę, ir ji užsnūdo. 

Kemberiai išvyko aplankyti giminių. Giminės gyveno kitame 
mieste už dviejų trijų valandų kelio. Galbūt Kenebanke. Arba Ho- 
lyje ar Augustoje. Ten vyko visos giminės susirinkimas. 

Pradėjus sapnuoti, protas išvydo galbūt penkiasdešimt žmonių 
žalioje televizijos reklamos dydžio ir grožio pievelėje. Matėsi ir bar- 
bekju duobė, virš kurios žaižaravo liepsna. Prie ilgo stalo sėdėjo gal 
keturi tuzinai žmonių, perdavinėjančių vienas kitam kukurūzus ir 
virtas pupeles. Ant stalo buvo išdėliotos lėkštės su keptom dešrelėm 
(Donos skrandis sugurgė), stalą dengė namuose išsiuvinėta staltie- 
sė. Visam tam vadovavo maloni moteriškė baltais, į kuodą susuktais 
plaukais. Visiškai pasinėrusi į sapną, Dona nė kiek nenustebo, išvy- 
dusi, kad ta moteris - jos motina. 

Ten buvo ir Kemberiai, tačiau visai nepanašūs į Kemberius. 
Džo Kemberis atrodė panašus į Viką švariais darbiniais drabužiais, 
o ponia Kember vilkėjo žalią Donos šilkinę suknelę. Jų sūnus atro- 
dė kaip Tedas, kai šis eis į penktą mokyklos klasę... 

- Mamyte? 

Paveikslas subangavo ir ėmė sklaidytis. Dona pabandė jį sulai- 
kyti, nes buvo toks taikus ir mielas: šeimyninio gyvenimo, kurio ji 
niekad neturėjo, archetipas; gyvenimo, kokio jiedu su Viku niekada 
neturės su vienu jų suplanuotu vaiku ir rūpestingai užprogramuotais 
gyvenimais. Staiga nuliūdusi, Dona pagalvojo, kodėl niekada anks- 
čiau nesusimąstė dėl šių dalykų. 

- Mamyte? 

Paveikslas vėl subangavo ir ėmė temti. Tas balsas iš išorės pra- 
dūrė viziją it adata kiaušinio lukštą. Nieko tokio. Kemberiai viešėjo 

pas gimines ir grįš gal kokią dešimtą, laimingi ir sotūs nuo dešrelių. 
Viskas bus gerai. Džo Kemberis Viko veidu viskuo pasirūpins. Vis- 
kas vėl bus gerai. Yra dalykų, nuo kurių Dievas apsaugo. Bus... 

- Mamyte! 

Dona atsipeikėjo ir atsisėdo, nustebusi, jog vis dar tūno už “Pin- 
to" vairo, o ne guli savo lovoje... bet tik sekundėlę. Miela siurrea- 
listinė vizija su giminėmis, susirinkusiais prie ilgo stalo, jau sklai- 
dėsi, ir po penkiolikos minučių ji net nebeprisimins, kad iš vis sap- 
navo. 

- A? Ką? 

Staiga Kemberių namuose suskambo telefonas. Šuo pašoko ant 
kojų, išblaškydamas šešėlius. 

- Mamyte, noriu į tualetą. 

Į telefono skambėjimą Kudžas atsakė urzgimu. Jis nelojo, o 
staugė. Staiga puolė namą ir trenkėsi į užpakalines duris, stipriai jas 
sudrebindamas. 

Ne, - liguistai mąstė Dona, - o ne, prašau, liaukis... 

- Mamyte, aš noru... 

Šuo kandžiojo durų lentas. Dona girdėjo girgždant jo dantis. 

- .. noriu sisiuko. 

Telefonas suskambėjo šešis kartus. Aštuonis. Dešimt. Ir nutilo. 

Dona suprato, jog buvo sulaikiusi kvėpavimą. Dabar ji atsikvė- 
pė pro dantis. 

Kudžas stovėjo prie durų, užpakalines kojas prispaudęs prie že- 
mės, o priekines padėjęs ant viršutinio laiptelio. Jis po senovei dus- 
liai urzgė tuo nekenčiamu košmarišku balsu. Pagaliau šuo atsisuko 
ir pažvelgė į “Pinto": Dona pastebėjo sudžiūvusias seiles ant snukio 
ir krūtinės. Tada Kudžas vėl pasitraukė į šešėlį ir tapo nematomas. 
Neįmanoma buvo įžiūrėti, kur jis nuėjo. Galbūt į garažą. Galbūt pa- 
lei garažo sieną. 

Tedas beviltiškai tampė jos palaidinės rankovę. 

- Mamyte, aš labai noriu sisiuko! 

Dona bejėgiškai pažvelgė į jį. 

Bretas Kemberis neskubėdamas padėjo telefono ragelį. 

- Niekas neatsako. Ko gero, jo nėra namie. 

Visai nenustebusi Čeritė linktelėjo. Ji nudžiugo, kad Džimas pa- 
siūlė paskambinti iš savo kontoros pirmame aukšte, kur buvo “šei- 
myninis kambarys". Jis nepraleido garso. Ten buvo lentynos, ap- 
krautos stalo žaidimais, ir didžiulis televizorius, vaizdo magnetofo- 
nas ir prie jo prijungti videožaidimai. O kampe stovėjo gražus se- 
nas, bet dar veikiantis “Wurlitzer" patefonas. 

- Turbūt jis pas Garį, - liūdnai pridūrė Bretas. 

- Taip, tikriausiai pas Garį, - sutiko Čeritė, nors balsas skambė- 
jo neužtikrintai. 

Ji pastebėjo tą tolimą žvilgsnį Džo akyse, kai jiedu pagaliau su- 
derėjo, ir dabar to sandėrio dėka ji su savo sūneliu buvo čia. Čeritė 
tikėjosi, kad Bretas nepaskambins operatorei ir nepaklaus Gario 
Pervjero telefono numerio, nes abejojo, ar ir ten kas nors atsilieptų. 
Ji įtarė, kad šiąnakt du seni šunys kažkur staugė prieš mėnulį. 

- Kaip manai, ar Kudžas gerai gyvena, mamyte? 

- Negi manai, kad tavo tėvas išvažiuotų ir paliktų jį likimo 
valiai, - atsakė Čeritė, ir tai buvo tiesa - ji netikėjo, kad šuniui būtų 
blogai. - Paskambinsim rytoj rytą, gerai? Šiaip ar taip, tau jau me- 
tas į lovą. Jau po dešimtos. Šiandien buvo ilga diena. 

- Aš nepavargęs. 

- Nieko nelaimėsi, jei visą laiką jaudinsies. Aš išėmiau tavo 
dantų šepetėlį, o teta Holė atnešė rankšluostį. Ar prisimeni, kuriame 
miegamajame... 

- Taip, žinoma. Ar jau eini miegoti, mamyte? 

- Netrukus. Dar truputį pasėdėsiu su Hole. Mudvi turime apie 
daug ką pasikalbėti. 

Bretas droviai tarė: 

- Ji panaši į tave. Ar tai žinai? 

Čeritė nustebusi pažvelgė į jį. 

- Tikrai? Ko gero, tiesą sakai. Truputį. 

- Ir tas mažylis Džimis. Jis tiksliai smūgiuoja. Bumt! 

Bretas nusikvatojo. 

- Ar skauda pilvą? 

- Ol, ne. 

Bretas atidžiai dairėsi po kontorą, pastebėdamas spausdinimo 
mašinėlę ant stalo ir atverstą aplanko su pavardėmis pagal abėcėlę 
segtuvą. Čeritė neįstengė suprasti ar įvertinti jo atsargaus, tiriančio 
žvilgsnio. Bretas tarytum grįžo iš kažkokios tolybės. 

- Ne, man neskauda. Jis - tik vaikas, - Bretas kilstelėjo galvą. - 
Mano pusbrolis, tiesa? 

- Tiesa. 

- Kraujo ryšys. 

Bretas susimąstė. 

- Bretai, ar tau patinka dėdė Džimas ir teta Holė? 

- Man ji patinka. Apie dėdę dar negaliu nieko pasakyti. O pate- 
fonas... Jis puikus. Bet... 

Bretas nekantriai papurtė galvą. 

- Ką nori pasakyti, Bretai? 

- Jis per daug juo didžiuojasi! - atsakė Bretas. - Jis pirmiausia 
man jį parodė lyg vaikas žaisliuką, na, supranti... 

- Tik neseniai jį įsigijo, - nutraukė Čeritė. 

Ją apėmė neaiški baimė, kažkaip susijusi su Džo: ką jis pasakė 
Bretui, nusivedęs ant šaligatvio? 

- Kiekvienas labai džiaugiasi nauju daiktu. Holė man rašė, jog 
Džimas norėjęs tokio patefono jau nuo jaunystės. Žmonės... 
mielasis, skirtingi žmonės perka skirtingus daiktus... kad pasirody- 
tų, jog jiems sekasi. Niekad nežinai, kas ką nusipirks. Bet dažniau- 
siai jie perka tai, ko negalėjo turėti, būdami neturtingi. 

- Ar dėdė Džimas buvo neturtingas? 

- Nežinau. Bet dabar jie jau nebe tokie. 

- Aš tik norėjau pasakyti, kad jis neturi nieko bendra su patefo- 
nu. Ar supranti? - Bretas atidžiai pažvelgė į motiną. - Jis nusipirko 
jį už pinigus, pasamdė žmones, kad sutaisytų ir dar kitus žmones, 
kad jį čia atgabentų, o dabar sako, kad patefonas jo, bet jis ne... na, 
žinai, jis ne... aš nežinau. 

- Bet jis nepadarė jo savo rankomis? 

Čeritė tebekalbėjo švelniai, nors dar labiau išsigando. 

- Aha! Teisingai! Jis nusipirko patefoną už pinigus, bet jis nieko 
dėtas... 

- Nieko bendra... 

- Gerai, taip, nieko bendra su juo, o dabar juo didžiuojasi. 

- Jis sakė, kad patefonas - subtilus, sudėtingas mechanizmas. 

- Tėtis irgi būtų galėjęs jį sutvarkyti, - paprieštaravo Bretas, ir 
Čeritė tarytum išgirdo, kaip užsitrenkė durys. Tik ne namuose, o jos 
širdyje. - Tėtis būtų jį suremontavęs, ir patefonas būtų buvęs jo. 

- Bretai, - tarė Čeritė (ji kalbėjo labai tykiai), - ne visi taip gerai 
taiso ir remontuoja, kaip tavo tėvas. 

- Aš žinau, - vis dairydamasis po kontorą, atsakė Bretas. - Taip. 
Bet dėdė Džimas neturėtų puikuotis tik dėl to, kad turi pinigų. Su- 
pranti? Tas puikavimasis man nepa... mane trikdo. 

Staiga Čeritė supyko ant Breto. Ji norėjo suimti jį už pečių ir pa- 
kratyti; pakelti balsą, kad galėtų išrėkti teisybę jam į smegenis. Kad 
pinigai neateina savaime; kad tam prireikia valios, o valia - charak- 
terio pagrindas. Ji norėjo jam pasakyti, kad kol jo tėvas tobulino 
mechaniko įgūdžius ir maukė “Black Label" viskį su kitais vyru- 
kais, sėdėdamas tarp nuplikusių padugnių ir pasakodamas prancū- 
ziškus anekdotus, Džimas Bruksas mokėsi teisės mokykloje, steng- 
damasis gauti gerus pažymius, nes geri pažymiai leidžia gauti diplo- 
mą, 0 šis savo ruožtu yra bilietas į karuselę. Bilietas dar nereiškia, 
kad pagausi žalvarinį žiedą, tačiau garantuoja galimybę pabandyti. 

- Eik į viršų ir ruoškis miegui, - ramiai paliepė Čeritė. - Tavo 
nuomonė apie dėdę Džimą liks tik tarp mudviejų. Bet... duok jam 
šansą, Bretai. Nevertink Džimo tik pagal tai. 

Jie įėjo į “šeimyninį kambarį", ir ji dūrė pirštu į patefoną. 

- Gerai, nevertinsiu. 

Ji palydėjo Bretą į virtuvę, kur Holė visiems keturiems virė ka- 
kavą. Džimas Jaunesnysis ir Grečen jau seniai miegojo. 

- Ar prisiskambinai? - paklausė Holė. 

- Ne, jis tikriausiai linksminasi su savo draugu, - atsakė Čeritė. 
- Pabandysiu paskambinti rytoj. 

- Ar nori kakavos, Bretai? - paklausė Holė. 

- Taip, ačiū. 

Čeritė stebėjo, kaip Bretas atsisėdo prie stalo. Ji pamatė, kaip jis 
padėjo alkūnę ant stalo ir vėl greitai ją atitraukė, prisiminęs, jog tai 
nemandagu. Jos širdis prisipildė tiek daug meilės, vilties ir baimės, 
Jog, rodės, nebetilpo krūtinėje. 

Laiko, - mąstė Čeritė. - Laiko ir perspektyvų. Jam reikia tik to. 
Jei jį versiu, be abejo, jį prarasiu. 

Bet kiek liko laiko? Tik savaitė, ir jis vėl pateks Džo įtakon. Ir 
vėl, atsisėdusi šalia sūnaus ir padėkojusi Holei už puodelį kakavos, 
Čeritė pagalvojo apie skyrybas. 


Donos sapne Vikas sugrįžo. 

Jis priėjo prie “Pinto" ir atidarė dureles. Vikas vilkėjo geriausią 
trijų dalių pilką eilutę (kai jis ją apsivilkdavo, Dona visada jį erzin- 
davo, kad jis atrodąs lyg Džeris Fordas). “Na gi, - tarė jis ir nusišyp- 
sojo. - Laikas grįžti namo, kol nepradėjo lįsti vampyrai". 

Dona bandė jį perspėti, kad šuo pasiutęs, tačiau neįstengė ištar- 
ti nė žodžio. Ir staiga Kudžas išlindo iš tamsos, nuleidęs galvą ir 
urgzdamas. “Saugokis! - pabandė surikti ji. - Jo įkandimas lygus 
mirčiai!'' Tačiau nė garso. 

Bet prieš šuniui puolant, Vikas atsisuko ir pirštu parodė į Kudžą. 
Kudžo kailis iškart tapo baltas. Jo raudonos, gleivėtos akys sulindo 
į galvą. Snukis nukrito ir sudužo į keliuko žvyrą it juodas stiklas. 
Dar po akimirkos priešais garažą gulėjo tik oda. 

- Nesijaudink, - sapne tarė Vikas. - Nesijaudink dėl seno šuns, 
juk jis - tik viena oda. Ar dar negavai pašto? Nekreipk dėmesio į šu- 
nį, tuoj atneš paštą. Paštas labai svarbus. Tiesa? Paštas... 

Jo balsas slopo ilgame tunelyje, virsdamas aidu. Staiga sapnas 
su Viko balsu tapo sapno prisiminimu: Dona nebemiegojo, o jos 

skruostais riedėjo ašaros. Ji verkė per miegus. Dona žvilgtelėjo į 
laikrodį: buvo penkiolika po pirmos. Ji atsisuko į Tedą ir pamatė, 
kad jis miega, įsikišęs nykštį į burną. 

Nekreipk dėmesio į šunį, tuoj atneš paštą. Paštas labai svarbus. 

Staiga Dona suprato, kuo svarbus buvo siuntinys pašto dėžutė- 
je. Mintis perskrodė ją it strėlė, iššauta iš jos pasąmonės; mintis, ku- 
rios anksčiau neįstengė suprasti. Galbūt todėl, kad ji buvo tokia pa- 
prasta, tokia elementari kaip mano-brangusis-Vatsone. Vakar, pir- 
madienį, atnešė paštą. J.C.Vitnio siuntinys Džo Kemberiui buvo 
akivaizdus to įrodymas. 

Šiandien antradienis, ir vėl atneš paštą. 

Palengvėjimo ašaros pabiro dar šlapiais jos skruostais. Dona 
vos susilaikė nepapurčiusi Tedo ir nepasakiusi, kad viskas bus ge- 
rai, kad vėliausiai antrą valandą po pietų - bet tikėtina, jog dešimtą 
ar vienuoliktą ryto, jei paštą čia išnešiodavo laiku, kaip ir mieste - 
šis košmaras pasibaigs. 

Laiškanešys užsuks, netgi neturėdamas Kemberiams jokio pašto 
- čia ir visa esmė. Jo darbas patikrinti, ar nepakelta vėliavėlė, skel- 
bianti, kad yra laiškų, kuriuos jis turėtų paimti. Laiškanešys priva- 
lėjo atvažiuoti čionai, į galinę savo stotelę 3-ajame Miesto kelyje, ir 
tai patikrinti, tik šiandien jį pasveikins moteris, puolusi isterijon iš 
džiaugsmo. 

Dona nužvelgė Tedo pietų dėžutę ir pagalvojo apie maistą. Prieš 
tai ji manė, jog reikėtų pataupyti, jei... na, dėl viso pikto. Dabar tai 
buvo nebesvarbu, nors tikriausiai Tedas rytą jausis išalkęs. Dona su- 
valgė likusius agurkų griežinėlius. Vis tiek Tedas nelabai mėgo 
agurkus. Bus keisti pusryčiai, - šypsodamasi pamanė ji. - Sausainiai 
ir alyvuogės. 

Kramtydama paskutinius du agurkų griežinėlius, Dona suprato, 
kad ją labiausiai išgąsdino sutapimai. Visa sutapimų serija, atsitik- 
tinė, tačiau nurodanti juntamą likimą, ir sudarė įspūdį, jog šuo buvo 
siaubingai šališkas... bandantis sudoroti būtent ją. Pirmas sutapimas, 
kad Vikas išvyko dešimčiai dienų. Antras sutapimas, kad Vikas 

šiandien paskambino labai anksti. Jeigu nebūtų tada jų radęs, būtų 
pabandęs paskambinti vėliau ir pagaliau sunerimęs, kur jiedu dingo. 
Trečias sutapimas, jog visų trijų Kemberių nebuvo namie, bent jau 
vieną parą. Nei motinos, nei sūnaus, nei tėvo. Visi išvykę. Bet jie 
paliko savo šunį. O, taip. Jie... 

Staiga Donai į galvą dingtelėjo siaubinga mintis. Jos žandikau- 
liai sustingo, ji liovėsi kramčiusi agurką. Pabandė nuvyti tą mintį, 
bet nesisekė. 

O jei visi trys guli negyvi daržinėje? 

Iškart prieš akis išdygo neaiškus vaizdas, būdingas vaizdiniams, 
kurie kartais aplanko ankstyvomis ryto valandomis. Trys kūnai it 
prastai padaryti žaislai, išsidrėbę ant grindų. Kruvinos pjuvenos ap- 
link juos. Dulkėtos akys spokso į tamsą, drabužiai perplėšti, jų kū- 
nų dalys... 

Tai beprotiška, tai... 

Galbūt šuo pirmiausia susidorojo su berniuku. Kiti du buvo vir- 
tuvėje arba linksminosi viršuje, o išgirdę riksmus, išbėgo laukan. 

(liaukis, ar nesiliausi) 

... išbėgo laukan, bet berniukas jau buvo negyvas. Šuo perplėšė 
jam gerklę, ir kol tiedu, išvydę sūnaus mirtį, sustingę stovėjo, sen- 
bernaras iššoko iš šešėlio - sena pabaisa, naikinimo mašina, - pasiu- 
tęs ir urzgiantis. Pirmiausia jis puolė moterį. Vyras bandė ją išgel- 
bėti... 

(ne, jis būtų išsitraukęs ginklą ar trenkęs į galvą veržlėrakčiu, o 
be to, kur mašina? Kol jie neišvažiavo, čia stovėjo mašina - ar gir- 
dėjai? - į SEIMYNINĘ KELIONĘ - jie išvažiavo mašina, o pikapą 
paliko) 

Bet kodėl niekas neatėjo pašerti šuns? 

Logiška, ir tai Doną gąsdino. Kodėl niekas neatėjo pašerti šuns? 
Juk jei ruošėsi išvažiuoti dienai ar dviem, turėjo su kuo nors susitar- 
ti. Kaimynai šėrė tavo šunį, o kai išvažiuodavo, pasirūpindavai jų 
katinu, žuvyte ar papūga. Tad kur... 

O šuo vis užeidavo į daržinę. 

Ar jis ten ėdė? 

Štai tau ir atsakymas, - atsidususi pamanė. - Kemberis nerado 
nieko, kas pašertų šunį, todėl pripylė lovį maisto. 

Tačiau Dona pagalvojo apie tai, apie ką anksčiau pagalvojo ir 
Džo Kemberis. Didelis šuo suėstų viską iš karto, o po to vaikščiotų 
alkanas. Be abejo, būtų geriau rasti draugą, kuris pašertų šunį, jei 
kur nors išvažiuoji. O galbūt jie kur nors užgaišo. Galbūt jie tikrai 
išvyko į šeimos šventę, ir prisigėręs Kemberis užmigo kur po stalu. 
Galbūt taip, o gal ir ne. 

Ar šuo ėda daržinėje? 

(ką jis ten ėda? šunų maistą? ar žmones?) 

Dona išspjovė agurko gabalėlį į delną ir pajuto pykinimą. Pasi- 
stengė nuraminti skrandį, ir jai tai pavyko, nes kai norėdavo, Dona 
galėdavo gerai susikaupti. Jie paliko šuniui šiek tiek maisto ir išva- 
žiavo mašina. Nereikėjo būti nei Šerloku Holmsu, kad tai supras- 
tum. Visa kita nieko nereiškė. 

Tačiau tas mirties įvaizdis vis bandė sugrįžti. Dominavo kruvi- 
nų pjuvenų, tapusių tamsesnėmis už keptas dešreles, vaizdas. 

Liaukis. Pagalvok apie paštą, jei jau turi apie ką nors galvoti. 
Galvok apie rytdieną. Apie tai, kad esi saugi. 

Jos pusėje kažkas braižė mašiną. 

Dona nenorėjo atsisukti, bet nepajėgė savęs įveikti. Galva ėmė 
suktis tarytum ją stumtų nematomos galingos rankos. Dona girdėjo, 
kaip trakštelėjo kaklo sausgyslės. Ten stovėjo Kudžas ir žvelgė į ją. 
Jo snukis buvo už kokių šešių pėdų. Juos skyrė tik lango stiklas. Tos 
raudonos apdujusios akys spoksojo į ją. Snukis atrodė taip, tarsi 
kažkas būtų išmozojęs jį skutimosi kremu ir palikęs nudžiūti. 

Dona pajuto, krūtinėje gimstantį ir į viršų kylantį riksmą, aštrų 
lyg geležis, nes suprato jai skirtas šuns mintis: Aš tave pasieksiu, 
gražuole. Aš tave pasieksiu, vaiki. Galvok, kiek nori, apie laiškane- 
šį. Aš ir jį pribaigsiu, jei prireiks, kaip ir visus tris Kemberius ir 
kaip ketinu sudoroti tave ir tavo sūnų. Gali pradėti pratintis prie tos 
minties. Gali... 

Riksmas, kylantis aukštyn ir tarytum gyva būtybė, bandanti išsi- 
veržti į laisvę, užgriuvo Doną vienu metu su Tedo nom į tualetą; ji 
per keturis colius atsuko jo langą ir pakėlė jį, kad Tedas galėtų at- 
likti savo reikalus, visą laiką saugodamasi šuns; Tedas ilgai negalė- 
jo pradėti, ir jos rankos pradėjo skaudėti; sapnas, mirties vaizdiniai, 
o dabar štai... 

Šuo šypsojosi jai; jis šypsojosi jai; jo vardas buvo Kudžas, o jo 
įkandimas buvo lygus mirčiai. 

Riksmas turėjo prasiveržti 

(bet Tedas) 

arba ji išprotės 

(miega) 

Dona sukando dantis, bijodama surikti, kaip ir prieš akimirką, 
norėdama sulaikyti vėmulį. Ji kovojo su riksmu. Pagaliau širdis ap- 
rimo, ir Dona suprato, jog susitvardė. 

Ji nusišypsojo šuniui ir, atgniaužusi kumščius, pakėlė abu vidu- 
rinius pirštus į viršų. Dona laikė juos prie stiklo, kuris truputį apra- 
sojo nuo Kudžo kvėpavimo. 

- Kad tu prasmegtum, - sušnibždėjo ji. 

Regis, praėjo visa amžinybė, kol šuo nuleido priekines letenas 
ant žemės ir vėl grįžo į daržinę. Donos smegenyse vėl sušmėžavo 
toji juodoji mintis, 

(ką jis ten ėda?) 

bet kažkur savo sąmonėje ji užtrenkė duris. 

Dona nebeužmigo ligi pat aušros. Ji sėdėjo prie vairo ir drebė- 
jo, vis sau kartodama, kad kvaila manyti, jog šuo - kažkoks paslap- 
tingas keršytojas, pabėgęs iš Tedo spintos, arba, kad jis žino daugiau 
apie šią situaciją nei ji. 


Vikas prabudo visiškoje tamsoje perdžiūvusia gerkle. Širdis it 
pašėlusi daužėsi krūtinėje. Jis buvo visiškai pasimetęs - toks pasi- 
metęs, kad akimirką net pagalvojo, jog krenta, todėl įsikibo į lovą. 

Vikas užmerkė akis, bandydamas nusiraminti ir susikaupti. 

(tu esi) 

Jis atsimerkė ir pamatė langą, staliuką prie lovos ir lempą. 

("Ritz - Carlton" viešbutyje Bostone, Masačiūsetse) 

Vėl viskas tapo aišku, ir jis net nustebo, kaip galėjo nors akimir- 
ką taip sutrikti. Viskas dėl to, kad jis miegojo svetimoje vietoje, nu- 
sprendė Vikas. O, be to, dar tas košmaras. 

Košmaras! Viešpatie, koks jis buvo siaubingas. Vikas tokio 
nepergyveno nuo brendimo pradžios, kai dažnai sapnuodavo kren- 
tąs žemyn. Jis paėmė laikrodį nuo staliuko, suspaudė jį abiejom ran- 
kom ir prisikišo prie veido. Buvo dvidešimt minučių po pirmos. Ro- 
džeris tyliai knarkė kitoje lovoje. Viko akims prisitaikius prie tam- 
sos, išvydo, kad Rodžeris miega ant nugaros, nuspyręs antklodę prie 
kojūgalio. Rodžeris vilkėjo absurdišką pižamą su mažomis geltono- 
mis vėliavėlėmis. 

Vikas nuleido kojas ant grindų, tyliai nuėjo į vonią ir uždarė du- 
ris. Rodžerio cigaretės gulėjo ant praustuvo, ir Vikas išsitraukė vie- 
ną. Jam to reikėjo. Jis atsisėdo ant klozeto ir užsirūkė, nukratydamas 
pelenus į kriauklę. 

Nerimo sapnas, būtų pasakiusi Dona, ir Dievas žino, kad jis tu- 
rėjo dėl ko nerimauti. Vikas atsigulė apie pusę vienuoliktos daug ge- 
resnės nuotaikos nei pastarąją savaitę. Sugrįžę į viešbutį, jiedu su 
Rodžeriu pusvalandį pasėdėjo bare, svarstydami atsiprašymo idėją, 
o tada iš senos didžiulės piniginės Rodžeris išsitraukė Jansio Ha- 
ringtono namų telefono numerį. Haringtonas vaidino Šarpo Javainių 
Profesorių. 

- Pirmiausia reikėtų įsitikinti, ar jis sutiks, - tarė Rodžeris. 

Jis nuėmė telefono ragelį ir paskambino Haringtonui, kuris gy- 
veno Vestporte, Konektikute. Vikas nežinojo, ko tikėtis. Geriausiu 
atveju, manė jis, Haringtonas bus truputį priblokštas: jis tapo apgai- 
lėtinas dėl “Zingers" skandalo, todėl sielojosi sugadinto įvaizdžio. 

Jiedu abu buvo maloniai nustebinti. Haringtonas iškart sutiko. 
Jis suprato situacijos esmę ir žinojo, kad Profesoriui galas (“Varg- 
šas vyrukas - jau it nupeštas žąsinas“, - liūdnai pastebėjo Haringto- 

nas). Tačiau jis manė, kad finalinis reklaminis klipas gali padėti 
kompanijai užbaigti tuos nemalonumus. Vėl įstatyti ją į vėžes. 

- Paistalai, - padėjęs ragelį, išsišiepė Rodžeris. - Jam tik patiko 
ta finalinės scenos idėja. Ne daugelis aktorių reklamos versle gauna 
tokią galimybę. Jei paprašytume, jis net pats nusipirktų lėktuvo bi- 
lietą į Bostoną. 

Tad Vikas nuėjo gulti laimingas ir iškart užmigo. Tada atėjo 
sapnas. Jis stovėjo priešais Tedo spintos duris ir sakė Tedui, kad ten 
nieko nėra. “Įtikinsiu tave visiems laikams", - tvirtino Tedui. Vikas 
atidarė spintos duris ir išvydo, kad joje nėra Tedo drabužių ir Žais- 
lų. Tedo spintoje augo miškas: senos pušys ir eglės, ir seni kietme- 
džiai. Spintos grindys buvo nuklotos spygliais ir lapų puvenomis. 
Vikas pakrapštė jas, norėdamas pažiūrėti, ar apačioje dar yra dažy- 
tos lentos. Jų nebuvo: pirštas užkabino juodą žemę. 

Vikas įlindo į spintą, ir durys užsitrenkė už jo. Nieko tokio. 
Šviesos pakako. Jis rado takelį ir ėmė juo sekti. Vikas pajuto, kad 
staiga ant pečių atsirado kuprinė ir gertuvė rankoje. Jis girdėjo pa- 
slaptingą vėjo švilpimą tarp eglių ir paukščių čiulbėjimą. Prieš sep- 
tynerius metus, kai dar nebuvo “Ad Worx“, per atostogas jie 
patraukė žygin į Apalačių kalnus, ir tos vietos atrodė labai panašios 
į jo sapno geografiją. Jie tik vieną kartą leidosi į žygį, po to atosto- 
gauti važiuodavo prie jūros. Vikas, Dona ir Rodžeris nuostabiai pra- 
leido laiką, bet Altėja Breikstoun nekentė žygių ir savo nelaimei 
nuo augalų dar pasigavo alergiją. 

Pirmoji sapno dalis buvo visai maloni. Netgi nuostabu buvo ma- 
nyti, kad veiksmas vyksta Tedo spintoje. Vikas įžengė į proskyną ir 
išvydo... bet sapnas ėmė skaidytis, kaip ir visuomet, kai bandai at- 
sibusti. 

Kitoje proskynos pusėje stūksojo pilka siena, kylanti kokį tūks- 
tantį pėdų į viršų. Dvidešimties pėdų aukštyje matėsi urvas - na, ne 
toks gilus, kaip tikras urvas. Jis buvo daugiau panašus į nišą su ly- 
giomis grindimis. Dona su Tedu gūžėsi joje. Gūžėsi nuo kažkokios 
pabaisos, kuri bandė juos pasiekti. Sugauti. Ir suėsti. 

Buvo panašu į sceną iš “King Kongo", kai didžioji beždžionė 
nupurtė Fėjos Vrei gelbėtojus nuo rąsto ir bandė pačiupti vienintelį 
išsigelbėjusį. Tačiau vyrukas pasislėpė skylėje, ir King Kongas ne- 
pajėgė jo iškrapštyti. 

Pabaisa iš sapno nebuvo milžiniška beždžionė. Tai buvo... kas? 
Drakonas? Ne, net nepanašu. Ne drakonas, ne dinozauras ir ne tro- 
lis. Vikas negalėjo išsiaiškinti. Tačiau pabaisa neįstengė pasiekti 
Donos ir Tedo, tad laukė lauke it katė su geležine kantrybe, tykanti 
pelės. 

Vikas pasileido tekinas, bet nesvarbu, kaip greitai jis bėgo, nė 
kiek nepriartėjo prie kitos proskynos pusės. Girdėjo šaukiančią pa- 
galbos Doną, tačiau jam atsiliepus, regis, žodžiai ištirpo jau už dvie- 
jų pėdų nuo jo burnos. Pagaliau Tedas jį pastebėjo. 

- Jie nepadeda! - beviltišku balsu suriko Tedas. Vikas nustėro iš 
baimės. - Tėveli, “Pabaisos žodžiai" nepadeda! Tėveli, jie nepade- 
da, jie niekada nepadėjo! Tu melavai, tėti! Tu melavai! 

Vikas bėgo pirmyn, tačiau atrodė lyg stovėtų ant kojaminio ma- 
lūno. Jis pažvelgė į žemę palei pilką sieną ir išvydo senų kaulų ir iš- 
sišiepusių kaukolių, apaugusių samanomis, krūvą. 

Tą akimirką jis pabudo. 

Ir kas gi buvo ta pabaisa? 

Vikas negalėjo prisiminti. Jau dabar sapnas atrodė tarytum vaiz- 
das, stebimas pro kitą teleskopo galą. Vikas įmetė cigaretę į kloze- 
tą, nuleido vandenį ir išplovė iš kriauklės pelenus. 

Jis nusišlapino, užgesino šviesą ir grįžo į lovą. Atsigulęs Vikas 
pažvelgė į telefoną ir staiga pajuto begalinį neracionalų norą pa- 
skambinti namo. Neracionalų? Per silpnai pasakyta. Buvo be dešimt 
dvi. Jis ne tik pakeltų Doną, bet ir velniškai ją išgąsdintų. Juk nie- 
kas neaiškina sapnų pažodžiui - visi tai žino. Kai tuo pačiu metu ta- 
vo santuoka ir verslas galėjo nulėkti nuo bėgių, nieko nuostabaus, 
jei protas ėmė žaisti trikdančius žaidimus. 

Bet gerai būtų išgirsti jos balsą ir sužinoti, kad viskas gerai... 

Vikas nusisuko nuo telefono, pataisė pagalvę ir užmerkė akis. 


187 


Paskambinsi jai rytą, jei nuo to tau bus geriau. Iškart po pus- 
ryčių. 

Ši mintis nuramino Viko protą, ir greitai jis vėl užmigo. Šįkart 
Vikas nesapnavo - o jei ir sapnavo, tai tie sapnai neužsifiksavo jo 
sąmonėje. O pabudęs antradienį Vikas pamiršo sapną apie žvėrį 
proskynoje. Jis vos vos prisiminė, kad kėlėsi vidury nakties. Tą die- 
ną Vikas namo nepaskambino. 


Čeritė Kember atsibudo antradienį penktą valandą ryto ir iš pra- 
džių nesuprato, kur esanti: geltoni tapetai vietoj medinių sienų, Žža- 
lios užuolaidos vietoj balto kartūno, siaura viengulė lova vietoj dvi- 
gulės, įdubusios per vidurį. 

Pagaliau suvokė - ji yra Stretforde, Konektikute, ir ją užplūdo 
džiaugsmas. Visą dieną Čeritė galės kalbėtis su savo seserimi, pri- 
siminti senus laikus, sužinoti, ką sesuo veikė per pastaruosius me- 
tus. O Holė žadėjo važiuoti į Bridžportą apsipirkti. 

Čeritė atsibudo pusantros valandos anksčiau nei visada - dar 
prieš dvi valandas, kai šis namas ims bruzdėti. Tačiau visi nekaip 
miega svetimoje lovoje iki trečiosios nakties. Taip sakydavo jos 
motina, ir ji neklydo. 

Pagaliau tyla liovėsi spengusi - begulint, klausantis ir žvelgiant 
į penktos valandos šviesą, krentančią per pusiau užtrauktas užuolai- 
das... aušros šviesą, visada tokią baltą, aiškią ir nuostabią; Čeritė iš- 
girdo, kaip sugirgždėjo lenta. Mėlynasis kėkštas pradėjo savo rytinį 
tratėjimą. Pirmasis dienos traukinys pajudėjo į Vestportą, Grinvičą 
ir Niujorką. 

Lenta vėl sugirgždėjo. 

Ir vėl. 

Ir girgždėjo ne pats namas. Girgždesį sukėlė žingsniai. 

Čeritė atsisėdo lovoje, apsisukusi antklodę aplink rožinių nakti- 
nių marškinių liemenį. Žingsniai laiptuose iš lėto artėjo. Eisena bu- 
vo lengva. Kažkas lipo basomis kojomis arba vienomis kojinėmis. 
Tai buvo Bretas. Pamažu atpažįsti žmonių, su kuriais gyveni, eiseną. 

Čeritė atmetė antklodę, atsistojo ir priėjo prie durų. Jos atsivėrė 
į antrojo aukšto koridorių, ir ji spėjo pastebėti Breto galvą su pasi- 
stojusiais plaukais ant viršugalvio. 

Čeritė nusekė jam iš paskos. 

Kai ji priėjo laiptų aikštelę, Bretas jau žirklino koridoriumi, ku- 
ris jungė laukujas duris ir virtuvę. Čeritė norėjo jį pašaukti... bet vėl 
susičiaupė. Prisiminė - visas namas dar miega - svetimas namas. 

Bretas ėjo kažkaip keistai... keistai atrodė jo kūnas... bet nuo to 
praėjo jau tiek daug laiko. 

Čeritė greitai ir tyliai basomis kojomis nulipo laiptais žemyn. Ji 
nusekė Bretą į virtuvę. Jis vilkėjo tik žydras pižamines kelnes. Bal- 
ti raišteliai tabalavo palei klyną. Nors dar buvo tik vidurvasaris, 
Bretas jau buvo visas rudas: jis, kaip ir tėvas, iš prigimties buvo 
tamsiaodis, todėl lengvai įdegdavo. 

Stovėdama tarpduryje, Čeritė išvydo Breto profilį. Jam naršant 
po spinteles virš viryklės ir kriauklės, aiški ryto šviesa krito ant jo 
kūno. Čeritės širdis prisipildė nuostabos ir baimės. Jis gražus, - pa- 
galvojo ji. - Visa, kas gražu, ar kas buvo gražu mumyse, dabar įkū- 
nyta jame. Šios akimirkos ji niekada nepamiršo: Čeritė matė savo 
sūnų vienomis pižaminėmis kelnėmis ir liūdnai suvokė berniokišku- 
mo paslaptį, kuri taip greitai baigsis. Jos motiniškos akys mylėjo vi- 
sus raumenų išlinkimus, jo užpakaliuką, švarias pėdas. Bretas atro- 
dė... toks tobulas. 

Čeritė matė viską taip aiškiai, nes Bretas miegojo. Būdamas ket- 
verių - aštuonerių metų, jis ne kartą vaikščiojo per miegus: gal 
kokius du tuzinus kartų. Čeritė labai sunerimo - išsigando - ir nuėjo 
pasikonsultuoti su daktaru Grešamu (be Džo žinios). Ji nebijojo, 
kad Bretui gali išsivystyti silpnaprotystė - visi matė, koks jis protin- 
gas ir normalus, - tačiau ji išsigando, kad jis gali susižeisti, būdamas 
toje keistoje būsenoje. Daktaras Grešamas užtikrino ją, kad taip ne- 
atsitiks, nes daugelį juokingų pasakojimų apie somnambulizmą 
žmonės prisigraibstė iš pigių, nepagrįstų filmų. 

- Mes labai nedaug žinome apie vaikščiojimą per miegus, - 
kalbėjo jis, - bet mes žinome, kad dažniau vaikšto vaikai nei suau- 

gusieji. Protas ir kūnas augant ir bręstant nuolat sąveikauja, ponia 
Kember, ir dauguma žmonių, kurie tyrinėjo vaikščiojimą per mie- 
gus, tiki, kad šis simptomas nurodo, jog laikinai ir nereikšmingai su- 
triko pusiausvyra tarp tų dviejų veiksnių. 

- Lyg didėjantis skausmas? - abejodama paklausė Čeritė. 

- Labai panašiai, - šyptelėjo Grešamas. 

Recepte jis nupiešė varpelio formos kreivę, sakydamas, kad 
Breto somnambulizmas, pasiekęs viršūnę, kurį laiką tarsi sustings, 
o tada ims kristi. Galų gale viskas savaime turėtų praeiti. 

Čeritė grįžo namo, daktaro įtikinta, kad Bretas neiškris pro lan- 
gą ar neišeis į vieškelio vidurį, vaikščiodamas per miegus, bet nie- 
ko konkretaus nesužinojusi. Po savaitės pas gydytoją ji atsivedė ir 
Bretą. Prieš porą mėnesių jam buvo sukakę šešeri. Grešamas visa- 
pusiškai jį apžiūrėjo ir padarė išvadą, kad jis - visiškai normalus 
berniukas. Ir Grešamas buvo teisus. Paskutinįsyk Čeritė užtiko Bre- 
tą vaikščiojantį per miegus prieš dvejus metus. 

Paskutinįsyk iki dabar. 

Bretas vieną po kitos atidarinėjo spinteles, kiekvieną gerai užda- 
rydavo ir pereidavo prie kitos, pakilnodamas Holės puodus, keptu- 
ves, tvarkingai sulankstytas pašluostes, kavos ir arbatos puodelius 
bei stiklines. Jo akys buvo plačios ir tuščios, ir Čeritė suprato, kad 
jis matė kitų spintelių, esančių kitoje vietoje, turinį. 

Čeritė pajuto senai kamavusį, bejėgį siaubą, kurį jau buvo be- 
veik užmiršusi, kaip kad ir visi tėvai pamiršta senąsias savo vaikų li- 
gas: dantų kalimąsi, skiepus, kurie sukėlė karštligę, krupą, ausies in- 
fekciją, kruviną ranką ar koją. Ką jis galvoja? - mąstė Čeritė. - Kur 
Jis? Ir kodėl dabar, po dviejų ramių metų? Ar tai dėl to, kad atsidū- 
rė svetimoje aplinkoje? Jis neatrodė nusiminęs... bent jau iki šiol. 

Bretas atidarė paskutinę spintelę ir, ištraukęs rožinį padažo du- 
benį, padėjo jį ant stalo. Jis tarytum paėmė kažką iš oro ir įpylė į du- 
benį. Čeritė pašiurpo, supratusi, kur jis yra ir ką daro. Taip Bretas 
kiekvieną dieną elgdavosi namuose. Jis šėrė Kudžą. 

Čeritė nenoriai žengė žingsnį jo link ir sustojo. Ji netikėjo tom 
pasakėlėm, kas gali atsitikti, jei pažadinsi lunatiką - kad amžinai at- 

skirsi sielą nuo kūno, ir tai sukels beprotystę arba staigią mirtį - ir 
jai net nereikėjo daktaro Grešamo, kad tuo įtikintų. Ji pasiskolino 
knygą iš Portlendo bibliotekos... bet ir to nereikėjo. Jos pačios svei- 
kas protas sakė, kad pažadinus lunatiką, jis paprasčiausiai pabusda- 
vo - ir viskas. Galbūt jis apsiašarotų ar pultų į isteriją, bet tik dėl to, 
kad nesuvoktų, kur besantis. 

Tačiau vis tiek Čeritė niekada nežadindavo Breto per jo nakti- 
nius pasivaikščiojimus. Sveikas protas - tai viena, o nepagrįsta bai- 
mė - visai kas kita, ir staiga ji labai išsigando, nors ir nežinojo, ko- 
dėl. Ir kas gi galėjo būti taip siaubinga, kad Bretas šėrė savo šunį? 
Visai natūralu, nes Bretas visada jaudindavosi dėl Kudžo. 

Dabar Bretas pasilenkęs laikė padažo dubenėlį. Pižamos kelnių 
raišteliai priminė baltą liniją ant raudonai juodo linoleumo. Jo vei- 
de sušmėžavo liūdesys. Tada Bretas, kaip ir visi lunatikai, sumur- 
mėjo greitai ir nesąmoningai. Žodžiai neatspindėjo jokių emocijų: 
viskas vyko jo viduje, kažkokio sapno, kuris po dviejų metų priver- 
tė jį vaikščioti per miegus, kokone. Vienu ypu išsakyti žodžiai ne- 
reiškė jokios melodramos, tačiau Čeritė susiėmė už gerklės. Oda bu- 
vo visiškai šalta. 

- Kudžas nebealkanas, jau nebe, - burbtelėjo Bretas. Jis atsisto- 
jo, apglėbęs dubenį rankomis. - Jau nebe, jau nebe. 

Akimirką Bretas sustingo prie stalo, o Čeritė - prie virtuvės du- 
rų. Vienintelė ašara nuriedėjo jo skruostu. Bretas padėjo dubenį ant 
stalo ir patraukė durų link. Jis ėjo atmerktomis akimis, tačiau jos ne- 
pastebėjo motinos. Bretas stabtelėjo ir atsigręžė. 

- Paieškok žolėje, - tarė jis kažkokiai nesamai būtybei. 

Tada vėl ėjo Čeritės link. Ji pasitraukė, vis dar spausdama ger- 
klę. Bretas greitai praėjo pro ją ir patraukė prie laiptų. 

Čeritė apsisuko, norėdama sekti jam iš paskos, bet prisiminė pa- 
dažo dubenį. Jis stovėjo ant tuščio stalo lyg pagrindinis keisto pa- 
veikslo elementas. Čeritė jį pakėlė, ir jis išslydo jai iš rankų - mo- 
teris nežinojo, kad jos pirštai tapo slidūs nuo prakaito. Čeritė jau 
įsivaizdavo trenksmą miegančiame name, bet vikriai abejomis ran- 

komis sugavo dubenį. Padėjo jį ant lentynos, uždarė spintelę ir su- 
stingo vietoje, klausydamasi stiprių širdies smūgių ir jausdama, ko- 
kia ji svetima šioje virtuvėje. Ji buvo įsibrovėlė. Pagaliau Čeritė nu- 
sekė sūnui iš paskos. 

Priėjusi jo kambario duris, spėjo pastebėti, kaip jis ropščiasi at- 
gal į lovą. Bretas užsitraukė antklodę ir, kaip paprastai, apsivertė ant 
kairio šono. Nors Čeritė ir žinojo, kad jau viskas baigta, vis tiek dar 
šiek tiek pastovėjo. 

Kažkas sukosėjo koridoriaus gale, vėl primindamas, kad ji čia 
svetima. Čeritė pajuto stiprų namų ilgesį. Akimirką jos skrandis už- 
šalo, kaip kad dantisto užšaldytas dantis. Šį nuostabų ramų rytą jos 
mintys apie skyrybas atrodė tokios paikos ir neatitinkančios tikro- 
vės, kokios gali būti tik vaiko mintys. Čia jai buvo lengva taip mąs- 
tyti. Čia buvo ne jos namai, ne jos vieta. 

Kodėl tas imituotas Kudžo šėrimas ir tie skubiai pažerti žodžiai 
ją taip išgąsdino? Kudžas nebealkanas, jau nebe, jau nebe. 

Čeritė grįžo į savo kambarį ir gulėjo lovoje, kol saulė nutvieskė 
visus kampus. Per pusryčius Bretas atrodė toks, kaip visada. Jis ne- 
paminėjo Kudžo ir pamiršo paskambinti namo. Truputį padvejoju- 
si, Čeritė nusprendė palikti viską, kaip yra. 


Buvo karšta. 

Dona truputį pradarė langą - išdrįso praverti tik ketvirtadalį - ir, 
persisvėrusi per Tedo kelius, ketino pradaryti ir jo. Tada ir pastebė- 
jo geltoną popierėlį. 

- Kas tai, Tedai? 

Jis pažvelgė į ją. Po akimis matėsi rudi ratilai. 

- “Pabaisos žodžiai“. 

- Ar galiu pažiūrėti? 

Akimirką Tedas gniaužė popierių rankoje, bet netrukus padavė 
jai. Jo veide atsispindėjo savininko atsargumas, ir staiga Dona paju- 
to pavydą, trumpalaikį, bet labai stiprų. Iki šiol sugebėjo jį apsaugo- 
ti, Tedas saugus ir sveikas, tačiau jis rūpinosi tik dėl Viko pokšto. 

Dona sumišo, nuliūdo ir pasišlykštėjo savimi. Visų pirma, juk tai ji 
įtraukė Tedą į šią situaciją. Jei ji nebūtų nusileidusi dėl auklės... 

- Aš vakar įsikišau į kišenę, - tarė Tedas, - prieš mums išvažiuo- 
jant apsipirkti. Mamyte, ar pabaisa mus suės? 

- Tai ne pabaisa, Tedai, o tik paprastas šuo, ir jis mūsų nesuės! 
- Dona prabilo daug griežčiau nei ketino. - Jau sakiau - kai ateis 
laiškanešys, galėsime važiuoti namo. 

Be to, aš jam sakiau, kad mašina greitai užsives, sakiau, kad kas 
nors užvažiuos, kad greitai grįš Kemberiai... 

Bet kokia nauda taip galvoti? 

- Ar galiu atgauti “Pabaisos žodžius“? - paklausė Tedas, 

Akimirką Dona pajuto beprotišką norą tą prakaitu permirkusį, 
sulamdytą geltoną popierėlį suplėšyti į gabalus ir išmesti pro langą. 
Bet atidavė jį Tedui ir susigėdusi bei išsigandusi perbraukė ranko- 
mis jam per plaukus. Kas, dėl Dievo meilės, jai darosi? Iš kur tos 
sadistiškos mintys? Kodėl ji norėtų dar labiau įbauginti Tedą? Ar 
dėl Viko? Dėl savęs? Kodėl? 

Buvo per karšta net galvoti. Prakaito upeliai žliaugė jos veidu, 
ir Dona matė tokius pat upelius, tekančius Tedo skruostais. Jo plau- 
kai buvo prilipę prie galvos ir atrodė dvigubai tamsesni nei iš tikrų- 
jų. Jam reikia išplauti galvą, - netyčia pagalvojo ji, ir mintys vėl 
gtįžo prie šampūno buteliuko, stovinčio ant lentynos vonioje ir lau- 
kiančio, kol kas nors įsipils jo į delną. 

(neprarask savitvardos) 

Ne, žinoma, ne. Ji neturėjo jokios priežasties prarasti savitvar- 
dą. Viskas bus gerai, tiesa? Be abejo. Šuo jau daugiau nei valandą 
nesirodė akyse. Taip pat ir laiškanešys. Dabar jau buvo dešimta ry- 
to. Laiškanešys turėjo netrukus pasirodyti, o tada jau bus nebesvar- 
bu, kad mašinoje taip karšta. Tai vadinamasis “šiltnamio efektas“. 
Dona kažkur skaitė paaiškinimą, kodėl negalima per karštį mašino- 
je palikti šuns. Šilinamio efektas. Ten buvo parašyta, kad saulėje pa- 
liktoje mašinoje, jei langai bus uždaryti, temperatūra gali pakilti iki 
140 laipsnių, todėl būtų per žiauru ir pavojinga palikti augintinį už- 

rakintą, kol pats apsiperki ar žiūri kino filmą. Dona pliaukštelėjo lie- 
žuviu. Čia viskas atvirkščiai. Šįkart šuo užrakino mašinoje žmones. 

Laiškanešys jau turėjo pasirodyti. Tada jau bus nesvarbu, kad 
jiems liko tik ketvirtadalis pieno termose, ir kad anksti rytą jai pri- 
reikė į tualetą, ir ji pasinaudojo Tedo termosu - ar bent jau pabandė 
pasinaudoti - ir dabar “Pinto" dvokė šlapimu. Karščiui didėjant tas 
nemalonus kvapas vis stiprėjo. Dona uždarė termosą ir išmetė pro 
langą. Ji girdėjo, kaip jis atsitrenkė į žvyrą. Tada ji pravirko. 

Bet tai nesvarbu. Žinoma, žemino tai, kad Dona turėjo sisioti į 
termosą, tačiau dabar nebesvarbu, nes laiškanešys turėjo greitai pa- 
sirodyti - galbūt dabar jis jau krovėsi paštą į savo mažą baltai mėly- 
ną furgoną prie plytinio pašto pastato Karbino gatvėje... arba jau 
pradėjo savo kelionę 117-uoju keliu “Klevų" vieškelio link. Greitai 
viskas baigsis. Dona parveš Tedą namo, ir jiedu užlips į viršų. Jie- 
du nusirengs ir kartu palįs po dušu, bet prieš tai ji paims tą šampū- 
no buteliuką nuo lentynos ir atsargiai padės kamštelį ant kriauklės 
krašto. Pirmiausia Dona išplaus Tedo, o po to ir savo galvą. 

Tedas vėl skaitė geltonąjį popierėlį, be garso krutindamas lūpas. 
Jis skaitė ne taip, kaip kad bus po poros metų (jeigu mes iš čia išsi- 
kapstysim, - pridėjo jos išdavikiškas protas), bet kartojo atmintinai. 
Taip važiavimo mokyklos paruošdavo beraščius vairavimo egzami- 
nui raštu. Dona kažkur apie tai skaitė ar galbūt matė per televizorių. 
Argi nenuostabu, kaip lengva visa tai prisiminti, kai daugiau nėra 
kuo užsiimti? Tarytum sugrįžtų visos pasąmonės šiukšlės. 

Dona prisiminė atsitikimą iš tų laikų, kai dar gyveno pas tėvus. 
Likus dviem valandom iki vieno iš įžymiųjų jos motinos kokteilių 
vakarėlių (taip juos vadindavo Donos tėvas), virtuvės kriauklės ne- 
švarumai iškilo baro kriauklėje, ir kai motina atsuko čiaupą, žalia 
masė aptaškė visas lubas. Tada Donai buvo tik keturiolika, bet ji ne- 
užmiršo bauginantį motinos isterišką įsiūtį. Jai net pasidarė bloga, 
nes motina siuto matant žmonėms, kurie ją mylėjo ir kuriems jos 
reikėjo labiau nei pažįstamų grupelei, atėjusiai veltui prisigerti ir 
veltui prisišlamšti sumuštinių. Dona išsigando, nes motinos įsiutis 

jai atrodė nelogiškas... 1 dėl tėvo akyse pastebėtos išraiškos. Jose 
spindėjo pasišlykštėjimas. Tada pirmą kartą Dona tikrai patikėjo, 
kad ji užaugs ir taps geresne moterimi nei jos motina, kuri galėjo 
taip įbauginti kitus dėl tokio menkniekio... 

Sunerimusi dėl prisiminimo sukeltų emocijų, Dona užmerkė 
akis ir pabandė atsikratyti nereikalingų minčių. Gyvūnų mylėtojų 
draugija, šiltnamio efektas, srutos, kas toliau? Kaip aš praradau ne- 
kaltybę? Šešios nuostabios atostogos? Laiškanešys, apie jį reikėjo 
galvoti, apie prakeiktą /aiškanešį. 

- Mamyte, gal dabar mašina užsives? 

- Mielasis, aš bijau net pabandyti, nes akumuliatorius labai nu- 
silpęs. 

- Bet mes tik sėdim čia, - išvargęs ir nekantrus ragino Tedas. - 
Koks skirtumas, ar akumuliatorius nusilpęs, ar ne, mes juk vis tiek 
tik sėdim? Pabandyk! 

- Nedrįsk man įsakinėti, vaike, nes gausi per užpakalį! 

Tedas krūptelėjo nuo tokio pikto Donos balso, ir ji vėl prakeikė 
save. Jis buvo irzlus... bet ar galima Tedą dėl to kaltinti? Be to, jis 
buvo teisus. Todėl Dona ir supyko. Bet Tedas nesuprato: Dona ne- 
norėjo vėl užvesti variklio, nes bijojo vėl prisišaukti šunį. O to ji ne- 
norėjo labiau už viską pasaulyje. 

Paniurusi pasuko raktelį. “Pinto" variklis protestuodamas iš lė- 
to sukrenkštė. Dukart kostelėjo, bet neužsivedė. Dona paleido rak- 
telį ir paspaudė garsinį signalą. Pyptelėjimą galbūt galima buvo iš- 
girsti už penkiasdešimties jardų, tad ką jau kalbėti apie namą kal- 
vos papėdėje. 

- Na, štai, - žiauriai atrėžė Dona. - Dabar patenkintas? Gerai. 

Tedas pravirko. Taip jis pravirkdavo, dar būdamas kūdikis: dar 
nepradėjus kūkčioti, lūpos imdavo drebėti, ašaros pasipildavo 
skruostais. Dona apglėbė jį, atsiprašinėdama, sakydama, kad neno- 
rėjusi būti pikta, kad ji ir pati nuliūdusi, kad viskas baigsis, kai tik 
čia atvažiuos laiškanešys, kad ji parveš Tedą namo ir išplaus jo gal- 
vą. O pati mąstė: Geresnė už savo motiną. Žinoma. Kur gi ne. Tu ly- 

giai tokia pati, kaip ir ji. Tokioje situacijoje ji būtų pasakiusi lygiai 
tą patį. Kai blogai jautiesi, bandai visiems primesti savo nuotaiką. 
Kokia motina, tokia ir duktė, ar ne? Ir galbūt, kai Tedas užaugs, jis 
jaus tą patį tau, ką ir tu jautei savo... 

- Kodėl taip karšta, mamyte? - liūdnai paklausė Tedas. 

- Šiltnamio efektas, - nesąmoningai atsakė Dona. 

Jei tai buvo galutinis motinystės - ar pilnametystės - egzaminas, 
Dona jį prastai laikė. Kiek jau laiko jie kiurksojo tame įvažiavimo 
keliuke? Daugiausia penkiolika valandų. O ji jau visiškai nebesi- 
tvardė. 

- Ar galėsiu išgerti limonado, kai grįšime namo, mamyte? - pra- 
kaituoti, sulankstyti “Pabaisos žodžiai" gulėjo ant Tedo kelių. 

- Kiek tik norėsi, - atsakė Dona ir stipriai jį apkabino. 

Tačiau Tedo kūnas atrodė lyg medinis. Nereikėjo man ant jo 
šaukti, - nusiminusi pagalvojo Dona. - Jei tik nebūčiau šaukusi. 

Bet pasistengs pasitaisyti, nusprendė Dona. Nes tuoj atvažiuos 
laiškanešys. 

- Manau, kad pa... kad šunelis mus suės, - tarė Tedas. 

Dona jau ketino ką nors atsakyti, bet nutylėjo. Kudžo dar nesi- 
matė. “Pinto" variklio garsai jo nepriviliojo. Galbūt šuo miegojo. 
Galbūt jis jau nudvėsė. Būtų nuostabu... ypač jei prieš mirtį jį tam- 
pė lėtos konvulsijos. Skausmingos konvulsijos. Dona vėl pažvelgė į 
užpakalines namo duris. Jos viliojo savo artumu. Jos buvo užrakin- 
tos. Dabar Dona tuo neabejojo. Prieš išvažiuodami žmonės užraki- 
no duris. Būtų kvaila dabar jas išbandyti, nes laiškanešys jau turėjo 
pasirodyti. “Įsivaizduok, kad tai tiesa“, - kartais sakydavo Vikas. Ji 
taip ir padarys, nes tai ir buvo tiesa. Geriau manyti, kad šuo vis dar 
gyvas ir guli už tų pusiau pravirų garažo durų. Guli šešėlyje. 

Pagalvojus apie šešėlį, jai išsiskyrė seilės. 

Dabar jau buvo beveik vienuolika. Po keturiasdešimt penkių mi- 
nučių Dona pastebėjo kažką žolėje palei keliuko kraštą iš Tedo pu- 
sės. Dar penkiolika minučių patyrinėjusi, ji įsitikino, kad tai sena 
beisbolo lazda izoliacija apvyniota rankena, pasislėpusi tarp motie- 
jukų ir kiškio ašarėlių. 

Dar po kelių minučių, prieš pat vidurdienį, Kudžas išlindo iš 
daržinės, kvailai primerkęs savo raudonas gleivėtas akis nuo karštos 
saulės. 


Kai ji ateis išsivesti tavęs 

Ir pritrauks tuos ratus kuo arčiau, 
Kai jie pašauks tave 

Ir nusitemps tavo vargšą kūną... 


Lengvas, bet susirūpinęs Džerio Garsijos balsas sklido iš kori- 
doriaus gale esančio radijo imtuvo. Kažkur arčiau kažkas dejavo. Tą 
rytą, įėjęs į dvokiančią vonią nusiskusti ir nusiprausti, jis rado vė- 
malus viename pisuare ir didelį sukrešėjusio kraujo klaną vienoje 
kriauklėje. 

- Judink savo užpakaliuką, - dainavo Džeris Garsija, - tik manęs 
Jiems neišduok. 

Stivas Kempas stovėjo prie lango savo kambaryje, penktame 
Portlendo viešbučio aukšte, ir žvelgė į Springo gatvę, nekaip jaus- 
damasis, bet nežinodamas, kodėl. Jam skaudėjo galvą. Stivas vis 
galvojo apie Doną Trenton, ir kaip jis jai atkeršijo ir pasiliko neto- 
liese. Kodėl jis čia pasiliko? Kas, po velnių, atsitiko? 

Dabar jis norėjo būti Aidahe. Apie jį pastaruoju metu Stivas 
dažnai galvodavo. Tai ko nepakėlė sparnų ir neišskrido tenai? Jis 
nežinojo, ir tai jam nepatiko. Stivui nepatiko visi tie galvoje besisu- 
kantys klausimai. Klausimai trikdė ramybės būseną, kuri būtina me- 
nininko vystymuisi. Šį rytą Stivas pažvelgė į vieną iš tų dantų pasta 
aptaškytų veidrodžių ir pamanė, kad atrodo pasenęs. Tikrai senas. 
Grįžęs į kambarį, pastebėjo grindimis ropinėjantį tarakoną. Taip, 
ženklai nekokie. 

Ji atstūmė mane, nes aš senas, - mąstė Stivas. - Bet aš ne senas. 
Ji taip padarė, nes ji - kalė. Ir todėl, kad aš supyliau visą šaukštą jos 
pačios vaistų. Kaip Gražuoliui Vyreliui patiko mažas meilės rašte- 
lis, Dona? Ar Gražuoliui Vyreliui jis patiko? 

Ar Vyrelis gavo tą mažą meilės raštelį? 

Stivas užgesino cigaretę stiklainio dangtelyje, kuris šiame kam- 
baryje atstojo peleninę. Tai juk pagrindinis klausimas, tiesa? Atsa- 
kius į jį, visi kiti atsakymai išsirikiuotų į savo vietas. Atsakymas su- 
mažintų skausmą dėl tų neapykantos kupinų žodžių, kuriais Dona 
liepė jam nešdintis, kai jis dar nebuvo pasiruošęs užbaigti romano 
(ji juk pažemino jį). 

Staiga Stivas suprato, ką daryti, ir jo širdis sunkiai suplakė iš 
nekantrumo. Jis įkišo ranką į kišenę, sužvangino monetas ir išėjo. 
Buvo kelios minutės po vidurdienio, o Kasl Roke taip laukiamas 
Donos laiškanešys pradėjo savo maršrutą, į kurį įėjo “Klevų" vieš- 
kelis ir 3-asis Miesto kelias. 


Vikas, Rodžeris ir Robas Martinas praleido antradienio rytą 
“Image-Eye" studijoje, o po to nusprendė eiti išgerti alaus ir suval- 
gyti keletą mėsainių. Po kelių mėsainių ir daugybės alaus bokalų 
Vikas staiga suprato, kad dar niekad nebuvo tiek išgėręs per dalyki- 
nius pietus. Paprastai jis išgerdavo kokteilį arba balto vyno taurę. Jis 
matė nemažai reklamos srities specialistų Niujorke, kurie skandino 
save baruose, pasakodami draugams apie kampanijas, kurių nieka- 
da nesuorganizavo... arba, jei pakankamai prisigerdavo, porindavo 
barmenams apie romanus, kurių, be abejo, niekada neparašys. 

Tai buvo keista proga: pusiau pergalės šventimas, pusiau velio- 
nio gedėjimas. Robas su džiaugsmu pritarė paskutinio Javainių Pro- 
fesoriaus reklaminio klipo idėjai, teigdamas, kad jis visus apstul- 
bins... jei tik jam bus duota galimybė. O čia ir prasidėjo gedėjimas. 
Be senio Šarpo ir jo vaikio sutikimo jiems nepadėtų nė patys geriau- 
si pasaulyje reklaminiai klipai. Atsižvelgiant į aplinkybes, Vikas 
nusprendė, kad visai neprošal prisilakti. 

Prasidėjus pietų meto klientų antplūdžiui, visi trys sėdėjo beran- 
koviais marškiniais prie kampinio stalelio, apkrauto mėsainių lieka- 
nomis, alaus buteliais ir perpildyta pelenine. Vikas prisiminė tą die- 
ną, kai jiedu su Rodžeriu sėdėjo “Geltoname povandeniniame laive" 

Portlende ir aptarinėjo šį safarį. Kai visa, kas galėjo būti blogai, bu- 
vo blogai su jų verslu. Neįtikėtina, bet jis pajuto nostalgiją tai die- 
nai, ir pagalvojo, ką dabar veikia Dona su Tedu. Paskambinsiu 
jiems šįvakar, - nusprendė Vikas. - Jei tik išliksiu pakankamai blai- 
vus ir neužmiršiu to padaryti. 

- Tai kas dabar? - paklausė Robas. - Liksite Bostone ar skrisite 
į Niujorką? Galiu jums gauti bilietus į Bostono ir Kanzaso koman- 
dų rungtynes. Pralinksminčiau jus, kai Džordžas Bretas pramuš ke- 
letą skylių kairioje lauko sienoje. 

Vikas žvilgtelėjo į Rodžerį, kuris patraukė pečiais ir tarė: 

- Skrisime į Niujorką. Labai ačiū, Robai, bet nemanau, kad da- 
bar būtume nusiteikę stebėti beisbolą. 

- Čia daugiau neturime ką veikti, - pritarė Vikas. - Mes numa- 
tėme daug laiko skirti apmąstymams, o dėl finalinio klipo idėjos - 
jau apsisprendėme. 

- Liko dar daug aštrių kampų, - paprieštaravo Robas. - Per daug 
nesididžiuok. 

- Aštrius kampus galime nulyginti, - atsakė Džordžas. - Manau, 
tam pakaks ir vienos dienos su rinkotyros žmonėmis. Kaip manai, 
Vikai? 

- Galbūt dviejų. Bet vis tiek nematau priežasties, kodėl negalė- 
tume viską baigti daug anksčiau, nei tikėjomės. 

- O kas tada? 

Vikas šyptelėjo. 

- Tada paskambinsime seniui Šarpui ir susitarsime su juo susi- 
tikti. Manau, kad iš Niujorko grįšime tiesiai į Klyvlendą. “Magiško- 
sios paslapties turas". 

- Pamatysim Klyvlendą ir numirsim, - niūriai tarė Rodžeris ir 
susipylė likusį alų į stiklinę. - Aš taip nekantrauju susitikti su tuo se- 
nu pirdūnu. 

- Nepamiršk ir jaunojo pirdūno, - išsišiepė Vikas. 

- Kaip galėčiau pamiršti tą plevėsą? - atsakė Rodžeris. - Džen- 
telmenai, siūlau užsisakyti dar po vieną. 

Robas žvilgtelėjo į laikrodį. 

- Aš tikrai turė... 

- Po paskutinę, - reikalavo Rodžeris. - Kaip kad “Ilgiausių 
metų". 

Robas patraukė pečiais. 

- Gerai. Bet nepamiršk, kad aš dar turiu reikalų. Nors be Šarpo 
javainių man atsiras daug laisvo laiko pietums. 

Jis pakėlė stiklinę ir mojavo ja tol, kol padavėjas pastebėjo ir 
linktelėjo. 

- Pasakyk, ką iš tikrųjų manai, - Vikas tarė Robui. - Tiesiai švie- 
siai. Ar manai, kad žlugsim? 

Robas pažvelgė į jį, jau norėjo žiotis, bet tik papurtė galvą. 

- Na, kalbėk, - paragino Rodžeris. - Mes visi išplaukėm į jūrą ta 
maža žalia valtele. Arba “Zingers" popierine dėžute. Manai, kad 
nieko neišeis, tiesa? 

- Manau, kad nėra jokių šansų, - prabilo Robas. - Jūs surengėte 
gerą prezentaciją - kaip visuomet. Atliksite pirminius darbus Niujor- 
ke, ir manau, jog rinkotyros specialistai užtikrins jus, kad viskas tik 
jūsų naudai. Ir Jansis Haringtonas... Manau, kad jis išplėš savo su- 
smirdusią širdį iš krūtinės. Didžiulė scena mirties patale. Jis atrodys 
toks šaunus, kad Betė Deivis “Tamsioje pergalėje" bus panaši tik į 
Ali MakGro iš “Meilės istorijos“. 

- Bet tai visai ne taip... - pradėjo Rodžeris. 

Robas patraukė pečiais. 

- Aha, galbūt tai ir nesąžininga. Gerai. Vadinkite kaip norite, bet 
užsiimu šiuo verslu jau pakankamai ilgai ir galiu patikėti, jog po to, 
kai reklamą parodys tris ar keturias savaites, vargu ar liks bent 
vienas namas, kuriame nebus apsiašarojusių. Visi bus priblokšti. 
Bet... 

Padavėjas atnešė alų ir tarė Robui: 

- Ponas Džonsonas liepė jums pasakyti, kad dar laukia kelios 
trijulės, pone Martinai. 

- Na, tada bėk ir pasakyk ponui Džonsonui, kad mes jau geria- 
me po paskutinį butelį, tad tegul nevaro į kelnes. Gerai, Roki? 

Padavėjas nusišypsojo, ištuštino peleninę ir linktelėjo. 

Kai jis nuėjo, Robas atsisuko į Viką ir Rodžerį. 

- Tai kur esmė? Jūs - protingi vyrukai. Jums nereikia, kad vie- 
nakojis operatorius pilnu alaus pilvu sakytų, kur lokys prišiko gri- 
kiuose. 

- Šarpas neatsiprašys, - tarė Vikas. - Juk taip manai? 

Robas kilstelėjo alaus butelį. 

- Tai ne atsiprašymas, - liūdnai įsiterpė Rodžeris, - o prakeik- 
tas paaiškinimas. 

- Jūs taip manote, - atsakė Robas, - bet ką pamanys jis? Paklaus- 
kite apie tai savęs. Kelis kartus buvau sutikęs tą seną žąsiną. Visa 
tai jam pasirodys panašu į tai, kai kapitonas pirmas šoka iš laivo, 
palikęs moteris ir vaikus. Ne, aš jums pasakysiu, kaip viskas bus, 
draugai mano, - jis pakėlė stiklinę ir iš lėto siurbtelėjo. - Manau, kad 
šie vertingi ir tokie trumpi santykiai labai greitai baigsis. Senis Šar- 
pas išklausys jūsų pasiūlymą, papurtys galvą ir išspirs jus lauk. Vi- 
siems laikams. O kitą reklaminę agentūrą pasirinks jo sūnus, atsi- 
žvelgdamas į tai, kuri agentūra sutiks laisvai įgyvendinti jo sumau- 
tas idėjas. 

- Galbūt, - tarė Rodžeris. - Bet galbūt jis... 

- “Galbūt" nesiskaito, - aistringai nutraukė Vikas. - Vienintelis 
skirtumas tarp gero reklamos specialisto ir gero prekiautojo nieko 
nevertomis mikstūromis yra tas, kad geras reklamos specialistas da- 
ro viską, ką gali su medžiaga, kurią turi rankose... neperžengdamas 
sąžiningumo ribų. Apie tai ir yra ši reklama. Jei jis ją atmes, atmes 
tai, ką galėjome padaryti geriausiai. Ir tai bus galas. 

Vikas užgesino cigaretę, vos neapversdamas Rodžerio alaus bu- 
telio. Jo rankos drebėjo. 

Robas linktelėjo. 

- Už tai ir išgersiu, - jis pakėlė stiklinę. - Tostas, džentelmenai. 

Vikas su Rodžeriu irgi pakėlė stiklines. 

Robas minutėlę pagalvojo ir tarė: 

- Tegul viskas išeina į gera, nors šansų ir nedaug. 

- Amen, - užbaigė Rodžeris. 
Jie susidaužė ir išgėrė. Ištuštinęs stiklinę, Vikas pajuto vėl gal- 
vojąs apie Doną ir Tedą. 


Laiškanešys Džordžas Meara pakėlė vieną koją, aptrauktą pilkai 
mėlynomis pašto pareigūno kelnėmis, ir nusiperdė. Pastaruoju me- 
tujis daug perdė, ir tai pradėjo jį jaudinti. Ir nesvarbu, ką Džordžas 
būtų valgęs. Praeitą vakarą jiedu su žmona valgė menkę grietinėlė- 
je su skrudinta duona, ir jis nusiperdė. Šįryt jis suvalgė “Kellogg's" 
javainių su bananais ir nusiperdė. Vidurdienį “Įkaušusiame tigre“ 
Džordžas suvalgė du mėsainius su sūriu ir majonezu... ir ilgai perdė. 

Džordžas pasitikrino simptomus “Namų medicinos enciklopedi- 
joje", neįkainojamame dvylikos tomų veikale, kurį jo žmona nusi- 
pirko, sutaupiusi kuponus Pietų Paryžiaus supermarkete. Tai, ką 
Džordžas Meara rado skyriuje “PER DIDELIS DUJŲ SUSIKAUPI- 
MAS“, jo nepaguodė. Tai galėjo būti skrandžio veiklos sutrikimo 
simptomas. Ten galėjo tūnoti maža gražutė opa. Taipogi tai galėjo 
būti žarnyno problema. Ir dar - tai galėjo reikšti vėžį. Jei nepraeis, 
nusprendė Džordžas, reikės apsilankyti pas seną daktarą Kventiną. 
Daktaras Kventinas būtų jam pasakęs, kad Džordžas perdžia, nes 
sensta, 1r tiek. 

Tetos Evės Čalmers mirtis praeitą pavasarį Džordžą smarkiai 
sukrėtė - smarkiau nei jis tikėjosi, todėl pastaruoju metu jis nemėgo 
galvoti apie senatvę. Jau geriau galvoti apie auksinį amžių, išėjus į 
pensiją, kurį jiedu su Kete praleis kartu. Nebereikės keltis pusę sep- 
tynių. Nebereikės tampyti pilnų laiškų maišų ir klausyti to šikniaus 
Maiklo Furnjero, Kasl Roko pašto viršininko. Nebereikės šalti kiau- 
šių Žiemą ir eiti iš proto dėl vasarotojų, norinčių gauti paštą savo 
stovyklose ir kotedžuose, atėjus šiltiems orams. Vietoj to jis galės 
keliauti po Naująją Angliją, krapštytis sode, susirasti naujų užsiėmi- 
mų, o svarbiausia - ilsėtis. Bet kažkodėl pirsnojimas varant 
septintąjį ir aštuntąjį dešimtmetį netiko jo aukso amžiaus paveikslui. 

Džordžas pasuko mažą mėlynai baltą furgoną į 3-ąjį Miesto ke- 
lią 1r krūptelėjo - saulė pasisuko kitu kampu. Vasara buvo tokia 

karšta, kaip kad išpranašavo teta Evė. Jis girdėjo mieguistai čirpian- 
čius svirplius aukštoje žolėje, ir prieš akis iškilo auksinio pensijos 
amžiaus epizodas: “Džordžas ilsisi, gulėdamas hamake užpakalinia- 
me kieme". 

Džordžas stabtelėjo prie Milikenų pašto dėžutės ir įmetė rekla- 
minį bukletą bei sąskaitą už elektros energiją. Šią dieną jis visiems 
nešiojo sąskaitas už elektrą, tačiau Džordžas tikėjosi, jog kompani- 
jos vyrukams užteks kantrybės sulaukti, kol Milikenai ją apmokės. 
Milikenai buvo tikri vargetos, kaip ir Garis Pervjeras. Tiesiog siau- 
binga buvo stebėti, kas darosi su Pervjeru, kuris turėjo medalį už 
nuopelnus kare. O Džo Kemberis nė kiek nesiskyrė nuo jo. Jie abu 
nuėjo šuniui ant uodegos. 

Džonas Milikenas šoniniame kieme taisė kažką panašaus į akė- 
čias. Džordžas pamojo jam, ir Milikenas, kilstelėjęs pirštą, vėl kibo 
prie darbo. 

Štai tau, gerovės švaistytojau, - pamanė Džordžas Meara ir, pa- 
kėlęs koją, papūtė savo tromboną. Jis pirstelėjo kaip reikiant. Reikė- 
tų būti velniškai atsargiam tarp žmonių. 

Džordžas patraukė link Gario Pervjero namo, įkišo reklaminį 
bukletą, sąskaitą už elektros energiją bei veteranų biuletenį ir apsi- 
suko Gario kieme, nes šiandien pas Kemberius važiuoti nereikėjo. 
Vakar rytą Džo paskambino į kontorą ir paprašė kelioms dienoms 
sulaikyti jo paštą. Maiklas Furnjeras užpildė “UŽLAIKYTI PAŠTĄ 
IKI PAREIKALAVIMO" kortelę ir prikabino prie Džordžo sky- 
riaus. 

Furnjeras pasakė Džo Kemberiui, kad jei jis būtų paskambinęs 
penkiolika minučių anksčiau, būtų sulaikęs ir pirmadienio paštą, jei 
to norėjo. 

- Nesvarbu, - atsakė Džo. - Šiandieninį dar spėsiu pasiimti. 

Įdėjęs Gario Pervjero paštą į dėžutę, Džordžas pastebėjo - vaka- 
rykštis “Populiarusis mechanikas“ ir labdaros prašantis laiškas iš 
Kaimo Stipendijų Fondo dar nepaimti. Apsisukdamas Džordžas 1š- 
vydo, kad didžiulis senas Gario “Kraisleris" stovi kieme, o aprūdi- 
jęs Džo Kemberio automobilis - už jo. 

- Išvažiavo kartu, - sumurmėjo Džordžas. - Du kvailiai kažkur 
linksminasi. 

Jis pakėlė koją ir vėl nusiperdė. 

Džordžas padarė išvadą, kad jie abu tikriausiai geria ir ištvir- 
kauja, važinėdami Džo Kemberio pikapu. Jam nedingtelėjo į galvą 
pamąstyti, kodėl jie pasiėmė Džo pikapą, kai kieme stovėjo dvi 
daug patogesnės mašinos, ir jis nepastebėjo kraujo ant verandos 
laiptelių ar to, kad Gario duryse žiojėjo skylė. 

- Du kvailiai kažkur linksminasi, - pakartojo Džordžas. - Bent 
jau Džo Kemberis nepamiršo atšaukti pašto. 

Džordžas grįžo tuo pačiu keliu, kuriuo atvažiavo, Kas! Roko 
link, vis pakeldamas koją ir papūsdamas tromboną. 


Stivas Kempas užsuko į kavinę prie Vestbruko prekybos centro 
suvalgyti porą mėsainių su sūriu. Jis sėdėjo furgone, valgė ir žval- 
gėsi į Braitono aveniu, nematydamas kelio ir nejausdamas maisto 
skonio. Jis paskambino į Gražuolio Vyrelio kontorą ir pasivadino 
Adamu Svolou, kai to paprašė sekretorė. Prisistatė esąs “House of 
Lights“ kompanijos rinkotyros direktorius ir pasakė norįs pasikalbė- 
ti su ponu Trentonu. Stivui net burna išdžiūvo iš susijaudinimo. Kai 
atsilieps Trentonas, jiedu galės pasikalbėti apie daug įdomesnius da- 
lykus nei rinkotyra. Pavyzdžiui, apie apgamą ir kaip jis atrodo. Apie 
tai, kaip bebaigdama ji iki kraujo jam įkando. Apie tai, kaip sekėsi 
dievaitei po to, kai Gražuolis Vyrelis sužinojo apie jos pomėgius. 

Tačiau to neįvyko. Sekretorė atsakė: 

- Apgailestauju, bet nei pono Trentono, nei pono Breikstouno 
šią savaitę kontoroje nebus. O taip pat ir kitą savaitę. Jei aš galėčiau 
jums padėti... 

Jos balsas, kupinas vilties, vis stiprėjo. Ji tikrai norėjo padėti. 
Tai buvo galimybė gauti užsakymą, kai abu bosai tvarkė reikalus 
Bostone ar Niujorke - žinoma, ne Los Andžele, tik ne tokia maža su- 
mauta agentūrėlė, kaip “Ad Worx". 

Stivas padėkojo ir pažadėjo paskambinti mėnesio gale. Jis padė- 
jo ragelį, sekretorei nespėjus paklausti telefono numerio, nes “Hou- 
se of Lights" kompanijos kontora buvo įsikūrusi telefono būdelėje 
Kongreso gatvėje. 

Dabar Stivas žiaumojo sumuštinius su sūriu ir galvojo, ką dary- 
ti toliau. Tarsi tu nežinotum, - sušnibždėjo vidinis balsas. 

Jis užvedė furgoną ir patraukė Kasl Roko link. Kai baigė savo 
pietus, Stivas jau buvo šiaurės Vinolhame. Jis numetė šiukšles ant 
furgono grindų, kur jau mėtėsi plastmasiniai gėrimų konteineriai, 
“Big Mac“ dėžutės, alaus ir sodos skardinės bei tušti cigarečių pa- 
keliai. Šiukšlinti buvo antivisuomeniška, o, be to, šiukšlės teršė 
gamtą, todėl Stivas to nedarė. 


Pusė dviejų karštą tos dienos popietę Stivas pasiekė Trentonų 
namus. Labai atsargiai, nesumažindamas greičio, pravažiavo pro na- 
mą ir pastatė mašiną už ketvirčio mylios. Tada grįžo atgal pėsčio- 
mis. 

Kiemas buvo tuščias, ir jis labai nusiminė. Stivas negalėjo sau 
prisipažinti - ypač dabar, kai, regis, Donos nebuvo namie - kad jis 
ketino duoti jai paragauti to, ko ji taip troško pavasarį. Tačiau jis at- 
važiavo nuo Vestbruko į Kasl Roką su pusine erekcija, kuri tik da- 
bar visiškai dingo. 

Donos nebuvo namie. 

Ne, nebuvo mašinos. Juk tai dar neįrodo, kad... 

Stivas apsidairė. 

Štai, ponios ir ponai, taiki priemiesčio gatvė vasaros dieną. 
Vaikiūkščiai jau paguldyti pogulio, žmonelės irgi snaudžia arba pri- 
lipusios prie televizorių stebi “Gyvenimo meilę" arba "Rytojaus 
paiešką". Visi Gražuoliai Vyreliai išsijuosę uždirbinėja pinigus ir, 
ko gero, vietą intensyvios priežiūros palatoje Rytų Meino medicinos 
centre. 

Du vaikiukai žaidė “klases" ant išpaišytų kreida kvadratų. Jie 
vilkėjo tik maudymosi kostiumėlius, bet vis tiek prakaitavo. Sena 

praplikusi ponia stūmė pirkinių vežimėlį iš miesto, tarytum ir ji, ir 
jos vežimėlis būtų padaryti iš porceliano. Moteris iš toli apėjo žai- 
džiančius vaikus. 

Taigi nieko tokio nevyko. Gatvė snaudė karštyje. 

Stivas patraukė įvažiavimo keliuku tarytum turėtų visas teises 
taip daryti. Žvilgtelėjo į vienvietį garažą. Jis žinojo, kad Dona jo ne- 
naudojo, nes vieną kartą prisipažino jam, kad bijanti į jį įvaryti ma- 
šiną, nes durys per siauros. Jei nubrozdintų mašiną, Gražuolis Vy- 
relis įsiustų - ne, atsiprašau, jis tik supyktų. 

Garažas buvo tuščias. Nei “Pinto", nei senojo “Jaguaro" - Do- 
nos Gražuolį Vyrelį buvo apsėdusi sportinių automobilių menopau- 
zė. Donai nepatiko, kai jis taip sakydavo, bet Stivas niekada nema- 
tė akivaizdesnio atvejo. 

Stivas užlipo tris laiptelius į užpakalinę verandą, pabandė atida- 
ryti duris, ir rado jas atrakintas. Nepasibeldęs įsmuko vidun, dar 
kartą apsidairęs aplinkui, ar niekas jo nemato. 

Jis uždarė duris tyliame name. Vėl širdis ėmė daužytis krūtinė- 
je, vos neišjudindama visų šonkaulių. Ir vėl jis nieko neėmė į galvą. 
Stivui nereikėjo to daryti. Vis tiek viskas buvo čia. 

- Sveiki! Ar yra kas nors namie? - garsiu, doru ir maloniu balsu 
pasiteiravo Stivas. - Sveiki? 

Dabar jis jau stovėjo koridoriaus vidury. 

Akivaizdu, kad namie nieko nebuvo. Name tvyrojo tylus, karš- 
tas laukimo jausmas. Tuščias, svetimas, baldų pilnas namas atrodė 
baisus... Atrodė, kad jį stebi. 

- Sveiki? Ar yra kas nors namie? - Stivas paklausė paskutinį 
kartą. 

Palik jai ką nors prisiminimui. Ir dink iš čia. 

Stivas įėjo į svetainę ir apsidairė. Jis stovėjo, pasiraitęs marški- 
nių rankoves, bet prakaitas vis tiek varvėjo rankomis. Kaip jis no- 
rėjo užmušti Doną, kai ji pavadino jį kalės vaiku, aptaškydama sei- 
lėmis jo veidą. Kaip jis norėjo užmušti Doną už tai, kad privertė jį 
pasijusti senu, išsigandusiu ir nebesugebančiu valdyti situacijos. 
Laiškelis paglostė Stivo savimeilę, bet to neužteko. 

Dešinėje ant stiklinių lentynėlių stovėjo stikliniai niekučiai. Sti- 
vas pasisuko ir staiga spyrė į apatinę lentyną. Ji suiro: rėmas suju- 
dėjo ir nukrito ant grindų, išbarstydamas stiklą ir mažas kačių, pie- 
menukų ir kitokių subingalvių figūrėles. Kaktos vena smarkiai 
tvinksėjo. Stivas nesąmoningai raukėsi. Atsargiai užlipo ant nesudu- 
žusių figūrėlių, saumaldamas jas į miltus. Tada nukabino šeimos por- 
tretą nuo sienos, akimirką smalsiai paspoksojo į besišypsantį Viko 
Trentono veidą (Tedas sėdėjo jam ant kelių; viena ranka Vikas bu- 
vo apkabinęs Doną per liemenį) ir, numetęs jį ant grindų, viena ko- 
ja užmynė stiklą. 

Sunkiai kvėpuodamas tarytum ką tik būtų nubėgęs mylią, Stivas 
apsidairė. Staiga jis puolė kambarį tarsi šis būtų gyvas padaras, la- 
bai įskaudinęs, todėl dabar reikėjo jį nubausti. Tarsi šis kambarys 
būtų sukėlęs visą tą skausmą. Stivas apvertė Viko kėdę ir pavertė 
sofą ant šono, kuri akimirką pasiūbavo ir trenkėsi į grindis, tuo pa- 
čiu nulauždama priekyje stovėjusio kavos staliuko kampą. Velniškai 
keikdamasis, Stivas ištraukė visas knygas iš knygų spintos. Jis pa- 
kėlė žurnalų stovą ir sviedė jį į veidrodį. Didelės veidrodžio šukės 
pasipylė ant grindų. Stivas šnopavo it bulius per karštį. Jo skruostai 
tapo beveik purpuriniai. 

Per valgomąjį Stivas patraukė į virtuvę. Eidamas pro valgomąjį 
stalą, kurį Donai padovanojo tėvai, ištiesė ranką ir viską nubraukė: 
prieskonius, krištolinę vazą, kurią praeitą vasarą Dona už pusantro 
dolerio nusipirko Bridžtone, Viko bakalauro alaus bokalą. Kerami- 
kinė druskinė ir pipirinė dužo it bombos. Stivas vėl pajuto erekciją. 
Nebesuko galvos dėl atsargumo, nerūpėjo, kad kas nors gali jį už- 
klupti. Jis buvo tarsi kažkokioje juodoje skylėje. 

Virtuvėje Stivas atitraukė apatinį viryklės stalčių ir išmėtė puo- 
dus bei keptuves. Jie siaubingai barškėjo, bet Stivas tuo nepasiten- 
kino. Ant trijų virtuvės sienų kabėjo spintelės. Stivas abejomis ran- 
komis griebė lėkštes ir metė jas ant žemės. Šukės muzikaliai su- 
skambėjo. Jis nušlavė stiklines ir niumnėjo, kai jos dužo. Tarp jų bu- 
vo ir aštuonios nuostabios vyno taurės, kurias Dona laikė nuo dvy- 

likos metų. Ji kažkur skaitė apie kraitį ir nusprendė pradėti jį krau- 
ti. Kaip pasirodė, vyno taurės buvo vienintelis dalykas, kurį įsigijo 
Dona, nes tuoj prarado susidomėjimą (iš pradžių ji ketino sukaupti 
viską, ko reikės jaunavedžių namui ar butui), bet taurės gyveno na- 
muose jau pusę jos pačios gyvenimo, todėl buvo tikra vertybė. 

Dužo padažo dubuo, didelė lėkštė ir magnetofonas kartu su ra- 
diju. Stivas šoko ant jo. Jo kietas it akmuo penis tvinkčiojo kelnėse, 
kaip ir vena kaktos centre. Po maža chromine kriaukle, kampe, jis 
rado gėrimų. Stivas išsitraukė butelių glėbį ir iš visų jėgų po vieną 
ėmė mėtyti į uždarytas virtuvės sandėliuko duris. Kitą dieną jo de- 
šinė ranka bus tokia nelanksti, kad vos pajėgs pakelti ją iki peties. 
Greitai sandėliuko durys pasruvo džinu, viskiu, mėtiniu likeriu ir 
amaretu, kurį Kalėdų proga jiems padovanojo Rodžeris ir Altėja 
Breikstounai. Stiklai žėrėjo karštoje popiečio saulėje, kuri švietė pro 
langus virš kriauklės. 

Stivas įsiveržė į skalbyklą; rado baliklio dėžutes, didelį plastma- 
sinį medžiagos minkštintojo butelį ir trijų rūšių miltelius. It pamišęs 
ėmė bėgioti po virtuvę, visur barstydamas ir laistydamas valiklius. 

Tik baigęs barstyti paskutinę dėžutę - beveik pilną didžiausią 
“Tide" dėžutę, - jis pastebėjo raštelį bloknote, parašytą Donos rašy- 
sena: “Mudu su Tedu išvažiavome į Kemberio garažą su "Pinto". 
Greitai grįšim". 

Tai grąžino Stivą į realybę. Jis čia jau “ošė" mažiausiai pusva- 
landį. Laikas prabėgo taip greitai. Prieš kiek laiko ji buvo išvažia- 
vusi, kai jis įėjo į namą? Kam ji paliko raštelį? Bet kam, kas galėjo 
užeiti, ar konkrečiam asmeniui? Reikėjo nešdintis... bet pirmiausia 
reikėjo dar šį tą nuveikti. 

Stivas išplėšė raštelį iš bloknoto ir didžiosiomis raidėmis už- 
rašė: 


AŠ ŠĮ TĄ TAU PALIKAU VIRŠUJE, MAŽYTE. 
Stivas užbėgo laiptais į viršų ir įėjo į miegamąjį. Dabar jis bu- 
vo baisiai įsitempęs, beveik tikras, kad tuoj suskambės durų skam- 

butis, ir kas nors - dar viena laiminga namų šeimininkė - įkišusi gal- 
vą į vidų, pašauks (kaip ir jis): “Sveiki! Ar yra kas nors namie?" 

Tačiau šis jausmas tik padidino susijaudinimą. Stivas atsisegė 
diržą ir nuleido džinsus iki kelių. Po kelnėmis trumpikių nebuvo: 
Stivas jas retai dėvėdavo. Jo gaidys stovėjo stačias, apsuptas raudo- 
nai auksinių kušplaukių. Ilgai laukti nereikėjo: du trys smauktelėji- 
mai, ir Stivas pajuto beprotiškai stiprų orgazmą. Trūkčiodamas jis 
išliejo savo spermą ant paklodės. 

Tada vėl užsitraukė džinsus, užsegė užtrauktuką (vos nepriseg- 
damas penio galvutės - o fai būtų buvę juoko!) ir, sagstydamasis 
diržą, nubėgo prie durų. Ką nors sutiks, išeidamas iš namų. Būtinai. 
Stivas tuo neabejojo tarsi tai būtų neišvengiama. Kokia nors laimin- 
ga namų šeimininkė žvilgtels į jo raudoną veidą, išsprogusias akis 
bei prasegtus džinsus ir suriks visa gerkle. 

Atidarydamas užpakalines duris ir išeidamas laukan, Stivas nu- 
teikė save būsimam susidūrimui. Dabar jam ėmė atrodyti, kad su- 
keltas triukšmas galėjo prikelti ir mirusį... o tos keptuvės! Ir ko jis 
mėtė tas prakeiktas keptuves po virtuvę? Apie ką jis galvojo? Tik- 
riausiai visi kaimynai girdėjo. 

Tačiau Stivas nieko nesutiko nei kieme, nei keliuke. Popietės 
ramybė nebuvo pertraukta. Kitoje gatvės pusėje lietintuvas nerūpes- 
tingai laistė pievelę. Pro šalį pralėkė vaikis su riedučiais. Priešais 
akis gyvatvorė skyrė Trentonų rezidenciją nuo jų kaimynų. Kairėje 
bolavo miestas, įsikūręs kalvos papėdėje. Stivas puikiai matė 117- 
ojo kelio ir Chai gatvės sankryžą bei miesto rotušę viename sankry- 
žos kampe. Jis stovėjo verandoje, bandydamas sutvarkyti marški- 
nius. Kvėpavimas iš lėto tapo normalus. Stivas susirado savo “ma- 
lonią popietės veido" kaukę ir užsidėjo ją. Visa tai įvyko per laiko 
tarpą, per kurį sankryžos šviesoforas spėjo pakeisti spalvas iš raudo- 
nos į žalią ir vėl į raudoną. 

O jei ji dabar įsuktų į keliuką? 

Ši mintis privertė Stivą pajudėti. Jis jau paliko savo vizitinę kor- 
telę, tad visai nenorėjo dar aiškintis ir su pačia Dona. Nors ji nega- 

lėjo nieko padaryti, nebent būtų iškvietusi policiją, tačiau Stivas ne- 
manė, kad Dona taip pasielgtų. Jis galėjo per daug papasakoti: apie 
seksualinį Didžiosios Laimingosios Amerikietiškos namų šeiminin- 
kės gyvenimą jos pačios namuose. Bet Stivas visai ne šito norėjo. 
Geriausia sprukti kuo toliau nuo Kas! Roko. Galbūt vėliau jai pa- 
skambins ir paklaus, kaip patiko jo darbeliai. Būtų visai linksma. 

Stivas praėjo įvažiavimo keliuką, pasuko į kairę prie savo fur- 
gono. Nieko nesutiko. Niekas jo net nepastebėjo. Vaikis su riedu- 
čiais vėl pralėkė pro šalį, tik šįkart pasisveikino. Stivas atsakė tuo 
pačiu. 

Jis įsėdo į furgoną ir užvedė variklį. Pasiekęs 302-ąjį kelią, Sti- 
vas patraukė iki sankryžos su 95-uoju keliu, vedančiu į Portlendą. 
Jis užmokėjo už kelią ir nuburzgė į pietus. Stivą pradėjo kankinti 
neramios mintys apie jo darbelius - apie raudoną, visa griaunantį 
pyktį, kuris.apėmė jį, paaiškėjus, jog nieko nėra namie. Galbūt baus- 
mė už įžeidimą buvo per didelė? Ji nutraukė ryšius su juo, na ir kas? 
Juk jis suniokojo beveik visą namą. Ir kas jam užėjo? 

Stivas pradėjo narstyti šiuos klausimus, kaip daro ir dauguma 
žmonių, objektyvius faktus panardindami į chemikalų vonią ir taip 
sukurdami kompleksinį žmogaus pojūčių mechanizmą - subjektyvu- 
mą. Lyg mokinukas, kuris rašo pieštuku, trina, po to vėl rašo, Stivas 
sunaikino visus įvykius, o po to vėl juos atkūrė - perpiešė, savo są- 
monėje - kol faktai ir tų faktų suvokimas pagaliau jį patenkino. 

Stivas, privažiavęs 495-ąjį kelią, pasuko į Niujorko ir už jo ply- 
tinčios teritorijos link, į tyliuosius Aidaho plotus, kur kažkada sugrį- 
žo ir senas bei mirtinai įskaudintas tėtušis Hemingvėjus. Nutraukęs 
senus ryšius ir pasiryžęs keliauti tolyn, jis pajuto pasitaisius nuotai- 
ką. Tokiomis akimirkomis Stivas jausdavosi it iš naujo gimęs, galįs 
disponuoti didžiausia laisve - laisve atkurti save. Jis nebūtų suvokęs, 
kas jam sakoma, jeigu kas nors būtų priminęs, kad nesvarbu,kur bū- 
si, ar Meine, ar Aidahe, vis tiek baisiai įsiutęs jis sviestų raketę į že- 
mę, pralošęs teniso partiją; jis nepaspaustų savo varžovo rankos - 
taip darydavo tik laimėjęs. 


210 


Nakčiai Stivas apsistojo mažame Tvikenhemo miestelyje ir ra- 
miai miegojo. Jis įtikino save, kad vandalizmas Trentonų namuose 
buvo ne pusiau pamišusio pavydo aktas, o revoliucinė anarchija - 
grasinimas porai riebių viduriniosios klasės kiaulių, kokios, aklai 
mokėdamos mokesčius ir telefono sąskaitas, lengvai leido fašistams 
pasilikti valdžioje. Tai buvo drąsus ir negailestingas, pateisinamo 
įsiučio aktas. Taip jis išreiškė savo “galią žmonėms“, kurią propa- 
gavo visuose savo eilėraščiuose. Vis dėlto, prieš užmiegant siauro- 
je motelio lovoje, Stivui pasidarė įdomu, ką pagalvojo Dona, grįžu- 
si su vaiku namo. Nuo šios minties jis netrukus šypsodamasis pasi- 
nėrė į sapnus. 


Pusę keturių antradienio popietę Dona liovėsi laukusi laiška- 
nešio. 

Ji sėdėjo viena ranka apkabinusi snūduriuojantį Tedą. Berniuko 
lūpos buvo žiauriai išpurtusios nuo karščio, o jo veidas - karštas ir 
įraudęs. Termose dar buvo likęs lašelis pieno, ir Dona ketino netru- 
kus jį sugirdyti Tedui. Per pastarąsias tris su puse valandos - na- 
muose tai būtų buvęs pietų metas - saulė tapo beširdė ir atkakli. 
Netgi atidarius jos ir Tedo langų ketvirtadalius, viduje buvo gal 100 
ar daugiau laipsnių pagal Farenheitą. Nieko nuostabaus - taip visa- 
da būna, palikus mašiną saulėje. Tačiau paprastai tada atidarydavo 
visus langus, įjungdavo kondicionierių ir šaudavo į priekį. “Šauti į 
priekį" - kaip mielai skambėjo šie žodžiai. 

Dona apsilaižė lūpas. 

Kelis sykius trumpam atidarė langus iki galo, bet bijojo taip pa- 
likti: galėjo užsnūsti. Karštis baugino Doną dėl jos pačios ir, žino- 
ma, dėl Tedo likimo, tačiau ne taip baisiai, kaip apsiputojęs šuns 
snukis, žvelgiantis į ją pamišusiomis raudonomis akimis. 

Paskutinį kartą Dona atidarė langą iki galo, kai Kudžas dingo 
garažo šešėlyje. Tačiau dabar šuo vėl pasirodė. 

Jis tupėjo ant ištįsusio daržinės šešėlio, iš padilbų žvelgdamas į 
“Pinto". Žemė tarp jo priekinių kojų buvo visa seilėta. Kartkartėmis 

Kudžas sustaugdavo ir kaukšteldavo dantimis tarytum matytų haliu- 
cinacijas. 

Kiek dar? Kiek dar liko iki jo mirties? 

Dona buvo racionali moteris. Ji netikėjo pabaisomis iš spintų; ji 
tikėjo tik tuo, ką matė ir galėjo paliesti. Nieko antgamtiško, jei dar- 
žinės šešėlyje tupėjo pasiutęs senbernaras, kuriam turbūt įkando pa- 
siutusi lapė ar šeškas. Ir jis netykojo būtent jos. Juk jis ne reveren- 
das Dimesdeilas ir ne Mobi Šuo. Ir ne keturkojis Likimas. 

Tačiau... Dona jau buvo beveik nusprendusi bėgti prie užpaka- 
linių Kemberių verandos durų, kai Kudžas išsvirduliavo iš daržinės 
tamsumos. 

Tedas. Svarbiausia buvo Tedas. Dona turėjo išvežti jį iš čia, nes 
jis jau sklandžiai nebeatsakinėjo į klausimus. Regis, Tedas besuvo- 
kė tik realybės nuotrupas. Jis žvelgė į Doną tokiomis stiklinėmis 
akimis it prikultas boksininkas, pametęs nuovoką kartu su dantų ap- 
sauga ir laukiantis tik paskutinių smūgių, nuo kurių be sąmonės 
trenktųsi į brezentą, - visa tai baugino Doną ir pažadino motinystės 
jausmą. Svarbiausia buvo Tedas. Jei Dona būtų buvusi viena, jau se- 
niai būtų nubėgusi prie durų. Tik Tedas laikė ją mašinoje, nes ji vis 
įsivaizdavo šuns parverčiama, o Tedą likusį mašinoje vieną. 

Ir vis dėlto, kol Kudžas nepasirodė prieš penkiolika minučių 
Dona ruošė save bėgimui prie durų. Ji dar ir dar kartą suko šį veiks- 
mą galvoje it mėgėjišką filmą, kol vienai proto daliai pasirodė, kad 
visa tai vyksta iš tikrųjų. Ji kaip reikiant pakratys Tedą, kad šis nu- 
bustų, net plekštels per veidą, jei prireiks. Tada pasileis prie veran- 
dos durų. Pakrutins rankeną. Jei durys neužrakintos - puiku. Tačiau 
Dona ruošėsi ir tai galimybei, kad durys bus užrakintos. Dona nusi- 
vilko palaidinę ir dabar sėdėjo su viena balta medvilnine liemenėle, 
pasidėjusi palaidinę ant kelių. Bėgdama ji apsirištų ja ranką. Ne pa- 
ti geriausia apsauga, bet vis šis tas. Dona išmuštų stiklą šalia ranke- 
nos, įkištų ranką ir pati įleistų save į mažąją užpakalinę verandą. O 
jei vidinės durys taip pat būtų užrakintos, ji susidorotų ir su jomis. 
Kaip nors. 

Bet Kudžas sugrįžo, ir jos planai suiro. 

Niekis. Jis vėl įlįs į daržinę. Kaip ir anksčiau. 

Bet ar tikrai? - suabejojo Donos protas. - Viskas per daug jau 
tobula, ar ne? Kemberiai išvyko ir, kaip geri piliečiai, atšaukė savo 
paštą. Vikas išvyko, ir beveik nėra jokių šansų, kad jis paskambins 
anksčiau nei rytoj vakare, nes mes negalime sau leisti skambinti į 
užmiestį kiekvieną dieną. O jei ir paskambins, tai anksti. Niekam ne- 
atsiliepus, jis nuspręs, kad išvažiavome užkąsti į "Mario" restora- 
nėlį arba pasmaguriauti ledais į "Tastee Freeze". O vėliau jis ne- 
beskambins, nes pamanys, jog mes jau miegam. Tad Vikas paskam- 
bins rytoj. Atidusis Vikas. Taip, per daug jau tobula. Ar tik šuo ne- 
tupėjo valties priekyje tame pasakojime apie valtininką, perkeliantį 
vėles per Charono upę? Valtininko šuo. Vadinkite mane Kudžu. Ke- 
liaujame į Mirties Slėnį. 

Eik vidun, - Dona mintyse meldė šunį. - Eik atgal į daržinę, pra- 
keiktas gyvuly. 

Kudžas nė nekrustelėjo. 

Dona apsilaižė. Lūpos atrodė tokios pat išpurtusios, kaip ir 
Tedo. 

Ji nubraukė plaukus nuo Tedo kaktos ir švelniai tarė: 

- Kaip jautiesi, Tedi? 

- Ššš, - suburbuliavo Tedas. - Antys... 

Dona papurtė jį. 

- Tedai? Mielasis? Ar gerai jauties? Pasakyk man! 

Jis prasimerkė ir apsidairė. Berniukas atrodė sumišęs, sukaitęs ir 
mirtinai pavargęs. 

- Mamyte? Ar negalime važiuoti namo? Man taip karšta. 

- Mes važiuosim namo, - paguodė Dona. 

- Kada, mamyte? Kada? - pravirko Tedas. 

O, Tedai, geriau pataupytum savo ašaras, - pamanė Dona. - 
Tau jų dar prireiks. Kvaila apie tai galvoti. Bet juk ir visa situacija 
buvo kvaila iki pamišimo, ar gi ne? Mintis, kad bemniukas miršta 
nuo dehidratacijos 

(liaukis, jis NEMIRŠTA) 

tik už septynių mylių nuo artimiausio miestelio, buvo beprotiška. 

Bet tokia jau situacija, - priminė pati sau Dona. - Ir negalvok 
apie nieką kitą, sesute. Tai buvo panašu į miniatiūrinį karą, tad visa 
tai, kas anksčiau atrodė maža, dabar tapo labai dideliu. Kiekvienas 
mažiausias dvelktelėjimas pro atidarytą ketvirtadalį lango tapo stip- 
ria vėtra. Atstumas iki užpakalinės verandos - pusmyle per dykynę. 
O jei nori tikėti, kad šuo yra Likimas, buvusių nuodėmių vaiduok- 
lis ar Elvio Preslio reinkamacija, tikėk. Šioje sumažintoje situacijo- 
je - gyvybės arba mirties situacijoje - netgi noras nusišlapinti tapo 
kova. 

Mes iš čia ištrūksim. Joks šuo to nepadarys mano sūnui. 

- Kada, mamyte? - Tedas pakėlė šlapias akis ir išbalusį it sūris 
veidą. 

- Greitai, - liūdnai atsakė ji. - Labai greitai. 

Dona perbraukė jo plaukus ir prispaudė vaiką prie savęs. Ji pa- 
žvelgė pro Tedo langą, ir jos akys vėl įsispitrėjo į daiktą, gulintį 
aukštoje žolėje, į tą seną, izoliacija apvyniotą beisbolo lazdą. 

Norėčiau ja suknežinti tau makaulę. 

Namo viduje vėl suskambo telefonas. 

Staiga sulaukėjusi nuo vilties Dona apsižvalgė. 

- Ar tai tau, mamyte? Ar telefonas skambina tau? 

Dona neatsakė. Ji nežinojo, kam jis skambina. Bet jei jiems pa- 
vyks - o sėkmė nuo jų vis dėlto neturėjo nusigręžti, tiesa? - tai 
skambino kažkas, kuris ims įtarinėti, kad niekas neatsako į skambu- 
čius Kemberių namuose. Kažkas, kas atvažiuos ir patikrins. 

Kudžas pakėlė galvą ir pasuko ją į šoną. Akimirką jis tapo pa- 
našus į Niperį, Raudonojo Kryžiaus tarnybos šunį, prikišusį ausį 
prie gramofono rago. Svyruodamas Kudžas atsistojo ir patraukė prie 
namo, kuriame nesiliovė skambėjęs telefonas. 

- Galbūt šunelis atsakys į skambutį, - tarė Tedas. - Galbūt... 

Siaubingai greitai ir judriai didysis šuo pakeitė kryptį ir metėsi 
prie mašinos. Nerangaus šlubčiojimo kaip nebūta, tarsi tai tebūtų 

buvęs tik šuns tingumas. Senbernaras ne lojo, o riaumojo ir staugė. 
Raudonos akys tiesiog degė. Kudžas su trenksmu atsimušė į mašiną 
ir atšoko. Apstulbusi Dona pastebėjo, kad jos durys įlinko į vidų. Jis 
tikriausiai užsimušė, - isteriškai pamanė ji, - ištaškė savo nesveikas 
smegenis. Jis privalėjo, privalėjo, PRIVALĖJO... 

Kudžas atsikėlė su kruvinu snukiu. Jo akys tapo tuščios. Namo 
viduje netilo telefonas. Šuo tarytum patraukė atgal, bet staiga it įgel- 
tas krimstelėjo sau šoną, suurzgė ir puolė Donos langą. Kudžas dar 
kartą dusliai bumptelėjo prie pat Donos veido. Kraujas aptaškė stik- 
14. Sužvilgo ilgas sidabrinis įtrūkimas. Tedas suklykė ir užsidengė 
veidą rankomis, nagais perrėždamas skruostus. 

Šuo vėl liuoktelėjo. Putos dribo nuo kraujuojančio snukio. Do- 
na matė jo dantis, sunkius it senas geltonas dramblio kaulas. Lete- 
nos trenkėsi į stiklą. Iš žaizdos tarp akių upeliais tekėjo kraujas. Jo 
bukos, apsiniaukusios, bet - Dona galėjo prisiekti - protingos akys 
spoksojo į josios. Pragaištingai protingos akys. 

- Dink iš čia! - suriko Dona. 

Kudžas vėl metėsi į jos mašinos pusę. Ir dar, ir dar kartą. Ma- 
šinos durys dar labiau įlinko į vidų. “Pinto" susiūbuodavo nuo kiek- 
vieno dušimtsvario šuns trenksmo. Su kiekvienu sunkiu bumptelė- 
jimu Dona neabejodavo, kad jis užsimušė ar bent jau griuvo be są- 
monės. Bet kiekvieną kartą šuo ir vėl nubėgdavo prie namo, suurgz- 
davo ir puldavo mašiną. Kudžo snukis tapo kraujo ir sumaitoto kai- 
lio kauke, iš kurios su kvailu įsiūčiu žvelgė kažkada geros šviesiai 
rudos akys. 

Dona atsigręžė į Tedą ir pamatė, kad šis jau šoke - susigūžė į 
mažą kamuoliuką ir rankomis apsikabino kaklą. Jo krūtinė smarkiai 
kilnojosi. 

Galbūt taip geriausia. Galbūt... 

Telefonas liovėsi skambėjęs. Kudžas, pasiruošęs vėl pulti, su- 
stojo. Jis smalsiai pasuko galvą į šoną. Dona sulaikė kvėpavimą. 
Stojo nepakeliama tyla. Kudžas atsitūpė, pakėlė į dangų siaubingai 
sumaitotą nosį ir sukaukė. Dona net nusipurtė nuo tokio klaikaus ir 

vienišo garso. Jai nebebuvo karšta - ji tapo šalta it požemio celė. Tą 
akimirką Dona suprato - ji nejautė ir negalvojo - ji suprato, kad šuo 
- kažkas daugiau nei paprastas šuo. 

Ta akimirka praėjo. Kudžas palengva atsistojo ant kojų ir nu- 
svirduliavo prie “Pinto" priekio. Dona nusprendė, kad jis ten atsigu- 
lė: nebesimatė jo uodegos. Tačiau ji dar kelias minutes sėdėjo į51- 
tempusi, visomis išgalėmis ruošdamasi tam atvejui, jei šuo užšoktų 
ant kapoto, kaip ir anksčiau. To neatsitiko. Stojo tyla. 

Dona apglėbė Tedą ir ėmė kažką niūniuoti. 


Kai Bretas pagaliau pasidavė ir išėjo iš telefono būdelės, Čeri- 
tė paėmė jį už rankos ir nusivedė į “Caldor's" prekybos centro ka- 
vinukę. Jie atvažiavo čia paieškoti panašių užuolaidų ir staltiesių. 

Holė laukė jų, siurbdama ledų kokteilį. 

- Tai kaip, viskas gerai? - paklausė. 

- Nieko tokio, - atsakė Čeritė ir perbraukė Bretui per plaukus. - 
Jis jaudinasi dėl šuns. Tiesa, Bretai? 

Bretas patraukė pečiais ir liūdnai linktelėjo. 

- Jei nori, gali eiti, - Čeritė tarė Holei. - Mes pasivysim. 

- Gerai. Aš būsiu apačioje. 

Holė baigė kokteilį ir paguodė Bretą: 

- Galiu lažintis, kad tavo Kudliui nieko nenutiko, Bretai. 

Bretas nusišypsojo, bet nieko neatsakė. Jiedu stebėjo nutolstan- 
čią Holę, puikiai atrodančią tamsiai raudona suknele ir sandalais 
kamštiniais padais. Taip, Čeritė niekada tokia netaps. Galbūt kada 
nors, bet ne dabar. Holė paliko savo vaikus su aukle, ir vidurdienį 
jie atvažiavo į Bridžportą. Ji pavaišino juos skaniais pietumis - už- 
mokėdama “Diner's Club" kortele - ir nuo tada jie vaikščiojo po 
parduotuves. Tačiau Bretas buvo tylus ir susimąstęs, nes nerimavo 
dėl Kudžo. Čeritė ir pati nelabai norėjo ką nors pirkti: buvo karšta, 
o, be to, ji vis dar nerimo dėl rytinio Breto vaikščiojimo per miegus. 
Galų gale ji pasiūlė Bretui paskambinti namo iš telefono budelės... 
tačiau, deja, tokių rezultatų ji ir bijojo. 

Priėjo padavėja. Čeritė užsakė kavos, pieno ir du pyragaičius. 

- Bretai, - prabilo ji, - kai pasakiau tavo tėvui, jog noriu su ta- 
vim važiuoti į svečius, jis prieštaravo... 

- Aha, aš jau tai supratau. 

-... bet po to persigalvojo. Labai staigiai. Manau, kad galbūt... 
galbūt jis sugalvojo pats pasinaudoti proga ir paatostogauti. Kartais 
vyrai mėgsta išvažiuoti vieni ir daryti tokius dalykus... 

- Pavyzdžiui, medžioti? 

(paleistuvauti, gerti ir dar velniai žino ką išdarinėti) 

- Taip, panašiai: 

- Ir žiūrėti filmus, - tęsė Bretas. 

Padavėja atnešė užsakymą, ir jis ėmė kramsnoti pyragaitį. 

(Taip, pažymėtus "X" raide filmus Vašingtono gatvėje, kurią jie 
vadina “Mūšio Zona“) 

- Ko gero. Tad tavo tėvas galėjo dviem dienom išvykti į Bos- 
toną... 

- O, ne, - sąžiningai paprieštaravo Bretas. - Jis turėjo labai daug 
darbo. Labai daug. Jis man taip sakė. 

- Galbūt nebuvo tiek daug, kiek jis manė, - atsakė Čeritė, tikė- 
damasi, kad jos cinizmas nepersismelkė į jos balsą. - Tad aš manau, 
kad jis taip ir padarė, todėl nei vakar, nei šiandien neatsakė į telefo- 
no skambučius. Gerk pieną, Bretai. Jis stiprina kaulus. 

Bretas išgėrė pusę stiklinės, “užsiaugindamas" baltus ūsus. Pa- 
statęs stiklinę, tarė: 

- Galbūt. Galbūt prikalbino kartu vykti ir Garį. Jam labai patin- 
ka Gans. 

- Taip, ko gero, jis prikalbino Garį vykti kartu, - atsakė Čeritė. 

Ji kalbėjo taip, tarytum ši mintis nė karto nebūtų šovusi jai į gal- 
vą, tačiau, tiesą pasakius, kai Bretas žaidė kieme su mažuoju Dži- 
miu, ji paskambino Gariui. Irgi niekas neatsakė. Čeritė nė kiek ne- 
abejojo, kad jie kartu kažkur linksminosi. 

- Tu nevalgai pyragėlio. 

Bretas pakėlė jį, atsikando ir vėl padėjo ant lėkštelės. 

- Mamyte, aš manau, kad Kudžas sirgo. Vakar ryte jis toks lie- 
sas buvo. Prisiekiu Dievu. 

- Bretai... 

- Tikrai, mamyte. Tu jo nematei. Jis atrodė... na, kažkoks bukas. 

- Jei žinotum, kad Kudžui nieko neatsitiko, ar nusiramintum? 

Bretas linktelėjo. 

- Tad šį vakarą mes paskambinsime Alvai Torntonui, - sugalvo- 
jo Čeritė. - Ir paprašysime, kad jis nueitų ir patikrintų, gerai? Spėju, 
kad tavo tėvas jam jau paskambino ir paprašė pašerti Kudžą, kol jo 
nebus namie. 

- Ar tikrai taip manai? 

- Tikrai. 

Džo, ko gero, paprašė Alvą ar ką kitą, nors jie ir nebuvo Džo 
draugai, nes, kiek Čeritė žinojo, Garis buvo vienintelis tikras jo 
draugas, tačiau tokie vyrai galėjo padaryti paslaugą už paslaugą at- 
eityje. Breto veidas iškart nušvito. Pagaliau mama ištarė teisingą at- 
sakymą tarytum ištraukė triušį iš skrybėlės. Tačiau Čeritė ne pra- 
linksmėjo, o akimirką paniuro. Ir ką ji pasakys Bretui, jei paskam- 
bins Alvai ir sužinos, kad šis nematęs Džo jau nuo pavasario? Na, 
ji pereitų ir tą tiltą, nors po senovei manė, kad Džo nepaliktų Kudžo 
vieno. Jis taip nesielgdavo. 

- Ar nori eiti paieškoti tetos? 

- Žinoma. Tik leisk pabaigti. 

Pusiau nustebusi ir išsigandusi Čeritė stebėjo, kaip Bretas trimis 
kąsniais prarijo savo pyragaitį ir, išgėręs pieną, atstūmė kėdę. 

Čeritė apmokėjo sąskaitą, ir jie nusileido eskalatoriumi žemyn. 

- Velnias, ši parduotuvė iš tikrųjų didelė, - susižavėjęs ištarė 
Bretas. - Ir šis miestas didelis, ar ne, mamyte? 

- Jei lygintume su Niujorku, tai atrodytų kaip Kas! Rokas. Ir ne- 
sakyk “velnias", nes tai jau keiksmažodis. 

- Gerai. 

Jis laikėsi už judančio turėklo ir dairėsi aplinkui. Dešinėje čiauš- 
kėjo būrelis ilgauodegių papūgų. Kairėje plytėjo chromu spindintis 

buitinių prekių skyrius, kuriame stovėjo indų plovykla su stikliniu 
priekiu, kad būtų galima stebėti plovimo eigą. Kai jie nulipo nuo es- 
kalatoriaus, Bretas pakėlė akis į motiną. 

- Jūs abi kartu užaugote? 

- Norėčiau apie tai tau papasakoti, - šypsodamasi atsakė Čeritė. 

- Ji tikrai miela. 

- Malonu tai girdėti. Aš irgi jai visada buvau palanki. 

- Kaip ji tapo tokia turtinga? 

Čeritė sustojo. 

- Štai ką tu manai apie Holę ir Džimą? Kad jie turtingi? 

- Tas namas, kuriame jie gyvena, pigiai neatseina, - atsakė Bre- 
tas, ir Čeritė už dar nesusiformavusio vaiko veido vėl išvydo jo tė- 
vą - Džo Kemberį su atsmaukta žalia skrybėle ant pakaušio ir per 
daug išmintingomis akimis, nusuktomis į vieną šoną. - Ir tas pate- 
fonas. Jis irgi brangus. Ji turi pilną piniginę kreditinių kortelių, o 
mes turime tik “Texaco"... 

Čeritė supyko. 

- Manai, labai gražu spoksoti į svetimą piniginę, kai tas žmogus 
ką tik pavaišino tave skaniais pietumis? 

Bretas įsižeidė ir nustebo, bet jo veidas bematant ir vėl sušvel- 
nėjo - dar vienas Džo Kemberio bruožas. 

- Aš tik pastebėjau. Buvo sunku nepastebėti, kai ji taip jomis 
puikavosi... 

- Ji jomis nesipuikavo! - šokiruota atkirto Čeritė. 

Ji vėl stabtelėjo prie audinių skyriaus. 

- Puikavosi, - nesutiko Bretas. - Jei čia būtų buvęs akordionas, 
ji būtų sugrojusi “Ispanijos mergelę". 

Staiga Čeritė įtūžo - iš dalies dėl to, kad įtarė, jog Bretas teisus. 

- Ji norėjo, kad tu jas visas pamatytum, - tęsė Bretas. - Štai ką 
aš manau. 

- Man nelabai įdomu, ką tu apie tai manai, Bretai. 

Čeritė sukaito, rankos tiesiog niežtėjo - taip norėjo jam suduoti. 
Dar prieš kelias akimirkas kavinukėje ji mylėjo Bretą... jautėsi jo 
draugė. Kur dingo šie geri jausmai? 

- Aš tik spėlioju, iš kur ji gavo tiek šlamančių. 

- Ar nemanai, kad labai negražiai šneki? 

Bretas gūžtelėjo pečiais, tikriausiai tyčia rodydamas savo prie- 
šiškumą. Jis palygino savo ir tėvo gyvenimus su tuo kitu. Ar ji ma- 
nė, kad Bretas automatiškai ims dievinti jos sesers ir jos vyro gyve- 
nimą vien dėl to, jog Čeritė norėjo, kad Bretas jį dievintų: tokį gy- 
venimo būdą, kokio jai pačiai nebuvo lemta patirti dėl nepasisekimo 
ar kvailumo? Ar jis turėjo teisę dabar kritikuoti... arba analizuoti? 

Taip, Čeritė privalėjo pripažinti, kad turėjo, tačiau ji netikėjo, 
jog Breto pastebėjimai bus tokie (intuityviai) rafinuoti, tikslūs ar 
ypač neigiami. 

- Manau, kad Džimas uždirbo tuos pinigus, - tarė Čeritė. - Tu ži- 
nai, kuo jis užsiima... 

- Aha, jis dirba pieštuku. 

Šį kartą Čeritė nebekreipė dėmesio į jo žodžius. 

- Jei nori, gali taip manyti. Holė ištekėjo už jo, kai jis dar studi- 
javo teisę Meino universitete Portlende. Kol jis tęsė studijas Denve- 
ryje, Holė dirbo įvairiausius ir ne pačius maloniausius darbus, kad 
tik jis baigtų mokslus. Taip dažnai daroma. Žmonos dirba, kad jų 
vyrai mokytųsi universitetuose ir įgautų tam tikrų įgūdžių... 

Čeritė akimis ieškojo Holės, kol pagaliau pastebėjo jaunesnės 
sesers viršugalvį kairėje už kelių praėjimų. | 

- Tad kai Džimas baigė universitetą, jiedu su Hole persikraustė 
į rytus, ir jis pradėjo dirbti Bridžporte didelėje advokatų kontoroje. 
Tada jis dar daug neuždirbdavo. Jie gyveno trečiame namo aukšte, 
kur vasarą nebūdavo oro kondicionieriaus, o žiemą - šilumos. Ta- 
čiau Džimas prasimušė, ir dabar jis jau jaunesnysis partneris. Ir pa- 
gal mūsų standartus labai daug uždirba. 

- Galbūt ji puikuojasi savo kreditinėmis kortelėmis dėl to, kad 
vis dar jaučiasi vargšė. 

Čeritę pritrenkė toks Breto minčių panašumas į josios. Švelniai 
perbraukė jam per plaukus, visai nebepykdama ant jo. 

- Tu juk sakei, jog ji tau patinka. 

- Aha. Patinka. O štai ir ji, va ten. 

- Matau. 

Jiedu prisidėjo prie Holės, jau prisipirkusios užuolaidų ir dabar 
ieškančios staltiesių. 


Saulė nusileido už namo. 

Pamažu orkaitė, kuria tapo Trentonų “Pinto", ėmė vėsti. Be per- 
trūkio pradėjo pūsti vėjelis, ir Tedas laimingas atsuko jam savo vei- 
delį. Jis pasijuto geriau nei jautėsi visą dieną. Tiesą pasakius, dabar 
visa praėjusi diena atrodė panaši į baisų sapną, kurį jis tik iš dalies 
prisiminė. Kartais Tedas kažkur iškeliaudavo. Jis tą atsiminė. Iške- 
liaudavo raitas ant arklio. Jodavo ilgu lauku. Aplinkui žaidė triušiai, 
kaip ir tame animaciniame filmuke, kurį kartu su tėveliu ir mamyte 
matė “Magic Lantern“ kino teatre Bridžtone. Lauko gale tyvuliavo 
kūdra, joje plaukiojo antys. Draugiškos antys. Tedas žaidė su jomis. 
Ten buvo geriau nei čia su mamyte, nes pabaisa, išlindusi iš jo spin- 
tos, irgi buvo šalia mamytės. Pabaisos nebuvo prie kūdros su anti- 
mis. Tedui ten patiko, nors kažkur pasąmonėje jis žinojo, jog jei per 
ilgai užsibus, gali užmiršti, kaip grįšti atgal į mašiną. 

Saulė nusileido už namo. Pasirodė tankūs it aksomas, vėsūs še- 
šėliai. Pabaisa liovėsi bandžiusi juos griebti. Laiškanešys neatėjo, 
tačiau dabar Tedas galėjo patogiai pailsėti. Tik labai norėjo gerti. 
Dar niekad savo gyvenime jis nebuvo taip ištroškęs. Štai kodėl tven- 
kinys su antimis atrodė toks mielas - tai buvo drėgna žalia vieta. 

- Ką pasakei, mielasis? - mamytė palinko prie jo. 

- Gerti, - sukarksėjo Tedas. - Noriu gerti, mamyte. 

Tedas prisiminė, kaip vietoj “gerti? sakydavo “gelti". Tačiau ke- 
li berniūkščiai vaikų darželyje išjuokė jį ir išvadino bambliu, kaip ir 
Rendį Hofnagerį, kuris vietoj "pusryčių" sakydavo “puslyčiai". Tad 
Tedas išmoko taisyklingai tarti, iškoneveikdamas save mintyse, jei 
kartais užsimiršdavo. 

- Žinau. Mamytė irgi nori gerti. 

- Vandens yra name. 

- Mielasis, mes negalime įeiti į namą. Tik ne dabar. Blogas šuo 
guli mašinos priešaky. 

- Kur? - Tedas atsiklaupė ant kelių ir nustebo, kai per jo galvą 
tingiai nuvilnijo šviesos banga. 

Jis pasirėmė į prietaisų skydą. Jo ranka atrodė lyg būtų mylios 
ilgio. 

- Aš jo nematau, - Tedo balsas buvo tolimas it aidas. 

- Sėskis į savo vietą, Tedai. Tu... 

Dona vis dar kalbėjo, sodindama jį atgal ant sėdynės, bet visa 
tai buvo kažkur toli. Žodžiai jį pasiekdavo per ilgą pilką atstumą. 
Tarp jo ir motinos tvyrojo rūkas, kaip kad šį rytą... ar vakar ryte... 
arba tada, kai tėvelis išvyko į kelionę. Tačiau priešais bolavo švie- 
sa, tad Tedas paliko savo motiną ir iškeliavo jos link. Tai buvo tven- 
kinys su antimis. Antys, tvenkinys ir lelijų lapai. Mamytės balsas ta- 
po tolimu zvimbimu. Jos mielas, visada artimas veidas, toks ramus 
it mėnulis, žvelgiantis pro langą, kai jis atsikeldavo naktį nusišlapin- 
ti... tas veidas pavirto pilkais, neryškiais kontūrais. Jis ištirpo pilka- 
me ūke. Jos balsas pasidarė panašus į tingų bičių, kurios negelia, 
zvimbimą ir vandens čiurlenimą. 

Tedas žaidė su antimis. 


Dona snūstelėjo, o kai atsibudo, šešėliai jau buvo susilieję vie- 
nas su kitu, ir Kemberių keliuką gaubė pelenų spalvos šydas - sute- 
mo. Kažkodėl vėl sutemo, o jie - neįtikėtina - vis dar čia tūnojo. 
Saulė nusėdo už horizonto, apvali ir raudonai oranžinė. Donai ji at- 
rodė it panardintas į kraują krepšinio kamuolys. Ji pajudino liežuvį. 
Gumos gumulu virtusios seilės nenoriai suskystėjo. Burna atrodė 
lyg flanelinė. Dona svajojo, kaip nuostabu būtų atsigulti savo sode, 
iki galo atsukti čiaupą, prasižioti ir leisti vandens srovei bėgti į bur- 
ną. Vaizdinys buvo toks stiprus, kad ji suvirpėjo, visa pašiurpo, ir 
jai netgi pradėjo skaudėti galvą. 

Ar šuo dar gulėjo priešais mašiną? 

Dona pažvelgė į priekį, bet, žinoma, nieko nepamatė. Viena bu- 
vo aišku: prie daržinės durų šuo negulėjo. 

Ji nuspaudė garsinį signalą, tačiau pasigirdo tik surūdijęs girgž- 
desys. Šuo galėjo būti bet kur. Dona pirštais palietė įtrūkusį stiklą ir 
pagalvojo, kas būtų nutikę, jei šuo būtų trenkęsis dar kelis kartus. 
Ar jis būtų prasimušęs vidun? Prieš parą ji nebūtų tuo patikėjusi, ta- 
čiau dabar jau abejojo. 

Dona vėl pažvelgė į duris, vedančias į Kemberių verandą. Jos 
atrodė daug toliau nei anksčiau. Tai Donai priminė koncepciją, dėl 
kurios diskutavo per psichologijos paskaitas universitete. “Idee fi- 
xe", - taip koncepciją pavadino dėstytojas, mažas žmogelis su tan- 
kiais ūsais. - Jei atsistoji ant neveikiančio eskalatoriaus, kuris skir- 
tas nusileidimui, staiga pasidaro labai sunku lipti pačiam". Ši min- 
tis taip sudomino Doną, kad ji susirado neveikiantį eskalatorių “Blo- 
omingdale's" parduotuvėje ir nulipo juo žemyn. Ji dar labiau nuste- 
bo, paaiškėjus, kad trumpulis profesorius buvo teisus: kojos pačios 
nenorėjo judėti. Tada Dona ėmė įsivaizduoti, kas atsitiktų protui, jei 
namuose lipant laiptais žemyn, staiga jie pradėtų judėti. Vien nuo 
tos minties ji garsiai nusikvatojo. 

Tačiau dabar buvo nejuokinga. Tiesą pasakius, visiškai nejuo- 
kinga. 

Verandos durys iš tikrųjų atrodė daug toliau. 

Tai šuo varo mane iš proto. 

Dona iškart pabandė nuvyti šią mintį, tačiau liovėsi vargusi. Pa- 
dėtis tapo pernelyg beviltiška ir meluoti sau pačiai nebegalėjo. Ty- 
čia ar netyčia, bet Kudžas varė ją iš proto. Turbūt naudodamas jos 
idee fixe, koks turėtų būti pasaulis. Tačiau viskas pasikeitė: pasiva- 
žinėjimas eskalatoriumi baigėsi. Dona nebegalėjo stovėti ant neju- 
dančių laiptų su sūnumi ir laukti, kol kas nors vėl įjungs variklį. Re- 
alybė buvo tokia: šuo laikė juodu su Tedu apgultyje. 

Tedas miegojo. Jei šuo daržinėje, dabar ji galėtų pabandyti. 


* Įkyri mintis (pranc.). 

O jeigu jis priešais mašiną arba po ja? 

Dona prisiminė tėvo žodžius, kuriuos jis kartodavo, žiūrėdamas 
futbolą per televizorių. Tokiomis progomis tėvas dažniausiai prisi- 
gerdavo ir sušlamšdavo didelę šaltų pupų lėkštę, likusią nuo šešta- 
dienio vakarienės. Taigi, kambarys tapdavo negyvenama sala že- 
miečiams: netgi šuo, liūdnai išsišiepęs, sprukdavo lauk. 

Šis tėvo posakis buvo skirtas ypatingai geriems puolimams ir 

perdavimams. “Jis tykojo jo aukštuose krūmuose!" - sušukdavo tė- 
vas. Tie žodžiai varė Donos motiną iš proto... tačiau, Donai tapus 
paaugle, kiekvienas tėvo gestas ar žodis varė ir ją iš proto. 

Prieš akis Dona išvydo Kudžo, gulinčio priešais “Pinto", pa- 
veikslą. Jis nemiegojo, o tik gūžėsi ant žvyro, paspaudęs po savimi 
užpakalines kojas, savo kruvinomis akimis įsistebeilijęs į vietą, kur 
ji atsirastų, išlipusi iš mašinos. Šuo jos laukė, tikėdamasis, jog ji bus 
pakankamai kvaila ir išlįs laukan. Jis tykojo jos aukštuose krū- 
muose. 

Dona nervingai patrynė rankomis veidą. Danguje iš tamsios mė- 
lynės išlindo Venera. Saulė dingo, virš laukų palikdama ramią, ta- 
čiau kažkokią beprotišką geltoną šviesą. Kažkur sučiulbo paukštelis, 
nutilo ir vėl pratęsė savo giesmelę. : 

Dona suprato, jog dar niekad taip netroško palikti mašiną ir 
bėgti prie durų, kaip tą popietę. Viena priežastis buvo tai, kad ji už- 
snūdo, o pabudusi nebežinojo, kur tūnojo šuo. Antra - karštis suma- 
žėjo. Kankinantis karštis ir Tedo kančia vertė ją judintis. Nors da- 
bar buvo pakankamai patogu ir mašinoje, o Tedo alpulys virto tyru 
miegu. Jis patogiai ilsėjosi, bent jau kol kas. 

Tačiau Dona bijojo, kad tai tik antrinės priežastys, kodėl ji vis 
dar sėdėjo mašinoje. Svarbiausia, pamažu ji psichologiškai buvo 
pasiruošusi, o dabar jau vėl dvejojo. Iš vaikystės atsiminė šuolių į 
vandenį pamokas Tapavingo stovykloje. Stovint ant lentos, ateida- 
vo akimirka, kai reikėdavo nerti arba pasitraukti ir užleisti vietą ki- 
tai mergaitei. Mokantis vairuoti irgi atėjo diena, kai reikėjo palikti 

tuščius rajoninius keliukus ir įvažiuoti į miestą. Atėjo laikas. Visa- 
da ateidavo laikas. Laikas nerti, laikas vairuoti, laikas bėgti prie už- 
pakalinių durų. 

Anksčiau ar vėliau šuo vis tiek pasirodys. Situacija ne kokia, bet 
ne beviltiška. Tinkamas laikas ateidavo cikliškai - tai Dona išmoko 
ne per psichologijos paskaitas, bet žinojo instinktyviai. Jei išsigan- 
dai aukščio ir nenušokai į vandenį pirmadienį, tai dar nereiškia, kad 
negalėsi to padaryti antradienį. Galėjai... 

Nenoriai jos protas prisiminė, jog tai klaidingas pagrindimas. 

Dona jau nebebuvo tokia stipri, kaip vakar. O rytoj rytą bus dar 
silpnesnė ir dar labiau ištroškusi. Bet tai dar ne blogiausia. Ji visą 
laiką sėdėjo - kiek jau laiko? - gal kokias dvidešimt aštuonias valan- 
das. O jei jos kojos surambėjo? O jei jau pusiaukelėje jos kojas su- 
trauks mėšlungis, ir ji parkris ant žemės? 

Kai sprendžiamas gyvybės ir mirties klausimas, - nepermaldau- 
jamai tarė jos protas, -finkamas laikas ateina tik vieną kartą - ir vi- 
sam laikui praeina. 

Dona ėmė kvėpuoti dažniau, širdis smarkiai daužėsi. Jos kūnas 
suprato, kad ji pabandys greičiau nei tam pasiryš protas. Dona pra- 
dėjo vynioti palaidinę aplink dešinę ranką. Kairė ranka palietė durų 
rankenėlę. Nebuvo jokio sąmoningo sprendimo: ji paprasčiausiai 
bandė eiti. Ji eis, kol Tedas giliai miega, todėl neseks jai iš paskos. 

Dona prakaituota lipnia ranka pakėlė durų rankenėlę į viršų. Su- 
laikiusi kvėpavimą, įsiklausė į menkiasius pasikeitimus pasaulyje. 

Paukštelis vėl sučiulbo. Ir viskas. 

Jis taip suknežino duris, kad jos net neatsidarys, - pamanė Do- 
na. Tada ją apimtų kartus palengvėjimas. Dona atsisėstų, dar kartą 
apgalvotų visas galimybes, galbūt ji ką nors praleido... dar labiau iš- 
trokštų... susilpnėtų... sulėtėtų... 

Kairiu pečiu Dona ėmė spausti duris. Dešinė ranka prakaitavo 
medvilninėje palaidinėje. Kumštį taip kietai suspaudė, kad net pirš- 
tai skaudėjo. Dona jautė, kaip nagai įsikerta į delnus. Vėl ir vėl 

galvoje ji suko vaizdelį - išmuša verandos stiklą, išgirsta, kaip šukės 
trenkiasi į grindis, ir čiumpa durų rankeną... 

Bet mašinos durys nenorėjo atsidaryti. Visa įsitempusi Dona 
stumtelėjo dar kartą. Bet durys neatsidarė. Jos... 

Staiga jos atsidarė. Klaikiai girgždėdamos, durys atsivėrė, ir 
Dona vos neišdribo keturpėsčia. Ji griebė už rankenėlės, nesučiupo 
ir vėl pabandė ją nutverti. Pagaliau pavyko, bet staiga paniškas tik- 
rumas šovė į galvą. Mintis buvo tokia šalta ir paralyžiuojanti it gy- 
dytojo nuosprendis - sergi nepagydomu vėžiu. Dona atidarė duris, 
bet jos nebeužsidarys. Šuo įšoks į vidų ir abu sudraskys. Akimirką 
Tedas dar pabus ir sumišęs pamanys - čia tik sapnas - dar prieš Ku- 
džui perkandant jam gerklę. 

Donos krūtinė pradėjo dar greičiau kilnotis. Atrodė, kad ji mato 
kiekvieną žvyro akmenėlį ant keliuko. Mintys pašėlusiai sukosi 
galvoje. Vaizdai iš praeities skriejo sąmonėje it filmas apie paradą, 
kurį taip pagreitino, kad žygiuojantys orkestrai, raiteliai ant žirgų ir 
šokančios būgnininkės atrodė tarytum bėgtų nuo kažkokio keisto 
nusikaltimo. 

Srutos, besiveržiančios aukštyn iš kriauklės, žaliai aptaškiusios 
virtuvės lubas. | 

Kritimas iš užpakalinės verandos, kai jai buvo penkeri, ir riešo 
lūžis. 

Kaip per algebros pamoką vidurinėje mokykloje ji pažvelgė že- 
myn ir, degdama iš gėdos ir siaubo, pamatė kraujo dėmes ant žydro 
lininio sijonuko. Jai prasidėjo mėnesinės: kaip atsikelti nuskambėjus 
skambučiui, kad niekas nepastebėtų ir nesužinotų, kad Donai Rouz 
prasidėjo mėnesinės? 

Pirmasis berniūkštis, kurį Dona pabučiavo pravira burna. Dvai- 
las Sempsonas. 

Kaip ji laiko ką tik gimusį Tedą, ir seselė jį paima. Ji norėjo pa- 
prašyti seselės, kad jo neišneštų, - “Atiduokit jį man, aš dar nebai- 
giau", - tokie žodžiai pirmieji dingtelėjo jai į galvą, - tačiau tada 


226 


Dona buvo dar per silpna kalbėti. Ji išspaudė tik siaubingą slopinan- 
tį pogimdyminį garsą. Tada ji pagalvojo: Aš apvemsiu tą gyvybę pa- 
laikančią sistemą, - ir nualpo. 

Jos tėvas, apsiverkęs per vestuvių ceremoniją ir prisilakęs per 
pokylį. 

Veidai. Balsai. Kambariai. Scenos. Knygos. Šios akimirkos 
siaubas, galvojant: AŠ NUMIRSIU... 

Po didžiulių pastangų Dona susitvardė. Abejom rankom suspau- 
dė durų rankenėlę ir stipriai patraukė į save. Durys užsidarė. Pasi- 
girdo toks pat trenksmas, kaip ir tada, kai Kudžas tvojosi į jas. Net 
Tedas pašoko ir sumurmėjo kažką per miegus. 

Dona, visa drebėdama, atsirėmė į sėdynės atlošą ir tyliai pravir- 
ko. Karštos ašaros pasipylė iš po akių vokų ir nuriedėjo už ausų. Ji 
dar niekad gyvenime taip nieko nebijojo, netgi būdama maža savo 
kambaryje, kai jai atrodė, jog visur pilna vorų. Ji negali išeiti. Nė 
minties apie tai. Jos nervai neišlaikė. Geriau palaukti, palaukti ge- 
resnės galimybės... 

"Bet Dona nedrįso leisti, kad ta idee taptų fixe. 

Geresnės už šią galimybę nebus. Tedas miegojo, šuns irgi nesi- 
matė. Visa logika skelbė, kad tai tiesa. Tas pirmas girgždesys, pas- 
kui kitas, kai ji uždarė duris, turėjo prikelti šunį, jei jis būtų gulėjęs 
mašinos priešaky. Galbūt jis gulėjo daržinėje, bet ir ten turėjo iš- 
girsti garsus. Tad tikriausiai jis svirduliavo kažkur toli nuo čia. To- 
dėl geresnės progos už šią nebus, ir jei ji bijojo tai padaryti dėl sa- 
vęs, turėjo išsklaidyti savo baimę dėl Tedo. 

Sąžininga. Tačiau Dona įtikėjo vaizdu, kaip ji įeina į Kemberių 
namo tamsą ir savo rankoje pajunta telefono ragelį. Ji girdi save ra- 
miai ir racionaliai kalbant su šerifo Banermeno pavaduotoju, o po to 
padeda ragelį. Ir tada ji eina į virtuvę ir išgeria stiklinę šalto van- 
dens. 

Dona vėl atidarė duris, pasiruošė girgždesiui, tačiau vis tiek 
krūptelėjo jį išgirdusi. Ji prakeikė šunį mintyse, tikėdamasi, kad šis, 
apspistas musių, jau guli kur nors negyvas po konvulsijų. 

Dona iškėlė kojas, raukydamasi nuo jų rambumo ir skausmo. 
Teniso bateliai palietė žvyrą. Pamažu Dona atsistojo po tamsiu dan- 
gumi. 

Kažkur netoli čiulbėjo paukštelis: išsuokė tris natas ir nutilo. 


Kudžas išgirdo vėl atsidarant duris - jis laukė šio momento: kad 
jos atsidarys, bylojo jo instinktas. Kai jos atsidarė pirmą kartą, mo- 
teris ketino žengti į mašinos priekį, kur jis visą laiką ir gulėjo. Ku- 
džas vos nepuolė tos MOTERS, sukėlusios tą nepakeliamą skausmą 
jo galvoje ir kūne. Šuo vos nepasirodė, tačiau instinktas liepė jam 
ramiai gulėti. MOTERIS bandė priversti jį pasirodyti, aiškino ins- 
tinktas, ir tai buvo tiesa. 

Ligai vis labiau apimant nervų sistemą ir toliau naikinant visas 
nuovokos ir elgesio savybes, moteris kažkaip sustiprino Kudžo ryž- 
tą. Jis turėjo sunaikinti MOTERĮ ir BERNIUK Ą. Tai jie sukėlė tą 
skausmą: agoniją kūne ir siaubingą skausmą galvoje, kuris atsirado 
vis puolant mašiną. 

Šiandien Kudžas du kartus buvo užmiršęs apie MOTERĮ ir 
BERNIUK Ą. Jis išlindo iš daržinės pro skylę, kurią Džo Kemberis 
išpjovė jam tamsaus kambarėlio, kuriame laikė savo sąskaitas, du- 
ryse. Šuo nubėgo prie pelkės Kemberių valdos gale, abu kartus vos 
neįkrisdamas į apaugusį klintinį urvą, kuriame gyveno šikšnospar- 
niai. Pelkėje buvo vandens, o Kudžas labai norėjo gerti, tačiau išvy- 
dus vandenį, jis abu kartus įsiuto. Kudžas troško gerti; plaukioti 
vandeny; išsituštinti jame; apdengti jį purvu; pulti jį; priversti van- 
denį kraujuoti. Abu kartus šie sumišę jausmai nuvijo jį, inkščiantį ir 
drebantį, šalin. Dėl to buvo kalta MOTERIS ir jos BERNIUKAS. 
Todėl Kudžas jų nebepaliks. Joks žmogus dar niekada nematė tokio 
savo planą įvykdyti pasiryžusio šuns. Kudžas lauks, kol galės juos 
pulti. Jei reikės, lauks iki pasaulio pabaigos. Jis lauks. Jis stovės sar- 
gyboje. 

Ypač MOTERS. Ji žiūrėjo į Kudžą tarsi sakytų: “Taip, tai aš pa- 
dariau, aš priverčiau tave susirgti, aš padariau, kad tau skaudėtų, aš 
sukėliau tau šią agoniją, ir ji tavęs niekada nebepaliks.“ 

Užmušk ją, užmušk ją! 

Pasigirdo girgžtelėjimas. Silpnas garsas, bet Kudžas išgirdo. 
Dabar jo ausys antgamtiškai gaudė visus garsus. Visas garsų pasau- 
lis priklausė jam. Kudžas girdėjo varpų skambesį ir siaubingus riks- 
mus, sklindančius iš pragaro. Apimtas beprotybės, jis girdėjo tikrus 
ir netikrus garsus. 

Tai buvo mažų akmenėlių girgždėjimas. 

Kudžas priglaudė savo užpakalį prie žemės ir ėmė jos laukti. Jis 
paleido šiltą ir skausmingą šlapimo čiukšlę. Kudžas laukė, kol pasi- 
rodys MOTERIS. Kai taip atsitiks, Kudžas ją nužudys. 


Suverstame Trentonų namo pirmame aukšte suskambo tele- 
fonas. 

Jis sučirškė šešis, aštuonis, dešimt kartų ir nutilo. Netrukus po to 
Trentonų užsisakomas Kas! Roko “Call"' laikraštis atsitrenkė į prie- 
kines duris, ir Bilis Frymenas švilpaudamas numynė tolyn, persime- 
tęs brezentinį krepšį per petį. 

Tedo kambaryje spintos durys buvo atviros. Ore tvyrojo neapsa- 
komai sausas ir laukinis kvapas. 


Bostone operatorė paklausė Viko Trentono, ar jis norėtų dar 
kartą pakartoti. 

- Ne, operatore, - atsakė šis ir padėjo ragelį. 

Rodžeris sužinojo, kad “Red Sox" žaidžia su Kanzasu per 38-ąjį 
kanalą, todėl dabar sėdėjo vienomis trumpikėmis, pasidėjęs sumuš- 
tinį ir stiklinę pieno, ir stebėjo apšilimą. 

- Iš visų tavo įpročių, - tarė Vikas, - nuo labiausiai siutinančių 
iki keliančių pasišlykštėjimą, valgymas vienais pantalonais yra pats 
šlykščiausias. 

- Tik paklausykit to vyruko, - išpoškino Rodžeris tuščiam kam- 
bariui. - Jam trisdešimt dveji, o vyriškus apatinius dar vadina pan- 
talonais. 

- O kas? 

- Nieko... jei vis jautiesi esąs skautas vasaros stovykloje. 

- Aš tau šiąnakt perpjausiu gerklę, Rodži, - laimingai šypsoda- 
masis, pagrasino Vikas. - Atsibusi, dusdamas savo paties krauju. 
Tada imsi gailėtis, bet bus... per vėlu! - jis paėmė pusiau nuvalgytą 
Rodžerio sumuštinį ir atsikando. 

- Tai velniškai nehigieniška, - tarė Rodžeris, nubraukdamas tru- 
pinius nuo nuogos plaukuotos krūtinės. - Donos nebuvo namie, ar 
ne? 

- Aha. Jiedu su Tedu turbūt išvažiavo į “Tastee Feeze" suvalgy- 
ti porą mėsainių. Dieve, kaip aš norėčiau būti ten, o ne Bostone. 

- O, tik pagalvok, - piktdžiugiškai išsišiepė Rodžeris, - rytoj va- 
kare jau būsime Niujorke. Gersime kokteilius po laikrodžiu Bilt- 
more... 

- Nusišikt man ant Biltmoro ir to laikrodžio. Kiekvienas, kuris 
praleidžia savaitę verslo reikalais Bostone arba Niujorke - ypač va- 
sarą - turbūt yra beprotis. 

- Sutinku, - televizoriaus ekrane Bobas Stenlis pradėjo žaidimą. 
- Neabejotinas kvailys. 

- Labai skanus sumuštinis, Rodžeri, - nusišypsojo Vikas. 

Rodžeris pagriebė lėkštę ir prispaudė prie krūtinės. | 

- Užsisakyk pats, prakeiktas vagili. 

- Koks numeris? 

- Šeši-aštuoni-vienas. Parašyta ant telefono. 

- Ar nori alaus? - eidamas prie telefono, paklausė Vikas. 

Rodžeris papurtė galvą. 

- Per daug prisigėriau per pietus. Man skauda galvą ir skrandį, 
o rytoj rytą tikriausiai ims bėgti pro abu galus. Aš pradedu suvokti 
teisybę, bičiuli. Juk nebesu vaikas. 

Vikas telefonu užsisakė karštą sumuštinį su rugine duona ir du 
butelius “Tuborg" alaus. Kai padėjo ragelį ir atsigręžė į Rodžerį, šis 
sėdėjo įsistebeilijęs į televizoriaus ekraną. Lėkštė suposi ant jo pil- 
vo, 0 pats Rodžeris verkė. Iš pradžių Vikas pamanė - pasirodė. Bet 

ne, akyse matėsi ašaros. Spalvotas televizoriaus ekranas atspindėjo 
jas šviesos prizmėse. 

Akimirką Vikas sustingo, nebeišmanydamas, ar prieiti prie Ro- 
džerio, ar pasitraukti į kitą kambario kampą ir, pasiėmus laikraštį, 
apsimesti, jog nieko nematė. Bet Rodžeris pats pažvelgė į jį tokiu 
atviru ir pažeidžiamų veidu tarytum Tedas, kai nukrisdavo nuo sū- 
pynių, nusibrozdindavo kelį ar pargriūdavo ant šaligatvio. 

- Ir ką aš darysiu, Vikai? - liūdnai paklausė jis. 

- Rodži, apie ką tu kal... 

- Ir pats gerai žinai. 

Minia Fenvėjuje suūžė, nes bostoniečiai laimėjo tašką. 

- Nusiramink, Rodžeri. Tu... 

- Šitas reikalas žlugs, ir mes abu tai žinome. Visa tai dvokia ly- 
giai taip pat, kaip ir savaitę saulėje prastovėjusi kiaušinių dėžė. Mes 
žaidžiame gražų žaidimą. Robas Martinas mūsų pusėje. Tas pabėgė- 
lis iš senų aktorių pensiono irgi mus palaiko. Be abejonės, “Sum- 
mers" rinkotyros kompanija taip pat bus mūsų pusėje, nes mes ap- 
mokame jų sąskaitas. Nuostabu. Visi mus palaiko, išskyrus svarbius 
asmenis. 

- Dar niekas nenuspręsta, Rodži. Dar ne. 

- Altėja nesupranta, kiek pastatyta ant kortos. Taip, tai mano 
kaltė, tad esu viščiukas, cip-cip. Bet jai patinka Bridžtonas, Vikai. 
Jai ten patinka. O mergaitės - ten jos turi daug mokyklos draugų... 
ežerą vasarą... ir jos net nenutuokia, kas gali atsitikti. 

- Taip, tai baisu. Nenoriu tau prieštarauti, Rodži. 

- Ar Dona žino, kokie prasti mūsų popieriai? 

- Manau, kad iš pradžių ji pagalvojo, jog tai tik siaubingas pokš- 
tas. Bet dabar jau pradeda suvokti. 

- Bet ji nepritapo prie Meino, kaip mes visi. 

- Galbūt. Bet tikriausiai pasibaisėtų nuo minties, jog teks išsi- 
vežti Tedą į Niujorką. 

- Ką aš darysiu? - vėl paklausė Rodžeris. - Aš jau nebe vaikas. 
Tau trisdešimt dveji, bet, Vikai, kitą mėnesį man sueis keturiasde- 

šimt vieneri. Ir ką man daryti? Pradėti siuntinėti savo gyvenimo ap- 
rašymą? Ar J.Valteris Tompsonas pasveikins mane išskėstomis ran- 
komis? “Sveikas, Rodžeri mažyli, aš išsaugojau tavo senąją vietą. 
Gali iškart ją užimti". Ar taip jis pasakys? 

Vikas papurtė galvą, bet Rodžeris ėmė jį erzinti. 

- Aš baisiausiai niršau. Ir dabar nirštų, bet vis dėlto esu labiau 
išsigandęs. Guliu naktį lovoje ir bandau įsivaizduoti, kas bus po vi- 
so to. Kaip tai atrodys. Ir negaliu įsivaizduoti. Žiūri į mane ir sakai 
sau: “Rodžeris perdeda". Tu... 

- Aš apie tai nė nepagalvojau, - paprieštaravo Vikas, tikėdama- 
sis, kad jo balse nenuskambėjo kaltės gaidelė. 

- Aš nesakau, kad tu meluoji, bet pakankamai ilgai dirbau su ta- 
vim ir puikiai žinau, ką tu mąstai. Daug geriau negu gali įsivaizduo- 
ti. Bet aš nekaltinčiau tavęs dėl tokios minties. Tačiau yra didelis 
skirtumas tarp trisdešimt dviejų ir keturiasdešimt vienerių, Vikai. 
Velniškai daug energijos iššvaistai tarp tų metų. 

- Aš vis dar manau, kad turime progos pakovoti dėl to pasiūly- 
mo... 

- Norėčiau nusivežti porą tuzinų dėžučių “Red Razberry Zin- 
gers" javainių į Klyvlendą, - tęsė Rodžeris, - ir norėčiau, kad jie pa- 
silenktų po to, kai pririš skardines mums prie uodegų. Žinočiau, kur 
sukišti tuos Javainius! 

Vikas patapšnojo Rodžeriui per petį: 

- Taip, supratau tave. 

- Ką /u darysi, jei jie nutrauks užsakymą? - paklausė Rodžeris. 

Vikas jau apgalvojo tai iš visų įmanomų pozicijų. Būtų sąžinin- 
ga prisipažinti - jis pradėjo galvoti apie problemą daug anksčiau nei 
Rodžeris prisivertė prie jos prisiartinti. 

- Jei jie nutrauks užsakymą, dirbsiu daug sunkiau negu kada 
nors gyvenime. Trisdešim valandų per parą, jei reikės. Jei reikės 
dirbti su šešiasdešimčia mažų Naujosios Anglijos užsakymų, kurie 
sudarytų viena Šarpo užsakymą, aš dirbsiu. 

- Mes užsimušime dėl nieko. 

- Galbūt. Bet jei mirti, tai triukšmingai. Tiesa? 

- Manau, - abejodamas tarė Rodžeris, - kad jei Altėja pradėtų 
dirbti, prasilaikytume namuose dar metus. Tada užtektų laiko jį par- 
duoti pagal palūkanų normas. 

Staiga Vikas pajuto, kaip ėmė virpėti lūpos: visas tas juodas 
bjaurus puvinys, į kurį Dona sugebėjo įsivelti, tik norėdama apsi- 
mesti, kad vis dar yra devyniolikmetė, veržėsi laukan. Jis pajuto bu- 
ką pyktį Rodžeriui, kuris jau penkiolika metų buvo laimingai vedęs. 
Rodžeris turėjo nuostabią Altėją, kuri šildė jam lovą (Vikas būtų la- 
bai nustebęs, sužinojęs, jog Altėja buvo sąmoningai neištikima), to- 
dėl nė nenutuokė, kaip viskas gali sutrikti vienu metu. 

- Paklausyk, - tarė Vikas. - Ketvirtadienį aš gavau laiškelį po- 
pietiniu paštu... 

Kažkas stipriai pabeldė į duris. 

- Tai kambarių tarnyba, - spėjo Rodžeris. 

Jis pakėlė savo marškinius ir nusivalė jais veidą... ašarų nelikus, 
Vikas staiga pamanė, jog būtų absurdas papasakoti Rodžeriui. Gal- 
būt dėl to, kad Rodžeris buvo teisus: tas devynerių metų skirtumas 
tarp trisdešimt dviejų ir keturiasdešimt vienerių. 

Vikas priėjo prie durų ir pasiėmė sumuštinį su alumi. Jis nebai- 
gė sakinio, kai pasibeldė padavėjas, o Rodžeris ir nepaprašė užbaig- 
ti. Jis vėl įsigilino į žaidimą ir savo paties problemas. 

Vikas atsisėdo suvalgyti sumuštinį, visai nenustebdamas, kad 
apetitas beveik dingo. Jo akys užkliuvo už telefono, ir kramtydamas 
Vikas vėl pabandė paskambinti namo. Niekas neatsakė. Vikas susi- 
raukė. Buvo penkios minutės po aštuonių. Prieš penkias minutes Te- 
das jau turėjo gulėti lovoje. Galbūt Dona ką nors sutiko arba galbūt 
juos ėmė slėgti tušti namai, todėl jiedu išvyko pas ką nors pasisve- 
čiuoti. Be to, juk nebuvo įstatymo, kad Tedas lygiai aštuntą turėtų 
gulėti lovoje, ypač kai taip šviesu iki vėlumos ir taip velniškai karš- 
ta. Na, žinoma, galbūt jie nuvažiavo į miestą pasivaikščioti, kol pa- 
kankamai atvės ir bus įmanoma užmigti. Teisingai. 

(o galbūt ji su Kempu) 

Nesąmonė. Dona sakė, kad viskas baigta, ir Vikas tuo tikėjo. 
Tikrai tikėjo. Dona nemelavo. 

(ir ji su niekuo neflirtuoja, tiesa, drauguži?) 

Vikas pabandė nuvyti šią mintį, bet nepavyko. Žiurkė bėgiojo 
palaida ir ruošėsi jį kurį laiką griaužti. Kur ji padėjo Tedą, jei stai- 
ga sumanė išvažiuoti su Kempu? Ar jie visi trys apsistojo kokiame 
nors motelyje tarp Kasl Roko ir Baltimorės? Nebūk kvailas, Tren- 
tonai. Galbūt jie... į 

Orkestro koncerte, na, žinoma. Kiekvieną antradienį rotušės 
aikštėje vykdavo koncertas. Kartais grodavo mokyklos orkestras, 
kartais - kamerinis, o kartais - vietinė regtaimo grupė, pasivadinusi 
“Apdriskęs kraštas". Žinoma, jiedu ten. Mėgaujasi vėsuma ir klau- 
sosi “Apdriskusio krašto" atliekamų Džono Herto dainų. 

(jei tik ji ne su Kempu) 

Vikas ištuštino alaus butelį ir griebė antrą. 


Trisdešimt sekundžių Dona pastovėjo prie mašinos, po truputį 
judindama nutirpusias kojas. Ji stebėjo garažą, vis dar jausdama, 
kad jei Kudžas išlįstų, tai būtent iš ten: galbūt pro duris, galbūt iš už 
kampo, o galbūt ir iš už ūkinio pikapo, kuris žvaigždžių šviesoje ir- 
gi atrodė šuniškas: didelis, dulkinas, juodas miegantis mišrūnas. 

Dona stovėjo, vis dar nesiryždama bėgti. Naktis kvėpavo jai į 
veidą. Ji juto daugybę kvapų: dobilų ir šieno nuo namo, esančio kal- 
vos papėdėje, saldų sausmedžio kvapą. 

Dona kažką išgirdo - muziką. Tai buvo labai silpnas garsas, bet 
jos ausys, prisitaikiusios prie nakties, jį sugavo. Kažkieno radijo im- 
tuvas, - iš pradžių pamanė ji, bet po to su nuostaba suprato, kad tai 
orkestro koncertas rotušės aikštėje. Dona girdėjo Diksilendo džiazą. 
Ji netgi pažino melodiją - tai buvo “Autobusiukas į Bafalou". Sep- 
tynios mylios, - mąstė Dona. - Niekada nebūčiau patikėjusi - kokia 
rami naktis! Kokia rami! 

Dona atkuto. 

Jos širdis - maža galinga mašina - daužėsi krūtinėje. Jai užvirė 
kraujas. Akys be vargo sukiojosi savo drėgnose duobutėse. Jos inks- 

tai tapo sunkūs, bet dar nelabai varginantys. Laikas. Mintis, kad ant 
kortos ji statė savo gyvybę, savo tikrą gyvenimą, tapo tyliu sunkiu 
žavesiu. Dona uždarė duris - trinkt. 

Ji laukė it žvėris uostydama orą. Nieko. Džo Kemberio garažo 
tarpdury bolavo tamsa ir sklandė tyla. “Pinto" priekinio buferio 
chromas blykstelėjo tamsoje. Toli grojo greita, metalinė, linksma 
Diksilendo muzika. Dona pasilenkė, laukdama, kad tuoj tuoj suskils 
kelių kaulai, bet taip neatsitiko. Vieną po kito ji ėmė mėtyti akme- 
nukus per “Pinto" kapotą į tą vietą, kurios negalėjo įžiūrėti. 


Pirmas mažas akmenukas nukrito priešais Kudžo nosį, sujudino 
kitus akmenukus ir vėl įsivyravo tyla. Kudžas krūptelėjo ir iškišo 
liežuvį. Atrodė lyg jis šypsotųsi. Antras akmenukas tekštelėjo trupu- 
tį toliau. Trečiasis atsimušė į Kudžo petį, bet jis nesujudėjo. MOTE- 
RIS vis dar bandė jį prisivilioti. 


Dona susiraukusi stovėjo prie mašinos. Ji girdėjo, kaip pirmi du 
akmenukai atsitrenkė į žvyrą. Bet trečiasis... tarytum jis iš vis nenu- 
krito. Jokio trinktelėjimo. Ką tai reiškė? 

Staiga Dona nebenorėjo bėgti prie verandos durų, kol neįsiti- 
kins, kad mašinos priešaky nieko nėra. Tada, žinoma. Gerai. Bet... 
reikėjo įsitikinti. 

Dona žengė vieną žingsnį. Antrą. Trečią. 


Kudžas pasiruošė. Jo akys sužibo tamsoje. Keturi žingsniai nuo 
mašinos durų. Donos širdis daužėsi it būgnas. Kudžas jau matė MO- 
TERS klubus ir šlaunis: dar akimirka, ir ji pamatys jį. Gerai. Kudžas 
norėjo, kad ji pamatytų. 


Penki žingsniai nuo mašinos durų. 


Dona pasuko galvą. Jos kaklas sugirgždėjo lyg senų durų spy- 
ruoklė. Apėmė nuojauta - keistas tikrumas. Dona pasuko galvą, ieš- 

kodama Kudžo. Jis buvo čia. Jis visą laiką tūnojo čia, prigludęs prie 
žemės, laukdamas jos, tykodamas aukštuose krūmuose. 

Akimirką jų akys susitiko: plačios mėlynos Donos ir tamsiai 
raudonos Kudžo akys. Dona matė save jo akyse, matė MOTERĮ - ar 
šuo taip pat matė save jos akyse? 

Tada Kudžas liuoktelėjo ant Donos. 

Šįkart jos nesuparalyžiavo. Dona metėsi atgal, ranka grabalioda- 
ma durų rankenėlės. Kudžas šiepėsi, seilių upeliai tįso nuo dantų. 
Jis tekštelėjo į tą vietą, kur ką tik stovėjo Dona, ir nučiuožė žvyru, 
suteikdamas jai dar vieną brangią sekundę. 

Donos nykštys rado rankenos mygtuką ir jį nuspaudė. Ji patrau- 
kė duris į save, tačiau jos užstrigo. Durys neatsidarė. Kudžas vėl 
liuoktelėjo ant jos. 

Tarytum kažkas sviedė didžiulį sunkų kamuolį tiesiai tarp jos 
krūtų. Dona jautė, kaip jos spaudžiasi prie šonkaulių: skaudėjo, bet 
tuo metu ji sugriebė šunį už gerklės, bandydama atplėšti jį nuo sa- 
vęs. Pirštai susmigo į šiurkštų kailį. Ji girdėjo savo garsų kvėpavi- 
mą. Žvaigždžių šviesa puslankiais nuvilnijo pro pamišusias Kudžo 
akis. Jo dantys kandžiojo orą tik per colį nuo Donos veido. Jo kvė- 
pavime Dona užuodė mirusį pasaulį, beviltišką ligą, bejausmį žudi- 
ką. Nesąmoningai pagalvojo apie srutas, aptaškiusias visas lubas 
prieš pat motinos vakarėlį. 

Sukaupusi paskutines jėgas, Dona sugebėjo nustumti šunį, kai 
Jis dar kartą pašoko, norėdamas pasiekti jos gerklę. Viena ranka ji 
beviltiškai ieškojo durų mygtuko. Pagaliau surado, tačiau net nespė- 
jus jo paspausti, Kudžas vėl puolė. Dona spyrė šuniui. Jos batelio 
padas trenkė jam į snukį, jau ir taip smarkiai sužalotą per ankstes- 
nius kamikadziškus išpuolius. Šuo atšoko, staugdamas iš skausmo ir 
pykčio. 

Dona vėl užčiuopė durų mygtuką, puikiai suprasdama, jog tai 
jos paskutinė galimybė; paskutinė Tedo galimybė. Ji iš visų jėgų pa- 
traukė duris. Tuo tarpu šuo vėl liuoktelėjo ant jos - būtybė iš praga- 
ro, kuri puls ir puls tol, kol galų gale vienas iš jų pralaimės. Dona 

pakreipė ranką ir pajuto begalinį skausmą nugaroje, aukščiau deši- 
nės menties. Tačiau durys atsidarė. Donai kaip tik užteko laiko 
įgriūti į vidų, nes Kudžas vėl puolė. 

Tedas atsibudo. Jis išvydo savo motiną, prispaustą prie viduri- 
nės “Pinto" pertvaros. Kažkas ją užgriuvo; kažkoks baisus plaukuo- 
tas padaras raudonomis akimis. Tedas jį pažino: tai buvo būtybė iš 
jo spintos, kuri pažadėjo eiti vis artyn ir artyn, kol galų gale prieis 
“prie tavo lovos, Tedai". Taip, tai buvo ji. “Pabaisos žodžiai" nepa- 
dėjo. Pabaisa buvo čia ir jau žudė jo mamytę. Tedas, užsidengęs 
rankomis akis, pradėjo klykti. 

Kudžo nasrai tebuvo vos už kelių colių nuo nuogos Donos diaf- 
ragmos. Dona, kiek galėdama, stūmė šunį nuo savęs, beveik negir- 
dėdama sūnaus klyksmų. Kudžo akys spoksojo tiesiai į ją. Neįtikė- 
tina, bet jis vizgino uodegą. Užpakalinės kojos mindė žvyrą, bandy- 
damos gerai atsiremti ir įšokti vidun, tačiau žvyras slydo jam iš po 
kojų. 

Kudžas palinko į priekį, Donos rankos nuslydo, ir jis įkando jai 
į nuogą pilvą, truputį žemiau baltos medvilninės liemenėlės. Jis vis 
kando, vis giliau lįsdamas dantimis. 

Dona suriko iš skausmo ir iš visų jėgų pastūmė šunį. Ji vėl atsi- 
sėdo. Kraujas lašėjo ant kelnių liemens. Dona kaire ranka stūmė 
Kudžą. Dešinė ieškojo durų rankenėlės, o ją radusi, ėmė trankyti du- 
ris į šunį. Kiekvienąkart durims atsitrenkus į Kudžo šonkaulius, 
pasigirsdavo bumptelėjimas, tarytum sunkus kilimų mušeklis dul- 
kintų permestą per virvę kilimą. Kudžas suurgzdavo, šiltu oru šno- 
puodamas jai į veidą. 

Šuo truputį atsitraukė, ruošdamasis šokti. Dona tai apskaičiavo 
ir iš visų jau silpstančių jėgų patraukė duris į save. Šįkart durys pri- 
vėrė Kudžo kaklą ir galvą. Dona išgirdo trekštelėjimą. Kudžas su- 
staugė iš skausmo, ir Dona pagalvojo: Dabar jis pasitrauks, pasi- 
trauks, PASITRAUKS. Tačiau šuo ėmė veržtis į priekį. Jo nasruose 
atsidūrė Donos šlaunis, ir vienu trūktelėjimu jis iškando gabalėlį 
mėsos. Dona suriko. 

Ji dar ir dar kartą trenkė durimis Kudžui į galvą. Jos riksmas iš- 
tirpo Tedo klyksme; ištirpo pilkame šoko pasaulyje, kai tuo tarpu 
Kudžas kandžiojo jos koją, paversdamas ją kažkokiu raudonu, pur- 
vinu, apkramtytu gabalu. Šuns galva buvo aplipusi tirštu lipniu 
krauju, juodu it vabzdžių kraujas žvaigždžių šviesoje. Pamažu šuo 
veržėsi į vidų. Donos jėgos visiškai išseko. 

Atmetusi galvą ir plačiai išsižiojusi, ji paskutinį kartą patraukė 
duris į save. Jos veidas tapo mėlyna judančia dėme tamsoje. Tai iš 
tikrųjų buvo paskutinis kartas: nieko kito nebeliko. 

Bet staiga Kudžui pasirodė viso to gana. 

Jis atsitraukė inkšdamas, staiga drebėdamas parkrito ant žvyro 
ir beprasmiškai sumataravo kojomis. Priekine dešine letena šuo ėmė 
kasytis sužeistą galvą. 

Dona užtrenkė duris ir, tyliai verkšlendama, atsirėmė į atlošą. 

- Mamyte - Mamyte - Mamyte... 

- Tedai... viskas gerai... 

- Mamyte! 

- ... viskas gerai... 

Rankos, drebančios, silpnos it paukštelio Tedo rankytės, liečian- 
čios ją; ir jos, liečiančios Tedo veidą, bandančios paglostyti ir nu- 
krentančios žemyn. 

- Mamyte... namo... prašau... tėvelio ir namo... tėvelio ir namo... 

- Žinoma, Tedai, mes... mes važiuosim, prisiekiu Dievu, aš tave 
parvešiu... mes važiuosim... 

Beprasmiai žodžiai, bet tai niekis. Dona jautė, kaip ji nyksta, 
nyksta tame pilkame šoko pasaulyje, tame ūke savyje, kurio iki šiol 
nepažinojo. Tedo žodžiai tapo aidu. Niekis. Viskas... 

Ne. Nieko gero. 

Nes šuo jai įkando... 

.. 0 Jis gi pasiutęs. 


Holė liepė savo seseriai nekvailioti ir tiesiai iš namų paskam- 
binti, bet Čeritė vis tiek paskambino operatorei ir paprašė, kad są- 

skaitą atsiųstų jos numeriu. Ji nemėgo rinkti išmaldos, nors tai tebu- 
vo vakarinis tarpmiestinis skambutis. 

Operatorė sujungė su Meinu, ir Čeritė paprašė surinkti Alvos 
Torntono numerį Kas! Roke. Po kelių akimirkų sučirškė Alvos tele- 
fonas. 

- Laba diena, Torntono kiaušinių ūkis. 

- Sveika, Bese. 

- Kas kalba? 

- Čeritė Kember. Skambinu iš Konektikuto. Gal Alva yra kur 
nors netoliese? 

Bretas sėdėjo ant sofos, apsimetęs, kad skaito knygą. 

- Ne, Čerite, nėra. Šiandien jis varto kėglius Pondičerio Lense 
Bridžtone. Ar kas atsitiko? 

Čeritė rūpestingai apmąstė, ką pasakys. Situacija buvo gana de- 
likati. Kaip ir visos ištekėjusios moterys Kasl Roke (nors tą patį ga- 
lima pasakyti ir apie netekėjusias), Besė mėgo plepėti. O jei ji suži- 
notų, kad Džo Kemberis kažkur linksminasi be žmonos žinios, nes 
Čeritė su Bretu lanko savo seserį Konektikute... na ir būtų kalbos 
per eilinį vakarėlį, tiesa? 

- Ne, tik mudu su Bretu truputį nerimaujam dėl šuns. 

- Jūsų senbernaro? 

- Aha, dėl Kudžo. Mudu su Bretu viešime pas mano seserį, 0 
Džo išvyko verslo reikalais į Portsmautą. 

Akivaizdus melas, bet saugus. Džo kartais vykdavo į Portsmau- 
tą pirkti detalių (ten nebuvo prekybos mokesčio) ir aplankyti maši- 
nų aukcionų. 

- Aš tik norėjau įsitikinti, ar jis paprašė ko nors pašerti šunį. Na, 
žinai, kokie tie vyrai. 

- Džo buvo čia vakar ar užvakar, - abejodama tarė Besė. 

Tiesą pasakius, tai buvo ketvirtadienį. Besė Tornton nebuvo la- 
bai protinga moteriškė (jos teta Evė Čalmers mėgdavo aprėkti kiek- 
vieną, kuris sakydavo, jog Besė “niekada neišlaikytų intelekto tes- 
to, nors yra geros širdies moteriškė"), o gyvenimas Alvos viščiukų 

fermoje nebuvo lengvas, todėl ji pilnavertiškai gyveno tik savo “is- 
torijose" - “Taip sukasi pasaulis", “Gydytojai" ir “Visi mano vai- 
kai" (ji bandė žiūrėti ir “Jaunystės karštį", bet nusprendė, kad šis se- 
rialas “labai jau nepadorus"). Tad Besė miglotai prisimindavo įvy- 
kius iš tikro gyvenimo, išskyrus savo pareigas: lesinti ir girdyti viš- 
čiukus, reguliuoti vištidėje įtaisytą muziką, rūšiuoti kiaušinius, plau- 
ti grindis ir indus, skalbti drabužius, pardavinėti kiaušinius ir prižiū- 
rėti sodą. O žiemą ji galėdavo iškart pasakyti tikslią kito “Kas! Ro- 
ko Sniego Velnių“, sniegomobilių klubo, kuriam jiedu su Alva pri- 
klausė, susirinkimo datą. 

Džo atvežė jiems pataisytą traktoriaus padangą. Džo atliko dar- 
bą veltui, nes Kemberiai gaudavo iš Torntonų kiaušinių už pusę kai- 
nos. Taipogi kiekvieną balandį Alva suakėdavo nediduką Džo sodą. 
Taip sutardavo visi kaimiečiai. 

Čeritė puikiai žinojo, kad praeitą ketvirtadienį Džo buvo nuvy- 
kęs pas Torntonus ir nuvežė suremontuotą padangą. Ji taip pat Ži- 
nojo, kad Besė dažnai maišydavo dienas. Čeritė galėjo paklausti Be- 
sės, ar Džo “vakar ar užvakar“ atvežė traktoriaus padangą, ir jei Be- 
sė būtų atsakiusi teigiamai, vadinasi, Džo nesilankė pas Alvą nuo 
ketvirtadienio ir nepaprašė jo pašerti Kudžo. O tai reikštų, kad Al- 
va nieko nežinojo apie Kudžo sveikatą. 

Arba Čeritė galėjo viską taip ir palikti ir nuraminti Bretą. Jiedu 
galėtų džiaugtis viešnage nesikrimsdami dėl namų. Ir... dabar ji tru- 
putį pavyduliavo Kudžui. Šuo traukė Breto dėmesį, aptemdydamas 
galbūt pačią svarbiausią kelionę jo gyvenime. Ji norėjo, kad berniu- 
kas pamatytų naują gyvenimą, naujas galimybes, kad atėjus laikui - 
po kelerių metų - nuspręstų, pro kurias duris norėtų įeiti, o kurias 
uždaryti - kad jis priimtų perspektyvų sprendimą. Galbūt ji klydo, 
tikėdama, jog gali valdyti Bretą, tačiau Čeritė troško bent jau leisti 
jam įgauti pakankamai patirties, kad jis pats galėtų apsispręsti. 

Ar būtų sąžininga leisti nerimui dėl prakeikto šuns aptemdyti 
jam gyvenimą? 

- Čerite? Ar girdi? Sakiau, kad... 

- Girdėjau, Bese. Tad jis tikriausiai paprašė Alvos pašerti šunį. 

- Paklausiu jo, kai sugrįš, Čerite. Ir paskambinsiu tau. 

- Būtinai. Labai ačiū, Bese. 

- Nėr už ką. 

- Puiku. Viso. 

Čeritė padėjo ragelį, suvokdama, jog Besė užmiršo paprašyti 
Džimo ir Holės telefono numerio. Niekis. Ji atsisuko į Bretą, 
nutaisydama žvitrią miną. Ji juk nepameluos. Ji nemeluos savo sū- 
nui. 

- Besė sakė, kad tėvas buvo pas Alvą sekmadienio vakarą, - ta- 
rė Čeritė. - Tikriausiai paprašė pašerti Kudžą. 

- A, - Bretas tyrinėjo ją. - Bet tu juk nekalbėjai su pačiu Alva. 

- Ne, jis žaidžia boulingą. Tačiau Besė sakė, kad paskambins, 
kai... 

- Ji nežino šito telefono numerio. 

Ar tik Breto balse nepasigirdo kaltinimo gaidelė? O gal tai kal- 
bėjo jos pačios sąžinė? 

- Tada aš jai paskambinsiu rytoj iš ryto, - nuramino Čeritė, tikė- 
damasi užbaigti šį pokalbį ir nuraminti savo sąžinę. 

- Tėvelis aną savaitę nuvežė traktoriaus padangą, - susimąstęs 
ištarė Bretas. - Galbūt ponia Tornton susimaišė, kada jis buvo užva- 
žiavęs. 

- Manau, kad Besė Tornton daug geriau gaudosi dienose, nei tu 
manai, - atšovė Čeritė, pati netikėdama savo žodžiais. - Be to, ji ne- 
minėjo jokios traktoriaus padangos. 

- Taip, bet tu ir neklausei. 

- Eik ir pats jai paskambink! - užsidegė Čeritė. 

Ją apėmė staigus pykčio priepuolis, tas pats šlykštus jausmas, 
kaip ir tada, kai Bretas pažėrė savo tikslius pastebėjimus apie Holę 
ir jos kreditines korteles. Bretui nutaisius savo tėvo intonacijas, net- 
gi tėvo kalbos manierą, Čeritei pasirodė, kad ši kelionė parodys tik 
vieną dalyką - kam iš tikrųjų visiškai priklausė Bretas. 

- Mamyte... 

- Ne, eik, paskambink jai, numeris užrašytas ant lapelio. Tik pa- 
sakyk operatorei, kad sąskaitą siųstų mums, o ne Holei. Paklausk 
Besės, ko tik nori. Aš padariau viską, ką galėjau. 

Na štai, - su liūdna ir karčia nuostaba mąstė ji. - Dar prieš pen- 
kias minutes žadėjau jam nemeluoti. 

Tą popietę jos įniršis supykdė ir Bretą. Šįvakar jis tik ramiai iš- 
lemeno: 

- Ne, nereikia. 

- Jei nori, paskambinsim dar kam nors ir paprašysim, kad nuei- 
tų pažiūrėti, - pasiūlė Čeritė. 

Ji jau gailėjosi savo protrūkio. 

- Kam gi? - paklausė Bretas. 

- - Gal kuriam Milikenui? 

Bretas tik pažvelgė į ją. 

- Turbūt pasiūliau nei šį, nei tą, - susigriebė Čeritė. 

Praeitą žiemą Džo Kemberis ir Džonas Milikenas smarkiai su- 
siginčijo dėl remonto kainos. Nuo tada Kemberiai net nesikalbė- 
davo su Milikenais. Paskutinį kartą nuvažiavusi į Grendžą pažaisti 
“Bingo", Čeritė pabandė persimesti draugišku žodeliu su Kim Mili- 
ken, Fredžio dukterimi, bet ši nepratarė nė žodžio. Tik nuėjo šalin 
iškėlusi galvą, tarytum nesitrintų su puse Kasl Roko vidurinės mo- 
kyklos berniūkščių. 

Dabar Čeritei dingtelėjo į galvą, kokie jie nuo visų sakas 3-ojo 
Miesto kelio gale. Pasijuto vieniša ir įbauginta. Čeritė nesurado nei 
vieno, kurio galėtų paprašyti nueiti prie jų namo su prožektoriumi, 
surasti Kudžą ir įsitikinti, kad jam nieko neatsitiko. 

- Tai niekis, - apatiškai tarė Bretas. - Vis tiek turbūt tai kvaila. 
Tikriausiai Kudžas suėdė kokią vamnalėšą ar kažką panašaus. 

- Paklausyk, - Čeritė apkabino jį. - Tu nesi kvailas, Bretai. Ry- 
toj iš ryto paskambinsiu pačiam Alvai ir paprašysiu, kad nuvažiuo- 
tų pas mus. Kai tik atsikelsim ir paskambinsiu. Gerai? 

- Iš tikrųjų, mama? 

- Taip. 

- Būtų nuostabu. Atleisk, kad tave nervinu, bet negaliu išmesti 
to iš galvos. 

- Išsitraukiau “Scrabble" lentą. Gal kas nori pažaisti? - paklausė 
Džimas. 

- Aš, - atsakė Bretas ir pašoko, - jei parodysi, kaip žaisti. 

- O tu, Čerite? 

Čeritė nusišypsojo. 

- Ne dabar. Eisiu pakramsnoti spragėsių. 

Bretas išėjo su dėde. Čeritė atsisėdo ant sofos, pažvelgė į tele- 
foną ir prisiminė Breto vaikščiojimą per miegus ir vaiduokliško 
šuns šėrimą vaiduoklišku maistu modernioje sesers virtuvėje. 

Kudžas nebealkanas, jau nebe. 

Staiga jos rankos įsitempė, ir Čeritė nusipurtė. Pasirūpinsime 
šiuo reikalu rytoj rytą, - pažadėjo pati sau. - Arba patys grįšime na- 
mo ir viskuo pasirūpinsime. Pažadu, Bretai. 


Dešimtą valandą Vikas vėl paskambino namo. Niekas neatsakė. 
Vienuoliktą valandą - taip pat, nors telefonas suskambėjo gal du tu- 
zinus kartų. Dešimtą jis tik pradėjo baimintis. Vienuoliktą Vikas jau 
buvo gerokai išsigandęs - tik nežinojo ko. 

Rodžeris miegojo. Vikas surinko numerį tamsoje, klausėsi pyp- 
sėjimo tamsoje, padėjo ragelį tamsoje. Jis jautėsi vienišas ir pasime- 
tęs it vaikas. Vikas nežinojo, ką daryti ar ką galvoti. Galvoje sukosi 
vis ta pati litanija: Ji išvažiavo su Kempu, išvažiavo su Kempu, iš- 
važiavo su Kempu. 

Visa logika ir protas tam prieštaravo. Vikas prisiminė viską, ką 
jiedu su Dona pasakė vienas kitam, prisiminė žodžius ir tono niuan- 
sus. Ji nutraukė visus ryšius su Kempu. Dona liepė jam išsinešdinti. 
Ir tai privertė Kempą sukurti kerštingą bi//et-doux" . Tad tai nebuvo 
panašu į rožinį scenarijų, kur du pamišę meilužiai nutaria vėl susi- 
dėti. 


* Meilės laiškelis (pranc.). 

Išsiskyrimas neužkerta kelio vėliau atkurti santykius, - visiškai 
ramiai išpyškino protas. 

O kaip Tedas? Juk ji nebūtų jo pasiėmusi kartu. Iš Donos apibū- 
dinimo Vikas susidarė vaizdą, kad Kempas - kažkoks laukinis, ir 
nors pati Dona taip nepasakė, Vikas pajuto, kad tą dieną, kai ji lie- 
pė Kempui atsiknisti, įvyko kažkas velniškai žiauraus. 

Įsimylėjėliai iškrečia keisčiausių dalykų. 

Ta keista ir pavydi Viko proto dalis, - iki tos popietės parke jis 
ir nežinojo, kad tokia dalis iš vis egzistuoja, - turėjo atsakymus į vi- 
sus klausimus. O sėdint tamsoje buvo visai nesvarbu, kad beveik vi- 
si tie atsakymai nelogiški. 

Vikas šokinėjo tarp dviejų aštrių kampų: Kempo (AR /au KILO 
KOKIŲ NORS KLAUSIMŲ) ir telefono, be perstojo skambančio 
tuščiame Kasl Roko name. Galbūt Dona pateko į avariją, ir dabar 
jiedu su Tedu guli ligoninėje. Galbūt kas nors įsilaužė į namus, ir 
dabar jiedu tįso negyvi savo miegamuosiuose. Žinoma, jei Dona bū- 
tų patekusi į avariją, kas nors iš oficialių pareigūnų jau būtų jam 
pranešęs: ir kontora, ir Dona žinojo, kuriame Bostono viešbutyje 
Jiedu su Rodžeriu apsistojo, - bet tamsoje ši mintis, kuri turėjo jį pa- 
guosti, nes niekas jam nepaskambino, tik sustiprino jo įtarimus dėl 
žmogžudystės. 

Apiplėšimas ir žmogžudystė, - tamsoje gulint šnibždėjo Viko 
protas. 

Vikas vėl peršoko prie kito aštraus kampo ir pratęsė savo anks- 
tesnę litaniją: Išvažiavo su Kempu. 

Tarp šių kampų jo protas pamatė daug logiškesnį paaiškinimą, 
ir jis labai supyko. Galbūt jiedu su Tedu nusprendė praleisti naktį su 
kuo nors ir paprasčiausiai užmiršo jį perspėti. Buvo jau per vėlu pra- 
dėti skambinėti ir klausinėti žmonių, jų neišgąsdinus. Vikas galvo- 
jo paskambinti šerifui ir paprašyti, kad pasiųstų ką nors patikrinti. 
Bet ar ne per greit? 

Ne, - atsakė protas. 

Taip, - atsakė protas. - Be abejo. 

Dona su Tedu guli negyvi su peiliais, įsmeigtais į gerkles, - kal- 
bėjo Viko protas. -Kiekvieną dieną apie tai skaitei laikraščiuose. 
Tai atsitiko net Kasl Roke, dar prieš mums atsikraustant. Tas pami- 
šes faras. Tas Frenkas Dodas. 

Išvažiavo su Kempu, - tarė protas. 

Vidurnakty Vikas vėl paskambino, ir šį kartą ritmingas telefono 
skambėjimas jį įtikino, kad atsitiko nelaimė. Kempas, plėšikai, 
žmogžudžiai ar dar kas nors. Nelaimė namuose. 

Vikas padėjo ragelį ir uždegė naktinę lempą. 

- Rodžeri. Pabusk. 

- A. Prrrrrr... 

Bandydamas išvengti šviesos, Rodžeris ranka užsidengė veidą. 
Jis vilkėjo pižamą su mažomis geltonomis vėliavėlėmis. 

- Rodžeri. Rodžeri! 

Rodžeris atsimerkė, sumirksėjo ir pažvelgė į laikrodį. 

- Ei, Vikai, juk dabar vidurnaktis. 

- Rodžeri... - Vikas nurijo seiles. - Rodžeri, jau vidurnaktis, o 
Donos ir Tedo vis dar nėra namie. Aš bijau. 

Rodžeris atsisėdo ir prisikišo laikrodį prie veido, norėdamas įsi- 
tikinti, ar Vikas sakė tiesą. Buvo keturios minutės po dvyliktos. 

- Jie turbūt taip pat bijojo būti vieni namuose, Vikai. Kartais, kai 
manęs nėra namie, Altėja pasiima mergaites ir išvažiuoja pas Salę 
Perti. Ji ima nervintis, kai naktimis nuo ežero vėjas pučia. 

- Dona būtų paskambinusi. 

Įjungus šviesą ir pažadinus Rodžerį, mintis, kad Dona pabėgo 
su Stivu Kempu atrodė absurdiška: Vikas negalėjo patikėti, kad 
apskritai tokia nesąmonė šovė į galvą. Užmiršk logiką. Dona juk sa- 
kė, kad viskas baigta, ir Vikas ja patikėjo. Ir dabar tikėjo. 

- Paskambinusi? - pakartojo Rodžeris. Jis vis dar negalėjo susi- 
gaudyti. 

- Ji žino, kad aš išvykęs beveik kas vakarą skambinu namo. Do- 
na galėjo paskambinti į viešbutį ir palikti žinutę, jei žadėjo kur nors 
nakčiai išvažiuoti. Argi Altėja būtų pasielgusi kitaip? 

Rodžeris papurtė galvą. 

- Ne. Nebūtų. 

- Ji būtų paskambinusi ir palikusi žinutę, kad tu nesijaudintum. 
Kaip kad aš jaudinuosi dabar. 

- Aha. Bet gal pamiršo, Vikai. 

Tačiau rudos Rodžerio akys atrodė susirūpinusios. 

- Žinoma. Kita vertus, galbūt kažkas atsitiko. 

- Ji gi nešiojasi identifikacinę kortelę, tiesa? Jei jiedu su Tedu 
papuolė į avariją, Dieve sergėk, farai būtų paskambinę namo, o po 
to ir į kontorą. Atsakiklis būtų... 

- Aš nemąsčiau apie avariją, - pertraukė Vikas. - Aš mąsčiau 
apie... - jo balsas ėmė drebėti. - Mąsčiau apie juos, pasilikusius vie- 
nus namuose, ir, velniai griebtų, aš nežinau... aš tik labai išsigandau, 
ir viskas. 

- Paskambink į šerifo kontorą, - patarė Rodžeris. 

- Taip, bet... 

- Jokių bet. Tu neišgąsdinsi Donos, gali neabejoti. Jos ten nėra. 
Nusiramink. Juk nebūtina įjungti sireną ir švyturėlius. Paprašyk, kad 
jie pasiųstų policininką patikrinti ir įsitikinti, kad nieko bloga neat- 
sitiko. Dona galėjo daug kur išvažiuoti. Po šimts pypkių, gal ji už- 
sibuvo labai linksmame Tuperverio vakarėlyje. 

- Dona nekenčia Tuperverio vakarėlių. 

- O gal mergaitės užsižaidė pokerį ir užmiršo apie laiką. O Te- 
das galbūt miega kitame kambaryje. 

Vikas prisiminė Donos pasakojimą, kaip ji išvengusi glaudesnių 
ryšių su “mergaitėmis": “Aš nenoriu būti vienu tų veidų, kuriuos 
matai per kepinių išpardavimą", tada pasakė ji. Bet Vikas nenorėjo 
Rodžeriui šito sakyti, nes taip galėjo labai priartėti prie Kempo te- 
mos. 

- Galbūt, - neprieštaravo Vikas. 

- Ar turi kur nors paslėpęs atsarginį raktą? 

- Taip, jis priekinėje verandoje ant kabliuko po atbraila. 

- Pasakyk tai farams. Tada jie galės įeiti į vidų ir apsidairyti... 
nebent laikai narkotikus namuose. 

- Ką tu. 

- Tada skambink, - sąžiningai patarė Rodžeris. - Dona turbūt pa- 
skambins tau, kol jie šmirinės aplinkui, ir tu pasijusi kvailiu, bet 
kartais visai neblogai pasijusti kvailiu. Supranti, ką noriu pasakyti? 

- Aha, - šyptelėjęs atsakė Vikas. - Suprantu. 

Vikas vėl pakėlė ragelį, paabejojo ir pirmiausia paskambino na- 
mo. Niekas neatsakė. Tada surinko Meino kodą, o po to - Kasl apy- 
gardos šerifo departamento telefono numerį. Buvo penkiolika minu- 
čių po vidurnakčio. Atėjo trečiadienis. 


Dona Trenton sėdėjo, padėjusi rankas ant “Pinto" vairo. Tedas 
vėl užmigo, tačiau jo miegas nebuvo ramus: jis trūkčiojo, sukinėjo- 
si, o kartais net sudejuodavo. Dona baiminosi, kad sapne jis išgyve- 
na įvykius iš naujo. 

Ji palietė Tedo kaktą. Jis kažką suburbuliavo ir nusisuko nuo 
jos. Vokai pasikėlė, bet greit vėl nusileido. Tedas karščiavo: be abe- 
jo, tai buvo nuolatinės įtampos ir baimės pasekmė. Dona ir pati 
karščiavo, o taip pat kentė nežmoniškus skausmus. Jai skaudėjo pil- 
vą, tačiau šios žaizdos buvo panašios tik į įbrėžimus. Jai pavyko. 
Bet Kudžas daug labiau sužalojo kairę koją. Žaizdos (įkandimai, - 
dar padidindamas siaubą, pataisė protas) buvo gilios ir baisios. Prieš 
sukrešant kraujui, Dona gerokai nukraujavo, tačiau ji nebandė iš- 
kart aprišti žaizdos, nors “Pinto" daiktadėžėje gulėjo vaistinėlė. 
Dona tikėjosi, kad bėgantis kraujas išplaus žaizdą... ar tai buvo tie- 
sa, ar tik sena pasakėlė, Dona nežinojo. Ji taip velniškai daug ne- 
žinojo. 

Kai pagaliau kraujas sukrešėjo, visa šlaunis ir vairuotojo sėdy- 
nė buvo permirkusios krauju. Donai prireikė visų trijų marlės ritinė- 
lių žaizdai apvynioti. Daugiau nebuvo. Juos reikės pakeisti, - pama- 
nė ji ir isteriškai sukikeno. 

Blyškioje šviesoje koja virš kelio priminė suartą žemę. Pastovus 
tvinksintis skaumas neapleido nuo tos akimirkos, kai įkando šuo. 
Dona vos ne vos nurijo dvi tabletes aspirino, kurias rado vaistinėlė- 

je, tačiau skausmas nepraėjo. Galva taip pat kone plyšo, tarytum 
vielų ryšelis būtų iš lėto veržiamas kiekvieno smilkinio viduje. 

Sulenkus koją, skausmas, maudžiančiai tvinkčiojęs, virto aštriu 
karščiu. Dona nenumanė, ar dabar galėtų priminti tą koją, o ką jau 
kalbėti apie bėgimą prie verandos durų. Bet ar tai svarbu? Šuo tu- 
pėjo ant žvyro tarp mašinos ir verandos durų, panarinęs sumaitotą 
galvą... tačiau nenuleisdamas akių nuo mašinos. Nuo Donos. 

Kažkodėl Dona nemanė, kad Kudžas vėl puls, bent jau ne šią 
naktį. Rytoj saulė nuvarys jį atgal į daržinę, jei bus tokia pat kaitri, 
kaip ir vakar. 

- Jis nori manęs, - sutinusiomis lūpomis sušnibždėjo ji. 

Teisybė. Dėl Likimo nustatytų priežasčių, ar dėl kažkokių savų 
šuo norėjo būtent jos. 

Kai Kudžas nugriuvo ant žvyro, Dona neabejojo - jis miršta. Jo- 
kia gyva būtybė nebūtų atlaikiusi tiek smūgių durimis. Netgi tankus 
šuns kailis negalėjo sušvelninti smūgių. Viena senbernaro ausis ta- 
balavo ant mėsos rėželio. 

Tačiau pamažu šuo atsigavo. Dona negalėjo patikėti savo aki- 
mis... nenorėjo jomis patikėti. 

- Ne! - nebesusivaldžiusi suriko ji. - Ne, gulkis, tu turėtum būti 
miręs. Gulkis, gulkis, gulkis ir dvėsk, supuvęs šunie! 

- Mamyte, nerėk, - sumurmėjo Tedas, susiimdamas už galvos. - 
Man skauda... man skauda... 

Nuo tada niekas nepasikeitė. Laikas vėl ėmė slinkti iš lėto. Do- 
na kelis kartus buvo pridėjusi savo laikrodį prie ausies, norėdama 
įsitikinti, jog jis nesustojo, nes atrodė, kad rodyklės stovi vietoje. 

Po dvylikos dvidešimt. 

Ką mes žinome apie pasiutligę, mokiniai? 

Gėdingai mažai. Nuotrupas iš sekmadieninių laikraščių priedų. 
Iš pamfleto, kurį jai įbruko į rankas Niujorke, kai Dona nuvežė sa- 
vo katę Diną pas veterinarą paskiepyti nuo emocinės pusiausvyros 
sutrikimų. Atleiskit, nuo emocinės pusiausvyros sutrikimų ir pasiu!- 
ligės. 

Pasiutligė, centrinės nervų sistemos liga. Sukelia lėtą tapatybės 
destrukciją - bet kaip? Dona nieko apie tai nežinojo, o gydytojai - 
tikriausiai taip pat. Kitaip ši liga nebūtų vadinama tokia velniškai 
pavojinga. Žinoma, - su viltimi mąstė Dona, - aš tiksliai nežinau, ar 
šis šuo pasiutęs. Vienintelis pasiutęs šuo, kurį mačiau, buvo tas, ku- 
rį Gregoris Pekas nušovė filme “Užmušti pamėgdžiotoją ". Tik tas 
šuo irgi nebuvo pasiutęs, jis tik vaidino. Filmo kūrėjai tikriausiai iš- 
traukė tą nusususį mišrūną iš kokios kūdros ir išmozojo “Gillette" 
skutimosi putomis... 

Dona grįžo prie pradinių minčių. Dabar geriau atlikti, kaip Vi- 
kas sako, blogiausio atvejo analizę. Be to, ji širdyje neabejojo, kad 
šuo pasiutęs - kas dar galėjo priversti jį taip elgtis? Šuo buvo visiš- 
kai pamišęs. 

Ir jis jai įkando. Smarkiai. O ką tai reiškia? 

Dona žinojo, kad žmonės irgi gali susirgti pasiutlige ir siaubin- 
gai mirti. Galbūt tai pati blogiausia mirtis. Nuo pasiutligės skiepy- 
davo, ir gydantis paskirdavo injekcijų seriją. Injekcijos būdavo 
skausmingos, nors tikriausiai ne tokios skausmingos kaip priešmir- 
tinės šio šuns kančios. Bet... 

Dona, regis, prisiminė skaičiusi, kad buvo tik du atvejai, kai 
žmonės išgyveno ūmią pasiutligės formą: kai liga nebuvo 
diagnozuota iki tol, kol nešėjai nepradėjo demonstruoti simptomų. 
Vienas išsigelbėjusių buvo berniukas, kuris visiškai pasveiko. Kitas 
buvo gyvūnų tyrinėtojas, kuriam visam laikui sutriko smėgenų veik- 
la. Senutė centrinė nervų sistema paprasčiausiai suskilo į dalis. 

Kuo ilgiau liga negydoma, tuo mažiau šansų. Dona patrynė kak- 
tą, ir jos rankos nuslydo šalto prakaito sluoksniu. 

Kada per vėlu? Po valandos? Dienų? Savaičių? Galbūt mėne- 
sio? Dona nežinojo. 

Staiga mašina ėmė trauktis. Ji tapo “Hondos" dydžio, po to it 
maža keista triratė invalido mašina, naudojama Anglijoje; vėliau pa- 
naši į motociklo priekabą ir pagaliau - į karstą. Dvigubą karstą jai ir 
Tedui. Jie turėjo ištrūkti, ištrūkti, ištrūkti... 

Donos ranka ėmė ieškoti durų rankenėlės. Jos širdis daužėsi, pa- 
greitindama tvinksėjimą smilkiniuose. Prašau, - maldavo ji. - Jau 
pakankamai blogai ir be klaustrofobijos, tad prašau... prašau... pra- 
šau... 

Kankino troškulys. 

Dona pažvelgė laukan, ir Kudžas iškart įsistebeilijo į jos akis. 
Sidabrinis įtrūkimas lange dalino šunį į dvi dalis. 

Kas nors padėkit mums, - meldė Dona. - Prašau, prašau, padė- 
kit mums. 


Roskas Fišeris išgirdo iškvietimą, sėdėdamas “Jerry's Citgo" še- 
šėlyje. Jis vaizdavo gaudąs greičio pažeidėjus, tačiau iš tikrųjų 
snaudė. Pusę pirmos trečiadienio naktį 117-asis kelias buvo visiškai 
tuščias. Roskas turėjo mažytį žadintuvą savo galvoje ir pasitikėjo, 
kad jis pažadins jį pirmą valandą, kai užsidarys Norvėjaus klubas. 
Tada galbūt prasidės judėjimas. 

- Trečias, atsiliepkit, trečias. 

Roskas atsibudo, šalta kava apsipildamas tarpkojį. 

- Po perkūnais, - flegmatiškai sumurmėjo Roskas. - Labai gra- 
žu. Puikumėlis! 

- Trečias, ar girdit? 

Roskas pagriebė mikrofoną ir paspaudė mygtuką. 

- Girdžiu, centre. 

Jis dar norėjo pridurti, kad tikisi, jog naujienos geros, nes sėdi 
pamerkęs pautus į šaltą kavą, bet niekada nežinia, kas klausosi po- 
licijos pokalbių... net ir pusę pirmos nakties. 

- Nuvažiuokite į Larčo gatvės aštuoniasdešimt trečią namą, - 
tarė Bilis. - Namas priklauso ponui ir poniai Trentonams. Patikrin- 
kite jį. 

- Ką turiu patikrinti, centre? 

- Trentonas Bostone, o namuose niekas neatsako į jo skambu- 
čius. Jo nuomone, namuose turėtų kas nors būti. 

Tiesiog nuostabu, - rūškanas mąstė Roskas Fišeris. - Už kelnių 
valymą turėsiu sumokėti keturis baksus, o jei dabar sustabdyčiau 

pažeidėją, tas pamanytų, kad aš taip susijaudinau dėl galimybės ką 
nors areštuoti, jog net apsimyžau. 

- Važiuoju, - tarė Roskas, užvesdamas mašiną. 

- Užrašysiu, kad įsakymas priimtas dvylika trisdešimt keturios, 
- atsakė Bilis. - Trečias, raktas kabės ant vinies po priekinės veran- 
dos atbraila. Ponas Trentonas norėjo, kad eitum tiesiai į vidų ir vis- 
ką apžiūrėtum, jei nieko nebus namie. 

- Supratau, centre. Baigiu ir nutraukiu ryšį. 

- Nutraukiu ryšį. 

Roskas įjungė priekinius žibintus ir nuvažiavo Kasl Roko Cent- 
rine gatve, pro rotušę ir orkestro pakylą su žaliu kūginiu stogu. Jis 
pakilo į kalvą ir beveik viršuje pasuko į dešinę, į Larčo gatvę. 

Trentonų namas stovėjo antras nuo kampo, ir Roskas pamatė - 
dienos metu iš čia atsiveria gražus miesto vaizdas. Jis pastatė šerifo 
departamento mašiną prie šaligatvio ir išlipęs tyliai uždarė duris. 
Gatvė miegojo tamsoje. 

Roskas stabtelėjo, atitraukė šlapias uniformines kelnes nuo kly- 
no (baisiai raukydamasis) ir patraukė kiemo link. Įvažiavimo keliu- 
kas buvo tuščias, o taip pat ir vienvietis garažas. Jame stovėjo vie- 
nintelis triratukas, toks pat, kokį turėjo ir jo sūnus. 

Roskas uždarė garažo duris ir, apėjęs aplinkui, prisislinko prie 
priekinės verandos. Pastebėjo - šios savaitės “Call"" laikraštis gulėjo 
šalia verandos durų. Roskas pakėlė jį ir pabandė atidaryti duris. Jos 
buvo neužrakintos. Roskas įėjo į verandą, jausdamasis lyg įsibrovė- 
lis. Numetė laikraštį ant verandos suoliuko ir nuspaudė skambutį ša- 
lia vidinių durų. Melodija nuvilnijo per visą namą, bet niekas neat- 
ėjo. Roskas per tris minutes paskambino dar du kartus, leisdamas 
poniai atsikelti, užsimesti chalatą ir nulipti laiptais... jei tik viduje ta 
ponia iš vis buvo. 

Kai niekas neatsakė, jis pats pabandė atidaryti duris. Jos buvo 
užrakintos. 

Vyras išvažiavęs, o ji tikriausiai apsistojo pas drauges, - pama- 
nė Roskas, tačiau Roskui Fišeriui vis tiek pasirodė keista, kad ji 
neperspėjo savo vyro. 

Roskas paieškojo po atbraila ir pirštais užkliudęs numetė raktą, 
kurį Vikas ten pakabino, kai tik Trentonai čionai atsikraustė. Roskas 
pakėlė jį ir atrakino laukujas duris: jei jis būtų atsidūręs prie virtu- 
vės durų, kaip šią popietę Stivas Kempas, būtų galėjęs tiek nesivar- 
ginti. Kaip ir dauguma žmonių Kasl Roke, išeidama Dona dažnai 
užmiršdavo užrakinti duris. 

Roskas įėjo į vidų. Su savim turėjo prožektorių, bet nusprendė 
juo nepasinaudoti. Taip jis tik dar labiau pasijustų panašus į netei- 
sėtą įsibrovėlį: vagį su aplaistytu klynu. Roskas ėmė ieškoti elektros 
jungiklio ir galų gale rado jį, padalintą į dvi dalis. Viršutinė dalis 
įjungė šviesą verandoje, todėl Roskas greitai ją išjungė. Paspaudus 
apatinį jungiklį, nušvito svetainė. 

Roskas ilgai dairėsi, netikėdamas savo akimis: iš pradžių pagal- 
vojo, kad tai tik jo akys iškrėtė pokštą, dar nespėjusios prisitaikyti 
prie šviesos. Tačiau vaizdas nepasikeitė, ir jo širdis ėmė smarkiau 
plakti. 

Nereikia nieko liesti,- pamanė jis. - Net pajudinti. Roskas pamir- 
šo apie šlapią kelnių dėmę ir jausmą, kad yra įsibrovėlis. Dabar jis 
stovėjo nustėręs ir išsigandęs. 

Čia tikrai kažkas įvyko. Svetainėje tvyrojo chaosas. Ant grindų 
mėtėsi stiklinių niekučių, numestų kartu su lentyna, šukės. Baldai 
apversti aukštyn kojom, knygos išmėtytos. Didelis veidrodis virš ži- 
dinio taip pat sudaužytas. Veidrodžio šukės neša nelaimę, - pagalvo- 
jo Roskas, ir staiga suprato, kad nei iš šio, nei iš to mąsto apie Fren- 
ką Dodą, su kuriuo dažnai kartu patruliuodavo. Apie Frenką Dodą, 
draugišką mažo miestelio policininką ir tuo pačiu psichopatą, Žžu- 
džiusį moteris ir vaikus. Staiga Rosko rankos pašiurpo. Nekokia 
vieta galvoti apie Frenką. 

Roskas perėjo svetainę ir atsidūrė virtuvėje, kur viskas buvo nu- 
šluota nuo stalo: jis atsargiai peržengė per kiekvieną daiktą. Virtu- 
vė atrodė dar klaikiau. Roskas pajuto, kaip šaltis surakina nugarą. 
Čia pasidarbavo kažkoks pamišėlis. Pagrindinės spintelės durys bu- 
vo plačiai atvertos. Kažkas panaudojo virtuvę it šiukšlink-kol-lai- 

mėsi alėją apygardos mugėje. Visur mėtėsi puodai. Grindis klojo 
baltos kruopelytės, panašios į sniegą, tačiau iš tiesų tai buvo skalbi- 
mo milteliai. 

Žinučių bloknote didžiosiomis raidėmis buvo užrašyta: 


AŠ ŠĮ TĄ TAU PALIKAU VIRŠUJE, MAŽYTE. 


Staiga Roskas Fišeris pajuto, kad nenori lipti į viršų. Labiausiai 
už viską pasaulyje. Jis padėjo išvežti tris Frenko Dodo aukas, įskai- 
tant Merės Keitės Hendrasen kūną, kuri buvo išprievartauta ir nužu- 
dyta ant orkestro pakylos. Jis daugiau niekada nenorėjo išvysti ką 
nors panašaus... o jei moteris guli viršuje nušauta, papjauta arba pa- 
smaugta? Roskas matė daugybę avarijų keliuose ir po kiek laiko 
prie jų priprato. Prieš dvi vasaras jis, Bilis ir šerifas Banermenas da- 
limis ištraukė vyriškį iš bulvių tarkavimo mašinos, ir apie tai bus 
galima papasakoti anūkams. Tačiau nuo Hendrasen nužudymo jis 
nematė nė vienos žmogžudystės, ir dabar taip pat neturėjo jokio no- 
ro pamatyti. 

Roskas nežinojo, ar lengviau atsipūsti, ar pasišlykštėti nuo to, 
ką rado ant Trentonų lovos paklodžių. 

Jis grįžo prie mašinos ir paskambino į centrą. 


Kai suskambėjo telefonas, Vikas su Rodžeriu atsikėlę sėdėjo 
priešais televizorių, beveik be žodžių traukdami cigaretę po cigare- 
tės. Per televizorių rodė originalią “Frankenšteino" versiją. Buvo 
dvidešimt po pirmos. 

Vikas nukėlė telefono ragelį, jam dar nespėjus iki galo suskam- 
bėti pirmą kartą. 

- Alio? Dona? Ar tai... 

- Ar tai ponas Trentonas? - pasigirdo vyriškas balsas. 

- Taip. 

- Skambina šerifas Banermenas, pone Trentonai. Apgailestauju, 
bet turėsiu jus nuliūdinti. Man labai... 

- Ar jie negyvi? - paklausė Vikas. 

Staiga jis pasijuto visiškai nerealus ir dvimatis tarytum tolimas 
veidas iš seno filmo, kokį jiedu su Rodžeriu dabar žiūrėjo. Klausi- 
mas išlėkė visai natūraliai. Akies krašteliu Vikas pastebėjo judant 
Rodžerio šešėlį, kai šis iš karto atsistojo. Nesvarbu. Dabar viskas 
buvo nesvarbu. Per tas kelias sekundes, kai Vikas pakėlė telefono 
ragelį, jis turėjo progą peržvelgti savo gyvenimą ir suprato, kad vi- 
skas tebuvo popierinės dekoracijos ir netikri veidai. 

- Pone Trentonai, pareigūnas Fišeris nuvyko... 

- Praleiskite visą tą oficialų šlamštą ir atsakykite į mano klausi- 
mą. Ar jie negyvi? 

Vikas pasisuko į Rodžerį, kurio veidas buvo pilkas ir nustėręs. 
Už jo televizoriaus ekrane netikras vėjo malūnas sukosi priešais ne- 
tikrą dangų. 

- Rodži, ar turi cigaretę? 

Rodžeris padavė vieną. 

- Pone Trentonai, ar jūs vis dar klausotės? 

- Taip. Ar jie negyvi? 

- Mes neturime jokio supratimo, kur dabar yra jūsų žmona ir sū- 
nus, - atsakė Banermenas, ir staiga visi Viko organai grįžo į savo 
vietas. 

Pasaulis vėl įgavo spalvas. Vikas pradėjo drebėti. Neuždegta ci- 
garetė krūpčiojo tarp dantų. 

- Kas atsitiko? Ką jūs žinote? Sakėte, esąs Banermenas? 

- Kasl apygardos šerifas. Ir jei duosite man minutėlę, aš jums 
papasakosiu, ką žinau. 

- Taip, gerai. 

Dabar Vikas išsigando: viskas vyko pernelyg jau greitai. 

- Dvyliktą trisdešimt keturios pareigūnas Fišeris buvo pasiųstas 
į Larčo gatvės aštuoniasdešimt trečią namą, kaip jūs ir prašėte. Jis 
užtikrino, kad įvažiavimo keliuke ir garaže nebuvo jokios mašinos. 
Fišeris kelis kartus paskambino į duris, ir kai niekas neatsakė, pasi- 
naudojo raktu iš po verandos atbrailos. Jis rado visiškai nuniokotą 

namą. Baldai apversti aukštyn kojom, alkoholio buteliai sudaužyti, 
skalbimo milteliai išbarstyti ant virtuvės grindų ir baldų... 

- Viešpatie, Kempas, - sušnibždėjo Vikas. 

Galvoje ėmė suktis klausimas iš raštelio: “AR tau KILO KO- 
KIŲ NORS KLAUSIMŲ?“ Jis prisiminė - tada pagalvojo, kad, ne- 
žiūrint į visa kita, raštelis bylojo apie vyriškio psichikos sutrikimus. 
Žiaurus kerštas už atstūmimą. Ką dabar iškrėtė Kempas? Ką jis dar 
padarė be to, kad siautėjo po namus it harpija mūšio lauke? 

- Pone Trentonai? 

- Aš klausau. 

Banermenas atsikrenkštė tarytum jam būtų sunku kalbėti. 

- Pareigūnas Fišeris užlipo į viršų. Viršuje niekas nepaliesta, ta- 
čiau jis rado pėdsakus... na, tokio balto skysčio, tikriausiai spermos, 
ant lovos paklodžių miegamajame, - šerifas nutilo ir komišku balsu 
pridūrė. - Akivaizdu, kad lovoje nemiegota. 

- Kur mano žmona? - Vikas suriko į telefono ragelį. - Kur ma- 
no sūnus? Ar nieko nežinote? 

- Nusiramink, - patarė Rodžeris, padėdamas ranką ant Viko pe- 
ties. Rodžeriui buvo lengva taip sakyti. Jo žmona miegojo savo l0- 
voje. Kaip ir dvynukės. Vikas numetė jo ranką. 

- Pone Trentonai, galiu jums tik pasakyti, kad Valstijos polici- 
jos detektyvų komanda dirba jūsų namuose, o jiems padeda mano 
vyrai. Nei miegamasis, nei sūnaus kambarys nesujaukti. 

- Išskyrus spermą ant mūsų lovos, - piktai drėbė Vikas, ir Ro- 
džeris krūptelėjo it žaibo trenktas. 

- Na, taip, - sutrikęs atsakė Banermenas. - Bet noriu pasakyti, 
kad nėra jokių - kaip čia pasakius - smurto prieš asmenį ar asmenis 
žymių. Panašu į tiesioginį vandalizmą. 

- Tad kur tada Dona ir Tedas? 

Grubumas virto sumišimu, ir Vikas pajuto mažo berniuko aša- 
ras, besikaupiančias akių krašteliuose. 

- Kol kas mes nežinome. 

Kempas... o, Dieve, o jei jie pas Kempą? 

Akimirką prieš akis šmėžtelėjo praeitą naktį sapnuoto košmaro 
fragmentai: Dona su Tedu, besislepiantys urve, nes juos puola kaž- 
koks siaubingas žvėris, - ir dingo. 

- Jei jūs nutuokiate, kas tai galėjo padaryti, pone Trentonai... 

- Važiuoju į oro uostą išsinuomoti mašinos, - tarė Vikas. - 
Penktą valandą būsiu pas jus. 

Banermenas kantriai kalbėjo toliau: 

- Taip, pone Trentonai. Bet jei jūsų žmonos ir sūnaus dingimas 
yra kaip nors susijęs su vandalizmu, laikas labai brangus. Jei nors 
kiek nutuokiate, kas griežia dantį ant jūsų ir jūsų žmonos... 

- Kempas, - iškošė Vikas, nes nebegalėjo sulaikyti ašarų. Jautė 
- jos rieda skruostais. - Tai Kempas, esu tikras, kad tai Kempas. O, 
Dieve, o jei jis juos pagrobė? 

- Kas tas Kempas? - paklausė Banermenas. Dabar jo balsas ne- 
bebuvo sumišęs, o skambėjo reikliai ir griežtai. 

Vikas laikė ragelį dešinėje rankoje. Kaire užsidengė veidą, taip 
pasislėpdamas nuo Rodžerio, nuo viešbučio kambario, nuo televizo- 
riaus garsų, nuo visko. Dabar Vikas stovėjo tamsoje, vienas su savo 
drebančiu balsu ir karštomis, deginančiomis ašaromis. 

- Stivas Kempas. Jis mieste turėjo dirbtuvę “Kaimo baldžius“. 
Dabar jau išvykęs. Bent jau mano žmona taip sakė. Jis ir mano žmo- 
na... Dona... jie... jie turėjo... jie turėjo romaną. Bet tai ilgai nesitę- 
sė. Ji pasakė jam, kad viskas baigta. Aš tai sužinojau, nes jis parašė 
man laišką. Labai... labai nešvankų laišką. Jis norėjo atkeršyti. Ma- 
nau, jam nepatinka pralaimėti. Tai... tai tik sušvelninta to laiškelio 
versija. 

Vikas pasitrynė rankomis akis, sukeldamas raudonų kibirkštėlių 
galaktiką. 

- Galbūt jam nepatiko, kad mūsų santuoka neiširo. O galbūt jis 
tik... baisiai susinervino. Dona sakė, kad jis susinervindavo, pralo- 
šęs teniso partiją. Net nepaspausdavo varžovui rankos. Klausimas... 
- staiga balsas užslopo, ir Vikui teko atsikrenkšti. Tarytum juosta 
smaugė kaklą. - Manau, klausimas toks - kaip toli jis gali eiti? Jis 

galėjo juos išsivežti, Banermenai. Kiek žinau, jis taip galėtų pada- 
ryti. 

Kitame laido gale stojo tyla; ne, ne visai tyla. Girdėjosi pieštu- 
ko brėžimas per popierių. Rodžeris vėl uždėjo ranką Vikui ant pe- 
ties, ir šįkart, dėkingas už šilumą, Vikas jos nenustūmė. Jam buvo 
šalta. 

- Pone Trentonai, ar turite Kempo laiškelį? 

- Ne, aš jį suplėšiau. Atleiskite, bet tokiomis aplinkybėmis... 

- Ar jis kartais nebuvo parašytas didžiosiomis raidėmis? 

- Taip. Tikrai. 

- Pareigūnas Fišeris rado raštelį, parašytą didžiosiomis raidėmis, 
žinučių bloknote virtuvėje: “Aš šį tą tau palikau viršuje, mažytė". 

Vikas sugriežė dantimis. Paskutinė viltis, kad tai padarė kas 
nors kitas - vagis ar kokie vaikai - dingo. Užlipk į viršų ir pažiūrėk, 
ką tau palikau ant lovos. Tai Kempas. Eilutė bloknote panaši į Kem- 
po raštelį. 

- Raštelis parodo, kad jūsų žmonos nebuvo namie, kai jis tai pa- 
darė, - tęsė Banermenas, bet netgi būdamas šoko būsenoje, šerifo 
balse Vikas išgirdo netikrumo gaidelę. 

- Ji galėjo grįžti, kai jis dar ten buvo, ir jūs tai puikiai Žinote, - 
niūriai burbtelėjo Vikas. - Grįžti iš parduotuvės ar po karbiurato- 
riaus remonto. 

- Kokią mašiną turėjo Kempas? Ar žinote? 

- Jis turėjo furgoną. 

- Kokios spalvos? 

- Nežinau. 

- Pone Trentonai, patarčiau jums grįžti iš Bostono. Ir jei išsinuo- 
mosite mašiną, neskubėkite. Būtų siaubinga, jei jūsų artimieji grįž- 
tų sveiki ir gyvi, o jūs užsimuštumėte pakeliui į namus. 

- Taip, gerai. 

Vikas nenorėjo niekur važiuoti nei greitai, nei lėtai. Jis norėjo 
pasislėpti. Dar daugiau, jis norėjo susigrąžinti paskutines šešias die- 
nas. 

- Ir dar, pone. 

- Ką? 

- Važiuodamas namo, mintyse sudarykite žmonos draugų ir pa- 
žįstamų sąrašą. Vis dar yra tikimybė, kad ji nusprendė pas ką nors 
pernakvoti. 

- Žinoma. 

- Dabar svarbiausia neužmiršti, kad nėra jokių smurto žymių. 

- Visas pirmas aukštas virto chaosu. Man tai labai panašu į 
smurtą. 

- Taip, - nesmagiai sutiko Banermenas. - Ką gi. 

- Aš atvažiuoju, - tarė Vikas ir padėjo ragelį. 

- Vikai, man taip gaila, - pareiškė užuojautą Rodžeris. 

Vikas negalėjo pažvelgti savo senam draugui į akis. Įstatė ra- 
gus, - mąstė jis. - Ar gi ne taip anglai sako? Dabar ir Rodžeris ži- 
no, kad man įstatė ragus. 

- Viskas gerai, - rengdamasis burbtelėjo Vikas. 

- Tiek visko tavo galvoje... o tu leidaisi į šią kelionę? 

- O kas iš to, jei būčiau pasilikęs namie? - paklausė Vikas. - 
Taip jau atsitiko. Aš... aš sužinojau tik ketvirtadienį. Maniau... atstu- 
mas... laikas apmąstymams... ateitis... nežinau, mąsčiau apie visus 
tuos sušiktus dalykus. O dabar štai tau. 

- Tai ne tavo kaltė, - sąžiningai tarė Rodžeris. 

- Rodži, dabar aš nebežinau, kas mano kaltė, o kas - ne. Aš ne- 
rimauju dėl Donos ir kraustausi iš proto dėl Tedo. Noriu grįšti na- 
mo. Ir noriu sukapoti tą šunsnukį Kempą į gabalus. Aš... - Viko bal- 
sas ėmė kilti ir vėl staigiai pritilo. Akimirką jis pasijautė senas ir 
nusidėvėjęs. Tada priėjo prie lagamino ir ėmė traukti švarius drabu- 
žius. - Ar gali paskambinti į “Avis" oro uostą ir išnuomoti man ma- 
šiną? Mano piniginė ant naktinio staliuko. Jiems prireiks “American 
Express“ kortelės numerio. 

- Paskambinsiu už mus abu. Aš grįštu su tavim. 

- Ne. 

- Bet... 

- Bet nieko. 

Vikas įsinėrė į tamsiai mėlynus marškinius. Jis jau buvo beveik 
juos užsisagstęs, kai pastebėjo, jog vienas skvernas ilgesnis už kitą. 
Vikas greitai atsisegiojo ir atliko darbą iš naujo. Jis judėjo, o tai bu- 
vo daug geriau, tačiau nerealumo jausmas neišnyko. Vikas vis gal- 
vojo apie kino kadrus, kur itališkas marmuras tėra tik spalvotas po- 
pierius; kur visi kambariai baigiasi už kameros matomumo lauko; ir 
kur visada kas nors išlenda su kadro numeriu rankose. Kadras 
Nr.41, Vikas įtikina Rodžerį toliau vienam dirbti darbą. Jis buvo ak- 
torius, o tai - kažkoks nesąmoningai absurdiškas filmas. Bet vis tiek 
buvo nenuginčijamai geriau, kai kūnas judėjo. 

- Ei, vynuti... 

- Rodžeri, tai nieko nekeičia situacijoje tarp “Ad Worx" ir Šar- 
po kompanijos. Aš atvykau kartu su tavim, po to, kai sužinojau apie 
Doną ir Kempą, iš dalies dėl to, kad norėjau būti įvykių sūkuryje - 
manau, niekas nenorėtų reklamuoti, sužinojęs, kad jo žmona jam ne- 
ištikima, - tačiau labiausiai dėl to, kad žinojau, jog žmonės, kurie 
priklauso nuo mūsų, turi valgyti, nežiūrint į tai, su kuo mano žmo- 
na eina į lovą. 

- Nekankink savęs, Vikai. Nusiramink. 

- Negaliu. Netgi dabar negaliu liautis. 

- O aš negaliu važiuoti į Niujorką tarsi niekur nieko! 

- Kiek žinome, nieko ir neįvyko. Faras tik tai ir kalė man į gal- 
vą. Gali tęsti darbą. Galbūt viskas bus tik šarada, bet... žmonės turi 
bandyti, Rodžeri. Kito ir nelieka. Be to, kuo tu galėtum padėti 
Meine? 

- Viešpatie, tai neteisinga. Neteisinga. 

- Visai ne. Kai tik ką sužinosiu, paskambinsiu tau į Biltmorį, - 
Vikas užsisegė kelnes ir užsimovė batus. - O dabar paskambink į 
“Avis". Apačioje pasigausiu taksi iki Logano. Užrašysiu tau savo 
kreditinės kortelės numerį. 

Vikas atsisuko, ir Rodžeris nevikriai, bet neįtikėtinai stipriai jį 
apkabino. Vikas atsakė tuo pačiu, įsikniaubęs skruostu į Rodžerio 
petį. 

- Aš melsiuos, kad viskas būtų gerai, - sušnibždėjo Rodžeris. 
- Gerai, - tarė Vikas ir išėjo. 


Leisdžiantis žemyn, liftas tyliai burzgė - atrodo, kad visai neju- 
da, - pamanė Vikas. - Tai garso efektas. Du girtuokliai, viens kitą 
paremdami, įgriuvo į liftą pirmame aukšte, kai jis išlipo. Priedai, - 
pagalvojo Vikas. 

Jis pasikalbėjo su durininku - dar vienu priedu - ir po penkių 
minučių taksi privažiavo prie mėlynos viešbučio pastogės. 

Taksi vairuotojas buvo tylus juodukas. Jis klausėsi soul stiliaus 
radijo stoties. Kol taksi tuščiomis gatvėmis važiavo į Logano oro 
uostą, “Temptations" visą laiką dainavo “Jėgą". Velniškai geras fil- 
mo apipavidalinimas, - mąstė Vikas. Dainai pasibaigus, didžėjus 
perskaitė oro prognozę. Vakar buvo karšta, sakė jis, bet tai dar nie- 
kis, broliai ir seserys. Šiandien bus karščiausia vasaros diena, galbūt 
sumuš visus rekordus. Didysis stoties oro prognozuotojas Žemaslė- 
gis Maknelis žadėjo virš 100 laipsnių žemyne ir nė kiek ne vėsiau 
pakrantėje. Didžiulės šilto nejudraus oro masės pajudėjo iš pietų, ir 
dabar aukštas slėgis jas laikė virš Naujosios Anglijos. “Taigi, nieko 
daugiau nelaukit ir į paplūdimį traukit, - užbaigė didžėjus. - Jokio 
malonumo trainiotis mieste, o kad tai jums įrodyčiau, štai Maiklo 
Džeksono daina “Nuo sienos". 

Oro prognozė Vikui beveik nieko nereiškė, bet ji būtų dar labiau 
išgąsdinusi Doną, jei tik ji būtų žinojusi. 


Kaip ir vakar, Čeritė nubudo dar prieš auštant. Ji prabudo ištem- 
pusi ausis, nors ir pati nesuprato, ką nori išgirsti. Bet po to prisimi- 
nė. Lentų girgždėjimas. Žingsniai. Ji klausėsi, ar sūnus ir vėl vaikš- 
čios per miegus. 

Tačiau name buvo tylu. 

Čeritė išlipo iš lovos, priėjo prie durų ir iškišo galvą į koridorių. 
Jis buvo tuščias. Kiek padvejojusi, nuslinko iki Breto kambario ir 
pažvelgė vidun. Iš po antklodės kyšojo tik plaukų kuokštas. Jei jis 
ir vaikščiojo, tai dar prieš jai pabundant. Bretas ramiai miegojo. 

Čeritė sugrįžo į savo kambarį ir, atsisėdusi ant lovos, pažvelgė į 
blyškią liniją horizonte. Ji jau žinojo, kad priėmė sprendimą. Kaž- 
kaip paslapčia, bemiegodama. Dabar, rytmečio šviesoje, Čeritė su- 
vokė savo sprendimą ir galėjo jį pateisinti. 

Ji netapo našta seseriai Holei, kaip kad tikėjosi. Tik vakar Holė 
kreditine kortele atsiskaitė už pietus. O vakar vakare ji ėmė taukšti 
Čeritei, kiek tas ar anas kainavo: keturių durų “Biuikas", spalvotas 
“Sony" televizorius, parketas koridoriuje. Tarytum kiekvienas daik- 
tas vis dar turėtų nematomas etiketes su kainomis ir visada turės. 

Čeritei patiko sesuo. Holė buvo atsidavusi, geraširdė, impulsyvi, 
mylinti ir švelni. Tačiau jos gyvenimo būdas privertė nuslėpti kai 
kurias negailestingas tiesas apie jųdviejų su Čerite vargingą kaimiš- 
ką gyvenimą Meine; tiesas, kurios daugiau ar mažiau pastūmėjo Če- 
ritę į Džo Kemberio rankas, kai tuo tarpu sėkmė - visai tokia pat, 
kaip Čeritės laimėtas loterijos bilietas - leido Holei sutikti Džimą ir 
visam laikui pabėgti iš namų. 

Čeritė bijojo papasakoti Holei, jog šimtą metų prašė Džo leidi- 
mo atvažiuoti čionai; kad ši kelionė įvyko tik tada, kai ji brutaliai 
pasipriešino; kad Džo vos jos neišvanojo diržu... Čeritė bijojo, kad 
jei išklotų Holei šiuos dalykus, jos sesuo baisiausiai pasipiktintų, ta- 
čiau nesugalvotų nieko naudingo ir racionalaus. Kodėl baisiausiai 
pasipiktintų? Tikriausiai todėl, kad giliai sieloje, kuriai jokie “Biu- 
ikai“, “Sony" televizoriai ir parketai niekada nesuteiks ramybės, 
Holė pripažino, kad ji per plauką išvengė tokios pat santuokos ir gy- 
venimo. Čeritė nieko nepasakė, kadangi Holė įsitvirtino aukštesnio- 
sios vidurinės klasės priemiestiniame gyvenime it atsargus kareivis 
prie lapės olos. Ji nieko nepasakė, nes baisus pasipiktinimas neiš- 
spęstų jos problemų. Čeritė nieko nepasakė, nes niekas nenori atro- 
dyti it bukaprotis, gyvenantis dienų dienas ir metų metus su nema- 
loniu, nedraugingu ir kartais gąsdinančiu vyru. Čeritė suprato, kad 
ne viską galima sakyti. Ir ne dėl gėdos. Kartais daug geriau papras- 
čiausiai nutylėti. 

Čeritė nutylėjo daugiausia dėl to, kad tai buvo jos pačios proble- 
mos. Bretas buvo jos bėda... o per pastarąsias dvi dienas ji vis labiau 

įtikėjo, kad Breto gyvenimas priklausys ne nuo jos ar Džo, bet nuo 
jo paties. 

Nebus jokių skyrybų. Čeritė ir toliau tęs nepertraukiamą parti- 
zaninį karą su Džo dėl sūnaus sielos... kad ir kokios būtų pasekmės. 
Jaudindamasi, kad Bretas nori rungtis su tėvu, ji turbūt pamiršo - ar- 
ba praleido pro pirštus, - kad ateina toks laikas, kai vaikai tampa tei- 
sėjais, o tėvai - ir motina, ir tėvas - atsiduria teisiamųjų suole. Bre- 
tas pastebėjo, kaip Holė puikavosi savo kreditinėmis kortelėmis. 
Čeritė galėjo tik tikėtis, kad jis pastebės, kaip jo tėvas valgo su skry- 
bėle ant galvos... ir dar daug ką. 

Aušo rytas. Čeritė nukabino nuo durų savo chalatą ir apsivilko. 
Ji norėjo palįsti po dušu, tačiau to nedarys, kol visi nepabus. Sveti- 
mi. Tokie jiedu čia buvo. Dabar netgi Holės veidas atrodė svetimas, 
visai nepanašus į veidą nuotraukų albume, kurį Čeritė atsivežė su 
savimi... netgi pati Holė suglumusi žvelgė į tas nuotraukas. 

Jiedu grįš atgal į Kasl Roką, atgal į namą 3-ojo Miesto kelio ga- 
le, atgal pas Džo. Čeritė vėl suims į rankas savo gyvenimo gijas, ir 
vėl gyvenimas tęsis. Taip bus geriausia. 

Čeritė priminė sau prieš septynias privalanti paskambinti Alvai, 
kai jis dar pusryčiaus. 


Buvo šešios valandos ryto, kai Tedui prasidėjo konvulsijos. 

Jis pabudo iš miego apie 5:15 ir prikėlė Doną iš snaudulio, skųs- 
damasis, kad norįs valgyti ir gerti. Dona pirmąkart suprato, kad ir ji 
alkana, tarytum Tedas būtų paspaudęs mygtuką, slypintį kažkur gi- 
liai jos viduje. Dona jautė troškulį - jis buvo pastovus, bet ji nepri- 
siminė, kad nuo vakar ryto būtų galvojusi apie maistą. Dabar tiesiog 
mirė iš bado. 

Dona kaip įmanydama nuramino Tedą, kalbėdama sau pačiai 
bereikšmius žodžius: tuoj pasirodys žmonės, kurie išvys blogą šunį 
ir juos išgelbės. 

Realios tebuvo mintys apie maistą. 

Pavyzdžiui, apie pusryčius: du kiaušiniai, pakepti svieste. Ap- 
skrudinta balta duona. Didelės stiklinės ką tik išspaustų apelsinų 

sulčių, tokių šaltų, kad net stiklinė rasoja. Kanadietiška bekoniena. 
Bulvytės. Sėlenų javainiai su grietinėle ir mėlynėmis ant viršaus - 
Donos tėvas vadino juos “mėlynkėmis", ir tai baisiausiai siutino jos 
motiną. 

Donos pilvas garsiai sugurgė, ir Tedas nusijuokė. Jo juokas nu- 
stebino Doną ir tuo pačiu nudžiugino netikėtumu, tarytum ji būtų ra- 
dusi rožę, augančią šiukšlių krūvoje. Dona taip pat šyptelėjo. Nuo 
šypsenos suskaudo lūpas. 

- Girdėjai? 

- Tu taip pat alkana, ar ne? 

- Na, aš neatsisakyčiau kiaušininio “Makmafino", jei kas nors jį 
man mestelėtų. 

Tedo pilvas sugurgė, ir jie vėl abu nusijuokė. Kieme Kudžas pa- 
statė ausis ir suurzgė, žiūrėdamas į tą pusę, iš kur sklido juokas. 
Akimirką taisėsi atsistoti ir galbūt pulti mašiną, bet vėl sunkiai kles- 
telėjo ant pasturgalio ir nulenkė galvą. 

Dona pajuto neracionalų nuotaikos pakylėjimą, kuris visada at- 
sirasdavo išaušus rytui. Be abejo, viskas greitai baigsis. Be abejo, 
blogiausia jau praeity. Sėkmė buvo nuo jų nusisukusi, bet greitai si- 
tuacija pasikeis. 

Tedas vėl tapo panašus į save. Per daug išbalęs ir pavargęs, ta- 
čiau vis tiek senasis Tedis. Dona apkabino jį, o jis apkabino ją. 
Skausmas pilve atslūgo, nors įbrėžimai atrodė išbrinkę ir paraudę. 
Koja atrodė blogiau, tačiau Dona galėjo ją sulenkti, nors labai skau- 
dėjo ir vėl pradėjo kraujuoti. Tikrai liks randas. 

Jiedu prakalbėjo gal keturiasdešimt minučių. Bandydama nura- 
minti Tedą ir palengvinti abiems praleisti laiką, Dona pasiūlė “Dvi- 
dešimt klausimų". Tedas noriai sutiko. Jis niekada pakankamai ne- 
prisižaizdavo: sunkiausia būdavo prikalbinti pažaisti kurį nors tėvą. 
Jiedu žaidė ketvirtą žaidimą, kai prasidėjo konvulsijos. 

Dona jau gėrokai anksčiau suprato, kad Tedas omeny turėjo 
Fredą Redingą, draugą iš dieninės stovyklos, tačiau vis tiek klausi- 
nėjo toliau. 

- Ar jo plaukai raudoni? 

- Ne, jis... jis... jis... 

Staiga Tedui užgniaužė kvapą. Jis dusdamas sukrenkštė. Nuo to 
garso Dona iš baimės beveik prarado balsą. 

- Tedai? Tedai? 

Tedas sužiopčiojo ir susiėmė už gerklės, palikdamas raudonus 
įspaudimus. Jo akys išsprogo, tebolavo tik balti obuoliai. 

- Tedai! 

Dona sugriebė jį ir papurtė. Tedo Adomo obuolys smarkiai kil- 
nojosi it mechaninis meškiukas ant pagaliuko. Tedas be tikslo su- 
maskatavo rankomis ir vėl įsikibo į gerklę. Jis ėmė dusti it žvėris. 

Akimirką Dona visiškai užmiršo, kur esanti. Ji sugriebė durų 
rankeną, paspaudė ją į viršų ir atidarė “Pinto" duris, tarytum būtų 
supermarketo stovėjimo aikštelėje, o netoliese galėtų rasti pagalbos. 

Kudžas iškart pašoko ant kojų. Jis liuoktelėjo mašinos link, kai 
durys buvo pusiau praviros, ir durys tikriausiai išgelbėjo Doną nuo 
mirties. Kudžas trenkėsi į jas, atšoko atgal ir urgzdamas vėl puolė. 
Skystos išmatos pabiro ant žvyro. 

Dona suriko ir užtrenkė duris. Kudžas vėl liuoktelėjo, dar labiau 
įlenkdamas duris į vidų. Įsibėgėjęs trenkėsi į langą. Staiga sidabrinį 
įtrūkimą išgražino pustuzinis intakų. Kudžas vėl trenkėsi į durų 
stiklą, kuris įlinko į vidų, vis dar vientisas, bet labai sutrūkinėjęs. Iš- 
orinis pasaulis tapo pienine dėme. 

Jei jis vėl puls... 

Tačiau Kudžas pasitraukė, laukdamas, ką ji darys toliau. 

Dona atsisuko į sūnų. 

Visas Tedo kūnas trūkčiojo lyg per epilepsijos priepuolį. Jo nu- 
gara buvo išsilenkusi, užpakaliukas kilnojosi. Veidas visai išbalo. 
Venos smilkiniuose išpampo. Trejus metus (du paskutinius viduri- 
nės mokyklos ir pirmuosius koledžo metus) Dona dirbo savanore li- 
goninėje, todėl žinojo, kas čia vyksta. Tedas neprarijo liežuvio - tik- 
rovėje tai neįmanoma. Tačiau jo liežuvis nuslydo žemyn ir dabar 
blokavo kvėpuojamąją gerklę. Tedas duso jos akyse. 

Kaire ranka Dona sugriebė sūnaus smakrą ir praplėšė burną. Pa- 
nikos apimta, ji tapo grubi - išgirdo, kaip sugirgždėjo žandikaulių 
sausgyslės. Labai giliai, kur kada nors galbūt išaugs protiniai dan- 
tys, Dona pirštais užčiuopė liežuvio galiuką, pabandė jį sučiupti, bet 
nepavyko: jis buvo šlapias ir slidus it unguriukas. Dona pabandė su- 
spausti liežuvį nykščiu ir smiliumi, vos jausdama, kaip daužosi šir- 
dis. Ko gero, aš jo netenku, - pamanė ji. - O, gerasis Dieve, aš ne- 
tenku savo sūnaus. 

Staiga Tedas sukando dantis. Iš pirštų ir jo persikreipusių lūpų 
pasipylė kraujas ir nubėgo smakru. Dona beveik nejautė skausmo. 
Tedo kojos ėmė pašėlusiai daužytis į “Pinto" grindis. Dona beviltiš- 
kai bandė sugriebti liežuvio galiuką. Pavyko... bet jis vėl išslydo pro 
pirštus. 

(šuo, prakeiktas šuo, tai jo kaltė, sumautas prakeiktas šunpalai- 
kis, PRISIEKIU DIEVU, AŠ TAVE UŽMUŠIU) 

Tedas vėl sukando jos pirštus, bet pagaliau Dona sugriebė liežu- 
vį ir nedvejodama suleido nagus į jį bei lyg užuolaidą patraukė pir- 
myn. Tuo pačiu metu kitą ranką ji pakišo po Tedo smakru ir atvertė 
jo galvą, įleisdama į burną kuo daugiau oro. Tedas vėl sužiopčiojo. 
Pasigirdo duslus garsas, panašus į senio, sergančio emfizema, kvė- 
pavimą. Tedas atsikrenkštė. 

Dona pliaukštelėjo jam per žandą. Taip padarė, nes nežinojo, ką 
daugiau daryti. 

Tedas paskutinįkart atsikrenkštė ir ėmė šnopuoti. Dona ir pati 
šnopavo. Svaigulio bangos skrodė ją be atvangos. Ji kažkaip suge- 
bėjo sulenkti sužeistąją koją, ir dabar per ją bėgo šiltos kraujo sro- 
velės. 

- Tedai! - sušvokštė Dona. - Tedai, ar girdi mane? 

Jis linktelėjo galvą. Nežymiai. Bet akių neatmerkė. 

- Nusiramink. Noriu, kad atsipalaiduotum. 

- ... noriu namo... mamyte... pabaisa... 

- Ša, Tedi. Nekalbėk ir negalvok apie pabaisas. Štai. 

“Pabaisos žodžiai“ nukrito ant grindų. Dona pakėlė geltoną 
popieriaus lapelį ir įdėjo į Tedo delną. Tedas stipriai jį sugniaužė. 

- Dabar lėtai ir reguliariai kvėpuok, Tedai. Mes grįšime namo. 
Tik kvėpuok lėtai ir reguliariai. 

Donos akys nuklydo toliau, ir vėl ji pastebėjo beisbolo lazdą 
izoliacija apvyniota rankena, gulinčią aukštose žolėse dešiniame ke- 
liuko pakrašty. 

- Tik nusiramink, Tedai, ar gali nurimti? 

Tedas, neatmerkdamas akių, nežymiai linktelėjo. 

- Tik dar truputėlį, brangusis. Aš pažadu. Aš pažadu. 

Lauke švito. Jau dabar buvo šilta. Mažytėje mašinėlėje karštis 
vis didėjo. 


Vikas grįžo namo dvidešimt šeštos. Tuo metu, kai jo žmona 
bandė ištraukti sūnaus liežuvį, jis vaikštinėjo po svetainę ir susimąs- 
tęs dėliojo daiktus į vietas. Banermenas, Valstijos policijos detekty- 
vas ir detektyvas iš apygardos prokuratūros sėdėjo ant ilgos sofos ir 
gėrė tirpią kavą. 

- Aš jau pasakiau viską, ką žinau, - kalbėjo Vikas. - Jei ji ne pas 
žmones, kuriems skambinote, tai ji su nieku, - Vikas rankose laikė 
šluotą ir šiukšlių samtelį, o iš virtuvinės spintos turėjo atsinešęs 
šiukšlių maišus. Jis įmetė į maišą skambančias šukes. - Nebent ji su 
Kempu. 

Stojo nejauki tyla. Vikas dar niekad nebuvo toks pavargęs, kaip 
dabar, tačiau negalėjo patikėti, kad pajėgtų užmigti, jei tik kas ne- 
suleistų vaistų. Vikui nekaip sekėsi mąstyti. Praėjus dešimčiai mi- 
nučių po jo sugrįžimo, suskambo telefonas, ir jis puolė prie jo lyg 
žvėris, nekreipdamas dėmesio į apygardos prokuratūros atstovo tei- 
ginį, jog tikriausiai skambina jam. Tačiau skambino Rodžeris, norė- 
damas sužinoti, ar Vikas laimingai sugrįžo namo ir ar yra kokių 
naujienų. 

Buvo šiokių tokių naujienų, tačiau visos beprotiškai nereikšmin- 
gos. Namuose - pilna pirštų atspaudų, o ekspertų komanda pirštų at- 
spaudus paėmė iš Augustos ir iš gyvenamų patalpų šalia baldų at- 
naujinimo dirbtuvės, kur iki šiol dirbo Stivenas Kempas. Netrukus 


266 


atspaudus palygins ir tada paaiškės, ar Kempas suniokojo namus. 
Vikui to net nereikėjo: jis jau seniai jautė, kad tai Kempas. 

Valstijos policijos detektyvas pasiteiravo apie Kempo furgoną. 
Tai buvo pilkšvos spalvos 1971-ųjų “Fordas Econoline"“ su Meino 
numeriais 641-644, tačiau iš Kermpo namo savininko sužinota - jie 
išvertė jį iš lovos ketvirtą valandą ryto, - kad ant furgono šonų bu- 
vo išpiešti dykumos paveikslėliai: piliakalniai, statkalniai ir smėlio 
kopos. Ant užpakalinio buferio buvo du lipdukai: “SKALDYK 
MALKAS, NE ATOMUS* ir “RONALDAS REIGANAS NUŠO- 
VĖ J.R.". Labai linksmas vyrukas tas Stivas Kempas, tačiau pieši- 
niai ir lipdukai palengvino furgono atpažinimo darbą, ir jei puošme- 
nų neatsikratė, tai Kempą suras dar iki dienos pabaigos. Pranešimas 
apie sulaikymą buvo išsiųstas į visas Naujosios Anglijos valstijas ir 
į šiaurinį Niujorką. Be to, Portlendo ir Bostono FTB gavo praneši- 
mus apie galimą pagrobimą, ir dabar ieškojo Stivo Kempo vardo sa- 
vo bylose Vašingtone. Jie ras tris nereikšmingus įrašus dėl seniai 
įvykusių protesto akcijų prieš Vietnamo karą dar 1968 - 1970-ai- 
siais. 

- Mane neramina tik vienas dalykas, - prabilo apygardos proku- 
ratūros atstovas. Ant kelių jis laikė bloknotą, tačiau Vikas jau buvo 
viską jiems pasakęs. Vyriškis iš Augustos tik tuščiai leido laiką. - 
Būsiu atviras, tai mane velniškai neramina. 

- Kas? - paklausė Vikas. 

Jis pakėlė šeimos portretą, pažvelgė į jį ir taip papurtė, kad stik- 
lo šukės skardžiai nugarmėjo į šiukšlių maišą. 

- Mašina. Kur jūsų žmonos mašina? 

Jo pavardė buvo Meisenas su “e", kaip jis pabrėžė Vikui, pa- 
spausdamas jam ranką. Dabar jis priėjo prie lango, tapšnodamas 
bloknotu per koją. Senoji Viko sportinė mašina stovėjo įvažiavimo 
keliuke šalia Banermeno policijos mašinos. Vikas pasiėmė ją iš 
Portlendo oro uosto ir paliko ten išsinuomotą iš “Avis" mašiną, ku- 
ria atvažiavo iš Bostono. 

- Ką tai turi bendra? - paklausė Vikas. 

Meisenas gūžtelėjo pečiais. 

- Galbūt nieko. O galbūt ir viską. Tikriausiai nieko, bet man tai 
nepatinka. Kempas atvažiavo čionai, tiesa? Ir pagrobė jūsų žmoną ir 
sūnų. Kodėl? Jis - beprotis. Tai pakankamai svari priežastis. Nega- 
lėjo pralaimėti. Galbūt tai jo iškreiptas pokštų supratimas. 

Vikas ir pats beveik pažodžiui jau buvo pareiškęs tokią pat nuo- 
monę. 

- Tai ką gi jis padarė? Sukišo juos į savo furgoną su dykumų 
piešiniais ant šonų. Jis arba bėga su jais, arba kur nors pasislėpė. 
Tiesa? 

- Taip, to aš ir bijau... 

Meisenas nuo lango atsigręžė į Viką. 

- Tai kur gi mašina? 

- Na, - Vikas pabandė mąstyti, bet nesisekė. Jis jautėsi pavargęs. 
- Galbūt... 

- Galbūt jis turėjo bendrininką, kuris išvažiavo mašina, - per- 
traukė Meisenas. - Tai tikriausiai reikštų pagrobimą dėl išpirkos. Jei 
jis šiaip išsivežė juos, tai jam, ko gero, akimirką aptemo protas. Jei 
tai pagrobimas dėl pinigų, tai kam paimti ir mašiną? Kad pasikeis- 
tų? Nesąmonė. Tokį “Pinto" beveik taip pat lengva atpažinti. Tad 
kartoju, - jei nebuvo jokio bendrininko, jei jis buvo vienas, tai kas 
pagrobė mašiną? 

- Galbūt jis pats sugrįžo ir ją paėmė, - sumurmėjo Valstijos po- 
licijos detektyvas. - Paslėpė berniuką su ponia ir grįžo paimti maši- 
nos. 

- Tai gana sudėtinga be bendrininko, - paprieštaravo Meisenas, 
- bet, manau, kad jis galėjo taip padaryti. Nuvežti juos kur nors ir 
pareiti atgal paiimti ponios Trenton “Pinto" arba nuvežti juos kur 
nors toli ir sugrįžti autostopu atgal. Bet kam? 

Pirmą kartą prabilo Banermenas. 

- Ji pati galėjo išvažiuoti. 

Meisenas, pakėlęs antakius, staigiai pasisuko į jį. 

- Jei jis su savimi pasiėmė bemiuką, - Banermenas žvilgtelėjo į 
Viką ir nežymiai linktelėjo. - Apgailestauju, pone Trentonai, bet jei 

Kempas pasiėmė berniuką, pririšo jį, prikišo ginklą prie smilkinio ir 
liepė jūsų žmonai sekti iš paskos, pagrasinęs, kad kas nors gali atsi- 
tikti sūnui, jei ji pabandys gudrauti ir pasukti į šalį ar sumirksės 
šviesomis... 

Vikas linktelėjo, pasišlykštėjęs nuo prieš akis stojusio vaizdo. 

Banermenas, regis, erzino Meiseną, galbūt todėl, kad jis pats ne- 
pagalvojo apie tokią galimybę. 

- Aš kartoju: kuriems galams? 

Banermenas papurtė galvą. Vikas irgi nesugalvojo jokios prie- 
žasties, kam Kempui būtų prireikę Donos automobilio. 

Meisenas užsidegė cigaretę, nusikosėjo ir apsidairė, ieškodamas 
peleninės. 

- Atleiskit, - atsiprašė Vikas, vėl pasijusdamas aktoriumi, sakan- 
čiu savo tekstą. - Dvi peleninės sudaužytos. Atnešiu iš virtuvės. 

Meisenas išėjo kartu su juo, paėmė peleninę ir tarė: 

- Jei neprieštaraujate, gal išeitume ant laiptų? Bus velniškai 
karšta diena. Man tokios dienos patinka, tik ne liepos mėnesio karš- 
čiai. 

- Gerai, - neprieštaravo Vikas. 

Kai jiedu išėjo laukan, jis žvilgtelėjo į termometrą - barometrą, 
prisuktą prie namo, ... Donos dovana per praeitas Kalėdas. Termo- 
metras jau rodė 73 laipsnius. Barometro rodyklė stovėjo kvadratėly- 
je su užrašu “VIDUTINIS". 

- Pasiaiškinkime dar kartą, - prabilo Meisenas. - Tai man neduo- 
da ramybės. Štai moteris su sūnumi, kurios vyras išvykęs į koman- 
diruotę verslo reikalais. Jai reikalinga mašina, jei nori lengvai susi- 
siekti su kitais. Nuo čia iki centro - netgi pusė mylios, o grįžtant at- 
gal reikėtų kopti į kalvą. Taigi, jei tarsime, kad Kempas ją čia sučiu- 
po, mašina vis dar būtų kieme. Bet pagalvokime kitaip. Atvažiuoja 
Kempas ir suverčia namus, bet vis tiek neapsiramina. Jis pamato 
juos kur nors mieste ir pagrobia. Tokiu atveju mašina ir dabar kur 
nors mieste. Galbūt centre. Arba aikštelėje prie prekybos centro. 

- Argi naktį kas nors nebūtų jos nuvilkęs? - paklausė Vikas. 

- Galbūt. Ar manote, kad ji pati galėjo ją kur nors palikti, pone 
Trentonai? 

Staiga Vikas prisiminė. Adatinis vožtuvas. 

- Atrodo, jog ką tik jums būtų prašviesėję galvoje, - tarė Meise- 
nas. 

- Ne prašviesėjo, o tiesiog atsiskleidė. Mašinos čia nėra, nes ji 
pas “Fordo" dilerius Pietų Paryžiuje. Buvo vargo su karbiuratoriu- 
mi. Adatinis vožtuvas vis užsikimšdavo. Mes pirmadienio popietę 
apie tai kalbėjomės telefonu. Dona buvo labai susinervinusi ir nusi- 
minusi. Aš žadėjau susitarti su vietiniu vyruku iš mūsų miestelio, 
bet pamiršau, nes... 

Vikas nutilo, pagalvojęs apie užmiršimo priežastis. 

- Jūs pamiršote susitarti miestelyje, todėl ji turėjo važiuoti į Pie- 
tų Paryžių? 

- Taip, tikriausiai. 

Vikas jau neprisiminė tikslaus pokalbio turinio, išskyrus tai, kad 
Dona baiminosi, jog mašina gali sugesti pakeliui į remonto vietą. 

Meisenas žvilgtelėjo į laikrodį ir atsistojo. Vikas irgi ketino eiti. 

- Ne, pasilikite čia. Aš tik noriu paskambinti. Tuoj sugrįšiu. 

Vikas liko. Meisenas išėjo ir trinktelėjo durimis. Šis trinktelėji- 
mas Vikui tuoj priminė Tedą - jis net krūptelėjo ir turėjo prikąsti lū- 
pą, kad nepradėtų žliumbti. Kur jie? Faktas, kad “Pinto" ne kieme, 
tik akimirką sužadino viltis. 

Saulė jau puikavosi aukštai danguje, mesdama ryškią šviesą ant 
namų ir gatvių bei Kaslo kalvos. Spinduliai nutvieskė sūpynes, 
kuriose Vikas tiek kartų supo Tedą... dabar jis troško tik vieno - 
supti savo sūnų, žmonai stovint šalia jo. Jis būtų supęs iki rankų nu- 
kritimo, jei tik Tedas to būtų panorėjęs. 

Tėveli, aš noriu dar aukščiau! Aš noriu! 

Galvoje nuskambėjęs balsas suspaudė širdį. Vikas buvo panašus 
į vaiduoklį. 

Durys vėl atsidarė. Meisenas atsisėdo šalia ir prisidegė cigaretę. 

- “Twin City Ford“ Pietų Paryžiuje. Ar tai ta kompanija? 

- Aha. Mes ten pirkome “Pinto". 

- Aš jiems ką tik paskambinau. Man pavyko - paslaugų vadybi- 
ninkas jau buvo darbe. Jūsų “Pinto" ten nėra ir nebuvo. O kas tas 
vietinis vyrukas? 

- Džo Kemberis, - atsakė Vikas. - Turbūt pagaliau Dona ryžosi 
nuvažiuoti pas jį. Labai nenorėjo, nes jis gyvena pačiame pasaulio 
pakrašty, o paskambinusi nieko nerado namuose. Aš jai pasakiau, 
kad Kemberis tikriausiai dirba garaže. Jis įsirengė garažą daržinėje, 
o ten, regis, nėra telefono. Bent jau nebuvo, kai paskutinį kartą lan- 
kiausi. 

- Mes patikrinsime, bet jos mašinos nebus ir ten. Galite manimi 
pasikliauti. 

- Kodėl nebus? 

- Neatrodo logiška, - paaiškino Meisenas. - Be to, buvau devy- 
niasdešimt penkiais procentais tikras, kad jos nebus ir Pietų Pary- 
žiuje. Paklausykit, viskas, ką sakėme anksčiau, vis dar nepaneigta. 
Jaunai moteriai su vaiku reikia mašinos. Tarkim, ji pristatė mašiną 
į “Twin City Ford", ir ten jai pasakė, kad remontas užtruks porą die- 
nų. Kaip tada jai sugrįžti? 

- Na... paskolinta mašina... o jei jie nepaskolino mašinos, tai ga- 
lėjo išsinuomoti. Kokią pigesnę. 

- Tiesiog puiku! Tad kur gi ji? 

Vikas dėbtelėjo į įvažiavimo keliuką tarsi tikėdamasis išvysti 
atvažiuojančią mašiną. 

- Kempui nėra jokios prasmės slapstytis su jūsų žmonai pasko- 
linta mašina, kaip kad ir su jos “Pinto", - tarė Meisenas. - Tačiau, 
tarkime, kad jūsų žmona nuvažiavo į to Kemberio garažą. Jei jis jai 
davė kokią seną lūženą, kol sutaisys “Pinto", tai vėl grįžtame prie 
pradinio taško: kur ta lūžena? Tada tarkime, kad ji nuvažiavo, o 
Kemberis liepė palikti mašiną, bet neturėjo ko pasiūlyti grįžti į 
miestelį. Tad jūsų žmona paskambina kokiai draugei, ir ji atvažiuo- 
ja jos parsivežti. Ar sekate mano mintį? 

- Taip, žinoma. 

- Tad kas gi ta draugė? Jūs davėte mums sąrašą, ir mes jau vi- 
sas jas ištraukėm iš lovų. Mums pasisekė, kad visas radome namie, 
nes juk vis dėlto dabar vasara. Nei viena neprasitarė, kad iš kur nors 
parvežusi jūsų šeimą namo. Visos paskutinį kartą ją matė vėliausiai 
pirmadienio rytą. 

- Kodėl gi mums nenustojus spėlioti? - paklausė Vikas. - Pa- 
skambinkime Kemberiui ir įsitikinsime. 

- Palaukime iki septynių. Liko tik penkiolika minučių. Leiskime 
jam nusiprausti ir visai pabusti. Paslaugų vadybininkai, kaip įpras- 
ta, į darbą ateina anksti, o šis vyrukas juk nepriklausomas. 

Vikas patraukė pečiais. Visa tai tik klaidžiojimas po slėnį už- 
merktomis akimis. Dona ir Tedas buvo pas Kempą - Vikas tai žino- 
jo, kaip kad ir tai, jog Kempas apvertė namus aukštyn kojom ir ap- 
spermino jų lovą. 

- Žinoma, nebūtinai reikėjo skambinti draugei, - tęsė Meisenas, 
svajingai žvelgdamas, kaip cigaretės dūmas kyla į saulėtą rytmečio 
orą. - Yra ir kitų galimybių. Ji nuvažiuoja pas Kemberį ir ten atsi- 
tiktinai sutinka kokį pažįstamą. Šis vyrukas ar moteriškė pasiūlo po- 
niai Trenton ir jos sūnui kartu grįžti į miestelį. O galbūt pats Kem- 
beris parvežė juos namo. Arba jo žmona. Ar jis vedęs? 

- Taip. Maloni moteriškė. 

- Galėjo parvežti jis, ji ar dar kas nors. Žmonės visada linkę pa- 
dėti nelaimės ištiktai moteriškei. 

- Aha, - sutiko Vikas ir taip pat prisidegė cigaretę. 

- Bet visa tai nesvarbu, nes vis tiek lieka tas pats klausimas: kur 
yra ta prakeikta mašina? Namuose liko viena moteris su sūnumi. Ji 
turi važiuoti apsipirkti, nuvežti drabužius į valyklą, užsukti į paštą 
ar dar kur nors. Jei vyras būtų išvykęs tik kelioms dienoms ar savai- 
tei, ji būtų apsiėjusi ir be mašinos. Tačiau dešimt dienų ar dvi savai- 
tes? Viešpatie, tai velniškai ilgas laiko tarpas tokiame miesteliūkš- 
tyje, kur dirba tik vienas taksi automobilis. Jūsų žmona galėjo iš- 
kviesti išsinuomotą mašiną iš “Hertz" ar “Avis" čionai arba pas 
Kemberius. Bet kur tada ta išnuomotoji mašina? Vis grįžtu prie to 
pačio klausimo. Šiame kieme turėjo stovėti automobilis. Suprantat? 

- Nemanau, kad tai svarbu. 

- Ko gero. Mes rasime kokį paprastą paaiškinimą ir tada sau pa- 
sakysime: “Velnias, ir kaip galėjome būti tokie kvaili? “ Tačiau 
kažkodėl tai man neduoda ramybės... adatinis velenas? Ar esate tuo 
tikras? 

- Absoliučiai. 

Meisenas papurtė galvą. 

- Kam jai tų nesąmonių su skolintom ar išnuomotom mašinom? 
Juk specialistui tai tik penkiolikos minučių darbas. Nuvažiavai ir 
grįžai atgal. Tad kur gi... 

- ... jos sušikta mašina? - pavargęs užbaigė Vikas. Ėmė svaigti 
galva. 

- Gal geriau pakilkit į viršų ir prigulkit, - patarė Meisenas. - At- 
rodote išsunktas kaip citrina. 

- Ne, aš noriu būti šalia, jei kas nors atsitiks... 

- Jei kas nors atsitiks, mes jus pažadinsime. FTB turi atsivežti 
vietos nustatymo sistemą, kurią prijungs prie jūsų telefono. Tie 
žmonės prikeltų net lavoną - tad nesijaudinkite. 

Vikas nuo pervargimo tejautė tik blausią baimę. 

- Ar manote, kad tas vietos nustatymo šlamštas tikrai būtinas? 

- Geriau turėti ir nepanaudoti, nei neturėti, kai būtinai reikės, - 
paaiškino Meisenas ir užgesino cigaretę. - Pailsėkite, tada ir protas 
prašviesės, Vikai. Eikite. 

- Gerai. 

Vikas iš lėto užlipo laiptais. Lovoje - plikas čiužinys. Vikas pats 
nuplėšė patalynę. Jis pasidėjo dvi pagalves, nusiavė batus ir atsigu- 
lė. Rytmečio saulė pro langą metė ryškius spindulius. Aš nemiego- 
siu, - pamanė Vikas, - tik pailsėsiu. Bent jau pabandysiu. Penkioli- 
ka minučių... galbūt pusvalandį... 

Tačiau kai jį pažadino telefonas, diena jau buvo įpusėjusi. 


Čeritė Kember išgėrė rytinę kavą ir tada paskambino Alvai 
Torntonui į Kasl Roką. Šįkart atsakė pats Alva. Jis jau žinojo, kad 
vakar Čeritė plepėjo su Bese. 

- Ne, - atsakė jis. - Nieko negirdėjau apie Džo nuo praeito ket- 
virtadienio, Čerite. Tada jis užvežė pataisytą traktoriaus padangą. 
Net neužsiminė apie Kudžo šėrimą, nors būčiau mielu noru sutikęs. 

- Alva, gal galėtum užvažiuoti pas mus ir pažiūrėti, kaip ten Ku- 
džas? Bretas matė jį pirmadienio rytą, prieš mums išvažiuojant pas 
mano seserį, ir jam pasirodė, kad šuo serga. Be to, aš nežinau, ko 
dar Džo galėjo paprašyti, kad pašertų Kudžą, - po to, kaip ir visi 
kaimiečiai, ji pridūrė: - Tai neskubu. 

- Aš užvažiuosiu ir patikrinsiu, - pažadėjo Alva. - Tik leisk man 
palesinti ir pagirdyti tuos prakeiktus vištpalaikius, ir aš važiuoju. 

- Būtų puiku, Alva, - atsakė Čeritė ir padiktavo savo sesers nu- 
merį. - Labai tau ačiū. 

Jiedu dar truputį paplepėjo, daugiausia apie orą. Nuolatinė kait- 
ra privertė Alvą nerimauti dėl viščiukų. Čeritė padėjo ragelį. Kai ji 
įėjo į virtuvę, Bretas pakėlė galvą nuo javainių. Džimas Jaunesny- 
sis labai atsargiai paišė Žiedus ant stalo su apelsinų sulčių stikline ir 
be perstojo tarškė. Per pastarąsias keturiasdešimt aštuonias valandas 
jis nusprendė, kad Bretas Kemberis kažkodėl! labai artimas Jėzui 
Kristui. 

- Na? - paklausė Bretas. 

- Tu buvai teisus. Tėtis neprašė Alvos pašerti Kudžo, - Breto 
veide Čeritė išvydo nusivylimą ir nerimą, todėl tęsė: - tačiau jis pa- 
žadėjo šį rytą patikrinti Kudžą - kai tik pasirūpins viščiukais. Šįkart 
palikau jam telefono numerį. Jis sakė, kad būtinai paskambins. 

- Ačiū, mamyte. 

Džimas pakilo nuo stalo, nes Holė liepė jam lipti į viršų ir apsi- 
rengti. 

- Ar nori eiti su manimi, Bretai? 

Bretas šyptelėjo. 

- Geriau palauksiu tavęs čia, tinginiuk. 

- Gerai, - Džimas nubėgo šaukdamas: - Mamyte! Bretas sakė, 
kad palauks! Bretas palauks, kol aš apsirengsiu! 

Laiptai sudundėjo tarytum jais būtų bėgęs dramblys. 

- Jis toks šaunus, - nuoširdžiai tarė Bretas. 

- Pamaniau, - prabilo Ceritė, - kad galėtume važiuoti namo tru- 
putį anksčiau. Jei pritarsi. 

Breto veidas nušvito, ir, nepaisant visų Čeritės sprendimų, nuo 
to spindesio ji pajuto liūdesį. 

- Kada? - paklausė Bretas. 

- O jeigu rytoj? - iš tikrųjų ji norėjo pasiūlyti penktadienį. 

- Puiku! Bet... - jis atidžiai pažvelgė į motiną, - ar tu jau prisis- 
večiavai, mamyte? Juk ji - tavo sesuo. 

Čeritė prisiminė kreditines korteles ir “Wurlitzer" patefoną, ku- 
rį Holės vyras galėjo nusipirkti, tačiau nesugebėjo pataisyti. Šie da- 
lykai paliko Bretui įspūdį, o taipogi ir jai pačiai. Galbūt Čeritė viską 
matė Breto akimis... Džo akimis. Ir to pakako. 

- Taip. Manau, kad jau prisisvečiavau. Tuoj pat apie tai pasaky- 
siu Holei. 

- Gerai, mamyte, - Bretas droviai pažvelgė į ją. - Tu juk žinai, 
kad aš neprieštarausiu, jei važiuosime namo. Nors man čia patinka. 
O Džimas - tikrai šaunus berniukas. Galbūt kada nors jis galėtų at- 
važiuoti į Meiną. 

- Taip, - nustebusi ir dėkinga pritarė Čeritė. Ji nemanė, kad Džo 
tam prieštarautų. - Taip, galbūt dėl to bus galima susitarti. 

- Puiku. Ir papasakosi man, ką sakė ponas Tormntonas. 

- Būtinai. 

Tačiau Alva taip ir nepaskambino. Tą rytą belesinant viščiukus, 
sugedo didžiojo oro kondicionieriaus variklis, ir Alva turėjo tučtuo- 
jau pradėti mirtiną kovą, gelbėdamas savo augintinius, kol dienos 
karštis dar jų nenugalabijo. Dona Trenton tai būtų pavadinusi dar 
vienu to pačio Likimo smūgiu, kuris atsispindėjo aptrauktose žudi- 
kiškose Kudžo akyse. Kai oro kondicionierių sutaisė, laikrodis rodė 
jau keturias po pietų (tą dieną Alva Torntonas prarado šešiasdešimt 
du viščiukus ir manė lengvai atsipirkęs), o tada kova, prasidėjusi 
pirmadienio popietę saulės nusėtame Kemberių kieme, jau buvo pa- 
sibaigusi. 

Endis Meisenas buvo Meino apygardos prokuratūros vunderkin- 
das, ir ne vienas manė, jog vieną dieną - visai netolimoj ateity - jis 
vadovaus apygardos prokuratūros kriminaliniam skyriui. Tačiau 
pats Endis Meisenas taikė kur kas toliau. Jis tikėjosi tapti pačiu apy- 
gardos prokuroru 1984-aisiais, o 1987-aisiais - gubernatoriumi. O 
dar po aštuonerių metų gubernatoriaus poste - kas žino kuo? 

Endis buvo kilęs iš didelės neturtingos šeimos. Jis, trys broliai 
ir dvi seserys, išaugo vargingame “baltųjų šiukšlių" name prie Sa- 
batuso kelio Lisbono mieste. Jo broliai ir seserys apvylė visus mies- 
telio lūkesčius. Tiktai Endis Meisenas ir jo jaunesnysis brolis Mar- 
tis sugebėjo pabaigti vidurinę mokyklą. Atrodė, kad baigs ir Rober- 


ruko, kuris, būdamas dvidešimt devynerių, dar turėjo problemų su 
spuogais, maukė alų tiesiai iš skardinės ir mušė žmoną su vaiku. 
Martis žuvo autoavarijoje 9-ajame kelyje Durhame. Jis su girtais 
draugeliais bandė “įsipiešti" į staigų posūkį ant Siroiso kalvos, va- 
žiuodamas septyniasdešimties mylių per valandą greičiu. Jo “Cama- 
ro" dukart persivertė ir sprogo. 

Endis buvo šeimos pasididžiavimas, bet jo motina niekada jo 
nemėgo. Ji netgi jo bijojo. Kalbėdama draugėms, sakydavo: “Mano 
Endis - šalta žuvis“, - bet tai buvo dar pernelyg švelniai pasakyta. 
Endis buvo užsispyręs. Jau nuo penktos klasės jis buvo tikras, kad 
kažkokiu būdu baigs koledžą ir taps teisininku. Teisininkai daug už- 
dirbdavo. Teisininkai vadovaudavosi logika. O logika buvo Endžio 
dievas. 

Į kiekvieną įvykį jis žiūrėjo tarytum į tašką, iš kurio spindulia- 
vo tam tikros galimybės. Kiekvienos galimybės linijos gale buvo ki- 
tas įvykis. Ir taip toliau. Šis taškinis gyvenimo planas jam labai ge- 
rai pasitarnaudavo. Endis vienais dešimtukais baigė vidurinę mo- 
kyklą, gavo Nuopelnų Stipendiją ir galėjo įstoti į bet kurį universi- 
tetą. Jis nusprendė pasirinkti Meino universitetą, atmesdamas Har- 
vardą, nes jau buvo suplanavęs pradėti savo karjerą Augustoje. 

Šį karštą liepos rytą viskas ėjo pagal planą. 

Jis padėjo Viko Trentono telefono ragelį. Kemberių namuose 
niekas neatsakė. Valstijos policijos detektyvas ir Banermenas vis 
dar sėdėjo ir it gerai išdresiruoti šunys laukė instrukcijų. Su Taun- 
sendu, vyruku iš Valstijos policijos, jis jau dirbo ir anksčiau, ir jis 
Endžiui Meisenui patiko. Kai liepdavai pulti, Taunsendas puldavo. 
Banermeno Meisenas nepažinojo, bet dėl to nė kiek nesigraužė. Jo 
akys atrodė per daug protingos, o ta jo netikėta idėja, kad Kempas 
galbūt privertė moterį paklusti, pasinaudodamas vaiku... tokios idė- 
jos turėjo gimti tik Endžio Meiseno galvoje. Visi trys nebylūs sėdė- 
jo ant sofos, gurkšnojo kavą ir laukė FTB vyrukų su vietos nustaty- 
mo aparatūra. 

Endis mąstė apie bylą. Tai galėjo būti tik audra stiklinėje, bet 
taipogi ir kas nors daug baisesnio. Vyras buvo įsitikinęs, kad tai - 
pagrobimas ir visai nekreipė dėmesio į mašinos dingimą. Jis laikėsi 
savo: Stivenas Kempas pagrobė jo šeimą. 

Endis Meisenas dvejojo. 

Kemberio nebuvo namie, kaip ir jo šeimos narių. Galbūt jie vi- 
si išvyko atostogauti. Visai įmanomas dalykas. Liepa - pats tikriau- 
sias atostogų mėnuo. Ar jis būtų priėmęs mašiną remontui, jei būtų 
ruošęsis išvykti? Ko gero, ne. Ir mašinos ten nėra. Bet vis dėlto rei- 
kėjo patikrinti, nes buvo dar viena galimybė, kurios jis Vikui nepa- 
minėjo. 

O jei ji nuvežė mašiną į Kemberio garažą? O jei kas nors pasi- 
siūlė ją pavežėti namo? Ne draugė, ne pažįstamas, ne Kemberis ar 
jo Žmona, 0 visai nepažįstamas žmogus. Endis jau girdėjo Trentono 
atsakymą: “O, ne, mano žmona niekada nesėstų į mašiną pas nepa- 
žįstamą žmogų.“ Tačiau ji juk kelis kartus sėdo į Stivo Kempo fur- 
goną, 0 jis - beveik prašalietis. Jei tas hipotetinis žmogus pasirodė 
draugiškas ir jei ji nekantravo parvežti sūnų namo, Dona galėjo su- 
tikti. Ir galbūt tas malonus, besišypsantis žmogus buvo koks nors iš- 
krypėlis. Toks vienas Kas! Roke jau gyveno - Frenkas Dodas. Gal- 
būt tas malonus, besišypsantis žmogus paliko juos krūmuose su per- 
pjautomis gerklėmis, o pats laimingas nuvažiavo toliau. Jei taip, tai 
“Pinto" turėjo stovėti pas Kemberį. 

Endis nelabai /ikėjo šia minties linija, bet neatmetė jos galimy- 
bės. Vis tiek reikėjo pasiųsti ką nors pas Kemberius - toks darbas, 
tačiau Meisenui patiko suprasti, kodėl jis taip ar anaip daro. Jis mąs- 
tė, kad dėl visų praktinių sumetimų išleis Kemberio garažą iš savo 
logikos struktūros ir tvarkos. Endis neatmetė galimybės, kad Dona 
galėjo tenai nuvažiuoti ir nieko nerasti Kemberių namuose, o tada 
mašina išleido kvapą, tačiau 3-asis Kasl Roko kelias toks pat tuščias 
kaip ir Antarktida. Moteriai su vaiku tereikėjo nueti pas artimiausius 
kaimynus ir paprašyti leisti pasinaudoti telefonu, tačiau jie to nepa- 
darė. 

- Pone Taunsendai, - maloniai kreipėsi Meisenas. - Judu su še- 
rifu Banermenu nuvažiuosite į Džo Kemberio garažą. Patvirtinkite 
tris faktus: ten nėra mėlyno “Pinto", registracijos numeris 218-864, 
nėra Donos ir Teodoro Trentonų, o taip pat ir Kemberių. Supratote? 

- Taip, - atsakė Taunsendas. - Ar norite... 

- Noriu tik šių trijų faktų, - švelniai pertraukė Endis. Jam nepa- 
tiko, kaip Banermenas į jį žvelgė su nežymia panieka. Tai jį nuliū- 
dino. - Jei nors vienas iš trijų faktų nepasitvirtins, praneškite man. 
O jei manęs čia nebus, aš paliksiu telefono numerį. Supratot? 

Suskambo telefonas. Banermenas pakėlė ragelį, pasiklausė ir 
perdavė jį Endžiui Meisenui. 

- Tai jums, smarkuoli. 

Jų žvilgsniai susitiko. Meisenas manė, kad Banermenas nuleis 
savąsias akis, bet jis to nepadarė. Po akimirkos Endis perėmė tele- 
fono ragelį. Skambino iš Valstijos policijos būstinės Skarbore. Su- 
gavo Stivą Kempą. Jo furgoną pastebėjo mažo motelio kieme Tvin- 
kenhemo miestelyje, Masačiūsetso valstijoje. Moters ir bemiuko ne- 
buvo. Išklausęs policininko maldelę apie savo teises, Kempas pasi- 
sakė, kas esantis, ir nuo to laiko burnos nebepravėrė. 

Endžiui Meisenui šios naujienos pasirodė pranašaujančios ne- 
laimę. 

- Taunsendai, važiuosite su manim, - tarė jis. - Jūs ir vienas su- 
sitvarkysite pas Kemberį, ar ne, šerife Banermenai? 

- Tai mano miestas, - atsakė šerifas. 

Endis Meisenas užsidegė cigaretę ir pro dūmus pažvelgė į Ba- 
nermeną. 

- Ar aš jums keliu rūpesčių, šerife? 

Banermenas nusišypsojo. 

- Ne tokių, kad negalėčiau susitvarkyti. 

Viešpatie, kaip aš nekenčiu tokių provincialų, - pamanė Meise- 
nas, akimis sekdamas išvažiuojantį Banermeną. - Tačiau jis jau iš- 
brauktas iš pjesės. Ačiū tau, Dieve, už mažas paslaugas. 

Banermenas atsisėdo prie vairo, užvedė motorą ir išvažiavo iš 
Trentonų kiemo. Buvo dvidešimt po septynių. Jis negalėjo atsistebė- 
ti, kaip švariai Meisenas nustūmė jį į šoną. Jie taikė į patį reikalo vi- 
duriuką, na, o jis - į niekur. Tačiau vargšui Henkui Taunsendui dar 
visą rytą teks klausytis Meiseno sapalionių, tad galbūt Banermenui 
tik pasisekė. 

Be sirenų ir švyturėlio Džordžas Banermenas patraukė 117-u0- 
ju keliu “Klevų" vieškelio link. Buvo labai graži diena, todėl jis ne- 
matė jokio reikalo skubėti. 


Dona ir Tedas Trentonai miegojo. 

Jų pozos buvo labai panašios: nenatūralios miego pozos tų, ku- 
rie priversti praleisti daugelį valandų tarpmiestiniame autobuse. Gal- 
vos nusvirusios ant pečių (Donos - ant kairiojo, Tedo - ant deši- 
niojo). Tedo rankos gulėjo ant kelių lyg ant kranto išmestos žuvys. 
Kartais jos krūpteldavo. Berniuko kvėpavimas buvo sunkus ir kar- 
kiantis, lūpos - išpampusios, akių vokai - purpuriniai. Seilės, nutįsu- 
sios nuo lūpų kampučio iki žandikaulio, jau pradėjo džiūti. 

Dona miegojo nestipriai. Išsekimas, perkreipta poza ir kojos bei 
pilvo ir pirštų (Tedas sukando juos iki pat kaulo) skausmai neleido 
jai nugrimzti giliau į miegus. Plaukai nuo prakaito sruogomis prili- 
po prie galvos. Pro tvarstį ant kairės kojos vėl sunkėsi kraujas, o pil- 
vo žaizdos pakraščiai šlykščiai paraudo. Kvėpavo taip pat sunkiai, 
bet ne taip nelygiai, kaip Tedas. 

Tedas Trentonas jau visiškai nusibaigė. Kūnas išseko. Kvė- 
puodamas prarado elektrolitus, chloridus ir natrį.-Organizmas tapo 
be galo pažeidus - Tedas jau pasiekė paskutinę kritinę pakopą. Jo 
gyvenimas tapo lengvas, virpantis, bet kurią akimirką galįs nuskristi 
su menkiausio vėjo gūsiu. 

Karštligiškuose sapnuose tėvas supo jį ant sūpynių, vis aukščiau 
ir aukščiau. Tedas nematė užpakalinio kiemo. Vietoj jo prieš akis 
tyvuliavo ančių kūdra. Vėsus brizas gaivino kaktą, skaudančias akis 
ir išpurtusias lūpas. 


Kudžas taip pat miegojo. 

Jis gulėjo ant žolės prie verandos, ant priekinių letenų padėjęs 
sumaitotą snukį. Jis sapnavo neaiškius, pamišusius dalykus. Buvo 
prieblanda, o tamsiame danguje ratus suko raudonakiai šikšnospar- 
niai. Kudžas vis pašokdavo ir su kiekvienu šuoliu pagaudavo po 
šikšnosparnį už odinio trūkčiojančio sparno. Tačiau šikšnosparniai 
kandžiojo jo snukį aštriais žiurkės dantimis. Štai iš kur tas skaus- 
mas. Bet Kudžas užmuš juos visus. Jis... 

Staiga Kudžas nubudo ir pakėlė galvą. 

Link jų artėjo mašina. 

Jo velniškai jautrioms ausims šis artėjančios mašinos burzgesys 
tapo nepakeliamas tarsi būtų artėjęs milžiniškas vabzdys, ketinda- 
mas į jį suleisti nuodus. 

Urgzdamas šuo pašoko ant kojų. Atrodė, visi sąnariai pripildyti 
stiklo šukių. Kudžas pažvelgė į sugedusią mašiną. Viduje buvo ma- 
tyti nejudančios MOTERS galvos kontūrai. Anksčiau Kudžas galė- 
jo aiškiai ją matyti, bet MOTERIS kažką padarė stiklui, ir dabar 
regėjo ją tarsi pro rūką. Nesvarbu, ką padarė stiklui. Ji vis tiek ne- 
galėjo pabėgti. Kaip ir BERNIUKAS. 

Burzgesys artėjo. Mašina kilo į kalvą, bet... ar tai mašina? Ar 
milžiniška bitė arba vapsva, atskrendanti jam įgelti ir dar padidinti 
skausmus? 

Geriau palaukti ir pažiūrėti. 

Kudžas palindo po veranda, kur anksčiau dažnai praleisdavo 
karštas vasaros dienas. Ten žemė buvo nuklota pernykščiais lapais, 
skleidžiančiais saldų ir malonų kvapą. Tačiau dabar tas kvapas atro- 
dė persotintas, dusinantis ir visiškai nepakeliamas. Kudžas suurzgė 
nuo kvapo ir vėl ėmė putotis. Jei šuo gali užmušti kvapą, tai Kudžas 
šį užmušė. 

Burzgesys visai priartėjo. Mašina su mėlynais šonais ir baltu 
stogu bei švyturėliu įsuko į keliuką. 


Ką jau ką, bet Džo Kemberio kieme išvysti “Pinto", priklausantį 
prapuolusiai moteriai, Džordžas Banermenas mažiausiai tikėjosi. Jis 
nebuvo kvailys, ir nors Endžio Meiseno taškinė logika erzino (Ba- 
nermenui teko susidurti su Frenku Dodu, todėl jis žinojo, kad kar- 
tais nėra jokios logikos), jis padarė lygiai tokias pat išvadas, nors ir 
pasąmoniniame lygmenyje. Šerifas sutiko su Meiseno nuomone, jog 
beveik neįmanoma, kad ponia Trenton ir jos sūnus čia būtų. Tačiau 
vis dėlto mašina stovėjo Kemberio kieme. 

Banermenas griebė raciją, bet nusprendė iš pradžių patikrinti 
mašiną. Iš “Pinto" užpakalio buvo neįmanoma nuspręsti, ar viduje 
kas nors yra. Sėdynių atlošai buvo per aukšti, o Dona su Tedu mie- 
gojo, susmukę sėdynėse. 

Banermenas išlipo iš mašinos ir užtrenkė duris. Vos žengęs du 
žingsnius, šerifas pastebėjo - vairuotojo durų stiklas sutrūkinėjęs į 
gabaliukus. Jo širdis ėmė smarkiau plakti, ir jis pridėjo ranką prie 
38-0 kalibro policininko revolverio. 


Kudžas su vis didėjančia neapykanta žvelgė į ŽMOGŲ iš mėly- 
nos mašinos. Juk tai šis ŽMOGUS sukėlė visus skausmus. Kudžas 
tuo neabejojo. Šis ŽMOGUS sukėlė skausmą sąnariuose ir džerž- 
giantį zvimbimą galvoje. Šis ŽMOGUS buvo kaltas, kad seni lapai 
po veranda dabar dvokė. Šis ŽMOGUS buvo kaltas, kad jis negalė- 
jo žiūrėti į vandenį, nesipurtydamas ir nenorėdamas jo užmušti, nors 
ir jautė didžiulį troškulį. 

Kudžas suraitė kojas po savimi ir ėmė urgzti. Jis užuodė ŽMO- 
GŲ, jo prakaitą, jo mėsą, suaugusią su kaulais. Urzgimas stiprėjo, 
kol tapo garsiu pykčio riksmu. Kudžas išlindo iš po verandos ir puo- 
lė tą baisų ŽMOGŲ, kuris sukėlė tiek skausmo. 


Pirmosiomis akimirkomis Banermenas net neišgirdo Kudžo urz- 
gimo. Jis priėjo prie “Pinto" pakankamai arti ir dabar jau matė plau- 
kų kuokštą, prigludusį prie vairuotojo lango. Pirma į galvą atėjusi 
mintis - moterį nušovė, bet kur tada kulkos skylė? Stiklas atrodė ta- 
rytum sukultas lazda, o ne peršautas. 

Tada galva sujudėjo. Tik truputėlį, tačiau vis tiek sujudėjo. Mo- 
teris buvo gyva. Šerifas žengė žingsnį į priekį... ir tą akimirką išgir- 
do garsų Kudžo lojimą. Pirma Banermeno mintis 

(Rastis?) 

buvo - tai jo airiškas seteris, tačiau Rastis nugaišo prieš ketverius 
metus, netrukus po Frenko Dodo bylos. Be to, Rastis niekada taip 
nelojo, ir po antros lemtingos akimirkos Banermenas iš siaubo su- 
stingo vietoje. 

Jis atsigręžė, išsitraukdamas ginklą, ir tik spėjo pastebėti, kad 
šuo - velniškai didelis šuo - liuoktelėjo ant jo. Senbernaras tvojosi į 
jo krūtinę ir prispaudė prie “Pinto" bagažinės. Banermenas šūktelė- 
jo. Jo dešinė ranka šoktelėjo į viršų ir stipriai trenkėsi į chrominę 
skardą. Revolveris nuskrido per mašiną ir nukrito į aukštą žolę ki- 
toje keliuko pusėje. 

Šuo kandžiojo jį, ir kai Banermenas išvydo pirmas kraujo dė- 
mes, besiskleidžiančias ant žydrų marškinių, staiga viską suprato. 
Jie atvažiavo čionai, jų mašina visiškai sugedo... o šuo visąlaik bu- 
vo čia. Tvarkingai sudėliotoje Meiseno analizėje šuns nebuvo. 

Banermenas pasimuistė, stengdamasis pakišti ranką po šuns 
snukiu ir atplėšti jį nuo pilvo. Staiga toje vietoje jis pajuto gilų, pa- 
ralyžiuojantį skausmą. Marškiniai jau virto skarmalais. Kraujas fon- 
tanu švirkštė iš žaizdos. Šerifas palinko į priekį, bet šuo su tokia jė- 
ga prispaudė jį atgal prie “Pinto", kad net maža mašinytė sudrebėjo. 

Banermenas pasistengė prisiminti, ar vakar jiedu su žmona my- 
lėjosi. 

Beprotiška dabar apie tai galvoti. Beprotiška... 

Šuo vėl įkando. Banermenas pabandė išsisukti, tačiau Kudžas 
nė nemanė jo paleisti. Jis šiepėsi šerifui, ir staiga Banermenas paju- 
to tokį skausmą, kokio dar niekada nebuvo jutęs. Skausmas įsiutino 
šerifą. Rėkdamas jis užkišo rankas už šuns snukio ir jį pakėlė. Aki- 
mirką, pažvelgus į tamsias, pamišusias akis, jį apėmė stulbinantis 
siaubas, ir Banermenas pagalvojo: Sveikas, Frenkai. Juk tai tu, ar 
ne? Ar pragare tau buvo per karšta? 

Kudžas puolė kandžioti jo pirštus, plėšyti juos. Banermenas pa- 
miršo Frenką Dodą. Jis pamiršo viską, išskyrus savo gyvybės gelbė- 
jimą. Šerifas pabandė pakelti kelį ir įsprausti tarp savęs ir šuns, bet 
suprato, kad nepajėgs, nes skausmas pilve virto agonija. 

Ką jis man ten padarė? O, Dieve, ką jis padarė? Viki, Viki... 

Prasidarė “Pinto" vairuotojo pusės durys. Pasirodė moteris. Ba- 
nermenas matė Stivo Kempo suniokotą šeimos portretą, iš kurio 
žvelgė graži, gerai sudėta moteris, į kurią gatvėje atsisuktum du kar- 
tus. Pamatęs tokią moterį, pagalvoji - jos vyrui pasisekė, kad turi to- 
kią žmoną savo lovoje. 

Ši moteris buvo visiškai sudarkyta. Šuo pasidarbavo ir su ja. 
Ant jos pilvo matėsi sukrešėjęs kraujas. Viena džinsų klešnė buvo 
perplėšta, o koja virš kelio perrišta krauju persisunkusiu raiščiu. Ta- 
čiau klaikiausiai atrodė jos veidas: tarsi šlykštus iškeptas obuolys. 
Kakta apsilupusi ir sutinusi, lūpos - suskilusios ir supūliavusios, 
akys - sulindusios į purpurines akiduobes. 

Šuo iškart paliko Banermeną ir urgzdamas puolė moterį. Ji spė- 
jo užtrenkti mašinos duris. 

(dabar į mašiną reikia paskambinti reikia paskambinti) 

Banermenas apsisuko ir pasileido tekinas prie savo mašinos. 
Šuo šoko iš paskos, bet nepavijo. Jis uždarė duris, pagriebė raciją ir 
paprašė pagalbos. Pareigūnui reikia pagalbos. Pagalba atvyko. Nu- 
šovė šunį. Visi buvo išgelbėti. 

Visa tai įvyko per tris sekundes ir tik Džordžo Banermeno gal- 
voje. Kai jis pasisuko, norėdamas grįžti prie policijos mašinos, jo 
kojos neklausė, ir šerifas susmuko ant keliuko. 

(o, Viki, ir ką jis man ten padarė?) 

Pasaulis virto vien akinančia saule. Sunkiai ką bematė. Baner- 
menas susirietė, atsirėmė delnais į žvyrą ir pagaliau atsiklaupė. Pa- 
žiūrėjo žemyn ir išvydo pilką savo žarnų virvę, nukarusią iš po su- 
plėšytų marškinių. Kelnės buvo permirkę krauju iki pat kelių. 

Pakankamai. Šuo pakankamai jį ten patvarkė. 

Laikyk savo žarnas, Banermenai. Jei žadi ištiesti kojas, tai ir iš- 
tiesk. Tik pirmiausia pasiek tą prakeiktą raciją ir pranešk centrui. 
Laikyk savo žarnas ir stokis ant savo didelių pėdų. 

(vaikas, viešpatie, jos vaikas, ar jis ten?) 

Tai privertė Banermeną pagalvoti apie savo dukrą Katriną, kuri 
šiais metais eis į septintą klasę. Jai jau pradėjo augti krūtys. Ji jau 
virto į mažą panelę. Fortepijono pamokos. Ji norėjo arkliuko. Buvo 
diena... jei ji būtų ėjusi viena iš mokyklos į biblioteką, Dodas būtų 
nužudęs ją vietoj Merės Keitės Hendrases. Kai... 

(judink savo šikną) 

Banermenas atsistojo. Į akis švietė ryški saulės šviesa, o visi vi- 
duriai norėjo iškristi pro šuns išplėštą skylę. Mašina. Policijos raci- 
ja. Už jo šuo turėjo kitą užsiėmimą. Urgzdamas ir lodamas be palio- 
vos jis daužė “Pinto" duris. 

Banermenas nusvirduliavo link mašinos. Jo veidas buvo baltas 
it pyrago tešla, o lūpos - pilkai mėlynos. Tokio didelio šuns šerifas 
dar nebuvo matęs, o jis ėmė ir paleido jam žarnas. Dėl Dievo mei- 
lės, paleido žarnas, ir kodėl aplinkui taip karšta ir šviesu? 

Viduriai slydo pro pirštus. 

Banermenas pasiekė duris. Jis girdėjo traškančią raciją. Reikėjo 
iškart paskambinti. Tokia tvarka. Niekada nereikia ginčytis su tvar- 
ka, bet jei būčiau tuo patikėjęs, niekada nebūčiau paskambinęs Smi- 
tui, tiriant Dodo bylą. Viki, Katrina, atleiskit... 

Berniukas. Reikėjo iškviesti pagalbą berniukui. 

Banermenas vos nepargriuvo, todėl sugriebė durų kraštą. 

Ir tada jis išgirdo, kad šuo artėja prie jo, ir jis pradėjo rėkti. Še- 
rifas bandė skubėti. Jei tik jis būtų galėjęs uždaryti duris... o Dieve, 
jei tik jis būtų galėjęs uždaryti duris prieš tai, kai šuo vėl puolė... 
o,Dieve... 

(o, DIEVE) 


Kai Kudžas trankėsi į duris ir mašina susiūbavo, Tedas vėl ėmė 
klykti, rankomis užsidengdamas veidą ir purtydamas galvą. 

- Tedai, nereikia! Liaukis... mielasis, liaukis, prašau! 

- Noriu tėvelio... noriu tėvelio... noriu tėvelio... 

Staiga šuo dingo. 

Prispaudusi Tedą prie krūtinės, Dona pakreipė galvą ir spėjo pa- 
matyti, kaip Kudžas puolė vyrą, kai šis bandė įsėsti į mašiną. Nuo 
šuns smūgio jis paleido durų rankeną. 

Ilgiau Dona negalėjo žiūrėti. Ji troško negirdėti Kudžo keliamų 
garsų, dorojant vyriškį. 

Jis pasislėpė, - isteriškai pamanė Dona. - Jis išgirdo artėjančią 
mašiną ir pasislėpė. 

Verandos durys. Buvo pats laikas bėgti prie verandos durų, kol 
Kudžas... užsiėmęs. 

Dona nuspaudė rankeną ir pastūmė duris. Neatsidarė. Kudžas 
galų gale įlenkė rėmą. 

- Tedai, - karštligiškai sušnibždėjo Dona. - Tedai, pasikeiskim 
vietom, ir greitai. Tedai? Tedai? 

Tedas visas tirtėjo. Jo akys vėl tapo baltos lyg neregio. 

- Antys, - sumurmėjo jis. - Einu pas antis. Pabaisos žodžiai. Tė- 
velis. A... aaa... aaaaaaaaa... 

Tedą tampė konvulsijos. Rankos nukaro it būtų be kaulų. Dona 
pradėjo jį purtyti, šaukdama vardu, neleisdama užsičiaupti, kad 
lengviau galėtų kvėpuoti. Galvoje ėmė smarkiai zvimbti, ir Dona 
pradėjo baimintis, kad tuoj apalps. Jie atsidūrė tikrame pragare. Ryt- 
mečio saulė spigino į mašiną, sukurdama negailestingą šiltnamio 
efektą. 

Pagaliau Tedas nurimo ir vėl užmerkė akis. Jis kvėpavo labai 
greitai ir dusliai. Pirštais suspaudusi jo riešą, Dona užčiuopė silpną 
neritmingą pulsą. 

Dona pažvelgė laukan. Kudžas, sukandęs vyro ranką, purtė ją 
lyg mažas šunelis savo žaisliuką. Kartais jis užšokdavo ant bevalio 
kūno. Kraujas... aplink matėsi tiek daug kraujo. 

Tarsi pajutęs, kad jį stebi, Kudžas pakėlė galvą. Pažvelgė į ją su 
tokia veido išraiška (argi šuo gali turėti veido išraišką? nusistebėjo 
Dona), kuri bylojo rūstumą ir gailestį... ir vėl Doną apėmė jausmas, 
jog jie labai artimai pažįstami ir kad nei vienas iš jų nesustos ir ne- 
pails, kol nesibaigs tos siaubingos imtynės. 

Kudžas vėl užšoko ant vyro su krauju permirkusiais žydrais 
marškiniais ir chaki kelnėmis. Negyvėlio galva sujudėjo. Dona nu- 
sisuko. Jos tuščią skrandį perskrodė karštis. Sukandžiota koja skau- 
dėjo ir tvinkčiojo. Vėl atsivėrė žaizda. 

Tedas... kaip jis laikėsi? 

Siaubingai, - negailestingai atsakė protas. - Tad ką gi tu darysi? 
Tu - jo motina, tad ką dabar darysi? 

O ką ji galėjo daryti? Ar padėtų Tedui, jei išbėgtų ir žūtų šuns 
nasruose? 

Policininkas. Kažkas čionai pasiuntė policininką. O kai jis nesu- 
grįš... 

- Prašau, - sukrankė Dona. - Prašau, greičiau. 

Buvo aštuonios valandos, o lauke - dar pakankamai vėsu: 77 
laipsniai. Apie vidurdienį Portlendo oro uoste buvo užregistruoti 
102 laipsniai pagal Farenheitą - naujas tos dienos rekordas. 


8:30 ryto Taunsendas ir Endis Meisenas atvyko į Valstijos poli- 
cijos būstinę Skarbore. Meisenas leido Taunsendui vesti apklausą. 
Čia buvo jo valdos, ne Meiseno, o Endis klausa nesiskundė. Budin- 
tis pareigūnas pranešė, kad Stivenas Kempas atvažiavęs į Meiną. 
Atsisakęs kalbėti. Jo furgoną išnaršė Masačiūsetso laboratorijos 
specialistai ir teisminės medicinos ekspertai. Jokių ženklų, kad fur- 

gone būta moters ir berniuko, tačiau furgono padangoje jie rado vi- 
są vaistinėlę: marichuanos, kokaino “Anacino" buteliuke, tris amilo 
nitrato buteliukus ir porą mišinėlių, vadinamų “Juoda gražuole". Tai 
suteikė galimybę kuriam laikui poną Kempą sulaikyti. 

- Tas “Pinto", - Endis tarė Taunsendui, atnešdamas abiem po ka- 
vos puodelį. - Kur tas prakeiktas jos “Pinto? 

Taunsendas papurtė galvą. 

- Ar Banermenas jau skambino? 

- Ne. 

- Tai pats su juo susisiek. Pasakyk, kad jis bus man čia reikalin- 
gas, kai jie atveš Kempą. Tai jo jurisdikcija, ir, regis, jis privalo bū- 
ti apklausiantysis pareigūnas. Bent jau pagal tvarką. 

Taunsendas sutrikęs grįžo po penkių minučių. 

- Aš negaliu jo prisišaukti, pone Meisenai. Jau ir centras bandė 
su juo susisiekti, bet jis turbūt ne mašinoje. 

- Dieve, tikriausia geria kavą “Cory Comer“ kavinėje. Velniai 
jo nematė. Apseisim ir be jo, - Meisenas prisidegė cigaretę, nusiko- 
sėjo ir nusišypsojo Taunsendui. - Ar manote, kad galėsime apseiti 
su tuo Kempu ir be jo? 

Taunsendas irgi nusišypsojo. 

- O, manau, kad sugebėsime. 

Meisenas linktelėjo. 

- Reikalai prasti, pone Taunsendai. Labai prasti. 

- Negerai. 

- Jau imu spėlioti, ar tik tas Kempas neužkasė jų griovyje prie 
kokio nors ūkio kažkur tarp Kasl Roko ir Tvikenhemo, - Meisenas 
vėl nusišypsojo. - Bet mes jį palaušim, pone Taunsendai. Ir ne to- 
kius riešutėlius perkąsdavau. 

- Taip, pone, - pagarbiai sutiko Taunsendas. Jis tikėjo Meiseno 
žodžiais. 

- Mes jį perkąsime, nors ir teks jį čia laikyti ir prakaituoti gal ne 
vieną dieną. 

Taunsendas išeidavo kas penkiolika minučių ir paskambindavo 
Džordžui Banermenui. Jis mažai pažinojo šerifą, bet gerbė jį labiau 

nei Meisenas, todėl manė, jog būtina jam pranešti, kad Endis Mei- 
senas bandė jį nušalinti. Kai iki dešimtos ryto Taunsendas vis dar 
nesusisiekė su Banermenu, ėmė nerimauti. Taipogi ėmė svarstyti, ar 
pranešti Meisenui apie šerifo tylėjimą, ar palikti jį ramybėje. 


8:49 Rodžeris Breikstounas atvyko į Niujorką rytiniu autobusu, 
pasisamdė taksi ir prieš 9:30 užsiregistravo Biltmoro viešbutyje. 

- Rezervuota buvo dviem? - paklausė klerkas. 

- Mano partnerį skubiai iškvietė namo. 

- Apgailestauju, - abejingai burbtelėjo klerkas ir padavė Rodže- 
riui užpildyti kortelę. | 

Kol jis tai darė, klerkas pasikalbėjo su kasininku apie bilietus į 
beisbolą - juos gavo kitam savaitgaliui. 

Rodžeris atsigulė kambaryje ir pabandė užmigti, tačiau, nepai- 
sant beveik bemiegės nakties, miegas neėmė. Dona dulkinosi su ki- 
tu, Vikas bandė kažkaip susitvarkyti, o ką jau kalbėti apie tą pašvin- 
kusį reikalą su raudonais cukriniais javainiais. Dabar Dona su Tedu 
dingo. Vikas irgi dingo. Viskas išnyko it dūmas. Viskas dingo it ko- 
kio triuko metu. Rodžeriui skaudėjo galvą. Skausmas užeidavo dilg- 
čiojančiomis bangomis. 

Pagaliau jis atsikėlė, nenorėdamas būti vienas skaudančia galva 
ir bjauriomis mintimis. Jis sumanė nueiti į “Summers" rinkotyros 
firmą 47-osio0s gatvės ir Park aveniu sankryžoje ir ten paskleisti šiek 
tiek niūrios nuotaikos - galų gale, už ką “Ad Worx“ jiems daugiau 
moka? 

Apačioje Rodžeris nusipirko aspirino ir išėjo į gatvę. Pasivaikš- 
čiojimas galvos skausmo nenumalšino, tačiau jis vėl gavo galimybę 
išlieti neapykantą Niujorkui. 

Tik ne čia, - mąstė jis. - Geriau jau krausiu dėžes į sunkvežimį 
nei atsivešiu čionai Altėją ir mergaites. 

“Summers" buvo įsikūrusi kvailai atrodančio dangoraižio ketu- 
rioliktame aukšte. Rodžeriui prisistačius, sekretorė nusišypsojo ir 
linktelėjo. 

- Ponas Hjuitas ką tik trumpam išėjo. Ar ponas Trentonas irgi 
atvyko? 

- Ne, jį iškvietė į namus. 

- Turiu jums šį tą. Gavome šįryt. 

Ir padavė Rodžeriui telegramą geltoname voke. Ji buvo adre- 
suota “V.TRENTONUI/ R.BREIKSTOUNUI/"AD WORX*/*IMA- 
GE-EYE"“ STUDIJA". Robas persiuntė ją “Summers" firmai vakar 
po pietų. 

Rodžeris atplėšė voką ir iškart pamatė - tai telegrama nuo senio 
Šarpo, ir gana ilgoka. 

Na, štai, sulaukėm, - pamanė Rodžeris ir perskaitė telegramą. 


Telefonas prikėlė Viką prieš pat dvyliktą, kitaip jis būtų 
miegojęs ir visą popietę. Jo miegas buvo sunkus ir slogus. Vikas 
prabudo, nesuvokdamas, kur besantis. Sapnas vėl sugrįžo. Dona su 
Tedu uolėtoje nišoje, kur jų tykoja kažkokia siaubinga mitinė pabai- 
sa. Kambarys sukosi aplinkui. Vikas pakėlė ragelį. 

Dona ir Tedas, - pamanė jis. - Jie saugūs. 

- Alio? 

- Vikai, tai Rodžeris. 

- Rodžeris? 

Vikas atsisėdo. Jo marškiniai buvo prilipę prie kūno. Viena jo 
proto dalis vis dar miegojo ir kovojo su tuo sapnu. Šviesa buvo per 
stipri. Karštis... kai jis užmigo, dar buvo gana vėsu. Dabar miega- 
masis virto orkaite. Kiek dabar valandų? Kiek laiko jis jau miego- 
jo? Namai atrodė tokie tykūs. 

- Rodžeri, kiek dabar valandų? 

- Valandų? - Rodžeris nutilo. - Dvylika. Kas... 

- Dvylika? O, Dieve... Rodžeri, aš miegojau. 

- Kas atsitiko, Vikai? Ar jie grįžo? 

- Ne, bent jau kai priguliau nusnūsti. Tas šunsnukis Meisenas 
pažadėjo... 

- Kas tas Meisenas? 

- Jis vadovauja tyrimui. Rodžeri, aš turiu eiti. Turiu išsiaiškinti... 

- Palauk, vyruti. Aš skambinu iš “Summers". Turiu tai pasaky- 
ti. Atėjo telegrama nuo Šarpo iš Klyvlendo. Mes išlaikėm užsa- 
kymą. 

- Ką? Ką? 

Viskas ėmė pernelyg greitai suktis. Dona... užsakymas... 
džiaugsmingai kalbantis Rodžeris. 

- Kai atėjau, telegrama jau buvo čia. Senis ir vaikis nusiuntė ją 
į “Image-Eye", o Robas persiuntė į Niujorką. Nori, kad perskaity- 
čiau? 

- Persakyk man esmę. 

- Senis Šarpas ir vaikis, regis, priėjo tą pačią išvadą, naudoda- 
mi skirtingas logikų grandines. Seniui atrodo, kad mes - geri vyru- 
kai, atremiantys kovas ir ginantys sienas. Visi turi likti kartu, nes 
vienas už visus ir visi už vieną. 

- Aha, aš taip apie jį ir maniau, - tarė Vikas, pasikasydamas kak- 
lą. - Jis - lojalus senas šunsnukis. Todėl ir pasiliko su mumis, kai iš- 
važiavome iš Niujorko. 

- Vaikis vis dar norėtų mumis atsikratyti, bet nemano, kad da- 
bar tinkamiausias laikas. Jis galvoja, kad tai būtų traktuojama kaip 
silpnumo ir kaltumo ženklas. Ar gali tuo patikėti? 

- Galėčiau patikėti bet kuo, ką pasakys tas mažas paranojiškas 
chamas. 

- Jie nori, kad atskristume į Klyvlendą ir pasirašytume naują 
dviejų metų kontraktą. Tai ne penkiametė sutartis, ir kai ji pasi- 
baigs, vaikis, be abejo, jau visiškai valdys kompaniją ir pasistengs 
kuo greičiau mumis nusikratyti, bet dveji metai... tai pakankamas 
laiko tarpas, Vikai! Per dvejus metus mes jau valdysime padėtį! 
Mes galėsime jiems pasakyti... 

- Rodžeri, aš turiu... 

- ... kad susikištų savo javainius sau į šikną! Jie taip pat nori ap- 
tarti naują kampaniją, ir, manau, kad jie pritars Javainių Profeso- 
riaus mirštančios gulbės giesmei. 

- Puiku, Rodži, bet turiu išsiaiškinti, kas, po velnių, nutiko Do- 
nai ir Tedui. 

- Taip. Taip. Tikriausiai pasirinkau ne patį geriausią laiką skam- 
binti, bet negalėjau naujienų pasilikti tik sau, žmogau. Būčiau spro- 
gęs it balionas. 

- Nėra blogo laiko geroms naujienoms. 

Tačiau vis tiek Vikas pajuto pavydo dūrį, aštrų it pagaląsta kau- 
lo nuolauža, išgirdęs laimingą palengvėjimą Rodžerio balse ir kartų 
nusivylimą, kad negali tuo jausmu pasidalyti su Rodžeriu. Bet gal- 
būt tai geras ženklas. 

- Vikai, paskambink man, jei ką sužinosi, gerai? 

- Būtinai, Rodži. Ačiū, kad paskambinai. 

Vikas padėjo ragelį, įsispyrė į batus ir nusileido žemyn. Virtu- 
vėje vis dar tvyrojo chaosas: nuo to jam net suspaudė skrandį. Ta- 
čiau ant stalo rado druskine prispaustą Meiseno žinutę. 


Pone Trentonai, 

Stivą Kempą sučiupo vakariniame Masačiūsetse, Tviken- 
hemo miestelyje. Jūsų žmonos ir sūnaus su juo nebuvo, kar- 
toju, nebuvo. Aš jūsų nežadinau dėl šių naujienų, nes Kempas 
laikosi savo teisės tylėti. Kad nebūtų nesusipratimų, jis bus 
pervežtas tiesiai į Skarboro Valstijos policijos būstinę ir ap- 
kaltintas vandalizmu bei neteisėtu narkotikų laikymu. Mes 
laukiame jo čia 11:30. Jei ką sužinosime, iškart jums paskam- 
binsiu. 

Endis Meisenas 


- Nusišikt man ant jo teisės tylėti, - suniurnėjo Vikas. Jis įėjo į 
svetainę, susirado Skarboro valstijos policijos būstinės numer: ir pa- 
skambino. 

- Ponas Kempas pas mus, - patvirtino budintis pareigūnas. - Jį 
atvežė prieš penkiolika minučių. Dabar su juo ponas Meisenas. 
Kempas išsikvietė advokatą. Nemanau, kad ponas Meisenas ga- 
lėtų... 

- Man nesvarbu, ar jis gali, ar ne, - pertraukė Vikas. - Pasakykit 
jam, kad skambina Donos Trenton vyras ir nori, kad jis atitemptų 
savo subinę prie telefono ir pasikalbėtų. 

Po kelių sekundžių Meisenas jau stovėjo prie telefono. 

- Pone Trentonai, aš suprantu jūsų nerimą, tačiau tas trumpas 
laiko tarpas, kol pasirodys Kempo advokatas, gali būti labai ver- 
tingas. 

- Ką jis jums pasakė? 

Meisenas padvejojo ir prabilo: 

- Jis prisiima kaltę už vandalizmą. Manau, galų gale suprato, 
kad šis reikalas daug rimtesnis nei truputis miltelių furgono padan- 
goje. Jis prisipažino kaltas-dėl vandalizmo Masačiūsetso pareigū- 
nams, kurie jį čionai atvežė. Tačiau Kempas dievagojasi, kad jam 
siaučiant, nieko nebuvę namie ir niekas jam nesutrukdęs. 

- Juk jūs netikite? 

Meisenas atsargiai prasitarė: 

- Jis kalba gana įtikinamai. Negalėčiau pasakyti, kad dabar aš iš 
vis kuo nors tikiu. Jei tik galėčiau jam užduoti dar keletą klausimų... 
- Ar yra žinių iš Kemberio garažo? . 

- Ne. Aš pasiunčiau šerifą Banermeną, įsakęs iškart pranešti, jei 
ten yra ponia Trenton ar bent jos mašina. Ir nuo to laiko jis nepa- 
skambino... 

- Labai gražu, - burbtelėjo Vikas. 

- Pone Trentonai, aš tikrai turiu eiti. Jei ką nors suži... 

Vikas trenkė telefono ragelį ir sustingo, smarkiai kvėpuodamas 
karštoje svetainės tyloje. Tada iš lėto palipo laiptais į viršų. Kiek pa- 
stovėjo koridoriuje ir įėjo į sūnaus kambarį. Tedo sunkvežimiai bu- 
vo tvarkingai surikiuoti prie sienos. Bežiūrint į juos, Vikui suspau- 
dė širdį. Geltonas Tedo apsiaustas kabėjo ant kabliuko prie lovos, 
spalvinimo knygelių krūva gulėjo ant stalo. Spintos durys buvo pra- 
viros. Nesąmoningai Vikas uždarė jas ir, nesuvokdamas savo veiks- 
mų, užstatė Tedo kėde. 

Vikas klestelėjo ant Tedo lovos ir pažvelgė į karštą šviesią 
dieną. 

Aklavietės. Tik aklavietės, bet kur jos? 

(aklavietės) 

Nelaimę pranašaujantis žodis. Aklavietė. Būdamas Tedo am- 
žiaus, Vikas labai žavėjosi keliais, kurie vesdavo į aklavietę - taip 
jam vienąkart papasakojo motina. Galbūt tokie dalykai paveldimi, 
galbūt ir Tedas domėjosi keliais, vedančiais į aklavietę. Vikas ėmė 
spėlioti, ar Tedas dar gyvas. 

Staiga jam toptelėjo į galvą, kad 3-asis Miesto kelias, kur stovė- 
jo Džo Kemberio garažas, taip pat vedė į aklavietę. 

Vikas apsidairė ir pastebėjo - ant sienos virš Tedo lovos niekas 
nebekaba. “Pabaisos žodžiai" dingo. Kodėl jis juos nusiėmė? O gal 
Kempas juos nuplėšė? Bet jei Kempas buvo čia, tai kodėl nepaver- 
tė Tedo kambario šiukšlių krūva, kaip visą pirmąjį aukštą? 

(aklavietės ir “Pabaisos žodžiai") 

Ar Dona nuvežė “Pinto" pas Kemberį? Jis labai neaiškiai prisi- 
minė pokalbį apie adatinį vožtuvą. Dona truputį bijojo Džo Kembe- 
rio, ar ne taip ji pasakė? 

Ne. Ne Kemberio. Kemberis tik nurenginėjo ją akimis. Ne, ji bi- 
jojo šuns. Koks ten jo vardas? 

Jiedu apie jį juokavo. Tedas. Tedas šaukė šunį. 

Tr vėl Vikas išgirdo vaiduoklišką Tedo balsą, tokį beviltišką ir 
pasimetusį šiame pernelyg tuščiame ir bauginančiame kambaryje: 
Kudžai... čiaaa, Kudžai... Kuuudžai... 

Ir tada nutiko kažkas, apie ką Vikas neprasitarė niekam visą li- 
kusį gyvenimą. Užuot girdėjęs Tedo balsą savo galvoje, jis iš tikrų- 
jų jį išgirdo; vienišą ir įbaugintą, tolstantį balsą, kuris sklido iš spin- 
10S. 

Vikas suriko ir, išplėtęs akis, pasislinko kuo toliau ant Tedo Io- 
vos. Spintos durys atsivėrė, nustumdamas kėdę į šoną. Iš jos sklido 
jo sūnaus riksmas: 

- Kuuuuuuuuu 

Staiga Vikas suprato, kad tai ne Tedo balsas: tik jo pervargęs 
protas sukūrė Tedo balsą iš kėdės kojų brūženimosi į grindis. Ir vis- 
kas, bet... 

„. bet spintoje spindėjo akys, jis matė akis, raudonas, aptrauk- 
tas migla ir siaubingas... 

Vikas vėl suriko. Kėdė dėl nepaaiškinamų priežasčių nugriuvo. 
Ir ant paklodžių bei antklodžių spintos viduje Vikas išvydo Tedo 
meškiuką. Jis matė tik stiklines meškiuko akis. Ir nieko daugiau. 

Krūtinėje pašėlusiai daužėsi širdis. Vikas atsikėlė ir priėjo prie 
spintos. Užuodė kažkokį sunkų ir nemalonų kvapą. Galbūt tai tik 
naftalinas - bent jau kvapas turėjo ir jo dalelę - bet buvo galima 
užuosti... kažką Žiauraus. 

Nekvailiok. Tai tik spinta. O ne urvas. Ne pabaisos guolis. 

Vikas pažvelgė į Tedo meškiuką. Šis nemirksėdamas taip pat 
spoksojo į jį. Už meškiuko ir drabužių plytėjo tamsa. Ten galėjo tū- 
noti bet kas. Bet kas. Tačiau, žinoma, nieko ten nebuvo. 

Tu mane išgąsdinai, meškiuk, - mintyse prabilo Vikas. 

Pabaisos, nesiartinkite prie šio kambario, - atsakė meškiukas. 
Jo akys žybtelėjo. Jos buvo stiklinės, bet vis tiek žybtelėjo. 

Man tik pasirodė, ir tiek, - tęsė Vikas. Jį išpylė prakaitas: dideli 
sūrūs lašai it ašaros bėgo per veidą. 

Čia jūsų niekas nekvietė, - atsakė meškiukas. 

Kas man darosi? - Vikas paklausė meškiuko. - 4r aš kraustausi 
iš proto? Ar taip ir atrodo beprotybė? 

Tedo meškiukas į tai atsakė: Pabaisos, palikite Tedą ramybėje. 

Vikas uždarė spintos duris ir, it vaikas išplėtęs akis, stebėjo, 
kaip skląstis pasikelia ir išsilaisvina iš griovelio. Durys vėl ėmė 
vertis. 

Aš to nemačiau. Nepatikėsiu, kad tai mačiau. 

Vikas užtrenkė duris ir užstatė kėdę. Tada, norėdamas padidinti 
atramos svorį, paėmė didelę Tedo knygelių krūvą ir padėjo ant kė- 
dės. Šįkart durys nebeatsidarė. Vikas stovėjo, spoksojo į spintos du- 
ris ir mąstė apie aklavietes. Keliais, vedančiais į aklavietes, nedaž- 
nai važiuoja mašina. Visos pabaisos gyvena po tiltais, spintose arba 
kelių, vedančių į aklavietę, pabaigoje. Tai lyg valstybinis įstatymas. 

Vikui pasidarė neramu. 

Jis išėjo iš Tedo kambario, nulipo žemyn ir atsisėdo ant užpaka- 
linių laiptų. Drebančia ranka užsidegė cigaretę ir pažvelgė į žydrą 
dangų, jausdamas, kaip auga nerimas. Kažkas atsitiko Tedo kamba- 
ryje. Tik Vikas neišmanė, kas. Taip, kažkas atsitiko. 

Pabaisos ir šunys, ir spintos, ir garažai, ir aklavietės. 

Ar juos sudėti, mokytoja? Atimti? Padalinti? Sudauginti? 

Vikas numetė cigaretę. 

Jis juk tikėjo, kad dėl visko kaltas Kempas, tiesa? Kempas atsa- 
kingas už viską. Kempas suniokojo namus. Kempas beveik sugrio- 
vė santuoką. Kempas užlipo į viršų ir apspermino lovą, kurioje Vi- 
kas su Dona kartu miegojo jau trejus metus. Kempas išplėšė didelį 
gabalą iš malonaus Viko Trentono gyvenimo. 

Kempas. Kempas. Visa tai tik Stivo Kempo kaltė. Suverskime 
Kempui kaltę už šaltąjį karą, įkaitų situaciją Irane ir atsiradusią sky- 
Ię ozono sluoksnyje. 

Kvaila. Nes ne viskas buvo Kempo kaltė, tiesa? Pavyzdžiui, 
“Zingers" problema. Kempas su tuo neturėjo nieko bendra. O taip 
pat Kempo neapkaltinsi ir dėl sugedusio adatinio vožtuvo Donos 
mašinoje. 

Vikas žvilgtelėjo į savo senąjį “Jaguarą"'. Juk ketino kažkur va- 
žiuoti. Vikas negalėjo daugiau čia pasilikti, nes būtų išprotėjęs. Jis 
įsės į mašiną ir nulėks į Skarborą. Ten sučiups Kempą ir kratys, kol 
tas prisipažins, ką padarė Donai ir Tedui. Tik, ko gero, jau ten sėdi 
jo advokatas, o gal net pasistengė, kad Kempą paleistų. 

Spyruoklė. Ji tvirtino adatinį vožtuvą. Jei kas nors atsitiko spy- 
ruoklei, vožtuvas galėjo nebetiekti kuro į karbiuratorių. 

Vikas priėjo prie “Jaguaro" ir įsėdęs šoktelėjo, nes odinė sėdy- 
nė buvo įkaitusi. Važiuoti. Įleisti vėsaus oro. 

Kur važiuoti? 

Į Kemberio garažą, - iškart atsakė jo protas. 

Bet juk tai kvaila, ar ne? Meisenas tenai pasiuntė šerifą Baner- 
meną, įsakęs iškart pranešti, jei ką nors ras, bet faras nepranešė, o 
tai reiškia... 

(kad pabaisa susidorojo su juo) 

Na, juk nieko neatsitiks, jei ten nuvažiuosiu, ar ne? Ir tai bus jau 
šioks toks užsiėmimas. 

Vikas užvedė “Jaguarą" ir patraukė kalva žemyn 117-ojo kelio 
link, vis dar nežinodamas, ar pasuks kairėn į “I-95* magistralę, ar 
dešinėn link 3-ojo Miesto kelio. 

Vikas stabtelėjo prie “Stop" ženklo, kol kita mašina, važiuojan- 
ti iš paskos, ėmė signalizuoti. Negalvodamas, pasuko į dešinę. 
Nieko neatsitiks, jei trumpam užsuks pas Džo Kemberį. Tenai nu- 
kaks jau po penkiolikos minučių. Vikas žvilgtelėjo į laikrodį: dvide- 
šimt po dvylikos. 


Atėjo laikas, ir Dona tai žinojo. 

Laikas galėjo ir praeiti, bet ir su tuo jai teks susitaikyti - 1r, ko 
gero, numirti. Niekas neatvažiuos. Joks riteris neatjos ant balto žir- 
go 3-uoju Miesto keliu: Trevis Makdžis, regis, buvo užsiėmęs kaž- 
kur kitur. 

Tedas merdėjo. 

- Tedas miršta. 

Šį rytą jai nepavyko įleisti į mašiną jokio vėjelio. Jos langas 
nebeatsidarė, o pro pravirą Tedo langą į vidų lindo tik karštis. Kar- 
tą Dona pabandė atidaryti daugiau nei ketvirtadalį lango, bet Ku- 
džas iš karto paliko garažo šešėlį ir urgzdamas prišoko prie maši- 
nos iš Tedo pusės. 

Prakaitas liovėsi bėgęs Tedo veidu ir kaklu. Neliko jokio prakai- 
to. Jo oda tapo sausa ir karšta. Ištinęs liežuvis nukaro ant apatinės 
lūpos. Kvėpavimas tapo toks nežymus, kad Dona jo beveik nebegir- 
dėjo. Dukart turėjo pridėti galvą prie Tedo krūtinės, trokšdama įs1- 
tikinti, jog jis vis dar kvėpuoja. 

Dona atsidūrė keblioje padėtyje. Mašina virto tikra krosnimi. 
Metalinės dalys įkaito beveik iki raudonumo, nebuvo įmanoma pa- 
liesti ir plastmasinio vairo. Koja pastoviai dilgčiojo iš skausmo, ir 
Dona neabejojo, kad šuo kažkuo ją užkrėtė. Galbūt dar per anksti 

susirgti pasiutlige - ji meldėsi Dievui, kad taip būtų - tačiau įkandi- 
mai paraudo ir degino. 

Kudžas neatrodė geriau. Šuo, sakytum, susitraukė savo sunioko- 
tame, sukrešėjusiu krauju aplipusiame kailyje. Jo akys tapo drumzli- 
nos ir beveik tuščios, tarsi kataraktos aptrauktos senuko akys. Lyg 
koks senas naikinimo variklis, iš lėto mirštantis, bet vis dar baisiai 
pavojingas, Kudžas ir toliau neišleido mašinos iš akių. Jis nebesipu- 
tojo. Snukis tapo išdžiūvusiu ir sudraskytu siaubu. Kudžas atrodė 
panašus į išskaptuotą uolienos, išspjautos iš seno vulkano vidaus, 
gabalą. 

Sena pabaisa, - mažai jau susivokdama, mąstė Dona, - vis dar 
nenuleidžia akių. 

Ar šis siaubingas budėjimas kada baigsis, ar tęsis visą jos gyve- 
nimą? Be abejo, viskas, kas buvo prieš tai, tik sapnas, tiesa? Moti- 
na, kuri šlykštėjosi viskuo aplinkui, geranoris, bet silpnavalis tėvas, 
mokyklos draugai, pasimatymai ir šokiai, - visa tai Donai atrodė tik 
sapnas, kaip kad jaunystė senam žmogui. Viskas buvo nesvarbu, li- 
ko tik tyla ir saulės nutviekstas kiemas, kuriame jau kažkam kliuvo 
mirtis, ir dar daugiau mirčių laukė kortose kartu su tūzais ir aštuo- 
niukėmis. Sena pabaisa vis dar budėjo, o Donos sūnus jau tolo, tolo 
ir tolo. 

Beisbolo lazda. Donai liko tik ji. 

Beisbolo lazda ir galbūt dar kas nors negyvo policininko maši- 
noje, jei jai pavyktų iki ten nusigauti. Kas nors panašaus į šautuvą. 

Sukandusi dantis, kovodama su svaiguliu, nuo kurio aptemdavo 
akyse, Dona perkėlė Tedą ant užpakalinės sėdynės. Tylų ir ramų it 
grūdų maišas. 

Dona pažvelgė pro langą, aiškiai išvydo beisbolo lazdą, gulin- 
čią aukštoje žolėje, ir atidarė duris. 

Tamsiame garažo tarpduryje Kudžas atsistojo ir panarinęs gal- 
vą iš lėto ėmė slinkti jos link. 

Buvo pusė pirmos, kai Dona Trenton paskutinį kartą išlipo iš 
“Pinto". 

Vikas išsuko iš “Klevų" vieškelio į 3-ąjį Miesto kelią kaip tik 
tada, kai jo žmona išėjo pasiimti Breto Kemberio beisbolo lazdos. 
Jis važiavo greitai, ketindamas nukakti pas Kemberį, ten apsisukti ir 
patraukti į už penkiasdešimties mylių esantį Skarborą. Kai tik Vikas 
nusprendė pirmiausia užsukti čionai, jo protas iškrypėliškai ėmė 
prikaišioti, kad jis išsiruošė į laukinių žąsų medžioklę. Jis dar nie- 
kad nesijautė toks bejėgis. 

Vikas važiavo didesniu nei šešiasdešimties mylių per valandą 
greičiu, taip įsikniaubęs į kelią, kad tik pravažiavęs Gario Pervjero 
namą, suprato pastebėjęs ten Džo Kemberio automobilį. Jis nuspau- 
dė stabdžius. Mažai trūko, “Jaguaras" būtų įsmeigęs nosį į kelią. Fa- 
ras nuvažiavo pas Kemberį, bet nieko nerado namuose, nes Kembe- 
ris sėdėjo čia. 

Vikas dirstelėjo į užpakalinio vaizdo veidrodėlį, įsitikino, jog 
kelias tuščias, ir greitai pavažiavo atbulomis. Jis įvažiavo į Pervje- 
ro kiemą ir išlipo. 

Viką užplūdo lygiai tokie pat jausmai, kaip ir Džo Kemberį, kai 
šis prieš dvi dienas pastebėjo kraujo lašus (tik dabar jie buvo išdžiū- 
vę ir rudos spalvos) ir iškultą durų stiklą. Vikui išdžiūvo burna. Tai 
buvo susiję. Taip, tai buvo susiję su Tedo ir Donos dingimu. 

Vikas įėjo į vidų, ir iškart jį pritrenkė kvapas - tirštas puvėsių 
kvapas. Pastarosios dvi dienos buvo karštos. Kažkas gulėjo korido- 
riaus gale, panašus į apverstą staliuką, tik Vikas puikiai žinojo, jog 
tai ne staliukas. Dėl kvapo. Jis priėjo prie daikto koridoriuje ir įsiti- 
kino, kad tai ne staliukas. Tai buvo žmogus. Regis, šis žmogus per- 
sirėžė sau gerklę su labai atšipusiais skustuvo ašmenimis. 

Vikas atsitraukė ir tyliai riktelėjo. Telefonas. Jis turėjo kam nors 
pranešti. 

Vikas patraukė virtuvės link, bet stabtelėjo. Staiga jam nušvito 
protas, tarsi dvi paveikslėlio pusės susijungė, sudarydamos trimatę 
visumą. 

Šuo. Tai padarė šuo. 

“Pinto" buvo pas Džo Kemberį. Ir visą tą laiką ten stovėjo. 
“Pinto" ir... 

- O, Dieve, Dona... 
Vikas apsisuko ir pasileido prie mašinos. 


Dona vos nepargriuvo: štai kokios nerangios tapo jos kojos. Ji 
išlaikė pusiausvyrą ir pagriebė beisbolo lazdą; nedrįso atsigręžti į 
Kudžą, kol tvirtai nesuims lazdos į rankas, nes baiminosi, jog gali 
pargriūti. Jei Dona būtų turėjusi laiko pažvelgti šiek tiek toliau - tik 
truputėlį - būtų pastebėjusi žolėje gulintį Džordžo Banermeno tar- 
nybinį pistoletą. Bet nepastebėjo. 

Dona nevikriai apsisuko. Kudžas ją puolė. 

Ji dūrė sunkiuoju beisbolo lazdos galu į senbernarą, ir jos širdis 
suvirpėjo, supratus, kokia nestabili lazdos rankena - ji buvo gerokai 
įtrūkusi. Senbernaras urgzdamas atsitraukė. Donos krūtys kilnojosi 
krauju aptaškytoje baltoje medvilninėje liemenėlėje: moteris nusiva- 
lė į ją rankas, ištraukusi Tedo liežuvį. 

Jiedu sustojo, žvelgdami vienas į kitą, įvertindami vienas kitą 
ramioje vasaros saulės šviesoje. Girdėjosi tik duslus greitas Donos 
kvėpavimas, Kudžo urzgimas ir kregždės klegesys. Jų trumpi šešė- 
liai tįsojo jiems prie kojų. 

Kudžas pajudėjo į kairę. Dona - į dešinę. Jiedu apsuko ratą. Do- 
na laikė lazdą toje vietoje, kur, jos nuomone, įskilimas buvo giliau- 
sias, stipriai sugniaužusi juodą izoliaciją. 

Kudžas įsitempė. 

- Na, pulk gi! - suriko Dona, ir Kudžas puolė. 

Dona užsimojo. Ji nepataikė Kudžui į galvą, lazda atsitrenkė į 
šonkaulius. Pasigirdo stuktelėjimas ir trakštelėjimas kažkur šuns vi- 
duje. Kudžas sucypė ir išsitiesė ant žvyro. Dona pajuto, kaip lazda 
dar labiau įtrūko po izoliacine juosta, bet kol kas dar nenulūžo. 

Ji suriko ir plojo lazda Kudžui per pasturgalį. Lūžo dar kažkas. 
Dona tai girdėjo. Šuo sustaugė ir pabandė išsisukti, bet šaukdama 
Dona vėl jam trenkė. Galva apsisuko. Pasaulis ėmė šokti aplinkui. 
Ji tapo harpija ir Keistosiomis Sesutėmis. Doną apėmė begalinis 
kerštas - ne dėl savęs, o dėl sūnaus. Įtrūkusi lazdos rankena be pa- 
liovos krutėjo it širdis. 

Beisbolo lazda apsitaškė krauju. Kudžas vis dar stengėsi pabėg- 
ti, tačiau jo judesiai sulėtėjo. Jis išvengė vieno smūgio - lazda nu- 
slydo žvyru, bet kitas kliuvo tiesiai į nugarą, ir privertė pritūpti ant 
užpakalinių kojų. 

Dona pamanė, kad jau viskas. Karštai šnopuodama, ji netgi at- 
sitraukė porą žingsnių. Tačiau Kudžas suriaumojo iš pykčio ir liuok- 
telėjo ant jos. Dona tvojo lazda, ir vėl išgirdo tą duslų triokštelėji- 
mą... bet kai Kudžas nusikočiojo žvyru, beisbolo lazda lūžo į dvi da- 
lis. Storasis galas nulėkė, ir trenkėsi į priekinį dešinį “Pinto" rato 
gaubtą. Bum! Dona liko su aštuoniolikos colių ilgio pagaliuku ran- 
koje. 

Kudžas vėl kėlėsi ant kojų... stengėsi save pakelti ant kojų. 
Kraujo upeliai sruvo jo šonais. Jo akys mirguliavo it sugedusio žai- 
dimo automato lemputės. 

Ir vis tiek Donai atrodė, kad Kudžas šypsosi. 

- Na, pulk gi! - suriko ji. 

Paskutinį kartą mirštanti pabaisa, kuri kažkada buvo mylimiau- 
sias Breto Kemberio šunelis Kudžas, liuoktelėjo ant MOTERS, jam 
sukėlusios visas šias kančias. Dona metėsi į priekį su beisbolo laz- 
dos likučiais ir suvarė ilgą aštrią nuolaužą į dešinę Kudžo akį. Laz- 
da pasiekė net šuns smegenis. Pasigirdo tylus pokštelėjimas, tary- 
tum tarp pirštų suspaustum vynuogę. Kudžas iš inercijos užgriuvo 
Doną ir pargriovė ją ant žemės. Šuns dantys kaukštelėjo tik per colį 
nuo jos kaklo. Dona iškėlė rankas, nes Kudžas ropštėsi ant jos. Iš 
šuns akies snukiu tekėjo kraujas. Iš burnos sklido šlykštus dvokas. 
Dona pabandė atstumti Kudžo snukį, bet šuo sukando jai ranką. 

- Liaukis! - suriko Dona. - Liaukis, argi negali liautis? Prašau! 
Prašau! Prašau! 

Kraujas varvėjo jai ant veido - jos kraujas, šuns kraujas. Rankos 
skausmas virto švytėjimu, kuris užpildė visą pasaulį... ir po truputį 
ėmė sekti jėgos. Beisbolo lazdos rankena groteskiškai maskatavo, 
tarsi išaugusi galvoje, kur dar neseniai pūpsojo akis. 

Kudžas taikėsi į Donos kaklą. 

Dona pajuto jo dantis ir, skardžiai surikusi, užkišo rankas ir at- 
stūmė jį. Kudžas nugriuvo ant žemės. 

Jo užpakalinės kojos vis dar braižė žvyrą. Judesiai lėtėjo... dar 
labiau sulėtėjo... ir visai nurimo. Likusi akis įsistebeilijo į karštą va- 
saros dangų. Šuns uodega liko gulėti ant Donos blauzdų, sunki kaip 
turkiškas kilimėlis. Kudžas giliai įkvėpė ir išleido orą. Įkvėpė dar 
kartą. Pasigirdo duslus šniokštimas, ir staiga kraujas plūstelėjo jam 
iš nasrų. Kudžas nugaišo. 

Dona Trenton triumfuodama suriko. Ji stojosi, vėl nugriuvo, bet 
šiaip ne taip atsikėlė. Tada, pasverdėjusi porą žingsnių, užkliuvo už 
šuns kūno, pargriuvo, nusibrozdindama kelius. Ji nušliaužė iki tos 
vietos, kur gulėjo krauju aptaškytas storasis lazdos galas. Dona pa- 
kėlė jį ir, pasiremdama į “Pinto" kapotą, vėl atsikėlė. Ji nužingsnia- 
vo prie Kudžo ir ėmė jį talžyti lazda. Kiekvienas smūgis baigdavosi 
sunkiu bumptelėjimu į šuns kūną. Juodos izoliacijos juostėlės šoko 
karštame ore. Rakštys lindo į Donos delnus. Kraujas bėgo jos ran- 
komis. Dona vis dar rėkė, kol visiškai užkimo, todėl dabar girdėjosi 
tik metalinis girgždesys, panašus į Kudžo išleistus priešmirtinius 
garsus. Lazda be perstojo kilnojosi. Dona talžė nudvėsusį šunį. 

Viko “Jaguaras" įsuko į Kemberių kiemą. 


Vikas visko tikėjosi, bet tik ne šito. Jis baiminosi, tačiau pama- 
tęs savo žmoną - ar tai tikrai Dona? - stovinčią prie sumaitoto daik- 
to ir be perstojo vanojančią jį kažkuo panašiu į pirmykščio žmogaus 
kuoką... Toks vaizdas Viko baimę pavertė akivaizdžia panika, kuri 
beveik užgožė protą. Vieną begalinę akimirką, nors Vikas vėliau 
niekada neprisipažins, jis pajuto norą apgręžti “Jaguarą" ir išvažiuo- 
ti... išvažiuoti amžiams. Visa tai, kas dėjosi šiame ramiame ir sau- 
lėtame kieme, atrodė siaubinga. 

Tačiau Vikas tik išjungė variklį ir išlipo. 

- Dona! Dona! 

Dona negirdėjo ir net nenumanė, kad jis čia. Jos skruostai ir 
kakta buvo siaubingai suniokoti saulės. Kairė džinsų klešnė - per- 

plėšta ir išmirkusi kraujyje. O pilvas atrodė... atrodė aplipęs sukre- 
šėjusiu krauju. 

Beisbolo lazda vis dar kilnojosi ir kilnojosi. Dona dusliai kran- 
kė. Kraujas tiško ant jos nuo susmukusio šuns kūno. 

- Dona! 

Vikas sugriebė beisbolo lazdą ir ištraukė iš Donos rankos. Nu- 
metęs šalin, suspaudė jos nuogą ranką. Dona tuščiomis apdujusio- 
mis akimis ir išsidraikiusiais it raganos plaukais atsisuko į Viką. Ji 
dėbtelėjo į jį... papurtė galvą... ir žengė žingsnį atgal. 

- Dona, mieloji, Dieve mano, - švelniai tarė Vikas. 


Tai buvo Vikas, bet jo negalėjo čia būti. Tai tik miražas. Tai 
šuns liga veikė ją, sukeldama haliucinacijas. Dona žengė žingsnį at- 
gal... pasitrynė akis... bet Vikas vis tiek stovėjo priešais. Ji ištiesė 
drebančią ranką, ir miražas ištiesė stiprias rudas rankas į ją. Gerai. 
Donai siaubingai skaudėjo rankas. 

- Vi? - sušnibždėjo Dona. - Vi... Vi... Vikai? 

- Taip, mieloji. Tai aš. Kur Tedas? 

Miražas buvo tikras. Tai tikrai Vikas. Dona norėjo verkti, bet 
ašarų nebuvo. Jos akys tik vartėsi akiduobėse it perkaitinti guoliai. 

- Vikai? Vikai? 

Jis apglėbė Doną. 

- Dona, kur Tedas? 

- Mašinoj. Mašinoj. Serga. Į ligoninę. 

Ji šnibždėjo, bet ir tai sunkiai. Greitai ji tik nebyliai žiobčios. 
Bet tai juk nesvarbu, tiesa? Vikas čia. Jiedu su Tedu išgelbėti. 

Vikas paliko ją ir puolė prie mašinos. Dona liko stovėti, kur sto- 
vėjusi, spoksodama į sudarkytą šuns kūną. Galų gale nebuvo jau 
taip blogai, ar ne? Kai liko tik išlikimo klausimas, kai reikėjo pako- 
voti už save, kai galėjai išgyventi arba mirti, visa tai atrodė visiškai 
suprantama. Kraujas dabar neatrodė toks baisus, kaip ir ištryškusios 
Kudžo smegenys. Dabar jau viskas atrodė nebe taip siaubinga. Vi- 
kas buvo čia, o jiedu - saugūs. 

- O, Dieve, - ištarė Vikas. Jo balsas nuskambėjo visiškoje tyloje. 

Dona atsisuko ir išvydo, kaip jis kažką ištraukė iš Pinto". Kaž- 
kokį maišą. Bulvių? Apelsinų? Kokį? Ar ji važiavo apsipirkti prieš 
visam tam nutinkant? Taip, bet ji paliko pirkinius namie. Jiedu su 
Tedu juos ten iškrovė. Jie pasinaudojo jo vežimėliu. Tad ką... 

Tedai! - pabandė išrėkti Dona ir pasileido prie jo. 

Vikas nunešė jį į namo šešėlį ir paguldė. Tedo veidas buvo 1a- 
bai baltas. Plaukai styrojo it šiaudai ant trapios galvytės. Rankos 
prigludo prie žemės, tačiau, atrodo, jos buvo tokios bejėgės, kad net 
nepajėgė suspausti žolės stiebelių po savimi. 

Vikas pridėjo galvą prie Tedo krūtinės. Tada pakėlė akis į Do- 
ną. Jo veidas buvo išbalęs, bet pakankamai ramus. 

- Ar seniai jis mirė, Dona? 

Mirė? - ji pabandė išrėkti. Jos burna judėjo it žmonių televizo- 
riuje, visiškai užsukus garsą. - Jis nemiręs, jis nebuvo miręs, kai 
perkėliau jį ant užpakalinės sėdynės, ką tu man čia pasakoji, kad jis 
negyvas? Ką tu čia šneki, šunsnuki? 

Dona bandė tai išrėkti savo nebyliu balsu. Ar Tedas prarado gy- 
vybę tą pačią akimirką, kaip ir šuo? Neįmanoma. Joks Dievas ar li- 
kimas negalėtų būti toks siaubingai Žiaurus. 

Dona pribėgo prie vyro ir pastūmė jį. Šito nesitikėjęs, Vikas 
klestelėjo ant užpakalio. Dona palinko prie Tedo ir, padėjusi jo ran- 
kas virš galvos, pražiodė, užspaudė nosį ir įpūtė oro į sūnaus plaučius. 

Kieme mieguistos vasarinės musės rado Kudžo ir šerifo Džor- 
džo Banermeno, Viktorijos vyro ir Katrinos tėvo, lavonus. Jiems 
abu lavonai atrodė lygūs. Tai buvo demokratiškos musės. Saulė 
triumfuodama kaitino žemę. Dabar buvo dešimt po pirmos, ir laukai 
tviskėjo ir šoko kartu su tylia vasara. Dangus atrodė it žydra me- 
džiaga. Tetos Evės pranašystė išsipildė. 

Dona gaivino sūnų, ji pūtė orą ir pūtė. Jos sūnus nemirė. Ji juk 
neišgyveno visą šitą pragarą vien tam, kad išvystų mirusį sūnų. 

Paprasčiausiai taip negalėjo būti. 

Dona pūtė orą ir pūtė. Ji gaivino savo sūnų. 

Dona vis dar jį gaivino, kai po dvidešimties minučių į kiemą 
įsuko greitoji pagalba. Ji neprileido Viko prie sūnaus. Kai jis pri- 
siartindavo, Dona parodydavo dantis ir nebyliai suurgzdavo. 

Visiškai apdujęs iš sielvarto, giliai pasąmonėje įsitikinęs, kad 
viso to negali būti, Vikas įsilaužė į Kemberio namą per verandos 
duris, į kurias taip ilgai spoksojo Dona. Vidinės durys nebuvo užra- 
kintos. Vikas pasinaudojo telefonu. 

Kai jis vėl išėjo laukan, Dona vis dar darė dirbtinį kvėpavimą 
savo mirusiam sūnui. Jis patraukė prie jos, bet apsigalvojęs priėjo 
prie “Pinto" ir atidarė bagažinę. Karštis puolė jį it nematomas liū- 
tas. Ar jiedu išbuvo čia pirmadienio popietę, visą antradienį iki šios 
dienos vidurio? Neįmanoma buvo patikėti. 

Po atsargine padanga Vikas rado seną antklodę. Ištraukė ją ir 
uždengė sudarkytą Banermeno kūną. Tada atsisėdo ant žolės ir įsi- 
stebeilijo į 3-ąjį Miesto kelią ir dulkėtas pušis. Jo mintys nuplaukė 
kažkur tolyn. 


Greitosios pagalbos vairuotojas ir du sanitarai įdėjo Banermeno 
kūną į Kasl Roko pagalbos mašiną. Jie priėjo prie Donos. Ši iššiepė 
dantis. Jos sutinusios lūpos sudėjo žodžius: Jis gyvas! Gyvas! Kai 
vienas sanitaras pabandė švelniai pakelti Doną ir nuvesti šalin, ji 
jam įkando. Vėliau šiam sanitarui pačiam prireiks važiuoti į ligoni- 
nę ir gydytis nuo pasiutligės. Kitas sanitaras nubėgo pagelbėti drau- 
gui. Dona grūmėsi su dviem. 

Sanitarai pasitraukė. Vikas vis dar sėdėjo ant žolės, pasirėmęs 
rankomis smakrą, ir žvelgė į kelią. 

Greitosios pagalbos vairuotojas atnešė švirkštą. Prasidėjo kova. 
Švirkštas sulūžo. Tedas negyvas gulėjo ant žolės. Jo šešėlis truputį 
pailgėjo. 

Atvažiavo dar dvi policijos mašinos. Vieną iš jų vairavo Roskas 
Fišeris. Kai greitosios vairuotojas jam pranešė, jog Džordžas Baner- 
menas negyvas, Roskas pravirko. Kitas policininkas priėjo prie Do- 
nos. Prasidėjo naujos grumtynės, ir pagaliau keturi išprakaitavę vy- 
rai atplėšė Doną Trenton nuo sūnaus. Ji ir vėl beveik išsiveržė iš 

vyrų rankų, bet pagalbon šoko vis dar ašarojantis Roskas Fišeris. 
Dona be balso suriko ir stipriai purtė galvą. Atnešė kitą švirkštą, ir 
šį kartą jai sėkmingai suleido vaistus. 

Iš greitosios pagalbos mašinos sanitarai ištraukė neštuvus, pri- 
stūmė prie žolėje gulinčio Tedo, paguldė ant jų berniuką ir uždengė 
paklode. Tai pamačiusi, Dona dar pašėliau ėmė grumtis. Ji išlaisvi- 
no vieną ranką ir ja mosavo. Staiga Dona išsivadavo. 

- Dona, - atsikėlęs sušuko Vikas. - Mieloji, viskas baigta. Mie- 
loji, prašau. Paleisk juos. 

Dona nepribėgo prie neštuvų, ant kurių gulėjo sūnus. Ji pasilei- 
do prie beisbolo lazdos. Pakėlė ją ir ėmė talžyti šunį. Pakilo žaliai 
juodas musių debesis. Garsas, lazdai atsitrenkus į šunį, buvo sunkus 
ir siaubingas, panašus į mėsininko kirvio garsus. Su kiekvienu smū- 
giu Kudžo kūnas truputį pašokdavo į viršų. 

Farai ėmė artėti prie jos. 

- Ne, - ramiai sustabdė juos vienas sanitaras, ir po kelių sekun- 
džių Dona apalpo. Breto Kemberio beisbolo lazda iškrito iš bejėgės 
rankos. 


Po penkių minučių, įjungusi sireną, greitoji pagalba išvažiavo. 
Vikui pasiūlė injekciją - “nuraminti nervus, pone Trentonai“ - ir jis 
iš mandagumo sutiko, nors jautėsi visai nurimęs. Jis pakėlė celofa- 
ną, kurį sanitaras atplėšė nuo vienkartinio švirkšto ir atidžiai apžiū- 
rėjo ant jo užrašytą žodį “UPJOHN". 

- Kažkada mes jiems rengėme reklamą, - Vikas tarė sanitarui. 

- Tikrai? - abejodamas paklausė sanitaras. 

Tai buvo dar visai jaunas vyras, sunkiai tramdęs vėmulį. Jis dar 
niekada savo gyvenime nematė tokio siaubingo reginio. 

Viena policijos mašina stovėjo šalia Viko, pasiruošusi nugaben- 
ti jį į Šiaurės Kumberlendo ligoninę Bridžtone. 

- Ar galite minutėlę palaukti? - paklausė Vikas. 

Policininkai linktelėjo. Jie taip pat labai įtariai žvelgė į Viką 
Trentoną tarytum jis būtų kuo nors užsikrėtęs. 

Vikas atidarė abi “Pinto" duris. Ilgai teko patampyti Donos du- 
ris: šuo taip sugrūdo jas į vidų, kad sunku buvo patikėti. 

Viduje gulėjo Donos rankinė. Ir perplėšta palaidinė, tarytum 
šuo iškando jos gabalą. Ant prietaisų skydo mėtėsi “Slim Jim“ po- 
pierėliai ir Tedo termosas, iš kurio sklido surūgusio pieno kvapas, 
bei Tedo “Snupio" pietų dėžutė. Ją išvydus, Vikui stipriai suspaudė 
širdį, bet jis neleido sau galvoti apie ateitį - jei tik po tokios siaubin- 
gos ir karštos dienos apskritai gali būti kokia nors ateitis. Vikas ra- 
do ir Tedo sportbatį. 

Tedi, - mąstė jis. - O, Tedi. 

Jėgos apleido kojas, ir Vikas susmuko ant keleivio sėdynės, 
įbesdamas akis į chrominę juostelę ant durų apačios. Kodėl? Kodėl 
buvo leista įvykti tokiems dalykams? Kaip galėjo tiek daug įvykių 
susilieti į vieną? 

Staiga galva ėmė smarkai tvinkčioti. Ašaros plūste plūdo, bet 
Vikas susitvardė ir sėdėjo ranka užsidengęs veidą. Kudžas kaltas ne 
tik dėl Tedo, bet ir dar mažiausiai dėl trijų žmonių gyvybių, jei tik 
ir patys Kemberiai netapo šuns aukomis. Ar tas faras, kurį jis užden- 
gė antklode, turėjo žmoną ir vaikų? Tikriausiai. 

Jei būčiau atkakęs čionai bent valanda anksčiau. Jei nebūčiau 
užmigęs... 

Jo protas suriko: Aš buvau toks tikras, kad tai Kempas! Toks 
tikras! 

Jei būčiau atkakęs čionai bent penkiolika minučių anksčiau, ar 
to būtų užtekę? Jei nebūčiau taip ilgai plepėjęs su Rodžeriu, ar Te- 
das dabar būtų buvęs gyvas? Kada jis mirė? Ar jis iš tikrųjų mirė? 
Ir kaip man reikės toliau gyventi ir neišeiti iš proto? O kas bus su 
Dona? 

Atvažiavo dar viena policijos mašina. Policininkai kalbėjosi tar- 
pusavyje, vengdami Viko. Pagaliau vienas priėjo prie jo ir tyliai 
tarė: 

- Manau, mums metas, pone Trentonai. Kventinas sako, kad 
čionai jau atvyksta reporteriai. Juk jūs dabar nenorite su jais susi- 
durti. 

- Ne, - atsakė Vikas ir pamažu stojosi. 

Staiga akies krašteliu jis pastebėjo geltoną gumuliuką. Popie- 
riaus gabalėlis gulėjo po Tedo sėdyne. Vikas jį ištraukė ir pamatė, 
kad tai jo parašyti “Pabaisos žodžiai", kurie turėjo nuraminti Tedą 
prieš miegą. Lapelis buvo suglamžytas, įplyšęs dvejose vietose ir 
permirkęs nuo prakaito. Sulenkimo vietose netgi persišvietė. 


Pabaisos, nesiartinkite prie šio kambario! 

Čia jūsų niekas nekvietė. 

Jokių pabaisų po Tedo lova! 

Ten jūs netilpsit. 

Jokių pabaisų Tedo spintoje! 

Ten jums per mažai vietos. 

Jokių vampyrų, jokių vilkolakių ir besikandžiojančių padarų. 
Čia jūsų niekas nekvietė. 

Niekas nepalies Tedo ir jo nenuskriaus per visą na... 


Vikas nebeįstengė toliau skaityti. Suglamžė lapelį ir sviedė į ne- 
gyvą šunį. Šie žodžiai buvo sentimentalus melas su sentimentais, 
nepastoviais kaip ir tų kvailų javainių spalva. Visa tai buvo melas. 
Pasaulis knibždėte knibždėjo pabaisų, ir jos laisvai galėjo kandžioti 
nekaltuosius ir silpnesiuosius. | 

Vikas leido policininkams nuvesti jį prie mašinos. Jie išvežė jį, 
kaip kad anksčiau Džordžą Banermeną, Tedą Trentoną ir Doną 
Trenton. Kiek vėliau į kiemą įsuko veterinarės automobilis. Ji dėb- 
telėjo į negyvą šunį, užsimovė ilgas gumines pirštines ir išsitraukė 
apvalų kaulų pjūkliuką. Farai, supratę, ką ji ketina daryti, nusisuko. 

Veterinarė nupjovė senbernaro galvą ir įsidėjo į didelį polietile- 
ninį šiukšlių maišą. Tą pačią dieną galva buvo perduota Valstijos 
Gyvūnų Komisijai, kuri turėjo ištirti, ar pasiutligė paveikusi sme- 
genis. 

Taigi, Kudžas taip pat išvažiavo. 

Tą pačią popietę be penkiolikos ketvirtą Holė pašaukė Čeritę 
prie telefono. Holė atrodė truputį sunerimusi. 

- Atrodo, skambina kažkoks pareigūnas, - tarė j1. 

Prieš valandą Bretas pagaliau pasidavė nesibaigiantiems Džimo 
Jaunesniojo prašymams ir nulydėjo savo pusbrolį į žaidimų aikštelę 
Stretfordo Bendruomenės centre. 

Nuo tada namuose įsivyravo tyla, kurią tetrikdė moterų balsai. 
Jos kalbėjosi apie senus laikus - gerus senus laikus, - mintyse patai- 
sė Čeritė. Apie laikus, kai tėtis nukrito nuo šieno vežimo ir nusirito 
į didelį karviašūdį (tačiau neužsiminė apie laikus, kai jis jas taip su- 
mušdavo už tikrus ar išsigalvotus prasižengimus, kad jos net nega- 
lėdavo prisėsti); apie laikus, kai jos įslinko į seną Meto kino teatrą 
Lisbono Folse, norėdamos išvysti Elvį filme “Mylėk mane švelniai" 
(tačiau nutylėjo apie laikus, kai pirkėjų akivaizdoje motinai nutrau- 
kė kreditą “Red 8: White" parduotuvėje, ir ji apsiašarojusi grįžo na- 
mo, palikusi pilną krepšį su pirkiniais); kaip Redas Timinsas vis 
bandė pabučiuoti Holę pakeliui iš mokyklos (bet užmiršo apie tai, 
kaip Redas prarado ranką, kai 1962-ųjų rugpjūtį užvažiavo trakto- 
rius). Jos abi suprato, kad nieko bloga plačiai atverti spintas... jei tik 
per toli nekiši į jas nosies. Kadangi ten galėjo vis dar slėptis kas 
nors, pasiruošęs įkąsti. 

Dukart Čeritė jau žiojosi sakyti Holei, kad jiedu su Bretu rytoj 
išvažiuoja namo, tačiau abu kartus užsičiaupė, bandydama rasti to- 
kį pasakymo būdą, kad Holė nepagalvotų, jog jiems čia nepatiko. 

Dabar, vos tik atsisėdusi prie telefono staliuko ir šalia pasista- 
čiusi arbatos puodelį, ji iškart pamiršo šią problemą. Čeritė šiek tiek 
sunerimo: kam gi patinka, kai trukdo per atostogas, ypač jei skam- 
bina koks nors pareigūnas? 

- Alio? - atsiliepė ji. 


Holė pastebėjo - sesers veidas išbalo. Ji girdėjo sesers žodžius: 

- Ka? Ką? Ne... ne! Tai turbūt klaida. Sakau jums, tai... 

Čeritė nutilo, klausydamasi savo pašnekovo. Holė nujautė - iš 
Meino laidais atkeliavo kažkokios siaubingos naujienos. Ji tai matė 


308 


vis labiau įsitempiančiame sesers veide, nors nieko negirdėjo, išsky- 
rus beprasmį čiaukšėjimą. 

Blogos naujienos iš Meino. Jai tai nebuvo naujiena. Jai ir Čeri- 
tei buvo normalu sėdėti saulėtoje virtuvėje, gerti arbatą, valgyti 
apelsinus ir kalbėtis apie tai, kaip pakliuvo į kino teatrą. Normalu, 
tačiau sunku buvo pamiršti tai, kad kiekviena vaikystės diena atneš- 
davo po mažą blogų naujienų porciją, ir tai žlugdė jų jaunystę. Vi- 
sas paveikslas buvo be galo siaubingas ir Holė būtų visai nepriešta- 
ravusi, jei daugiau niekada nebematytų savo vyresniosios sesers. 
Suplėšytos medvilninės apatinės kelnaitės, iš kurių mokykloje ty- 
čiojosi kitos mergaitės. Bulvių kasimas, kol imdavo skaudėti nuga- 
rą, ir jei staigiai atsistodavai, galva taip imdavo svaigti, kad vos ne- 
apalpdavai. Redas Timinsas: kaip atsargiai jos su Čerite išvengė te- 
mos apie Redo ranką, kurią taip sutraiškė, jog teko amputuoti, ta- 
čiau kai Holė apie tai išgirdo, ji apsidžiaugė. Kadangi ji neužmiršo, 
kaip vieną dieną Redas metė į ją žalią obuolį, kuris pataikė į veidą, 
sukruvino nosį ir pravirkdė. Holė nepamiršo dažnų skurdžių vaka- 
rienių, kai ant stalo tebūdavo tik riešutinis sviestas ir duona ir kai 
reikalai būdavo itin prasti. Ji nepamiršo, kaip karštomis vasaros die- 
nomis dvokdavo namo kiemas. Tai buvo šūdų kvapas, ir akivaizdu, 
kad jis nelabai patiko. 

Blogos naujienos iš Meino. Ir Holė neabejojo, kad kažkodėl, dėl 
kažkokios beprotiškos priežasties, jos niekada jų neaptars, nors ir iš- 
gyventų iki šimto ir paskutiniuosius dvidešimt metų praleistų kartu. 
Čeritei teko susitaikyti su tokiu gyvenimu. Jos krūtys buvo nuka- 
rusios net liemenėlėje. Seseris skyrė tik šešeri metai, tačiau galėjai 
pasakyti, kad šešiolika. Ir visų blogiausia, kad Čeritė, regis, visai 
nesigraužė, pasmerkdama savo mielą ir protingą sūnų tokiam pat 
gyvenimui... nebent jis pats susiprotės. Turistams Meinas buvo atos- 
togų šalis, Holė mąstė su piktu kartėliu, kurio nepanaikino net ge- 
resni laikai. Tačiau jei esi kilęs iš prasčiokų, kiekvieną dieną gali 
laukti blogų naujienų. Tada vieną dieną pažvelgi į veidrodį ir pama- 
tai, kad į tave žvelgia Čeritės Kember veidas. O dabar iš Meino, vi- 

sų siaubingų naujienų tėvynės, atėjo dar blogesnių žinių. Čeritė pa- 
dėjo telefono ragelį. Ji žvelgė į jį, karšta arbata garavo šalia. 

- Džo negyvas, - staiga pranešė Čeritė. 

Holė įtraukė oro. Dantys pajuto šaltį. Ko atvažiavai? - vos ne- 
suriko ji. - Žinojau, kad su savim atsiveši ir blogį, ir atsivežei. 

- Dieve, mieloji, - prabilo Holė, - ar tikrai? 

- Tas žmogus skambino iš Augustos. Meisenas. Iš apygardos 
prokuratūros, įstatymo sergėjimo skyriaus. 

- Ar... ar autoavarijoje? 

Čeritė pažvelgė tiesiai į ją, ir Holė nustebo, pasijuto apimta 
siaubo, išvydusi, kad sesuo neatrodė panaši į žmogų, ką tik išgirdu- 
sį blogas naujienas. Atvirkščiai, ji atrodė panaši į žmogų, ką tik iš- 
girdusį geras naujienas. Raukšlės jos veide išsilygino. Jos akys bu- 
vo tuščios... bet ar už jų slėpėsi šokas, ar naujos viltys? 

Jei Holė būtų mačiusi Čeritės Kember veidą, kai ji patikrino sa- 
vo loterijos bilieto skaičius, viską būtų supratusi. 

- Čerite? 

- Ne, tai šuo, - atsakė Čeritė. - Tai Kudžas. 

- Šuo? 

Iš pradžių Holė pasimetė, negalėdama rasti ryšio tarp Čeritės 
vyro mirties ir Kemberių šeimos šuns. Netrukus suprato. Holė suvo- 
kė, prisiminusi siaubingai sumaitotą kairę Redo Timinso ranką, ir 
skardžiai perklausė: 

- Šuo? 

Čeritei nespėjus atsakyti - jei tik ji iš vis ruošėsi atsakyti - kie- 
me pasigirdo linksmi balsai: aukštas, tratantis Džimo Jaunesniojo ir 
atsakantis, daug žemesnis Breto balsas. Čeritės veidas pasikeitė. Jis 
staiga suseno. Tokį veidą Holė prisiminė ir jo nekentė, nes tokia 
veido išraiška visus veidus darė vienodais: kažkada panašiai atrody- 
davo ir ji. 

- Berniukas, - sunerimo Čeritė. - Bretas. Hole... kaip aš pasaky- 
siu Bretui, kad jo tėvo nebėra? 

Holė nežinojo, ką patarti. Tik beviltiškai žvelgė į seserį. Kaip 
būtų gera, jeigu jie niekada nebūtų čia atvažiavę. 


310 


“PASIUTĘS ŠUO PER TRIS KEISTO TERORO DIENAS 
NUŽUDĖ 4 ŽMONES“, skelbė tos dienos vakarinio Portlendo 
“Evening Express" numerio antraštės. Paantraštės bylojo: “Sunkios 
būklės vienintelė išsigelbėjusioji paguldyta į Šiaurės Kumerlendo li- 
goninę". Kitos dienos “Press-Herald" antraštės rėkė: “TĖVAS PA- 
SAKOJA APIE PASMERKTĄ ŽMONOS KOVĄ DĖL SŪNAUS 
GYVYBĖS". Tą patį vakarą straipsnis buvo įdėtas pirmojo puslapio 
apačioje: “PONIA TRENTON GYJA NUO PASIUTLIGĖS, TEI- 
GIA GYDYTOJAS". O šalia: “ŠUO NEBUVO SKIEPYTAS, TEI- 
GIA VIETINIS VETERINARAS". Praėjus trims dienoms nuo įvy- 
kio, straipsnį spausdino ketvirtame puslapyje: “DĖL ŠUNS IŠPUO- 
LIŲ KASL ROKE VALSTIJOS SVEIKATOS TARNYBA KAL- 
TINA PASIUTUSIĄ LAPĘ ARBA MEŠKĖNĄ". Paskutinis 
straipsnis tą savaitę skelbė, kad Viktoras Trentonas neketino paduoti 
į teismą likusių Kemberio šeimos narių, kurie išgyveno “gilų šoką". 
Nedidelės naujienos, tačiau iš to galima buvo sukurpti naują straips- 
nį. Po savaitės pirmame sekmadieninio laikraščio puslapyje buvo 
aprašyta visa įvykių eiga. Dar po savaitės šalies dienraštyje pasiro- 
dė aistringas straipsnis “TRAGIŠKA KOVA MEINE. MAMYTĖ 
KOVOJO SU ŽUDIKU SENBERNARU"'. Ir tai buvo paskutinis at- 
garsis spaudoje. 


Visą rudenį centrinį Meiną užvaldė pasiutligės baimė. Ekspertai 
priskyrė tai “gandams ir siaubingam, bet vieninteliam nelaimingam 
atsitikimui Kasl Roke“". 


Dona Trenton išgulėjo ligoninėje keturias savaites. Ji baigė gy- 
dymo nuo pasiutusio šuns įkandimų ciklą. Patyrė nemažai kančių, 
bet rimtų problemų neiškilo. Tačiau potencialiai ligai paūmėjus - ir 
dėl gilios depresijos - ją kruopščiai stebėjo. 

Įpusėjus rugpjūčiui, Vikas ją parsivežė. 

Namuose jiedu praleido ramią lietingą dieną. Tą vakarą, atsisė- 
dusi prie televizoriaus, bet beveik jo nepastebėdama, Dona paklau- 
sė apie “Ad Worx". 

- Viskas gerai, - atsakė Vikas. - Rodžeris pats sukūrė paskutinį 
Javainių Profesoriaus reklaminį klipą... na, žinoma, su Robo Marti- 
no pagalba. Dabar mes įsitraukę į naują kampaniją visai Šarpo pro- 
dukcijai reklamuoti. 

Pusiau melas. Tai Rodžeris buvo įsitraukęs. Vikas į kontorą už- 
eidavo tik tris ar keturis kartus per savaitę ir paskrebindavo pieštu- 
ku ar paspoksodavo į savo spausdinimo mašinėlę. 

- Tačiau Šarpo atstovai labai kruopščiai mus prižiūri ir stebi, 
kad neperžengtume dviejų metų sutarties, kurią pasirašėme, ter- 
mino. Rodžeris buvo teisus. Jie žada mus mesti. Bet tada mums jau 
bus nesvarbu. 

- Gerai, - atsakė Dona. 

Kartais jai pakildavo nuotaika. Tada pasijusdavo, kaip “senoji 
Dona“, tačiau vis dėlto daugiausia būdavo apatiška. Dona numetė 
dvidešimt svarų ir atrodė sulįsusi. Jos veido spalva buvo ne kokia, 
o nagai - apkramtyti. 

Dona paspoksojo į televizorių ir susigūžė. Ji verkė. 

- Dona, mažyte. 

Vikas apkabino ją ir priglaudė prie savęs. Dona buvo trapi, bet 
tvirta. Vikas jautė išsišovusius kaulus. 

- Ar galėsime čia gyventi? - šiaip ne taip pratarė Dona. - Vikai, 
ar galėsime čia gyventi? 

- Aš nežinau. Manau, kad turėtume velniškai pasistengti. 

- Galbūt turėjau paklausti, ar galėsi gyventi su manim? Aš su- 
prasiu, jei pasakysi “ne". Aš puikiai suprasiu. 

- Vieno tetrokštu - gyventi su tavim. Ir tai visada žinojau. Gal- 
būt ir buvo valanda - iškart po to, kai gavau Kempo laiškelį - kai ne- 
žinojau. Bet tai buvo vienintelis kartas. Dona, aš tave myliu. Ir vi- 
sada mylėjau. 

Dona apkabino Viką ir stipriai prispaudė. Švelnus vasaros lietu- 
tis barbeno į langą. Ant grindų šmėžavo pilki ir juodi šešėliai. 

- Nesugebėjau jo išgelbėti, - tarė Dona. - Štai apie ką nuolat gal- 
voju. Negaliu atsikratyti šios minties. Grįžtu prie jos vėl... ir vėl... ir 
vėl. Jei būčiau anksčiau nubėgusi prie verandos... arba pagriebusi tą 

beisbolo lazdą... - ji nutilo. - Ir kai pagaliau pasiryžau išlįsti iš ma- 
šinos, viskas jau buvo... baigta. Jis buvo miręs. 

Vikas galėjo jai priminti, kad visą laiką Dona galvojo tik apie 
Tedą. Būtent dėl šios priežasties ji nebėgo prie durų, nes nepamir- 
šo, kas būtų atsitikę Tedui, jei šuo būtų spėjęs ją sudoroti. Vikas ga- 
lėjo jai pasakyti, kad apgultis susilpnino šunį, taip pat kaip ir Doną, 
ir jei ji būtų anksčiau puolusi Kudžą beisbolo lazda, rezultatas galė- 
jo būti visiškai kitoks: juk šuo ir taip vos vos jos nenužudė. Tačiau 
suprato, kad visa tai jai jau šimtus kartų kartojo jis pats ir kiti, ir kad 
jokia pasaulio logika neužgoš skausmo, pažvelgus į nebylių spalvo- 
jimo knygelių krūvą ar tuščias, nejudančias sūpynes užpakaliniame 
kieme. Logika neužgožtų to siaubingo asmeninio nepasisekimo 
jausmo. Tik laikas galėjo išgydyti. 

Vikas tarė: 

- Aš jo irgi negalėjau išgelbėti. 

- Tu... 

- Aš neabejojau, kad tai Kempo kaltė. Jei būčiau atvažiavęs 
anksčiau, jei nebūčiau užmigęs, jeigu nebūčiau kalbėjęsis telefonu 
su Rodžeriu. 

- Gana, - švelniai tarė Dona. - Nereikia. 

- Reikia. Manau, ir tau - taip pat. Mes turime gyventi toliau. Juk 
taip elgiasi visi. Jie paprasčiausiai gyvena toliau. Ir bando vienas ki- 
tam padėti. 

- Aš vis dar jį jaučiu... jaučiu jo buvimą... kiekvienoje kertelėje. 

- Taip. Aš taip pat. 

Prieš porą savaičių jiedu su Rodžeriu išvežė visus Tedo žaislus 
į Gelbėjimo armiją. Grįžo beveik neištardami nė žodžio, išgėrė ke- 
lis butelius alaus. Kai Rodžeris išvažiavo namo, Vikas užlipo į vir- 
šų, Tedo kambaryje atsisėdo ant lovos ir verkė tol, kol, atrodė, šir- 
dis plyš. Vikas verkė, trokšdamas mirti, tačiau nemirė, ir kitą dieną 
vėl ėjo į darbą. 


* Religinė labdaros organizacija Anglijoje ir JAV. 

- Išvirk kavos, - paprašė Vikas ir švelniai plekštelėjo Donai per 
užpakalį. - Aš užkursiu židinį. Čia šaltoka. 

- Gerai, - Dona atsistojo. - Vikai? 

- Ką? 

Dona tyliai tarė: 

- Aš tave myliu. 

- Ačiū. Man trūko šito žodžio. 

Dona šyptelėjo ir nuėjo paruošti kavos. Ir jiedu išgyveno tą va- 
karą, nors Tedas ir buvo miręs. Jiedu išgyveno ir kitą dieną. Ir dar 
kitą. Nuotaika nepagerėjo rugpjūčio pabaigoje ir per visą rugsėjį, ta- 
čiau kai pradėjo kristi pageltę lapai, pasidarė truputį geriau. Truputį. 


Ji buvo visa įsitempusi, bet bandė tai nuslėpti. 

Kai Bretas grįžo iš daržinės, nudaužė nuo batų sniegą ir įėjo į 
virtuvę, Čeritė sėdėjo prie stalo ir gėrė arbatą. Akimirką jis žiūrėjo 
įją. Per pastaruosius šešis mėnesius Bretas numetė šiek tiek svorio 
ir truputį paaugo. Taigi, jis visai ištįso. Pirmąjį trimestrą Breto pa- 
žymiai nebuvo labai geri, ir dukart jis pateko į bėdą: abu kartus į 
peštynes mokyklos kieme - tikriausiai dar veikė praeitos vasaros iš- 
gyvenimai. Tačiau antrojo trimestro pažymiai žymiai pagerėjo. 

- Mamyte? Mama? Ar tai... 

- Atnešė Alva, - tarė Čeritė ir ramiai pastatė puodelį ant lėkštu- 
tės. - Žinoma, niekas tavęs neverčia jo pasilikti. 

- Ar paskiepytas? - paklausė Bretas, ir jos širdis sutirtėjo nuo to- 
kio klausimo. 

- Taip. Alva bandė išsisukti, bet aš priverčiau jį parodyti veteri- 
naro sąskaitą. Jis sumokėjo devynis dolerius. Skiepai nuo pasiutli- 
gės ir emocinės pusiausvyros sutrikimų. Taipogi jis paliko tūbelę 
kremo nuo erkių. Jei tau jo nereikia, Alva grąžins man devynis do- 
lerius. 

Pinigai jiems tapo labai svarbūs. Iš pradžių Čeritė nežinojo, ar 
pajėgs išlaikyti namą ir ar verta bandyti išlaikyti. Ji kaip lygus su ly- 
giu kalbėjo apie tai su Bretu. Jie gavo nedidelę sumą iš gyvybės 

draudimo. Ponas Superis iš “Casco"" banko Bridžtone paaiškino - jei 

ji padėsianti pinigus į specialią kredito sąskaitą kartu su loterijoje 
laimėtais pinigais, tai beveik pakaks sumokėti namo įkeitimo mo- 
kesčius už penkerius metus. Geroje Kasl Roko kompanijoje “Trace 
Optical'* Čeritė gavo darbą pakavimų ir sąskaitų išrašymo skyriuje. 
Išpardavus Džo įrangą - įskaitant ir naująjį grandininį kraną - susi- 
darė papildoma trijų tūkstančių dolerių suma. /manoma išlaikyti na- 
mą, taip ji paaiškino Bretui, tačiau teks susiveržti diržus. Alternaty- 
va buvo butas mieste. Bretas ją atmetė, ir pasirodė, kad jiedu troško 
to paties - turėti namą. Taigi, jiedu pasiliko. 

- Koks jo vardas? - paklausė Bretas. 

- Dar bevardis. Tik neseniai gimęs. 

- Ar jis veislinis? 

- Taip, - atsakė Čeritė, ir jiedu nusijuokė. - Jis - tikras mišrūnas. 
Gal penkiasdešimt septynios veislės. 

Bretas šyptelėjo, bet nenatūraliai. Tačiau Čeritė manė, kad tai 
daug geriau nei visai nesišypsoti. 

- Ar jis gali įeiti vidun? Lauke vėl pradėjo snigti. 

- Jis gali įeiti, jei patiesi laikraštį. Ir jei apsišlapins, pats valysi. 

- Sutarta. 

Bretas atidarė duris. 

- Kaip jį pavadinsi, Bretai? 

- Nežinau, - stojo labai ilga pauzė. - Dar nežinau. Reikės pagal- 
voti. 

Čeritei pasirodė, kad jis verkia, bet numaldė norą prieiti prie sū- 
naus. Be to, Bretas stovėjo atsukęs nugarą, todėl pamanė - gal tik jai 
pasirodė? Jis tapo dideliu berniuku, o Čeritė suprato, kad dideli ber- 
niukai dažnai nenori, kad jų motinos žinotų, jog jie verkia. 

Bretas išėjo laukan ir parsinešė šuniuką. Jis taip ir bėgiojo be 
vardo iki kito pavasario, kai kažkaip savaime ėmė jį šaukti Viliu. 
Tai buvo mažas, judrus trumpaplaukis šunėkas, labiausiai panašus į 
terjerą. Kažkodėl jis atrodė panašus į Vilį. Taip ir prilipo šis vardas. 

Daug vėliau tą patį pavasarį Čeritei pakėlė atlyginimą. Kas sa- 
vaitę ji pradėjo atidėti po dešimt dolerių. Breto studijoms universi- 
tete. 

Netrukus po tų mirtinų įvykių Kemberio kieme Kudžo palaikai 
buvo kremuoti. Pelenus išpylė į šiukšlyną, o iš jo šiukšles išvežė į 
Augustos atliekų perdirbimo kombinatą. Turbūt būtų ne pro šalį 
pridurti, kad Kudžas visada stengėsi būti geru šunimi. Kudžas sten- 
gėsi atlikti viską, ką liepdavo ŽMOGUS ir jo MOTERIS, o ypač 
BERNIUKAS. Jis būtų numiręs dėl jų, jei to būtų prireikę. Jis nie- 
kada nenorėjo nieko žudyti. Galbūt Kudžą paveikė likimas ar lem- 
tis, arba paprasčiausia degeneruojanti nervus liga, dar vadinama pa- 
siutlige. Laisva valia čia nebuvo nieko dėta. 


Niekas niekada nesurado mažo urvo, į kurį Kudžas įvijo triušį. 
Galų gale dėl kažkokių, tik mažoms būtybėms žinomų priežasčių, 
šikšnosparniai jį paliko. Triušis nebesugebėjo išsikapanoti ir mirė iš 
bado lėtose kančiose. Jo kaulai, kiek man žinoma, vis dar ten guli 
kartu su kitų mažų gyvūnėlių, anksčiau taip pat prasmegusių urve, 
kaulais. 


Aš pasakysiu jums, ir Dievas man paliudys, 

Aš pasakysiu jums, ir Dievas man paliudys, 

Aš pasakysiu jums, ir Dievas man paliudys, 

Blu iškeliavo ten, kur ir visi gerieji šunys. 
LIAUDIES DAINA 


1977 m. rugsėjis - 
1981 m. kovas 


DAUGIAMILIJONINIS 
BESTSELERIS 


"Mixštanti pabaisa ir vėl liuoktelėjo 
ant moters. Doni puolė į priekį su 
beisbolo lazdos likučiais ir suvarė ilgą 
aštrią nuolaužą į dešine padaro akį..." 
Visų rudenį didesne valstijos dalį 
valdė "pasiutligės" baimė. 
"Pabaisos, nesiartinkitė 
prie mūsų!" — meldė žmonės. 

O jos vis atslinkdavo 
ir altslinkduvo... 


